
IšTISUS ŠIMTMEČIUS garsiausi keliautojai rengė ekspedicijas 
iš didžiųjų Europos miestų —- Londono, Paryžiaus, Berlyno, -— 
siekdami vienintelio tikslo: tapti pirmais baltaisiais krikščio- 
nimis, išvydusiais ir nusiaubusiais pasakišką Afrikos miestą — 
Timbuktu. 

Dauguma niekada nesugrįžo. 

Prieš du šimtus metų, per patį dėl Timbuktu sukelto pami- 
šimo įkarštį, žmonės tikėjo, kad šis nepasiekiamas Sacharos 
miestas visas pastatytas iš gryno aukso - kalbėta, jog auksiniai 
ne tik jo pastatai ir grindinio akmenys, bet ir žmonių naudojami 
kibirai bei lovų rėmai. 

Vieną 1815 metų žiemos naktį apsnigtoje Londono gatvėje 
pasirodė jaunas, neraštingas Amerikos jūreivis, vardu Robertas 
Adamsas - pusnuogis, mirštantis iš bado. Jo odą per daugelį Af- 
rikos dykumose praleistų metų buvo negailestingai nusvilinusi 
saulė; jis tvirtino svečiavęsis pas Timbuktu karalių. 

Tuo metu britai visai neseniai buvo praradę Amerikos ko- 
loniją ir labai jos nemėgo, tad mintis, kad amerikietis pirmas 
paskelbs pasiekęs didžiausią visų keliautojų trokštamą tikslą, 
atrodė be galo nemaloni. 

Britanijos privilegijuotųjų sluoksnių atstovai susivienijo prieš 
nekviestą amerikietį svečią, išjuokė jo pasakojimą ir pradėjo 
kampaniją, skirtą jam apjuodinti, - kampaniją, kuri tęsiasi iki 
mūsų dienų. 

„Timbuktu“ — stulbinama knyga, pagrįsta tikrais išgyvenimais 
ir įvykiais, joje iš naujo atgyja anų laikų žmones persekiojusi 
beprotybė ir pasakojama viena iš didžiausių visų laikų meilės 
istorijų. 


Šią knygą įkvėpė tikri įvykiai. 


Skiriu savo motinai, 
kuri dar labiau už mane dievina 
regentystės laikus. 


PIRMĄ KARTĄ PAMAČIAU TĄ KNYGĄ Londono bibliotekos gel- 
mėse, ieškodamas mažai žinomo leidinio apie džiovintas gal- 
vas... 

Colio storio oda įrišta knyga, įgrūsta į lentyną prie vandentie- 
kio vamzdžio. Nieko nelaukdamas ištiesiau ranką ir ištraukiau. 
Švelniai suėmęs delnais, atsiverčiau antraštinį puslapį ir pradė- 
jau skaityti. Tą akimirką gimė mano aistra „Roberto Adamso 
pasakojimui“. 

Nuo tada praėjo dvidešimt metų. Visą tą laiką neraštingo 
amerikiečio jūreivio pasakojimu žavėjausi vis smarkiau. 

Knyga, kurią laikote rankose, - tai mano vaizduotėje gimęs 
pasakojimas apie, be abejonės, vieną didingiausių visų laikų iš- 
likimo istorijų. Galiu tik iš širdies padėkoti skaitytojui, kuris per 
griežtai nesmerks pasitaikančių istorinių netikslumų ir nežabos 
rašytojo laisvės. Aš ne istorikas, iš naujo perrašydamas istoriją 
tikrovę ir išmonę supyniau savo nuožiūra. 

O dabar pradedu pasakoti... 

TAHIR SHAH 


Karališkasis Afrikos komitetas kviečia finansuoti ekspediciją 4 
Londono gatvėje ant sniego susmunka apskuręs nepažįstamasis 4 
Pono Kočreino laiškas Bytei + Valkatos vos nesuvažinėja karieta 4 
Ponas Kočreinas rašo Bytei apie ekspediciją į Timbuktu 4 Vikontas 
Forteskju atpažįsta valkatą 4 Ponas Kočreinas praneša Bytei gavęs 
laišką + Panelė Forteskju pusryčiauja su tėvu 4 Seras Džefris 
Koldekotas klausinėja majorą Pedį prieš ekspedicijai išvykstant 4 
Bytės laiškas ponui Kočreinui 4 Svečias atsibunda Kemelford 
Hauze 4 Svečias prisistato Forteskju šeimai esąs ponas Robertas 
Adamsas ir patvirtina tikrai buvęs Timbuktu 4 Vikontas Forteskju 
atsiveda poną Adamsą į Karališkąjį Afrikos komitetą 4 Seras Džefris 
Koldekotas sužino apie poną Adamsą 4 Ponas Kočreinas pasakoja 
Bytei apie atvykusį svečią + Ponas Adamsas apsigyvena pas poną 
Kočreiną Laivyno gatvėje + Ponas Adamsas atvyksta į Karališkąjį 
Afrikos komitetą pasakoti apie savo keliones 4 Karališkojo Afrikos 
komiteto verslo reikalai Ponas Kočreinas gauna Bytės laišką 4 
Ponas Adamsas pradeda savo istoriją pasakojimu, 
kaip paliko Ameriką. 


PIRMAS 


ĮMANTRI KARALIENĖS Onos stiliaus anglių krosnelė traškėjo, 
šildydama abu puošnaus kambario galus. 

Šilo tik tolimiausi galai, tad penkiasdešimt džentelmenų, sė- 
dinčių aplink raudonmedžio stalą kambario viduryje, slapčia 
gailėjosi nepasivilkę vilnonių apatinių. 

Blankias šilku išmuštas sienas, sugeriančias po rozetėmis 
puoštomis lubomis kybančio didžiulio Bohemijos krištolo siety- 
no skleidžiamą šviesą, dengė aukšti komiteto įkūrėjų portretai. 

Kambaryje tvyrojo įtampa, tarsi kiekvienas iš frakuotų džentel- 
menų būtų puikiai supratęs, kodėl pasisekė būti čia pakviestam. 

Tamsus poliruotas stalas buvo nuklotas dokumentais, skai- 
čių prirašytomis knygomis ir Afrikos žemėlapiais, kurių dau- 
guma buvo tik paprastos apybrėžos, skatinančios įsivaizduoti 
didžiulius neištirtus plotus ir nutrūktgalvių drąsuolių laukian- 
čius turtus. 

Tolimajame gale sėdėjo seras Džefris Koldekotas. 

Tai buvo kresnas, raudonveidis penkiasdešimt šešerių metų 
ponas, panašus į buldogą; staiga pašokęs nuo kėdės, jis perbrau- 
kė frako skvernus ir trenkė kumščiu per gludų stalviršį. Alsavo 
sunkiai, tarsi kamuojamas astmos, elgėsi piktai. 

— Džentelmenai! - suriaumojo iškėlęs ranką. - Džentelmenai, 
šį Karališkojo Afrikos komiteto susirinkimą skelbiu pradėtą! 

Pokalbių dūzgesys nutilo ir prie stalo sėdintys turtingi ir įta- 
kingi ponai sužiuro į pirmininką. 

— Nuo pat istorijos pradžios, - sušuko Koldekotas, - metraš- 
tininkai rašo apie jo lobius. Ir Ibn Batuta, ir Leonas Afrikietis 
pasakojo apie stulbinamus tenykščius turtus. Joks kraštas nebu- 
vo šitaip pertekęs aukso grynuolių! 

Viljamas Devitas, smulkus žmogelis mažomis šaltomis viską 
skaičiuojančio prekiautojo akutėmis, sėdintis pirmininko kairė- 
je, atsistojo. Atsikosėjo, norėdamas patraukti susirinkusiųjų dė- 
mesį. Devitas buvo pirklys, iš kitų žmonių nelaimių susikrovęs 
milžiniškus turtus. 

Dar kartą atsikosėjo, tik garsiau. 

— Džentelmenai, - pareiškė, - raginu jus įtempti vaizduotę. 
Įsivaizduokite Afrikos Eldoradą, kurio gyventojai pažįsta tik 
vieną metalą - auksą! Jo kupini sandėliai, pilnutėlės skrynios. 
Šia svaiginama geltona rūda dengti namų stogai ir grįstos gat- 
vės, iš jo pagamintos lėkštės ir puodeliai, kibirai ir lovų rėmai! 

- Gryniausias auksas, - įsiterpė Koldekotas, - laukte laukia 
visų, kurie pasirašys dokumentus ir sutiks tapti šio patikimo 
projekto dalininkais. Mūsų majoras Pedis bus pirmas krikščio- 
nis, pirmas baltasis džentelmenas, kuris nukeliaus į aukso šalį 
ir grįš atgal. Grįš ir pargabens visus nugalėtos sostinės lobius! 
Tačiau reikia skubėti! 

- Šiandien rytą pasiuntinys atnešė žinią, kad prancūzų eks- 
pedicija, - neramiai pridūrė Devitas, - prieš tris naktis išvyko 
iš Marselio. Jų kojos jau mina Afrikos smėlynus, žygiuodamos 
į pietus. 

Koldekotas parodė pirštu greta sėdintį liesą, susikūprinusį 
vyriškį. Saimonas Kočreinas, apsitaisęs prašmatniu violetiniu 
fraku labai plačiais rankovių atvartais, kaklą įtraukęs į kreminių 
mezginių putą, oficialiai buvo vadinamas komiteto sekretoriu- 

mi, tačiau iš tiesų beveik visą laiką dirbdavo prastesnius, jo pa- 
dėčiai netinkamus darbus. 

Jis neatsistojo, tik iškėlė į viršų traškų baltą geriausio popie- 
riaus lapą ir nusmailintą žąsies plunksną. 

— Džentelmenai, užrašykite mums savo kapitalą šiandien, — 
ragino Koldekotas, — ir jau rytoj galėsite valdyti neįsivaizduo- 
jamus turtus! 

Iš viršaus stebimi liudytojų — ilgabarzdžių įkūrėjų aukso rė- 
muose - investuotojai pašoko kaip vienas. Grūdosi aplink sekre- 
torių, trokšdami pasirašyti popieriaus lape, kurio viršuje puika- 
vosi vienintelis kaligrafiškai užrašytas žodis: TIMBUKTU. 


ANTRAS 


Iš KOovENT GARDENO TURGAUS į gatvę išsvirduliavo vieniša fi- 
gūra, basa, susisupusi į purviną antklodę, slėpdama veidą nuo 
žvarbaus vėjo. 

Ir galiausiai visu ūgiu griuvo ant grindinio akmenų. 

Paskutinis prekiautojas išėjo namo, kai Šv. Pauliaus bažnyčios 
varpas išmušė šešias. Vėl pradėjo smarkiau snigti, sniegas slopi- 
no Strandu važiuojančių karietų ratų dardėjimą. Tyliai krintan- 
čios snaigės tūpė ant antklodės. 

Kūnas po ja nejudėjo. 

Praėjo valanda. Iš „Raudonosios gulbės“ smuklės išvirto du 
jūreiviai ir kvatodami, girdamiesi, alkoholio įkaitinti perbėgo 
aikštę. Sniegą nušvietė ryškios geltonos šviesos pluoštas. Du- 
rims užsiveriant, jis virto trikampiu ir visai išnyko. 

Praėjo dar valanda, vėjas stiprėjo. 

Paskui pasigirdo geležim kaustytų ratų dardėjimas — akme- 
niniu grindiniu lėkė karieta. Keturios kumelės staiga išniro iš 
tamsos, visu greičiu skriedamos prieš vėją. Vežiką, vietoj gobtu- 
vo galvą apsimuturiavusį kartūno skiaute, akino į akis lekiančios 
snaigės. 

Ratai bildėjo per aikštę, artėjo prie parkritusios žmogystos. 

Liko penkiasdešimt pėdų, trisdešimt, penkiolika... 

Sekundę anksčiau, negu ratai atsitrenkė į kūną, nelaimėlis 
atmetė ranką. Vežikas iš visų jėgų patraukė vadžias. Arkliai 
sužvengė, ratai, įskėlę žiežirbas, slystelėję sniegu, sustojo kaip 
įkasti. 


TREČIAS 


Londonas, Laivyno gatvė 16 
1815 m. spalio 17 d. 


Brangioji Byte, 

siunčiu tau sveikinimus, mano mažoji pussesere, šią šalčiau- 
sią Londono dieną iš visų, kiek galiu prisiminti. Tik pamanyk, 
o juk dar spalis! Pradėjau kūrenti krosnį naktį prieš auštant, 
bet vis tiek sustipau į ragą. Taip sušalau, kad po antklode užsi- 
tempiau kelnes. Įsivaizduoji? Kokia kančia! Šį vakarą eidamas 
miegoti užsimausiu trejas kojines ir užsidėsiu tamsiai rudą vel- 
tinę naktinę kepuraitę, tavo maloniai dovanotą užpernai per 
Kalėdas. 

Komiteto pirmininkas seras Džefris pastarąsias dienas laksto 
kaip pamišęs. Visi tik ir kalba apie prancūzų ekspediciją. Pa- 
kanka apie ją užsiminti, ir seras Džefris visai padūksta. Tiesą 
sakant, jį siutina menkiausia užuomina apie viską, kas pran- 
cūziška. Atstumia net tauriausio klareto' taurę - nepaprastas 
žygis tokio nenumaldomo troškulio kamuojamam žmogui. Bet 
Vaterlo buvo dar taip neseniai, kad visi jį prisimename. 

Girdėjau, kad prancūzų ekspedicija, vadovaujama generolo 
Diuma, pakrovė šimtą galonų odekolono, kuriame atvykę keti- 
na maudyti čiabuvius. Meifero šokoladinėse netyla šnekos, esą 


* Taip anglai vadina raudonąjį Bordo vyną. Čia ir toliau — vertėjos pastabos. 

karalius Liudvikas reikalauja iškalti savo monogramą tolimojo 
Timbuktu rūmų sienoje. 

Vienintelis mūsų pranašumas - kad Bonapartas pagaliau 
bejėgis ir dabar, kai tau rašau, vežamas į kalinimo vietą Šv. 
Elenos saloje. Dėkui Dievui už tai ir už mūsų pergalę pernykštę 
vasarą. 

Majoras Pedis po savaitės išplauks iš Plimuto; jis ketina išsi- 
laipinti Tanžere ir toliau vesti didžiausią, geriausiai parengtą 
ekspediciją iš visų, kada nors mėginusių ieškoti šios šlovingos dy- 
kumų imperijos. Atrodo, investuotojai keliagubai padengė visas 
misijos sąnaudas, ir seras Dž. tuo nepaprastai džiaugiasi. 

Nėra jokių abejonių, kad majoro Pedžio žygis įeis į istoriją 
mūsų komiteto, Britanijos ir Karūnos garbei. 


Tave, brangioji Byte, karštai mylintis 
Saimonas 


KETVIRTAS 


VĖJAS KAUKĖ PALEI TEMZĘ, kiaurai vėrė Kovent Gardeną ir 
siūbavo karietą ant spyruoklinių lingių. Arkliai, taip staiga su- 
stabdyti, įnirtingai kramtė žąslus, o jų tamsios nugaros žibintų 
šviesoje blizgėjo tarsi kiniškas lakas. 

Vežikas perbraukė delnu priešakinės kumelės keterą. 

— Ramiau, mieloji, ramiau. 

— Kas ten, Danai? - šūktelėjo iš karietos. 

— Valkata, pone. Vos nesuvažinėjom. 

Karietos durys, papuoštos vingria monograma Č. R. T. E, 

mažumą prasivėrė, bet vėjas jas tuoj pat vėl užtrenkė. Odinio 
bato kulnas atlenkė pakopą, ir ant sniego išlipo džentelmenas. 

Jis vilkėjo kašmyro paltą, kaklas buvo apmuturiuotas lapenos 
šaliku, retus žilus plaukus dengė bebrenos kepurė. 

— Pone vikonte, prašau grįžti į karietą. Važiuosim iškart, kai 
tik arkliai kiek nurims. 

- Jis negyvas? 

Vežikas nukabino nuo karietos stulpelio žibintą, atkišo į prie- 
kį ir prinešė prie žmogaus veido. Sniegą užliejo tiršta geltona 
šviesa. Vežikas pasilenkė ir atvertė skudurą, dengiantį valkatos 
veidą. 

— Dievulėliau! — staiga atšlijęs šūktelėjo jis. 

- Sakyk, jis negyvas? 

— Gyvas, pone, dar šiek tiek gyvas, bet... 

- Bet ką? 

- Jo veidas, pone. Jis apdegęs. 

- Apdegęs? 

— Važiuokime, pone. Džentelmenui čia ne vieta. 

- Grįžk prie arklių. 

Valkatos akys vos vos prasimerkė. Jis stengėsi kažką įžiūrėti, 
akinamas žibinto šviesos. 

— Ar matai mane, žmogau? 

Nelaimėlis tai prarasdavo sąmonę, tai vėl atgaudavo. Vikontas 
prikišo žibintą arčiau, kad nekristų šešėliai. Atidžiai, ilgai apžiū- 
rinėjo žmogaus veidą. Vėjo nugairintą ir saulės nudegintą, per 
kairę akį kertamą gilaus rando. Prasidėjęs nuo vidurio kaktos, 
jis tęsėsi iki pat skruosto. 

Suskeldėjusios lūpos prasivėrė ir žmogus sušnibždėjo: 

— Al Shakra Ahad! Saulė, dykumos saulė! 

Vikontas išsitraukė iš viršutinės kišenės gertuvę ir prikišo si- 
dabrinį gurklelį žmogui prie lūpų. Šis iš paskutiniųjų stengėsi 
atsigerti. 

- Shukran. Ačiū, — vos girdimai ištarė. 

Vikontas pasilenkė dar žemiau, prikišo ausį prie pat valkatos 
lūpų. 

— Tavo tartis... tu... 

— Amerikietis. Aš amerikietis. 

— Amerikietis? Bet iš kur čia atsiradai? 

— Iš paties Afrikos pragaro. 


PENKTAS 


Londonas, Laivyno gatvė 16 
1815 m. spalio 19 d. 


Brangioji Byte, 

pas mus sninga penktą dieną iš eilės, ir anglių pirkliai jau 
prašo šilingų daugiau už maišą, varydami į neviltį padorius 
londoniečius. Protestuočiau prie Rotušės drauge su kitais, bet 
komitete dabar didžiulis sujudimas! 

Šį rytą ruošdamasis majoro Pedžio išvykimui į Juodąjį žemyną 
atėjau į darbą labai anksti. Reikia apmokėti daugybę sąskaitų, 
sutvarkyti begalę smulkmenų. Seras Dž. primygtinai reikalauja, 
kad Pedis su savo ekspedicija pasiektų Eldoradą iki Kalėdų, ki- 
taip neįstengs nurungti prancūzų. Tuoj po pusryčių jis atidunda 
į įstaigą ir triukšmingai laksto iš savo kabineto į biblioteką, iš jos 
į susirinkimų salę, paskui atgal į biblioteką, kankindamas visus, 
kuriuos sutinka pakeliui. Lauke žvarbu ir šalta, bet sero Džefrio 
kakta nuolatos išpilta prakaito. 

Taigi kai sėdėjau prie savo stalo, dėdamas sumas ir tvarkyda- 
mas dokumentus, staiga išgirdau, kaip kažkas pagaliu brauko 
lauko groteles. Seras Dž. irgi tai išgirdo. Pastatė ausis nelyginant 
senas medžioklinis šuo, sulojo tiradą keiksmažodžių ir paliepė 
man sudrausminti nenaudėlį. Užsimečiau paltą, klupinėdamas 
išėjau ant apledėjusių laiptelių ir pamačiau laukiantį gatvės vai- 
kigalį. Jis drebėjo pamėlęs nuo šalčio, rankoje gniaužė raštelį. 

Greitai linktelėjęs galvą, padavė jį man. Daviau jam fartingą, 
nuvariau šalin, grįžau vidun ir prie židinio ėmiau apžiūrinėti 
voką. Iškart atpažinau tą nepriekaištingą rašyseną - rašė mano 
krikštatėvis, garsus arabų šalių žinovas vikontas Forteskju. 


Su geriausiais linkėjimais, brangioji Byte, 
Saimonas 


ŠEŠTAS 


DvIDEŠIMTMETĖ MERGINA švelnia veido oda, skaisčiomis aki- 
mis ir kupeta vario spalvos plaukų stovėjo prie marmurinio ži- 
dinio Kemelford Hauzo Hanoverio aikštėje svetainėje. 

Jos viršugalvis atsispindėjo veidrodyje virš židinio, akių lygyje 
ant židinio atbrailos stovėjo mėlynojo jaspio vaza. Delnus mer- 
gina laikė nekantriai suspaudusi, nefrito spalvos suknelės kaspi- 
ną ryšėjo kiek šone. 

Kambario gilumoje aukštas laikrodis prie sienos išmušė de- 
vintą. Iš toli pasigirdo ant padėklo nešamo kaulo porceliano 
dzingsėjimas — tai tarnaitė lipo laiptais iš virtuvės. 

Įėjo vikontas. 

Šilumoje jis atrodė aukštesnis, negu vakar vakare. Penkiasde- 
šimt penkerių, bet atrodė jaunesnis, mat odą kasdien tepė mig- 
dolų aliejumi, o plaukus, lyg pasaga supančius pakaušį, kvėpino 
pomade de Nerole“. Jo judesiai buvo santūrūs ir apgalvoti, dra- 
bužiai nepriekaištingi, nugara tiesi it mietą būtų prarijęs. 


* Karčiųjų apelsinų tepalu. 

— Brangioji Klara, ar jau eisime pusryčiauti? 

Mergina persibraukė delnu varines garbanas ir tūptelėjusi 
pasveikino tėvą. 

— Sakyk man, tėti, sakyk, kas jis toks? 

— Kas? 

— Žmogus, kurį vakar atsivežei. Girdėjau, koks kilo sąmyšis. 
Vos nesugriuvo laiptai! Mėginau atidaryti miegamojo duris, bet 
jos užrakintos. Maldauju, tėve, pasakyk, ką tokį laikai įkalinęs? 

Vikontas Forteskju lengvu žingsniu praėjo pro dukterį. Jo, to- 
kio ūgio vyriškio, pėdos buvo labai mažos — jaunystėje jis garsė- 
jo kaip labai neprastas kadrilio šokėjas. 

Perėjęs centrinį ant bukmedžio parketo patiesto persiško kili- 
mo medalioną jis prisiartino prie vidstakčiais suskaidyto lango. 

Lauke vėl snigo, šviesa atrodė blausi ir pilka it pelenai. For- 
teskju dirstelėjo laukan, pamatė numestą laikraštį. Vėl atsigręžė 
į židinį. 

— Amerikietis, - atsakė, rūpestingai tardamas kiekvieną skie- 
menį. - Mano kalinys - amerikietis. 

— Tėve, bet mes juk su jais kariaujame! 

Vikontas ranka persibraukė smakrą ir nusišypsojo. 

— Brangioji, aš esu girdėjęs apie karo veiksmus. 

— Bet juk neapdairu įsileisti priešą į savo namus? Dar ims ir 
mus visus miegančius išžudys! O jei jis apsikrėtęs kokiomis li- 
gomis? 

— Nagi, Klara, eime, pusryčiai laukia. 

Forteskju praleido dukterį į gretimą kambarį, kur stovėjo 
pusryčiams padengtas stalas. Kambarys buvo mažas, juolab pa- 
lyginus su didingomis priėmimų salėmis pirmame aukšte. Ta- 
čiau šiltas, išpuoštas japoniškomis graviūromis ir kitokiais pa- 

veikslais. Didžiausias buvo vertingoji Hokusajo banga siaurais 
aukso rėmeliais, o mažiausias — Klaros senelio iš motinos pusės 
siluetas, iškirptas jo mirties dieną. 

Prie lango ant turkio spalvos keraminio stovo vešėjo difenba- 
chija. Greta ant aštuonkampio graikinio riešutmedžio staliuko 
gulėjo išlygintas laikraštis The Times. Klara atsisėdo įprastoje 
vietoje, toliau nuo lango, tėvas — priešais, kitoje stalo pusėje. Ji 
įsipylė į puodelį Dardžilingo arbatos, truputį pieno ir įsižiūrėjo 
į gėrimą. 

— Prašau tavęs pasakyt... ką apie jį žinai? — staiga paklausė. 

Vikontas pakėlė akis nuo laikraščio. 

— Apie ką, brangioji? 

— Apie tą amerikietį. 

- Tik tiek, kad labai daug iškentėjo ir kad gali būti naudingas. 

- Kuo naudingas? 

— Padės įminti mums ramybės neduodančią mįslę. 


SEPTINTAS 


SERAS DŽEFRIS KoLDEKOTAS neramiai vaikštinėjo biblioteko- 
je, solidžioje knygų spintomis apstatytoje salėje komiteto pasta- 
to gilumoje. 

Salės lubų kupole buvo nutapytas egzotiškas Afrikos žemyno 
vaizdas: didžiąją jo dalį sudarė neįžengiamos džiunglės ir žmog- 
ėdrų gentys. Palei bibliotekos sienas stovėjo tamsios tikmedžio 
spintos, pilnutėlės dailiai sustatytų knygų - jų buvo trisdešimt 
tūkstančių, visos įrištos tamsiai raudonu tymu. Parketo grindis 
dengė ilgi persiški kilimai, vienoje kambario pusėje eile stovėjo 

pustuzinis didelių rašomųjų stalų su kiekviename iš jų įtaisytais 
specialiais stalčiais žemėlapiams saugoti. 

Kažkas krumpliais tyliai pastukseno į duris. Šios negirdimai 
prasivėrė, ir pasirodė Saimonas Kočreinas. Įėjęs netarė nė žo- 
džio. Jam įkandin sekė kitas ponas, apsirengęs kavaleristo uni- 
forma. Derinys buvo keistokas: jaunuolis puošeivos drabužiais 
ir uniformuotas dragūnas. 

Vos tik durys ėmė vertis, Koldekotas kaip įbestas sustojo ant 
parketo, paskui apsisuko ir skubiai nubėgo pasveikinti svečio. 

Neišraiškingas karininko veidas minioje nebūtų kritęs į 
akį — pilkšvai melsvos akys, maža nosis, netvirta smakro lini- 
ja. Bet jo nuostabi raudona uniforma aukso apsiuvais, puošta 
pozumentais ir nusagstyta medaliais, suteikė įtaigos ir veido 
bruožams. 

— Dėkoju, kad atvykote, majore, - amtelėjo Koldekotas, paga- 
liau priėjęs artyn. - Norėjau į jus pasižiūrėti prieš jums išvyks- 
tant. Iš tiesų kitoks bendravimas niekaip neatstos galimybės 
pasikalbėti akis į akį. 

Majoras Pedis nužvelgė Koldekotą, pastebėjo smulkias sutrū- 
kinėjusias skruostų gysleles ir krauju pasruvusius akių baltymus. 
Būdamas kariškis, juo labiau pavaldus Velingtonui, jis niekino 
silpnybes, tarsi puvėsis ėdančias civilius gyventojus. Pirminin- 
kas į majoro gabumus dėjo didžiausias viltis, tačiau pajuto, kad 
kariškio pasipūtimas ima erzinti. 

Abu stovėjo sustingę, spoksodami vienas į kitą, kol tylą nu- 
traukė Kočreinas. 

— Pasistengiau parūpinti majorui naujausių ir moderniausių 
Afrikos žemyno žemėlapių, — tarė jis. — Šiuose žemėlapiuose 
pažymėti ir Parko, ir Rentgeno ekspedicijų keliai. 

— Galite mus palikti, pone Kočreinai, - tarė Koldekotas, mos- 
telėjęs ranka durų link. 

Sekretorius išėjo, uždarė duris, bet kitoje pusėje priglaudė 
prie jų ausį. 

— Dabar, kai likome dviese, - tarė Koldekotas, — aš, majo- 
re, kalbėsiu labai aiškiai. Man nesvarbu, kiek nuostolių patir- 
site. Galite be atodairos aukoti žmonių gyvybes, negailėkite nė 
išteklių, bet privalote, kartoju — privalote —- užtikrinti aukso 
miesto nuosavybę mūsų komitetui ir Karūnai. Būtina nugalėti 
prancūzus! 

Pedis, kuris dar nebuvo prataręs nė žodžio, suspaudė lūpas, 
giliai įkvėpė oro ir suraukė kaktą. 

- Šią ekspediciją mes suplanavome kaip karinę kampaniją, — 
kapotai ištarė jis. - Mano vyrai — Vaterlo veteranai, visi iki vie- 
no pakrikštyti prancūzų krauju. Europoje jie paragavo pergalės 
prieš Bonapartą skonio, nepagailės jo bendražygių ir atsidūrę 
terra Africanus. Galite būti ramus, pone, mes juos užklupsime 
smėlynuose, sumalsime į miltus, sudeginsime jų kaulelius ir 
pergalingai pasiimsime iškovotą turtą. 


AŠTUNTAS 


Čevenedž Holas 
1815 m. lapkričio 2 d. 


Brangusis Saimonai, 

atleisk, kad ne iš karto atsakiau į tavo laiškus. Pastaruo- 
ju metu privalau griežtai laikytis motinos nurodymų. Ji at- 
kakliai reikalauja ilgais tamsiais vakarais skambinti piano 
forte. Gailiuosi, kad išvis išmokau elgtis su šiuo nelemtu ins- 
trumentu. 

Šiaip noriu pranešti, kad Čevenedže ramu, ir nusivylusi pri- 
dursiu, kad mūsų paprastam gyvenimui svetimas bet koks są- 
myšis ar sujudimas. 

Šį rytą mus aplankė toks ponas Tomas Viteršolas iš Glos- 
terio ir pranešė motinai, kad ką tik tapo mūsų kaimynu, nes 
nusipirko žemės į vakarus nuo Čevenedž Holo. Panašu, kad jis 
medžiotojas par excellence,, ir jei tikėsime kalbomis, pasieku- 
siomis mus dar anksčiau už jį, visiems kelia susižavėjimą. 

Jei gerai supratau, ponas Viteršolas ketina pasistatydinti 
didelius namus ant kalvos kitapus vienuolikos akrų miško. 
Regis, pinigų jam netrūksta, dar jis turi ir dideles valdas Lon- 
done. 


* Tobulas pavyzdys (lot.). 

Tikiuosi, kad Afrikos komiteto reikalai atima ne visą tavo lai- 
ką ir netrukus, brangusis Saimonai, vėl man parašysi. 


Nuoširdžiai tavo, 
Bytė 


DEVINTAS 


VIRŠUJE, TREČIAJAME AUKŠTE, svečias sujudėjo. 

Vos prasimerkęs, greitai apžvelgė kambarį ir mieguistas pa- 
mėgino suvokti netikėtą likimo permainą. 

Miegamasis priminė rūmus. Ant langų kabojo alyvuogių 
spalvos šilko užuolaidos su pamušalu, dailias sienas puošė li- 
tografijos ir ranka spalvintos graviūros, dauguma iš jų —- Afri- 
kos gyvenimo vaizdai. Grindys ąžuolo parketo, vaškuotos, visi 
baldai raudonmedžio, išskyrus milžinišką drožinėtą tikmedžio 
lovą su baldakimu. 

Anglių krosnelėje spragsėjo jauki ugnis. Prie jos ant stovo 
kūpsojo odinis kupranugario balnas, tolėliau — pora dramblio 
ilčių. Pažvelgusio į jas svečio akių vyzdžiai staiga išsiplėtė, tarsi 
būtų kažką prisiminęs. 

Tą pačią akimirką be garso prasivėrė durys — prieš savaitę pa- 
ties vikonto paliepimu žalvario vyriai buvo patepti linų sėmenų 
aliejuje pavilgyta plunksna. 

Įėjo kamerdineris; jo batai veltiniais padais negirdimai žengė 
per kambarį - parketu, paskui kilimu ir vėl parketu. Jis padėjo 
padėklą su arbata prie lovos dešinėje pusėje, po vieną atitraukė 
užuolaidas ir kostelėjo. 

- Labas rytas, pone. 

- E? 

- Linkiu jums labo ryto, pone. Nesmagu pranešti, bet oras 
gana nemalonus. 

Svetimšalis svečias atsisėdo lovoje. 

— Ar galite man pasakyti, kur esu? 

- Jūs, pone, esate Kemelford Hauze, sero Ričardo Forteskju 
namuose Londone. 

— Kur mano drabužiai? 

Liokajus atidarė Čipendeilio darbo drabužių spintą, kurioje 
buvo sukabinti elegantiški vyriški drabužiai. 

— Manyčiau, pone, jie skirti jums. 

Svečias persibraukė kaktą ranka, atmesdamas šviesių plaukų 
kupetą. Akimirką atrodė neramus ir sutrikęs. 

- Marškinių, kuriuos vilkėjau, kišenėje... 

— Nėriniuota nosinaitė? 

— Taip. 

— Vikontas pamanė, kad ji gali būti labai svarbi. Ji padėta ant 
naktinio staliuko, pone. 

Svečias pasisuko. Pamatęs purviną, nudėvėtą nėrinių skutelį, 
pakėlė jį prie lūpų ir vėl nugrimzdo į pagalves. 

— Dėkui Dievui, - ištarė. 

Stojo trumpa tyla. Kamerdineris prisiartino prie medinės Da- 
masko širmos, inkrustuotos perlamutru. 

— Vonia paruošta, pone. 

- Vonia? 

— Taip, pone. Vanduo kaip tik tinkamos šilumos. Ar norėsite, 
kad jus nuprausčiau? 

Svečio veidas sustingo. 

— Ne, ne, aš pats galiu nusimaudyti! 
— Gerai, pone. 


DEŠIMTAS 


PRAĖJO VALANDA, bet Forteskju ir Klara tebesėdėjo prie pus- 
ryčių stalo. 

Jau ketino keltis, bet įėjo liokajus, prisiartino prie vikonto ir 
patyliukais pakuždėjo į ausį. Forteskju akys staiga išsiplėtė. 

— Nagi, tuojau pat atvesk! 

Klara pakėlė akis ir ryžtingai išsitiesė. Jai dar neištarus nė žo- 
džio, svečias stovėjo prieš juos. Vikontas pajuto, kad jam trūks- 
ta žodžių. 

Su balto muslino marškiniais, jojimo kelnėmis ir odiniais ilgais 
batais amerikietis atrodė neatpažįstamas. Švariai nuskustas, įde- 
gęs veidas buvo švelnus, tačiau ryžtingas, jame tarsi veidrodyje 
atsispindėjo iškentėtos negandos. Kampuotas smakras, tamsiai 
žalios akys, erelio nosis. Plaukai ilgi, dar šlapi po maudynių, tam- 
sių šiaudų spalvos, o pečiai tokie platūs, kad atrodė netikri. 

Vikontas Forteskju metė ant stalo Times, pašoko ant kojų ir 
įvedė svečią į kambarį. 

— Užeikite, pone, prašom užeiti! 

Klara pastatė porceliano puodelį ant lėkštutės, pakėlė akis ir 
krūptelėjo nuo tokio puikaus reginio. 

— Mieloji Klara, leisk tau pristatyti mūsų garbingą svečią... 
poną?.. 

Vėl stojo pauzė. Amerikietis kiek nulenkė galvą, ir jo akyse 
suspindo žavi šypsena. 

— Mano vardas Robertas Adamsas, - ištarė jis. 

— Kaip miegojote, pone Adamsai? — garsiai paklausė For- 
teskju. 

Adamsas giliai įkvėpė. Jo žvilgsnis perbėgo valgiais, o tada 
nukrypo į Klaros akis. 

- Jau daug naktų nebuvau taip giliai miegojęs, - švelniu, 
maloniu balsu tarė jis, — ir vis tiek galiu prisiekti, kad tebesap- 
nuoju. 

Nukaitusi Klara mostu parodė kėdę greta savęs. 

— Prisėskite, pone Adamsai, gal norėsite papusryčiauti? 

— Dėkoju, panele... 

— Klara. Mano vardas Klara. 

— O aš Forteskju. 

Adamsas lėtai atsisėdo, tarsi pakerėtas tokios gausybės mais- 
to. Avižų košė su grietinėle, rūkyta silkė, keptas upėtakis su bal- 
tuoju sviesto padažu, dubuo su keptais inkstais, kiaušinienė, šo- 
ninė, kelių rūšių duona. Svečiui apžiūrinėjant patiektas vaišes, 
Klara vogčiomis dirstelėjo į jį. Vėl nukaitusi pajuto, kaip virpa 
keliai, tačiau stengėsi išlaikyti įprastą padorumą. 

- Ko nors valgysite, pone Adamsai? 

— Galėčiau suvalgyti visą šį stalą su visomis kojomis! 

- Užtikrinu jus, pone, nėra jokio reikalo graužti baldus, — at- 
sakė ji nenoromis šypsodamasi, - maisto visiems pakaks. 

Klara linktelėjo tarnui, ir šis atnešė svečiui sidabrinį dubenį 
ryžių su žuvimi. Laikė jį sau ties krūtine švarutėlėmis baltomis 
pirštinėmis apmautomis plaštakomis ir pasiūlė Adamsui priėjęs 
iš kairės. Šis prisikrovė maisto į lėkštę ir ėmė godžiai valgyti, 
greitai semdamas sriubos šaukštu. 

stalą, norėdamas iš arčiau apžiūrėti neįprastą svečią. Vikontas 
buvo kupinas energijos, bet netarė nė žodžio. Prakalbo tik atsi- 

— Pone Adamsai, mes nepažįstami, bet man atrodo, aš žinau, 
kas jūs, ir šiek tiek nutuokiu apie vargus ir išmėginimus, kurių 
jums teko patirti. Vakar mudu suvedė Dievo apvaizda. 

Adamsas nepakėlė akių. Jis godžiai valgė. 

Vikontas Forteskju kalbėjo toliau: 

— Prieš mėnesį gavau laišką iš trisdešimt metų pažįstamo 
žmogaus, vardu Džozefas Diupiuji. 

Amerikiečio ranka, kelianti prie burnos pilną ryžių šaukštą, 
sustingo pusiaukelėje, burna liko atvira. 

— Konsulas Mogadore, - tarė jis, - žmogus, kuriam esu dė- 
kingas už savo gyvybę... kuris mane išpirko. Jis pats tikriausias 
mano draugas. 

Vikontas suplojo delnais. 

— Diupiuji rašė apie jus, —- mąsliai patylėjęs tęsė jis, — esą 
jums, pone Adamsai, pavyko pasiekti tai, ko iki šiol nėra pavykę 
nė vienam krikščioniui. Ir padarėte tai visai netyčia, be jokio sa- 
vanaudiškumo, kuriuo grindžiamos mūsų bendros pastangos. 

Adamsas padėjo šaukštą ant lėkštės. 

— Nesuprantu. 

Vikontas Forteskju prisidengė delnu burną, paskui suėmė juo 
smakrą. Jam lygūs ponai būtų pasakę, kad toks judesys nedera- 
mai prastuoliškas. Bet vikontą nelabai domino kitų nuomonė. 

— Beveik kasdien iš Londono, Paryžiaus ir Berlyno išvyksta 
drąsiausi vyrai, — tarė jis, — siekti visų didžiausio tikslo, visų ty- 
rinėtojų svajonės, apie kurią be paliovos visur kalbama —- visur, 
tik ne jūsų šalyje. 

Vikontas Forteskju pasviro priekin, stovėdamas ant pirštų ga- 
liukų, dar tiesesnis negu įprastai. Adamsas rijo akimis čia pat 
gulinčias šviežios duonos riekes, bet šeimininko susijaudinimas 
ir įkarštis išvaikė mintis apie maistą. 

- Jums juk tai pavyko, ar ne?.. 

— Kas pavyko? 

- Patekti į Timbuktu? 

Į kambarį nešinas rytiniu paštu negirdimai įėjo liokajus. Jo 
pavardė buvo Dalstonas, veidas bejausmis, sunkūs vokai dengė 
juodas kaip anglis akis. Jis tarnavo vikontui trisdešimt šešerius 
metus, seniau jo tėvas dirbo šeimos dvaro Bate ekonomu. Dals- 
tonas dar niekada nebuvo matęs amerikiečio. 

Adamsas apžvelgė kambarį — liokajų, durininką, porą tar- 
naičių, kurios išsitempusios stovėjo prie gretimos sienos, Kla- 
rą, galiausiai patį Forteskju. Ištiesęs ranką paėmė didelį gabalą 
skrudintos duonos, atsikando, sukramtė ir užgėrė aitrokomis 
ananasų sultimis. 

- Iš tiesų mano kojos žengė to miesto gatvėmis, — be jokios 
išraiškos tarė jis. — Gyvenau ten šešis mėnesius, viešėjau pas 
karalių, o paskui buvau parduotas į vergiją. 

— Vergija? — pakartojo Klara, suraukusi nosį. - Bet argi jūs ne 
krikščionis? 

— Krikščionis. 

- Kaip šitaip galėjo nutikti? 

— Panele, - švelniai ištarė Robertas Adamsas, — šis puošnus 
kambarys yra visai kitoks pasaulis, palyginti su pragaru, kuria- 
me gyvenau pastaruosius penkerius metus. Patekęs į maurų 
nelaisvę, patyriau neapsakomų kančių. Kasdien tarsi ant lyno 
balansavau tarp išgyvenimo ir pražūties. 

Forteskju suspaudė abiejų rankų pirštų galiukus draugėn. 

— Nepaprasta, tikrai nepaprasta. Bet kaipgi jums pavyko taip 
ilgai... ištverti tai, kas galėjo bet kokį žmogų pražudyti? 

— Mane palaikė tikėjimas ir meilė, tokia stipri, kad virto krau- 
ju mano gyslose ir oru krūtinėje. 

Klara nė nepajuto, kaip amerikiečiui kalbant nemandagiai 
užsižiūrėjo jam į akis. Ją traukė jo šiurkštus juslingumas, viliojo 
mintis, kad jį iškamavo laukinė, karšta prigimtis, į kurią pana- 
šios jai gyvenime tikriausiai neteks sutikti. 

Vikontas grįžo į savo vietą, leido Dalstonui įpilti trečią puo- 
delį Orange Pekoe arbatos ir pasisukęs pažvelgė į Haid Parką. 

- Yra tokia grupė džentelmenų, — tarė jis, vėl atsigręžęs į 
Adamsą, - komitetas, kuris tikrai labai susidomės išsamiu pasa- 
kojimu apie jūsų nuotykius ir istorijomis apie auksinę sostinę. 

- Bet man reikia kuo skubiau grįžti į Hadsoną. Tikiuosi sėsti į 
pirmą ten plaukiantį laivą. Nekantrauju vėl tęsti gyvenimą, kuris 
buvo iš manęs pagrobtas, su moterimi, teikiančia jam prasmę. 

Viena iš tarnaičių paėmė nešvarią lėkštę ir vietoj jos padėjo 
kitą, mažesnę, iš to paties Vedžvudo servizo. 

— Net labiausiai norėdamas niekaip negalėčiau jums pagel- 
bėti, - atsakė Forteskju. - Negalėsite grįžti namo, kol mūsų ša- 
lys nenutrauks tarpusavio karo veiksmų. Jūs tikriausiai žinote, 
pone, mes šiuo metu kariaujame skatinami priežasčių, susijusių 
su prekyba. 

Adamsas pastūmė šalin marginto porceliano lėkštelę ir įsmei- 
gė akis į baltą krakmolytą staltiesę, standžią tarsi nauja burė. Ji 
jam priminė laivo bures, išpūstas Atlanto vėjų. 

— Privalau grįžti namo, - tyliai, skausmingai ištarė jis. — Pri- 
valau grįžti į Hadsoną. Ir tai padarysiu. Penkerius metus perse- 

kiotas mirties šešėlio, gyvenęs skaistykloje, aš kaip visi vergai 
išmokau niekada nepasiduoti. Jei reikės, plaukte plauksiu. Bet 
privalau grįžti namo. 

Klara giliai įkvėpė per nosį ir korsetas ant krūtinės įsitempė, 
ėmė dusinti. 

— Jums teks pasinaudoti mūsų maloniu svetingumu, - ištarė 
ji, nežiūrėdama Adamsui į akis. 

- Jūs nepaprastai geri, bet kodėl man padedate? 

Vikontas linktelėjo Dalstonui, leisdamas suprasti, kad pusry- 
čiai baigti. 

— Todėl, kad mane kursto velnias, - atsakė jis. 


VIENUOLIKTAS 


KARIETAI PRIVAŽIAVUS, durininkas kaip tik barstė druska ko- 
miteto būstinės laiptus. Jis pastebėjo ant durelių monogramą — 
raides Č. R. T. E. - ir nors buvo neraštingas, puikiai suprato, kad 
monogramas turi džentelmenai, o džentelmenai būna dosnūs. 

Iššoko į gatvę ir pasiruošė kuo galėdamas pagelbėti. Žirgai 
sustojo, jie prunkštavo, kamuoliais kaip dūmus pūsdami garą, 
ir tas šnarpštimas sumišo su galinius ratus laikančių stabdžių 
džeržgimu. Vežikas nulipo žemėn, atlenkė ant sniego pakopą ir 
mostelėjo keleiviams. 

Pasirengęs išlipti vikontas iš vidaus atidarė dureles, pirštinėta 
ranka suėmęs šaltą žalvario rankeną. Jam iš paskos išsiropštė 
Robertas Adamsas, dabar užsimetęs sunkaus gabardino paltą. 
Abu vyrai atsargiai užkopė druska pabarstytais laiptais, netru- 
kus jau buvo viduje, ir Kočreinas nusivedė juos į biblioteką. 

Adamso žvilgsnis klaidžiojo didingu koridoriumi, kliuvo už 
eilėmis išrikiuotų marmuro biustų, egzotiškų trofėjinių galvų, 
šachmatinių grindų, o ilgiausiai — už skliautuotų lubų su spalvo- 
to stiklo stoglangiais. Gal jis ir turėjo išsigąsti, atsidūręs tokioje 
didingoje vietoje, bet nieko panašaus nejuto, tik atrodė kiek su- 
trikęs. 

— Kur mes? - paklausė. 

- Tai Karališkasis Afrikos komitetas, pagrindinė jo didenybės 
tyrinėjimų Juodajame žemyne būstinė, - atsakė Forteskju. - Jo 
valdytojai ketina surengti didžiulę ekspediciją į Timbuktu. 

Keletą akimirkų truko tyla. 

- Kuo šis miestas toks įdomus? 

Vikontas nusišypsojo. 

- Jūs šaipotės iš legendos, pone Adamsai, ar jums taip neat- 
rodo? 

Kočreinas atidarė dvivėres bibliotekos duris ir pakvietė 
Adamsą prisėsti ant sofos, aptrauktos raudonu aksomu. Šis taip 
ir padarė; netrukus jo akį patraukė kupole nutapyta nuostabi 
Afrikos žemyno freska. 

— Valandėlę jus paliksime, pone Adamsai, — pasakė Fortes- 
kju, — reikia pranešti pirmininkui, kad jūs atvykote. 

Vėl pasigirdo veriamų durų garsas, paskui spragtelėjo spyna, 
bet Adamsas nieko negirdėjo. Pakerėtas žvelgė į lubas. 

Jo akims nardant po džiunglių augmeniją ir tyrinėjant žmog- 
ėdrų gentis, vaizduotėje vėl atgijo penkeri sielvarto metai. 

DVYLIKTAS 


TREČIAME AUKŠTE savo darbo kabinete seras Džefris paėmė 
žiupsnelį smulkaus uostomojo tabako iš vėžlio kiauto tabakinės. 
Labiausiai mėgo kelių rūšių tabako mišinį - makubą, ruošiamą 
jam Viljamo Hebo Bondo Senojoje gatvėje, ir didžiavosi, kad šis 
mišinys toks brangus. 

Į duris pabeldė. 

Seras Džefris įmetė tabakinę į kišenę, šūktelėjo „Įeikite!“ ir 
atsigręžė pasitikti svečio. 

Vikontas Forteskju oficialiai nepriklausė komitetui, bet buvo 
garbingas aristokratas, mokslo vyras ir kalbininkas, todėl visa- 
da buvo laukiamas, o kartais tyčia kviečiamas konsultuoti. Jis 
paspaudė Koldekotui ranką, persimetė keliais mandagiais saki- 
niais ir priėjo pasišildyti prie ugnies. 

— Mane labai sudomino pranešimas, kurį atsiuntėte šį rytą, 
vikonte, — sušvokštė seras Džefris. - Bet kokių gi naujų žinių 
apie aukso miestą jūs galėjote gauti? 

Forteskju atsisakė pasiūlyto krėslo ir atsišliejo į rausvojo mar- 
muro židinio atbrailą; ant jo ilgaaulių batų atsispindėjo žioruo- 
jančios anglys. Norėjo savo atneštą svarbią žinią išdėstyti sto- 
vėdamas. 

- Turbūt žinote, kad nėra nė vieno krikščionio, kuris būtų 
aplankęs šį miestą ir grįžęs apie jį papasakoti? 

— Visiškai teisingai. 

— Na, o ką pasakytumėte, jei praneščiau jums, kad jaunas 
krikščionis, baltaodis kaip jūs ar aš, buvo nukeliavęs į Timbuktu 
ir viešėjo ten karaliaus kvietimu? 

— Pasakyčiau, kad tai grynas absurdas! 

Sero Džefrio Koldekoto kakta vėl išrasojo prakaitu. Jis pajuto, 
kaip krūtinę suspaudė astma - taip nutikdavo visada, kai suži- 
nodavo ką nors nemalonaus. Perėjęs kambarį, jis pakėlė aukštyn 
langą ir įleido vidun žvarbaus oro gūsį. 

- Ką gi, — išsitiesęs visu ūgiu atsakė Forteskju, — tada jums 
tikriausiai bus įdomu sužinoti, kad yra žmogus, tvirtinantis vie- 
šėjęs aukso mieste ir grįžęs iš jo gyvas. Bet svarbiau kas kita — jis 
ne anglas. 

- Nelemtas užsienietis? 

— O taip, užsienietis. 

- Ir iš kokios jis šalies? Prancūzijos? 

— Ne, ne iš Prancūzijos. 

— Tai iš Berlyno. Taip ir žinojau... Prakeiktas vokietis! 

-— Ne, sere Džefri, ir ne vokietis. 

- Italas? 

- Ne. 

— Rusas? 

Vikontas mostelėjęs ranka parodė, kad irgi ne. 

- Jis ne europietis. 

Pirmininkas atrodė visiškai apstulbęs. 

— Tai kas dar galėtų būti? 

— Tiesą sakant, jis iš už vandenyno. 

— Atsiprašau? 

- Jis amerikietis. 

Stojus tylai, perkaitusios Koldekoto smegenys ėmė gromu- 
liuoti tos nemėgstamos valstybės pavadinimą. Jis atsakė ne iš 
karto. Veidas papilkėjo, bet netrukus priplūdo kraujo ir skaisčiai 
išraudo. Forteskju beveik išsigando, kad jis neteks sąmonės. 

— Gal norėtumėte kuo nors atsigaivinti, sere Džefri? - pa- 
klausė. 

Koldekotas dusdamas prisidengė burną atgalia ranka. 

— Tai aš jį atvesiu, jei neprieštarausite, — ramiai tarė vikontas. 

-— Atsivedėte jį čia?! - vis dar dusdamas lote sulojo Koldekotas. 

Forteskju neišgirdo klausimo. Jau ėjo iš kambario į biblioteką. 
Netrukus vėl pasirodė tarpduryje, Adamsas sekė įkandin. 

- Sere Džefri, leiskite man su ypatingu malonumu jums pri- 
statyti poną Robertą Adamsą iš Hadsono, Niujorko valstijos. 

- Labą vakarą, - pasisveikino Adamsas, nusilenkdamas Kol- 
dekotui. 

- Jis iš tiesy amerikietis! 

— Visiškai teisingai, aš gryniausias amerikietis. 

— Pone, ar gerai supratau - jūs tvirtinate, kad buvote Tim- 
buktu? 

- Aš nieko netvirtinu, aš ten buvau. 

— Kas gi jus nuginė iki Timbuktu, pone Adamsai? 

— Vergija. 

— Ar daug vergų turite? 

— Ne, ne, aš ne pirklys. 

—- Ką? 

- Jūs nesupratote. Aš pats buvau vergas. 

- Krikščionis... Vergas krikščionis? 

— Taip. 

— Nieko baisiau gyvenime nesu girdėjęs! 

Koldekotas vargiai suvokė, ką girdįs. Jis ėmė tankiai alsuoti ir 
pasišalino iš kambario. 

Į kabinetą įėjo Kočreinas su violetiniu fraku, iškvėpintu rožių 
vandeniu. 

— Privalau jus įspėti, kad serą Džefrį dažnai ištinka panašūs 
priepuoliai, - iškilmingai pareiškė jis. — Paprastai ilgai netrun- 
ka. Tačiau šį kartą, bijau, gali užsitęsti. 

Po dešimties minučių Koldekotas grįžo. Pilku kaip pelenai 
veidu, nelyginant žmogaus, kurį ištiko širdies smūgis. Jis su- 
smuko į prie lango stovintį kiniškais ornamentais puoštą krėslą, 
per ankštą jo stambiam kūnui. 

- Sakykite, pone Adamsai, kodėl turėčiau tikėti jūsų Žo- 
džiais? 

Adamsas žvelgė į pirmininką iš aukšto. 

— Man visai nerūpi, tikėsite jūs ar ne. 

Forteskju paėjo į priekį, dabar jo šešėlis krito ant sėdinčio 
sero Džefrio. 

- Gal būtų visai protinga pasiūlyti ponui Adamsui užrašyti 
savo atsiminimus popieriuje? Jo užrašai galėtų būti naudingi jū- 
siškiam ponui Pedžiui. 

— Mūsų majoras Pedis puikiausiai apsieis be amerikiečio pa- 
galbos! - piktai atkirto Koldekotas, prarijęs jauką. 

— Tačiau argi nepraverstų bet kokia informacija, leidžianti 
sumažinti ekspedicijai kylančius pavojus? 

— Labai gerai, pone. Mes užrašysime jūsų pasakojimą. 

— Mielai jums padėčiau, - atsiliepė Adamsas, - bet man rei- 
kia kuo greičiau grįžti į Hadsoną. 

— Jūs puikiai žinote, kad tai neįmanoma, - įsiterpė Fortes- 
kju, — kol nesibaigs jūrų blokada. 

Adamsas įkišo ranką giliai į kišenę ir pirštų galiukais palietė 
nėriniuotą nosinaitę. 

— Man, pone, teko įsitikinti, kad nėra nieko neįmanoma, - 
atsakė. 

— Smulkiai ir išsamiai užrašykite mums savo atsiminimus, 
pone Adamsai, ir mes pasirūpinsime jūsų kelione į Ameriką, kai 
baigsis karo veiksmai. Kočreinai, atnešk plunksną ir popieriaus. 

— Labai gaila, — greitai atsakė Adamsas, - bet aš niekaip ne- 
galiu užrašyti savo atsiminimų. 

Forteskju nustebęs pažvelgė į jį. 

— Jūs rimtai kalbate? 

— Taip, visiškai rimtai. 

— Ar galėčiau paklausti kodėl? 

— Trukdo viena kliūtis. Matote... 

- Ką? 

— Matote, aš nemoku nei skaityti, nei rašyti. 

Forteskju plačiai nusišypsojo. Paskendęs krėsle Koldekotas 

— Pone Kočreinai, kadangi dėl netikusio Amerikos švietimo 
ponas Adamsas neįvaldė raštingumo meno, jums teks užrašyti 
jo pasakojimą. 

- Gerai, sere Džefri, - taip Kočreinas buvo pratęs atsakinėti į 
visus Koldekoto reikalavimus. 

— Sakykite, pone Adamsai, kur jūs apsistojote? 

— Pas mane, Kemelford Hauze. 

— Aplinkybėms taip susiklosčius, - tarė seras Džefris, sunkiai 
vaduodamasis iš krėslo nelaisvės, - man atrodo, būtų geriau, jei 
ponas Adamsas mums būtų lengviau pasiekiamas. Pone Koč- 
reinai, jūsų namuose labai daug vietos, tegu Adamsas pagyvena 
pas jus. 

— Gerai, sere Džefri. 

Laivyno gatvė 16 
1815 m. lapkričio 6 d. 


Brangioji mano pussesere Byte, 

tikiuosi, kad šį laiškelį gausi būdama geros nuotaikos ir svei- 
katos. Pasiilgau tavęs, norėčiau drauge pasivaikščioti po laukus. 
Čia, Londone, esu kaip spąstuose, niekaip negaliu išsilaisvinti 
nuo komiteto darbų. Tačiau kartais suspindi tikras stebuklas ir 
išsklaido nuobodulį. Vienas iš tokių stebuklų šiuo metu gyvena 
drauge su manimi. Jis vardu Robertas Adamsas, amerikietis. Įsi- 
vaizduoji? Amerikietis! 

Man skirta juo pasirūpinti ir užrašyti jo pasakojimą apie 
keisčiausias keliones į pačią Afrikos gilumą. Atrodo, ponui 
Adamsui pavyko įžengti į šventovių šventovę - auksinę sostinę 
Timbuktu. 

Jis atvyko pas mane vakar vakare, prieš tai apsilankęs komite- 
te, kur jį pristatė vikontas Forteskju. Atrodo visai malonus. Ne- 
tašytas, bet mielas ir moka žavėti damas, kiek galima spręsti iš 
mano šeimininkės ponios Pikerif elgesio. Išgirdusi jo keistą tartį, 
ji svaigte apsvaigo, o jo netašyta išvaizda ją sujaudino iki širdies 
gelmių. 

Tik įsivaizduok, sero Dž. vos neištiko apopleksija, kai sužinojo 
apie tokį žmogų, o ypač tai, kad jis amerikietis. Vikonto akivaiz- 
doje laikėsi iš paskutiniųjų, bet likęs vienas baisiai išsigando. 

Nedrįsta garsiai pasakyti, kad įmerkė visus komiteto turtus į 
projektą, kuris visiškai priklauso nuo kuo greičiausios majoro 
Pedžio sėkmės. 


Mano mažoji rožele, siunčiu tau nuoširdžiausius linkėjimus, 
Saimonas 


KETURIOLIKTAS 


VISĄ NAKTĮ LIJO, vanduo varvėjo į Kočreino miegamąjį ir sukėlė 
jam daug nerimo. Jis lakstė, šluostė balutes nešvarių drabužių 
krūvomis ir iš paskutiniųjų atsiprašinėjo už savo varganą būstą. 

Kuklus butas Laivyno gatvėje visada buvo drėgnas. O labiau- 
siai todėl, kad vagys nuo stogo nuplėšė švino tvirtinimus, parda- 
vė juos metalo laužo supirkėjams, o už gautus pinigus nusipirko 
pigaus džino. Kočreinas labai bijojo aukščio, tad taip ir nepasi- 
ryžo užlipti pasižiūrėti, kodėl pro stogą varva tarsi pro rėtį. Jo 
šeimininkė, senoji ponia Pikerif, buvo įsitikinusi, kad drėgmė 
naudinga kaulams, ir griežtai atsisakė leisti pinigus namo re- 
montui. 

Butą sudarė trys kambariai - miegamasis, maža svetainė ir 
sandėliukas. Visuose buvo gausu per ilgą netvarkingą gyvenimą 
prikaupto šlamšto. 

Net turėdamas labai garbingą krikštatėvį Kočreinas nebuvo 
toks įtakingas, kad galėtų apsigyventi namuose Olbanyje prie 
Pikadilio, kur neseniai įsikūrė jo vaikystės draugas Džordžas 
Baironas. Adresas — Pikadilis — aiškiai rodė, kad savininkas — 
džentelmenas, kurio laukia didelė ateitis. 

Kočreinas buvo viengungis, todėl retai kviesdavosi į namus 
svečių, juo labiau nepažįstamų. Niekada nebuvo pasikvietęs nė 
mylimos pusseserės Bytės, kuriai tikėjosi kada nors, kai pasitai- 
sys finansiniai reikalai, pasipiršti. Net jei jos viešnagė nesukeltų 
niekam pasipiktinimo, jis bijojo, kad pamačiusi tokią baisią ne- 
tvarką ji daugiau nebenorėtų su juo susitikti. Bet kaip sakydavo 
jo draugas Džordžas „Bo“ Brumelis, neseniai pabėgęs į žemyną 
nuo kreditorių persekiojimo: „Džentelmeno būstas skirtas tik 
džentelmeno akims“ 

Lietus, po aštuntos valandos kiek apsilpęs, įšildė orą. Dangus 
išsigiedrijo, ir dabar oras dvelkė gaivia šiluma, kuria Londonas 
nesimėgavo jau kelias savaites. 

Vos atsibudęs Kočreinas užsitraukė kelnes ir prikėlė Adamsą 
iš gilaus, vaikiško miego. 

- Pavėluosime, pone Adamsai, - tarė jis, - sero Džefrio silpni 
nervai, jis nepakenčia vėluojančių. 

Adamsas giliau įkniaubė į pagalvę veidą, supamą vilnijančių 
šviesių plaukų taip, tarsi bangos pakrantę. Jis niekada neprisi- 
mindavo savo sapnų, nebent staiga pažadintas iš miego; tada 
pasirodydavo, kad sapnas vis tas pats - per sausų, siūruojančių, 
pjūties laukiančių miežių lauką brenda moteris. 

Artėja prie jo, šypsosi — ne plačiai, o vos vos, tarsi užsimin- 
dama apie kažin ką be galo švelnaus ir šilto. Kai prisiartina tiek, 
kad gali jį paliesti, ištiesia ranką ir paima jo plaštaką. Jis pajuto 
delne kažką švelnaus - sulankstytą nėriniuotą nosinaitę. Pakė- 
lęs ją prie nosies, įkvėpė aromato. 

PENKIOLIKTAS 


PRABUDĘS ADAMSAS per dešimt minučių atsikėlė, nusiprausė, 
apsirengė ir jau buvo pasiruošęs pradėti pasakoti savo istoriją. 

Jo nedomino nei pagalba komitetui, nei juo labiau Timbuktu, 
tačiau pažado pasirūpinti kelione namo niekaip negalėjo už- 
miršti. Tad įkandin Kočreino nulipo įvijais laiptais į gatvę įtiki- 
nėdamas save, kad tuoj prasidės paskutinis klajonių etapas. 

Abudu vyrai iš buto Laivyno gatvėje per dulksną ėjo iki ko- 
miteto būstinės Senajame gete. Per pastaruosius penkerius me- 
tus Kočreinas tiek kartų vaikščiojo šiuo maršrutu, kad dabar nė 
nepastebėjo, kaip kojos nužingsniavo mylią gatvės grindiniu. 
Užtat Robertas Adamsas, kuris išbadėjęs ir pusnuogis vos prieš 
savaitę atsidūrė sostinėje, išplėtęs akis dairėsi aplink, apžiūrinė- 
damas įspūdingiausią imperijos miestą. 

Komiteto pastatą jie priėjo dešimt minučių po dešimtos. 
Kočreinas pakėlė akis į trečią aukštą, tikrindamas, ar pirminin- 
kas jau atvyko. Jei jis yra, langas virš portiko bus pravertas bent 
per colį - tiek, kad plūstantis drėgnas oras gaivintų nuolat karš- 
čiuojančią pirmininko galvą. 

Laimė, pirmąjį Adamso pasakojimo rytmetį Koldekotas ir 
kiti direktoriai taip pat užgaišo. Jie iki paryčių šventė majoro 
Pedžio greitą išvykimą į Juodąjį žemyną, rydami keptus faza- 
nus ir slyvų pudingą, gausiai užgerdami pašildytu maderos 
vynu. 

ŠEŠIOLIKTAS 


SAIMONO KočREINO darbo kabinetas buvo ankštas, šaltas ir 
grūste prigrūstas įvairių aplankų. Jų buvo šimtai; kiekviename 
glūdėjo įrašai apie mėnesį komiteto istorijos, skirtos kaupti Af- 
rikos žemių turtams. 

Pusėje aplankų buvo medžiaga apie prekybą dramblio kaulu, 
indigo dažais ir druska - suskaldytą luitais ją gabeno iš išdžiū- 
vusių Nigerio deltos mineralinių ežerų. Kituose aplankuose su- 
segti vienintelio komiteto klestėjimą užtikrinančio verslo - ver- 
gų prekybos - dokumentai. 

Beveik šimtą metų jo direktorių laivai kursavo nuo Gorė salos 
iki Karibų. Bendrovės laivai gausiai didino dešimčių tūkstančių 
afrikiečių kančias, perplaukę Atlantą jie išvalydavo triumus ir 
skubėdavo atgal paimti naujo ką tik sugautų čiabuvių krovinio. 

Bet koks kitas žmogus būtų piktinęsis tokia nepatogia ir 
ankšta darbo vieta, bet Saimonas Kočreinas savo kabinetą labai 
mėgo. Labiausiai jam patiko vaizdas į Frederiko aikštę, nors šią 
beveik visai užstojo aukštas platanas. Kartais Kočreinas kūren- 
davo židinį, kartais spoksodavo pro langą į medį, o kartais sva- 
jodavo, kaip kada nors pabėgs iš čia ir laimingas gyvens su savo 
pussesere Byte. 

Tikro darbo iš tiesų buvo nedaug. Pagrindinė Kočreino už- 
duotis buvo laikytis atokiau nuo sero Džefrio. Retomis progo- 
mis, kai jų keliai susikirsdavo, Kočreinas iš visų jėgų stengdavosi 
numaldyti nuolat kunkuliuojantį pirmininką. 

Kartų kartos sekretorių ir direktorių ištobulino komiteto dar- 
bą. Jo laivai plaukiojo iš Afrikos į Ameriką pagal griežtą tvarka- 
raštį. Įmokos už krovinius būdavo pervedamos per pulkus tar- 

pininkų Niufaundlande ir Karibuose. Ši sistema buvo sukurta 
stengiantis nuslėpti turtų šaltinį, kuriam imta nebepritarti prieš 
devynerius metus patvirtinus Vergijos draudimo aktą. 

Pinigai, gauti už parduotus sveikus čiabuvius, patekdavo į Es- 
panjolos medvilnės plantacijos sąskaitas; iš jų savo ruožtu bū- 
davo atliekami pervedimai kailių prekiautojų kompanijai Lab- 
radore. Gautus pinigus - atėmę komisinius - pastarieji grąžin- 
davo į komiteto sąskaitą Houro banke su aukso butelio iškaba 
Laivyno gatvėje. 

Kiekvieną penktadienį popiet Koldekotas dviviete karieta 
nuvažiavęs į banką su partneriais išgerdavo po taurę saldaus 
chereso ir grįždavo į Senąjį getą, po apsiaustu slėpdamas aukso 
ginėjų prikimštą kapšelį. 

Kiekvieną savaitę Houro banko vyresnysis partneris vis atkak- 
liau stengdavosi įtikinti serą Džefrį imti ne auksą, o banknotus. 
Juk po Pirėnų karo' aukso pradėjo trūkti. 

Koldekotas tvirtai laikėsi to, kas jam buvo aišku ir pažįstama, 
ir niekino popierinius pinigus. Aistrą auksui išlaikė visą gyveni- 
mą ir kol kas neketino nieko keisti. 


* Vienas iš Napoleono karų. Karinis Prancūzijos ir jungtinių Ispanijos, Jungtinės 


Karalystės ir Portugalijos pajėgų konfliktas dėl Pirėnų pusiasalio kontrolės. 

Čevenedž Holas 
1815 m. lapkričio 12 d. 


Brangusis Saimonai, 

nuoširdžiai tikiuosi, kad Londone nelabai baisu. Pas mus šal- 
nos stipresnės negu kada nors anksčiau, kiek siekia mano at- 
mintis. Augalai sušalę, trapūs kaip stiklas. Šį rytą ilgai vaikščio- 
jau po Čevenedžą ir sielojausi dėl vargšų padarėlių, gyvenančių 
sode ir ežero pakrantėje. 

Tavo žinia apie amerikietį mane labai sužavėjo! Saimonai, 
tu gyveni tokį nepaprastą gyvenimą, kupiną įdomiausių žmonių 
ir įvykių. Ne kartą prašiau mamos leisti man bent dalį žiemos 
pagyventi mieste. Ji sako, kad tokia kelionė pernelyg pavojinga 
merginai ir kad mane išjuoks pašaipi Londono aukštuomenė. 

Visą rytą ir dar popiet nedaviau jai ramybės šiomis kalbomis. 
Tik prieš kokią valandą, geriant arbatą, ji nenoromis sutiko, bet 
tik su ta sąlyga, jei pavyks rasti tinkamą palydovę. Man atrodo, 
persigalvoti ją paskatino noras pamatyti mūsų naujojo kaimyno 
pono Viteršolo namus Londone. Kvietimas paviešėti juose gali 
tapti dingstimi, kurios aš taip nekantriai laukiau jau kelis mė- 
nesius. 


Nuoširdžiai tavo, 
Bytė 

AŠTUONIOLIKTAS 


APIMTAS PALENGVĖJIMO, kad pagaliau gavo tikro darbo, Kočrei- 
nas nekantravo pradėti užrašinėti Adamso pasakojimą. Nuo vai- 
kystės didžiavosi dailia ir sklandžia rašysena, už kurią dar būda- 
mas dvylikos metų laimėjo prizą Čarterhauzo mokykloje. 

Jis atidarė negilų raudonmedžio sekretero stalčių, išėmė iš jo 

— Tuoj būsiu pasirengęs, pone Adamsai, - tarė smailindamas 
galiuką. 

Robertas Adamsas atsisėdo prie lango ir įsižiūrėjo į pilkumą. 
Vėl svajojo apie miežių lauką. 

- Man atrodo, jūsų mintys ten, Juodajame žemyne, pone 
Adamsai, — tarė Kočreinas, padėdamas peilį. 

- Ne, ne Afrikoje. Mano mintys kitame pasaulyje, mažame 
namelyje prie laukų. 

- Ten jūsų šeima? 

- Žmona... 

- Jūs vedęs, pone? - paklausė Kočreinas, ištiesdamas sukum- 
pusius pečius. 

— Taip. 

Kočreinas atsisėdo prie stalo, pasidėjo priešais save lapą rašo- 
mojo popieriaus ir pavilgė plunksną į rašalą. 

- Jūsų paslaugoms, pone Adamsai. 

— Nuo ko pradėti? 

- Gal pradėkime nuo tos akimirkos, kai jūsų gyvenimas iš- 
krypo iš įprasto kurso. 

Adamsas atidžiai įsižiūrėjo į plataną, akimis klajojo po dėmė- 
tą jo kamieną. 

— Hadsonas - banginių medžioklės uostas upėje prie Niu- 
jorko, - lėtai, nuosekliai prakalbo jis. - Jis įkurtas prieš trisde- 
šimt metų; jaukesnės ir malonesnės vietos man neteko matyti. 
Vasarą pievos pliekste plieskia žydinčiomis gėlėmis, ore dvelkia 
bijūnų aromatas, rudenį medžiai nusidažo raudoniu, o po jais 
spindi aukso geltonumo krūmynai. 

Aš ten gimiau ir užaugau. Mano tėvas gamino bures, motina 
buvo siuvėja, bet 1801 metų žiemą mirė nuo džiovos. Gyveno- 
me prie bukų giraitės name, kurį tėvas pasistatė savo rankomis. 
Rytuose už begalinių miežių laukų buvo Hadsonas, vakaruose — 
mažas, bet pelningas amunicijos fabrikas, kuriame susiradau 
darbo. 

Jo savininkas, ponas Fergiusonas, buvo pasipūtėlis ir nieki- 
no savo darbininkus. Jaunuolis, nemokantis skaityti ir rašyti, jo 
akimis, buvo tikras nevykėlis, nevertas žmogaus vardo, niekin- 
gas kaip kiaulė aptvare. 

Trejus metus dirbdamas pas poną Fergiusoną, gamindamas 
paraką, susipažinau su jo dukterimi Kristina, tiksliau, vėl ją su- 
sitikau. Mes susipažinome pavasario mugėje dar būdami vaikai. 
Jau tada mus traukė vieną prie kito. Ilguose Hadsono popietės 
šešėliuose sėdėjome laikydamiesi už rankų, ji lūpomis palietė 
mano skruostą. Kai motina atitraukė ją nuo manęs, aš garsiai 
prisiekiau, kad ji bus mano žmona. 

Kitaip negu pasipūtęs ir vaidingas tėvas, Kristina buvo švelnių 
manierų, maloni ir tokia gera, kad nė vieno sutikto nepalikdavo 
abejingo. Ištisus mėnesius iš paskutiniųjų stengiausi ją pamaty- 
ti, bet buvo nesmagu, kad ji išvys mane tokį nelaimingą. 

Pavasariui baigiantis, ji vieną vakarą atėjo į fabriką ir pamatė 
mane visą purviną, pilantį paraką į šovinius. Ėmiau atsiprašinė- 

ti, kad taip atrodau, o ji prapliupo juokais. Paklausiau, ar mane 
prisimena. Šypsodamasi atsakė: „Tebelaukiu, kada man pasipir- 
ši, Robertai Adamsai“ 

Amerikietis pakilęs priėjo prie židinio ir įsistebeilijo į savo at- 
randą prie kairės akies, piršto galiuku palietė lūpas. 

— Mano tėvai nesukaupė turtų, - bespalviu balsu ištarė jis, — 
bet išmokė mane skirti gera nuo bloga ir įdiegė, kad jei nenuleisi 
rankų, net, rodos, nepasiekiama svajonė gali tapti tikrove. 

Kelias savaites vis rasdavau progų susitikti su Kristina. Iš pra- 
džių ji buvo drovi, net uždara, tačiau šypsodavosi taip, kad net 
ledinė širdis būtų ištirpusi. Vis kartojau pažadą, kad prasimušiu 
ir mudu galėsime gyventi drauge. Ilgainiui pamatėme, kad mus 
daug kas sieja — o labiausiai troškimas pabėgti, nešvaistyti gy- 
venimo tuščiai. 

Baigiantis vasarai, mes pamilome vienas kitą, tačiau slė- 
pėme šią paslaptį nuo savo šeimų. Kristina labai bijojo prisi- 
pažinti tėvui. Sakė, jis mane nugalabys, esą jau yra nužudęs 
žmonių. Aš dirbau šiam žmogui trejus metus ir tikėjau jos 
žodžiais. Jis buvo tironas. Kartą mačiau, kaip beveik mirtinai 
nuplakė žmogų. 

Vieną popietę, kaip visada, susitikome slaptoje vietoje po 
buku prie miežių lauko. Kristinos veidą temdė rūpestis. Ji prisi- 
glaudė prie manęs ir sušnibždėjo, kad tėvas sužinojo apie mūsų 
meilę. Jau dabar manęs ieškantis, sakė ji. Negalėjau suprasti, 
kaip toks galvijas galėjo užauginti tokią švelnią merginą. 

Tad priklaupiau ir pasipiršau. „Taip, aš neturtingas, - pasa- 
kiau, — bet mano rankos garbingos, o širdis sklidina Dievo bai- 
mės. Jei sutiksi už manęs tekėti, kiekvieną akimirką sieksiu su- 

teikti tau laimės, kurios esi verta“ Mano didžiausiam džiaugs- 
mui, ji sutiko. Nuėjome tiesiai į bažnyčią Unijos gatvėje, ir pas- 
torius iš karto mus sutuokė. 

Ketinome kitą dieną slapčia išvykti iš Hadsono ir keliauti į 
pietus, į Niujorką, kur tikėjausi susirasti darbo amunicijos fab- 
rike netoli Volstrito. Meldžiau Kristiną išvykti tą patį vakarą. 
Bet ji spyrėsi, sakė, kad tai pernelyg pavojinga. Grįžo namo, no- 
rėdama susidėti drabužius ir pasiimti santaupas. Pažadėjo, kad 
auštant pabėgsime drauge. 

Pasibučiavome, prisiekėme vienas kitam amžiną meilę, ir 
Kristina nusigręžė lipti ant kalvos, kur stovėjo jos tėvo dvaras. 
Jai nusisukus paklausiau, kaip man ištverti dvylika valandų be 
jos. Ji nusišypsojo, pasilenkė ir pabučiavo man į skruostą lygiai 
kaip tada prieš daugelį metų, pavasario mugėje. Išsitraukė iš už 
rankogalio nėriniuotą nosinaitę ir padavė man. „Tegu ji tau pri- 
mins mane“, - pasakė. 

Žiūrėjau, kaip mus skiriantis atstumas didėja, kaip paskuti- 
niai šviesos spinduliai išryškina raudoną aksominį jos suknelės 
diržą. Prieš išnykdama man iš akių ji atsigręžė ir mudu pažvel- 
gėme vienas į kitą. Pakėliau nosinaitę prie nosies, įkvėpiau jos 
aromato ir svarsčiau, kaip ištverti dvylika valandų be mylimo- 
sios Kristinos. 

Adamsas vėl pažvelgė į savo atspindį. Pirštu perbraukė randą 
ir įsižiūrėjo į lauke dulkiantį lietų. 

— Likimas žiauresnis už bet kokį kalėjimo viršininką, - pa- 
sakė. 

Kočreinas ištiesė ranką, paėmė naują popieriaus lapą ir vėl 
pavilgė plunksną. 

- Ir kas gi, pone, sutrukdė jūsų sąjungai? 

Robertas Adamsas vėl atsisėdo prie lango. Giliai įkvėpęs į 
krūtinę drėgno oro, atsidusdamas iškvėpė. 

— Mūsų vestuvių vakarą, - pasakė jis, - nuėjau švęsti į smuklę 
Vyšnių skersgatvyje. Buvau vienišas, tačiau kupinas nepaprastų 
vilčių. Sėdėjau, gurkšnodamas alų, kai staiga durys vos nenulė- 
kė nuo vyrių. 

Tarpduryje pasirodė ponas Fergiusonas. Akimis apmetė 
kambarį. Po akimirkos jau stovėjo prie manęs, o jam už nugaros 
tarsi vaiduokliai šmėžavo jo pakalikai. 

„Tik išdrįsk paliesti mano dukterį, ir Oskaras nukapos tau 
rankas!“ — suriko jis. 

Atsistojau gėrimo padrąsintas. Nebuvau linkęs nusileisti ne- 
teisybei ir bailiu savęs nelaikiau. 

„Šiandien popiet mes su Kristina susituokėme“, - garsiai pa- 
reiškiau. Nespėjau daugiau nieko ištarti, kumštis trenkė man į 
žandikaulį, ir aš apalpau. Paskutinis mano atsiminimas iš Ame- 
rikos — iš įsiūčio išraudęs Fergiusono veidas. 

Kočreinas pakėlė akis nuo popieriaus, vėl panardino plunks- 
ną į krištolo rašalinę ir smaigaliu palietė jos briauną. 

— Man regis, ne visai jus supratau, pone, - pasakė jis. 

Adamsas atsigręžė į jį ir sunkiai nurijo seiles. 

- Atsipeikėjęs suvokiau esantis užrakintas laivo triume: gir- 
dėjau, kaip girgžda, siūbuoja, vaitoja sijos. Šaukiau, norėdamas 
perrėkti triukšmą, bet niekas manęs negirdėjo, o jei ir girdėjo, 
tai nepaisė mano riksmų. 

Tamsą kartais perskrosdavo šviesos spinduliai, atsklindan- 
tys nuo denio. Pirmas kelias valandas stengiausi susivokti, 
koks čia krovinys. Triume buvo prikrauta Biblijų, parako dė- 
žių, aplinkui laigė begalė žiurkių. Šiaip taip susiradau džiūvė- 

sių ir vandens, kad nenumirčiau iš troškulio. Po keturių dienų 
užuodžiau druską. 

— Druską? 

— Vandenyno kvapą. Pasaulyje nėra kito tokio kvapo. Ponas 
Fergiusonas išsprendė nereikalingo žento klausimą — prievarta 
išsiuntė jį į kelionę. Laivas gana tolygiai plaukė Hadsono upe, 
bet vos tik pasiekė Atlanto bangas, ėmė siūbuoti ir drebėti, tarsi 
pasaulio galas būtų nebetoli, - Adamas liežuvio galiuku aplaižė 
viršutinę lūpą. —- Po penkių dienų pakėlė triumo dangtį; mane 
ir žiurkes apakino ryški saulės šviesa. Žemyn nusileido kibiras 
ledinio Atlanto vandens. 

„Kur aš?“ — surikau. 

„Atviroje jūroje“, - atsakė balsas. 

„Kur plaukiame?“ 

„Prie Afrikos krantų“ 


II 


Seras Džefris Koldekotas gauna šifruotą laišką + Panelė Klara 
Forteskju Lakingtono „Mūzų šventovėje“ susitinka su drauge panele 
Karolina Lem 4 Ponas Adamsas pasakodamas daro pertrauką 4 
Į Karltono rūmus pristatoma didžiulė dėžė + Ponas Adamsas grįžta 
į komiteto biblioteką ir tęsia pasakojimą apie tai, kaip laivas „Čarlzas“ 
sudužo prie Afrikos krantų + Karališkasis iškamšų gamintojas ponas 
Beitmenas demonstruoja princui regentui naujausią savo darbą 4 
Ponas Adamsas pasakoja, kaip maurai nužudė laivo kapitoną 4 
Ponas Kočreinas praneša apie pasakojimą Bytei 4 Panelė Forteskju 
kalbasi su Karolina Lem ę Lordas Olvenlis pietauja „Vaito“ klube su 
lordu Baironu ir ponu Berčiu Makormaku + Pasakojimas tęsiamas, 
ateina pirmieji klausytojai 4 Ponas Beitmenas keliauja į Londoną 
pasiimti nugaišusio poliarinio lokio $ Bytė praneša ponui Kočreinui 
netrukus atvyksianti į Londoną + Ponas Adamsas pasakoja apie 
pirmąsias varganas vergovės dienas į Ponas Adamsas pasisveikina 
su panele Klara Forteskju + Ponas Adamsas gauna panelės Forteskju 
laišką + Ponas Beitmenas Londono Taueryje įkelia poliarinį lokį į 
savo vežimą 4 Ponas Viksas, gerais ir piktais darbais pagarsėjusių 
žmonių korikas, sužino apie galimybę investuoti + Ponas Adamsas 
parduodamas kitai maurų gaujai ir čia susipažįsta su dar vienu 
vergu krikščioniu Chuanu Sančesu 4 Ponas Kočreinas rašo Bytei, 
tikėdamasis pasikalbėti su ja, kol tebėra mieste + Ponai Olvenlis, 
Baironas ir Makormakas susitinka „Vaito“ klube 4 Maurai, pagavę 


poną Adamsą, patys pakliūva į nelaisvę ir išgabenami į Timbuktu. 


PIRMAS 


Tą pačią dieną, ketvirtą valandą popiet, Folkirkas, jau trisdešimt 
metų dirbantis tarnautoju, užlipo raižytais raudonmedžio laip- 
tais, nešinas nublizgintu sidabro padėklu. 

Ant padėklo gulėjo purvinas vokas, adresas buvo išsiliejęs. 

Koldekotas sėdėjo savo kabinete prie atviro lango, vėsinamas 
žvarbaus drėgno oro. Mintyse skaičiavo aukso luitelius. Vos 
Folkirkas prisiartino, pirmininkas čiupo laišką. Perlaužęs ant- 
spaudą, pamatė ant popieriaus surikiuotas skaičių eiles. 

- Folkirkai, paduok karaliaus Jokūbo Bibliją! — suurzgė jis. — 
Ji bibliotekoje, toje lentynoje, kur teologijos knygos. Paskubėk, 
nevėkšla! 

Tarnas linktelėjo ir po kelių minučių vėl užlipo laiptais su 
Biblija ant padėklo. Ji buvo įrišta raudonu tymu, nugarėlė šviesi, 
trapesnė už viršelius. Stovėjo bibliotekos lentynoje tiek metų, 
kad puslapių viršus pajuodo nuo suodžių ir dulkių. 

Folkirkas padavė Bibliją šeimininkui ir du kartus nusičiaudėjo. 

— Nueik į Kočreino kambarį ir pažiūrėk, kaip tam pusgalviui 
sekasi su tuo nelemtu amerikiečiu. 

— Gerai, pone. 

- Ir dar, Folkirkai... 

— Klausau, pone? 

- Dar kartą nusičiaudėsi mano akivaizdoje — lėksi lauk kaip 
kulka! 

Tarnas išėjo iš kambario ir paspaudė žalvario rankeną; spyna 

spragtelėjo, durys užsidarė. Koldekotas palinko prie lempos ir 
pasuko jos dagtį aukštyn, kambarį užliejo švelni geltona šviesa. 

— Septyni... penkiolika, aštuoni, - murmėjo patyliukais, var- 
tydamas puslapius, kol atrado Teisėjų knygą. - Jis negailestingai 
ištiko juos baisiomis skerdynėmis. Puiku. Vadinasi, pavyko su- 
triuškinti prakeiktus prancūzus. Šaunuolis, Pedi! - Koldekotas 
vėl dirstelėjo į laišką. - Trisdešimt penki... trys, dvylika, - per- 
skaitė. - Trisdešimt penkta knyga... Habakuko. Skyrius... - jo 
pirštai atvertė septynišimtąjį puslapį. - Įniršęs per žemę žengei, 
įpykęs sutrypei tautas." 

Seras Džefris sušniaukštė žiupsnį makubos ir džiūgaudamas 
iššifravo paskutinį pranešimą: devyniolika, devyniasdešimt aš- 
tuoni, vienas: Giedokite VIEŠPAČIUI naują giesmę, nes jis pa- 
darė nuostabių dalykų. Jo dešinė ir šventumo petys laimėjo per- 
galę““ 

Pirmininkas padėjo Bibliją ant stalo, aukščiau negu papras- 
tai pakėlė langą ir įsipylė į taurę gelsvo chereso. Pedis nuo pat 
pradžių buvo geriausias kandidatas, pamanė, tikras karys, kuris 
vasarą Flandrijoje braidė po prancūzų kraują. Dabar, kai jis su- 
triuškino prancūzų ekspediciją, sėkmė neabejotina. Sėkminga 
Pedžio ekspedicija vėl išgarsins Karališkąjį Afrikos komitetą ir 
padės nukreipti žmonių dėmesį nuo skandalo, niekad nepasi- 
traukiančio atokiau nuo jo durų. 


* Ts 15, 8. 
** Hab 3, 12. 
*** Ps 98, 1. 

ANTRAS 


Už DVIEjŲ MYLIŲ Klara Forteskju žiūrinėjo naujus romanus 
„Mūzų šventovėje“, didžiuliame Džeimso Lakingtono knygyne 
Finsberio aikštėje. 

Ji tikėjosi, kad amerikietis svečias pagyvens pas juos, ir nu- 
sivylė pamačiusi, kad tėvas grįžo vienas. Tarnaitė dar nespėjo 
pakeisti patalynės svečių kambaryje, kur miegojo Adamsas, to- 
dėl Klara patyliukais įtipeno vidun. Atsargiai prisiartinusi prie 
lovos, priglaudė veidą prie pagalvės. Amerikiečio kvapas buvo 
silpnas, tačiau dar neišnykęs. Smarkiai plakančia širdimi ji įsi- 
vaizdavo, kad glaudžiasi prie jo. 

Nebeapsikęsdama tuščiuose be svečio namuose Klara liepė 
paruošti karietą ir nuvažiavo pas Lakingtoną, tikėdamasi rasti 
panelės Osten „Emą“. Tačiau, deja, spaustuvininkai vėlavo pri- 
statyti romaną, ir jo dar negalėjai įsigyti. 

- Visas Londonas jo laukia, madam, - nerūpestingai prane- 
šė pardavėjas. Vien tą rytą jau tuziną kartų tai pakartojo, pri- 
durdamas mėgstamą frazę: „Jei turėtume bent egzempliorių, jis 
būtų rečiausia pasaulio brangenybė“ 

Klara padėkojo jam ir pažvelgė pro langą. Buvo susitarusi čia 
susitikti su geriausia drauge. Su ledi Karolina Lem susitikdavo 
knygyne dukart per savaitę, jei tik oras nesutrukdydavo. Jos 
ypač susidraugavo prieš trejus metus, netrukus po pagarsėjusio 
Karolinos meilės romano su lordu Baironu. 

Nuo vakar dienos ryto visos Klaros mintys sukosi apie svečią 
iš Amerikos. Kol kas nedrįso niekam užsiminti apie šį pakvaiši- 
mą. Bet Karolina - kas kita. Ji ne tik patikima Klaros bičiulė - ši 
moteris puikiai išmano apie vyrus. 

Aukštas laikrodis kitoje rotondinės salės pusėje išmušė pusva- 
landį. Karolina dar nesirodė, ir tai nenuostabu, nes niekas nebu- 
vo jos matęs kur nors atvykstant laiku. Klara pasuko į topogra- 
fijos skyrių pasiteirauti, ar Lakingtono knygyne esama ko nors 
apie Juodąjį žemyną. 

Ji buvo aistringa skaitytoja ir dažnai lankėsi knygyne, bet iki 
šiol neturėjo priežasties užsukti į topografijos skyrių. Neilgai 
trukus jos, garsaus mokslininko dukters, aptarnauti atėjo pats 
Džeimsas Lakingtonas. 

Tai buvo stambus, mėsingo veido vyriškis šiurkščiomis ran- 
komis, šiek tiek kamuojamas podagros, žvairokas kaire akimi. 

— Afrika, panele, — ištarė jis, pirštais glostydamas knygų nu- 
garėles, — tai žemė, kuria labiau tinka domėtis netašytiems, 
veržliems nutrūktgalviams. 

- Ar turite ką nors apie Timbuktu, pone Lakingtonai? 

Prekiautojas griausmingai nusikvatojo, įsivaizduodamas, kad 
Klara nusprendė pašmaikštauti. Kaire akimi skersakiuodamas 
jis atrodė susirūpinęs. 

- Leonas Afrikietis aprašė šį miestą savo „Istorijoje“, - ištarė. 

- Jūs turite ją? 

- Taip, panele Forteskju. Man regis, turime originalų leidimą, 
įrištą kiaulės oda. Žinoma, lotyniškai. 

— Knyga nauja? 

Lakingtonas nesmagiai dėbtelėjo į grindis. 

— Kiek pamenu, ji parašyta 1556 metais, - atsakė. 

— O naujesnio nieko neturite? 

Ponas Lakingtonas ištiesė šiurkščią, pūslėtą ranką ir nusišiepė. 

- Galjūs ir nesuvokiate to, panele Forteskju, bet tai tas pats, 
kaip reikalauti mėnulio aprašymo. 

— Tačiau čia tiek knygų, juk turi kas nors būti? 

Savininkas greitai davė nurodymus gausiems darbuotojams. 
Tuzinas rankų skubiai ėmė naršyti lentynas skersai ir išilgai. Be- 
veik iš pažemės buvo paimta ir atnešta knyga in guarto'. 

— Turime štai ką, — įteikliai tarė Lakingtonas, braukdamas 
nuo viršelio dulkes, - tai pono Džeksono „Pasakojimas apie 
Maroką“. Knyga tikrai nauja, Bulmeris ją išspausdino vos prieš 
septynerius metus. 

— Arjos autorius regėjo Timbuktu savo akimis? 

Džeimsas Lakingtonas nosine nusišluostė kaktą. 

— Man rodos, panele, šis miestas aprašytas remiantis labai 
autoritetingais šaltiniais. 

Pro didžiulį knygyno langą Klara Forteskju pamatė savo 
draugę Karoliną, lipančią iš lakuotos karietos. Šiaip ji nebuvo 
nemandagi, bet dabar jautėsi kaip tikra šelmė — tikriausiai todėl, 
kad įsimylėjo. 

— Pone Lakingtonai, - paklausė ji kiek įmanydama labiau iš 
aukšto, — ar jums patiktų skaityti Londono aprašymus, pateik- 
tus žmogaus, kuris pats niekada šio miesto nematė? 

Paraudęs iš nesmagumo parduotuvės savininkas nuvijo šalin 
savo darbuotojus. 

- Panele Forteskju, gal luktelėkite keletą mėnesių, - ištarė 
jis, nudelbęs žvilgsnį į grindis, — ir tada toji Karališkojo Afrikos 
komiteto ekspedicija, apie kurią visi tiek kalba, parūpins mums 
tikslų auksinio miesto aprašymą. 


* Apytikriai 23 x 30 cm formato. Taip vadinama, nes pagamintą popieriaus lapą 


lenkdavo du kartus perpus (gaudavo aštuonis puslapius) ir apipjaudavo kraštus. 

Džeimsas Lakingtonas pakėlė akis. Bet Klaros šalia nebe- 
buvo. 


TREČIAS 


KOčREINUI JAU VISAI pasiruošus užrašinėti, į jo kabineto duris 
negarsiai pabeldė. 

— Prašau įeiti! - šūktelėjo jis. 

Durys atsidarė, tarpduryje stovėjo Folkirkas. 

- Atleiskite, kad trukdau, pone, bet jus kviečia į trečią aukštą. 

Kaip beveik visi kiti tame pastate, liokajus vengė Koldekotą va- 
dinti vardu. Šis įprotis atsirado prieš gerą dešimtmetį, kai seras 
Džefris, išniręs tarsi iš nežinios, staiga ėmė vadovauti komitetui. 

- Dėkoju, pone Folkirkai, - atsakė Kočreinas ir pasitaisė kak- 
laskarę, žiūrėdamas į mažą rankinį veidrodėlį, kurį nešiojosi de- 
šinėje liemenės kišenaitėje. 

Robertas Adamsas vėl sėdėjo prie lango ir žvelgė į plataną. Jo 
mintyse atgijo Kristinos šypsena. Matė ją kaip gyvą —- neryškias 
jos raudonų kaip vynas lūpų raukšleles. Prisiminė, kaip jas bu- 
čiavo, pajuto, kaip trokšta vėl būti kartu su savo žmona. Kristi- 
nos lūpų kampučiai pakilo ir ji nusišypsojo taip plačiai, kaip jis 
nė neprisiminė. 

Staiga iš miglotų atsiminimų Adamsą prikėlė energijos ant- 
plūdis. 

Dingo kelis pastaruosius mėnesius kamavęs netikrumas: da- 
bar jis, Adamsas, apsirengęs kaip tikras anglų džentelmenas, 
jam pažadėta kelionė namo. Likimas veda jį pas Kristiną. Nuo 
šiol niekas nebegali jų išskirti. 

- Ilgai neužtruksiu, pone Adamsai, — tyliai tarė Kočreinas. — 
Privalau užlipti į viršų, būgštauju, kad neprasidėtų priepuolis. 

Sekretorius išėjo pro duris ir užlipo į Koldekoto darbo kabi- 
netą. Pabeldė. 

- Įeikite! 

Kočreinas greitai įžengė ir laukdamas nurodymų sustojo 
priešais serą Džefrį ir jo svečią, vieną iš direktorių, Henrį Dže- 
romą — netvarkingos išvaizdos žmogų ryškiai raudona panose, 
aiškiai liudijančia jo polinkį į Hedžo uostomąjį tabaką. 

- Ar jau pradėjote užrašinėti to apsišaukėlio melagystes? 

- Taip, sere Džefri. 

— Sakykite, pone Kočreinai, - pratarė Džeromas, apžiūrinė- 
damas savo nagus, — ką jūs manote apie tą amerikietį? 

— Nesupratau, ko klausiate, pone. 

- Ar pasakytumėte, kad jis šarlatanas? — Koldekotas savo su- 
kumpusia nugara dar giliau nugrimzdo į krėslą, prisimerkė ir 
sušnibždėjo: - ...Arba šnipas? 

- Pasakyčiau, kad jis labai sukrėstas, pone. 

— Sukrėstas? 

— Valandų valandas tylėdamas žiūri į vieną tašką tarsi apsvai- 
gęs. Vienintelį kartą girdėjau jį sklandžiai kalbant tada, kai pa- 
sakojo apie įvykius, dėl kurių turėjo palikti Ameriką. Vis dėlto 
nors neraštingas, pasakoja stebinamai gerai. 

Henris Džeromas įsipylęs puodelį arbatos pro šnerves įkvėpė 
jos garų. 

— Norėčiau jį pamatyti, - tarė beveik pašnibždomis. - Malo- 
nėkite užrašinėti jo pasakojimą bibliotekoje. 

— Gerai, pone. 

— Kočreinai... 

— Klausau, sere Džefri? 
- Lauk! 
— Gerai, sere Džefri. 


KETVIRTAS 


KARLTONO RŪMUOSE, privačioje princo regento rezidencijoje, 
iš vežimo kėlė apdaužytą milžiniško dydžio ąžuolinę dėžę. 

Pritvirtinę skriemulį prie grubiai tašytos gervės darbininkai 
traukė virves, pamažu keldami dėžę lauk ir stengdamiesi saugiai 
pastatyti ją ant grindinio. 

Vienas iš jų pabarstė grindinį smėliu. Kitas, aukštesnis už vi- 
sus, nurodinėjo, ką daryti. 

— Nagi, vyručiai, tik pamėginkite ką nors sugadinti, princas 
pats jums žarnas paleis! Kelkit! Kelkit! Kelkit! 

Sutreškėjo, vos nenutrūko kanapinės virvės, bet dėžę pavyko 
pamažu iškelti iš vežimo, ir pagaliau ji trūktelėjusi plačiu lanku 
pasisuko virš grindinio. 

Dragūnas, kuris remdamasis į šautuvą stovėjo didingo, puoš- 
naus portiko šešėlyje jiems už nugarų, įkvėpė pilna krūtine vė- 
saus oro ir užriko: 

- Atsargiau, ką ten darot, žiūrėkit, kad dėžė nesubyrėtų į ši- 
pulius! 

Dėžę pamažėliais leido ant smėlio, ir ji visu didžiuliu svoriu 
atsistojo ant šaltų grindinio akmenų. 

- Ir ačiū Dievui, - ištarė vyresnysis, ranka mostelėdamas dar- 
bininkams susiburti aplinkui. - Dabar čiupkit virves ir tempkit, 
kiek tik turit jėgų! 


64 


TIMBUKTU 


Ne daugiau kaip už dvidešimties jardų nuo dėžės, vežimo ir 
virvių, raudonosios svetainės graikiško stiliaus židinyje kaitriai 
liepsnojo anglys. Vėjas ūkavo kaminuose, plaikstė ugnį, kuri ūžė 
tarsi kalvės Žaizdras. 

Prie pat židinio buvo pristumtas žemas odinis krėslas roži- 
nių koralų spalvos apmušalais. Jame atsirėmęs į pagalves dryb- 
sojo stambus vyriškis. Perkopęs penkias dešimtis, panašus į 
pernokusį vaisių, iš pirmo žvilgsnio atrodė vyresnis. Jo akys 
buvo apsiblaususios, skruostai įraudę nuo girtavimo, rankos 
putnios, o pilvas toks išsipūtęs, kad priminė kimštą Kalėdų 
žąsį. 

Kairėje nuo krėslo ant skaisčiai raudonos aksomo kėdutės 
prisėdo moteris. Panašaus amžiaus, negraži, apsirengusi pa- 
prasta kreminio šilko suknia gilia iškirpte, teikiančia didelį pasi- 
tenkinimą kompanionui. 

- Džordži, mielasis, - pašnibždomis ištarė ji, lūpomis liesda- 
ma jo ausį, - man jau darosi šiek tiek nuobodu. Juk žinote, kaip 
būna... 

- Ko gi norėtum, mieloji Ize? 

- Ko nors dailaus, mažučio ir dailaus. 

— Vėrinio? 

- O, brangusis, vėrinių turiu per akis. 

- Tai ko?.. 

— Ko nors mažyčio ir blizgančio. 

— Brangioji Izabele, tu juk žinai, kaip nepakenčiu mažų daik- 
telių — jei daiktas mažas, tai nei gražus, nei vertingas. Prašyk 
manęs ko nors milžiniško, ir aš pažiūrėsiu, ką pavyks sugalvoti. 

Tą akimirką pasirodė liokajus, atsargiai prisiartino ir sustojo 
dešinėje krėslo pusėje laukdamas, kol į jį atkreips dėmesį. 


65 


TAHIR SHAH 


- Jau žinau! Užsakysiu tavo portretą, - tarė princas. - Didžiulį, 
aukštą, kad visi matytų tavo didybę. Liepsiu, kad Lorensas nuta- 
pytų. Ir mane tegul darsyk nutapo. Turėsim abu, - jis kimiai suki- 
keno, pabučiavo savo pirštus ir perbraukė Izabelei per skruostą. 

— Mielasis, bet aš nenoriu pozuoti valandų valandas. Taip 
nuobodu. 

Princas pasilenkė į priekį, užsikėlė meilužę ant kelių, įkišo 
ranką jai į iškirptę ir garsiai nusikvatojo. 

—- Džordži! Būkite geras! Pagaliau mes juk čia ne vieni! 

— Ne vieni? 

Izabelė pirštu parodė liokajų. 

— Čia tik tarnas, — atsakė princas, — mes vieni. 

— Nenorite paklausti, ko jis atėjo? 

- Tiesą sakant, ne. 

- Bet aš manau, kad reikėtų. Gal atnešė žinių iš Vindzoro. 

- O, jei tai būtų tiesa, - nusivylęs atsiliepė princas regentas, 
atitraukdamas storus pirštus nuo Hertfordo markizės krūtų. — 
Dėl Dievo meilės, Klarksonai, ko tau reikia? 

— Jūsų aukštybe, atvežė eksponatą. 

— Eksponatą? — princas pamąstė, sukrutėjo krėsle ir pašoko 
ant kojų, o Izabelė nuslydo ant grindų. —- Puiku! — ištarė jis, en- 
tuziastingai traukdamas ant pilvo frako skvernus. - Einu apžiū- 
rėti tuojau pat. 


PENKTAS 


KočREINUI NELABAI PATIKO paliepimas tęsti pasakojimą bib- 
liotekoje. Ten pūtė skersvėjai ir bet kas galėjo įeiti. Niekaip ne- 

uždrausi komiteto direktoriams įsibrauti, kada tik širdis geis, ir 
pertraukti pasakojimą savo pastabomis bei nuomonėmis. Nie- 
kas pasaulyje taip neerzino Kočreino, kaip vidury darbo jį per- 
traukiantys žmonės. 

Nusivedęs Adamsą į biblioteką pasidėjo plunksnas ir popie- 
rių ant stalo netoli aukšto lango. Kambaryje buvo tamsu, drėg- 
noka. Nepaisant gausybės knygų ir egzotiškos freskos su fan- 
tastiškais Afrikos vaizdais, čia nebuvo taip jauku, kaip jo darbo 
kabinete. 

- Ar neprieštarausite, jei aš stovėsiu? - juodviem įėjus vidun 
paklausė Adamsas. - Vaikščiodamas ten ir atgal lengviau atgai- 
vinu atmintį. 

- Žinoma, pone Adamsai, — atsiliepė Kočreinas, sukdamas 
nuo rašalinės sidabro dangtelį. - Pradėkime nuo ten, kur mus 
nutraukė. Kiek pamenu, jūs pasakojote, kaip palikote Amerikos 
krantus. 

Amerikietis atsistojo. Žvelgdamas į tvarkingomis eilėmis sto- 
vinčių raudonu tymu įrištų knygų nugarėles, puoštas aukso rai- 
dėmis, pradėjo pasakoti: 

— Kaip jau sakiau, mane prieš mano valią įmetė į laivą, plau- 
kiantį į Afrikos žemyną. Laivas, vadintas „Čarlzu“, buvo dvie- 
jų šimtų aštuoniasdešimties tonų brigas, jo savininkas - ponas 
Čarlzas Sitvelas iš Hadsono, kapitonas - ponas Džonas Horto- 
nas. Jis gabeno miltų, ryžių, sūdytų produktų ir du tūkstančius 
misijoms skirtų Biblijų; plaukė į Gibraltarą, o iš ten - į Kanarų 
salas. 

Meldžiau kapitoną, kad leistų man išlipti, norėjau grįžti pas 
žmoną ir siekti teisingo atpildo jos tėvui. Bet jis griežtai atsi- 
sakė. Jau išplaukėme, kalbėjo jis, ir dabar niekas nebesutruk- 

dys atlikti pareigą, nugabenti brangų krovinį. Įkalbinėjo mane 
pasinaudoti ištikusia nelaime savo naudai, sutikti imti niekingą 
atlygį, kurį ketino mokėti, ir pagausinti šias pajamas savarankiš- 
kais prekybos sandoriais. Neturėdamas kitos išeities sutikau ir 
ėmiau dirbti įvairiausius nesibaigiančius darbus. Neilgai trukus 
pasijutau toks pats įgulos narys kaip ir kiti. 

Jie visi, kaip ir aš, buvo iš Hadsono, išskyrus vieną — švedą, 
vardu Nikolas. Kapitono padėjėjas Stivenas Dolbis viską man 
parodė. Jis buvo neaukšto ūgio, bet neregėtos jėgos ir lygiai taip 
pat neregėtai geros širdies. Dar du įgulos nariai elgėsi su mani- 
mi draugiškai — Junisas Niušemas ir Martinas Klarkas. 

Kadangi tėvas siuvo bures, užaugęs apie jas gerai išmaniau, 
tad dirbau naudingą darbą - taisiau įplyšusias ir stiprinau kliverį. 
Vėjas buvo palankus, ir Gibraltarą pasiekėme po dvidešimt šešių 
dienų. Atplaukę užlipome ant uolos ir pažvelgėme į Afriką. 

Negalėjau patikėti! Afrika... žemynas, apie kurį nieko nežino- 
jau. Dar prieš mėnesį būčiau galėjęs prisiekti motinos kapu, kad 
likimas niekada manęs nenublokš į šiuos kraštus. 

Prisišvartavę Gibraltare, pasikrovėme į laivą smėlio balasto, 
vyno statinių, mėlyno nankino ritinių ir nemažai metalo laužo. 
Kapitonui Hortonui buvo liepta laukti, kol sutvarkys laivo drau- 
dimo dokumentus. Ėjo dienos, paskui savaitės, o mes vis laukė- 
me. Pradykaduoniavus visą mėnesį, kapitonas šūktelėjo daugiau 
nė minutės nebelauksiąs ir paliepė kelti inkarą. 

Išplaukėme iš uosto pietvakarių kryptimi. Brigas lengvai 
skrodė tamsiai mėlynus vandenis, išpūtęs nepriekaištingai su- 
tvarkytas bures. Dolbiui, Niušemui ir kitiems daug juoko kėlė 
faktas, kad iškeliavau ne savo noru. Jie pasakė, kad Kristinos tė- 
vas sumokėjo brigo savininkui penkiasdešimt dolerių. O sumo- 

kėjęs liepė išgabenti mane iš Amerikos ir užtikrinti, kad daugiau 
nė kojos nebejkelčiau į tą žemę. 

Girgžtelėjus veriamoms bibliotekos durims, Adamsas nutilo. 
Kočreinas pakėlė galvą nuo popieriaus lapo. Padėjęs plunksną 
ant rašalinės briaunos, galvos linktelėjimu pasveikino įėjusius 
Henrį Džeromą ir serą Džefrį. 

Gavę gerų naujienų iš Pedžio šiedu labai džiaugėsi būsima 
sėkme, ir mintis, kad šis amerikietis tvirtina irgi kažko pasiekęs, 
juos itin linksmino. 

- Tęskite, būkite malonus, pone Kočreinai, — šaltai paragino 
Džeromas. - Leiskite mums pabūti tyliais mūsų svečio mela- 
gysčių liudytojais. 

Kočreinas mostelėjo Adamsui, ragindamas pasakoti toliau. 

Šis nedelsdamas taip ir padarė. 

— Dažniausiai plaukėme nematydami krantų. Bet laive paka- 
ko ir geriamojo vandens, ir maisto atsargų. Be to, net ir pritrū- 
kus vandens būtų buvę pavojinga artintis prie kranto. Jūreiviai, 
sutikti Gibraltare, pasakojo apie laukinių gentis, gyvenančias 
Afrikos pakrantėse. Tik iškelk koją ant kranto, kalbėjo jie, ir nė 
apsidairyti nespėsi, kaip nukirs galvą. 

Kas vakarą meldžiausi Dievui, prašydamas grąžinti mane pas 
mylimąją, į man pažįstamą ir įprastą gyvenimą. Prisiekiau, kad 
jei dar kada nors pamatysiu poną Fergiusoną, priversiu jį atly- 
ginti už tas kančias, kurias teko per jį patirti. 

Tris savaites plaukėme tuo pačiu kursu, nors ilgainiui pama- 
žu ėmėme baimintis. Mat visi spėjome įsitikinti, kad kapitonas 
Hortonas - niekam tikęs laivavedys. Aš buvau tik paprastas pa- 
rankinis, todėl nė karto nebuvau įleistas į jo kajutę. Bet Dolbis 
vieną vakarą išdrįso užeiti pasiūlyti kapitonui maisto. Pasakojo, 

kad jis jau buvęs girtas ir apimtas įsiūčio sudraskęs visus jūrla- 
pius. Klausydamas šio pasakojimo pajutau, kaip mane ėmė py- 
kinti. Mūsų visų gyvybei grėsė pavojus. 

Plaukėme dar aštuonias dienas, kartais pavojingai priartėda- 
mi prie kranto. Išvydome uolas, paskui rifus. Iš pradžių kapi- 
tonas melavo, kad priplaukėme Kanarų salas. Tačiau nė vienas 
iš mūsų nė akimirkos juo nepatikėjo. Niušemas meldė pakeisti 
kursą ar bent jau leisti, kad įgulos nariai padėtų vesti laivą. Ta- 
čiau kapitonas griežčiausiais žodžiais atsisakė mūsų pagalbos ir 
pareiškė, kad jis vienintelis už jį atsakingas. 

Aštuntą naktį vienas iš įgulos narių, Džonas Metjuzas, pa- 
reiškė bijąs, kad mūsų visų laukia žūtis. Išbarėme jį, kam kalba 
tokius dalykus. Bet visi žinojome, kad tikimybė rasti reikiamą 
kursą blėsta kiekvieną akimirką. Kapitonas užsirakino kajutėje 
ir nusigėrė dar labiau nei kitomis naktimis. Mes visi susėdę ant 
denio meldėmės. Meldėme išgelbėjimo ir prašėme Viešpatį grą- 
žinti kapitonui Hortonui sveiką protą. 

Kitą dieną trečią valandą paryčiais Metjuzas, kuris stovė- 
jo prie vairo, pareiškė, kad per smarkų lietų girdėjęs stiprėjant 
bangas. Apie tai pranešė Dolbiui, bet šis nesuprato, kaip tai gali 
būti. Kilo tirštas rūkas. Tokioje vaiduokliškoje aplinkoje buvo 
nesunku įsivaizduoti, kad netrukus nugarmėsime į pragarą. 

Po valandos mus visus iš miegų pažadino neapsakomo stip- 
rumo smūgis. 

Brigas užplaukė ant rifo. 

Nuleidę kopėtėles, trys jūreiviai išlipo iš laivo. Bet šis sparčiai 
skendo. Viešpaties malonės dėka visiems pavyko krantą pasiekti 
gyviems, net Nikolui, kuris nemokėjo plaukti. Parpuolęs paplū- 
dimy saujomis gniaužiau smėlį ir dėkojau Viešpačiui vėl išgy- 

vendamas laivo sudužimo siaubą. Aplink aidėjo žmonių balsai. 
Tai įgulos nariai rinko visas duženas, ketindami kurti laužą. 

Išaušus pirmą kartą aiškiau susivokėme, kur atsidūrėme. Ri- 
fas kyšojo arčiau kaip už mylios nuo kranto, prie jo tebebuvo 
matyti laivo griaučiai — tokio liūdno ir beviltiško vaizdo dar ne- 
buvo tekę regėti. 

Kapitonas Hortonas suklupo ir nesivaldydamas prapliupo 
raudoti. Užuot pykęs, gailėjausi jo. Jam nieku gyvu nebuvo ga- 
lima patikėti vadovauti tokiai kelionei. Jis šūkalojo, kažką įsaki- 
nėjo, bet niekas nebekreipė nė mažiausio dėmesio. Mes jo ne- 
beklausėme. 

Tą rytą atsiminsiu, kol būsiu gyvas. Tvyrojo nepaprasta tyla ir 
ramybė - jautėmės nelyginant atvykę į ramiausią pasaulio kam- 
pelį. Tarsi patekę į Rojų. Juokais pasakiau tai kitiems. Jie ėmė 
kvatotis, ir mes visi pasveikinome vieni kitus išlikę gyvi. Paskui 
sušilome prie laužo ir pradėjome planuoti, kaip atgabenti ant 
kranto tai, ką pavyks išgelbėti iš brigo. 

Pasilenkiau, pasėmiau saują smėlio ir leidau jam byrėti pro 
pirštus: kiekviena smiltelė - nauja priežastis išgyventi. Žiūrėjau 
įrifą, į sudužusį laivą ir galvojau apie mylimąją Kristiną. „Metas 
įrodyti savo meilę, — tariau sau. — Išlik gyvas ir grįžk į Hadsoną. 
Ji tavęs lauks... ji tave myli, o meilė įveikia bet kokius atstumus, 
ji nepaiso laiko“ 

Mano žvilgsnis nuo rifo nukrypo į krantą, paskui į Dolbio 
veidą. Staiga jo veidą iškreipė mirtinas siaubas. Atrodė, praėjo 
amžinybė, kol išgirdau jo balsą - klyksmą. Nuo to klyksmo... 
nuo jo iš baimės kraujas stingo gyslose. 

Dolbis klykė, o aš girdėjau, kaip suplaktu smėliu dunda arklių 
kanopos. 

NIEKAS PRINCUI REGENTUI neteikė tokio pasitenkinimo, kaip 
naujas eksponatas. Augdamas Vindzore susižavėjo egzotiškais 
dalykais ir retenybių parodos jam kėlė nuoširdų džiaugsmą. Jo 
namus puošė gausybė neprilygstamų retenybių, atgabentų iš 
Europos ir Rytų kraštų. Bet labiausiai jis žavėjosi eksponatais 
iš Afrikos. Jis vadino juos savo kolekcija. Regento įsitikinimu, 
Afrika — tai pažadėtoji žemė, kraštas, kurio laukinė prigimtis 
atveria nesuskaičiuojamas galimybes. 

Toji kolekcija buvo princo liguisto domėjimosi Juoduoju že- 
mynu išraiška. Ji puikavosi pietinėje svetainėje, vadinamojoje 
Korinto salėje, kurios aukšti langai žvelgė į Žaliąjį parką ir nedi- 
duką ten įsikūrusį pienininkystės ūkį, prižiūrimą samdytos mo- 
teriškės, ponios Serl. Salės sienos Kreisui patarus prieš trejus 
metus buvo išmuštos žaliųjų alyvuogių spalvos šilku, šį audeklą 
dekoratoriui atgabeno tiesiai iš Formozos salos". 

To paties šilko draperijos vilnijo nuo lubų centre pritvirtinto 
žalvarinio kablio, ir visa tai nuostabiai panėšėjo į palapinę. Prin- 
cas mėgdavo priminti savo namų dekoratoriams, kad svarbiau- 
sia kambario paskirtis - nustebinti ir pakerėti visus įeinančius. 

Vilnijanti šilko palapinė tebuvo įspūdingo vaizdo dalis. Kam- 
baryje eksponuojama kolekcija buvo kiekvieno zoologo svajo- 
nė, iškamšų gamintojo meistrystės pavyzdys. 

Viduryje stūksojo didžiulė dramblio iškamša, atrodė, kad jis 
pasirengęs pulti priešą — nuleista galva, atkištomis iltimis. Greta 
dramblio glaudėsi jauniklis. Kiek atokiau porelė liūtų, patinas ir 


* Dabar Šri Lanka. 

patelė, atrodė taip, tarsi slampinėtų po aukštą savanų žolę. Sa- 
lėje stovėjo ištapytų medžių, kuriuose tupėjo įvairiausi paukš- 
čiai — tukanai, papūgos, kakadu. Apačioje ant grindų, tolėliau 
nuo liūtų, stovėjo pora zebrų, dar toliau aplink tvenkinį būria- 
vosi šešetas rausvų flamingų. 

Beveik visus gyvūnus princas įsigijo iš Tauerio žvėryno. Pa- 
sibaisėtinos tenykštės gyvūnų laikymo sąlygos teikė iškamšų 
meistrui begalę progų nuolat imtis naujų darbų. Nesumoda- 
mas, kuo užsiimti, — o tai pasitaikydavo labai dažnai, - regentas 
slankiodavo po salę, stengdamasis bent trumpam įsivaizduoti 
atsidūręs savanose. 

Kartais jis užsisvajodavo pats esąs čiabuvis, hotentotas, nuo- 
gas tamsiaodis, išėjęs medžioti su ietimi rankoje. Tačiau bai- 
mindamasis, kad iš jo patylomis juoksis, šios savo afrikietiškos 
fantazijos princas neatskleidė niekam, net Hertfordo markizei. 

Iškamšų meistras buvo drovus, užsisklendęs žmogelis, var- 
du Viljamas Beitmenas. Jis gimė su nesuaugusiu gomuriu, tad 
kalbėdamas visada palenkdavo galvą į kairę ir žiūrėdavo viršun. 
Didingiausias įvykis jo gyvenime buvo tos dienos, kai keliauda- 
vo į Londoną savo vežimu veždamasis naujausią iškamšą. 

Tomis dienomis žmona Beitmenui išlygindavo apskurusį seną 
fraką ir nublizgindavo batus taip, kad šie spindėdavo kaip anglys. 
Iškamšų meistras gerą valandą prausdavosi, stengdamasis nu- 
plauti įsigėrusį į odą supuvusios gyvūnų mėsos dvoką. Per ilgą 
laiką jo nosis tiek priprato prie tvaiko, kad pats jo nebeužuos- 
davo. Kaip reikiant išsiprausęs pasitepdavo retėjančius plaukus 
kvapniu kokosų aliejumi ir sušukuodavo taip, kad dengtų plikę. 

Beitmeno pameistriai supakuodavo naujausią kūrinį į 4žuoli- 
nę dėžę, išklotą laikraščiais, ir įkeldavo į vežimą. Kartais užtruk- 

davo kelias valandas, ypač jei eksponatas pasitaikydavo stambus. 
Tada Beitmenas atsisėsdavo priekyje, pameistrys pritūpdavo 
gale, vežimas pajudėdavo nuo dirbtuvės ir traukdavo į sostinę. 

Labiau už viską Viljamas Beitmenas bijojo, kad eksponatui 
ko nors nenutiktų kelionėje. Dauguma kitų klientų siųsdavo 
jam smulkesnius egzempliorius - medžioklės trofėjus ar nugai- 
šusius mylimus šunis. Dirbant su jais visad išlikdavo galimybė 
paskutinį kartą patikrinti gaminį prieš galiausiai atiduodant jį 
užsakovui. 

Bet princas regentas buvo visiškai kitoks klientas. Jis reika- 
laudavo, kad dėžė būtų atidaryta jo akivaizdoje, dėl to Viljamas 
Beitmenas patirdavo didžiules nerimo kančias. Naktį prieš pri- 
statymą jis išvis negalėdavo užmigti, visą vakarą sėdėdavo prie 
židinio, graužiamas rūpesčių. Nerimauti būta ko. Prieš metus 
kartą garsusis iškamšų meistras pristatė princui vieną iš jo myli- 
mų špicų, vardu Mažylis; iškimštą, kaip ir buvo užsakyta, tupin- 
tį. Atvykus į Karltono rūmus, princas regentas atėjo pažiūrėti, 
kaip nuima dėžės šonus. Didžiausiam jo siaubui, pasirodė, kad 
šunelio uodega guli po letenomis, nes nukrito bevežant. 

Beitmenas buvo įsitikinęs, kad daugiau užsakymų negaus, 
bet jis pasirodė toks prityręs meistras, kad Karltono rūmai ir 
vėl kreipėsi į jį. 


Aukštą dėžę atitempė į pirmą aukštą, ir, princui įpuolus į salę, ji 
jau stovėjo vietoje. 

Suplojęs rankomis, jis šūktelėjo: 

— Paskubėkit! Greičiau, greičiau! Jau seniai laukiu! 

Beitmenas palenkė galvą į šoną, duodamas pameistriams 
ženklą atidaryti dėžę. Pameistriai čiupo laužtuvus ir ėmėsi dar- 

bo. Neilgai trukus dėžės sienos buvo pašalintos. Princas storais 
pirštais prisidengė akis. 

- Nebegaliu pakelti įtampos! - sukliko į ausį markizei, pri- 
verstai ateiti į kolekcijos salę. Ji nedrįso garsiai išsakyti pasibjau- 
rėjimo šiuo menu, nes mylimajam Džordžiui jis teikė tiek daug 
džiaugsmo. 

Nulupus paskutinę sienelę, Beitmenas linktelėjo princo tar- 
nui, ir šis negarsiai kostelėjo į kumštį. 

- Jau paruošta? 

— Taip, jūsų aukštybe, — atsakė tarnas. 

Princas patraukė nuo akių ranką. Žvelgė tiesiai į aukštą žirafos 
patiną. Visą minutę apžiūrinėjo kaklo ir pasturgalio kailio raštą, ir 
visą minutę iškamšų meistras su pameistriais virpėjo iš baimės. 

Tyla tiesiog spengė, Beitmenas girdėjo gatvėje žaidžiančių 
vaikų balsus ir juos vaikančių karališkųjų sargybinių šūksnius. 

Žengęs tris žingsnius atgal, princas regentas įkvėpė pilna 
krūtine oro ir vėl suplojo rankomis. 

— Tiesiog nuostabu! — pareiškė. - Iškamšų meistras pranoko 
pats save. Ką manai, Ize? 

— Tai... tai nepaprasta, jūsų aukštybe. 

— Būtent. Tikėkimės, patelė irgi nugaiš. Tada turėsiu porą! 


SEPTINTAS 


A 


medžio stalo, prie kurio sėdėjo komiteto sekretorius, kampą. 
Prisiminimai apie sudužusį laivą jo sielai buvo tokie skausmingi, 
kad prireikė keleto minučių susitelkti. 

— Kas nutiko, vaikine? — šūktelėjo Koldekotas nuo krėslo, pa- 
statyto už dešimties jardų. — Pamiršai, ką toliau meluoti? 

Kočreinas pakėlė galvą. Juto, kaip Adamsui skaudu. 

- Ar jūs pasiruošęs pasakoti toliau, pone? — švelniai paklausė. 

- Taip, taip, pasiruošęs. Atleiskite. Dolbio veidas dingo man 
iš akių, ir tada išvydau klaikų vaizdą. Tokio siaubo negalėjau nė 
įsivaizduoti. 

Penkiasdešimt maurų, raitų ant kupranugarių ir arklių, atjojo 
paplūdimiu ir mus užpuolė. Jie buvo apsisiautę plevėsuojančiais 
juodais apsiaustais, ant galvų dėvėjo juodus turbanus, veidus 
buvo užsidengę juodais kaip gagatas raiščiais, ir visi nelyginant 
pragaro pasiuntiniai laikė iškėlę lenktus kardus. 

Mes pasileidome bėgti, kiekvienas iš paskutiniųjų stengda- 
masis išsaugoti gyvybę. Visi, išskyrus kapitoną. Dolbis ir Niuše- 
mas spruko prie vandens. Kiti lėkė paplūdimiu. Pabirome tarsi 
žiurkės, išvydusios tigrų gaują. Išsigelbėti nebuvo jokių galimy- 
bių. Švedas Nikolas pasielgė neįsivaizduojamai drąsiai — jis šoko 
prieš užpuoliko žirgą. Ore blykstelėjo kardo plienas ir švariai 
nukirto jam ranką. Jis krito ant žemės, o kiti leidosi tolyn. 

Bėgdamas dirstelėjau atgal ir dar spėjau pamatyti, kaip Met- 
juzą perkirto pusiau. Iš jo akimirksniu ištekėjo visas kraujas. 
Tada pirmą kartą mačiau pačią mirties akimirką. Buvau sukrės- 
tas, kaip staiga dingsta gyvybė. Tas vaizdas mane sustingdė. 

Sustojau, maurai puolė, saulėje blyksėjo jų kardų ašmenys. Ne- 
galėjau pajudėti. Netrukus mane pargriovė ant žemės veidu į smė- 
lį, jo pakliuvo į burną. Neįstengiau mąstyti. Taip staiga užpulti, 
mes, visiškai beginkliai, neturėjome jokios galimybės apsiginti. 

Nespėję susivokti, visi buvome parblokšti ant žemės, mums 
tarsi nuteistiesiems surišo už nugarų rankas ir nuplėšė drabu- 

žius. Mes iš tiesų tapome kaliniais — tiksliau, vergais, nuogais 
kaip gimties dieną. 

Dolbis suriko, kad nori palaidoti Metjuzą, surengti jam krikš- 
čioniškas laidotuves, ir tuojau pat gavo smūgį į veidą. Maurai 
negaišo laiko. Pasidalijo į tris grupes. Pirmoji saugojo mus, 
antroji nulėkė plėšti laivo, pakibusio ant rifo tarsi sutraiškytas 
žaisliukas. O trečioji grupė nuskubėjo paplūdimiu rinkti visko, 
ką bangos išmetė ant kranto. 

Saulė kilo vis aukščiau, mes stebėjome juos visiškai bejėgiai, 
sukrėsti draugo žūties. Po kokių poros valandų mirė ir Nikolas. 
Jo oda išblyško kaip gesintos kalkės. Smėlis sugėrė kraują, neliko 
nė pėdsako. Dienai įpusėjus, mus ėmė kamuoti troškulys - bent 
jau mes manėme, kad tai troškulys. Dabar anuos nesmagumus 
prisimenu beveik juokdamasis. Panėšėjome į baltus, švarius, 
nesuglamžytus popieriaus lapus, ant kurių nebuvo nė žymelės. 

Maurai atplukdė į krantą ryšulius su laivo kroviniais ir atsar- 
gomis. Iš to, kokie jie pasirodė įgudę išsaugoti viską, ką tik įma- 
noma, buvo matyti, jog plėšti sudužusius laivus jiems ne pir- 
miena. Vakarop ant kranto gulėjo krūvos įrangos - virvių, burių 
audeklo, statinių, patalynės ir įrankių ryšuliai. 

Visas Biblijas, taip pat ir vyną rūpestingai atgabeno į krantą 
ir suvertė į krūvas. Amuniciją ir kitas atsargas taip pat sukrovė, 
paskui padalijo trims grupėms. Įgulos nariai ir aš sėdėjome ne- 
judėdami. Kiekvienas iš jų, kaip ir aš, veikiausiai meldėsi Dievui, 
prašydami išgelbėti. 

Po pietų kaitra įsisiautėjo, vėliau ėmė silpti, ir mūsų žuvusių 
draugų kūnai pradėjo gesti. Apstulbau suvokęs, kaip greitai kir- 
minai apninka kūną žmogaus, kuris vos prieš kelias valandas 
buvo visiškai sveikas. 

Tą vakarą jie padegė laivo karkasą. Jis degė neilgai, bet įnir- 
tingai, liepsnas kurstė stiprus Atlanto vėjas. Niušemas pradėjo 
verkti ir buvo taip žiauriai nuplaktas, kad neteko akies. Jutau, 
kaip mane drasko įsiūtis, bet laikiau prikandęs liežuvį. Men- 
kiausias žodis prieš, ir paplūdimio smėlis būtų sugėręs ir mano 
kraują. Tad mes tupėjome ir laukėme, kas bus toliau. Laukti 
teko neilgai. Vienas iš grobikų sudaužė vyno statines. Paskui 
pasiėmė skiltuvą, uždegė popierių ir sviedė ant Biblijų krūvos. 
Jos įsiliepsnojo kaip parakas, liepsna pakilo aukštai į dangų. 

Kapitonas Hortonas, jausdamasis atsakingas už tą nelaimingą 
padėtį, kurioje atsidūrėme, pašoko iš vietos. Puolė maurą, gar- 
siai ir nešvankiai keikdamas už tokią neįsivaizduojamą švent- 
vagystę. Laužo šviesoje blykstelėjo kardas, ir kapitono galva nu- 
riedėjo nuo pečių. 


AŠTUNTAS 


Laivyno gatvė 16 
1815 m. lapkričio 18 d. 


Brangioji Byte, 

atleisk, kad kelias dienas tau nerašiau. Buvau labai užsiėmęs, 
rūpinausi mūsų svečiu amerikiečiu ir turėjau atlikti savo parei- 
gg - komiteto nurodymu užrašinėti jo pasakojimą. 

Tai nepaprastas žmogus, kurio istorija tik dabar pamažu 
aiškėja. Man ji atrodo nepaprastai įdomi, bet seras Dž. vos 
įstengia slėpti pasibjaurėjimą. Šiandien drauge su ponu Dže- 
romu klausėsi jos, bet labai susierzino ir liepė atidėti rašymą 
iki rytojaus. 

Nuoširdžiausiai tikiuosi, mieloji Byte, kad turėsiu malonumo 
apsilankyti tavo dėdės namuose ir pasikalbėti su tavimi, kai vie- 
šėsi Londone. 

Linkiu, kad kuo patogiau pavyktų įveikti nelengvą kelionę į 
pietus. Siunčiu šį tą pasiskaityti - Džordžo Bairono „Hebrajų 
melodijas“ Mudu vakarieniavome praėjusią savaitę, ir jis ma- 
lonėjo užrašyti šią knygą tau. Liepė perduoti, kad nekantrauja 
su tavimi susipažinti. Neabejoju, kad jo draugija tau bus tokia 
pat maloni, kaip ir man, nors pastarąsias kelias savaites jis at- 
rodo kiek prislėgtas, nebe toks žvalus. Bijau, kad jis su Anabele 
nesutaria. Jis vėl ėmė kalbėti apie kelionę, nekantrauja pamatyti 
savo atspindį ramiuose Ženevos ežero vandenyse. 

Brangioji mano, malonėk kuo smulkiau parašyti apie rengi- 
mąsi kelionei. 


Kaip visada nuoširdžiai tavo, 
Saimonas 


DEVINTAS 


Vos PUSRYČIAMS PASIBAIGUS, vikontas Forteskju išėjo iš namų. 
Niekam nepasakė, kur eina, tik įspėjo visą dieną turėsiąs „intri- 
guojančių ir slaptų“ reikalų. Klara labai mylėjo tėvą ir džiaugda- 
vosi, kai jis būdavo namie. Bet jam išėjus gavo progą pasikviesti 
ledi Karoliną ir netrukdoma su ja pasikalbėti, vikontas Fortes- 
kju tokius jų pokalbius vadino „vilkių sambūviu“. 

Dar nespėjus vikonto karietai nutolti nuo portiko, Klara pa- 
siuntė durininką su laiškeliu artimiausiai draugei ir patikėtinei. 
Raštelis buvo paprastas: „Kuo greičiau atvyk, K: 

Po valandos atvažiavo lakuota karieta, iš jos mikliai išlipo 
ledi Karolina. Ją palydėjo į geltonąją svetainę, kur jau laukė 
Klara. 

— Kam tokia skuba, mieloji? — sušuko Karolina, greitai ženg- 
dama į kambarį. 

Klara neatsakė. Nežinojo, nuo ko pradėti. 

— Tai vis tas svečias, ar ne? — paklausė Karolina, ir jos balse 
buvo girdėti nepritarimas. - Amerikietis, apie kurį man pasako- 
jai pas Lakingtoną. Jau tada tave įspėjau, kad čia bus keblumų. 

- Sėskis prie manęs, — pakvietė Klara, spausdama viena ran- 
ka pagalvę, kita taisydamasi rudus plaukus. - Man būtinai reikia 

su kuo nors iš širdies pasikalbėti, o tu mano vienintelė patikima 
draugė. 

— Pasakok. 

— Tu teisi. Tai ponas Adamsas, tas pats... amerikietis. Aš 
daugiau apie nieką negaliu galvoti, tik apie jo šypseną, pečius, 
šiurkštų patrauklumą. 

— Manau, teks tave išsivežti į kaimą, brangioji. Tau reikia pa- 
keisti aplinką. 

— Dabar aš nieku gyvu neišvažiuočiau iš Londono. Man būti- 
nai reikia dar kartą su juo susitikti — ir ketinu kliautis tavo gera 
valia. 

— Kuo gi aš tau galiu padėti? 

— Šįryt per pusryčius tėtis pasakė, kad jo krikštasūnis ponas Koč- 
reinas užrašinėja pono Adamso pasakojimą Karališkajame Afrikos 
komitete. Pamaniau - galėtume ten užsukti ir pasiklausyti. 

- Pasiklausyti? Man regis, norėjai pasakyti - paspoksoti?.. 
Tau juk rūpi ne išgirsti, o pamatyti? 

Klara nuraudo, o Karolina atsiduso. 

— Mums reikės palydovo. Paprašysiu pusbrolio Berčio. Jis vi- 
siems giriasi, kokius turtus ketina susikrauti iš investicijų į tą 
beprotišką ekspediciją ieškoti Timbuktu. 

- Tai tu girdėjai, kad komitetas ieško auksinio miesto? 

- Brangioji Klara, apie tai šneka visose Londono svetainėse. 


DEŠIMTAS 
PiETŪS „VAITO“ KLUBE buvo gausūs ir įsimintini kaip ir kiekvie- 
ną šiokiadienį. Klubas svajojo kada nors maisto kokybe prilygti 


„Budlo“ klubui. 

Šefas Maksimiljenas Fošas, emigrantas iš Elzaso, patiekė kep- 
tų perkūno oželių ir šiuo patiekalu pranoko pats save. Receptą, 
saugotą šešių giminės kartų, jis perėmė iš senelės. Paukščius, 
kurių viduržiemį beveik neįmanoma gauti, patiekė su įvairiais 
garnyrais, apliejo rūšiniu konjaku ir uždegė. Kaip Fošas neretai 
primindavo savo darbuotojams, svečiai neabejotinai pastebės, 
jei virėjas pagailės šaukšto konjako. 

Užkandžių atnešė veršio kojų šaltienos, šiek tiek pabarstytos 
cinamonu, o deserto - plonų ananaso griežinėlių, aplietų juo- 
duoju šokoladu. Valgomajame visos vietos buvo užimtos, klubo 
nariai sugužėjo į miestą šį prieškalėdinį laikotarpį norėdami pa- 
sidairyti, o dar labiau — patys būti pastebėti. Didžioji svetainė 
aidėjo nuo pokalbių, pagyrų ir linksmybių jaunuolių, kuriems 
pavyko išgyventi Napoleono kampanijas, o dar tikriau — sėk- 
mingai jų išvengti. 

Tolimajame kambario kampe ant klubo krėslų sėdėjo trys 
džentelmenai, ramiai virškindami paukštieną, gurkšnodami 
portveiną ir traukdami pypkutes. 

Kairėje įsitaisė lordas Olvenlis, regentystės laikų dendis, arti- 
mas princo regento draugas - stambus, plokščiaveidis, dar tris- 
dešimties nesulaukęs vyriškis didelėmis rankomis, pasipūtimu 
pranokstantis net lordą Baironą, sėdintį jam iš dešinės. Džor- 
džo Bairono, poeto ir rašytojo, šlovė prilygo tik jo paties skan- 
dalingai reputacijai. Londono svetainėse knibždėjo damų, kurių 
širdis jis sudaužė savo žavesiu ir įspūdingai nuoseklia proza. 
Viena iš nukentėjusiųjų buvo ledi Karolina Lem, kurios buka- 
galvis pusbrolis Bertis sėdėjo Baironui iš kairės. Jis, kitaip negu 
bičiuliai, nepriklausė karališkai draugijai, bet visad nekantravo 
ką nors apie ją išgirsti. 

— Nagi, papasakokite, Olvenli, kokia naujausia Prinio aist- 
ra? — paklausė jis. 

Lordas Olvenlis paptelėjo pypkę, sušniurkštė ir atsakė: 

— Moteriškos lyties, dvylikos pėdų ūgio, visa dėmėta. 

— Panašu, jog ji tiesiog žavinga. Anglė? 

— Ne visai. Man regis, gimusi Afrikos lygumose. 

- Jergutėliau, — raukdamas kaktą sumurmėjo Bertis. - Mei- 
lužė afrikietė ir dar tokia aukšta. Man atrodo, bus sudėtingas 
romanas. 

- Šiandien vėl snigs, — staiga nei iš šio, nei iš to pareiškė Ol- 
venlis. —- Jaučiu, man maudžia kaulus. 

Baironas pakėlė taurę prie lūpų. 

— Nebesnigs iki pat Naujųjų metų. Esu tuo tikras ir jaučiu 
artėjant lažybas. 

- Iš ko lažinsimės? — paklausė Olvenlis, suplodamas ranko- 
mis. - Smaitai! Kur tu, Smaitai? 

Liokajus atėjo iš kito kambario galo ir sustojo prie jaunojo 
lordo krėslo, laukdamas nurodymų. Jo veidas buvo blankus, be 
jokios išraiškos. 

— Klausau, milorde? 

— Smaitai, atnešk knygą. 

— Gerai, milorde. 

Liokajus smulkiais žingsneliais nutipeno per parketą ir ne- 
trukus grįžo nešinas didele knyga, įrišta driežo žalumo audeklu, 
nutriušusia nugarėle. 

- Kokius statymus įrašyti? Šimtą ginėjų ar du? 

— Tegu bus trys, —- nusprendė Olvenlis. - Trys šimtai ginėjų 
už tai, kad iki sausio pirmosios daugiau nesnigs, Bertis liudy- 
tojas. 

Jis įrašė lažybų sąlygas knygoje. 

— Dar pasigailėsite, - atsiliepė Baironas. 

Olvenlis susiraukė. 

- Pone, man jūsų gaila, juk jums tenka dirbti. Anoks čia gy- 
venimas be padoraus paveldėjimo. Verčiau tuojau pat pradėkite 
rašyti naują kūrinį, nes netrukus kreditoriai ims būriuotis prie 
jūsų durų. 


VIENUOLIKTAS 


Buvo DEVINTA VALANDA RYTO, laikrodis bibliotekoje išmušė 
kartą, paskui kitą. Kočreinas džiaugėsi, kad seras Džefris vėluo- 
ja, nes pirmininkas nepakentė sugedusių prietaisų ir būtų dėl 
gedimo apkaltinęs šilumą, kaip darydavo visada, kai koks nors 
mechanizmas sušlubuodavo. 

Adamsas, stovėdamas toje pačioje vietoje kaip vakar, stengėsi 
susikaupti. Sunėręs abiejų rankų pirštus, pasukiojo rankas. 

Kočreinas apžiūrinėjo plunksnos smaigalį. 

— Seras Džefris negali pakęsti šio klimato, - tarė jis. - Pasak 
jo, mes gyvename pragare, o drėgnas Londono oras tiesiog šė- 
toniškas — kaip ir svilinanti dykumos kaitra. 

— Aš pasakyčiau, kad jo paties viduje tupi velnias, — tarė 
Adamsas. 

Kočreinas nusišypsojo. 

- Mielai su jumis sutikčiau, - pašnibždomis ištarė jis. 

Po ketvirčio valandos jis pakėlė plunksnos smaigalį aukštyn, 
paskui pavilgė jį rašalinėje ir tarė: 

— Manyčiau, pakankamai ilgai laukėme. Malonėkite tęsti, 

pone Adamsai, o jei seras Džefris teiksis apsilankyti, mes jam 
trumpai atpasakosime, ką praleido. 

Robertas Adamsas, įsmeigęs žvilgsnį į grindis, žiūrinėjo par- 
keto gysleles. 

— Mūsų kapitonui nukirto galvą, - prakalbo tyliai, - o Vieš- 
paties Žodį sunaikino liepsnose. Nužudė du įgulos narius. Liku- 
sius paėmę į nelaisvę, šiurkščia virve surišo rankas už nugaros. 
Net jei būtume galėję pasprukti, kur būtume ėję? Dolbis mus 
įkalbinėjo išsivaduoti, pulti į bangas ir nusiskandinti. Tvirtino, 
kad tada bent jau galėtume baigti dienas nepraradę orumo li- 
kučių. 

Raginau jį sutelkti visas jėgas, dar likusias giliausiai kaulų sme- 
genyse. Jau tada aiškiai supratau: kad išgyventume, turime būti 
tvirti, guvaus proto, o labiausiai — karštai tikėti Visagalį. Daviau 
sau įžadą — kol vaikštau ta pačia žeme kaip ir mano mylimo- 
ji, padarysiu viską, ką galiu, kad galiausiai pas ją parkeliaučiau. 
Mus skiria vandenynas, aš įkliuvau pačiame pragaro prieangyje. 
Bet prisiekiau: nenurimsiu, kol savo delnais nesuimsiu jos švel- 
nių rankų. Kiekviena praėjusi akimirka reiškia, kad kentėti liko 
akimirka mažiau. 

Auštant maurai pradėjo rinkti grobį ir krauti ant kupra- 
nugarių. Kupranugariai priklaupė ant smėlio, vaitodami nuo 
sunkių krovinių ir įrangos. Mums nedavė nei valgyti, nei gerti. 
Jau visą dieną ir visą naktį nieko neturėjome burnoje. Maniškė 
taip išdžiūvo, kad tapo sunku kalbėti. Tikriausiai tai tik į gera, 
nes jei būčiau ištaręs bent žodį, kaklą bematant būtų palietęs 
plienas. 

Kai palikome pakrantę, saulė jau buvo aukštai. Pirmi ėjo žir- 
gai, paskui kupranugariai, jiems įkandin vilkosi nusikamavę, 

dejuojantys įgulos nariai. Mums iš paskos ėjo pora maurų, abu 
turėjo rimbus ir buvo pasirengę priversti mus paskubėti, jei kar- 
tais užsimirštume. 

Pirmosios tos kelionės valandos tarsi įkaitinta geležimi iš- 
degintos mano atmintyje. Aš garsiai raudojau, lūpomis gau- 
dydamas tekančias ašaras. Kiekvienas lašas prilygo malonumų 
vandenynui. Saulė svilino galvą, visą viršugalvį nusėjo pūslės. 
Buvau tikras, kad tuoj griūsiu. Ir pargriuvau. Vos mano išsekęs 
kūnas susmuko ant smėlio, nugarą peršniojo odinis liežuvis — 
kartą, kitą. Vargais negalais pakilau ant kojų, o įgulos draugai 
meldė mane laikytis. 

Sutemus maurai pagirdė gyvulius, pasistatė užuovėją ir įkū- 
rė laužą, norėdami atbaidyti vilkus. Tik paskui tarsi prisiminę 
sviedė mūsų pusėn pašvinkusių kaulų. Ant jų likusioje mėsoje 
knibždėte knibždėjo kirmėlių. Mes atsisakėme valgyti, tvirtin- 
dami, kad to neėstų net šunys. Tad likome alkani — ir ištroškę. 

Kitą rytą beveik visus purtė karštligė, išskyrus Džoną Stiven- 
są. Jauniausias iš mūsų, aštuoniolikmetis, buvo miręs. 

Robertas Adamsas liovėsi pasakoti. Stovėjo tylėdamas ir 
klausėsi, kaip Kočreino plunksna skrebena popierių. Kambario 
gale sėdėjo Koldekotas ir Džeromas. Adamsui pasakojant, jie 
triukšmingai įėjo į biblioteką, paskui prie jų prisidėjo dar kele- 
tas komiteto direktorių. 

Kočreinas jau norėjo linktelėti Adamsui, duodamas ženklą 
tęsti, tik staiga didžiulės tikmedžio durys atsivėrė. Folkirkas įėjo 
kiek galėdamas tyliau ir patraukė tiesiai prie sero Džefrio. Kaž- 
ką sukuždėjo ir palenkė galvą. 

- Ir ką gi jis čia veikia? - užriaumojo Koldekotas. 

— Ką? Kas? — paklausė Džeromas. 

— Tas juokdarys Bertis Makormakas. Atvyko pasiklausyti pa- 
sakojimo. Sako, susidomėjęs kaip investuotojas. 

— Koks įžūlumas. 

- Liepsite jo neįleisti, pone? 

Koldekotas pasvarstė, paskui pažvelgė į stovintį Adamsą. 

— Ne, geriau pagalvojęs manau, kad šito pasigailėtino pono 
Adamso pasakojimas mums pravers. Folkirkai, pranešk ponui 
Makormakui, kad jis ir visi kiti gali bet kada prie mūsų prisidėti. 
Kėdžių visiems pakaks. 


DVYLIKTAS 


KiTĄ DIENĄ VILJ/AMAS BEITMENAS gavo laišką, kuriuo jam 
buvo pranešta apie naują žvėryno patirtą netektį. Naktį nugai- 
šo stambus poliarinis lokys, kurį Jurgiui III padovanojo amžiną 
atilsį Norvegijos karalius Kristijonas VII. 

Laiške, kurį parašė princo regento asmeninio sekretoriaus 
padėjėjo padėjėjas, buvo nurodyta Beitmenui kuo skubiau at- 
vykti į Londono Tauerį pasiimti Ursus maritimus maitos. 

Iškamšų meistras pasirinko šį darbą kaip tik dėl to, kad čia 
nebūna skubių užduočių. Jis negalėjo pakęsti skubos, tačiau pui- 
kiausiai suprato, kad net žiemą didelio gyvūno maita genda labai 
greitai. Pakanka užtrukti dieną kitą, ir konservavimas, kuriuo jis 
pelnytai garsėjo, bus nebeįmanomas. Beitmenas liepė Modei, 
savo žmonai, atnešti darbo drabužius, virvių ir peilį dramblio 
kaulo kriaunomis. Pasukęs durų link, įdėmiai pažvelgė į ją. 

- Ir šį kartą laiku paruošk darbo stalą, moteriške, - griežtai 
paliepė, — o jei ne, grįžęs iškaršiu kailį! 

Modė, barninga šluba moteris, didžiavosi vyro darbu kara- 
liaus rūmams ir perdėtai gyrėsi juo kiekvienam sutiktajam. 
Būdama jaunesnė troško susilaukti sūnaus, kuris tęstų meistro 
amatą, prieš penkiasdešimt metų pradėtą Beitmeno tėvo Dže- 
remijo. Bet jai pavyko pagimdyti tik gležnas dvynes. 

Pagyvenusios vos savaitę, atšiaurią 1789 metų žiemą abi nu- 
mirė. 


TRYLIKTAS 


Čevenedž Holas 
1815 m. gruodžio 9 d. 


Brangusis Saimonai, 

dėkoju tau, mielas pusbroli, už lordo Bairono „Melodijas“, 
kurios sušildė mane šiomis niūriomis, lietingomis žiemos die- 
nomis. Autoriaus įrašas mane labai sujaudino, kaip ir tavo 
gerumas, kad pasirūpinai man jas atsiųsti, aš to niekada ne- 
pamiršiu. 

Tikiuosi, kad skaitai mano laišką sėdėdamas, nes turiu tau 
naujieną. Jau sutarta, kad važiuosiu į Londoną! Keliausiu su 
mama baronienės Polterpoint karieta, kelionė numatyta kitą 
savaitę, pakeliui apsistosime Eilsberyje pas tetą, mamos seserį. 

Londone įsikursime pas dėdę, serą Henrį Montegiu, jo na- 
muose Blumsberio aikštėje. Dabar jau baigsiu, nes reikia krautis 
daiktus. Negaliu apsakyti, kaip jaudina mintis atsidurti sostinė- 
je, visą amžinybę praleidus kaimo gūdumoje. 


Nuoširdžiai tavo, 
Bytė 

KETURIOLIKTAS 


KočREINAS ATSIPRAŠĘS išėjo iš bibliotekos atsinešti iš savo 
sekretero naujos rašomosios plunksnos. Ta, kuria rašė, beveik 
susidėvėjo, kotelis ėmė nesmagiai slidinėti tarp pirštų. 

Užlipęs laiptais netrukus įėjo į savo kabinetą, ten išsiėmė iš ki- 
paėmė naują plunksną, atidžiai nužvelgė ir dirstelėjo pro langą. 

Vėl snigo. 

Bibliotekoje rado Bertį Makormaką, jo pusseserę Karoliną ir 
Klarą Forteskju, kurios kaip tik sėdosi. Pažinojo Karoliną Lem, 
nes draugavo su Džordžu Baironu, ir buvo girdėjęs apie jos 
draugystę su panele Forteskju. 

Sėsdamasis Kočreinas pasistengė nežiūrėti į akis nė vienai iš 
damų, nes toks įžūlus elgesys nedera džentelmenui. 

Robertas Adamsas pakilo, apžvelgė kambarį ir pasijuto žiū- 
rįs tiesiai į Klarą. Ji vilkėjo aptemptą prabangios geltonos taf- 
tos suknią su raukiniais ant pečių. Pamačiusi jo žvilgsnį nuleido 
akis į sterblę ir nepakėlė, kol neišgirdo jo balso. 

Seras Džefris Koldekotas paragino tęsti pasakojimą. 

Adamsas palaukė, kol plunksna bus pavilgyta rašalinėje ir 
nuo jos nuvarvintas rašalo perteklius. Giliai įkvėpė oro. 

— Stovėdami čia, šiame prabangiame kambaryje, — ištarė iš- 
sitiesdamas ir remdamasis į grindis kulnais, tebežiūrėdamas į 
Klarą, —- mes esame už milijonų mylių nuo pragaro liepsnų, apie 
kurias stengiuosi papasakoti. Prašyčiau klausytojų įsivaizduoti 
kaitrą, smėlį, troškulį. 

Dar kartą, dar giliau, įkvėpė. 

- Kaip jau pasakojau, mano laivas sudužo priešiškos Afrikos 

pakrantėje; likau be drabužių, surištomis už nugaros rankomis. 
Mūsų kapitonui nukirto galvą, kitus jūreivius paėmė į vergiją ir 
išgabeno į žemyno gilumą. 

Antros dienos rytą nešinas maišu vandens atlingavo vienas 
iš mūsų grobikų. Tamsiaveidis, barzdotas, šaltomis juodomis 
akimis ir tokiais pat juodais drabužiais. Prie juosmens turėjo 
prisisegęs durklą raudonoje makštyje. Įvarvino kiekvienam į 
burną po kelis lašus neįkainojamojo vandens ir klausėsi, kaip 
mes meldėme dar. Atidavęs man porciją atsigręžė į mus ir ne- 
priekaištinga anglų kalba tarė: 

„Yra būdas jums visiems atgauti laisvę. Prisiekiu. Galėsite 
kiekvienas išgerti po dešimt maišų vandens, valgyti puikiausią 
mėsą ir atgauti garbę“ 

„Gal tu velnias?“ — sušnibždėjo Niušemas. Žmogus nusišyp- 
sojo. 

„Aš jūsų gelbėtojas“, - atsakė jis. 

„Tai atrišk mums rankas, duok drabužių ir vandens“, - pasakė 
kitas jūreivis. 

„Atsižadėkite savo Dievo, ir aš pasirūpinsiu, kad jums būtų 
atlyginta“ 

„Ką?“ 

„Pažvelkite į mane. Aš buvau toks, kaip jūs!“ 

„Kas tu toks?“ - paklausiau. 

„Mano vardas Chosė Moralesas, mane bangos išmetė į kran- 
tą lygiai kaip ir jus, tik už penkiasdešimties mylių nuo čia, prie 
Kapo Blanko“ 

„Koks buvo tavo laivas?“ 

„Jis vadinosi „Liucerna“, plaukė į Kadisą. Aš ispanas“ 

„Tai tu iš tiesų velnias! - suriko Dolbis. - Nešdinkis šalin!“ 

Moralesas pakėlė odmaišį vandens sau prie lūpų ir atsigėrė. 

„Laikas eis, — tarė, — ir jūs arba mirsite, ir jūsų kaulai liks čia 
gulėti, kol subyrės į dulkes, arba susiprasite ir pradėsite elgtis iš- 
mintingai. Atsižadėkite savo Viešpaties, atsiverskite, ir šie žmo- 
nės pradės jus laikyti sau lygiais: 

„Kur jie mus veda?“ — paklausiau. 

„Gilyn į žemyną, į Sacharą. Ten saugu. Dabar mes su tokiais 
kroviniais esame lengviausias plėšikų grobis. Daug kas matė, 
kaip jūsų laivas sudužo, užplaukęs ant rifo“ 

„Kas mūsų laukia?“ 

Ispanas kliustelėjo šiek tiek vandens sau ant delno ir nusi- 
prausė veidą. 

„Jus parduos, - atsakė jis. - Jūs jiems tik prekės, skirtos mai- 
nams. Maldos Dievui jums tikrai pravers, nes galiu duoti žodį, 
kad niekas daugiau negirdės jūsų šauksmų, tiktai Jis“ 

Praėjo šešios dienos. Mūsų kūnus išsekino kaitra, nusėjo pū- 
liuojančios žaizdos. Aš žiūrėjau į savo kelionės draugus, mačiau, 
kaip jie atrodo, gailėjausi jų ir veltui tikinau save, kad man šiek 
tiek geriau. Kas naktį pavykdavo pabėgti į sapnus, ir vėl atsi- 
durdavau vilnijančiame nuo vėjo miežių lauke. Tačiau auštant 
tikrovė smogdavo tarsi geležinis kūjis. 

Baigiantis pirmai kančių savaitei Džeimsas Deivisonas pa- 
sidavė. Buvo taip žiauriai nuplaktas, kad ėmė kosėti krauju ir 
iškosėjo gabalą plaučių. Paskutinę naktį jis meldė maurų, kad 
padarytų jam galą. Jie taip ir padarė, bet prieš tai pasilinksmino. 
Po vieną nukapojo jam visus rankų, o paskui ir kojų pirštus, kol 
jo klyksmus išgirdo visas pasaulis. Paskui nukirto vyriškumą, ir 
visą laiką nesiliovė kvatoję tarsi šakalai. Jis neteko sąmonės, bet 
jie jį atgaivino ir tada nupjovė liežuvį. 

Auštant jis dar buvo gyvas. Tikras stebuklas. Paruošė kupra- 
nugarius, o prieš iškeliaudami pervėrė sumaitotą Deivisono kūną 
kalaviju ir stačią paliko ant smėlio. Nesupratau, kodėl jie taip el- 
giasi - kam palieka stačią. Tik paskui susivokiau —- kad mūsų ne- 
laimingasis bičiulis galėtų matyti nukeliaujantį karavaną. 


PENKIOLIKTAS 


KočREINAS SUSTABDĖ PASAKOTOJĄ, baimindamasis įžeisti čia 
esančias damas. Jis jau ketino pasiūlyti serui Džefriui ateityje 
kviesti klausytis tik džentelmenus, bet priėjo Bertis, pasisveiki- 
no ir pristatė drauge atvykusias merginas. 

Klara priėjo, žingtelėjo į šalį, stengdamasi atsistoti šalia 
Adamso, stovinčio Kočreinui iš dešinės. 

— Nežinojau, kad jūsų išgyvenimai tokie baisūs, pone Adam- 
sai, — atsargiai ištarė ji, nepakeldama akių nuo grindų. - Tikiuo- 
si, komitetas daro viską, ką tik gali, kad palaikytų jūsų dvasią. 

— Dėkoju. Jūs žinote, kad mano likimas pasikeitė tik dėl jūsų 
tėvo geros širdies. 

Klara nekantravo pakviesti amerikietį aplankyti tėvo, bet 
niekaip neįstengė sugalvoti, kaip tai pasakyti su prideramu dro- 
vumu. Tad tik nusišypsojo, nuleido galvą ir delnu prisidengė 
burną. Jiedvi su ledi Karolina atsiprašė, išėjo iš bibliotekos ir 
susiradusios ramų kampelį susėdo pasišnekučiuoti. 

Kai tik atitolo tiek, kad vyrai negirdėtų pokalbio, Karolina su- 
griebė Klarą už riešo. 

— Brangioji, turiu pripažinti — jis tikras graikų dievas! Kodėl 
anksčiau man apie jį nepasakojai? 

- Juk pasakojau, pasakojau! Mėginau paaiškinti! 

— Na, brangioji Klara, tada tu tikrai prasta pasakotoja. 

Abi vienusyk atsiduso. 

- Turime elgtis labai atsargiai, - tarė ledi Karolina. - Tavojo 
pono Adamso aukštuomenė nepriėmė. Bent jau kol kas. 

— Kaip galėtų?.. Jis juk amerikietis. 

- Iš tiesų dilema. 

— Tu girdėjai jo balsą? 

- Brangioji Klara, girdėjau, bet turiu prisipažinti, kad jis vi- 
lioja ne ausis, o akis. 


ŠEŠIOLIKTAS 


TĄ VAKARĄ KOČREINAS ir Adamsas šiltai apsimuturiavo nuo 
šalčio ir išėjo pasivaikščioti. Nuo pavakarių nepaliovė snigę, o 
dabar paspaudė šaltis. Laivyno gatvėje knibždėjo kalėdinių reik- 
menų pardavėjų — čia galėjai rasti bugienio vainikų, amalo ša- 
kelių, ilgų lajaus žvakių, surištų po šešias, kepintų kaštainių ir 
pešti tinkamų gerai išsikabėjusių žąsų. 

Žvaliai nusiteikęs Kočreinas pirmą kartą jautėsi iš tiesų rei- 
kalingas. Jo gerą nuotaiką dar labiau kėlė tai, kad siuvėjas ponas 
Henris Pulas iš Sevil Rou atsiuntė jam naują švarką. Šis pagal 
užsakymą siūtas drabužis jam buvo gerokai per brangus, bet 
Kočreinas, būdamas tikras dendis, verčiau ryžosi lįsti į skolas, 
negu vaikščioti prastai apsirengęs. 

Einančius juos kalbino prekiautojai, siūlantys savo prekes, bet 
Kočreinas rankos mostu ginė juos šalin. 

— Viengungio gyvenimas be galo sunkus, - pasakė jis. 

— Tai kodėl nesusirandate žmonos? 

- Pone Adamsai, tai nėra lengva. 

— Kodėl? Susipažinkite su mergina, įsimylėkite ir pasipirškite. 

Kočreinas pašaipiai sukikeno. 

— Sakau, pone, tai ne taip paprasta. Londone džentelmenui 
vien tik išgyventi reikia mažiausiai penkių tūkstančių svarų per 
metus, o mano finansinė padėtis tikrai ne tokia. 

- Kam jums tiek daug reikia? 

—- Aukštuomenėje taip įprasta, pone. 

- Aukštuomenėje? 

- Visiškai teisingai. Jei žmogus pasipirštų, neturėdamas pra- 
gyventi reikalingo paveldėjimo, jis bematant taptų visų pajuo- 
kos objektu. 

- Bet jei myli, ar svarbu, kad iš tavęs juokiasi? 

- Kuo čia dėta meilė, pone Adamsai? - stabtelėjęs paklausė 
Kočreinas. - Gal jūs mane klaidingai supratote, nes aš kalbėjau 
apie santuoką. 


Jiems grįžus namo, durininkas parodė laišką. 

- Atvežė privati karieta. Labai puošni. Su raidėmis ant du- 
relių. 

Kočreinas nusimovė pirštines, susigrūdo jas į kišenes ir pa- 
kėlė voką prie žibinto šviesos. Jis buvo adresuotas „Robertui 
Adamsui, eskvairui“. 

- Tai jums, - tarė jis, duodamas voką svečiui. 

— Kas galėtų man rašyti? 

-— Na, atplėškite ir pamatysite. 

Adamsas pakratė dešinės rankos pirštus, kad sušiltų, ir nu- 
plėšė viršutinį voko kraštą. Viduje buvo vienintelis rašomojo 

popieriaus lapas, violetinis, su vandens ženklu, vaizduojančiu 
datulinį finiką, vos įžiūrimą blausioje šviesoje. 

— Eime vidun, - tarė Kočreinas, pasukdamas raktą duryse. 

Jie įėjo, ir kai židinys buvo pakurtas, o lempa įžiebta, Adam- 
sas padavė laišką Kočreinui. 

— Gal galėtumėte man jį perskaityti? 

- Taip, žinoma. 

Kočreinas paėmė lapą kaire ranka ir pakėlė prie nosies. 

- Bouguet Imperial, - mįslingai ištarė. 

— Kas ten rašoma? 

Kočreinas pakreipė violetinį laišką, ir aliejinės lempos liepsna 
nušvietė dailią kaligrafišką rašyseną. 


Gerbiamasis pone Adamsai, 

atleiskite, kad jums rašau. Man labai gėda tokios savo drąsos, 
nes laužau visas prideramo elgesio ir etiketo taisykles, tačiau 
kito kelio nėra. Norėjau jums pranešti, kad mane labai sukrėtė 
siaubingi jūsų patirti išgyvenimai, apie kuriuos šiandien pasa- 
kojote, ir kukliai, tačiau nuoširdžiai tikiuosi, jog netrukus pasi- 
taikys proga vėl su jumis susitikti. 


Nuoširdžiai jūsų, 
Klara Forteskju 


P S. Būčiau labai dėkinga, jei šį laišką išlaikytumėte griežčiau- 
sioje paslaptyje. 


96 


TIMBUKTU 


SEPTYNIOLIKTAS 


BEITMENAS SUSTABDĖ VEŽIMĄ prie didžiųjų žvėryno durų ir 
ėmė iš visų jėgų belsti. Praėjusią naktį miegojo užeigoje Kolčes- 
terio priemiestyje, kur valgė keptos jautienos ir užgėrė ją bokalu 
naminio alaus. Gėrimas pasirodė toks skanus, kad jis paprašė 
antro bokalo. Alų atnešė užeigos šeimininko žmona, stambi 
moteris medine dešine koja. Ji pasiteiravo, ar iškamšų meistras 
keliauja vienas, ir jis atsakė, jog vienas. 

- Tai liepsiu atsiųsti jums draugijos į kambarį, - tarė ji. - Ma- 
loniai sušildys lovą. 

Ponas Beitmenas apsvarstė savo reputaciją - jis padorus žmo- 
gus, iškamšų meistras, apie kurio įgūdžius amato draugai pasa- 
koja legendas. Be to, jis iškamšas gamina ne kam nors kitam, o 
pačiam Velso princui. Vienu mauku baigė gerti alų, paėmė nuo 
lėkštės apskrudusį riebalo kąsnį, greitai nugurkė ir nusvirdulia- 
vo į kambarį. 

Ta naktis jam priminė, kad moterys geba daugiau, negu tai, 
ką jam jau trisdešimt metų siūlė žmona. Jis pasijuto nukeliavęs į 
Eliziejaus laukus. Tad kai tarnaitė paprašė trijų šilingų, davė jai 
kroną. Vaizduotėje tebegyvendamas Esekse patirtais lovos ma- 
lonumais, likusį kelią nuvažiavo stiklinėmis akimis. 

Žvėryno durys prasivėrė, Beitmenas pamojavo laišku su ka- 
rališkuoju herbu ir pareikalavo kuo greičiau jį nuvesti ten, kur 
guli mirties stingulio sukaustytas didžiulis baltasis lokys. Pri- 
žiūrėtojas nuvedė iškamšų meistrą viduriu tarp gerokai per arti 
vienas kito sustatytų retų ir egzotiškų gyvūnų narvų. 

— Kada jis nudvėsė? — atsainiai paklausė Beitmenas. 

— Prieš geras tris dienas. Siaubingai triukšmavo. Sakyčiau, 

pusei Londono nedavė užmigti. Užtat dabar guli tylus kaip 
rąstas. 

Žvėris, nuo kurio sklido neįsivaizduojama smarvė, buvo pri- 
dengtas purvinu apklotu. Iškamšų meistras priėjo artyn, pakėlė 
ir sukišęs pirštus į nasrus patikrino dantis. 

- Manau, padarysiu jį riaumojantį, — tarė. —- Princui patiks. 
Princui patinka, kai žvėrys riaumoja. 

Po valandos vežimas su sėkmingai įkeltu Arkties žvėrimi pa- 
traukė Kolčesterio link. Poliarinis lokys, vėl uždengtas maita su- 
dvisusiu rudu apklotu, vežimui dardant pas išmaniąją tarnaitę į 
Esekso užeigą, kratomas beveik nejudėjo. 

Beitmenas buvo pratęs važiuodamas namo apmąstyti, kaip 
geriausia užkonservuoti gyvūną ir kokią pozą jam suteikti. Bet 
šį kartą iškamšų gamybos subtilybės jam nerūpėjo nė per nago 
juodymą. 


AŠTUONIOLIKTAS 


ŽEMAI PRIE TEMZĖS, Vopinge, Albertas Viksas namie prie židi- 
nio džiovino paties vytą virvę. Lėtai sukiojo ją tarp pirštų, pri- 
žiūrėdamas, kad karštis tolygiai skverbtųsi į plaušus. 

Viksas buvo perkaręs, žilaplaukis ir vaikščiojo šlubčiodamas. 
Pats neturėjo supratimo, kokio yra amžiaus, bet paklaustas apie 
tai atsakydavo, jog jaučiasi „senas kaip pasaulis“, ir iššiepdavo 
bedantę burną. „Iš dantenų, - sakydavo jis, - gali apie žmogų 
pasakyti daugiau, negu iš visų jo plepalų“ Jo žmona, plepalų ka- 
ralienė, pagimdė jam šešis vaikus, penkis berniukus ir mergaitę. 

Ir dingo prieš penkiolika metų naktį prie upės, kur paskutinį 
kartą matė ją šlitiniuojančią girtą. Vaikai irgi beveik visi mirė, 
o kiti išsibarstė po pasaulį, vyriausias sūnus nubaustas mirtimi 
už vagystę, o kiti išgabenti į pietus, į nusikaltėlių koloniją Van 
Dimeno žemėje. 

Viksas trynė virvę tarp delnų ir smarkiai trūktelėjo, kol išgir- 
do traškėjimą; tėvas jam buvo sakęs, kad tai tikras ženklas. 

— Sausa kaip parakas, — tarė sau ir atsisėdęs ant kėdės ėmė 
rišti kilpą. 

Alberto Vikso senelis, tėvo tėvas, pirmasis iš visos šeimos 
ėmėsi šios profesijos — karališkuoju koriku jį paskyrė princo re- 
gento senelis karalius Jurgis II. Vienuolikos metų Albertas pirmą 
kartą padėjo jam pakarti nuteistąjį, panašiai kaip kitados padėjo 
ir jo tėvas. Apie tą dieną jis dažnai pasakodavo, prisimindamas, 
kaip trakštelėjęs tarsi sausa šaka karštą vidurvasarį lūžo spran- 
das. Dabar gerokai pasenęs gailėjosi tik vieno - kad vyriausias 
jo sūnus Džonas pats buvo pakartas, užuot koręs kitus. 

Vikso tėvas, trisdešimt metų buvęs atsakingas už Taiberno 
kartuvių priežiūrą, pakorė ne vieną garsiausią anų laikų pakelių 
plėšiką. Albertas užaugo klausydamas pasakojimų apie mirties 
bausmes ir puikiausiai išmoko slaptų triukų, arba, kaip mėgo 
sakyti jo tėvas, „amato paslapčių“. Mokėjo gerai išdžiovinti vir- 
vę, kad mazgas užsiveržtų akimirksniu, žinojo, kad kilpą reikia 
užmauti aukštai ant sprando, kur slanksteliai silpniausi. „Mo- 
kykis amato, Bertai, - sakydavo jam tėvas, - ir visą gyvenimą 
turėsi darbą“ Tai buvo tiesa. Metams bėgant Albertas Viksas 
sukaupė nemenką turtą, bet neturėjo įpėdinio jam paveldėti. 

Jis buvo garbingas korikas, todėl visad turėjo daug darbo, už 
kurį gerai mokėjo. Pernai, metams baigiantis, išvežė jo jauniau- 

sią sūnų, o paskui tą pačią savaitę mirė Vikso sesuo. Albertas 
liko pasaulyje vienui vienas. Šiek tiek pasielvartavo, bet po sa- 
vaitės pasijuto linksmesnis negu bet kada anksčiau. Jis tapo lais- 
vas — laisvas nuo niurgzlės žmonos ir nuo šeimos narių, kurie 
visą gyvenimą vagiliavo jo sunkiu triūsu kauptus pinigus. 

Paskui vieną kovo mėnesio popietę jį pakvietė įvykdyti mir- 
ties bausmės už išdavystę nuteistam žmogui Kartuvių dokuose. 
Palikęs Taiberno kartuves ir persikėlęs palei upę tolėliau, Al- 
bertas susipažino su keletu visai malonių nusikaltėlių, o paskui 
juos pakorė. Jie labai skyrėsi nuo šiurkščių atsiskyrėlių, kuriuos 
kardavo seniau. Keletas iš jų buvo džentelmenai, nuteisti už nu- 
sikaltimus Karūnai. 

Nuteistasis už išdavystę pats buvo džentelmenas, pasivadinęs 
Kuko pavarde. Aukštas, gerų manierų, jis turėjo savo nuomonę 
apie gyvenimą, verslą ir viską, kas dedasi pasaulyje. Tą dieną 
kartuvėms kažkas nutiko. Kol pameistriai triūsė jas tvirtindami, 
Albertas šnekučiavosi su ponu Kuku. Papasakojo jam apie gar- 
sius savo pakartus žmones, net atskleidė keletą amato paslap- 
čių. Manė, kad šis žmogelis jas vargiai kam nors išduos. 

Likus valandai iki egzekucijos prieš pakildamas mediniais 
laipteliais Kukas paklausė Alberto apie šio pajamas. 

— Santaupas laikau sienos ertmėje prie lovos, - atsakė Alber- 
tas, tokiomis aplinkybėmis vėl nieko neslėpdamas. 

- Jūsų vietoje, — patarė Kukas, — išimčiau jas iš ten ir inves- 
tuočiau. Kitą vasarą galėtumėte būti turtingas žmogus. Jei ati- 
džiai klausysite, duosiu patarimą. 

Albertas Viksas pastatė ausis ir atidžiai klausėsi. Kitą dieną 
po to, kai pono Kuko sprandas trakštelėjęs lūžo, jis nuskubėjo 
adresu, kurį buvo gavęs - į pono Hju Aplebio kontorą Vimpoulo 

gatvėje. Leido sau tokia proga pasiskolinti kostiumą, priklau- 
siusį neseniai jo paslaugomis pasinaudojusiam džentelmenui. 
Laidotuvininkui slapčiomis kyštelėta moneta padėjo užtikrinti, 
kad jo šeimos nariai nieko nesužinos. 

Kišenėje jis nešėsi ašutinį kapšelį su keturiasdešimt metų 
kauptomis santaupomis. Pamatęs auksą, ponas Hju Aplebis 
skyrė klientui visą dėmesį. Išklausė Alberto Vikso pasakojimo 
apie trumpą, tačiau artimą pažintį su velioniu ponu Kuku, o 
Albertas įdėmiai klausėsi brokerio patarimų, kaip turimą sumą 
padidinti ir paversti tikru turtu. 

Aplebio, plikti pradėjusio trisdešimtmečio, akys buvo šaltos 
ir mėlynos kaip ledas, o tokių veidų kaip jo nuoširdžiai bijosi 
maži vaikai. Jis pakilo nuo kėdės, lėtai priėjo prie lango ir pa- 
žvelgė į vėjo siūruojamus medžius. 

- Jūs išmintingas žmogus, pone Viksai, — tarė išpūsdamas 
krūtinę nelyginant gaidys, stripinėjantis prieš vištų pulkelį. — 
Matau iš jūsų akių. Turėdamas tokias santaupas ir tokį pasiū- 
lymą, - trumpam nutilęs pamojo plonu aplanku, kurį laikė de- 
šinėje rankoje, — netruksite įgyti tokią prabangą ir turtus, apie 
kokius nė nesapnavote. 

— Kaip galėčiau geriau investuoti, pone? - mandagiai paklau- 
sė Viksas, kuris jautėsi truputį nesmagiai pirmą kartą gyvenime 
sėdėdamas kontoroje. 

- Investicijų pasaulyje, pone Viksai, esama daugybės būdų 
prarasti turtus ir labai nedaug tokių, kuriais išmanus ponas, 
toks kaip jūs, galėtų pagerinti savo finansinę padėtį. Bet man 
atrodo, kad likimas jums šypsosi, pone. Tik šiandien rytą gavau 
šifruotą pranešimą apie projektą, kuris atveria neabejotinas ga- 
limybes. Tuoj paaiškinsiu... 

Grupė pačių garbingiausių, kokius tik įmanoma įsivaizduoti, 
džentelmenų rengia didžią ekspediciją. Jos tikslas - pasinaudoti 
turtais, slypinčiais žemėse, kurių lobių iki šiol niekas nesuskai- 
čiavo. Ekspedicijos nariai įveiks vietos sargybinius ir pasisavins 
karalystės iždo sandėlius, pilnutėlius gryno aukso luitų. Tada 
parsigabens grobį į Londoną, ir visi, kurie investavo į šį didingą 
projektą, sulauks atlygio už savo įžvalgumą ir drąsą. 

Hju Aplebis įsmeigė į Albertą Viksą šaltas mėlynas akis. Žiū- 
rėjo taip ilgai, kad pastarajam pasidarė nesmagu. Albertas pa- 
togiau atsisėdo ir pakraipė nugarą. Švarkas buvo siūtas kiek 
menkesnio sudėjimo žmogui, ir siūlės gerokai veržė bei spaudė 
kūną. 

Aplebis pastūmė priekin aplanką, ir šis atsidūrė tiesiai priešais 
Albertą Viksą. Rudo popieriaus aplankas aplamdytu pakraščiu 
su užrašu TIMBUKTU. 


DEVYNIOLIKTAS 


AFRIKOS KOMITETO BIBLIOTEKOJE sėdėjo Koldekotas, Džero- 
mas ir Viljamas Devitas laukdami, kol laikrodis išmuš devynias. 
Londono aukštuomenė negarsėjo nei pomėgiu anksti keltis, nei 
punktualumu. Bet pasakojimas jau sudomino keletą paprastų 
visuomenės žmonių. Ir jie nevėluodavo, kitaip negu aristokra- 
tai, kuriems jie tarnavo. Serui Džefriui įsakius, liokajus įnešė ir 
pastatė gal tuziną kėdžių. 

Pirmininkas galvos linktelėjimu pasveikino Klarą Forteskju, 
ledi Karoliną ir jos pusbrolį Bertį Makormaką, kurį atlydėjo 
pustuzinis bičiulių. 

Saimonas Kočreinas klausėsi, kaip didžiulis laikrodis išmušė 
devynis kartus. Atsistojo ir mostu paragino Adamsą pasekti jo 
pavyzdžiu. 

— Ponios ir ponai, - prakalbo jis, - man, kukliam šio garbin- 
go komiteto sekretoriui, teko didžiulė garbė ir malonumas jums 
vėl pristatyti poną Robertą Adamsą ir prašyti, kad jis teiktųsi 
tęsti savo kerintį pasakojimą. 

Padėkojęs Kočreinui, Adamsas apžvelgė klausytojus. 

— Kaip jau pasakojau, — prabilo jis, — likusius gyvus įgulos 
narius ir mane paėmė į vergiją ir nugabeno žemyno gilumon, 
į didžiąją Sacharą. Auštant kiekvienai dienai mes nežinojome, 
ar ji mums nebus paskutinė. Bet aš slapta buvau sau prisiekęs 
ištverti iki galo ir šventai laikiausi šios priesaikos. 

Dienos ir naktys, kupinos klaikiausių vargų ir kankynės, keitė 
viena kitą. Kas vakarą prieidavo ispanas Moralesas, mūsų tikėjimo 
išdavikas, ir tyčiodavosi iš mūsų apgailėtinų sąlygų, viliodamas 
drabužiais ir skanėstais nuo grobikų stalo. Mes jį keikėme, vadin- 
dami tikruoju vardu — šiukšle, iškilusia iš pragaro pamazgynės. 

Vieną rytą maurai, suginę kupranugarius, vėl ant jų sukrovė 
visą grobį, atsigabentą iš mūsų sudužusio laivo. Rimbų smūgiais 
privertė įgulos narius ir mane stotis ant kojų. Garsiai pašaukiau 
Moralesą, melsdamas atskleisti, kas bus toliau. 

„Žemyno gilumoje karšta tarsi žaizdre, žirgai ten neišgy- 
vens, — atsakė jis. — Todėl jie liks su mumis čia, arčiau kranto“ 

Jam dar nebaigus kalbėti vienas iš maurų, nulipęs nuo kupra- 
nugario, surišo man rankas odos diržu, kurio vieną galą pritvir- 
tino prie gyvulio balno. Paskui kažką arabiškai suriko. 

„Tave pardavė, - ramiai pranešė Moralesas. — Keliausi su jais 
į žemyno gilumą ir ten mirsi.“ 

Tai buvo viena iš šiurpiausių akimirkų, kokių man, savo ne- 
laimei, teko gyvenime patirti. Stovėjau ant smėlio nuogas, vyriš- 
kumą prisidengęs tik odine strėnjuoste, o mano draugus tempė 
nuo manęs tolyn. Su ašaromis akyse šaukiau juos, o jie man at- 
siliepė. Paskutinis mano ausis pasiekęs žodis buvo Dolbio prie- 
sakas: 

„Ištverk!“ 

Kupranugariai greitai žengė per smėlį. Jei nespėdavau su jų 
ilgais žingsniais, jie terapdavo mane į priekį tąsydami kaip sku- 
durinę lėlę. Po pietų įžengėme į tas naująsias žemes. Smėlis tapo 
daug sausesnis, ore nebeliko drėgmės. Vos įstengiau alsuoti. 
Negalėjau apie nieką galvoti, tik be paliovos klausinėjau savęs, 
kur jie mane gabena. 

Iki pat horizonto plytėjo smėlio jūra — plyna, tyli, saulės iš- 
deginta. Ėjome per ją greitai, tarsi skubėdami į neatidėliotiną 
susitikimą. 

Perėję horizontą siekiančius tyrus priešais išvydome tokį pat 
reginį - begalinius smėlynus. Retkarčiais kur ne kur pasitaiky- 
davo vienišas dygliakrūmis. Pamatę jį maurai apsidžiaugdavo. 
Pribėgę tol tampydavo, kol išraudavo su šaknimis. Po vieną jas 
čiulpdavo, ir iš jų juoko supratau, jog tai didžiulis malonumas. 

Žygiavome penkias dienas. Galiausiai tolumoje išvydome 
kažką, ką iš pradžių palaikiau keletu medžių. Tačiau artinantis 
paaiškėjo, kad tie medžiai juda. Mano grobikai, regis, džiaugė- 
si. Pagreitino žingsnius, ir temstant mes susitikome kitą maurų 
grupelę. 

Tą naktį jie šventė ir linksminosi. Užkūrė laužą, paskerdė 
keistos išvaizdos gyvulį, skerdieną iškepė. Neatpažinau, koks 
tai gyvulys, kvapas irgi buvo nepažįstamas. Kai mano pusėn 

sviedė vieną jo kaulą, susidomėjau dar labiau. Kiūtodamas su- 
sitraukęs ir grauždamas kaulą staiga išgirdau balsą — žmogus 
kalbėjo angliškai: 

„Ar tu krikščionis?“ 

„Taip! - atsakiau. — O kas tu?“ 

„Tada aš tavo brolis, — atsakė jis. — Aš jūrininkas iš Kadiso. 
Mano laivas sudužo prieš trejus metus; mane, kaip ir tave, paė- 
mė į vergiją: 

„Kuo tu vardu?“ 

„Chuanas Sančesas. O tu?“ 

„Robertas Adamsas“ 

Papasakojau Sančesui, kiek skausmo man sukėlė išsiskyrimas 
su draugais. Į tai jis atsakė, kad maurai krikščionis, tokius kaip 
mudu abu, laiko daiktais, kuriuos galima keisti vieną į kitą, ir 
kad tokių kaip mes didžiojoje dykumoje šimtai. Pasiteiravau jo, 
koks čia gyvūnas žuvo, kieno kaulą graužiu. 

„Dykumos lapė“, - atsakė Sančesas. 

Kitą rytą paklausiau naujojo draugo, kaip galėtume pakeisti 
savo varganą padėtį. Tikėjausi, kad nuliūdęs nunarins galvą. Bet 
jis atsakė. 

„Galime pabėgti, - greitai ištarė, — ir jei pavyks nusigauti iki 
Mogadoro Maroko pakrantėje, tenykštis konsulas mus išpirks. 
Jis moka išpirką už kiekvieną krikščionį, kuris neišsižadėjo ti- 
kėjimo“ 

Pašokau ir kiek kojos neša pasileidau prie smėlyne tupinčio 
savo šeimininko. 

„Mogadoras! Mogadoras, nuvesk mus į Mogadorą! — iš visų 
jėgų angliškai meldžiau. - Padėk mums, ir konsulas tave apipils 
turtais!“ 

Mauras pakilo ir taip trenkė man per petį, kad išnarino sąna- 
rį. Sustūgau iš skausmo, o jis nučaižė mane rimbu. Kitą vakarą 
po neapsakomo skausmo kupinos dienos Sančesas liepė man 
sukąsti odos raištį, kuriuo buvo surištos mano rankos. Paklu- 
sau, ir jis trūktelėjęs atstatė sąnarį į vietą. 

Žygiavome dar savaitę - vilkstinė kupranugarių, apkrautų įvai- 
riausiomis keistybėmis iš mūsų ir kitų sudužusių laivų. Ten buvo 
į maišus sukrautų burių, dėžių su amunicija, ant virvių sunertų 
iliuminatorių, vinių, plaktukų ir visokių kitokių įrankių. Ant vie- 
nos kupranugarės - nerangios, didelės patelės - buvo pririšta di- 
džiulė medinė laivo „Jūrų valdovė“ pirmagalio skulptūra. 

Kartais mūsų karavanas sutikdavo kitą. Maurai bučiuodavo 
vieni kitus į skruostus, šlovindavo savo Dievą ir keisdavosi iš 
maišų ištrauktomis laivų gėrybėmis. 

Kartą mums pasisekė sutikti didelį maurų būrį. Mano šeimi- 
ninkas vyresniajam iš jų padovanojo porą Biblijų, kurių sausi 
kaip parakas puslapiai buvo labai branginami kaip geriausias 
prakuras. Dovana buvo priimta palankiai, atsakydamas vyres- 
nysis atvėrė skrynią, iki kraštų prikrautą grobio. Išėmęs iš jos 
didinamąjį stiklą ir Amerikos vėliavą, ceremoningai įteikė savo 
svečiui. 

Dienos bėgo, ir Sančesas mokė mane meno išgyventi dyku- 
mos smėlynuose. Išmokau susirinkti naktį susikaupiančią rasą, 
įpratau gromuliuoti maistą kaip kupranugaris, kad gaučiau iš jo 
kuo daugiau naudos. Dar jis mane išmokė gerti iš kupranugario 
šlapimo srovės ir išvengti spyrio į veidą. 

Kočreinas pertraukė Adamsą. 

- Pone, siūlau padaryti trumpą pertrauką, kad galėtume įneš- 
ti ir pastatyti dar vieną eilę kėdžių. 

Pora liokajų ėmė statyti kėdes tuzinui ką tik atvykusių aukš- 
tuomenės atstovų pasodinti. 

Klara Forteskju, sėdinti kambario gale, nesmagiai stebeilijosi 
į grindis. Jai buvo gėda prisiminti vakar vakare išsiųstą laišką ir 
baugu, kad apie jį nesužinotų ledi Karolina. Verčiau būtų buvę 
pasilikti namie, bet troškimas sužinoti apie visas menkiausias 
amerikiečio patirtas kančias paskatino atvykti čia. 

Prieš vėl pradedant pasakojimą seras Džefris skubomis išėjo 
iš bibliotekos ir nulėkė į savo kabinetą trečiame aukšte. Pasiun- 
tė apačion Folkirką, paliepdamas atvesti komiteto sekretorių, ir 
pridūrė: 

- Jei per penkiolika sekundžių jo čia nebus, atimsiu iš tavęs 
savaitės užmokestį! 

Kočreinas buvo seniai pratęs prie sero Džefrio protrūkių ir 
mokėjo juos ištverti. Per pirmą darbo komitete mėnesį jis išsi- 
ugdė šeštąjį pojūtį, leidžiantį be klaidų nustatyti, kas taps kita 
pirmininko įsiūčio auka. Iš patirties žinojo, kad stovėdamas vi- 
siškai ramiai, tylėdamas ir žiūrėdamas į palangę sugebės ištver- 
ti net baisiausią audrą. Kočreinas perprato: jei pirmininkas ko 
nors klausia, geriausia nieko neatsakyti. 

Koldekoto kakta blizgėjo nuo prakaito. Jis taip sukaito, kad 
nusimovė baltas pirštines, kuriomis buvo pratęs puoštis, ir sto- 
vėjo nuleidęs prie šonų rankas. Kočreinas pasibeldęs įėjo ir su- 
stojo, laukdamas priekaištų. 

Seras Džefris sūpavosi nuo kulnų ant pirštų ir vėl atgal ant 
kulnų. 

— Saimonai, — ištarė tokiu tyliu balsu, kad Kočreinas suabe- 
jojo išvis ką nors išgirdęs, - mes dėjome labai daug pastangų, 
stengdamiesi užtikrinti ekspedicijos į auksinį miestą sėkmę. 

Užvis mažiausiai mums dabar reikia, kad žaliūkas neraštingas 
amerikietis atkreiptų visuomenės dėmesį į Timbuktu! Tu priva- 
lai padaryti viską, ką įmanysi, kad ponas Adamsas ir jo pasigai- 
lėtina istorija sulauktų visų pajuokos, - Koldekotas giliai įkvėpė 
oro. Juto artėjant astmos priepuolį. —- Ar gerai mane supratai? 

Kočreinas du kartus sumirksėjo akimis. 

— Nešdinkis lauk ir nepamiršk, ką sakiau! 

Kabineto durys prasivėrė, paskui užsidarė, klaktelėjo spyna. 
Seras Džefris išsitraukė kapšelį makubos, pasėmė žiupsnelį, 
paskui dar vieną. Tada labai lėtai nužvelgė ranka pieštus Afrikos 
žemyno kontūrus, įrėmintus dailiais auksuotais rėmais, kaban- 
čius ant vakarinės kabineto sienos. 

— Pedi, - gąsdinamai šaltu balsu ištarė jis, — tik išdrįsk su- 
simauti, aš tave iškasiu iš po žemių ir kastruosiu štai šitomis 
rankomis. 


DVIDEŠIMTAS 


Laivyno gatvė 16 
1815 m. gruodžio 22 d. 


Brangioji Byte, 

pasakojimas priviliojo įvairiausių klausytojų ir pavertė poną 
Adamsą tikra įžymybe, o dėl to jo neįtikėtina istorija tapo tik 
dar nepaprastesnė. 

Karštai ir nuoširdžiai tikėjausi, kad Kalėdų laikotarpiu su- 
lauksiu progos pasikalbėti su tavimi akis į akį. Nežinau, ar gavai 
mano ankstesnį laišką, o gal atvykus pašto karietai jau buvai 
išvažiavusi. 

Kad ir kaip ten būtų, iš visos širdies tikiuosi, kad kelionė buvo 
patogi, ir nekantrauju sulaukti iš tavęs žinelės. 


Nesiliauju apie tave galvoti, brangioji Byte, 
Saimonas 


P S. Šį laišką siųsiu į Čevenedžą, nors suprantu, kad tavęs vei- 
kiausiai ten jau nebėra. 

DVIDEŠIMT PIRMAS 


GAUSIAI SNIGO, lordas Olvenlis perėjo Šv. Jokūbo aikštę ir įžen- 
gė pro aukštas ąžuolines „Vaito“ klubo duris. Nupurtęs nuo batų 
drėgną sniegą, padavė paltą durininkui ir apsimetė negirdįs, kai 
šis pasveikino su artėjančiomis Kalėdomis. 

Olvenlis buvo prastai nusiteikęs. 

Princas nei iš šio, nei iš to užsigeidė pasilikti mieste iki Nau- 
jųjų metų, priversdamas taip pat elgtis visus savo bičiulius. Bet 
lipdamas laiptais į svetainę Olvenlis pasiguodė. Bent jau lažybas 
su Baironu pavyko laimėti. 

Dėkui Dievui už sniegą. 

Viršuje vos surado kur prisėsti. Visi nuolatiniai klubo nariai 
buvo susirinkę, susėdę savo įprastuose krėsluose ir gurkšnodami 
saldų cheresą garsiai kvatojo iš, jų nuomone, juokingų pokštų. 
Apžvelgęs kambarį Olvenlis pamatė daug nematytų veidų — be 
abejo, tai karininkai, grįžę iš karo. Nugirdo kažką šnekučiuojan- 
tis apie susirėmimą vyras prieš vyrą, kiti aptarinėjo Napoleono 
žirgą. 

Staiga Olvenlio dėmesį patraukė keistas dalykas. Dendis, var- 
du Grevilis, sėdėjo svetainės viduryje ir šaižiu balsu pasakojo 
kitam džentelmenui, Henriui Karlailiui, apie retą ir nepaprastą 
progą. Labiausiai Olvenlį sudomino tokia frazė: 

- Prisiekiu savo motinos sveikata, kad mano investicijos ne- 
trukus su kaupu atsipirks. 

Šiaip jau tokie dalykai nedomino jaunojo pero, bet dabar jis 
tyliai susimąstė, suglaudęs abiejų rankų pirštus ir prisimerkęs. 
Kaip tik tą rytą gavo tėvo, pirmojo barono, laišką su nurodymais 
pasimokyti kaupti turtus, o ne tik kaip iki šiol juos švaistyti. Ol- 

venlis ketino atsakyti ir papasakoti apie sėkmingai pasibaigusias 
lažybas su Baironu, bet nugirstas pokalbis sukėlė naujų minčių. 
Jis smulkiai išklausinės Grevilį, paims tam tikrą sumą iš savo 
palikimo pinigų ir investuos į šį neabejotinai pelningą reikalą. 

Po dešimties minučių jis su Baironu ir Berčiu Makormaku 
sėdėjo prie erkerio lango, šildomas pasitenkinimo savimi. Gre- 
vilis mielai pasisiūlė jį supažindinti su seru Džefriu ir pasakė, ką 
žinąs apie komiteto surengtą ekspediciją į tolimąjį Timbuktu. 

Baironas, kaip garbingas žmogus, tuojau pat atidavė skolą. 
Olvenlis, kaip tikras džentelmenas, iš paskutiniųjų stengėsi ne- 
išsiduoti džiūgaująs. 

Bertis pakeitė pokalbio temą. 

— Klausykit, — pareiškė jis, — ar girdėjote, kad kitą savaitę iš 
varžytynių pardavinės Brumelio daiktus? Specialus šventinis 
renginys. 

— Vargšas senis, - atsiduso Baironas. - Londonas be jo nebe 
tas. 

- Jis seniai buvo pasmerktas žlugti, - atkirto Bertis. - Tik pa- 
manykite, kokią nešlovę užsitraukė šis anksčiau visų garbintas 
žmogus, kreditoriai nusivijo jį iki pat Prancūzijos. 

— Olvenli, jūs su juo susirašinėjate? — paklausė Baironas. 

— Taip, susirašinėju, — atsainiai atsiliepė šis. 

— Ar Prinis apie jį kada nors užsimena? 

Olvenlis pajudino smilių, rodydamas, kad ne. Tiesą sakant, jis 
beveik nesiklausė. 

Lauke snigo vis smarkiau. Nuo vidurdienio nepraėjo nė dvi 
valandos, o jau beveik sutemo. 

Gal dešimties metų vaikas klupdamas klampojo per sniegą. 
Jis vilkėjo suplyšusiais medvilnės marškiniais, avėjo skylėtais 

batais. Vos išaušus tėvas išvarė jį laukan pardavinėti degtukų, o 
dabar jis bijojo pareiti namo, nes nepardavė nė vienos dėžutės. 
Po pietų pastovėjo prie Gunterio konditerijos krautuvės, spok- 
sodamas į vitrinas, kol buvo nuvarytas. Paskui, artėdamas prie 
Šv. Jokūbo rūmų, pamatė „Vaito“ klubo erkerio langą. Užlieta 
ryškiai geltonos lempų šviesos svetainė buvo šilta ir jauki, o trys 
džentelmenai sėdėjo čia pat už stiklo. 

Lordas Olvenlis pažvelgė į gatvę ir nusipurtė nuo šalčio. Pa- 
liepė liokajui atnešti butelį atšaldyto Veuve Clicguot, norėdamas 
išgerti už naująją investicijų galimybę. Paskui vėl dirstelėjo į ga- 
tvę, žvilgsnis užkliuvo už smulkaus vaikiūkščio. Juodu susidūrė 
akimis — vaikas užvertęs galvą žiūrėjo aukštyn, Olvenlis žvelgė 
žemyn. Pokštelėjo atidaromo šampano butelio kamštis, taurėje 
sušnypštė burbuliukai. : 

- Išgerkime už mūsų sėkmę, - linksmai pasiūlė Olvenlis, iš- 
kėlęs aukštą taurę į šviesą. - Mažų mažiausiai, - pridūrė jis, — 
kad šaltis nė vienam iš mūsų nesukeltų nepatogumų. 


DVIDEŠIMT ANTRAS 


KoMITETO BIBLIOTEKOJE teko pastatyti dar penkiasdešimt 
kėdžių, kad susėstų visi susirinkusieji. Žinia apie Adamso pa- 
sakojimą pasiekė net Bondo gatvę vakaruose ir Tauerio kalvą 
rytuose. Prie vakarykščių klausytojų prisidėjo ponios ir ponai, 
susidomėję geru pasakojimu ir norintys savo akimis pamatyti 
amerikietį. 

Seras Džefris Koldekotas pareikalavo pasakojimą pradėti vė- 
liau, negu praėjusiomis dienomis, tikėdamasis, kad klausytojai 

neateis, įsisukę į šventinių renginių karuselę. Užvis mažiausiai 
tikėjosi, kad neraštingo jūreivio pasakojimas pats savaime taps 
dėmesio vertu renginiu. 

Lauke susirinkus miniai, Viljamas Devitas pasiūlė užsklęsti 
duris. Tačiau, kaip Koldekotas ne kartą jam buvo priminęs, jei 
pavyks diskredituoti Adamsą, visi klausytojai gali tapti investuo- 
tojais ir prisidėti prie didingos komiteto surengtos ekspedicijos. 

Robertas Adamsas įsikišo ranką į kišenę ir palietė visada ten 
gulinčią nėriniuotą nosinaitę. Ji tiesiogiai siejo su Kristina ir 
tapo savotiška dingstimi išlikti, tarsi virto jos dalimi. Pakakdavo 
ją paliesti, ir jis vėl atsidurdavo Hadsone. 

Biblioteka buvo beveik artipilnė žmonių, aidėjo šnekos, kurių 
tikslas buvo vienas - pasidalyti naujausiais gandais. Klausytojai 
puikavosi naujausios mados drabužiais, siuvinėtomis skrybėlai- 
tėmis, taftos ir šilko sukniomis, krakmolytomis kaklaskarėmis, 
frakais ir gelumbės kelnėmis. 

Kočreinas paskelbė, kad metas pradėti. Atsistojęs pristatė 
amerikietį ir pasveikino susirinkusiuosius su šventėmis. 

Adamsas nė pats nepajuto, kaip vėl prakalbo. 

— Vieną rytą prabudęs pamačiau, kad dangus tamsus kaip 
naktį, — kalbėjo jis. — Tarsi tuoj tuoj kils baisi audra. Pasigirdo 
grumėjimas, tačiau nejutau jokio vėjo, ir tai mane labai sutrikdė. 
Užsidengiau akis ir pašaukiau Sančesą, prašydamas paaiškinti. 
Pamačiau, kad jis džiūgauja, ir liepė man išlikti ramiam. 

„Tai dangaus mana“, — tarė jis. 

Po akimirkos mus užpuolė skėriai —- milijonų milijonai skė- 
rių. Jie užklojo visą dykumą, beviltiškai ieškodami mitalo. Kaip 
ir musės, kankinusios mus nuo ryto iki nakties, stengėsi rasti 
drėgmės. 

Negaišdamas nė akimirkos Sančesas man parodė, kaip skėrį 
perplėšti pusiau ir iškąsti pilvą. Mums, išbadėjusiems, jie buvo 
skanesni už kiaulienos kepsnį. 

Praėjo dešimt dienų. Būčiau galėjęs prisiekti, kad vaikštome 
ratais, bet maurų vadas, regis, puikiai žinojo kelią ir būtų galė- 
jęs jį rasti užrištomis akimis. Nė kartelio jie nepažvelgė į mus, 
savo vergus, kaip nors kitaip negu su baisia neapykanta. Laikui 
bėgant ėmiau suprasti jų kalbą ir tada dar aiškiau suvokiau tą 
jų pasibjaurėjimą mumis. Jie sakė, kad mes, krikščionys, ne- 
turime sielos, kad mes blogesni už niekingiausius nuodingus 
vabzdžius. 

Paskui vieną rytą tolumoje išvydome palapines. Žemos, 
juodos, veltos iš šiurkščios vilnos, jos stovėjo prisiglaudusios 
prie neregėto aukščio smėlio kopos. Susijaudinau ir labai ap- 
sidžiaugiau, Sančesas irgi. Žmonės reiškė vaišingumą net to- 
kiems beverčiams vergams, kaip mes. Bet maurų palapinės 
nepradžiugino. Jie sparčiai žygiavo pro šalį, nekreipdami nė 
mažiausio dėmesio į mūsų maldavimus sustoti. Prisiartinę 
pamatėme, kad palapinės apleistos. Sančesas paaiškino vienu 
žodžiu: 

„Maras“ 

Keliavome vis tolyn, vienos dykumos horizontą keitė kitas. 
Atrodo, keliavome visą amžinybę, bet iš tikrųjų kelionė tik pra- 
sidėjo. Tuomet tolumoje išvydau neaukštas kalvas. Jų vaizdas 
mane padrąsino, nors reiškė pavojų būti užpultiems. Sančesas 
pasakė, kad priėjome vietovę, vadinamą Sudenu, kaimą, kuria- 
me gyvena tuaregai, Sacharos čiabuviai. 

Maurai apdairiai plačiu lanku nuvedė karavaną aplink kaimą 
ir paslėpė kupranugarius krūmynuose kalvų papėdėje. Mudu su 

Sančesu ir dauguma maurų nusekėme paskui vadą į pasalos vie- 
tą kalvos viršūnėje. Įsitaisėme ir ėmėme laukti. 

Vakare kaimo moterys išėjo iš lūšnų ir užkopė į gretimas kal- 
vas parsivesti ožkų. Kai tik jos prisiartino, maurai jas užpuolė, 
stengdamiesi kuo daugiau paimti į vergiją. Kilus kovai, moterys 
spiegė tarsi skerdžiami ėriukai. Kelias iš jų pavyko pagrobti su 
vaikais, kuriuos jos nešėsi prisirišusios ant nugarų. Bet mums 
dar nespėjus pabėgti iš kaimo išpuolė vyrai su liepsnojančiais 
deglais, nušviečiančiais nakties tamsą. 

Jie puolė mus didžiuliu būriu ir nepaprastai greitai. Keliems 
maurams nurėžė galvas, mažiausiai vieną kalaviju perkirto nuo 
pakaušio iki slėpsnų. Sančesas ir aš atkišome surištas rankas, 
kuo aiškiausiai rodydami, kad mes — tuaregų įveiktųjų priešų 
vergai. 

Mus parvedė į kaimą, davė košės ir paklojo papūgų plunks- 
nų guolį. Mūsų grobikus išrikiavo ant smėlio ir kankino, kol jie 
paplūdo kraujais. 

Sančesas mane įspėjo valdytis ir žiūrėti, kiek valgau košės. Jei 
prisivalgysi per daug, kalbėjo jis, labai susirgsi. Naktį miegojo- 
me palapinėje, o rytą prabudę pamatėme, kad atsidūrėme kai- 
miečių dėmesio centre. Pasirodo, tuaregai dar niekada nebuvo 
matę krikščionių. 

Jie spoksojo į mus, pasilenkę į priekį lietė pirštais, glostė 
mūsų ilgus, sulipusius plaukus. Paskui pasirodė kaimo vadas su 
ilgu išgaląstu peiliu rankoje. Pasilenkė prie vieno mauro, įkasto 
į smėlį. Ir ramių ramiausiai nukirto ranką. 

Kilo kaimo senolių sąmyšis. Vadas, kuris dėvėjo bebrenos ke- 
purę, o pečius buvo apsisiautęs leopardo kailiu, kalbėjo garsiau- 
siai. Visi klausė jo įsakymų. Nei aš, nei Sančesas nesupratome 

čiabuvių kalbos. Galiausiai mostais mums paaiškino, kad mau- 
rus gabens pas jų vado vadą, kuris gyvena sostinėje, esančioje 
už penkiolikos dienų kelio nuo šio kaimo. 

Tą sostinę visi vadino „Timbuktu“. 


III 


Pažintis su seru Džozefu Benksu 4 Ponai Adamsas ir Kočreinas, 
žingsniuodami Kalėdų vakarienės pas serą Džozefą Benksą, 
praeina pro Randelio ir Bridžo parduotuvę + Sero Džozefo Benkso 
namuose ponas Adamsas pristatomas keletui garsiausių 
aukštuomenės asmenų 4 Atvykėlis amerikietis tiesiog pakeri visas 
viešnias + Per vakarienę ponas Adamsas sužino, kad Amerikos ir 
Anglijos karas baigėsi 4 Ponas ir ponia Beitmenai gardžiuojasi lokienos 
kepsniu + Rytą prabudę ponai Kočreinas ir Adamsas pamato, kad 
Temzė užšalusi 4 Panelė Emilė Vots Bedlame priima atvykusį jos 
aplankyti serą Džefrį Koldekotą $ Antstolis vejasi poną Kočreiną, 
bet šiam pavyksta pasprukti $ Princas regentas per Kalėdas rengia 
iškilmingus pietus $ Ponas Kočreinas rašo Bytei ir meldžia kuo greičiau 
su juo susitikti + Seras Džefris Koldekotas paliepia ponui Kočreinui tęsti 
pasakojimą antrąją Kalėdų dieną + Ponas Adamsas sužino, kad būtinai 
turės pasakoti toliau + Lordas Olvenlis atvyksta į Karališkąjį Afrikos 
komitetą, ir čia jį priima seras Džefris Koldekotas + Lordas Olvenlis 
investuoja į Timbuktu ekspediciją + Ponas Adamsas apibendrina, ką jau 
papasakojo 4 Ponas Beitmenas pristato poliarinį lokį į Karltono rūmus 
ė Ponas Adamsas diktuoja ponui Kočreinui laišką, skirtą jo mylimajai 
Bytei 4 Seras Džefris Koldekotas atvyksta į Houro ir partnerių 
banką Čipsaide 4 Visa aukštuomenė klausosi pono Adamso, kuris 
toliau pasakoja apie savo nuotykius ir apie Timbuktu miestą $ Ponas 
Kočreinas gauna Bytės laišką, kuriuo ji praneša apie 


numatomas sužadėtuves. 

TĄ DIENĄ PASIBAIGUS PASAKOJIMUI Kočreinas dėliojo lapus su 
užrašais, ir liokajus prie jų su Adamsu pristūmė krėslą su rate- 
liais, kuriame sėdėjo apkūnus ponas. Jis energingai šūktelėjo, 
perrėkdamas salėje aidinčius pašnekesius: 

— Brangusis pone, mane iki širdies gelmių sukrėtė jūsų pasa- 
kojimas apie tokias audringas keliones! - džentelmenas staiga 
nutilo ir nukreipė žvilgsnį kažkur į tolį. Laukė, kol bus prista- 
tytas. 

Kočreinas žingtelėjo į priekį. 

- Leiskite, pone Adamsai, - iškilmingai tarė jis, - su didžiau- 
siu malonumu jums pristatyti garbingiausią mūsų aukštuome- 
nės poną serą Džozefą Benksą. 

Ponas labai pasistengė kukliai linktelėti galva. 

— Malonu su jumis susipažinti, - atsakė Adamsas. 

— Man daug kartų maloniau, - Benksas patylėjo, tarsi to būtų 
reikalavęs geras etiketas. — Būčiau laimingas, jei judu, ponai, su- 
tiktumėte šiandien pas mane pavakarieniauti. Šiandien Kūčių 
vakaras, rengiu nedidelį soirėe de la saison'. 

Kočreinas žingtelėjo atgal, norėdamas žemai, pagal visus rei- 
kalavimus nusilenkti. 

— Sere Džozefai, mums tai didžiulė garbė, — atsakė jis. 


* Šventinį vakarą (pranc.). 

ANTRAS 


ŠEŠTĄ VALANDĄ SNIGO nebe taip gausiai, oras atšalo. Buvo 
žvarbu, gatvės visai tuščios. Kartais prabildėdavo karieta, žir- 
gų pasagos kaukšėjo į grindinio akmenis, pramušdamos baltą 
sniego apklotą. 

Kočreinas rengėsi labai įmantriai, tačiau neturėjo savo ka- 
rietos. Ilgai gyvendamas Londone išmoko, kad svarbiausia yra 
žmogaus išvaizda. Savo apranga sukurti pasiturinčio žmogaus 
įspūdį — pirmas žingsnis pačių turtų link, bent taip jis manė. 
Adamsui pragyventi komitetas neskyrė nė grašio, tad abu vyrai 
iš Senojo geto pro Šv. Pauliaus katedrą į viengungišką būstą Lai- 
vyno gatvėje ėjo pėsčiomis. 

Artėjant prie Ladgeito kalvos viršūnės, Adamsas staiga susto- 
jo apsnigtoje gatvėje. Jis pajuto, kad Kočreiną kažkas slegia. 

— Kas jums kelia nerimą? - paklausė. 

- O, niekas, visiškai niekas. 

— Tikrai kažkas kelia. Aš jaučiu. Nuo tada, kai išėjome iš ko- 
miteto, nepratarėte nė žodžio. 

Kočreinas žengė tvirčiau, pasiramstydamas lazda. 

— Tikėjausi, kad viena pažįstama man atsiųs žinelę, - atsakė 
jis. — Kiek žinau, ji turėjo atvykti į miestą prieš tris dienas ir ap- 
sistoti pas savo dėdę, gyvenantį Blumsberio aikštėje. Daug kartų 
jai rašiau, tačiau atsakymo nesulaukiau. 

— Kuo ji vardu? 

- Beatriks. Ji mano antros eilės pusseserė. Naudodamasis gi- 
minystės ryšiais su ja bendravau taip, kaip kitomis aplinkybėmis 
būtų neleistina. Niekada tiesiai apie tai nesikalbėjome, bet aš 
jau seniai puoselėju viltį jai pasipiršti, kai tik mano finansiniai 
reikalai kiek pagerės. 

— Ar bučiavote ją? 

Kočreinas paspringo išgirdęs klausimą. 

— Pone Adamsai, prašyčiau! — ištarė jis, išplėtęs akis vien nuo 
minties apie fizinį kontaktą. - Patyriau didžiulį malonumą vos 
lūpomis prisilietęs prie jos rankos, bet nors kiek intymesnis 
veiksmas būtų visiškai nepadorus. 

Abu vyrai, nerangiai leisdamiesi žemyn nuo Ladgeito kalvos, 
akimirką stabtelėjo paganyti akių po stebuklus, išdėliotus ponų 
Randelio ir Bridžo krautuvės vitrinoje su vidstakčiais. Šiuodu 
auksakalius Hanoverių dinastija pasirinko karališkaisiais sidab- 
ruotų indų gamintojais. Jų langus, kitaip negu aplinkinių krau- 
tuvėlių, gausiai supo skaisčiai degantys žibintai, kurių liepsnos 
pleveno žvarbiame ore. 

Krautuvėje keli pardavėjai pakavo šešias spindinčias vazas, 
džas, įmonės savininkas. Stambaus sudėjimo penkiasdešimt- 
metis vyriškis žilstelėjusių plaukų kupeta, plokščiomis pėdomis 
ir mažomis lakstančiomis akytėmis. Pono Bridžo dar nė karto 
nesuviliojo kalėdinio išlaidavimo karštligė. Jam kur kas labiau 
rūpėjo kaupti turtus. 

— Pasiskubinkit! — šūktelėjo jis, paskui pakartojo dar kartą. — 
Jo aukštybė jau laukia užsakymo. 

Vazas paskutinį kartą nublizgino ir perdavė vyriausiajam 
pakuotojui. Paėmęs kiekvieną indą į rankas, apmautas minkš- 
menkiausio įbrėžimo, o paskui suguldė į specialiai pagamintas 
aksomu išmuštas dėžes. 

Supakavus visas vazas, geriausia įmonės karieta greitai nuga- 
beno brangų krovinį tiesiai į Karltono rūmus. 

Ponas Randelis pasisuko į savo partnerį Džoną Bridžą. 

- Dar vienas sėkmingas sezonas, pone, - tarė patenkintas. 

— Mūsų skrynios vėl kupinos. Dėkokime Dievui už tai, kad 
visus šalies turtus valdo saujelė kvailių! 

— Gal reikėtų pradėti naudoti mūsų santaupas, - tarė Ran- 
delis. 

— Naudoti, pone? - pasibaisėjęs perklausė Bridžas. 

— Taip, pone, kad turtai imtų krauti didesnius turtus. 

Vyrai seniai buvo partneriai, tad Bridžas iš pirmo žvilgsnio 
suprasdavo, kada Randelį aplanko idėja. Jis buvo sumanus vers- 
lininkas, pratęs pasinaudoti visais projektais. 

- Kąjūs girdėjote, pone? 

— Nugirdau apie vieną projektą, investicijos į jį žada tiesiog 
pasakiškus pelnus. 

- Iš kur gavote šią informaciją? 

- Iš kliento. 

— Ar aš jį pažįstu? 

— Galbūt. 

— Kuo jis vardu? 

— Ponas Ričardas Karlailis. 


TREČIAS 


NULIPUSI LAIPTAIS iš drabužinės, ledi Benks maldavo vyrą ne 
taip griežtai prižiūrėti ir tvarkyti namus ir bent kiek dėmesio 
skirti sau pačiam. Jis nusišypsojo tai išgirdęs, prispaudė lūpas 
prie jos rankos ir palaukė, kol ji nustums krėslą į svetainę pasi- 
tikti svečių. 

O savo viengungiškame būste Laivyno gatvėje Kočreinas 
pustydamasis pranoko pats save —- pasipuošė įmantriausiais iš- 
eiginiais drabužiais ir pagal graikų madą, pradėtą paties Brume- 
lio, susišukavo aukštyn plaukus. Tik toks dendis, kaip Bo, galėjo 
pakeisti madą, iki tol nedviprasmiškai palankią pudruotiems 
perukams. 

Kočreinas visą vakarą triūsė rišdamasis kaklaskares: ant grin- 
dų prie židinio gulėjo didžiulė krūva sulamdytų muslino skiau- 
čių. Jau tremtyje gyvenantis mokytojas jam tvirtai įkalė į galvą, 
kad norint nepriekaištingai užsirišti kaklaskarę nedera gailėti 
nei laiko, nei išlaidų. 

Kočreinas išvertė visą savo drabužių spintą ir pasiūlė ameri- 
kiečiui rinktis iš jos ką nori. Keturiasdešimt minučių matavęsis 
visokias kelnes, marškinius ir frakus, šis galiausiai įsispraudė į 
kostiumą, kurį prieš šešerius metus pasiuvo Henris Pulas. Juo 
apsivilkęs, Adamsas jautėsi kiek juokingas, nerangus ir tikrai 
pernelyg išsipustęs. Bet Kočreinas atkakliai tvirtino, kad šaunu- 
mu jis nenusileidžia nė vienam Vest Endo narsuoliui. 

Abu vyrai išėjo į apsnigtas gatves ir Strandu nužingsniavo 
Soho aikštės link. 

Adamso mintys sukosi apie šeimą — juk buvo Kūčių vakaras. 
Jis svarstė, ar dar kas nors laukia jo sugrįžtant. Gal jau laiko žu- 
vusiu? O gal lange dega žvakė - blėstančios vilties liepsna? Ke- 
lioms akimirkoms vėl sugrįžo į Hadsoną. Tik vaizduotėje galėjo 
džiaugtis paprasto gyvenimo smulkmenomis - darbais, kuriuos 
dirbo tėvo lieptas, sekmadienio mišiomis. Paskui mintys nukly- 
do, ir štai jis jau eina už parankės su Kristina. Jie žingsniuoja 
upelio pakrante, nes tai vienintelė vieta, kur gali pabūti vieni. Jis 
sustabdo ją, švelniai pakelia skrybėlaitės kraštą ir pabučiuoja. Ji 

nusijuokia, sublizga balti dantys tarp rausvų lūpų, sušnabžda, 
kad myli... 

Kočreino balsas grąžino Adamsą į dabartį. 

- Ten bus visi, - tarė Kočreinas, kai jie žvaliai žingsniavo Ol- 
dviču. - Seras Džozefas Benksas visų gerbiamas džentelmenas. 

- Kasis... tas ponas Benksas? 

- Seras Džozefas, - pataisė Kočreinas. — Jis mokslininkas, 
gamtininkas, kuriam pasisekė drauge su kapitonu Kuku nuke- 
liauti į Antipodus. 

- Antipo... 

- Į Australiją, pone, į patį tolimiausią pasaulio kampelį. 


KETVIRTAS 


KARIETŲ EILĖ VINGIAVO nuo Benkso namo vartų aplink visą 
Soho aikštę. Kas kartą privažiavus karietai, pribėgdavo pora lio- 
kajų, pastatydavo prie kilimo krašto pakopą, padėdavo svečiams 
išlipti ir palydėdavo į šiltus namus. 

Tiktai Kočreinas ir Adamsas atvyko pėsti. Įėjo vidun ir buvo 
nuvesti tiesiai pas serą Džozefą. 

— Brangūs ponai! Sveiki atvykę! — griausmingai sušuko šei- 
mininkas. — Koks retas malonumas sulaukti jūsų draugijos šį 
nepaprastą vakarą! 

Puikiai mokėdamas deramai elgtis Kočreinas murmėjo man- 
dagius atsakymus už juos abu, o Adamsas dairėsi po svetaines. 
Jas jungė plačios durys viduryje, sienos buvo išmuštos mėlynu 
aksomu, langus dengė rauktos sodrios persikų spalvos šilko 
užuolaidos. Abiejuose šios erdvios salės galuose liepsnojo ži- 

diniai. Mergina skambino arfa, liesdama stygas taip lengvai ir 
greitai, kad akis negalėjo pagauti. 

Per valandą čia susirinko aštuonios dešimtys garsiausių moks- 
lo ir meno vyrų su žmonomis. Kočreinas mostelėjo į seną poną 
ant žemo paprasto Čipendeilio darbo krėslo. Šis sėdėjo palinkęs 
į priekį, pasirėmęs lazdele, ir tyliai šnekučiavosi su pabrėžtinai 
rimta kokių keturių dešimčių metų dama. 

— Ana ten sėdintis džentelmenas yra ponas Džonas Sounas, — 
tarė Kočreinas, — tai jis suprojektavo Anglijos banko pastatą. 
Kalbasi su rašytoja panele Osten. Tuoj jus supažindinsiu. 

Jie žengė arčiau, ir Kočreinas pristatė Adamsą. Sounas jam 
paspaudė ranką, atidžiai žvelgdamas į akis. 

— Iš to, koks garbingai kietas ir šiurkštus jūsų delnas, pone, - 
griežtai tarė, — daryčiau išvadą, kad jūs vienintelis žmogus šia- 
me kambaryje, kuriam pažįstamas skurdas ir nepritekliai. Ar 
jūs ne ūkininkas, pone? 

Adamsas nesmagiai dirstelėjo į Kočreiną. 

— Pone Sounai, mano bičiulis ne ūkininkas, jis amerikietis, 
neseniai grįžęs iš Timbuktu. 

— Na, čia tai bent! 

Panelė Osten pakėlė akis ir pamatė, kad Adamsas žiūri tiesiai 
į ją. 

- Visas miestas tik ir kalba apie jūsų pasakojimą, pone Adam- 
sai, — tyliai tarė ji. - Kiek supratau, Karališkasis Afrikos komite- 
tas neatsižavi jūsų kelione? Gal apdovanosite ir mus pasakojimu 
apie tą auksinį miestą? 

— Tai paprastas miestas, toks pat kaip kiti, - atsakė Adamsas 
atsitiesdamas. — Tai yra toks pat kaip kiti Afrikos žemyno mies- 
tai. Pilnas lūšnų; apgailėtina, despoto valdoma sostinė. 

Kočreinas įsiterpė: 

— Kiek žinau, ponas Adamsas ketina išsamiai ir vaizdingai pa- 
pasakoti apie auksinį miestą kitą savaitę. 

Kočreinas nusilenkė ir, atsiprašęs už abu, jau norėjo Adam- 
są nusivesti, bet pamatė savo krėslu besiartinantį Benksą, tem- 
piantį už riešo skaisčiaveidį vyriškį. 

— Pone Adamsai, norėčiau jus supažindinti su šiuo neapsako- 
mai šviesaus proto jaunu džentelmenu, - tarė jis. - Ponas Ste- 
fensonas neseniai sukonstravo garu varomą lokomotyvą. Turi 
didingų planų. Ateis diena, kai jo „lokomotyvų“ bus visame ci- 
vilizuotame pasaulyje. 

— Malonu su jumis susipažinti, pone Stefensonai, — atsiliepė 
Adamsas. 

- Ir man. Atleiskite, jei pasakysiu ką netinkama, bet jūsų kal- 
boje girdžiu keistą akcentą. 

— Aš amerikietis iš Niujorko valstijos. 

— Nepaprastai įdomu, pone. Svajoju, kad mano lokomotyvai 
su garo varikliais kada nors važiuos nuo Atlanto iki pat Ramiojo 
vandenyno pakrantės. 

Benksas, tuo metu sveikinęs kitą svečią, atsigręžė ir griaus- 
mingai suriko: 

— Aš gi jums sakiau, šis jaunuolis nepaprastai šviesaus proto! 

Padavėjas nešiojo krištolo taures su punšu. Jis buvo pagamin- 
tas pagal paties Benkso receptą, pagardintas aštriais priesko- 
niais, parsivežtais iš Pietų pusrutulio. 

- Ar jūsų lokomotyvai važiuos ratais kaip karietos? —- paklau- 
sė Adamsas. 

Stefensonas gurkštelėjo gėrimo ir pajutęs skonį susiraukė. 

— Mes kaip tik kuriame bėgių sistemą, pone, - atsakė jis. — 

Ketaus bėgių. Išsiaiškinau, kad jie vieninteliai atlaiko didžiulį 
lokomotyvo svorį. Ateis diena, kai tokie bėgiai sujungs visus 
miestus, kaimus ir miestelius. 

- Arjie kirs Amerikos plynes? - paklausė Adamsas. 

— Būtent to mes ir siekiame, pone. Nutiesti geležinkelį nuo 
jūros iki jūros. 


PENKTAS 


KITAME KAMBARIO GALE įsitaisiusi ant dvivietės sofutės Ro- 
bertą Adamsą stebėjo ledi Devonšir. Maždaug trisdešimties 
metų, blyškios kaip alebastras odos, ji nerimastingai šypsojosi 
ir į visus žvelgė iš aukšto. Metų pradžioje jos vyras seras Čarlzas 
Devonširas žuvo mūšyje prie Vaterlo, ir ji dėl netekties viešai 
gedėjo, o viena sau džiūgavo. 

Mat tas žmogus, kaip prisipažino seseriai Felisitei, buvęs jos 
gyvenimo prakeiksmas. O kai jo nebeliko, ji vėl buvo pasirengu- 
si džiaugtis ir naudotis nesuskaičiuojamais jo paliktais turtais. 

Jai besėdint ir žvilgsniu nurenginėjant Adamsą, netrukus pri- 
ėjo kita dama ir švelniai pakštelėjo ją į skruostą. Ledi Foksvein 
jaunystėje buvo garsi aukštuomenės gražuolė, jos veido oda išli- 
ko skaisti, nes dukart per dieną būdavo tepama iš žalių ananasų 
sulčių pagamintu balzamu. 

— Matau, jau pastebėjote tarp vikšrų drugelį, — ištarė ji, ele- 
gantiškai vėduodamasi dramblio kaulo vėduokle. 

- Kasjis toks? Aš jo anksčiau nemačiau. 

— Amerikietis. 

— Tikrai? 


127 


TAHIR SHAH 


— Pasigėrėtinai ištverminga padermė. 

— Kuo jis vardu? 

- Jei gerai nugirdau - Adamsas, ponas Robertas Adamsas. 

Prie jų priėjo trečia dama, baronienė Kening. Ji kvepėjo eau 
de fleur doranges', plaukus buvo aukštai sukėlus, o ant kaklo 
segėjo balandžio kraujo spalvos rubinų, visų sulig vynuoge, 
vėrinį. 

— Tik pažvelkite į tuos pečius, — tarė ji. 

- Ir krūtinę! 

- Jo frakas sprogsta per siūlės. 

— Kas mus supažindins? 

— Paprašysiu sero Džozefo, - tarė baronienė ir nuėjo. 


ŠEŠTAS 


PRIE TRISDEŠIMT ANTRO NAMO Soho aikštėje kaip tik priva- 
žiavo paskutinių svečių karieta. Išlipę iš jos keleiviai nuskubėjo 
vidun. Seras Džozefas Benksas nutraukęs pokalbį atsiprašė ir 
nuriedėjo prie pavėlavusiųjų. 

— Vikonte Forteskju, leiskite pasveikinti su šventėmis jus ir 
jūsų žaviąją dukterį! 

— Sveikiname ir jus, sere Džozefai, - atsakė Forteskju, o Kla- 
ra, negaišdama nė akimirkos, ėmė dairytis po svetainę. 

Tą popietę Kočreinas nusiuntė vikontui raštelį, kuriame už- 
siminė, kad juodu su Adamsu pakviesti pas Benksus Kalėdų va- 
karienės. Šis vakaras buvo vienas iš pagrindinių šventinių ren- 


* Apelsinžiedžių ekstraktu (pranc.). 

ginių ir pagal žemyno papročius vyko pačios šventės išvakarėse. 
Klara aptiko raštelį šnipinėdama tėvą. Radęs tą amerikietį jis 
nuolat elgėsi keistai, anksti išeidavo iš namų ir labai vėlai grįž- 
davo. Mandagiai klausiamas nieko neatsakydavo, tik teisinda- 
vosi užsiėmęs įdomiais ir labai slaptais tyrimais. 

Vikonto vardas puikavosi daugelyje svečių sąrašų. Tačiau 
vikontas nedažnai kur nors svečiuodavosi, nes aukštuomenės 
pramogas laikė nuobodžiomis ir paviršutiniškomis. Tačiau šį 
kartą Klara įkalbėjo jį kvietimą priimti. 

Niekur neišvydusi Adamso, ji apsimetė sužvarbusi, tad pri- 
vertė tėvą nuvesti ją arčiau židinio. Eiti vienai be palydovo būtų 
buvę nepadoru net šioje salėje, pilnoje tokių garbingų svečių. 

Juodviem vaikštinėjant, Forteskju kartą kitą stabtelėjo pa- 
sisveikinti su pažįstamais. Klara jau buvo praradusi viltį, bet 
staiga pastebėjo Kočreiną. Šis šnekučiavosi su buvusiu gvardi- 
jos karininku, prieš dešimt metų Trafalgaro mūšyje tarnavusiu 
admirolui Nelsonui. 

Klara puikiai žinojo, kad pamačius Kočreiną netoli reikia ieš- 
koti ir Adamso. Ir buvo teisi. Jis sėdėjo ant kėdės prie židinio, 
įsižiūrėjęs į degančią didžiulę pliauską. 

— Per šias šventes draudžiama liūdėti, pone Adamsai, — tyliai 
ištarė ji. Jis pakėlė galvą, nusišypsojo, ji irgi atsakė šypsena. — 
Dažnai apie jus galvojau, - drąsiai, kone įžūliai tęsė ji rausdama, 
kai tėvas žengė žingsnį šalin pasveikinti seno pažįstamo. 

— Taip ir nepadėkojau jums už laišką, - atsiliepė jis. — Jis 
mane sujaudino. 

Dar labiau nuraudusi Klara palietė ranka plaukus. 

- Jūsų pasakojimas buvo nepaprastai kerintis, pone, - atrėmė 
ji, nelabai žinodama, ką sakyti. 

Tą akimirką nuaidėjo gongas ir kamerdineris paskelbė, kad 
vakarienė patiekta. Ledi Foksvein praslydo į priekį, šluodama 
parketą suknelės palankomis. Vikriu judesiu, padariusiu didelį 
įspūdį visiems jį pastebėjusiems, ji įsiterpė tarp Klaros Fortes- 
kju ir Adamso ir atkišo dešinės rankos alkūnę. 

— Atrodo, kažkur pamečiau savo vyrą, - neaiškiai pratarė, — 
gal jūs būsite toks malonus ir palydėsite mane į valgomąjį? 

Alkūne niuktelėjo Adamsą. Šis pažvelgė į Klarą. Vėl niukte- 
lėjo alkūne. Atsargiai paėmęs damą už parankės, jis drauge su 
kitais svečiais patraukė į valgomąjį. 

Stačiakampio kambario viduryje stovėjo ilgas stalas. Gausiai 
išpuoštas, nukrautas rokokiniais kandeliabrais ir monogramo- 
mis puoštais sidabro indais. Tamsiai žalios kambario sienos 
auksu dekoruotos rytietiškais motyvais. Benksas įsitaisė prie 
durų ir sveikino įeinančius svečius, berdamas mandagius žo- 
džius. Pamatęs ledi Foksvein su Adamsu pareiškė: 

— Esu iki širdies gelmių sužavėtas, pone, kad jūsų skonis švel- 
niosios lyties atžvilgiu prilygsta nuotykių aistrai! 

Ledi Devonšir mikliu rankos judesiu sukeitė ant stalo stovin- 
čias svečių korteles, užtikrindama sau vietą šalia amerikiečio. 
Sykiu toliausiai nukėlė Klaros Forteskju, baronienės Kaning ir 
ledi Foksvein korteles. 

Kočreinas, nepamiršęs, kad Adamsas nemoka skaityti, sura- 
do kortelę su jo pavarde ir mostu pakvietė jį sėstis. Šis įsitaisė, 
greta nutūpė ledi Devonšir. 

— Atrodo, palankus likimas mudu suvedė draugėn, - tarė ji 
žvelgdama Adamsui tiesiai į akis ir nė kiek nepaisydama sumaiš- 
ties, kilusios kitoje amerikiečio pašonėje. Ten vietą jėga užgrobė 
baronienė Kaning, išstūmusi admirolo Smoleto žmoną. 

- Žinios apie jūsų patirtas baisias kančias pasklido po visą 
Londoną, - pareiškė baronienė. 

— Visai nenoriu trikdyti žmonių savo nelaimėmis, - atsakė 
Adamsas. - Tik stengiuosi kaip nors parsirasti namo. 

Ledi Devonšir po stalu nusispyrė batelį ir kryptelėjo koją ma- 
žumėlę dešinėn. 

- Jūs pernelyg kuklus, pone, - tarė. - Jūsų drąsa mus visus 
tiesiog pakerėjo. 

Pirštinėta padavėjo ranka įpylė sriubos. 

— O, kaip nuostabu, — tarė baronienė, - mano mėgstamiausia. 

— Kas tai? 

—- Crėme de tortue, vėžlių sriuba. 

- Labai jūsų prašome, pone Adamsai, neskubėkite išvykti, — 
suburkavo ledi Devonšir, keldama šaukštą prie lūpų. - Jūsų 
draugija mums neapsakomai brangi. 

Seras Džozefas Benksas, sėdintis stalo gale, sušuko: 

— Pone Adamsai, tikiuosi, ši sriuba skanesnė už kupranugario 
šlapimą, ką? Ką? 

Svečiai atsiliepdami negarsiai sumurmėjo. Benksas pasiklau- 
sė ir ėmė sunkiai stotis. Padedamas liokajaus vargais negalais 
pakilo iš krėslo ir šakute dzingtelėjo į priešais stovinčią krištolo 
taurę. 

— Brangios ponios, brangūs ponai, — kaip visada kurtinamai 
pareiškė jis, — norėčiau paskelbti tostą. 

Visa užstalė nutilo. 

— Visus sveikinu su šventėmis, ir mes visi sveikiname poną 
Adamsą, atvykusį pas mus iš Timbuktu! 

Uniformuotas karininkas, sėdintis priešais Benksą, nepaten- 
kintas suniurzgė. 

— Sere Džozefai, man atrodo, neapdairu kelti tostą į ameri- 
kiečio sveikatą! — karštai tarė jis. —- Juk mes kariaujame. 

Tą akimirką į valgomąjį tyliai įžengė kamerdineris ir padavė 
Benksui užantspauduotą voką. Tebestovėdamas su klareto tau- 
re rankoje seras Džozefas perlaužė antspaudą ir permetė akimis 
laišką. Garsiai atsikosėjo. 

— Atrodo, majore Odžersai, kad jūsų pastaba ištarta kaip reta 
netinkamu laiku. Ką tik gavau pranešimą, kad šis kvailų kvailiau- 
sias konfliktas pagaliau baigėsi. Gente pasirašyta taikos sutartis! 

— Valio! — sušuko baronienė, iškėlusi taurę. 

— Reikia atšvęsti! - pridūrė ledi Devonšir. 

- Išgerkime už taiką tarp tautų! - paskelbė Benksas. 

— Už taiką! Už taiką! 


SEPTINTAS 


SAVO DIRBTUVĖJE, įrengtoje prie svetainės, Viljamas Beitmenas 
baigė įtaisyti poliariniam lokiui akis - rutuliukus. Visi pameist- 
riai išėjo švęsti, palikę jam vienam baigti tvarkyti eksponatą. 

Žmona Modė padėjo kiek galėdama, su malonumu valė žvė- 
ries vidurius ir pjaustė dar tinkamus valgyti mėsos gabalus. Per 
santuokos su Beitmenu metus namiškiams teko ragauti įvai- 
riausios stulbinamai retos žvėrienos. Du kartus pietų valgė zeb- 
rienos — kartą virtos, kitą keptos, — kelis sykius lesinėjo keptą 
povieną, mėgavosi flamingų pyragu, virta antilopiena, sušlamš- 
tė didžiulį katilą kengūrienos troškinio. Ragavo ir liūtų - patino 
bei patelės — mėsos, bet abu pripažino, kad ji kietoka, kaip ir 
dramblio, tukano bei koalos mėsa. 

Aišku, jie galėjo užsikrėsti ligomis ir parazitais ar apsinuodyti 
mėsa, sušvinkusia vežant iš Londono, bet sutuoktiniai didžiavo- 
si tvirtais skrandžiais, pajėgiais suvirškinti net geležį. 

Įstatęs į vietą antrą akį ponas Beitmenas atsitraukė tolėliau ir 
pasidžiaugė savo darbu. Poliarinis lokys stovėjo ant užpakalinių 
kojų, atkišęs priekines letenas tarsi kovai pasirengęs boksinin- 

— Labai gerai, — tarė jis pats sau. — Iš tiesų labai gerai. Antrą 
Kalėdų dieną nuvešiu į miestą. 

— Dirbi be poilsio, — atitarė žmona. Ponas Beitmenas dirs- 
telėjęs į ją pasvarstė, ar tik ji nebus sužinojusi apie jo simpatiją 
užeigos tarnaitei netoli Kolčesterio. Bet ponia Beitmen, jau tris- 
dešimt metų lydinti jį per gyvenimą, ramiai atlaikė žvilgsnį. 

— Nusiprausk, mielasis, - maloniai pasakė. - Jau beveik laikas 
valgyti Kalėdų pietus. Išlyginau tavo geriausią švarką, švariai nu- 
šveičiau išeiginius batus. Kol pasiruoši, stalas bus padengtas. 

Ponas Beitmenas pasilenkė ir pabučiavo žmoną į skruostą. 

— Tu gera moteris, - sumurmėjo eidamas praustis. 

Po penkiolikos minučių ponas ir ponia Beitmenai sėdo prie 
stalo gerojoje svetainėje; senas valgomojo stalas, kurį vestuvių 
proga jie gavo dovanų iš dėdės, buvo padengtas dviem. Už lan- 
go buvo girdėti, kaip galugatvyje gieda Kalėdų giesmes. Ponui 
Beitmenui jos priminė, kad reikės išlikti švariam iki vakaro mi- 
šių. Jis užsikišo skepetą po kaklu, įpylė romo į dvi taureles ir 
savąja palietė žmonos taurelę. 

- Ištrauksiu iš krosnies kepsnį, - pasakė žmona. 

- Labai gardžiai kvepia, brangioji. Iš tiesų gardžiai. 

— Tikiuosi, bus gerai iškepęs. Kartais sunku nustatyti. 

Ant stalo pastatytoje skardoje garsiai čirškėjo taukai. 

— Mes iš tiesų turime už ką būti dėkingi, - pasakė Beitmenas. 

- Tiesa, mielasis. 

— Pakelkime taures už jo aukštybę: tokios nepaprastos vaišės 
mūsų stalą puošia iš jo malonės. 


AŠTUNTAS 


APSISIAUTĘS ŠERMUONĖLIO KAILIUKAIS pamuštu chalatu, už- 
simaukšlinęs priderintą kepuraitę Kočreinas ant pirštų galiukų 
perėjo kambarį. Kiek įmanydamas tyliau atitraukė užuolaidas. 
Beveik pirma valanda dienos, tiesa, niekaip nebūtų galėjęs pasa- 
kyti, kiek laiko, nebent pasiklausęs Šv. Brigitos bažnyčios varpų, 
nors jų mechanizmas nuo šalčio sulėtėdavo. 

- Linksmų Kalėdų, pone Adamsai, - tarė jis. 

Amerikietis, išsitiesęs ant gulimojo krėslo, pramerkė vieną 
akį. 

— Ar karas tikrai baigėsi? — iškart paklausė jis. 

— Tikrų tikriausiai, pone. 

— Tai galiu grįžti namo, į Hadsoną! 

Kočreinas pasisuko nugara į duris ir ėmė raustis pintinėje su 
juodai užrašytomis raidėmis F ir M ant šono. Pamatęs dovaną 
beveik pamiršo mylimąją pusseserę. 

Robertas Adamsas atsisėdo. 

— Aš galiu keliauti namo, ar ne? — pakartojo. 

— Taip buvo sutarta, - atsiliepė Kočreinas. - Neabejoju, kad 
komitetas su didžiausiu džiaugsmu pasirūpins, kad kuo grei- 
čiau išvyktumėte. 

— Ką ten turite? - paklausė Adamsas, ištempęs kaklą. 

— Atrodo, pone, jūs sužavėjote visą Londoną! 

— Kas ten? 

— Epikūro verta puota, kurią pristatė pasiuntinukas. 

— Nuo ko? 

— Nuo ledi Devonšir. Atrodo, ji karščiausia jūsų gerbėja. Ir 
įtakinga — sugebėjo priversti Fortnumą su Meisonu atidary- 
ti parduotuvę, ir dar Kalėdų rytą, - Kočreinas pažvelgė pro 
langą. Laivyno gatvę dengė baltas sniego apklotas. - Kelkitės, 
pone Adamsai, mes kaip tik turime laiko prasimankštinti, — 
tarė nusitraukdamas kepuraitę. —- Vos prieš penkias minutes 
buvo užėjusi ponia Pikerif ir pranešė naujieną. Temzė visiškai 
užšalo — nuo Dominikonų tilto iki Londono tilto. Eime, pažiū- 
rėsim. 


DEVINTAS 


EMiILĖ VoTS, penkiasdešimt trejų metų moteris, braukė šuko- 
mis per savo ilgus žilus plaukus ir braukdama juokėsi. Langą 
temdė įtaisytos grotos, bet pro stiklą vis tiek buvo matyti baltu- 
tėliai namų stogai: niekas jai nekėlė tiek juoko, kaip sniegas. Jis 
priminė narcizus, kadaise vaikystėje matytus tėvų namuose — 
juos per patį žydėjimą sušaldė staiga iš šiaurės užėjusi pūga. 

Sėdėdama ant lovos Emilė laukė, kol į jos palatą kalkėmis nu- 
baltintomis sienomis ateis slaugė. Jaunystėje nepakentė ko nors 
laukti, bet laikai pasikeitė. 

Praėjo valanda, už durų pasigirdo slaugės žingsniai. Emilė 
pabučiavo savo pudelį Samaną į kaktą ir griežtai paliepė ramiai 
tupėti. 

Koridoriuose aidėjo juokas, raudos ir kažkokios ligonės niū- 
niuojamos nedarnios melodijos tonai. Emilė avėjo šlepetes, 
siaustėsi chalatu, austu iš Velso avių vilnos. Sulopytomis alkū- 
nėmis ir kelis kartus adytomis palankomis. 

Ji nemanė esanti pamišusi, gal tik šiek tiek priešgina. Daž- 
niausiai vengdavo bendrauti su kitais Bedlamo" pacientais, nes 
šiuos laikė visiškais bepročiais. 

Ji visą dieną sėdėdavo ant lovos ir šukuodavo plaukus arba 
begalę kartų skaitydavo aštuoniasdešimt devintąją psalmę, kol 
nuo įtampos imdavo perštėti akys. Per dešimt įkalinimo metų 
priprato prie vienatvės ir prie to, kad niekas jos nelanko, nebent 
per Kalėdas. 

Prieš kelias savaites ligoninė persikėlė iš Morfildso į didingą 
naują sero Sidnio Smirko projektuotą pastatą Šv. Jurgio Laukuo- 
se. Naujasis būstas visais požiūriais pranoko senąjį beprotnamį 
pačiame Sičio pakraštyje, ir Emilė džiaugėsi gavusi jame geresnį 
kambarį. Nebereikėjo kankintis, rodantis lankytojams, kuriems 
už vieno penso mokestį būdavo leidžiama apžiūrėti ligoninėje 
gydomus pamišėlius. Vakarais žmonių plūste priplūsdavo - ir 
džentelmenų, ir prastuomenės, kiekvienas tik ir taikydavosi pa- 
baksnoti ligonius tyčia atsinešta lazda. Blogiausia būdavo pirmą 
mėnesio antradienį, kai įeiti leisdavo už dyka, ir pusė Londono 
susirinkdavo pasišaipyti iš pamišėlių ir jų paerzinti. 

Emilė nusekė paskui slaugę į pasimatymų kambarį. 

Jis buvo šaltas, drėgnokas, nudažytas niūria pilka spalva. 


* Bedlamas — iškreiptas Betliejaus (Bethlem) ligoninės, skirtos psichikos ligo- 
niams, pavadinimas, anglų kalboje vartojamas kaip bendrinis beprotnamio pa- 


vadinimas. 

Viename kampe prie lango gūžėsi grupelė moterų; prižiūrėto- 
jas jas mokė giedoti Kalėdų giesmę, bet joms, atrodo, buvo per 
sunku visoms vienu metu daryti tą patį. 

Kambario viduryje stovėjo žemas stalas, ant jo keli alaviniai 
puodeliai ir tuzinas apšiurusių karaliaus Jokūbo Biblijų. Prie 
stalo — paprasta medinė kėdė, pasukta atlošu į duris. 

— Sėskite čia, — paliepė slaugė. 

Emilė pakluso ir ilgais dešinės rankos nagais persibraukė 
plaukus. Liepė Samanai įsitaisyti sterblėje ir ramiai gulėti. Po 
penkių minučių į kambarį atsargiai įžengė stambus raudonvei- 
dis žmogus. Stabtelėjo, šniaukštelėjo žiupsnelį tabako, nosinaite 
nusišluostė kaktą. Buvo gerai apsirengęs —- brangiu tamsiai mė- 
lynu fraku, delne gniaužė sidabrinę rotango lazdelės rankeną, iš 
liemenės kišenės ant krūtinės kyšojo auksinis laikrodis. 

Jam priėjus Emilė pakėlė akis. 

Dar nepamatė lankytojo veido, bet jau žinojo, kad jis čia. Už- 
uodė. Džentelmenas žengė į priekį ir ranka palietė jos petį. 

— Na, šita ligoninė tikrai puiki, — ištarė nesmagiai. 

— Labas, Džefri, - atsakė Emilė. 

- Su šventėmis, brangioji. 

Koldekotas prisitraukė kėdę ir nepatogiai įsitaisė. Prisivertė 
nusišypsoti. 

Jiems už nugarų prie lango susibūrusios giedotojos iš pasku- 
tiniųjų stengėsi išspausti: „Linksma diena mums nušvito.“ 

— Neprivalai čia ilgai užtrukti, - tarė Emilė, nulenkusi galvą. 

— Man čia patinka, brangioji, - atsakė jis. 

Emilė ranka paglostė pudeliui nugarą. 

— Atsimeni mano šunelį? — tuščiai paklausė ji, žvelgdama sau į 
sterblę. - Jis labai gerutis. Tik mažai ėda. Negaliu suprasti kodėl. 

Seras Džefris pažvelgė į įsivaizduojamą šunelį. 

— Labai mielas, brangioji, - atsiliepė. 

Priėjo slaugė. 

— Gal jūsų pusseserė norėtų pagiedoti drauge su kitomis po- 
niomis? 

Koldekotas pažvelgė į langą, ten viena ligonė mėgino lipti 
užuolaidomis, o kita stengėsi nusirengti suknelę. 

- Jai gana ir pasikalbėti, — tvirtai atsakė. 

Emilės akyje susitvenkė ašara ir nuriedėjo skruostu. 

— Kodėl tu jiems nepasakai, Džefri? 

— Ko nepasakau? 

— Kas aš tokia? 


DEŠIMTAS 


DIDINGAI GAUDŽIANT Šv. PAULIAUS katedros varpams, Koč- 
reinas ir Adamsas atėjo prie upės ir pamatė visiškai neįprastą 
reginį. 

Tarsi per stebuklą tuščioje vietoje staiga atsirado mugė: ant 
užšalusios upės stovėjo palapinės ir stoginės, kuriose prekiavo 
įvairiais niekniekiais ir užkandžiais. Ledu lengvai lėkė čiuožėjai, 
lanku aplenkdami minias. Tolumoje pro varpų gaudesį veriamai 
zyzė dūdmaišiai. 

— Garbės žodis, pone, čia tai tikrai netikėta šventė akims, — 
tarė Kočreinas, nerangiai žengdamas ledu. - Pasižiūrėkime, ką 
mums siūlo. 

Mažais žingsneliais nevikriai jie pasiekė upės vidurį. Adam- 
sas susivokė mąstantis apie dykumą. 

— Negaliu patikėti, kad tos pačios kojos dar visai neseniai 
žingsniavo Sacharos smėlynais, — pasakė. 

Kočreinas nesiklausė. Jam rūpėjo virtos austrės, kurias pama- 
tė pardavinėjamas vienoje iš stoginių. 

Amerikietis palietė jo riešą. 

— Dabar, šiuo metu, didžiojoje dykumoje yra šimtai, gal tūks- 
tančiai į vergiją paimtų krikščionių jūreivių, —- pasakė. — Šian- 
dien Kalėdos, bet jie to nežino. 

Kočreinas jau žiojosi atsakyti, bet išvydo atbėgantį prie jų 
stambų vyriškį su kepure ir tvido paltu. Tas bėgantis žmogus 
laikė atkišęs lazdelę tarsi kalaviją, o į juosmenį jam plakėsi per 
petį permestas drobinis krepšys. 

— Dieve mano, - ištarė Kočreinas. 

— Kas atsitiko? Kas jis toks? 

— Bėgam! 

Kočreinas mostelėjo į eilę palapinių, išrikiuotų kiek toliau. 
Prie jų susibūrusi grupelė žmonių gėrėjosi arlekino kostiumu 
apsirengusiu akrobatu. 

— Tenai! — riktelėjo jis, stengdamasis nepaslysti ant ledo. 

— Gal malonėsite pasakyti, nuo ko bėgame? 

— Negaliu patikėti, kad jis atėjo net šiandien, per Kalėdas! 

— Kas? 

— Nekvaršinkite sau galvos mano nykiais reikalais, pone Adam- 
sai, - patarė Kočreinas, mikliai įsimaišydamas į minią. 

- Jei nepasakysite, kas jis toks, aš pats jums užvažiuosiu! 

Kočreinas užsidengė veidą rankomis. 

— Aš prasiskolinau, pone, — atsakė jis. — Tai antstolis. Jei pa- 
lies mane savo lazdelės galu, man teks keliauti į skolininkų kalė- 
jimą arba į gręžimo namus. 

— Grežimo?.. 

- Gręžimo namus — ten skolininką gręžia kaip žlugtą, kol jis 
susimoka visas skolas. Bet kokia kaina turiu išvengti tos lazdos. 

- Ar negalite paprasčiausiai pasakyti, kad jūsų neliestų? 

- Ne, ne, - atsiliepė Kočreinas, braudamasis per minią. — 
Taip nedera. 

— Kodėl? 

— Na, suprantate, visa sistema pagrįsta garbe. Neįmanoma 
įsivaizduoti, kad kas nors nepaklustų taisyklėms. 

Adamsas nusišluostė prakaitą nuo kaktos, persibraukė plau- 
kus. 

— Ak, jūs anglai, - tarstelėjo, - niekada jūsų nesuprasiu. 


VIENUOLIKTAS 


KARLTONO RŪMUOSE PRINCAS REGENTAS su malonumu paval- 
gė gausius, ilgai užtrukusius Kalėdų pietus — puota vyko goti- 
kiniame valgomajame apatiniame aukšte. Karemui, garsiajam 
virėjui prancūzui, buvo įsakyta paruošti keturiolikos patiekalų 
vaišes jo aukštybės draugams, jų grupelę virtuvėje gerai pažino- 
jo ir trumpai vadino PR, pataikūnų rateliu. Iš viso jų buvo dvi- 
dešimt, dvylika džentelmenų ir aštuonios damos; visiems liepta 
ateiti apsirengus karnavaliniais kostiumais. 

Didysis Paryžiaus virėjas nepasitenkino tik valgiaraštyje nu- 
matytais patiekalais, jis dar liepė pastatyti trijų metrų aukščio 
pagodą iš žalių šparagų ir įvežti ją į salę tam tikrą akimirką, 
suskambinus mažyčiu varpeliu. Karemui teko pasitelkti visą 
savo išmonę, kad rastų tiek daug šių nesezoninių daržovių. 

Pagaliau surentus pagodą, vienas iš padėjėjų pastebėjo joje 
ropojantį didelį juodą vorą. Nebuvo kaip jį iš ten išprašyti. Vi- 
rėjui pasakyti nedrįso bijodamas, kad tas palieps viską išardyti 
ir statyti iš naujo. Laimė, pagoda buvo skirta ne valgyti — ja ke- 
tinta suteikti papildomo aštrumo pokštui, kurį rengėsi pasakyti 
princas. 

Pagodą nuvežė į sandėliuką ir pridengė drėgnu audeklu. 

Baigiantis pietums princas paskelbė, kad dabar svečiai paly- 
dės jį į Kolekcijos salę pasigėrėti naująja žirafa. Hertfordo mar- 
kizė žingsniavo jo pašonėje, kiti sekė iš paskos, visi klusniai vil- 
kėjo karnavaliniais kostiumais. 

Olvenlis, apsirengęs menestreliu, pirmasis pastebėjo naująjį 
eksponatą. Išgyrė ilgą gyvūno kaklą ir kojas. Norfolko herco- 
gas priėjo arčiau ir delnu paplekšnojo per žirafos pasturgalį. Jis 
didžiavosi, kad niekada nesiprausia, ir visada užsitraukdavo ne- 
šlovę, nes per daug prisigerdavo. Privertęs savo siuvėją iš Sevil 
Rou pasiūti jam Alfredo Didžiojo kostiumą, dabar svirduliavo ir 
vos pastovėjo ant kojų. 

Išvakarėse princas rūmų dailidėms liepė padirbti ekspona- 
tams specialius stovus ant ratelių, kad galėtų įsivaizduoti gyvū- 
nus judančius tarsi Afrikos savanoje. 

Tad suplojo rankomis. 

Į salę nemačiomis įžengė pora tuzinų tarnų su livrėjomis ir 
sustojo iš anksto nurodytose vietose. Vieni buvo atsakingi už 
liūtus, kiti - už dramblius, tigrus, lokius ir žirafą. 

Princui pliaukštelėjus delnais, gyvūnai ėmė lėtai slankioti po 
salę, o fone muzikantas klavesinu skambino Hendelio sonatą. 

Princas negalėjo atsidžiaugti. 

Reikalavo vis naujų ir kitokių meilužės ir svečių pagyrų. Ket- 

virtį valandos stebėjęs nedarnius gyvūnų judesius, pagaliau lie- 
pė atnešti batutą ir ėmėsi jiems diriguoti. 

Ir visą laiką krykštė iš laimės. Taip džiaugėsi, kad visiškai pa- 
miršo pokštą, kuriam prireikė statyti iš šparagų pagodą, tad bai- 
siai įsiutino poną Karemą. 


DVYLIKTAS 


Laivyno gatvė 16 
1815 m. gruodžio 26 d. 


Brangiausioji Byte, 

atleisk man už įžūlumą - kad siunčiu šį laišką per privatų pa- 
siuntinį į tavo dėdės, tėvo brolio, sero Henrio Montegiu namus. 

Žinau, kad mudu giminės, bet vis tiek šis mano poelgis gali 
būti palaikytas visiškai nederamu. Todėl dar kartą meldžiu at- 
leidimo ir nuoširdžiausiai tikiuosi, kad suprasi mano neapsako- 
mą nekantravimą pasimatyti su tavimi, kol esi Londone. 

Baiminuosi, kad nebūtum pasigavusi influencos, kuri siaučia 
mieste tarsi audra. Kiekvieną akimirką meldžiuosi, kad greičiau 
išgirsčiau tavo švelnų balsą ir vėl savo akimis regėčiau subtilius 
tavo veido bruožus. 


Su meile ir pagarba, 
Saimonas 


TAHIR SHAH 


TRYLIKTAS 


SERAS DŽEFRIS KOLDEKOTAS nė nemanė tesėti savo pažado ir 
pasirūpinti Adamso kelione namo. Kai tik abiejų tautų konflik- 
tas pasibaigė, parašė Kočreinui, liepdamas išmesti amerikietį į 
gatvę. Tačiau komiteto pasiuntiniui dar nespėjus laiško paimti 
Koldekotui šovė viena mintis. 

Jei pavyks priversti klausytojus pačius demaskuoti Adamsą, 
amerikietis praras jų visų malonę, o tai bus naudinga komiteto 
ekspedicijai. Seras Džefris grįžo prie stalo ir suplėšė parašytą 
laišką. Parašė kitą: liepė Kočreinui išreklamuoti Adamso pasa- 
kojimą kaip viešą renginį ir antrą Kalėdų dieną plačiai atverti 
bibliotekos duris. 

Gale prirašė: kad pelnytų kelionę namo, Adamsas turi pasi- 
likti Londone, kol komitetas patvirtins esąs patenkintas jo pa- 
sakojimu. 


KETURIOLIKTAS 


ANTRĄJĄ KALĖDŲ DIENĄ Robertas Adamsas atsikėlė anksti ku- 
pinas energijos; to seniai nebuvo nutikę. Įbėgo į Kočreino mie- 
gamąjį ir sugriebęs ėmė purtyti jo ranką. 

— Pabuskite! Kelkitės! 

— Kas? Kas nutiko, pone Adamsai? 

— Man būtinai reikia susirasti laivą. Privalau keliauti namo! 
Tiks bet kokia gelda, kad tik neskęstų! 

Saimonas Kočreinas prasitrynė užmiegotas akis. 

- Laivą susirasti pavyks ne iš karto, — atsakė jis, - juk Temzė 
užšalusi. Vis dėlto aš pasiklausinėsiu. 

Kaip tik tą akimirką laiptais užlipo ponia Pikerif ir pakišo po 
durimis Koldekoto laišką. 

Kočreinas lėtai jį perskaitė. 

— Atrodo, seras Džefris kur kas karščiau trokšta jus sulaikyti 
Londone, negu buvote manęs. 

— Ką tai reiškia? 

— Prie savo pasiūlymo jis pridėjo sąlygą. Jei norite, kad komi- 
tetas padengtų jūsų kelionės išlaidas, privalėsite pabaigti pasa- 
koti apie savo nuotykius. 

Adamsas susiraukė, jo veidas išraudo. 

— Velniop serą Džefrį ir jo komitetą! 

— Iš tiesų, velniop, - pritarė Kočreinas, - bet man kažkodėl 
atrodo, kad seras Džefris ir jo nepakartojamasis komitetas jums 
ką tik pateikė siūlymą, kurio atsisakyti būtų neišmintinga. 


PENKIOLIKTAS 


TREČIĄ VALANDĄ PRIEŠAIS Karališkąjį Afrikos komitetą susto- 
jo geltona kaip kanarėlė karieta. Iš jos išlipo lordas Olvenlis ir 
ėmė kopti druska pabarstytais laiptais. 

Dešinėje rankoje nešėsi savo inicialais puoštą Sveino ir Ednio 
darbo odinį medžioklės krepšį. Kadangi atvyko specialiu kvie- 
timu, buvo palydėtas į mažą kambarėlį trečiame aukšte, kur jau 
laukė Koldekotas. Abu vyrai anksčiau nebuvo susitikę, nors ko- 
miteto pirmininkas, kaip ir visi kiti, puikiai žinojo apie plačius 
Olvenlio ryšius ir jo draugystę su regentu. 

Pamatęs privažiavusią karietą, seras Džefris pasėmė iš vėžlio 
kiauto tabakinės žiupsnelį tabako. Paskui nusišluostė kaktą ir 


145 


TAHIR SHAH 


nykščiais pasitrynė akis. Olvenlis tiesiogiai bendravo su karališ- 
kąja šeima, tad elgtis su juo derėjo itin diskretiškai. 

Folkirkas įleido svečią iškart nė nepasiklausęs leidimo. Lor- 
das pasveikino komiteto pirmininką ir padėkojo už parodytą 
dėmesį. 

— Teko girdėti, - pasakė stengdamasis kalbėti iškilmingai, — 
kad jūsų draugija siunčia ekspediciją į auksinį miestą. 

- Į Timbuktu, pone, - įsiterpė Koldekotas. 

— Taip, būtent. 

— Nuo pat Mungo Parko žūties niekas iš tiesų nesitikėjo jo 
pasiekti. 

Koldekotas mostu pasiūlė svečiui prisėsti. 

— Mūsų siųstas žmogus, majoras Pedis, kaip tik šiuo metu 
žygiuoja per barbarišką Afrikos žemyną. 

— Kokius jam davėte nurodymus? 

— Bet kokia kaina užimti sostinę ir perimti komitetui ir Ka- 
rūnai jos valdovo turtus, kurie paskui bus išdalyti investuoto- 
jams. 

- Kaip galite būti tikras, kad tas vyrukas - Pedis - sutriuškins 
čiabuvių pajėgas? 

Koldekotas nusišypsojo, lėtai braukdamas pirštais per krėslo 
ranktūrį. 

— Majorą Pedį lydi du šimtai kariškių, - rimtai atsakė jis. — 
Kiekvienas iš jų turi Beikerio šautuvą ir tiek šaudmenų, kad jų 
pakaks didžiausiam pasipriešinimui numalšinti. 

- O kaipgi Timbuktu karalius? 

- Jis, žinoma, bus nukirsdintas ir pakeistas laikinuoju valdy- 
toju, paskirtu iš mūsų ekspedicijos narių, užimsiančiu tą vietą, 
kol žinia pasieks komitetą. 

Olvenlis pakilo, perėjo kambarį ir sustojo visai arti sero Džef- 
rio. Pastebėjo prakaituotą jo kaktą, paraudusias akis. 

— O tas jūsų majoras Pedis, - paklausė, - ar juo galima pa- 
sitikėti? 

- Tikrai taip, pone, jis puikiausias vadovas, o jo vyrai — visi iki 
vieno - Vaterlo veteranai. 

— Kaip manote, kada jis turėtų pasiekti Timbuktu? 

— Apie sausio pabaigą. Pavasarį pirmasis karavanas su lobiais 
pasieks pakrantę, kur lauks flotilė mūsų laivų, pasirengusių par- 
gabenti juos į Portsmutą. 

— O kaip jūsų investuotojai? 

- Pagrindiniai investuotojai, pone, yra aristokratai, tokie kaip 
jūs, - įsiteikdamas tarė Koldekotas, - bet daug yra ir paprastų 
žmonių. 

— Džentelmenas, pavarde Grevilis, pranešė man apie jūsų 
planus, - tarė Olvenlis žingtelėjęs atgal. - Panašu, jog jūsų žy- 
gis gerai suplanuotas ir tinkamai vadovaujamas. Naudodamasis 
tokia investicine galimybe norėčiau skirti dalį savo asmeninių 
fondų. 

Seras Džefris nusisuko į langą ir vogčiomis nusišluostė kaktą. 
Puikiai žinojo, kad kai kas gausų prakaitavimą, ypač viduržiemį, 
linksta laikyti apgavystės ženklu. 

— Milorde Olvenli, - pasakė atsargiai, - mums būtų didelė 
garbė priimti jus į komiteto narius ir esame pasirengę pakviesti 
jus pasidalyti mūsų turtais - lobiais, kurie netrukus bus iškrauti 
pietų pakrantėje, - seras Džefris truktelėjo sau už nosies ga- 
liuko ir šnirpštelėjo. - Ar galėčiau paklausti, pone, apie kokio 
dydžio investiciją kalbame? 

Olvenlis pasilenkė ir pridėjo ranką prie monograma puošto 

krepšio. Koldekotas jam nepatiko ir nekėlė didelio pasitikėjimo, 
bet planas, atrodo, siūlė neblogų galimybių. 

— Ketinu investuoti tiek, kiek turiu čia, — tarė jis. 

Seras Džefris pakreipė galvą. 

- Ši suma būtų?.. 

— Penkiasdešimt tūkstančių svarų. 


Apačioje bibliotekoje žinia apie tai, kad Adamsas pasakos to- 
liau, pritraukė stebinamai daug klausytojų. Atvyko trys šimtai 
damų ir džentelmenų iš aukščiausių visuomenės sluoksnių, jų 
karietos rikiavosi iki pat Šv. Pauliaus katedros. 

Trečiame aukšte lordas Olvenlis pasirašė registracijos lapą ir 
atidavė viską, ką atsinešė medžioklės krepšyje. Serui Džefriui 
labiau būtų patikusios auksinės monetos, bet jis nedrįso gin- 
čytis. Padėkojęs Olvenliui už pasitikėjimą, kelis kartus pagyrė 
Pedį, norėdamas parodyti savo atsidavimą projektui. 

Tą pačią akimirką pasirodė Folkirkas, pasiruošęs išlydėti lor- 
dą. Išeidamas pašnibždėjo Koldekotui, kad gretimame kamba- 
ryje laukia dar vienas investuotojas. 

— Kas toks? 

- Ponas Filipas Randelis iš Ladgeito kalvos, pone, karaliaus 
auksakalys. 


ŠEŠIOLIKTAS 
ADAMSO VILTIMS TUOJAU PAT IŠVYKTI į Ameriką nebuvo 


lemta išsipildyti ne tik dėl komiteto pirmininko pinklių, bet 
ir dėl keleivinių laivų tvarkaraščio. Neatsirado nė vieno laivo, 

pasiryžusio plaukti per Atlantą anksčiau, negu pavasario pra- 
džioje. 

Išgirdęs iš Kočreino šią žinią, Adamsas pajuto, kaip iš pykčio 
sukaito nugara. Kas iš to, kad jis Londone, moderniausiame pa- 
saulio mieste, jei neturi galimybės susirasti laivo, pargabensian- 
čio jį namo net ir už pinigus. 

Neturėdamas iš ko rinktis jis, kaip jau buvo pratęs, atsistojo 
bibliotekos viduryje ir netrukus jau žvelgė į fantastiškus Juodojo 
žemyno vaizdus sau virš galvos. 

Kočreinas pakilęs garsiai pasveikino susirinkusiuosius: 

— Ponios ir ponai, nepaprastą susidomėjimą, kurį mums sukė- 
lė pono Roberto Adamso, kuklaus neraštingo jūreivio iš tolimos 
Amerikos, pasakojimas, puikiai atspindi gausėjantys klausytojai, 
maloningai atvykę savo ausimis išgirsti apie jo nuotykius. Todėl 
nieko nelaukdamas pristatau jums poną Robertą Adamsą. 

Saujelė klausytojų tyliai paplojo baltomis pirštinėmis apmau- 
tomis rankomis. Keli gale sėdintys aristokratai, pirmą kartą ma- 
tantys Adamsą, garsiai šnekučiavosi jį aptarinėdami. Kočreinas 
linktelėjo, rodydamas, kad yra pasirengęs užrašinėti, ir iškėlė 
ranką su plunksna. 

Ir Robertas Adamsas prabilo: 

— Tuaregų kariai, kurių draugijoje mes atsidūrėme, - aiškiai 
kalbėjo jis, - galėjo nesusimąstę atimti žmogui gyvybę. Sukaus- 
tyti grandinėmis maurai neabejojo, kad bus nugalabyti. Kartais 
garsiai šaukdavosi savo Dievo, kurį vadino Alachu. Mat suvokė, 
kad jiems atėjo galas. 

Po kelių spartaus žygiavimo dienų porai maurų pavyko išsi- 
vaduoti iš pančių ir pasprukti. Jie leidosi bėgti per smėlį, ir šeši 
tuaregai kiek įkabindami juos nusivijo. Mudu su Sančesu prisi- 

dengę rankomis akis stebėjome. Tarsi laukiniai šunys būtų gai- 
niojęsi vištas, pasprukusias iš aptvaro. Maurai tikriausiai patys 
suprato, kad neturi jokios galimybės pabėgti. Juos pagavo, te- 
spėjusius nubėgti kelis šimtus jardų. Tuaregai didžiai gardžiuo- 
damiesi suplanavo bausmę. Raudantiems, parklupdytiems bė- 
gliams bukiausiais peiliais išlupo akis. 

Šie kaukė iš skausmo, bet kankintojai privertė juodu praryti 
vienam kito akis. Po šios žiaurybės jų gailūs šūksmai nutilo. Tu- 
aregai puikiausiai nusiteikę juokėsi ir nekantravo kuo greičiau 
bėglius nukirsdinti. Bet jų vadas, ilgakojis karžygys vardu Ma- 
tutas, dar nebuvo pasirengęs jų paleisti į aną pasaulį. 

Nupjovęs liežuvius, perskrodė pilvus. Ištraukė ir išvoliojo 
smėlyje žarnas. Žiūrėjau ir gokčiojau tai matydamas, kaip ir likę 
maurai. Šie labai sunerimo ir ėmė garsiai melstis, bet jiems pa- 
grasino mirtimi. 

Tada abu bėglius, apakintus, merdinčius, paspyrė ant smėlio. 
Atnešė kirvį ir nukirto galvas. Ginklas buvo toks atšipęs, kad 
anos šiurpios egzekucijos atsiminimas lydės mane iki gyvenimo 
pabaigos. O galvas suvėrę ant virvės, tartum įspėdami kitus, pa- 
kabino ant kaklo pirmajam kupranugariui. 

Po savaitės šie gendantys trofėjai tvinkte pritvinko kirminų ir 
taip dvokė, kad tuaregų vadui teko nupjovus virvę juos išmesti. 
Likę gyvi maurai prarado bet kokį norą gyventi. Kiekvienas iš jų 
mielai būtų atėmęs sau gyvybę, bet neturėjo įnagio tam padaryti. 

Keliavome tolyn ta pačia neįsivaizduojamai tuščia dykuma - 
bangavo tik kopos, aukštos kaip kalnai, ir nė ženklo gyvybės. 
Neabejojau, kad tuaregai pasiklydo, bet jie žinojo kelią. Kart- 
kartėmis prieidavo iš smėlio kyšančią lazdą, pakasdavo ir atras- 
davo sudvisusio vandens šulinį. 

Pirmiausia troškulį numalšindavo kupranugariai, tada pri- 
pildavo maišus. Ir tik paskiausiai mes galėdavome paeiliui po 
truputėlį tos šlykštynės atsigerti. Tačiau jokia puota nebūtų ga- 
lėjusi suteikti malonumo, kokį mums kėlė ši atgaiva. 

Pamažu kopos ėmė mažėti, žemės paviršius kietėti. Retkar- 
čiais pasitaikydavo žemų krūmokšnių, kurių lapus kramtėme, 
čiulpdami syvus. Visi buvome išsekę, bet tuaregai labai skubėjo, 
tarsi būtume artėję prie kažin kokio tikslo. 

Taip ir buvo. 

Pradėjus temti, horizonte kažką išvydau. Tai buvo panašu 
į aukštą molio sieną... gynybinę miesto sieną... miesto, vardu 
Timbuktu. 


SEPTYNIOLIKTAS 


VĖLyvą KALĖDŲ POPIETĘ Viljamas Beitmenas įsikėlė į vežimą 
poliarinį lokį ir patraukė į Londoną. Pats įstengė supakuoti žvė- 
rį, tik paprašė kaimynų padėti įkelti dėžę į vežimą. Mintis, kad 
keliauti teks vienam, buvo maloni, nes jis suprato galėsiąs pra- 
tęsti meilės ryšį su praeitoje kelionėje sutikta tarnaite. 

Prieš eidamas iš namų palaukė, kol Modė nuėjo plauti indų, ir 
išsiėmė dvi kronas iš indo, kurį ji slėpė po lova. Nuo pat vestu- 
vių dienos žmona tvirtai laikė rankose šeimos finansus. Ir kone 
kasdien jam primindavo: „Gal vyro rankos ir stiprios, bet protas 
blausus kaip rūdžių aptraukta skarda“ 

Princas regentas taip džiaugėsi savo afrikietiška panorama 
Karltono rūmuose, kad paliepė nustumti gyvūnus į biblioteką, 
kur molbertą pasistatė seras Tomas Lorensas. Princas neseniai 

pasiskelbė feldmaršalu ir dabar sumanė užsisakyti naują didin- 
gą portretą, skirtą pergalei prie Vaterlo atminti. 

Dailininkas, kuriam visai neseniai buvo suteiktas sero titulas, 
jau kelis kartus tapė jo aukštybę ir didžiavosi karališkąja globa. 
Jis meistriškai gebėjo sumenkinti tapomo asmens trūkumus - 
vienu teptuko brūkštelėjimu panaikindavo dešimtmečius kaup- 
tus riebalus. 

Ištisa armija manekenų vilkėjo trisdešimt mėgstamiausių 
princo karinių uniformų, dauguma iš jų buvo unikalios, sukur- 
tos pagal jo paties įnoringus nurodymus. Regentui gyvenime 
mažai kas teikė didesnį pasitenkinimą kaip naujai sukurta uni- 
forma, nebent Lorenso nutapytas portretas. 

Princo asmeninis tarnas Frensis Hastingsas tyliai pasiteiravo, 
kurią uniformą jo aukštybė norėtų apsivilkti pozuodamas. At- 
sakymą į šį klausimą jau žinojo, bet nenorėjo to parodyti, bijo- 
damas užsitraukti karališkąją rūstybę. 

— Manyčiau, šitą, — tarė princas, delnu glostydamas naująją 
feldmaršalo uniformą, savo sugalvotą keistybę, be saiko išpuoš- 
tą auksu ir apsiuvais. — Ji man labai prie širdies. Tik dar pagra- 
žinkite ją vienu kitu apdovanojimu. Aš po pusvalandžio grįšiu. 

— Klausau, jūsų aukštybe. 

Hastingsas jau seniai tarnavo princui ir gerai žinojo, kad šis 
nemėgsta rinktis. Jei reikėdavo apsispręsti — o dažniausiai taip 
ir būdavo, — jo aukštybė mieliausiai imdavo viską kartu. Visą 
gyvenimą jis atsidėjęs stengėsi stipriausią įspūdį sukelti gausa, 
bet ne taupumu ir apdairumu. 
visus princo ordinus ir medalius. Po dešimties minučių atbėgo 
pulkas pavaldinių su krūvomis aksomo dėželių rankose. 

- Atidarykite, - paliepė Hastingsas. 

— Kurias, pone? 

- Visas. 

Dėžutes išdėliojo ant ilgo stalo kambario gale. Jų buvo aštuo- 
niasdešimt penkios. Spragsėjo atidaromos spynelės, prieš akis 
žilpinamai sužibėjo ordinai, medaliai, insignijos iš aukso, plati- 
nos ir brangiųjų akmenų. 

Vienas pavaldinys valė juos šluostele, o kitas po vieną nešiojo 
uniformų prižiūrėtojui. Šis labai atsargiai sagstė prie munduro 
krūtinės. 

Po pusvalandžio beveik nebebuvo galima įžiūrėti nei apsiuvų, 
nei mėlynos uniformos gelumbės. 

Princas regentas sugrįžo, jam iš paskos slinko keletas lengviau 
valdomų gyvūnų. Tarnų pėdų šliurenimą gožė ratelių džeržgi- 
mas. Lėtai priėjęs prie feldmaršalo uniforma apvilkto maneke- 
no, princas atidžiai apžiūrėjo puošmenas ir garsiai šūktelėjo: 

— Povo plunksnų pliumažą... atneškite man šalmą su daug 
povo plunksnų. Tik greičiau! A, ir dar uždėkite epoletus. Auk- 
sinius, didelius. 

Hastingso vadovaujami pavaldiniai suskubo lakstyti. Atnešė 
šalmą. Jis priminė apverstą kibirėlį šampanui vėsinti: svidintas 
sidabras buvo inkrustuotas auksu. Papuoštas poros ilgų povo 
plunksnų pliumažu. 

Princas krenkštelėjo ir liepė Hastingsui priminti, kuris ordi- 
nas yra kuris. Tai nereiškė, kad jis pamiršo, tiesiog mėgo pasi- 
klausyti didingų pasakojimų. 

— Šis, jūsų aukštybe, yra Bokšto ir kalavijo ordinas, šis - Šven- 
tosios Dvasios ordinas, dovanotas jo didenybės Liudviko XVIII. 
Anas, atrodo, yra Dagio ordinas, o štai čia Danijos Dramblio 
ordinas. 

— O koks čia? - pasiteiravo princas, tikrindamas tarno žinias. 

Stojo tyla. 

— Man atrodo, jūsų aukštybe, jog šis garbingas apdovanoji- 
mas yra Didysis šv. Patriko ordinas. 

— O anie? - smilium bedė į smulkesnių apdovanojimų eilę. 

— Paveldėti apdovanojimai, sire. 

Ketvirtą valandą princas regentas jau stovėjo aprengtas uni- 
forma. Jis buvo tokio neapsakomo storumo, kad rengtis jam pa- 
dėdavo šeši pagalbininkai. Susagstę mundurą ant karališkos gal- 
vos atsargiai uždėjo šalmą, virš kurio lingavo povo plunksnos. 

Hastingsas kalaviją regentui pakabino iš kairės, krūtinę per- 
juosė skaisčiai raudona juosta, o ant jos prisegė milžinišką dei- 
mantinę žvaigždę, sukurtą ponų Randelio ir Bridžo iš Ladgeito 
kalvos. 

Su tokia sunkia ir aptempta uniforma princas regentas vos 
įstengė judėti. Vargais negalais nužingsniavęs prie Lorenso su- 
kurto fono - eskizo, vaizduojančio Vaterlo mūšį, - sustingo tin- 
kama poza. 

— Nagi, žmogau, greičiau imkis darbo! 

Lorensas dirbo dvi valandas, kas dešimt minučių darydamas 
pertraukas, kad pozuotojas galėtų prisėsti ir pailsinti kojas. Kol 
jis tapė, tarnams buvo prisakyta tylomis valkioti po kambarį gy- 
vūnus, kad princas nenuobodžiautų. 

Septintą valandą atėjo liokajus ir kažką pašnibždėjo Hasting- 
sui į ausį. Tas linktelėjo ir žengė į priekį. 

- Jūsų aukštybe, — tyliai tarė, —- atvežė poliarinį lokį. Pastatė 
mėlynajame aksomo kambaryje. 

— Kąjis ten veikia? Ei tu, liepk jį nešti čia, į biblioteką! 

— Gerai, pone. 

Praėjo keturiasdešimt minučių keiksmų ir aimanų, kol padė- 
jėjams pavyko užkelti dėžę didingais laiptais. Pastačius ją į vietą, 
pasirodė Viljamas Beitmenas, gūždamasis ir lankstydamasis pa- 
gal visas mandagumo taisykles. Pora laužtuvų atplėšė plokštes, 
ir Beitmenas sulaikė kvapą. Jis nelabai kaip jautėsi, buvo kiek 
išsekęs po ilgos linksmybių nakties Kolčesterio užeigoje. 

Nuėmė paskutinę plokštę, poliarinį lokį atgręžė snukiu į prin- 
cą, ir šis liepė sustabdyti kitus gyvūnus, kad galėtų netrukdo- 
mas apžiūrėti naujausią. 

- Puiku, - įvertino ir, nusiėmęs šalmą, atmetė atgal plau- 
kus. - Liepkite tuojau pat pritaisyti ratelius. Jis puikiausiai tiks į 
mano afrikietiškąją kolekciją. 


AŠTUONIOLIKTAS 


SAIMONAS KOČREINAS dar visai trumpai pažinojo amerikietį 
svečią, bet jautėsi galįs pasitikėti jo patarimais intymiu asmeni- 
nių simpatijų klausimu. Be to, daugiau nebuvo kas jam pataria. 
Jo bičiuliams dendžiams visi pokalbiai apie meilę atrodė nede- 
rami. Jie mieliau kalbėjosi apie madas ar džentelmenų etiketo 
subtilybes. 

Įsidėmėtinas amerikiečio patrauklumas dailiajai lyčiai įrodė, 
jog jis išmano viską, kas susiję su moterimis. Kočreinas neabe- 
jojo, kad Bytė bus grįžusi iš Londono į Čevenedž Holą. Tad kitą 
rytą juodviem su Adamsu drauge geriant šokoladą, Kočreinas 
užmezgė kalbą apie savo mieląją pusseserę. 

— Ar ji pasirengusi už jūsų tekėti? - paklausė Adamsas. 

— Tik velnias skubina tokius reikalus, - atsakė Kočreinas. 

- Jei per ilgai delsite, ją nuvilios kas nors kitas. 

- Arjūs tikrai taip manote? 

- Na, o kam jai jūsų laukti, jei judate kaip vėžlys? Bet kurią 
akimirką gali atbėgti kiškis ir susukti jai galvą. 

Kočreinas gailiai atsiduso. 

- Dievulėliau, - tarė jis, — tikriausiai jūs teisus, — ir čiupęs 
popieriaus lapą paskubomis įmerkė plunksną į rašalinę. — Rei- 
kia jai kuo greičiau parašyti. 

- Žinoma, reikia. 

Kočreinas stabtelėjo. 

- Jūs man padėsite? — paklausė. 

— Aš juk nemoku nei skaityti, nei rašyti. 

— Pone, žinau, kad nesate raštingas, bet jūs puikiai mokate 
kalbėti, o tai patinka išauklėtoms damoms... - Kočreinas vėl pa- 
tylėjo. - Tikriausiai jūsų amerikietiškas tiesumas, - tarė jis. 

Adamsas žvelgė į tolį. 

- Brangioji mano Byte, - pradėjo mėgdžiodamas sausą anglo 
kalbėseną, - tiek laiko slėpiau tiesą, kad net dabar negaliu rasti 
tinkamų žodžių... - nutilo. - Na, rašysite ar ne? 

Kočreinas nukaitęs pavilgė plunksną, greitai smaigaliu palie- 
tė rašalinės kraštą. 

— O taip, taip! 

Adamsas leido mintims nuklysti tolyn ir diktavo, kalbėdamas 
su tuo pačiu anglišku akcentu: 

- Iki šiol maniau, kad mano santūrumas mums abiem tinka 
geriausiai, tačiau dabar nutariau tau parašyti ir atskleisti savo 
jausmus, gilesnius, negu kas nors galėjo įsivaizduoti. 

Kai užmiegu, mano sapnus pripildo tavo švelnumo, tavo ne- 
apsakomos tobulybės vaizdai. Ir man atsibudus tu visą laiką su 

manimi. Vos užmerkiu akis, ir priešais mane iškyla kaštoninės 
garbanos, gaubiančios tavo veidą, užuodžiu tavo švelnios odos 
aromatą. Nuo minties, kad galėčiau būti šalia tavęs, priglusti 
lūpomis tau prie lūpų, širdis ima smarkiai plakti, nes puikiai 
žinau, kad nėra nieko tikresnio už mano meilę tau. 

Dar būdamas vaikas, mano mylimoji, suvokiau nepaprastą, 
amžiną savo meilę tau, ir jau tada, mudviem žaidžiant, supra- 
tau, jog mano gyvenimas bus nieko vertas, jei nesusiesiu jo su 
tavimi. Iki šiol man nepakako drąsos atskleisti tau šių jausmų. 
Bet dabar tikiu - atėjo tinkama akimirka, ir skubu ja pasinau- 
doti. Meldžiu tavęs, brangiausioji Byte, pajusk tuos jausmus, 
kuriuos saugau tau savo širdyje, pasiduok jiems, leiskis jų užlie- 
jama ir tegul mudviejų sielos susijungia, tavo mylintis pusbrolis 
Saimonas. 

Kočreinas paskubomis skrebeno plunksna, užrašinėdamas 
diktuojamus žodžius. Baigdamas net užduso. 

— Brangus pone! Ar jūs tikrai manote, kad dera taip tiesiai 
kalbėti? 

Adamsas suplojo delnais. 

— Mano drauge, jums atėjo metas gyventi, - tarė jis. 


DEVYNIOLIKTAS 


VIENUOLIKTĄ VALANDĄ seras Džefris nuskubėjo į Houro ban- 
ką Laivyno gatvėje. Privačiame partnerių salone drauge išgėrė 
chereso, aptarė ąžuolu dvelkiantį išlaikyto gėrimo prieskonį. 
Paskui, prieš išgerdamas antrą taurelę, į savo sąskaitą įdėjo pen- 
kiasdešimt lordo Olvenlio tūkstančių. 

Komiteto pirmininkas vos tramdė pasitenkinimą. 

- Šią akimirką, mums stovint čia su krištolo taurėmis ranko- 
se, — tarė jis banko valdybos pirmininkui serui Ričardui Hou- 
rui, - mūsiškis majoras Pedis jau tikriausiai artinasi prie didin- 
gos aukso sostinės Timbuktu. Drįsiu pareikšti, kad pavasarį ti- 
krai užsakysiu vietą jūsų saugiausiame seife. 

— Malonėkite pasakyti, pone, kokie bus tie turtai? - paklausė 
bankininkas. 

— Auksas, pone! Tokie kiekiai, kokių niekam iki šiol neteko 
regėti. Viskas iš jo pagaminta, net lovūgaliai ir grindinio akme- 
nys. Pasakoja, kad žmonės ten vaikšto apsiavę geltono metalo 
batais, kad auksu žabojami arkliai, aukso čerpėmis dengiami 
stogai! 

Sero Džefrio taurę pripylė trečią kartą. Gurkšnodamas che- 
resą, jis pamažu sūpavosi, paskui perkėlė svorį ant kulnų. 

- Gal leisite pasiteirauti, sere Džefri, kodėl tais turtais iki šiol 
niekas nepasinaudojo? 

Koldekotas paėmė žiupsnį makubos tabako. 

— Brangusis sere Ričardai, — atsakė jis, — priežastis visiškai 
aiški. Auksinį miestą nuo Afrikos pakrantės skiria plati dykuma, 
kurioje gyvena neapsakomai žiaurūs, panašūs į velnius lauki- 
niai. Kad mūsų kariai galėtų įkelti koją į Timbuktu, juos reikia 
visus iki vieno išžudyti! 

Seras Ričardas Houras kilstelėjo taurę, kad tarnas ją vėl pri- 
piltų. Norėjo ištarti pritarimo žodžius, bet seras Džefris, tam- 
siai išraudęs, garsiai pareiškė: 

— Galiu jus, be jokios abejonės, užtikrinti, sere Ričardai, kad 
mūsų ekspedicija surengta kaip didi karinė kampanija. Ją su- 
manė ypač išmanus ir pinklus intelektas. Mūsų agentai Maroko 

pakrantėje surinko žinių iš daugelio prekiautojų bei palankių 
čiabuvių, kurie patys yra buvę Timbuktu! 

Seras Ričardas Houras suglaudęs delnus pajuto, kaip jie su- 
drėko nuo minčių apie didelius turtus. 

— Mes jums suteiksime visas paslaugas, kokių tik prašysite, 
sere Džefri, ir esame pasirengę atidaryti sąskaitas visiems inves- 
tuotojams, kurių turtus pagausins majoro Pedžio sėkmė. 


DVIDEŠIMTAS 


LONDONE TOLIAU SKLIDO ŽINIA apie tai, kad amerikietis ne- 
trukus pasakos apie auksinį miestą. Popiet tai jau tapo naujau- 
siu kalbų objektu ne tik Naitsbridže, bet ir tolimame Hampste- 
do kaime. 

Aukštuomenė tik ir šnekėjo apie poną Adamsą ir jo keliones 
po Afriką. Šv. Jokūbo gatvėje, klubų kvartale, ištuštėjo ir „Bruk- 
so“, ir „Budlo“, ir „Vaito“ svetainės — visų klubų nariai iškeliavo 
į Karališkąjį Afrikos komitetą pasiklausyti pasakojimo savo au- 
simis. 

Bibliotekoje susirinko jau beveik keturi šimtai žmonių. Kai 
kurie atsinešė kėdes, tačiau dauguma stovėjo, remdamiesi laz- 
delėmis. 

Trečią valandą įėjo Kočreinas su Adamsu. Kambaryje knygų 
lentynų dengiamomis sienomis nuošė šnibždesių banga. 

- Tai jis, - tarstelėjo ledi Devonšir savo draugei Boforto her- 
cogienei. 

— Tikrai išvaizdus. 

— Kas ten sakė, kad visi amerikiečiai niekam tikę? 

— Na, pavyzdžiui, mano vyras, — atsakė hercogienė. 

— Verčiau jau jis būtų prikandęs liežuvį. 

Kočreinas pasveikino susirinkusius paklausyti apie „neregė- 
tai įdomią ir nepaprastą pono Adamso kelionę“ ir daug neple- 
pėdamas pasiūlė Robertui Adamsui pradėti pasakoti. 

Amerikietis žengė į priekį, jo akys klaidžiojo po galvų jūrą. 

— Tamsos prieglobstyje mūsų mažas karavanas kirto didžiąją 
plynaukštę, - tarė jis, — ir artinosi prie aukštų molinių Timbuk- 
tu sienų. 

Švietė pilnatis, mėnesienoje ant suplūktos žemės krito ilgi 
šešėliai. Mums artėjant, tuaregų kariai labai džiaugėsi išvydę ci- 
vilizaciją. Garsiai šūkavo, rėkė ir daužė primityvius metalinius 
cimbolus, gabentus krepšiuose. 

Dar būdami atokiai pastebėjome liepsnojančių deglų šviese- 
les. Iš pradžių vieną ar dvi, degančias aukštai ant dantytos sie- 
nos, bet neilgai trukus jų pasirodė keli šimtai, tarsi sukvietus 
sargybinius. Deglų liepsna apšvietė sienas, ir mes pamatėme 
begalinę daugybę žmonių galvų, pūvančių ant kuolų, prismaigs- 
tytų palei visą jų ilgį. 

Išsigandau, kad miesto gyventojai mūsų nepalaikytų priešais. 
Bet cimbolų garsai aiškiai rodė, jog ateiname kaip draugai. 

Miesto vartai nakčiai buvo užrakinti. Drožtinius medinius 
vartus puošė didžiuliai geležiniai virbai, kiekvieną iš jų vainika- 
vo kaukolė — ženklas nekviestiesiems laikytis atokiai. 

Mums pasiekus didžiuosius vartus, šie atsivėrė į vidų, ir mes 
atsidūrėme pačiame Timbuktu mieste. 

Į priekį išėjo kilmingas didžiūnas ir išbučiavo kiekvienam su 
mumis atvykusiam tuaregui rankas. Kažką pasiaiškinęs jų gim- 
tąja kalba, pasveikino mano bendrakeleivį Sančesą ir mane ir 

nusivedė mus gatvių gatvelių labirintu į didžiulį plūkto molio 
pastatą — supratau, jog tai rūmai. 

Gatvėse stovėjo žmonės, visi juodaveidžiai ir labai smalsūs. 
Mėnesiena pakankamai apšvietė viską aplinkui, ir aš galėjau ati- 
džiau įsižiūrėti į pastatus, pro kuriuos ėjome. 

Mums žingsniuojant paskui kupranugarius kai kurie vietos 
gyventojai prišokę tvodavo maurams lazdomis. Visi, nuo ma- 
žiausių vaikų iki žilų senelių, juto jiems baisią neapykantą. Bet 
matydami mudu su Sančesu žmonės be galo stebėjosi. Pasirodo, 
ligi šiol nebuvo matę krikščionių. 

Atvykome į rūmus, priešais atsivėrė dar vieni didžiuliai vartai. 
Sargybinis nuvedė mus į šimtais liepsnojančių deglų apšviestą 
erdvų vidinį kiemą. Jo sienas irgi puošė žmonių galvos - pašvin- 
kusios ir yrančios, plikai nuskustos, grimasų iškreiptais veidais. 
Nors buvo naktis, tačiau aikštėje knibždėjo įvairiausių nelaimė- 
lių — neūžaugų, kuprotų milžinų, baisių išsigimėlių; kai kurie iš 
jų vaikščiojo keturiomis. 

Palaukėme, kol pažadino karalių. Nuo kupranugarių nuėmė 
nešulius, gyvulius pagirdė, o belaisvius maurus spyriais suginė 
į kiemo kampą. 

Prisiartinęs tarnas pasiūlė Sančesui ir man kažko atsigerti iš 
medinės taurės. Kažkokių rūgščių, bet labai skanių sulčių. Kai 
išgėrėme, tarnas vėl pripylė taures ir ranka parodė, kad gėrimo 
esama per akis, mus tai dar labiau pradžiugino. 

Tada pasirodė karalius. 

Žengė per kiemą paskui dvi jaunas moteris apnuogintomis 
krūtimis. Jos kas žingsnį barstė ant žemės baltas plunksnas, kad 
valdovo kojoms būtų minkščiau. Tai buvo stambus, neaprėpia- 
mo storumo žmogus, jau gerokai pagyvenęs, nuo galvos iki kojų 

apsirengęs mėlyno nankino drabužiu. Jam prisiartinus pama- 
čiau mažas despotiškas akis ir pastebėjau, kad jis visiškai neturi 
dešinės ausies. 

Jis pasveikino tuaregus, kiekvienam iš jų įteikė medžio dro- 
žinį, matyt, pagarbos ženklą. Tada jam atvedė mus su Sančesu. 
Karalius mumis, regis, labai domėjosi. Daug klausinėjo, paskui 
man liepė prieiti arčiau, kad galėtų atidžiau apžiūrėti odą. 

Pamatęs, kokia ji šviesi, nusijuokė; ėmė juoktis ir jo paka- 
likai. Atnešė dubenis vaisių, dar pripylė skaniųjų sulčių. Vai- 
šinomės, kol iš už horizonto pasirodė saulė. Karalius liko su 
mumis. Jam patiko žiūrėti, kaip mes valgome. Kartais ką nors 
pasakydavo, ir tada aplink susėdę jo pataikūnai prapliupdavo 
juokais. 

Išaušus, mums jau ilgokai pasėdėjus, pasirodė karalienė. 
Daug jaunesnė už vyrą, oda tiesiog švytėjo ankstyvo ryto švie- 
soje. Kaip ir vyras, ji vilkėjo švaraus mėlyno nankino drabužiais, 
plaukuose turėjo įsipynusi kriauklelių. Atsisėdo ant pakylos 
greta monarcho ir kažką pašnibždėjo savo tarnaitėms, būreliui 
nuogakrūčių merginų šiurkščiais žolių sijonais. 

Vienas iš tuaregų mostelėjo į belaisvius maurus. Karaliui įsa- 
kius, tris iš jų nuskuto plikai ir parklupdė ant kelių. Nepraėjo 
nė minutė, ir jų galvas vienu mostu nurėžė budelis, kaip paskui 
sužinojau, retai pasitraukdavęs nuo valdovo. Pamovė ant sienos 
prie kitų, o likusius gyvus jų brolius kažkur išvedė. 

Atlikus nukirsdinimo egzekuciją karalius iš džiaugsmo suplo- 
jo rankomis. Tarsi šio garso pakviesti į priekį žengė keturi tarnai 
raudonais kaip kraujas apsiaustais, kiekvienas nešinas relikvi- 
ja — karžygio galva, atrodo, pagaminta iš aukso. Negaišdamas 
nė akimirkos valdovas pasilenkė ir pabučiavo visas galvas. Man 


162 


TIMBUKTU 


regis, tai turėjo reikšti, kad belaisviai nukirsdinti relikvijoms pa- 
garbinti. 

Paskui mudu su Sančesu nuvedė į mums skirtus rūmų kam- 
barius. Kambariai buvo paprasti, tačiau prabangesni, nei galėjau 
tikėtis po savaites trukusių kančių. Šiaudų prikimšti čiužiniai, 
dubuo su vandeniu, kuriame plūduriavo smulkutis mėlynos 
gėlės žiedas. Pasilenkiau ir įkvėpiau jos aromato, neapsakomai 
sujaudintas tokio grožio. Nuo tos akimirkos, kai išvykau iš Had- 
sono, nebuvau matęs tokios švelnios gamtos šypsenos. 

Regėdamas žiedlapius mintimis nukeliavau namo, į pievas, 
kurias vaikystėje taip mėgau. Būdavo, lakstome po aukštą žolę 
su broliais ir įsivaizduojame, kad medžiojame neaprėpiamose 
Afrikos dykynėse. Niekada nė nesvajojau, kad ateis diena, kai 
mano kojos iš tiesų žengs tomis žemėmis. 

Prabudęs pamačiau prie savęs stovinčią porą jaunų moterų. 
Kaip visos kitos, jos buvo nepridengtomis krūtimis, plaukus ap- 
sikaišiusios plunksnomis. Ir be paliovos šypsojosi, rodydamos 
baltus kaip perlai dantis. Šalia stovėjo kibiras su vandeniu. Jos 
mane nuprausė, su didžiausiu susidomėjimu liesdamos delnais 
mano kūną. 

Po maudynių viena mergina išėjo, o kita pasiliko. Uždarė 
kambario duris, užstūmė skląstį ir nutempė mane ant čiužinio. 
Tą akimirką mintis patirti palengvėjimą atrodė labai patrau- 
kli. Bet vos ji ėmė manęs maldauti savo kalba, traukdama prie 
savęs, aš tik dar tvirčiau pasiryžau grįžti į Hadsoną, į mylimos 
žmonos glėbį. 

Kočreinas kilstelėjo ranką, duodamas ženklą, kad pasakoji- 
mas baigtas. 

Iš žmonių pilno kambario galo kažkas garsiai suriko: 

— O kaipgi turtai, kaip Timbuktu lobiai? 

— Taip, kaipgi auksas, pone? - riktelėjo kitas. 

- Ir brangakmeniai! Kur brangakmeniai? 

Komiteto sekretorius atsistojo ir iškėlė rankas, ramindamas 
klausytojus, kurie ėmė nerimauti. 

— Ponas Adamsas toliau pasakos kitą dieną, - netvirtai paža- 
dėjo jis. - Renkamės čia pirmadienį ketvirtą valandą po pietų. 

Bibliotekoje pratrūko garsios šnekos —- aukštuomenės grieti- 
nėlė aptarinėjo amerikiečio pasakojimą. Visų lūpos kartojo vie- 
ną žodį - auksas. 

Ledi Devonšir prasibrovė per minią ir padavė amerikiečiui 
ranką pabučiuoti. Sekdamas Kočreino pavyzdžiu, jis padėkojo 
jai už krepšį su skanėstais. 

- Tai tik smulkmena, - atsakė ji, — bet tikiuosi, ji suteikė nors 
truputį laimės toli nuo namų atsidūrusiam džentelmenui, - ledi 
Devonšir žengė žingsnelį arčiau ir Kočreinui nusisukus pasvei- 
kinti Bakingamo hercogo pirštais perbraukė Adamso dilbį. 

- Žinau, kad aukštuomenė ryte ryja jūsų laiką, pone, bet 
būčiau dėkinga, jei skirtumėte man minutėlę privačiam pokal- 
biui — noriu aptarti labai subtilų reikalą. Gal galėčiau jums at- 
siųsti karietą, pavyzdžiui, kitą savaitę? 

Adamsas neryžtingai nusišypsojo, bet nespėjęs atsakyti kita- 
me kambario gale pastebėjo Klarą Forteskju. Atsiprašęs nuėjo 
prie jos. Pamačius, kad jis artinasi, Klaros veidas nušvito. 

— Jūsų pasiklausyti susirinko visas Londonas, pone Adam- 
sai, — ištarė ji nedrąsiai pakėlusi ranką prie skruosto. 

— Kuo daugiau pasipuošusių ponų čia susirenka, tuo labiau 
ilgiuosi vienatvės, - atsakė jis. 

- Ilgitės žmonos, - pašnibždomis pataisė Klara. 

Adamso veidas paniuro. 

— Jūs skaitote mano mintis. 

- Irjūs būtinai su ja susitiksite. Nė kiek tuo neabejoju, - ji pa- 
tylėjo žiūrėdama į grindis. - Tačiau atrodo, kad likimas visada 
sugalvoja, kaip mus atskirti nuo tų, kuriuos mylime. 


DVIDEŠIMT PIRMAS 


Tos PAČIOS DIENOS VAKARĄ į Laivyno gatvę, į Saimono Kočrei- 
no būstą, atvyko specialus pasiuntinys iš sero Henrio Montegiu 
namų. Pabeldė du kartus, paskui trečią, ir galiausiai jį įsileido 
apgirtusi šeimininkė ponia Pikerif. 

Ji prišlitiniavo prie durų apsisiautusi suplyšusiu chalatu, ki- 
tados priklausiusiu jos vyrui Oberonui, kol tas nepasidavė pri- 
klausomybei nuo opijaus, gabenamo iš Kantono uosto. 

Pasiuntinys paklausė, ar atvyko teisingu adresu. 

— O kotau reikia, drauguži? — paklausė ponia Pikerif. 

- Saimono Kočreino, eskvairo. 

Šeimininkė sugriebė voką, užtrenkė duris ir kuo skubiau už- 
siropštė laiptais. Po minutės laišką rankose jau laikė Kočreinas. 
Iškart pažinęs rašyseną, perlaužė antspaudą, atsuko lempos 
dagtį ir perskaitė: 

Čevenedž Holas 
1915 m. gruodžio 28 d. 


Brangusis pusbroli, 

pirmiausia noriu išreikšti nuoširdų džiaugsmą ir nemenką 
nuostabą, kuriuos man sukėlė neseniai gautas laiškas, rašytas 
tavo ranka. Aš neverta tokio atsidavimo ir jausmų. Todėl užuot 
atsakius tavojo laiško dvasia, manau, būtų apdairu pateikti 
trumpą ir tiesų paaiškinimą. 

Tačiau prieš mėgindama paaiškinti susiklosčiusias aplinky- 
bes norėčiau paprašyti tavo atleidimo. Tu visada rodei man kil- 
nų ir deramą dėmesį, 0 aš, užuot atlyginusi tau tokiu pat nuo- 
širdumu, pasirodžiau nepataisoma apgavikė. 

Kiek pamenu, viename iš savo laiškų užsiminiau, kad mes 
neseniai susipažinome su tokiu ponu Tomu Viteršolu, įsigijusiu 
valdas netoli mūsų Čevenedž Holo. Atrodo, minėjau ir tai, kad 
ponas Viteršolas turi namus Londone. 

Atvykusios į miestą, mes su mama buvome pakviestos gerti 
arbatos pas pono Viteršolo motiną, ponią Feliciją Viteršol. Ji la- 
bai maloni, itin žavisi prie diržo kabinamomis raktų grandinė- 
lėmis ir turi nuostabų jų rinkinį. 

Kitą dieną po ano kvietimo mus nustebino netikėtas pono Vi- 
teršolo apsilankymas Blumsberio aikštėje. Jis atrodė be galo su- 

nerimęs, kakta išmušta prakaito lašelių, o drabužiai susilamdę, 
tarsi būtų nemiegojęs visą naktį. 

Jį nuvedė į svetainę, ir mama pasisveikinusi kuo subtiliausiai 
ėmė jį klausinėti apie vizito tikslą. Ilgai tylėjęs, o paskui daug 
mikčiojęs, ponas Viteršolas galiausiai atskleidė, ko atvykęs. 

Pirmiausia paaiškino, kad jo velionis tėvas vikontas Liusje- 
nas Viteršolas pasimirė pernai rugsėjo mėnesį. Jo testamente 
nurodyta, kad visus šeimos turtus paveldės vyriausiasis sūnus 
Tomas Viteršolas, tačiau tik su viena sąlyga. Jis turįs vesti mer- 
giną iš geros šeimos, gimusią ir augusią Glosteršyro grafystėje. 

Turbūt įsivaizduojate, kad iš pradžių nebuvau linkusi teigia- 
mai atsakyti pasipiršusiam žmogui, kurio, tiesą sakant, beveik 
nepažįstu. Kai mama pranešė šią žinią ir ėmė prašyti, kad su- 
tikčiau, pasijutau visai prastai. Bet ji priminė du išmintingus 
dalykus, kuriais privalau remtis, prieš priimdama sprendimą. 

Pirma, nors ir gana patogus mūsų gyvenimas Čevenedž Hole, 
iš tiesų likome beveik be grašio, ir dėl to reikia kaltinti tik žlugu- 
sias investicijas Amerikoje. Antras įsidėmėtinas dalykas — ir jį 
mama ypač pabrėžia - tas, kad ponas Viteršolas, pasirodo, yra 
itin turtingas žmogus. Jis paveldės 75 000 svarų ir dar gaus po 
15 000 svarų per metus. 

Brangusis Saimonai, puikiai suprantu, koks gilus bus tavo 
sielvartas, tačiau kuo karščiausiai maldauju pamiršti visus 
man puoselėtus jausmus, išskyrus tuos, kurie kyla iš giminystės. 


Tavo mylinti pusseserė 
Bytė 

Kreinų vyrukai Hampstede atkasa neseniai palaidotą lavoną 
Seras Džozefas Benksas kviečia ponus Adamsą ir 
Kočreiną pusryčių + Einant į susitikimo vietą Soho aikštėje, 
ponas Adamsas klausinėja apie jo didenybę karalių Jurgį III 6 
Seras Džozefas Benksas rodo ponui Adamsui savo surinktą 
tatuiruotų žmonių galvų kolekciją 6 „Vaito“ klube lordas Olvenlis 
praneša lordui Baironui apie savo investiciją + Negaudamas žinių nuo 
majoro Pedžio seras Džefris Koldekotas nerimauja 4 
Seras Džozefas Benksas pakviečia poną Adamsą pažiūrėti 
mirties bausmės + Komiteto pirmininkas pasakoja direktoriams, 
kad netrukus pavyks sėkmingai pasiekti Timbuktu 4 Kartuvių 
dokuose ponas Viksas trumpai, tačiau turiningai pasišnekučiuoja su 
kapitonu Viljamsu, pramintu Dingusiu Kryžiumi 4 Ponas Adamsas 
pasakoja apie gyvenimą Timbuktu ir apie karaliaus Vūlo žvėriškumą 4 
Vikontas Forteskju atrodo atitolęs nuo panelės Klaros Forteskju 4 
Bytė su motina aptaria piršlybas $ Karalius Vūlo veda dar vieną 
žmoną, o ponas Adamsas jam atskleidžia parako gamybos paslaptį 4 
Daktaras Filpsas priima lavoną 4 
Ponas Tomas Viteršolas ir Bytė susituokia. 


PIRMAS 


HAMPSTEDE, MAŽAME KAIMELYJE ant kalvos šiauriau Regento 
parko, išmušė vidurnaktį. Mėnulio jaunatis, rūkas ir šaltis iššla- 
vė gatves, visi padorūs žmonės seniai buvo namie, savo lovose. 

Keturi vyrai ėjo Bažnyčios gatve, ir jų žingsnių aidą slopino 
ką tik iškritęs sniegas. Du iš jų buvo pusbroliai, kiti du - jų bi- 
čiuliai, sutikti Maršalsyje. 

Eidami gatve ir uosdami žerplėjančiomis anglimis aitriai kve- 
piantį žvarbų orą, jie gyrėsi naujausia savo sėkme. 

— Užvakar gavau vieną, - tarė pirmasis. - Tokį didžiulį, be- 
veik dviejų metrų ūgio. Pats vienas nutempiau į mišką ir palikęs 
nuėjau pasiieškoti pagalbos. 

— Mačiau jį, — atsiliepė antrasis. — Jo kojos buvo sulaužytos, 
sutraiškytos per kelius. 

— Turėjo taip padaryti, kitaip nebūtų tilpęs, —- paaiškino pir- 
masis. 

- Tyliau, vyrukai! - sudraudė ketvirtasis. - Atrodo, kažką nu- 
girdau. 

— Čia tik vėjas švilpia palei sienas! 

Vyrai, kurie vadino save Kreinų vyrukais — tokia buvo pus- 
brolių pavardė — persisvėrė, perlipo granito tvorą ir nuskubėjo 
palei bažnyčią. Jie tikrai žinojo, kad zakristijonas išvykęs Kalėdų 
atostogų, o pasakojimas apie vietos moteriškę, kuri prieš savaitę 
mirė gimdydama, pernelyg viliojo. 

Kapą surado netrukę nė minutės. 

Ties juo tvyrojo silpnas lelijų kvapas. Gėles rytą paliko gedin- 
tis vyras, o prie jų kortelę su paprastu užrašu: Mylimoji Hitere, 
nuo šiol visas mano pasaulis - nesibaigiantis skausmas. Vyras 
buvo vardu Frenkas Delutas, Kalėdas jis praleido vienui vienas 
namie, daugiausia spoksodamas į išblėsusias židinio anglis, pa- 
skendęs sielvarte. 

Kreinų vyrukai nuspardė gėles ir puolė darbuotis kastuvais, 
kuriuos praėjusią naktį išslapstė netoli krūmuose. Prasimušti pro 
įšalusį viršutinį dirvos sluoksnį buvo nelengva. Tačiau jį pradau- 
žus sujudintą žemę kasti pasirodė vienas juokas. Ketverto vadei- 
va Bilis Kreinas akylai dairėsi aplink, o kiti pasikeisdami kasė. 

Po keturiasdešimties minučių jo brolis Haris užkliudė karstą. 

— Čia tai neprastas medis, — pasakė baksnodamas kastuvu. — 
Iš garso atrodo, kad ąžuolas. 

— Na, žinoma, pažiūrėk, kokie aplink namai. Vien turtuoliai, — 
atsakė jauniausiasis Džonas, dar nesulaukęs nė septyniolikos. 

— Gerai, kelkit lauk, - paliepė Bilis ir priėjo atkišęs laužtuvą. 

Jis iškapojo karsto dangtį ir netrukus jį atvėrė. Tėvas prieš 
pasukdamas vagies keliu kitados buvo laidotuvininkas, tad iš- 
mokė sūnus amato paslapčių. Pirmiausia reikėjo žinoti, kad net 
sąžiningiausias laidotuvininkas visada taupo brangią medieną. 
Nėra jokio reikalo gaminti karstą iš colinių ąžuolo lentų, jei gali- 
ma imti pusės colio ąžuolines lentas ir iš vidaus iškalti tokio pat 
storio beržinėmis. Taip taupant karsto dangtis niekada iš tiesų 
nebūna toks tvirtas, kaip atrodo. 

Haris Kreinas įšokęs į kapą milžiniškomis plaštakomis iš- 
laužė medines lentas. Dar pasilenkė, iki skausmo įtempdamas 
blauzdų raumenis. Dešinės rankos pirštais pagrabaliojo tamso- 
je. Palietė audeklą, palaidą, slidų, paskui koją. Ranka nukeliavo 

aukštyn iki tos vietos, kur kojos sueina, paskui dar aukštėliau. 
Jis sukikeno ir persibraukė pirštais lūpas. 

Paskui sutelkė jėgas ir vienu kartu iškėlė lavoną iš duobės į 
viršų. 

— Laikot, vyrukai? 

- Laikom, laikom. 

Haris išlipo iš duobės ir nusišluostė delnus į švarko skvernus. 
Jo akys buvo pratusios prie tamsos, bet vis dėlto lavono veido 
nepavyko gerai įžiūrėti. Perbraukė ranka veidą, paskui krūtinę. 

— Daili poniutė, - pasakė. - Jeigu nebūtų taip velniškai šalta, 
galėčiau patikrinti nuodugniau. 

— Na, eime prie akmeninių durų, - paragino Haris. 

— Daktaras jau ten? 

- Aišku, ten. Jis visada ten. 

Džonas ištraukė sudvisusį, dvokiantį užtiesalą, naudotą gal 
dvidešimt kartų. Kreinų vyrukai grįžo Bažnyčios gatve, Bilis ant 
peties užsimetęs nešė dvilinką moters lavoną. 

Prie keturiasdešimt pirmo namo Haris stabtelėjo užsirišti 
bato. Akies krašteliu pastebėjo pirmo aukšto kambario lange 
degančią vienišą lajaus žvakę. Kambaryje odiniame krėsle prie- 
šais židinį sėdėjo vieniša žmogysta. 

Haris negalėjo to žinoti, bet ten rymojo Frenkas Delutas, vy- 
ras moters, kurią Bilis nešė ant peties. 


ANTRAS 


KELIAUDAMAS PO NEIŠTYRINĖTAS pasaulio šalis seras Džoze- 
fas Benksas pats pamatė, kaip svarbu domėtis įvairiais dalykais. 

Jis garsėjo kaip botanikas, bet ne mažiau domėjosi dar keliomis 
mokslo sritimis, iš jų geologija, muzikologija ir frenologija, kau- 
kolės apybrėžų studijomis. Jo kelionė laivu „Indevor“ su kapi- 
tonu Kuku prasidėjo 1768 metais ir truko trejus metus. Patirti 
išgyvenimai įaštrino Benkso protą, davė laiko mąstyti ir leido 
pažinti anksčiau nejustų ir neįsivaizduotų vargų. 

Robertas Adamsas Benksą žavėjo ne tik pasakojimu, kurio 
šis klausėsi Karališkajame Afrikos komitete. Jam baisiai rūpėjo 
išsiaiškinti, kaip amerikiečio požiūrį į pasaulį paveikė patirtos 
negandos. Ir kaip tik todėl jis kitą dieną pakvietė Adamsą ir 
Kočreiną į savo namus pusryčiauti. 

Kvietimas apsilankyti pas Benksus rytą nebuvo retenybė. Per 
daugelį metų garsusis mokslininkas turėjo progų pabendrauti 
su aštriausiais tų laikų protais, pasikalbėti apie aukštus dalykus 
prie stalo, nukrauto skrebučiais ir sviestinėmis bandelėmis. 

Seras Džozefas mėgo, kad svečiai atvyktų devintą valandą ir 
neužtruktų nė akimirkos po to, kai aukštas laikrodis jo korido- 
riuje išmuša vidurdienį. Pats juto, kad protas geriausiai veikia 
iškart atsikėlus iš lovos, o paskui su kiekviena valanda vis labiau 
pavargsta. 

Saimonas Kočreinas nė bluosto nesudėjo. Visą naktį sėdėjo 
spoksodamas į aukštos lajaus žvakės, pastatytos ant stalo prie 
lango, dagtį. Šalia žvakės gulėjo išlankstytas Bytės laiškas ir sto- 
vėjo tuščias gintarinio portveino butelis. 

Iš pradžių Kočreiną apėmė įsiūtis. Garsiai keikdamasis rė- 
kavo susirasiąs tą poną Viteršolą ir iškviesiąs į dvikovą. Tada 
prisiminė nekenčiantis kautynių. O paskui, vakarui pamažėliais 


* Endeavour (angl). 


174 


TIMBUKTU 


pereinant į naktį, o nakčiai — į rytą, susimąstė apie tai, kaip kvai- 
la buvo išvis pasiduoti Bytės kerams. 

Tuoj po aštuonių prabudęs Robertas Adamsas pamatė drau- 
gą, susigūžusį, raudantį kambario kamputyje ant grindų ir prie 
krūtinės spaudžiantį pluoštą mylimos pusseserės laiškų. 

- Turbūt nusižudysiu, — staiga pareiškė Kočreinas. 

- Ir kas iš to? 

— Gal pasidarys kiek geriau, - paaiškino tas. 


TREČIAS 


PO VALANDOS ABU JAU ĖJO Laivyno gatve. Nė vieno iš jų per- 
nelyg nedomino žadėti pusryčiai. Bet Adamsui pasiūlius grįžti 
pamiegoti, Kočreinas stojo Benkso pusėn. 

— Kaip jums galėjo šauti į galvą toks dalykas? — karštai pa- 
klausė jis. — Gal nežinote, kad sero Džozefo klauso galingiausi 
Anglijos žmonės. 

— Net seras Džefris? 

Kočreinas subtiliai nusijuokė. 

— Koldekotas silpnas kaip katytis, - atsakė. - Bet tas katy- 
tis pasipūtęs kaip burbulas. Nesileiskite apmulkinamas to, kas, 
jūsų manymu, yra jo įtaka. O ne, iš tiesų visi klauso Benkso, net 
princas regentas. 

Stojo tyla. Paskui Adamsas paklausė: 

— Ar tas princas - tai toks karalius? 

— Visiškai teisingai, toks jis ir yra, - atsakė Kočreinas, kirsda- 
mas Lesterio aikštę, — karalius, tik taip nevadinamas. 

- Tai kodėl jo nevadina karaliumi? 

Kočreinas liūdnokai sučiaupė lūpas. 

— Todėl, kad jo didenybė karalius Jurgis III, mūsų valdovas 
jau pusę šimtmečio, tebėra gyvas. 

- O kur jis? 

— Vindzoro pilyje. Gyvena ten kaip atsiskyrėlis. 

— Kodėl? 

Kočreinas stabtelėjo ir atsigręžė į Adamsą. 

— Nes jam pasimaišė protas, - atsakė. 


KETVIRTAS 


SERAs DžozEFAS BENKSAS SĖDĖJO savo krėsle su rateliais laip- 
tų apačioje ir pro paties suprojektuotą periskopą stebėjo aukšto 
laikrodžio mechanizmą. 

Laikrodžio korpusą buvo liepęs pagaminti iš stiklo, kad galėtų 
matyti, kaip viduje sukasi krumpliaračiai. Dažnai sakydavo ledi 
Benks, kad tie krumpliaračiai — tai kaip žmogaus protas, pati- 
kimi, jei prižiūrimi ir tiksliai suderinti, bet sutrinka išsiderinę. 
Niekas taip nedomino Benkso, kaip sutrikęs žmogaus protas. 
Būtent dėl to jis kas savaitę lankėsi Bedlamo pamišėlių namuose 
ir laikėsi šio įpročio jau keturiasdešimt metų. 

Kočreinui dar nespėjus patraukti varpelio virvutės, pasirodė 
tarnas, palinkėjo džentelmenams labo ryto ir skubiai įleido vi- 
dun. Nusimetę paltus jie pamatė prie laikrodžio laukiantį Benk- 
są. Neaukšto ūgio vyras, sėdintis krėsle, regis, buvo dar smul- 
kesnis, bet dėl per kraštus trykštančio gyvybingumo atrodė 
įspūdingesnio stoto. 

— Džentelmenai, brangūs džentelmenai! — aidžiai sušuko 
jis. - Jūs man suteikėte garbę, kurios nesu vertas! 

Be saiko mosuodamas rankomis nusivedė svečius į svetainę, 
kur visi palaukė atvykstančio dar vieno kviesto papusryčiauti 
svečio. Svetainės sienas dengė fuksijų spalvos šilkas turkiškų 
agurkų raštais ir puošė Odebono paukščių piešiniai, įrėminti 
siaurais auksuotais rėmais. Po langais stovėjo intarsija puoštas 
kortų staliukas, kitoje kambario pusėje — tigro iškamša su dviem 
porcelianinėmis negrų tarnų statulėlėmis iš abiejų pusių. 

Seras Džozefas pažvelgė į laikrodį ant židinio atbrailos — as- 
tronominį modelį iš Bazelio. Prisimerkė, paskui susiraukė. 

— Tikiuosi, mūsų brangusis ponas Stefensonas nepamiršo 
kvietimo, - pasakė. 

Pasigirdo guvūs žingsniai parketu. Įėjo ledi Benks, pasisveiki- 
no su svečiais ir pranešė, kad pusryčiai patiekti. 

- Brangioji ponia, - atsakė Benksas, duodamas tarnui ženklą 
stumti jo krėslą, - kaip jūs manote? Niekaip negalime sėsti prie 
stalo, kol neatvyko mūsų gerbiamas bičiulis, taip nedera, - tada 
apžiūrėjo nagus, tyliai sukosėjo ir tarė: - Sugalvojau! Parodysiu 
mūsų brangiam ponui Adamsui mėlynąjį kambarį, esu tikras, 
kad jam ten bus labai įdomu. 

Ledi Benks susiraukė. Jai nepatiko nei mėlynasis kambarys, 
nei jame surinkti objėts, kurių daugumą vyras įsigijo per antrąją 
savo kelionę su kapitonu Kuku. 

Mėlynasis kambarys buvo kitoje koridoriaus pusėje priešais 
svetainę, kurioje jie sėdėjo. Viduje šalta, užuolaidos užtrauktos. 

Benkso krėslas įdardėjo vidun, liokajus atitraukė užuolaidas. 

- Atleiskite ledi Benks už jautrumą, - tarė seras Džozefas. — 
Suprantate, jai niekada nėra tekę patirti tikrų nepatogumų, ir 
ji, deja, niekada gyvenime nėra išgyvenusi jokio didesnio su- 
krėtimo. 

Adamsas, stovintis kambario viduryje, staiga garsiai įkvėpė, 
pamatęs jame eksponuojamą kolekciją. 

Kambaryje buvo gausu eksponatų - vieni stiklo vitrinose, kiti 
sudėti tiesiai ant grindų ar sukrauti kampuose stovinčiose dė- 
žėse. 

Prie užuolaidų stovėjo aukšta vitrina. Joje buvo matyti mumifi- 
kuoto vyro palaikai. Greta ant grindų kūpsojo stiklo gaubtas, o po 
juo ant šakelės tupėjo balzamuotas drontas. Ant rytinės kambario 
sienos sodriai mėlyno šilko fone kabojo žmonių galvų rinkinys. 

Veidai atrodė įspūdingi dėl tatuiruočių — odoje įrėžtų vin- 
giuotų mėlynų ir juodų linijų. Adamsas neįstengė nuo jų atplėšti 
akių. Galvos atrodė baisios, bet sykiu labai traukė. 

Seras Džozefas Benksas pastebėjo amerikiečio susidomėjimą 
galvomis. Pirštu bedė į vieną iš jų ir paprašė Adamso nukabinti. 

- Tik pažiūrėkite, koks darbas, - pasakė pirštu braukdamas 
per vieną iš vingių. - Jos vadinamos Ta Moko. Man jas Poline- 
zijoje padovanojo vienos genties vadas, labai susižavėjęs mano 
medžiokliniu šautuvu. Itin naudingi mainai. Ledi Benks, žino- 
ma, jų negali pakęsti, — pridūrė, tarsi tik dabar tai supratęs. — 
Bet jos grožio suvokimas apsiriboja tuo, ką mūsų aukštuomenė 
laiko menu. 

Seras Džozefas privažiavo prie kiniškos lakuotos komodos, 
stovinčios durų dešinėje. Storais pirštais atidarė mažytes dure- 
les ir įkišo ranką vidun. Labai atsargiai ištraukė žmogaus galvą, 
ne ką didesnę už greipfrutą. Bruožai nuostabiai sumažinti, bet 
proporcijos išsaugotos, oda minkšta kaip ožiuko odos pirštinių, 
kaklas išskobtas, o plaukai - ilgio per vyro delną. 

Benksas padavė galvą Adamsui, šis pritūpė, kad būtų tokio 
paties aukščio kaip šeimininkas. 

— Kas čia? —- sušnabždėjo. 

Seras Džozefas apsilaižė lūpas. 

- Tsansta, - negarsiai atsakė. - Pagaminta Amazonės džiun- 
glių gilumoje. Tai mūšyje nukauto kario galva, kaitinama suma- 
žinta, kad siela negalėtų atkeršyti, - Benksas palinko į priekį; jo 
veidas atsidūrė per tris colius nuo Adamso skruosto. - Sakykite, 
pone, - irgi pašnibždomis pasiteiravo, - ar jums neteko matyti 
panašiai apdorotų galvų? 

Adamsas rausėsi atmintyje. 

— Mačiau labai daug nukirstų galvų, - atsakė jis, - vienos 
buvo draugų, kitos - priešų. Afrikos kaitroje lavonai greit gen- 
da, juosta, aptenka pūliais ir kirmėlėmis. Mano kalintojų nedo- 
mino tai, kas lieka iš žmogaus po egzekucijos. Bet kartą eidamas 
Timbuktu gatvėmis karalius despotas, vardu Vūlo, liepė jo aki- 
vaizdoje nukirsti žmogui galvą - jis dažnai taip linksmindavosi. 
Vis dėlto, užuot nuėjęs toliau, sustojo ir kažką paliepė. Galvą 
tuojau pat pakėlė nuo žemės ir atsargiai įdėjo į pintinę, išklotą 
drėgnomis nendrėmis. 

Grįžęs į rūmus karalius Vūlo vėl davė įsakymą. Tarnas atne- 
šė pintinę. Ir valdovas atrodė patenkintas. Paėmęs galvą ėmėsi 
daužyti briaunotu akmeniu, kol pasirodė smegenys. Tada čiupo 
medinį šaukštą ir paragavo. Prisivalgęs iki soties, pasiūlė dvariš- 
kiams sekti jo pavyzdžiu. 

Koridoriuje kažką šūktelėjo moteris. 

— Tikriausiai atvyko ponas Stefensonas, — tarė seras Džo- 
zefas. 

Ledi Benks palydėjo Kočreiną ir Robertą Stefensoną į pus- 
ryčių kambarį, erdvią patalpą levandų spalvos sienomis. Į vyrą 
vogčiomis metė rūgštų žvilgsnį, nors buvo jam labai atsidavusi. 

Jos manymu, nesą nieko bjauriau už tas taip jo vertinamas gal- 
vas. Taip dažnai grasindavo jų atsikratysianti, kad seras Džoze- 
fas liepė į duris įtaisyti porą specialių spynų, pagamintų Džere- 
mijos Čubo dirbtuvėje Portsmute. 

Pusryčių stalą dengė plona lininė staltiesė nėriniuotais pa- 
kraščiais ir viduryje turkiškų agurkų ornamentais išsiuvinė- 
tu medalionu. Ledi Benks be paliovos stengėsi kurti tvarką iš 
kasdien kuoptų ir šluostytų dulkes gausybė tarnų, atsivežtų iš 
Velso, ir tvirtino, kad Velse nė su žiburiu nerastum nė vieno 
nemandagaus žmogaus. 

Robertas Adamsas buvo pasodintas prie Stefensono priešais 
Kočreiną, o ledi ir seras Benksai susėdo stalo galuose. Vos jiems 
įsitaisius pradėjo nešti valgius. Daugumoje turtingų namų lėkš- 
tes su pusryčių patiekalais buvo įprasta statyti ant specialaus 
stalo, o valgantieji patys įsidėdavo kas ko nori. Bet seras Džo- 
zefas Benksas ir šioje srityje, kaip daug kur gyvenime, laužė įsi- 
galiojusias taisykles. Pusryčius jis laikė svarbiausiu, protui nau- 
dingiausiu valgymu ir mėgo būti aptarnaujamas. 

Patiekė konservuotų ančiuvių ir kurapkų pyrago, laukinių 
ančių ragu, obuolių tešloje, serbentų pudingo, troškintų silkių, 
dešrelių, griežinėliais pjaustytų ananasų ir meduje marinuoto 
kepto kumpio. Lėkštes į kambarį nešė dešimt tarnų. 

Ledi Benks pakėlusi ranką atsiprašė, kad apelsinų sultys ai- 
trokos. Jos vyras sušnarpštė. 

— Brangioji, tai tikras skanėstas, — tarė jis, - bet neturėtume 
jomis gardžiuotis, kai už lango sniegas. Dangau! Ateis diena, kai 
visas Londonas įpras valgyti sezonui netinkamus gardumynus — 
negaliu pakęsti šio įpročio! 

— Turiu jus pasveikinti, ponia, - įsiterpė Kočreinas, — kad 
tokį šaltą žiemos rytą išvis radote vaisių. 

— Dėkoju, pone Kočreinai, — atsakė ledi Benks. 

Trumpam stojo tyla. Stefensonas kažką tarstelėjo apie tai, 
kad lokomotyvais galima būtų gabenti greitai gendančius pro- 
duktus, bet niekas jo neišgirdo arba nesusidomėjo. 

Paskui ledi Benks nugėrė arbatos ir paklausė: 

— Pone Adamsai, gal malonėsite papasakoti, kaip jums pavy- 
ko ištverti tą kankynę, kuri lydėjo jus per visą Sacharą? 

Šis prieš atsakydamas susimąstė ir prabilo tik ilgai patylėjęs. 

- Ištvėriau visus kankinimus, nes manęs laukė nepaprastai 
brangi dovana. 

- Ir kokia gi tai dovana, pone? 

Robertas Adamsas nugėrė arbatos ir pastatė porceliano puo- 
delį tiesiai į lėkštutės įdubimą. 

— Dovana? - paklausė tebežiūrėdamas į puodelį. - Jos var- 
das - Kristina. 


PENKTAS 


LoRDAS OLVENLIS su BAIRONU sėdėjo „Vaito“ klube prie erke- 
rio lango. Vyrai gėrė karštą šokoladą įsipylę į jį šiek tiek obuolių 
brendžio - šį receptą jiems pasakė Brumelis prieš pat pabėgda- 
mas į Kalė. 

Baironas vilkėjo baltus medvilnės marškinius, ties krūtine 
puoštus raukiniais, lininę kaklaskarę buvo susiveržęs taip stan- 
džiai, kad vos alsavo. Beveik dusdamas pasakojo apie eilėraštį, 
kurį ketina parašyti, odę apie šeimininko meilę tarnaitei. Olven- 

liui pokalbis kėlė nuobodulį, tad jis iš paskutiniųjų stengėsi ne- 
piktdžiugiauti dėl praėjusią savaitę laimėtų lažybų. 

Atsilošęs krėsle, nuspriegė nuo švarko atlapo įsivaizduojamą 
plauką. 

- Jei prisislinksite arčiau ir atidžiai paklausysite, gal išgirsite 
būdą, kaip susigrąžinti turtus. 

Baironas pažvelgė pro langą į šaltį. Purkštelėjęs pakėlė antakį. 

- Jūs per daug išdidus, kad klaustumėte, tad aš pats pasaky- 
siu, - tarė Olvenlis. — Yra tokia džentelmenų draugija, vadina- 
ma Karališkuoju Afrikos komitetu. 

— Žinau apie ją, — atkirto Baironas. 

— Gerai, tai paklausykite, aš jums paaiškinsiu. Šis garbus ko- 
mitetas pasamdė karininką ir pasiuntė jį į ekspediciją su gausio- 
mis karinėmis pajėgomis, visi jie - Vaterlo veteranai. 

— Kur išsiuntė? 

— Kaip kur - į Timbuktu, - Olvenlis irgi purkštelėjo, paskui 
nusijuokė. - Negaliu patikėti, kad negirdėjote apie šią ekspe- 
diciją. 

- Visą laiką dirbu, o ne tuščiai plepu su liežuvautojais. 

— Na, tai gal jums bus įdomu sužinoti, kad komitetas pritrau- 
kė investuotojų — įžvalgių, protingų džentelmenų, ir kai tik bus 
pasiektas ir apiplėštas auksinis miestas, jų visų laukia didžiuliai 
pelnai. 

Baironas palietė pirštais smakrą. 

— Kodėl jūs manote, kad komiteto sumanymas bus sėkmin- 
gas, jei nieko nepavyko ponui Parkui, ir ši nesena tragedija dar 
tebegyva mūsų atmintyje. 

— Nes žygis gerai suplanuotas, pone, ir Dievo laiminamas! 

— Patikėsiu tada, kai lobiai bus atgabenti čia ir pergalinga ka- 

valkada vežami Pikadiliu. Olvenli, tik prašau man nesakyti, kad 
jūs investavote į tokį neprotingą sumanymą? 

— Ojei investavau? 

— Kiek aukso įmetėte į tą Afrikos skrybėlę? 

Lordas Olvenlis nugėrė šokolado. Jam pasidarė truputį ne- 
smagu, bet netrukus pavyko atgauti gerą nuotaiką. 

- Penkiasdešimt, - atsakė jis. 

— Penkiasdešimt tūkstančių svarų? - netikėdamas pakartojo 
Baironas. 

— Manau, už gautą pelną pasistatysiu dailią pavėsinę, - atsakė 
Olvenlis, vėl atsilošęs krėsle. - Graikų stiliaus, gal su gotikos 
atspalviu. Bokštas bus iš Portlando akmens, aplink - gynybinis 
griovys. 

Baironas pašaukęs tarną liepė atnešti lažybų knygą. 

- Šimtas ginėjų už tai, kad Afrikos komiteto pasiuntinys iš- 
nyks be pėdsakų, — paskelbė jis. 

- Lažinamės, — sutiko lordas Olvenlis. 


ŠEŠTAS 


SERAS DŽEFRIS SĖDĖJO savo kabinete arti atviro lango, pro kurį 
sklindantis oras maloniai vėsino jo galvą, ir svajojo kuo greičiau 
gauti kokių nors žinių apie ekspediciją. 

Prieš išvykdamas į kelionę iš komiteto būstinės Senajame 
gete majoras Pedis davė pirmininkui iškilmingą pažadą kas 
savaitę siųsti šifruotus pranešimus. Bet nuo tos dienos, kai pa- 
sitraukė iš pietų pakrantės, Vaterlo veteranas atsiuntė tik du 
laiškus, kaip sutarta, užšifruotus pagal karaliaus Jokūbo Bibliją. 

Pirmuoju pranešė atvykęs į Afriką, o antruoju perdavė džiugią 
naujieną, kad jo kariai išgalabijo prancūzų būrį, irgi vykusį į 
Timbuktu. 

Seras Džefris niekada nebuvo įkėlęs kojos į Afriką, bet kartą 
jaunystėje, tarnaudamas turtingo pirklio registratoriumi, nu- 
plaukė į Barbadosą. Turėjo skaičiuoti vergus, atgabentus britų 
laivo ir išlaipintus į krantą; o nusiuntė jį vergų pirklio partneris, 
netekęs pasitikėjimo savo bendrininku. 
plaukusiame neramų Atlanto vandenyną. Suskaičiavo septynis 
šimtus aštuoniasdešimt vieną vyrą ir dvidešimt moterų, suskur- 
dusius vienas labiau už kitą. Bet labiausiai sukrėtė lavonai. Jų 
kelionėje neišmetė per bortą, bet paliko pūti, tarsi siekdami 
iškrypėliškai perspėti gyvuosius, vis dar sukaustytus grandinė- 
mis. Koldekotas Barbadoso saloje praleido keturis mėnesius ir 
beveik visą laiką laukė, kol atvyks jo pakeisti. Iš Gorė dažnai 
atplaukdavo laivai, iki pat denio prigrūsti vergų. Bet į Europą 
niekas neplaukė, ir nebuvo kaip nusiųsti žinios namo. Toje ke- 
lionėje Koldekotas patyrė, kad kartais ištisas savaites neįmano- 
ma sulaukti menkiausios galimybės perduoti laišką. 

Tikėdamasis, kad majorą Pedį ištiko panašūs sunkumai, se- 
ras Džefris pasėmė žiupsnį uostomojo tabako ir užgėrė jį keliais 
laudanumo lašais. Tada atsilošė krėsle laukdamas, kol opijus 
nuramins nervus, ir ėmė svarstyti, kaip iš Roberto Adamso pa- 
sakojimo išpešti naudos. 

SEPTINTAS 


BENKSAI PATYRĖ DIDELĮ MALONUMĄ priėmę amerikietį savo 
namuose. Išėjus svečiams ir aukštajam laikrodžiui išmušus vi- 
durdienį, seras Džozefas užsiminė apie nepaprastą Adamso 
kilnumą. Netverdamas džiaugsmu atradęs žmogų, kuriam ne 
mažiau negu jam pačiam buvo įdomios maorių galvos, garsusis 
botanikas tą pačią popietę pakvietė Adamsą į trumpą išvyką. 

Prieš ketvirtą, kaip tik pradėjus blėsti žiemos dienai, sero 
Džozefo karieta žvaliai atriedėjo Laivyno gatve ir sustojo prie 
Kočreino būsto. Žirgai, tris dienas nebuvę lauke, džiaugėsi pro- 
ga prasimankštinti, ir jų nugaros sudrėko nuo prakaito. 

Adamsas išėjo laukan ir netrukus jau sėdėjo priešais serą 
Džozefą. Jis paliko Kočreiną, kuriam reikėjo dalyvauti kas dvi 
savaites rengiamame komiteto direktorių posėdyje, dėl šio įvy- 
kio tą dieną atšaukė net pasakojimą. 

Trindamasis delnus Benksas įsakė važiuoti toliau. Vežikas 
krestelėjo vadžias, ir karieta pajudėjo į rytus Šv. Pauliaus kated- 
ros link. 

— Puikiausia diena teisingumui vykdyti, - lengvabūdiškai pa- 
reiškė seras Džozefas. — Tikiuosi, turėsiu galimybę atlikti freno- 
loginę kandidato apžiūrą. 
valandų, ir automatiškai triskart pasuko užvedimo rankenėlę. 

— Matote, aš jau trisdešimt metų kas savaitę atlieku šį tyri- 
mą, — pasakė jis. - Nusikaltėliai ir lieka nusikaltėliai, todėl kan- 
didatų niekada nepritrūks. 

- Kandidatų? — paklausė Adamsas, ne visai suprasdamas, 
apie ką kalba seras Džozefas. 

- Kandidatų, - pakartojo šis. - Na, žinote... nusikaltėlių... 
įstatymų pažeidėjų, kurių valanda jau išmušė, — antrą kartą 
dirstelėjo į savo kišeninį laikrodėlį, pakėlė jį prie ausies. - Nega- 
lima vėluoti, - pridūrė. 

— Kur vėluoti, sere Džozefai? 

- Kaip kur - į mirties bausmės vykdymą. 


AŠTUNTAS 


DIREKTORIAI SUSIRINKO DIDŽIOJOJE komiteto posėdžių salėje. 
Dalyvavo visi, išskyrus lordą Vudrafą, prieš dvi dienas numestą 
žirgo ir gulintį savo kaimo dvare sulaužytomis kojomis. Kiti dvi- 
dešimt direktorių nekantravo išgirsti, kaip sekasi Pedžiui. Vos 
įėjo seras Džefris, jie nutilo, pasisveikino su pirmininku ir ėmė 
laukti naujienų. 

Koldekotas linktelėjo Kočreinui, sėdinčiam jam iš kairės. 

Tai reiškė, kad metas užrakinti duris. Kočreinas davė ženklą 
liokajui. Įmantrus žalvario raktas du kartus pasisuko spynoje 
pagal laikrodžio rodyklę. Tada pirmininkas pliaukštelėjo delnu 
per raudonmedžio stalą ir paskelbė, kad posėdis pradedamas. 

Pakilo nuo kėdės, žengė į priekį ir rankomis tvirtai atsirėmęs 
į stalą užgulė jį visu svoriu. 

— Džentelmenai, - tarė iškilmingai, - Londono gatvėse gausu 
sniego, bet aš nė kiek neabejoju, kad mes visi mintimis esame su 
narsiuoju majoru Pedžiu ir jo vyrais, kamuojamais alinamos dy- 
kumų kaitros. Gavau žinių nuo Pedžio. Ir tai didingos naujienos! 

Koldekotas patylėjo, kurstydamas direktorių nekantrumą. 
Vikontas Veikhemas žvaliai šūktelėjo iš kitos stalo pusės: 

— Ar Pedis jau priėjo auksinį miestą? 

- Jis visai arti, pone. Visai arti! 

— Tai kokia gi jūsų naujiena? 

— Kad majoras ir jo vyrai susidūrė su prancūzų ekspedicija ir 
ją sutriuškino. Dykuma iki soties atsigėrė gališko mūsų konku- 
rentų kraujo, - seras Džefris vėl patylėjo, gardžiuodamasis nau- 
ja pergale prieš seną priešą. - Taigi man didelė garbė pranešti 
jums, džentelmenai, kad kelias mūsų ekspedicijai atviras — tie- 
sus ir atviras iki pat Timbuktu! 

— Sere Džefri, - paklausė vikontas Veikhemas, tiesiau įsitai- 
sydamas krėsle. - Ar galite mums pasakyti, kada, jūsų manymu, 
Pedis pasieks miesto vartus? 

Koldekotas nusišluostė nuo kaktos prakaito lašelius. 

— Kadangi galime apie tai spręsti visiškai tiksliai, — atsakė 
jis, - tai manome, kad iki Pedžio atvykimo į miestą nepraeis nė 
savaitė. 


DEVINTAS 


PRAĖJUSIĄ NAKTĮ ALBERTAS VIKSAS prastai miegojo, nes pri- 
valgė žąsų kepenėlių, kurios, atrodo, buvo nebešviežios. Žmo- 
nos jis pasigesdavo tik per Kalėdas, ir tai tik todėl, kad ji puikiai 
iškepdavo žąsį taip, kaip jis mėgo, kad mėsa sparnelių apačio- 
je dar būtų truputį kruvina. Jai dingus visus penkiolika metų 
kasmet jį kviesdavosi sesuo Flo. Ji gyveno Roderio Prieplaukos 
gatvėje su vyru ir nuo gimimo luošu sūnumi. Albertas niekada 
nepalaikė artimų ryšių su seseria, bet vis tiek juto prieraišumą. 
Jam patiko, kad ji daro gerus darbus nepažįstamiems žmonėms, 

vertino jos nekalbumą. Erzino tik tai, kad ji neturėjo nė men- 
kiausio supratimo, kaip dera kepti žąsį. 

Kartuvių dokuose ešafotas jau buvo paruoštas. 

Popietė buvo apsiblaususi, dangus pilkas, grėsė pūga. Buvo 
taip žvarbu, kad į lauką drįso eiti tik kvailiai — kvailiai ir smal- 
suoliai, mėgstantys stebėti viešą mirties bausmę. 

Nepaisydamas pilvo skausmų, Albertas atsikėlė anksti, 
patikrino įrangą, sutvarkė kilpą. Kartuvių dokai - tai ne Tai- 
bernas: čia svarbiau kokybė, ne kiekybė. Čia korė tik labiausiai 
pagarsėjusius įstatymų laužytojus, ir Albertas Viksas, kaip jų 
korikas, savotiškai didžiavosi prisidedąs prie jų persikėlimo į 
aną pasaulį. 

Prieš kelias dienas išėmė iš ertmės sienoje savo santaupas ir 
nunešė į Vimpoulo gatvę, į brokerio Hju Aplebio kontorą. Ten 
visas jas susiejo su pergalinga Karališkojo Afrikos komiteto su- 
rengtos ekspedicijos į Timbuktu baigtimi. 

Vilkėdamas buvusio kliento kostiumu, duodamas brokeriui 
kapšelį su pinigais Albertas pasijuto vertinamas, tarsi būtų isto- 
rijos proceso dalis, didesnis už patį save. 

Netoli ešafoto sutvirtintoje kameroje sėdėjo smulkus pa- 
mandagiai. Pusę savo gyvenimo plaukiojo po Viduržemio jūrą 
ieškodamas laivų, iš kurių įgulų atimdavo turtus, o paskui ir 
gyvybes. Britų karo laivyno jūreiviai jam davė pravardę, kuria 
dabar jį visi ir vadino - kapitonu Viljamsu Dingusiu Kryžium. 
Pravardei atsirasti padėjo pasakojimas, kad prieš penkiolika 
metų, sultono kariams prie Tripolio paėmus jį į nelaisvę, maurai 
išpjovė iš nugaros kryžių, kurį Viljamsas išsitatuiravo būdamas 
jaunas jūreivis. 

Netrukus po pusryčių Viksas nuėjo prisistatyti kapitonui 
Dingusiam Kryžiui. Prieš nuteistajam, kuriam teks suteikti pa- 
slaugą, lipant ant ešafoto Viksas mėgdavo su juo susipažinti. Jo 
manymu, mandagumas reikalauja paspausti ranką žmogui, ku- 
ris netrukus apleis šį mirtingųjų pasaulį. 

Visą valandą Albertas ir kapitonas praleido drauge, juodu 
gyvai ir su abipusiu pasitenkinimu kalbėjosi. Šnekučiavosi apie 
smulkius gyvenimo malonumus, kuriuos dažnai linkstama pa- 
miršti — apie krintančio ant dulkėtos žemės lietaus kvapą, genio 
kalenimą gluosniuose, šalto vandens skonį po kaimo smuklėje 
praūžautos nakties. 

Po penkiasdešimties minučių pašnekesio Albertas Viksas pa- 
linko prie kapitono ir netikėtai tyliai, vos girdimai tarė: 

— Duodu jums žodį, kapitone, kad be galo atidžiai atliksiu 
man pavestą pareigą ir sukelsiu jums kuo mažiau nepatogumų. 

Vyrai paspaudė vienas kitam rankas. 

- Jūs man atrodote geras žmogus, - tarė kapitonas Viljamsas 
Dingęs Kryžius, - dėkoju už jūsų jautrumą. 

— Nebijokite, — pasakė Albertas, sudėjęs kietus nuo nuo- 
spaudų delnus, - esu tikras, kad kitame pasaulyje bus geriau 
negu čia. 

Kapitonas išspaudė šypseną. 

— Pažvelkite man į akis, — tarė jis, — ir kiek galėdamas nuo- 
širdžiau atsakykite: nejau manote, kad man lemta keliauti į Eli- 
ziejaus laukus? 

Lauke prie doko susirinkusi gausi minia nekantriai laukė, kol 
pakars buvusį piratą. Dauguma žiūrovų buvo vietos gyventojai, 
nuolatiniai lankytojai ir džiaugėsi bet kokiomis už dyka gauna- 
momis pramogomis. Kai kurie iš jų regėjo, kaip kilpoje pakibo 

kapitonas Vusteris, o vienas žiūrovas, vardu Džosaja Motas, net 
prisiminė, kaip 1762 metais pakorė piratą Džeimsą Laurį. 

Minioje nardantis prekiautojas siūlė keptų bulvių. Per daug 
metų jis patyrė, kad žiemą žmonės jo prekes pirkdavo kiše- 
nėms sušildyti, o grįždami namo suvalgydavo. Tad garsiai gyrė 
savo prekes, o tuo metu prie tolimojo doko galo atvažiavo sero 
Džozefo karieta. Vežikas, trūktelėjęs vadžias, sustabdė žirgus, 
tada nušokęs nuleido karietos pakopą ir iškėlė krėslą su rate- 
liais. 

Benksas atsisėdo ant savo paties suprojektuoto krėslo. Keik- 
damas podagrą, atėmusią iš jo kojas, paprašė Adamso nuvežti 
arčiau pirmųjų eilių. 

— Graži minia susirinko, - tyliai ištarė ir kiek garsiau pakar- 
tojo, ką anksčiau sakė: - Mėgstu pasižiūrėti, kaip karia nusikal- 
tėlius. O jūs, pone Adamsai? 

Amerikietis neatsakė, tik pasistatė ir arčiau kaklo susisiautė 
palto atlapus. Benksas dirstelėjo į kišeninį laikrodį. 

— Kaip tik laiku, pone, - pasakė. — Matau, lordas admirolas 
jau čia. Atrodo, mes nė kiek ne per anksti. 

Susirinkusieji siūbtelėjo į priekį, vieni rėkavo, kiti tylėjo. 
Adamsas privežė krėslą prie pat ešafoto papėdės. Pasveikinti 
sero Džozefo atsistojo Pirmasis jūrų lordas. Kairėje rankoje jis 
laikė savo valdžios ženklą — sidabro irklą. 

Lėtai tarsi per laidotuves ėmė mušti būgną, iš kameros Žoiedė 
pasmerktąjį. 

Pamatęs žiūrovus, kapitonas Dingęs Kryžius stabtelėjo tarp- 
duryje. Sukaustytomis grandinėmis rankomis, plyšusiu ties nu- 
gara paltu, nes gabenamas iš laivyno vadavietės per upę Grinvi- 
če užkliuvo už karietos durelių. 

Būgnams nepaliaujamai dundant, kapitonas nužingsniavo 
tiesia linija nuo kameros iki upės kranto. Artėdamas prie eša- 
ledo keteromis. 

Būgno ritmui greitėjant, nuteistasis pamažu, po vieną pako- 
pą užlipo ir atsidūrė ant pakylos. Ten jo laukė Albertas Viksas, 
rankose laikydamas kilpą. 

Budelis palaukė, kol Pirmasis jūrų lordas atliks formalumus. 
Tada žengė į priekį, linktelėjo pasmerktajam ir užmovė jam ant 
galvos juodą maišą. Miklūs, prityrę Alberto pirštai greitai už- 
dėjo kapitonui Viljamsui Dingusiam Kryžiui ant kaklo rytą pa- 
ruoštą kilpą. Pakėlė ją, kad būtų tiesiai po ausimis, kaip mokė 
tėvas. 

Būgnas mušė vis greičiau. 

Staiga grindyse atsivėrė anga, ir kapitonas Viljamsas Dingęs 
Kryžius ėmė siūruoti vėjyje. 


DEŠIMTAS 


KiTĄ RYTĄ ROBERTAS ADAMSAS, pasirengęs pasakoti apie 
Timbuktu, vėl stovėjo komiteto bibliotekoje, pilnutėlėje tur- 
tingų ir garbingų londoniečių, nekantriai laukiančių jo prade- 
dant. 

Žmonių buvo tiek daug, kad neatsižvelgiant į šaltį šiaurės 
pusėje teko atidaryti porą langų patalpai vėdinti. Seras Džefris 
Koldekotas iš įprastos vietos prie durų persėdo į pirmą eilę. 

Greta įsitaisęs Kočreinas pamiklino pirštus, paėmė plunksną 
ir linktelėjo Adamsui. 

- Ponios ir ponai, - ramiai, tvirtai prabilo Adamsas, — kaip 
jau pasakojau, atvykau į Timbuktu miestą ir buvau atvestas pas 
žiaurų jo valdovą karalių Vūlo. 

Kaip ir kitas mano bendrakeleivis vergas krikščionis, išven- 
giau mirties ar įkalinimo, nors mano buvusius pavergėjus ne- 
truko įmesti į požemį. Mudu su Sančesu apgyvendino labai pa- 
togiai, ir mes laikėme save laisvais žmonėmis. 

Įsikūręs mieste pirmomis dienomis stengiausi atgauti jėgas, 
visai išsekusias per vergijos mėnesius. Du kartus per dieną tar- 
nas man į kambarį atnešdavo sorų košės, mėsos, o kartais - vir- 
tų šakniagumbių, kurie man labai patiko. 

Buvau labai dėkingas už svetingumą, nors neturėjau nė men- 
kiausio supratimo, kiek ilgai tai truks. Pradėjęs vaikštinėti po 
miestą ir jį apžiūrinėti, traukiau visų jo gyventojų dėmesį. Pa- 
sirodė, kad dauguma Timbuktu gyventojų dar niekada nebuvo 
matę krikščionio. Ypač smalsavo vaikai. Sekė man įkandin visur, 
kur tik eidavau. Bet jei tik atsigręždavau, norėdamas į juos pasi- 
žiūrėti, puldavo pas motinas, tarsi velnias gintųsi jų sielas. 

Karaliaus rūmai — tai didelis plūkto molio pastatas šiaurinėje 
miesto dalyje. Vienoje pusėje įrengti karaliaus kambariai, kito- 
je - karalienės. Netrukus supratau, kad jie gyvena beveik atski- 
rai, kiekvienas iš jų turi sugulovių ar sugulovų. Rūmuose gyve- 
no apie šešiasdešimt tarnų, dauguma glaudėsi labai ankštuose 
kambarėliuose. Tik Sančesui ir man davė geresnius kambarius, 
ir mes netrukus supratome, kad mūsiškiai būstai skirti garbin- 
giems svečiams. 

Būdami karaliaus svečiai, mudu gyvenome kaip karaliai, 
bent jau palyginti su laukine ankstesnių kelių mėnesių egzis- 
tencija. 

Kiekvieną vakarą, saulei nusileidus, turėdavome prisistatyti 
į rūmus, kur karalius Vūlo džiaugdavosi, pasak jo paties, pra- 
mogomis. Paprastai išklausydavo žmonių, drįsusių siekti kara- 
liškojo dėmesio, ginčus. Tik pusprotis būtų drįsęs prieštarauti 
karaliui. 

Dažniausiai Vūlo viską nuspręsdavo prašytojams dar nebai- 
gus kalbėti. Užgaidžiai mostelėjęs mėlyna skepetaite duodavo 
ženklą, kurį prašytoją nubausti mirtimi. Kur kas dažniau pamo- 
davo dviem skepetaitėmis, ir tada visada šalia esantis budelis 
abu prašytojus vietoje nukirsdindavo. Galvas, dideliam kara- 
liaus Vūlo džiaugsmui, pamaudavo vidiniame kieme ant kablių. 

Ilgainiui ir aš geriau ištyriau miesto geografiją. Jis užima di- 
delį plotą, už pusės dienos kelio į pietus teka Nigerio upė. San- 
česas visai nesidomėjo tyrinėjimais. Beveik visą laiką tysojo ant 
čiužinio, myluojamas tarnaičių, arba liepdavo tepti jam odą rie- 
biu ožkų pieno tepalu. 

Užtat man labai parūpo, kaip Didžiojoje dykumoje iškilo toks 
didelis miestas. 

Kitaip, negu daugelis tiki, namų stogų ten nedengia auksas, 
nematyti ir jokių turtų, tai yra to, ką mes laikome turtais. Be- 
veik visi papuošalai pagaminti iš paupyje surinktų kriauklių ar 
kupranugarių kaulų. Namai — plūkto molio, dauguma miesto 
gyventojų gyvena labai skurdžiai. 

Karaliaus Vūlo valdžia absoliuti, jam priklauso visi turtai. Ir 
aukso ten nėra, tik tos keturios karžygių galvos, laikomos šven- 
tosiomis relikvijomis. Vėliau sužinojau, kad ir jos geležinės, tik 
paauksuotos. Vis dėlto ten esama daug didesnių turtų, tikrų tur- 
tų - ir labai gausių. 

Adamsas nutilo. 

Neskubėdamas apžvelgė klausytojus, puošniai apsirengusius, 
besididžiuojančius savo padėtimi. Teiginys, kad Timbuktu nėra 
aukso grynuolių, jiems nepatiko. Vos spėjo jis nuslysti nuo ame- 
rikiečio lūpų, ir klausytojai ėmė nepatenkinti murmėti. Pasipik- 
tinimo protrūkį sulaikė tik viltis išgirsti apie turtą, vertingesnį 
ir už auksą. 

Robertas Adamsas palaukė, kol vėl įsivyravo tyla. 

— Mėnesius, metus vergavęs Afrikos smėlynuose, - tęsė jis, — 
imi suprasti, kas svarbu, o kas ne. Nenoriu dėtis išmintingas, 
bet išmokau įžvelgti tikras vertybes, — vėl nutilo ir pažvelgė į 
Koldekotą. —- Pakartosiu dar kartą: Timbuktu aukso nėra. Nė 
uncijos. Bet yra to, ką žmonės dar labiau brangina, ko jiems rei- 
kia daug labiau. Taip vertina, kad pasiruošę dėl to mirti, taip 
saugo, kad karalius laiko sukrovęs sandėliuose požemyje. 

Kairėje kambario kampe Klara Forteskju ranka palietė savo 
draugės Karolinos Lem alkūnę. 

— Kažin kas tai galėtų būti? - sušnibždėjo ji. 

— Kas gali būti vertingiau už auksą? — garsiai suriaumojo Ber- 
tis Makormakas, sėdintis Karolinai iš dešinės. 

Adamsas vėl luktelėjo, kol triukšmas nutils. 

— Pasakysiu jums, koks tai turtas, — tarė jis, - kokių lobių 
pilni karaliaus sandėliai, apie ką Timbuktu svajoja kiekvienas 
vyras, moteris ir vaikas. Tai balti milteliai, mums tokie įprasti, 
kad apie juos nė nesusimąstome. 

— Kas gi tai galėtų būti? - šūktelėjo Bertis. 

— Druska. 

Vėl kilo triukšmas, kiekvienas salėje sėdintis klausytojas sten- 
gėsi iškloti savo nuomonę. 

Aukštas ponas salės gale pašoko ant kojų. 


194 


TIMBUKTU 


— Tai apgavystė! Melas! Amerikietiškas melas! — suriko jis. 

— Visiškai teisingai, pone, - pritarė jam kitas. — Kaip tokie 
kilmingi ir garbingi klausytojai gali tikėti šiais paistalais? 

Seras Džefris, sėdintis ant kėdės priešais Adamsą, pasimuistė, 
jo baltos pirštinės sudrėko nuo prakaito. Nebuvo pratęs dvejoti, 
bet dabar nežinojo, ar geriau liepti liautis pasakoti, ar patylėti ir 
laukti, kol Adamsas dar labiau apsijuoks. Viską pasvėręs nusi- 
šluostė kaktą ir nutylėjo. 

Amerikietis linktelėjo Kočreinui ir tęsė: 

— Po rūmais įrengti devyni milžiniški sandėliai, - kalbėjo 
jis, - pilni druskos luitų, iškirstų išdžiūvusiame ežere. Karalius 
susikrovė savo turtus, kontroliuodamas šią prekę. Kas savaitę į 
miestą atvyksta karavanas ir siūlo įvairiausių gėrybių mainais 
už truputėlį brangiosios druskos. Visas miestas — gėrybių sosti- 
nė, ir dauguma jų išmainytos už druską. 

Vakariniame Timbuktu pakraštyje veikia didžiulis turgus, ku- 
riame galima išsimainyti ko tik nori. Ten rasi džiovintų žuvų 
ir stručio plunksnų, dramblio kaulo, vaisių, begales įvairiausių 
daiktų, daugiausia vandenyno išplautų ant atokiųjų Afrikos 
krantų. 

Vieną rytą vaikštinėdamas po turgų pamačiau neseniai atga- 
bentų daiktų krūsnį. Tarp jų buvo sekstantas, slankmatis, lai- 
vo vaistų skrynelė, šešios Biblijos ir didžiulis marmurinis laivo 
„Meiflauer“ modelis. Jis krito man į akis, nes buvau jį matęs 
mūsų laive „Čarlzas“. 

Netoli išvydau senį, tupintį pavėsyje. Jis rūkė ilgą molinę pyp- 


* Mayflower (angl.) — laivas, kuriuo į Ameriką iš Britanijos atplaukė pirmieji pili- 


grimai, kolonistai. 

kę ir, atrodė, labai norėjo su manimi pasikalbėti. Bet nemokėjo 
angliškai, o aš per menkai kalbėjau tuaregų kalba. Tad man lie- 
pė palaukti, ir aš paklusau. Po kelių minučių grįžo, kažką nešda- 
masis rankoje. Daiktas buvo suvyniotas į kartūno skiautę. 
Padavė man. Išvyniojau skiautę ir radau savo šalies vėliavą — 
penkiolika baltų žvaigždžių mėlyname fone. Senis aiškiai paro- 
dė, kad vėliavą man dovanoja. Padėkojau jam, paspaudžiau ran- 
ką ir pravirkau, prispaudęs prie veido švelnų vėliavos audeklą. 


VIENUOLIKTAS 


VIKONTAS FORTESKJU LAIKĖ LAIKRAŠTĮ toliau nuo akių ir skai- 
tydamas kramtė ruginį skrebutį. Kaip visada, priešais sėdėjo 
Klara ir laukė, kol tėvas baigs skaityti naujienas. 

Vikontas gurkštelėjo Orange Pekoe arbatos ir dar atsikando 
skrebučio. Kažką sumurmėjo sau po nosimi. 

— Atsiprašau, tėve? Neišgirdau. 

— Tai baisu, iš tiesų baisu. 

— Kas? 

— Kad medicinos gydytojai palaiko prekybą lavonais. Visos 
Londono kapinės išvogtos. 

Klara Forteskju susiraukė vien apie tai pagalvojusi. Net jai 
teko girdėti apie plėšikus, naktimis kasančius ką tik palaidotus 
mirusiuosius iš gretimų kapinių. 

Po žmonos Leticijos mirties vikontas paliepė pagaminti spe- 
cialų geležinį narvą ir uždėti ant kapo. Juodu su Klara, atėję ap- 
lankyti kapo ir padėti gėlių, ne kartą rado ženklų, kad plėšikai 
mėgino atrakinti spynas. 

Forteskju sulankstė laikraštį ir padėjo ant stalo. Visą praėjusią 
savaitę atrodė neįprastai tylus ir užsisklendęs. Tai pastebėjo ir 
duktė, ir kamerdineris Dalstonas, ir daug kitų tarnų. 

— Tėve, - švelniai paklausė Klara, - ar viskas gerai? 

Vikontas pažvelgė į ją, tačiau vargiai ją matė. 

— Na, taip, - miglotai ištarė jis, - taip. 

— Tu atrodai kaip nesavas. 

— Man neduoda ramybės viena mintis. Manyčiau, kad ilgai- 
niui pavyks padaryti išvadas. 

— Vakar buvau pasiklausyti pasakojimo, - tarė Klara. 

- Pasakojimo? 

— Pono Adamso pasakojimo, tėve. Komiteto biblioteka vos 
nesprogo, galiu pasakyti, kad mažai kam iš ponų patiko pono 
Adamso pateiktas Timbuktu apibūdinimas. 

Pavadinimas patraukė vikonto Forteskju dėmesį. 

- Sakyk, o kaip mūsų jaunasis amerikietis jį apibūdino? 

— Kaip nykiausią ir skurdžiausią vietą, kurioje nėra nei jokių 
turtų, nei lobių, tiktai druska. 

- O kaip žmonės priėmė šią žinią, brangioji? 

Klara nusišypsojusi suraukė nosį. 

- Pasibaisėję! 


DVYLIKTAS 
BLUMSBERIO AIKŠTĖS PENKIOLIKTAME NAME blyškaus veido 
dvidešimt dvejų metų mergina sėdėjo prie žemo tualetinio stale- 


lio, ilgais plačiais mostais šukuodamasi atgal atmestus plaukus. 
Kietai suspaudusi lūpas, stiklinėmis akimis, vėsia paliesti oda. Jai 


197 


TAHIR SHAH 


už nugaros stovėjo motina, griežta, dvigubai vyresnė moteris, 
turinti vienintelį gyvenimo tikslą — gerai ištekinti dukterį. 

- Jau ne kartą tau sakiau ir dabar kartoju, brangioji Byte, — 
gana šiurkščiai kalbėjo ji, - kad ponas Viteršolas - Dievo dova- 
na, už kurią turime būti be galo dėkingos. Bet skubėti teks. Aš 
tau tai jau paaiškinau. 

— Bet kodėl, mama? Kodėl reikia taip greitai susituokti? Sku- 
binti įžadus man atrodo šiek tiek neskoninga. 

— Niekai, brangioji. Be to, priežastį tu žinai, aš tau jau minė- 
jau, kad taip parašyta testamente. 

— Bet aš neabejoju, kad ponas Viteršolas sutiks palaukti bent 
iki pavasario. Aš svajoju kelti vestuves kaime. 

- Jis negali laukti. Aiškiai pasakė - vestuvės turi įvykti iki Tri- 
jų Karalių. 


TRYLIKTAS 


ŽINIA, KĄ ADAMSAS PAPASAKOJO apie Timbuktu, pasklido pla- 
čiai ir toli, tačiau majoro Pedžio ekspedicijos investuotojai ją 
sutiko labai nepatenkinti. 

Keletas jų atėjo tiesiai pas komiteto direktorius reikalauti 
aiškių atsakymų. Vienas senis, prekiaujantis unguriais Klarken- 
vele, netgi prisikaustė grandinėmis prie pinučių šalia komiteto 
pastato. Kuo garsiausiai triukšmavo ir daužė pinučius sena iš 
žmonos pasiskolinta keptuve. 

O pastato viduje Adamsas pasakojo toliau. 

— Nuo pat tos akimirkos, kai atvykau į Timbuktu, - kalbėjo 
jis, — ieškojau būdo, kaip iš jo išvykti laisvam. Puikiai žinojau: 

kad išgyvenčiau per kelionę atgal į civilizaciją, man prireiks 
įrangos, žemėlapių ir žinių. Tad paskesnes savaites rinkau viską, 
ką tik galėjau. Apsilankęs didžiausiame miesto karavansarajuje, 
sutikau prekiautojų iš Šiaurės Afrikos. 

Laikui bėgant išmokau maurų kalbos ir lankiau visus, kurie 
galėjo padėti sudaryti tikslų žemėlapį. Po trupinėlį rinkdamas 
informaciją piešiau žemėlapį ant burių audeklo skiautės. Vietoj 
rašalo naudojau virtus baobabo šaknų syvus. 

Ketinau tiek išmokti maurų kalbos ir papročių, kad galėčiau 
keliauti neatkreipdamas į save dėmesio. Be abejo, mano oda ne- 
buvo tokia tamsi kaip jų. Bet pamačiau, kad vandenyje išmirkęs 
tam tikros rūšies kaktuso vaisių ir nusiprausęs tuo mirkalu odą 
galiu smarkiai patamsinti. 

Per kelis mėnesius išmokau rašyti arabiškai, nors savo kalba 
rašyti nemoku, atmintinai iškaliau keletą jų Šventosios knygos 
ištraukų. Mat daug kartų mačiau, kad patikimas būdas atskirti 
kitatikį nuo musulmono - tai gebėjimas cituoti tinkamai pa- 
rinktus Šventraščio žodžius. 

Ilgainiui gyvenimas rūmuose vis labiau mane varžė. Kara- 
lienė pajuto man didelę simpatiją ir maitino rinktiniais mėsos 
kąsniais ir vaisiais iš savo lėkštės. Visiškai atvirai mėgino mane 
vilioti, kone melsdama ateiti į jos kambarius. Jos vyro tai, regis, 
nė truputėlio netrikdė, nors gal taip buvo dėl to, kad aš vis atsi- 
sakydavau. 

Mano bičiulis Sančesas įsimylėjo vieną rūmų tarnaitę, gal 
šešiolikos metų merginą, vardu Maratė. Jie tapo neišskiriami. 
Sančesas pasakodavo, kad ketina ją vesti, sukurti šeimą ir įsikur- 
ti Timbuktu. Jei pradėdavau pasakoti apie savo planus pabėgti, 
prieštaraudavo ir įkalbinėjo mane pasilikti, susirasti žmoną iš 

vietos merginų. O aš kartodavau, kodėl nenoriu ir negaliu to 
daryti — nes jau esu vedęs gražiausią pasaulio moterį. 

Kas dieną karalius Vūlo kraujo troško vis daugiau. Lydimas 
savo budelio įprato būti nešiojamas gatvėmis palankine. Kartais 
užsimerkdavo. Paskui atsimerkdavo ir liepdavo nukirsti galvą pir- 
mam pamatytam žmogui. Kiekvieną kartą po egzekucijos tarsi iš 
niekur išdygdavo keturi tarnai raudonais kaip kraujas apsiaustais 
ir duodavo karaliui pabučiuoti auksines karžygių galvas. 

Vieną pilnaties naktį užlipau ant rūmų stogo pasižiūrėti į 
žvaigždes. Tikėjausi, kad toli toli mano mylimoji Kristina irgi į jas 
žiūri. Mus jungė dangaus tiltas. Dairydamasis už miesto išgirdau, 
kaip prie žemos kalvos netoli Timbuktu pjaunasi šakalai. Pažvel- 
giau į tą pusę ir pamačiau virš kalvos kažkokį gelsvą švytėjimą. 
Nebuvau tikras, kas tai, ir nutariau kitą dieną nueiti pasižiūrėti. 

Tą akimirką pas mane atėjo Sančesas ir pranešė naujieną. 
Valdovas nutarė vesti dar vieną žmoną, nors jau turėjo penkias. 
Ir vėl ėmė įkalbinėti pasilikti Timbuktu tvirtindamas, kad mes 
gyvename rojuje — tiesa, pragariškame rojuje. 

„Ar tai iš tiesų rojus? — karštai paklausiau. —- Mus už virvučių 
laiko despotas ir žaidžia tarsi su marionetėmis. Pažvelk į mus! — 
sušukau. — Mes — tik jo žvėryno gyventojai. Kas bus, jei jam 
nusibosime?“ 

Kitą dieną slapta išsėlinau iš miesto ir patraukiau prie kalvos, 
kur aną sykį pjovėsi šakalai. Labai nustebau išvydęs, kad mano 
matyta geltona uola yra ne kas kita, o siera. Atsilaužęs, kiek 
tik galėjau panešti, nuskubėjau atgal į rūmus. Grįžęs į kambarį 
ėmiausi darbo. 

Kitos dienos vakare negrįstomis Timbuktu gatvėmis paplūdo 
būriai karių. Jų veidus dengė šiurpiausios kaukės, kylančios pen- 

kiolika pėdų aukščiau galvos, išpuoštos groteskiškomis mirties 
scenomis. Rankose kariai laikė peilius, o prie kulkšnių barškėjo 
pririštos jų nukautų aukų kaukolės. 

Karalius tysojo ant pakylos vidiniame kieme, supamas kara- 
lienės ir sugulovių. Aplinkui šokinėjo ir sukosi akrobatai, o tada 
į kiemą suvirto kaukėti kariai dogonai, jų kūnai raitėsi tarsi pra- 
garo pasiuntinių. 

Mums su Sančesu skyrė garbingą vietą tiesiai priešais paky- 
lą. Žiūrėjome, kaip atvedė ir eile išrikiavo penkias rūmų mer- 
ginas. Viena iš jų buvo ir Sančeso mylimoji Maratė. Karalius 
Vūlo mostelėjo ranka vienai iš merginų — tai, kurią pasirinko 
sau nuotaka. Staiga giliai įkvėpęs oro Sančesas pajuto didžiulį 
palengvėjimą, kad valdovas neišsirinko jo mylimosios. 

Bet tą akimirką su siaubu pamatėme, kaip priekin žengė bu- 
delis su savo kirviu. Keturioms Vūlo atstumtosioms merginoms 
buvo liepta atsiklaupti. Ir netrukus jų galvos nusirito žemėn. 

Stovėjome negalėdami nė pajudėti, taip buvome sukrėsti. 
Sančeso nuostaba virto įsiūčiu, jis puolė prie karaliaus. Vos spė- 
jau jį sugriebti, visomis išgalėmis sulaikyti ir nuraminti. 

Kaip ir anksčiau per nukirsdinimo apeigas į priekį iš prieblan- 
dos žengė keturi tarnai su auksinėmis galvomis. Karalius visas iš 
eilės palietė lūpomis. 

Kraujui susigėrus į smėlį, paėmęs lempą apėjau kiemą ir greitai 
uždegiau visus penkiasdešimt fejerverkų, kuriuos padariau iš kal- 
voje rastos sieros. Tamsią Afrikos naktį nušvietė platininė ugnis. 

Karalius Vūlo pašoko iš vietos. Stumtelėjęs šalin naująją nuo- 
taką, liepė man atskleisti parako gamybos paslaptį. Aiškiai atsa- 
kiau, kad pasakysiu jam sudėtį, jei man dovanos visišką laisvę ir 
atsargų, reikalingų kelionei iš jo šalies. 

Senasis karalius mielai sutiko ir net prisiekė savo gyvybe. Pa- 
tikėjau jo žodžiu ir parodžiau, kaip sumaišyti paraką, kur gauti 
sudedamųjų dalių. 

Rytojaus dieną jis pasikvietė mane prie savo krėslo. Beveik ti- 
kėjausi, kad lieps nukirsti galvą — tokia nepastovi buvo jo prigim- 
tis. Tačiau jis padovanojo man mapara — medalioną su odiniu 
dirželiu. Kaštono dydžio, padirbtą iš kietos kaip akmuo sėklos. 

„Niekada jo nenusiimk, — tarė karalius Vūlo, - ir duok tik 
žmogui, kuris tau išgelbės gyvybę“ 


KETURIOLIKTAS 


PO ŽEMA AKMENINE Šv. JOKŪBO ligoninės durų stakta stovėjo 
daktaras Horacijus Filpsas. Kiek aukštesnis kaip penkių pėdų ir 
dviejų colių ūgio, plačiapetis, didelėmis randuotomis rankomis 
ir susikaupusia veido išraiška, tad atrodė susiraukęs net būda- 
mas geros nuotaikos. Filpsas stovėjo prie durų pusvalandį ir jau 
ketino eiti sau, bet išgirdo sutartą signalą. Atsakydamas du kar- 
tus sušvilpė - skardžiai kaip pempė. 

Pasigirdo žingsniai sušalusiu žvyru, sunkūs ir greiti, o pas- 
kui - duslus dunkstelėjimas. 

- Štai ji, — ištarė balsas. 

- Kur ją iškasėt? — tyliai paklausė Filpsas. 

— Hampstede. 

Daktaras suskaičiavo užmokestį. 

- Ji verta daugiau. Sakyčiau, dvigubai daugiau. Suprask, tem- 
pėm per visą Londoną. 

- Štai pinigai. Nori - imk, nenori — žinokis. O dabar keliauk 
ir kitą kartą surask jaunesnį egzempliorių. 

— Vaiką? 

— Taip. Tiktai mažą. Ne paauglį. Pasižiūrėk į datas ant ant- 
kapių. 

— Betgi geriau už mane žinai, kad ką tik palaidotiems antka- 
pių nestato. O tau reikia šviežienos, ar ne? 

Kreinas nuskubėjo atgal į tamsą, o daktaras įsinešė kūną vi- 
dun. Nelabai malonu susidėti su plėšikais, bet kitaip negalėjo 
gauti lavonų skrodimams. Pakaruoklių būdavo daug mažiau 
negu praėjusiais metais, tad gydytojai naudodavosi kiekviena 
pasitaikiusia proga. 

Laboratorijoje daktaras Filpsas paguldė kūną ant suolo ir api- 
purškė amonio karbonatu, kad bent kiek apmalšintų smarvę. 
Susišildęs delnus prie krosnelės ant mažo staliuko, daktaras už- 
žiebė dujinę lempą ir atidžiai apžiūrėjo palaikus. 

Moteris. Geri dantys. Prižiūrėti nagai. Turbūt kokių dvide- 
šimties metų, dingtelėjo jam. Pirmiausia nuvilko drabužius ir 
apčiuopė gimdą. Jokių nėštumo požymių. Ir neatrodo, kad būtų 
Jokių aiškiai matomų lūžių, skilimų, žaizdų, krūtinė nesutinusi. 
Vienintelis keistas dalykas buvo kriaušės formos dėmė tiesiai 
virš krūtinkaulio. Nuostabu, pamanė jis. Tai, ko reikia. 

Tegu studentai pasimiklina, mindami šią mįslę. 


PENKIOLIKTAS 
SAIMONAS KOČREINAS, kaip antros eilės pusbrolis ir brangus 


šeimos draugas, gavo kvietimą į sutuoktuves, paskirtas rytą 
prieš Tris Karalius. 

Eiti jis neketino, tik nusiuntė paprastą sveikinimą, linkėda- 
mas porai gražios ateities. Kuo labiau stengėsi išmesti iš galvos 
visas mintis apie šią santuoką, tuo įkyresnės jos darėsi. 

Vestuvių rytą Kočreinas išėjo iš savo būsto Laivyno gatvėje ir 
pėsčias nuėjo visą kelią iki Haid Parko. Ten apsvaigęs, bežadis 
lėtai apėjo Serpentaino tvenkinį pagal laikrodžio rodyklę. Kojos 
žingsniavo, o galvoje sukosi mintys apie Bytę, apie visuomenės 
reikalaujamą padorumą ir plačius šalto vandens plotus. Pama- 
nė šokti ir nusiskandinti ir būtų taip padaręs, jei būtų mažiau 
bijojęs mirties. 

Į vestuves kviesti tik artimi giminės ir keletas senų šeimos 
draugų. Vyriausiasis pabrolys buvo Horacijus Rikmanas-Vot- 
sas, Tomo Viteršolo vaikystės draugas. Bytės dėdė Henris stojo 
į velionio Bytės tėvo vietą. 

Tuoktuvės įvyko Meifero koplyčioje, paskui surengtas nedi- 
delis priėmimas Blumsberio aikštės penkioliktame name. Aps- 
kritai tvyrojo gana niūri nuotaika, nors nepagailėta nei rausvų 
rožių, nei atšaldyto šampano Moėt. Bytė vilkėjo dramblio kaulo 
spalvos taftos suknią, kuria pasipuošusios kitados tekėjo ir jos 
senelė, motina ir seserys. Rankogaliai buvo dėmėti nuo keleto 
nuotakų kartų ašarų. 

Tomas Viteršolas žengė į priekį. Pasidžiaugė savo laime radęs 
tokią gražią nuotaką, pakėlė tostą už žmoną ir karalių. Paskui, 
kol svečiai siurbčiojo gėrimą iš aukštų taurių, paskelbė dar vie- 
ną naujieną: 

— Brangūs draugai ir gerbiami svečiai, — ištarė jis, kiek užsi- 
kirsdamas ties priebalsiais, - su malonumu jums pranešu, kad 
mudu su žmona nieko nelaukdami išvyksime į Didįjį turą. Mūsų 
laukia Florencija! 

Sielvartaudamas, kad mylimąją paveržė konkurentas, 
ponas Kočreinas toliau užrašinėja pasakojimą 4 Karaliaus Vūlo 
apgautas ponas Adamsas vėl patenka į vergiją 4 Princas regentas 
rengia šventinius pietus, norėdamas pasididžiuoti savo kolekcija 4 
Pono Buloko Egipto muziejuje parodai ruošiama Napoleono kelioninė 
karieta 4 Ponas Kočreinas pasakoja apie dvikovą, pražudžiusią jo tėvą 
+ Napoleono kelioninė karieta parodoma lankytojams 4 
Ponas Adamsas pasakoja, kaip žiauriausiomis aplinkybėmis vėl pateko 
į vergiją ir regėjo milžinišką mirties karavaną + Bedlame suriša 
apakusią Lilę Smol $ Vikontas Forteskju kalbasi su Emile Vots 4 
Ledi Devonšir su artimiausiomis patikėtinėmis aptaria 
poną Adamsą 4 Seras Džefris Koldekotas sudraudžia nesusivaldžiusį 
poną Adamsą 4 Į Diuko gatvės dešimtą namą atvyksta svetimšalis 4 
Princas regentas pozuoja, kai piešiamas jo portretas 
Panelė Forteskju išpažįsta neblėstančią aistrą ponui Adamsui 4 
Pirmininkas sužino, kad majoras Pedis ir visi Timbuktu ekspedicijos 
nariai išžudyti + Ponas Adamsas toliau pasakoja apie nesibaigiančius 
išbandymus dykumoje, o jo pasiklausyti atvyksta princas regentas. 


PIRMAS 


KiTĄ DIENĄ BIBLIOTEKOJE SAIMONAS daugiau apie nieką ne- 
įstengė galvoti, tik apie prarastąją meilę. Stengdamasis bent 
kiek išsiblaškyti, ėmė apžiūrinėti susirinkusiuosius. Suskaičiavo 
vieną hercogą, šešis grafus, tris vikontus ir markizą. Išsitraukė 
kišeninį peiliuką ir ėmėsi smailinti plunksną. Netrukus pajuto, 
kaip kažkas ant peties uždėjo ranką. Tai buvo Koldekotas. 

— Saimonai, — karčiai ištarė jis. 

- Klausau, sere Džefri? 

— Tu juk pameni aną mūsų pokalbį, tiesa? 

— Taip, be abejo, sere Džefri. 

- Iš Pedžio nėra jokių žinių, direktoriai ima nerimauti. Dabar 
mums visiškai nereikia, kad žmonės pradėtų tikėti tuo puspro- 
čiu amerikiečiu. Mes jį stebime. Pats matei, kaip mūsų klausy- 
tojams nepatiko jo absurdiški pasakojimai apie auksinį miestą, 
tarsi jis nebūtų... - Koldekotas patylėjo, - auksinis. 

Kočreinas padėjo plunksną ant stalo. 

— Suprantu, sere Džefri. 

Pirmininkui įsimaišius į garbingų klausytojų minią, Adamsas 
žengė žingsnį į priekį. Kočreinas vėl paskelbė, kad pasakojimas 
pradedamas, ir Adamsas mintimis grįžo į dykumą. 

— Karaliui Vūlo dovanojus man medalioną, - prakalbo jis, — 
ilgai guodžiau savo brangų draugą Chuaną Sančesą. Jis labai liū- 
dėjo netekęs merginos, prie kurios buvo spėjęs prisirišti. Mėgi- 
nau įkalbėti, kad drauge su manimi bėgtų ieškoti tikros laisvės, 
ir galų gale jis sutiko. 

Mudu sutarėme iškeliauti per ateinančią pilnatį. Tą naktį už- 
lipau ant rūmų stogo, kaip buvau pratęs. Mėgau žiūrėti į žvaigž- 
des - beveik galėjau patikėti, kad kalbuosi su Kristina. Buvo vi- 
siškai tylu, nė menkiausio garso, tik kartais tolumoje sukaukda- 
vo šakalai. Apžvelgęs beribę, bekraštę dykynę pastebėjau, kaip 
prie miesto iš vakarų artėja nedidelis karavanas. 

Kitą dieną nuėjau į turgų pasiėmęs šiek tiek paties pasigamin- 
to parako. Nusipirkau sekstantą, puikų laivo kompasą ir daug 
kitos įrangos - antklodžių, virvių, vandenmaišių, peilių ir pana- 
šių dalykų. Pasidėjęs pirkinius vieno patikimo tuarego krautu- 
vėlėje, nuskubėjau atgal į rūmus. 

Karalius Vūlo buvo puikiai nusiteikęs. Priėmė grupelę maurų, 
atvykusių praeitą naktį. Šie atgabeno jam juodojo tabako - tris 
didžiulius ryšulius. Netverdamas džiaugsmu karalius įsakė pa- 
skersti dvigalvę avį. Mėsą iškepė specialiai svečiams. Paskui val- 
dovas liepė pasirodyti visam savo haremui ir pasiūlė maurams 
rinktis patinkančias moteris. 

Buvo daug juoko. Karalius Vūlo mostelėjo budeliui uždegti sta- 
tinę parako, nors vos prieš porą dienų brangino jį labiau už viską. 
Jau norėjau eiti į savo kambarį, bet vienas mauras parodė į mane 
pirštu. Valdovas jam kažką atsakė, bet aš nesupratau jo žodžių. 

Auštant mano kambario duris išlaužė karaliaus sargybiniai. 
Iki tos akimirkos laikiau juos savo draugais. Mane su Sančesu 
išvilko į ankstyvo ryto šviesą. Priešais mus stovėjo budelis. Ga- 
lando kirvį. Tariau Sančesui sudie ir pažadėjau aname pasaulyje 
ji susirasti. Žinoma, mes bijojome, bet valdėmės, nes pabėgti 
neturėjome nė mažiausios galimybės. 

Praėjo valanda, gal dvi, saulė pakilo sulig žemesniąja rūmų 
siena. Tada pasirodė karalius. Dar šiepėsi, prisimindamas va- 

karykštes linksmybes. Suplojo rankomis, ir į aikštę iš požemių 
atitempė buvusius mano pavergėjus. Leisgyvius, išsekusius nuo 
bado ir ligų. Per visas klajones dar nemačiau tokių suvargusių, 
susibaigusių žmonių. Jie irgi sumojo, kad bus nužudyti. Ir, pri- 
siekiu, jiems palengvėjo. Vienas pažvelgė į mane, tarsi klausda- 
mas, ar ką numanau apie jų lemtį. Kaip ir jis, nieko tikro neži- 
nojau. Bet netrukus viskas paaiškėjo. 

Tironas Vūlo iškeitė mane, Sančesą ir įkalintus maurus į ta- 
baką. Nuo manęs nuplėšė drabužius, sukaustė rankas ir spyriu 
parvertė ant žemės. Tegalėjau tik balsu reikšti savo pasibjau- 
rėjimą. 

„Žadėjai man duoti laisvę! — surikau. - Žadėjai! Tu, kiaule!“ 

Bet karalius nesiklausė. 

Užlipęs ant pakylos, kur jau laukė jaunoji žmona, užsidegė 
tabako prikimštą pypkę. Jo ir jo dvariškių akivaizdoje mus su 
Sančesu išvilko iš rūmų vidinio kiemo į plūktas gatves, o paskui 
ir visai išgabeno iš Timbuktu. 


ANTRAS 


GYVvŪNAI KARLTONO RŪMUOSE vėl judėjo. Princas, gavęs iš 
Beitmeno indinės mangustos iškamšą, pareikalavo visą kolek- 
ciją — taip pat dramblius, liūtus ir žirafą - išvežti laukan, į sodą. 
Rytą maudantis vonioje jam šovė į galvą mintis surengti žiemos 
iškylą. 

Naktį gausiai prisnigo, ir Karltono rūmų sodai tapo gražesni 
negu kokią kitą žiemos dieną, kiek princas prisiminė. Jis paliepė 
Hastingsui nurodyti Karemui, kad sumanytų šventiškų patieka- 

lų pietums, ir išsiuntinėti kvietimus keletui artimiausių draugų. 
Kvietimuose buvo parašyta: Un hiver dans la neige rassemble- 
ment dėmerveillement." 

Liokajai visą rytą vargo stumdami iškamšas iš Kolekcijos 
salės, paskui ilgu koridoriumi iki pat sodo. Pirmasis iškelia- 
vo didysis dramblys. Hastingsas princo jouet du jour“ patikėjo 
riui Lokui. 

Trafalgaro mūšio veteranui Lokui trūko manevravimo sau- 
sumoje patirties, tad jis iškart nesusivokė, kad rateliai sniegu 
važiuos blogai. Dešimt liokajų traukė dramblio virves, padaras 
pamažėliais slinko per visus rūmus, artėdamas prie verandos 
durų. 

Tada pasirodė princas. 

Pamatęs didingą storaodį, judantį durų link, vos įstengė su- 
valdyti jaudulį. Šūktelėjo liokajams nesustoti, vežti jį akmens 
grindimis ant apsnigtos žolės. Rateliai akimirksniu nepajudina- 
mai susmego į baltą sniego antklodę, o už dramblio liko stovėti 
Lokas iš įniršio raudonu kaip burokas veidu. 

— Vajetau, — ištarė princas, grįždamas į vidų. - Kažin ką to- 
liau darysite? 

Gal Lokas ir nebuvo labai prityręs manevruoti sausumoje, 
bet gerai mokėjo denyje kilnoti apšaudomas patrankas. Liepė 
atvesti stalių, atnešti lentų, smėlio, kibirų ir šešių šimtų pėdų 
ilgio virvę. Po valandos sode raitėsi išklotas aštuoneto formos 
storų lentų takas. Prieš klodami lentas numatytose vietose nu- 


* Snieguota žiema primena stebuklą (pranc.). 


** Dienos žaisliuką (pranc.). 

kasė sniegą, sukrovė į kibirus, įšalusią žemę pabarstė smėliu ir 
vėl užpylė sniegu, kad tako nebūtų matyti. Aplinkui sustatė an- 
glimis kūrenamas krosneles ir kiekvienai skyrė po prižiūrėtoją. 

Antrą valandą susirinkus princo svečiams visi gyvūnai jau 
stovėjo ant lentų. Iškylos valgius patiekė ant dviejų žemų pa- 
kylų, įrengtų aštuoneto kilpose. Didysis Karemas nė kiek nenu- 
stebo, išgirdęs princo reikalavimą, ir pasistengė atlikti, ko iš jo 
reikalaujama. Pietums patiekė įmantriausių valgių — potage de 
pigeons d la mariniėre ir turbot avec sauce aux crevettes, darne 
de saumon au beurre de Montpellier, oeufs brouillės aux truffes" 
ir net nepriekaištingos formos ledinį galeoną, prikrautą šviežių 
vaisių. 

Vos išgirdęs, kad svečiai eina per rausvąją svetainę, Lokas 
sušvilpė ir liokajai lentiniu taku ėmė stumdyti didelius ir mažus 
gyvūnus. 

Verandoje pasirodžiusiam princui meilužė Hertfordo marki- 
zė pasiskundė sužvarbusi. Regentas apžvelgė vaizdą, taip gra- 
žiai atrodžiusį vaizduotėje. Paskui šnirpštelėjo ir palietė vieną 
šnervę nėriniuota nosinaite. 

— Hastingsai, - lėtai ištarė jis, - ką sau galvoji?! Lauke gerokai 
per šalta. Pietausime viduje, viršuje, apvaliame valgomajame. 

Tarnas sustingo, paskui giliai įkvėpė žvarbaus oro ir atsakė: 

- Gerai, jūsų aukštybe. 


* Jūreiviška balandžių sriuba, otas su krevečių padažu, lašišos kepsnys su Monpel- 


jė sviestu, virti kiaušiniai su trumais (pranc.). 


211 


TAHIR SHAH 


TREČIAS 


TĄ VAKARĄ ŠEŠTĄ VALANDĄ Pikadilyje Frederikas Džonsonas 
iš mažo kabineto šimtas septyniasdešimto namo trečiame aukš- 
te nulipo į vadinamąjį Egipto muziejų. Jo savininkui Viljamui 
Bulokui dirbo jau vienuolika metų ir devynis mėnesius ir beveik 
visą tą laiką ieškojo keistenybių, tinkamų eksponuoti. 

Darbdavys Bulokas uoste užuosdavo sensacijas, pats buvo ki- 
lęs iš skurdžiausių Ist Endo lūšnynų, o dabar mėgavosi solidžia 
padėtimi visuomenėje. Pirmą kartą pamatęs Frederiką Džonsoną 
Bulokas iškart suprato, kad šis žmogus jam gerai tarnaus. Švel- 
naus būdo Džonsonas kalbėjo velsiečių tarme, o jo nepaprastas 
santūrumas kai ką trikdydavo. Tačiau muziejininkas jį labai verti- 
no. Mat niekas jo taip neerzino, kaip pernelyg plepūs žmonės. 

Egipto muziejus spėjo pagarsėti ir Anglijoje, ir už šalies ribų. 
Fasadą puošė hieroglifais raižyti frizai, egiptietiškos kolonos 
ir pora dailių dirbtinio akmens skulptūrų — viena Izidės, kita 
Ozyrio. 

Salėje, gausiai apstatytoje spintomis ir vitrinomis su ekspo- 
natais, buvo daugiau negu penkiolika tūkstančių keisčiausių 
daiktų, nuo natūralių žmogaus griaučių iki „tikrojo“ kryžiaus 
skiedrelės ir sumažintos Egipto sfinkso kopijos. Tačiau dar nė 
vienas eksponatas nesulaukė tiek publikos dėmesio, kaip tas, 
kuris stovi prie durų į salę. 

Fredas Džonsonas lėtai, po vieną pakopą nulipo laiptais. Vai- 
kystėje susižeidė koją ir nuo tada sunkiai vaikščiojo. Tėvas pa- 
rodė vaiką geriausiam chirurgui, kokį tik galėjo surasti, tačiau 
niekam nepavyko išgydyti luošos Džonsono kojos, dėl jos drau- 
gai jį praminė Šlubiu. 

Ponas Bulokas kelias savaites visiems gyrėsi, kad jo Egipto 
muziejų netrukus aplankys visi civilizuoti žmonės ir savo aki- 
mis pamatys garsiausią Pirėnų karo trofėjų. Ir štai jis stovi salės 
viduryje visiems prieš akis, parengtas atidengti —- neperšauna- 
moji Napoleono kelioninė karieta. 

Prišlubčiojęs prie tamsiai mėlynos karietos Džonsonas, kaip 
jau ne kartą nutiko pastarosiomis savaitėmis, pajuto akyse tven- 
kiantis ašaras. Praėjusį ketvirtadienį jo mylimą dukterį Ketri- 
ną rado negyvą jos kambaryje viršuje. Pakvietė daktarą, tačiau 
merginos nebepavyko atgaivinti. Palaikus nuodugniai apžiūrė- 
jo, bet nieko nerado, tik keistą, kriaušę primenančią dėmę ant 
krūtinės. 

Džonsonas nusišluostė ašaras, išsišnypštė nosį ir patikrino, 
ar karieta parengta rodyti lankytojams. Tie esą gali pasirodyti 
bet kurią akimirką. Žmona meldė keletą dienų neiti į darbą ir 
pailsėti, bet jis žinojo, kad Egipto muziejuje pagaliau pastačius 
karietą Bulokui jo itin reikia. 

Be to, dirbdamas kiek lengviau pakeldavo netektį. 


KETVIRTAS 


SAIMONAS KočREINAS nelabai domėjosi Pirėnų karu. Nuo ka- 
rinės tarnybos jį apsaugojo plokščiapadystė — ir dar, žinoma, 
panieka ginklams. 

Kiek tik save prisiminė, nepakentė ginkluotų susirėmimų. 
Kiti vaikai nuolatos žaidė su lankais, strėlėmis ir pačių pasiga- 
mintais kalavijais, bet Kočreinas leido laiką prie upės, piešda- 
mas paveikslus drėgname smėlyje. 

Tad, vaikystės draugui Džordžui Baironui pakvietus Kočreiną 
drauge nueiti į Buloko muziejų pasižiūrėti atidengiamo trofė- 
jaus, pasiūlymą šis priėmė visai abejingai. Gerą valandą žings- 
niavo savo kambaryje iš kampo į kampą, tyliai kažką šnekėda- 
mas ir šepečiu šukuodamasis plaukus. 

Ankštoje svetainėje ant sofos tebemiegojo Adamsas. Žings- 
nių garsas jį pažadino. 

- Arjums nieko neatsitiko, Saimonai? 

- Jis juokingas pasipūtėlis, - atkirto Kočreinas. — Egoistas, 
metantis šešėlį padoriai visuomenei! 

— Kas toks? 

— Kaip kas - Džordžas Baironas. 

- Bet aš maniau, kad judu artimi draugai? 

— Buvome, bent vaikystėje. Bet mes ne tiek draugavome, kiek 
apsimetinėjome — absurdiškai, baisiai apsimetinėjome. 

Kočreinas nužingsniavo prie svetainės lango ir iš visų jėgų 
atplėšęs aukštai jį pakėlė. 

— Ką jūs darote? Lauke šaltis! - sušuko Adamsas, smarkiau 
įsisupdamas į antklodę. 

— Pajuskite jį, pone Adamsai! Pajuskite, kad persmelktų iki 
pat kaulų! 

— Ką pajusti? 

- Šaltį... prakeiktą šaltį. 

— Patikėkite, puikiai jį juntu! 

- Įkvėpkite dvokiančio šio miesto oro! Įkvėpkite giliai į plau- 
čius, pone Adamsai, ir tada suprasite, koks pagedęs pabaisa yra 
Baironas! 

Kočreinas sviedė plaukų šepetį ant grindų. Dramblio kaulo 
rankena lūžo perpus, bet jis to nepaisė. Atsisėdo ir susiėmė gal- 
vą rankomis. 

— Jie mane erzino, — pratarė jau ramiau. — Visi. O Baironas 
vadovavo. Sakydavo, kad aš bailys, nes nenoriu griebtis kalavijo, 
nenoriu su jais kautis. Bet taip ir nesužinojo kodėl. 

Adamsas perėjo svetainę ir uždėjo ranką draugui ant peties. 

— Kodėl jūs nenorėjote su jais kautis? 

Kočreinas atitraukė nuo veido rankas. Pirštai buvo drėgni 
nuo ašarų. 

- Nenorėjau su jais kautis, — atsakė, — nesikoviau su jais to- 
dėl, kad... dėl savo tėvo. 

- Jis jums draudė? 

— Ne, ne. Jis buvo neprilygstamas dvikovininkas. Be galo 
mėgo karą, dievino viską, kas su juo susiję, - Saimonas Kočrei- 
nas pakėlė galvą ir pažvelgė amerikiečiui į akis. - Tėvas žuvo 
per dvikovą su kitu džentelmenu, - tarė, - beprasmiškai ir tuš- 
čiai kaudamasis. 

— Kada? 

— Kalėdų rytą, kai man buvo aštuoneri. Ant kalvos netoli 
mūsų dvaro Rajyje. Tėvas išėjo auštant, lydimas tarno. Žinojau, 
kas vyksta, nes jie iš spintos bibliotekoje pasiėmė dvikovos pis- 
toletų titnago skiltuvais dėklą. Stebėjau juos iš tolo ir burnoje 
jaučiau tulžies skonį. Dviejų suaugusių vyrų siluetai sustoja su- 
sirėmę nugaromis, paskui nužingsniuoja kiekvienas po dešimt 
žingsnių ir šauna. Vyras dešinėje pusėje susmunka ant žolės, 
tarnas puola prie jo. Aš rėkdamas nubėgau prie kalvos. Žinojau, 
kad ten tėvas. 

— Iš kur žinojote? 

— Nes mačiau, kaip kūną apleidžia siela. Prisiekiu. Pakilo ne- 
ryškus garų debesėlis, ir viskas. 

Adamsas priėjo prie lango ir jį užtrenkė. 

— Dėl ko jie kovėsi? — paklausė. 

— Atrodo, lordas Folokas, su kuriuo tėvas stojo į dvikovą, su- 
abejojo mūsų šeimos teise medžioti Boforto valdose. 

— Tai juokinga. 

Kočreino akys sustiklėjo. 

— Tai garbės reikalas. 


PENKTAS 


AŠTUNTĄ VALANDĄ EGIPTO muziejaus durys plačiai atsivėrė. 
Dešinėje išsitempęs stovėjo Frederikas Džonsonas, tikrino lan- 
kytojų bilietus ir atkreipė jų dėmesį į laiptelius, vedančius į ga- 
lerijas. 

Pro lauko duris iš Pikadilio iki pat laiptų buvo nutiestas rau- 
donas kilimas, vedantis prie imperatoriaus karietos, kol kas 
gaubiamos plataus raudono apdangalo. Kilimo gale prie pat 
karietos stovėjo Viljamas Bulokas nelyginant boksininkas prieš 
svarbias įspūdingas rungtynes. 

Stovėjo tiesia nugara ir šypsojosi, tarsi eiti į sceną pasirengęs 
artistas. Vilkėjo specialiai jam Sevil Rou pietinėje dalyje siūtą 
kostiumą. Pilką kaip anglis fraką, po juo - šermuonėlių kailiais 
puoštą liemenę ir ilgas kelnes, taip kietai iškrakmolytas, kad au- 
dinys veikiau priminė fanerą. Ant galvos turėjo savo paties su- 
galvoto modelio skrybėlę, šonuose plokščią, apskritu viršumi. 

Svečiai ėmė plūsti vidun, o Bulokas skaičiavo. Kiekvienas lan- 
kytojas šilingu prisidėjo prie jo turtų. Džiaugdamasis stebėjo, 
kaip lankytojai supa kelioninę Napoleono karietą. Džiaugtis 
buvo ko - jam pavyko surengti didžiausią šimtmečio įvykį. 

Baironas atvyko su pirmaisiais lankytojais. Pono Buloko įdo- 
mybių galerija buvo tiesiai priešais jo butą Olbanyje. Baironas 
dažnai čia užsukdavo ir prieš atsirandant karietai, nes Viljamo 
Buloko sukaupti eksponatai jam teikė įkvėpimo. Labiausiai pa- 
tiko kryžiaus skiedrelė. Relikviją pavyko nupirkti iš vienos šiau- 
rinės diecezijos vyskupo, kurį ištiko sunkumai, ir Bulokui ji at- 
siėjo didžiulę sumą - šešias ginėjas. Sklido kalbos, kad skiedrelė 
nuskelta nuo Daremo katedros klauptų, bet Baironas to nepaisė. 
Jam tai buvo simbolis, grynosios romantikos dalelė. 

Devintą valandą daugiau kaip puspenkto šimto žmonių, su- 
mokėjusių po šilingą, vaikštinėjo aplinkui laukdami, kol bus nu- 
imtas raudonas kaip kraujas apdangalas. Tuoj po devintos Koč- 
reinas atsivedė laiptais Adamsą. Jie buvo paskutiniai, spėję įeiti 
prieš Frederikui Džonsonui užtrenkiant egiptietiškas duris. 

Didžiulėje salėje stojo tyla. 

Bulokas paskelbė, kad trofėjų atidengs lordas Baironas - la- 
bai tinkama mintis, nes vos prieš metus buvo išspausdinta jo 
„Odė Napoleonui Bonapartui“. Neregėtas poeto populiarumas 
sutraukė daugybę lankytojų, kurių nebūtų sudominusi pati ka- 
rieta. Adamsas su Kočreinu prasiskverbė pro minią ir sustojo 
priekyje. 

Po trumpos įžangos Bulokas pristatė Baironą, vienintelį iš 
žmonių, kuriam nereikėjo jokio pristatymo. Baironas padėkojo 
susirinkusiems, pasveikino su pergale hercogą Velingtoną, pa- 
smerkė Napoleoną ir pareklamavo naujausią savo knygą. 

Tada žengė atgal ir tyliai, kone be garso suplojo rankomis. 
galą, ir žmonių akims pasirodė karieta, nublizginta ir žvilganti 
kaip nauja. 

Žmonės siūbtelėjo artyn apžiūrėti šiuolaikiškos karietos įran- 
gos, apie kurią visi buvo skaitę. Laikraščiai jau kelias savaites 
pasakojo, kad karietą prireikus galima paversti miegamuoju, tu- 
aleto kambariu ar net svetaine, ir aprašinėjo plienu kaustytas, 
kulkų neperšaunamas jos sienas. 

Kočreinas karieta nesidomėjo, bet priėjo pasisveikinti su vai- 
kystės draugu. 

- Saimonai, jums iš tiesų reikėtų susirūpinti savo kaklaska- 
re, - tarė Baironas, - juk mada jau pasikeitė, nejau nežinojote? 

Kočreinas neužkibo ant šio kabliuko. Jis mostelėjo ranka, ro- 
dydamas sau į kairę. 

— Gal leisite jus supažindinti su ponu Adamsu? 

Baironas nulenkė galvą. 

- Labai malonu, pone. 

- Ponas Adamsas - tai tas džentelmenas, kuris daug iškentė- 
jo Afrikos dykumose ir lankėsi sostinėje Timbuktu. 

- Timbuktu? Ak, amerikietis - taip, girdėjau apie jūsų pareiš- 
kimą. 

- Pareiškimą? 

- Kad savo akimis regėjote brangiausią iš visų brangakmenių. 

Robertas Adamsas pasišiaušė nuo tokios brito paniekos. 

- Patikėkite manimi, Timbuktu niekas nepavadintų brangak- 
meniu, - atsakė jis. 

Prie jų priėjo pagyvenusi ponia, išgyrė naujausią Bairono kū- 
rinį, ir minia ją vėl nusinešė. 

- Bet dėmesiu, neabejoju, vis tiek mėgaujatės? 

Poetas tikriausiai turėjo suerzinti Adamsą, tačiau taip neįvy- 
ko. Veikiau sukėlė pasigailėjimą. 

— Mėgaujuosi dėmesiu tiek pat, kiek narvelyje įkalintas paukš- 
tis giedodamas kvailiams, — atrėžė jis. 

— Tad pasakykite man, paukšteli, - paklausė Baironas, atmes- 
damas galvą, - kur skristumėte, jei kas nors atvertų narvo du- 
reles? 

— Namo, - atsakė Adamsas, - į kitą pasaulio galą. 


ŠEŠTAS 


KITĄ DIENĄ DAR TIRŠČIAU prisigrūdusioje bibliotekoje Kočrei- 
nas davė ženklą tęsti pasakojimą. 

Robertas Adamsas vėl pakilo iš vietos ir nieko nelaukdamas 
prakalbo: 

— Varganas mūsų karavanas paliko Timbuktu ir patraukė į 
šiaurę, į beribę Sacharos dykumą. Buvome panašūs į vorą skruz- 
dėlių, ryžtingai ropojančių neaprėpiamais smėlynais. Klibinkš- 
čiuodamas, sukaustytas grandinėmis prisiekiau pats sau, kad jei 
tik galėsiu, būtinai dar grįšiu į šį dykumos miestą ir atsilyginsiu 
karaliui Vūlo. Bet vėliau, basomis išvargusiomis kojomis klam- 
podamas per smėlį, ėmiau mąstyti, kad Viešpats yra aukščiau- 
sias teisėjas. Jis regi visus darbus, gerus ir blogus, Jis teisia ir 
atėjus laikui skiria bausmes. 

Tad mes ėjome, ėjome, ėjome - vieną horizontą keitė dar 
penkios dešimtys kitų. Grandinės, kausčiusios mano rankas ir 
kojas, giliai įsirėžė į kūną, nutrintos vietos virto žaizdomis. Kai 
iš skausmo rėkdavau, maurų vadas riaumojo juoku ir siūlėsi nu- 
kirsti man rankas ir kojas, kad nebejausčiau skausmo. 

Mudu su Sančesu kentėjome, palikę patogų būstą Timbuk- 
tu. Spėjome priprasti miegoti ant minkštų čiužinių ir valgyti, 
kiek lenda. Tačiau tam tikru požiūriu jaučiausi patenkintas šia 

kelione per tyrus, kad ir kokia sunki ji atrodė. Žinojau, kad vie- 
nintelis būdas sugrįžti pas Kristiną — tai atkakliai, nesustojant eiti 
žingsnis po žingsnio. Sėdėdamas despoto rūmuose galėjau būti 
tikras dėl vieno - kad niekada daugiau nepamatysiu žmonos. 

Sančesas nejuto tokio pasitenkinimo. Nuo tos akimirkos, 
kai mudu palikome plūkto molio miestą, jis pasidavė nevilčiai. 
Verkė, kol pasikeitė trys horizontai, ir už tai maurai jį nuplakė. 
nant miego, ir jis sušnibždėjo ketinąs pabėgti ir grįžti į Tim- 
buktu. 

„Tavęs ieškos, - pasakiau. - Ir pagaus. Be to, kaip įstengsi 
bėgti, sukaustytas grandinėmis?“ 

„Viena laisvės minutė prilygsta visam gyvenimui nelaisvė- 
je“, - atsakė jis. 

„Privalome pasilikti su karavanu, bent kol išeisime iš dyku- 
mos smėlynų, — tariau. - Dabar pabėgimas prilygtų mirčiai. 
Reikia neskubėti, gerai pasirinkti progą“ 

Užmigau žiūrėdamas į žvaigždes. Staiga prabudau. Buvo vi- 
durnaktis, bet kilo didžiulis sąmyšis. Maurai atrodė be galo įsiu- 
tę, visi lakstė. 

Keletas užsidegė deglus, sėdo ant kupranugarių ir leidosi į 
tamsą. Atsisėdau norėdamas paklausti Sančeso, kas čia darosi. 

Bet jo nebuvo. 

Išaušus maurai grįžo. Nulipo nuo kupranugarių ir atėjo ten, 
kur susigūžęs sėdėjau aš. Vadas rankoje laikė šiurpiausią trofė- 
jų - kraujais pasruvusią Sančeso galvą. 

Sviedė man. 

Raudodamas ją apsiglėbiau. Tą matydami kiti kariai nume- 
tė savus trofėjus — pėdas ir rankas. Svarsčiau, ar ilgai išgyve- 

no Sančesas, kol maurai kapojo jį į gabalėlius. Bet tai nebebuvo 
svarbu — juk jam galiausiai pavyko pabėgti. 

Prieš karavanui pakylant žygiuoti stengiausi palaidoti smėlyje 
Sančeso palaikus. Įnirtingai kasiau smėlį rankomis ir jutau, kaip 
mano velionis draugas iš aukštybių žvelgia į mane. Apsirengęs 
baltais drabužiais, randų ir kraujo nesubjaurotas, visiškai ramus. 
Prisipažinsiu, mąsčiau ir aš pabėgti kaip jis, siekdamas laisvės. 
Bet kažkas manyje sukrutėjo, ir aš sudraudžiau save už tokias 
mintis, kurios prilygo ruošimuisi nusižudyti. 

Tad žengėme toliau, maurai jojo ant kupranugarių, aš klup- 
damas klampojau dykumos smėliu. Kai kur smėlis buvo išdegęs, 
kietas kaip terakota, kitur laisvai pustomas, vietomis suneštas į 
milžiniškas kopas. 

Nelaisvėje Timbuktu laikyti maurai buvo baisiai nusilpę. Švie- 
tė išsišovę kaulai, veidai buvo sulysę, pilvai nuo bado išsipūtę. 
Tą naktį, kai pabėgo Sančesas, vienas iš jų krito negyvas. Kone 
be garso, nes kūno būta beveik besvorio. 
juos, bet neliepė sustoti. Tas kerštingas žmogus krikščionis 
laikė parazitais. Tačiau vadovauti mokėjo. Jei karavanas būtų 
stabtelėjęs nors trumpą akimirką, vakare nebūtume spėję prieiti 
sudvisusios vandenvietės, ir kupranugarių gyvybei būtų iškilęs 
pavojus. 

Jau ir taip didžiausia kupranugarė popietės kaitroje parpuolė 
ant kelių. Apsidairiau aplinkui į kitus gyvulius, o kai atsigręžiau 
atgal, ji jau buvo padvėsusi. Turbūt jai paprasčiausiai plyšo šir- 
dis. Negaišdami maurai nuleido kraują ir išvalė skrandį, nudyrė 
kailį ir išpjaustė mėsą. 

Geriausius gabalus vadas davė suvalgyti išbadėjusiems vy- 

rams. Dalį kaulų ir mėsos suvyniojo ir sukrovė ant kitų kupra- 
nugarių. 

Ėjome dar savaitę, o gal ir ilgiau. Kupranugarės mėsa buvo 
griežtai normuota, nors man tekdavo tik kaulai. Suskaldydavau 
juos ir valgydavau čiulpus, todėl pasijutau daug geriau. 

Po dienos ar dviejų mėsa visai baigėsi. 

Tada porai maurų pasimaišė protas. Jie išbėgo į dykumą, 
kaukdami kaip šunys. Vadas susijaudino, tačiau nusprendė jų 
negelbėti. Atrodo, mes buvome priėję sausiausią Sacharos dalį, 
ir mūsų visų gyvybė priklausė nuo to, ar įstengsime greitai ir 
drausmingai keliauti. Svarsčiau, ar ir man nevertėtų ištrūkti, 
kaip aniems maurams. Bet vienam nebuvo nė mažiausios gali- 
mybės išlikti gyvam. 

Kiekvieną dieną vadas iš karavano reikalavo vis daugiau. 
Mūsų beliko dvidešimt. Iškeliaudavome rytą anksčiau, sustoda- 
vome kas keletą valandų tik sukalbėti musulmoniškų maldų ir 
išgerti po pusę gurkšnio brangiausio vandens. 

Tada vieną vakarą sugulėme miegoti. Sapnavau vaikystę, kaip 
pliuškenuosi upėje, landžioju po kriokliais. Staiga mane pažadi- 
no neįsivaizduojamai stiprus vėjo staugimas. 

Jis draskyte draskė dykumos paviršių, kaukė nelyginant pati 
Mirtis. Maurai karštligiškai skubėdami pririšo gyvulius ir su- 
krovė nešulius į krūvą. Tanakt nešvietė mėnulis, bet man nerei- 
kėjo šviesos, kad pajusčiau gyvulišką baimę. 

Atrodė, kad atėjo pasaulio pabaiga. 

Po valandos atskriejo ir pats vėjas — akinantis, dusinantis, 
pragaištingas ir žmogui, ir gyvuliams. Manęs nesaugojo drabu- 
žiai, tad vėjas drožė nugaros odą ir rovė plaukus nuo galvos. Tris 
kupranugarius palaidojo gyvus drauge su juos laikiusiais žmo- 

nėmis. Siautė visą naktį, baisiai vaitodamas. Įsikniaubiau veidu į 
kupranugario pilvą ir meldžiausi, kad manęs neužpustytų. 

Kitos dienos apypiete vėjas aprimo, vadas apžvelgė nuosto- 
lius. Netekome keturių kupranugarių ir penkių vyrų. Dingo du 
neįkainojami vandens maišai, dar pora buvo sudraskyti. Vadas 
nedelsdamas liepė žygiuoti. 

Paėję gal kokią mylią vėl pamatėme kopas. Nebuvo kitos išei- 
ties, tik kopti. Kupranugariai dejavo, bet mes lipome ir atsidūrė- 
me aukštumoje, nuo kurios vėrėsi gryniausio pragaro vaizdai. 

Apačioje plynėje mėtėsi didžiulio karavano liekanos, mirties 
karavano - tūkstančio kupranugarių ir bent jau dukart tiek žmo- 
nių griaučiai. Kadaise palaidotų gyvų, smėlio audros uždusintų 
ir užpustytų. Turbūt jie keliavo į musulmonų miestą - Meką 
rytuose už daugelio mėnesių kelio. 

Atsargiai apėjome mirties grimasų iškreiptus veidus ir suža- 
lotus, suklypusius griaučius. Stengiausi nežiūrėti, bet pasidaviau 
tai nepadoriai traukai — niekaip neįstengiau atitraukti akių nuo 
išdžiūvusių, iškankintų išraiškų, standžiai oda aptrauktų kaulų. 

Žvelgiau į juos, ir kiekvienas pasakojo savą niūrios pasmerk- 
ties istoriją, negalėjau nespėlioti, kad ir mūsų laukia panaši šiur- 
pi lemtis. 


SEPTINTAS 
LiLĖs SMOL RIKSMAI neleido miegoti visam Bedlamui. Prieš sa- 
vaitę jaunoji motina neteko kūdikio — sūnus Džošua mirė nuo 


džiovos. Vaikas springdamas kosėjo visą naktį, o paryčiais, di- 
deliam jos pasitenkinimui, giliai užmigo, klausydamas motinos 

lopšinės. Rytą ji atitraukė užuolaidas, pasilenkė prie lopšelio 
ir pirštais švelniai palietė vaiko skruostą. Iškart viską suprato. 
Motinos nuojauta. 

Sukrėtimas pasirodė toks stiprus, kad ji apalpo, ir ten netru- 
kus ją rado atėjusi sesuo Karolina. Atsipeikėjusi Lilė pajuto di- 
džiulį skausmą pakaušyje. Atmerkė akis, bet ničnieko nematė. 

Ji apako. 

Tad ėmė nesiliaudama klykti iš sielvarto ir įniršio, niekas ne- 
galėjo nutildyti šito klyksmo, net dienos ir naktys, praleistos 
klūpant bažnyčioje. Džošua pakrikštijo, palaidojo, o Lilė vis ne- 
siliovė klykusi. 

Sesuo ją nugabeno į Bedlamą tikėdamasi, kad gydytojui pa- 
vyks numaldyti sielvartą. Atvežė su naktiniais marškiniais ir pri- 
rištą prie ąžuolinio strypo. Mat apakusi ji pradėjo rautis plaukus 
ir kandžioti rankas. 

Emilė žinojo, kad gretimas kambarys tuščias jau tris savaites 
nuo tos dienos, kai jo gyventoja pasikorė audinio juosta, nu- 
plėšta nuo čiužinio. Pora prižiūrėtojų įstūmė ten Lilę, vis dar 
pririštą prie strypo, tebeklykiančią. 

Atėjus nakčiai, direktoriaus, juodbruvo valdingo vyriškio, pa- 
varde Lyčas, įsakymu ją tvirtai pririšo prie lovos. 

- Liaukitės ūbavusi, ponia! — riktelėjo jis. —- O jei ne, netruk- 
site pajusti, ką reiškia patekti į mano nemalonę! 

Iš pradžių Lilė į direktorių nekreipė dėmesio. Paskui jam pri- 
ėjus arčiau, spjovė ir pataikė į dešinę akį, vis dar nesiliaudama 
klykti. Ponas Lyčas paliepė atnešti jo mėgstamiausią rykštę, 
lanksčią, žilvičio, specialiai laikomą, jei ligonius prireikia pamo- 
kyti drausmės. Tvirtai suėmęs tol mušė Lilę Smol per nugarą ir 
sėdmenis, kol jos naktiniai marškiniai permirko krauju. 


224 


TIMBUKTU 


AŠTUNTAS 


KiTĄ RYTĄ PO IMPERATORIAUS KARIETOS atidengimo vikontas 
Forteskju įlipo į savąją ir paliepė Danui važiuoti į pietus per visą 
miestą ir per Londono tiltą. 

Buvo šalta, bet kiek vaiskiau negu vakar, anglių dūmų rūkas 
išsisklaidė, nurimo vėjas. Per pusryčius Forteskju pasakė Klarai 
vykstantis pas Bruksą paskaityti, bet iš tiesų jo ketinimai buvo 
kitokie. 

Jo karietai privažiavus prie Betliejaus karališkosios ligoninės 
vartų, išmušė vienuoliktą valandą. Karieta sustojo ir vikontas 
išlipo, vežikui dar nespėjus pasiūlyti pagalbos. 

Prie durų jį pasitiko ponas Lyčas. 

— Kaip jums rašiau, vikonte, mes su malonumu padėsime kuo 
galėdami, - įteikliai tarė direktorius. 

— Dėkoju, pone. Jūsų dėmesys jaudina. 

— Man regis, jus dominanti moteris gyvena rytiniame sparne. 
Liepsiu ją tučtuojau atvesti. 

Forteskju dar kartą padėkojo Lyčui, jam iš paskos nusekė į 
gydyklą ir įžengė į laukiamąjį. Priėjęs prie aukštų langų pažvelgė 
į vidinį kiemą, kur šaltyje mankštinosi grupelė pacienčių. 

Vėl pasirodė Lyčas. 

- Ji tuoj bus pasirengusi, — pranešė. 

- Labai gerai. 

Direktorius pastebėjo, kad Forteskju susidomėjo moterimis 
lauke. 

— Aš labai vertinu fizinius pratimus, — pasakė jis. — Šaltukas 
tiesiog stebuklingai išvalo organizmą. 

— Ar ligonės nesušąla į ragą? 

— Mes linkę jas vadinti nelaimėlėmis, vikonte, — griežtai at- 
sakė šis. - Taip, joms šalta, bet mankšta jas sušildo, nurausvina 
skruostus. Leiskite jus užtikrinti, kad visiems, patikėtiems mūsų 
švelniai globai, skiriame begalę užuojautos ir dėmesio. 

Kaip tik tą akimirką atvedė Emilę Vots. 

- Štai nelaimėlė, su kuria norėjote pasimatyti, — tarė Lyčas. 
liau nuo langų. Jos veide nebuvo jokios išraiškos, ilgi žili plaukai 
sušukuoti atgal. 

Lyčas jai pristatė vikontą Forteskju. 

— Dabar paliksiu judu, - tarė. 

Vikontas nepatogiai įsitaisė priešais Emilę ant kietos medinės 
kėdės. Jo sėdynė labiau buvo pratusi prie minkštų krėslų. 

— Ponia, - negarsiai prabilo jis, - atvykau čia sužinojęs apie 
jūsų padėtį. 

Emilė pakėlė akis, bet nieko neatsakė. 

- Jei gerai supratau, jūs artimai susijusi su vienu gerbiamu 
džentelmenu. Jis vardu seras Džefris Koldekotas. 

Išgirdusios šį vardą Emilės akyse žybtelėjo silpna švieselė. 

— Džefris, - tarstelėjo ji. 

— Pažįstate jį? 

- Taip, taip. Žinoma. Mes... - Emilė ūmiai nutilo ir atsigręžu- 
mano... 

- Jūsų?.. 

— Mano vyras, — užbaigė ji. 

Vikontas Forteskju pakėlė priešais ją delną. 

— Atleiskite, — pratarė jis, paskui atsiprašė dar kartą. — Ar 
galite man pasakyti, kodėl jūs čia? 

— Dėl priepuolių, — atsakė ji. - Džefris sakė, kad naktimis jie 
man užeina, ypač artėjant mėnulio pilnačiai. Tvirtino, kad ne- 
galiu gyventi tarp padorių žmonių, kad man reikia įsikurti čia. 

— Arjis kada nors jus lanko? 

— Kartą per metus, Kalėdų rytą. 

Nuoširdžiai padėkojęs Emilei, Forteskju atsistojo ir išėjo iš 
pasimatymų kambario. Netrukus jo karieta vežė jį Londono 
gatvėmis susitikti su seru Džozefu Benksu. Patogiai įsitaisęs, 
vikontas apsimovė pirštines ir įsižiūrėjo į sniegą. Negalėjo iš 
galvos išmesti Emilės Vots ir grotuotų langų, skiriančių ją nuo 
kitados tokio pažįstamo gyvenimo. 


DEVINTAS 


LEDI PENELOPĖ DEVONŠIR pasikvietė savo seserį ir tris artimas 
drauges papietauti į savo namus Bedfordo aikštėje. Namą ka- 
daise suprojektavo Nikolas Hoksmoras, skyrė jį meilužei Ma- 
tildai, ir ypatingo patrauklumo jam suteikė fasade išraižęs gėlių 
ornamentus. 

Oficialiai ledi Penelopė gedėjo savo vyro sero Čarlzo Devon- 
širo, su kuriuo susipažino prieš dvylika metų per savo debiutinį 
sezoną Londone. Mūšyje prie Vaterlo sužeistas į pilvą jis mirė 
nukraujavęs, nors chirurgas iš paskutiniųjų stengėsi iškrapštyti 
iš žaizdos muškietos kulką. Net sužeistas seras Čarlzas išliko 
stiprus kaip jautis. Kadangi nebuvo opijaus skausmui numalšin- 
ti, jį vos įstengė nulaikyti šeši vyrai. 

Dešimt metų trukusi santuoka su seru Čarlzu, kurį domino 
tik medžioklė, kraugeriškos pramogos ir karas, pasirodė siau- 

bingai nuobodi, tad nuo šio nuobodulio ledi Penelopę akimirks- 
niu išgelbėjo anas rytas prie Vaterlo. Sutuoktiniai beveik visą 
laiką gyveno atskirai, seras Čarlzas Škotijos kalnuose rinkdavo 
medžioklės trofėjus pilies sienoms puošti, o ledi Penelopė Lon- 
done arba kaimo dvare Glosteršyre lošdavo su draugėmis vistą. 

Pietaujant pokalbis netrukus nukrypo prie Roberto Adamso 
ir jo pasakojimo, kurio pasiklausyti teikėsi visos ten susirinku- 
sios ponios. Ledi Penelopė giliai įkvėpė oro, labai stengdamasi 
atrodyti kukli, nors tai jai niekada nesisekė. 

- Jei ne mano gedulas, — staiga pareiškė ji, — prisiviliočiau jį 
čia, liepčiau tarnams nekišti nosies iš savo kambarių ir apipil- 
čiau jį dėmesio ženklais. 

— Pene, brangioji, na, kaip tu gali taip kalbėti? —- rausdama 
paklausė ledi Dartford. 

— Aš garsiai išsakiau tavo svajones, - atsakė Penelopė. 

— Pusės Londono svajones, - pridūrė Harietė Bouz. — Juk 
šiurkštus pono Adamso grožis patraukė ne tik mus, damas. 

— Viešpatėliau, ar tikrai? 

- Jūs tik pažvelkite, kaip aplink sukiojasi tie puošeivos, kaip jį 
apžiūrinėja per savo lorgnettes. 

Ledi Dartford servetėle palietė lūpų kampučius ir palaukė 
tinkamos akimirkos. 

— O gal, - tyliai ištarė ji, - poną Adamsą labiau domina jo 
lyties draugija. 

Kitos moterys nutilo, paskui prapliupo kikenti. 

— Kaip tu gali taip kalbėti? — vos atgaudama kvapą paprie- 
kaištavo ledi Penelopė. 

— Na, pažvelk į jį. Jis nepasitraukia nuo pono Kočreino, ko- 
miteto sekretoriaus. Tarsi jie būtų suaugę. Vos tik kuri nors iš 

mūsų bent pažvelgia, jis iškart paknopstom bėga tolyn, veblen- 
damas apie Amerikoje paliktą savo didžiąją meilę. 

- Ji vardu Kristina, - tarė Harietė. 

— O aš sakau, kad ji - tai jis, jaunuolis, vardu Kristianas! 


DEŠIMTAS 


KočREINAS SAVO KAMBARYJE Laivyno gatvėje nerimavo dėl 
skolų. Gavo teisininkų laišką, reikalaujantį tuojau pat viską 
sumokėti, nes kitaip bus įmestas į skurdų skolininkų kalėjimą 
Maršalsyje. 

— Nejaugi šeima negalėtų paskolinti jums pinigų? - paklausė 
Adamsas. 

— Nieku gyvu negaliu jiems to pasakyti, - atsakė Kočreinas. - 
Tai negarbė. Mano motina po tėvo mirties baisiai vargo. Daug 
kas jai piršosi, bet ji visus atstūmė. 

— O kaipgi Forteskju, ar jis negalėtų jums padėti? 

— Taip, jis iš tiesų turtingas, labai turtingas, bet aš negaliu jam 
leisti sužinoti, į kokią keblią padėtį pakliuvau. 

- Ojei aš jam apie tai pasakyčiau? 

— Ne, ne! - stodamasis sušuko Kočreinas. - Taip negalima, 
jokiu būdu negalima. Aš ką nors sugalvosiu. 

Trumpai stojo tyla. Paskui Adamsas pakilo. 

- Arjūs tikrai manote, kad komitetui pavyks nusiųsti žmogų 
į Timbuktu, - paklausė, - pargabenti pasakiškų lobių ir išdalyti 
juos visiems, kas išreiškė pasitikėjimą juo? 

— Vilties yra. 

Adamsas netikėdamas pažvelgė į Kočreiną. 

— Ką jūs šnekate? Jūs savo paties ranka užrašėte mano pa- 
sakojimą apie tą bevertį miestą. Ar tai užuomina, kad netikite 
manimi? 

— Nebežinau, kuo man tikėti. 

Po valandos abu vyrai sėdėjo bibliotekoje nejaukiai tylėdami. 
Pakeliui iš Laivyno gatvės į Senąjį getą nė vienas iš jų neprata- 
rė nė žodžio. Seras Džefris atėjo iš savo kabineto ir pasveikino 
grupelę aristokratų, kurie kaip tik ėjo vidun pro atviras duris. 

Jis dygiai nužvelgė Adamsą. 

Įėjo Klara Forteskju su ledi Karolina Lem ir jos pusbroliu 
Berčiu. Susėdo į savo įprastas vietas greta ledi Devonšir ir jos 
draugių ir laukė, kol Adamsas atsistos. Kiekvienam iš jų bene 
įdomiausia buvo stebėti amerikietį, kuris pasakodamas iš naujo 
išgyvendavo audringos kelionės emocijas. Visos moterys sva- 
jojo apie jį, įsmeigusį akis į freską su Afrikos vaizdais, o paskui 
staiga nuleidžiantį jas į eilėmis susėdusias, kiekvieną jo žodį 
gerte sugeriančias damas. 

Kai biblioteka prigužėjo pilnutėlė, Kočreinas davė ženklą, pa- 
vilgė plunksną ir ėmė laukti. 

Amerikietis atsistojo ir pažvelgė į publiką. 

— Ponios ir ponai, - prabilo žemu, įtaigiu balsu, - prieš tęsda- 
mas pasakojimą norėčiau kai ką pasakyti. 

Gale susėdusios moterys neramiai sujudėjo krėsluose, o se- 
ras Džefris pažvelgė į eilę komiteto direktorių ir vėl į Robertą 
Adamsą. 

- Štai aš stoviu prieš jus — paprastas amerikietis jūrininkas, 
kurį gyvenime kamuoja vienintelis troškimas. Kuo greičiau grįž- 
ti namo, į jėga iš manęs atimtą gyvenimą. Neprašau jūsų tikėti 
tuo, ką pasakoju, nesitikiu, kad aš pats ar mano pasakojimas su- 

kels jūsų užuojautą. Bet turiu vieną prašymą. Prašau bent vaiz- 
duotėje nusimesti puošnius drabužius ir atsidurti mano vietoje. 
Kad galėtumėte spręsti apie mane, privalote jausti tą patį, ką ir 
aš, privalote užuosti dykumą ir patirti jos skonį ant liežuvio. 

Seras Džefris pašoko iš vietos. 

- Pone Adamsai, komitetas būtų dėkingas, jei baigtumėte šį 
teatrališką pasirodymą, - sulojo jis, - ir kuo greičiau tęstumėte 
pasakojimą. 

- Gerai, - atsiliepė Adamsas ir luktelėjo, kol Kočreinas pavil- 
gys plunksną. 

- Kaip jau pasakojau, prasiautė smėlio audra ir atidengė di- 
džiulį mirties karavaną. Beveik visą kitą dieną ėjome aplink jį. 
Paaiškėjo, kad žmonėms žuvus išdžiūvo ir visos jų vandens at- 
sargos. Kiekvienas iš tų nelaimingųjų ieškojo to paties — van- 
denvietės, kurią tikėjo rasią netoli. 

Ir ji ten buvo. 

Radome ją maždaug už mylios nuo paskutinio lavono šiaurė- 
je. Apkrautą akmenimis, tyčia tam suneštais, bet smėlis ir vėjas 
ją užpustė ir paslėpė nuo žmogaus akių. Vandenį pajuto kupra- 
nugariai. Priartėję prie vandenvietės sugulė ir nebenorėjo keltis. 
Vadas nušoko ant smėlio ir liepė savo vyrams atidžiai ieškoti 
ženklo. Man tai atrodė gryna beprotybė. Aplinkui vien smėlio 
kopos ir nė lašo drėgmės. 

Į priekį stūmėmės sunkiai, dar nebuvau girdėjęs taip vaito- 
jančių kupranugarių. Staiga vienas iš jų bakstelėjo snukiu į smė- 
lį. Užuodė vandenį. Maurai puolė kasti - kasė ilgai, galiausiai 
rado akmenis. Rykaudami iš džiaugsmo, nurinko juos ir ėmė 
stumdytis, stengdamiesi pirmi atsigerti. 

Bet jų džiugesys netruko virsti neviltimi. 

Jie prapliupo raudoti. Parpuolė ant smėlio, nusiplėšė turba- 
nus ir ėmė rautis plaukus. 
Vandenvietė buvo išdžiūvusi. 


VIENUOLIKTAS 


HARIS TORNLIS PENKIOLIKA METŲ dirbo durininku Diuko 
gatvės dešimtajame name - elegantiškame pastate Šv. Jokūbo 
kvartale. Didžiavosi gebėjimu įsiminti visų džentelmenų, per- 
žengusių šių namų slenkstį, vardus ir veidus. Jei jam kada nors 
pasiūlydavo arbatpinigių — taip retsykiais nutikdavo, - manda- 
giai atsisakydavo. Hario manymu, žmogui nieko nėra svarbiau 
už savo principus. 

Kartais aludėje prie bokalo jo paklausdavo, kur jis dirba. Haris 
atsakydavo, kad dirba laivyba užsiimančių džentelmenų grupei. 

Kartais padėdavo kokiam nors džentelmenui užnešti laiptais 
sunkius lagaminus. Jie visada būdavo to paties dydžio ir formos, 
pasiūti iš gerai išdirbtos jaučio odos, dvigubomis siūlėmis. Ir 
nurodymas visad būdavo tas pats: „Nunešk į ketvirtą aukštą ir 
palik prie durų“ 

1801 metų sausį, kai Haris pirmą kartą atvyko į darbo vietą, 
jam labai griežtai paaiškino, kad į verslo kambarį užeiti drau- 
džiama. Ir negalima įleisti jokių lankytojų, kad ir kaip gerai 
apsirengę ir įtakingi jie atrodytų, draudimas galiojo ir pačiam 
Hariui. 

Beveik visą laiką pastatas stovėjo tuščias. Partneriai tai aiški- 
no tuo, kad reikalus dažniausiai tvarko vyriausybės kabinetuo- 
se, o susitikimus rengia įvairiose Strando kavinėse. 

Bet kiekvieną penktadienį, lygiai ketvirtis po penkių, čia su- 
sirinkdavo keturi verslo partneriai. Jie visada būdavo apsirengę 
nepriekaištingai pasiūtais juodais kaip gagatas frakais, standžiai 
krakmolytomis kaklaskarėmis, pasisveikindavo su Hariu ir iš- 
kart skubėdavo viršun. 

Kartais atsinešdavo sunkius lagaminus, kartais ne. Bet visada 
vos peržengę slenkstį nusiaudavo batus. Haris dažnai pasvars- 
tydavo, kodėl jie taip daro, bet buvo gerai išauklėtas ir nieko 
neklausinėjo. 

Atvykus pirmajai grupelei partnerių, po dešimties minučių 
ateidavo dar šeši, paskui — dar penki. Išbūdavo iki kokios de- 
šimtos valandos, skirstydavosi po vieną, tarsi nenorėdami būti 
pastebėti tokioje draugijoje. Nepasitaikė, kad kuris nors iš džen- 
telmenų praleistų bent vieną sueigą net labai audringu, kaip kad 
pastarosiomis dienomis, oru. 

Penktadieniais iš ryto Haris šiek tiek ilgiau blizgindavo batus 
ir šveisdavo žalvarines livrėjos, vilkėtos nuo tos dienos, kai pra- 
dėjo dirbti dešimtajame name, sagas. Partneriai, atrodo, vertino 
jo tvarkingumą. Retai ką nors apie tai sakydavo, bet jis vis tiek 
juto, kad yra pastebimas. 

Be ketvirčio šeštą prie laukujų durų priėjo džentelmenas, ku- 
rio Haris anksčiau nebuvo matęs. Aukštesnio negu vidutinio 
ūgio, kiek kitaip, negu diktavo mada, sukirptu paltu - platoku 
ties pečiais ir ankštoku per klubus. Avėjo plonapadžiais lakuo- 
tos odos batais. 

— Kuo galiu jums patarnauti, pone? —- paklausė Haris. 

— Norėčiau sužinoti, ar čia Alta Templis, - atsakė džentel- 
menas. 

- Alta Templis? 

- Taip, Alta Templis. 

Haris papurtė galvą. 

- Ne, pone, — atsakė jis. — Čia įsikūrusi kompanija, kurios 
savininkai užsiima laivybos verslu. 

- Arjūs tikrai žinote? 

— Taip, pone, visiškai tikrai. 

Padėkojęs džentelmenas žengė atgal į gatvę. Jam nuėjus, Haris 
sustojo tarpduryje ir pajuto, kaip apima nerimas. Nė karto nie- 
kas čia nepasirodė iš anksto neįspėjęs, niekas niekada neklausi- 
nėjo apie tai, kas vyksta dešimtajame name. Haris pasvarstė, ar 
nereikėtų apie tai pranešti džentelmenams, savo darbdaviams, 
bet galiausiai atsisakė tos minties: nusprendė, kad džentelme- 
nas paprasčiausiai supainiojo adresą. 


DVYLIKTAS 


PRINCAS REGENTAS POZAVO Lorensui rausvajame atlaso kam- 
baryje. Ore tvyrojo rausvų lelijų, augintų Barnzo šiltnamiuose ir 
kas rytą atvežamų specialaus pasiuntinio, aromatas. Po pirmų 
trijų seansų princas liepė dailininkui atsigabenti kitą, daug di- 
desnę drobę, kad fone pakaktų vietos jo gyvūnų kolekcijai. 

Be to, jis du kartus persirengė uniformą ir galiausiai liepė Gy- 
vesui ir Hoksui iš Sevil Rou - kurių bendrovė iki tol siūdavo kara- 
liškajai šeimai tik aksomo kepuraites - pernakt pasiūti dar vieną. 
Naujoji uniforma buvo panaši į ankstesnį feldmaršalo kostiumą, 
tik su prašmatnesniais epoletais ir labiau liemenuota. 

Lorensas, seniai pratęs prie regento neryžtingumo, nė ne- 

drobę. Aštuonių pėdų pločio ir devynių aukščio plote puikiausiai 
tilpo visa pozuotojui už nugaros sustatytų gyvūnų kolekcija. 

Kai į kambarį įėjo Olvenlis, dailininkas maišė balkšvus dažus. 

- Štai ir tu, — tarė princas. - Sakyk, kaip manai, ar pavyko Lo- 
rensui perteikti panašumą? Ne juokas pozuoti savo valdiniui! - 
regentas sukikeno, prisidengęs burną tiesiais pirštais. 

Lordas Olvenlis iš patirties seniai žinojo, kad didžiausia klai- 
da tokiomis aplinkybėmis būtų mėginti apskritai ką nors sakyti. 
Visos pastabos - nesvarbu, palankios ar kritiškos - ilgainiui ne- 
išvengiamai atsirūgdavo. Tad perėjo kambarį ir minutę pastovė- 
jo Lorensui už nugaros, energingai linkčiodamas. 

— Taip, o taip, - pratarė. 

- Kaip atrodo? 

- Labai... eee... o taip, iš tiesų visai... 

Regentas suraukė kaktą. 

— Niekam tikęs, ką? - griežtai paklausė. 

— Ne, ne, jūsų aukštybe, geras. 

— Labai geras? 

— Taip, o taip, iš tiesų malonus akiai. 

Olvenlio išsisukinėjimai princui pabodo. Jis suplojo delnais, 
sukrutėjo ir atsigręžęs ėmė apžiūrinėti gyvūnus. 

— Nieko gero nebus! - garsiai tarė. - Taip netinka. 

Lorensas pasilenkė, pasirengęs išklausyti karališkojo nepasi- 
tenkinimo priežastį. 

- Reikia, kad už nugaros būtų koks nors didelis objektas, Lo- 
rensai. 

— Rūmai, pone? 

— Ne! 

— Tai gal kalnas? 

— Ne kalnas ir ne rūmai. Ne, norėčiau ko nors, kas suteiktų 
gyvybės. 

— Na, jūsų aukštybe, aš su malonumu tapiau žirafą ir didžiulį 
dramblį. 

- Tai gerai, gerai. Jie puikiai pripildo foną. Bet mums reikia 
dar vieno gyvūno, irgi stambaus, bet kitokio. 

Lorensas padėjo teptuką. 

- Kitokio, jūsų aukštybe? 

— Na taip, kitokio, - princas regentas vėl suplojo delnais. — 
Hastingsai! - sušuko. - Kur tas kvailys pasidėjo? 

Tarno pavardė nuaidėjo ilgais Karltono rūmų koridoriais ir 
netrukus pasigirdo greiti odinių padų žingsniai marmuro grin- 
dimis. 

Prie durų išdygo Hastingsas. Suprakaitavęs nuo bėgimo. Išsi- 
tiesė, sumušė kulnais ir nulenkė galvą. 

- Jūsų aukštybe? 

- Štai pagaliau ir tu, — atsiliepė princas. - Nagi, Hastingsai, 
drožk į Tauerį ir atgabenk mano portretui tinkamą gyvūną. Di- 
delį ir ne tokį niūrų, kaip tas nelemtas dramblys. Geriausia dry- 
žuotą. Nagi eik, stuobry. Ko dar lauki? Judinkis! 


TRYLIKTAS 


Kas VAKARĄ PRIEŠ ĮSITAISYDAMA LOVOJE Klara atsiklaupda- 
vo priešais kryžių, kabantį ant sienos, ir pasimelsdavo. Meldėsi, 
kad tėvas gyventų ilgai ir laimingai, kad motinos siela globotų 
juodu abu. Daug metų šis vakarinis ritualas nesikeitė. Bet dabar 
atsiklaupusi Klara paprašė ir trečio dalyko. 

Kietai užsimerkusi, suspaudusi delnus po smakru meldėsi, 
kad netašytasis amerikietis pamiltų ją taip, kaip pamilo ji pati. 

Sapnai, kaip visada, mirgėjo scenomis iš jos dievinamų roma- 
nų. Bet pagrindinis jų herojus buvo nebe pasipūtęs aristokratas 
iš Vidurio Anglijos grafysčių, bet tvirtas, tiesiakalbis amerikie- 
tis, vardu Robertas Adamsas. Ji įsivaizdavo, kaip jis pasakoja 
apie savo nuotykius tolimose šalyse, menkindamas patirtus pa- 
vojus. 

Kartais suimdavo delnais jos ranką, ir ji jausdavo jo pirštų 
šilumą. Nuleisdavo akis, kaire ranka paliesdavo jo krūtinę ties 
širdimi ir sukuždėdavo, kad myli. 

Aušrai išsklaidžius fantazijas, Klara gulėdavo lovoje ir sva- 
jodavo. Aiškiausiai įsivaizduodavo, kaip jis guli greta, šviesūs 
plaukai išsidraikę, veidas įkniaubtas į žąsų pūkų pagalvę. Stebė- 
davo jį, planuodavo bendrą gyvenimą, drauge su juo juokdavosi 
ir bučiuodavo jį. 

Paskui atsikeldavo iš lovos, ir sapnas pradingdavo tarsi spro- 
gęs muilo burbulas. Klara nusiprausdavo, apsirengdavo, ruoš- 
davosi pusryčiauti su tėvu — vėl atsidurdavo taisyklių kalėjime, 
kurį vadino gyvenimu. Atrodė, kol nemiega, tol yra negyva, tarsi 
iš gyslų būtų iščiulptas kraujas. Laisva pasijusdavo tik susitikusi 
draugę ir patikėtinę ledi Karoliną. 

Dažniausiai draugėms rodytis dviese viešai buvo nepadoru, 
nors ledi Karolina buvo gerai žinoma aukštuomenės dama. Vie- 
nintelė vieta, kur jiedvi galėdavo susitikti nepatraukdamos nie- 
kieno dėmesio, buvo Lakingtono knygynas Finsberio aikštėje; 
tačiau net ir ten eidama Klara turėdavo susigalvoti dingstį. Au- 
dringas Karolinos Lem romanas su jaunuoju lordu Baironu pel- 
nė tokią prastą šlovę, kad moterį smerkė kone visas Londonas. 

Net vikontas Forteskju, liberalių pažiūrų žmogus, kilstelėjo 
antakį sužinojęs, kad duktė draugauja su ledi Karolina. 

Vilkdamasis storiausią žieminį paltą jis pareiškė turįs vykti į 
Šv. Jokūbo gatvę detektyvinės prigimties reikalais. Vos išėjo iš 
namų, Klara nuskubėjo į viršų, persirengė ir paliepė Dalstonui 
atnešti mėgstamiausią žieminį apsiaustą. 

— Važiuoju pas Lakingtoną, noriu susirasti vieną knygą, - pa- 
sakė jam. 

Tai buvo Volpolio „Otranto pilis“, visų laikoma gotikinių ro- 
manų pirmtake. Klara tikrai žinojo, kad tėvo bibliotekoje šios 
knygos nėra, ir buvo nė kiek ne mažiau tikra, kad didžiojo kny- 
gyno savininkas neras jos savo lentynose dėl nuobodaus knygos 
stiliaus. Lakingtono „Mūzų šventovė“ garsėjo prekiaujanti tik 
skaityti tinkamomis knygomis. 

Nutarusi apieškoti visas lentynas Klara galės iki valios pasi- 
šnekėti su ledi Karolina viršutiniame knygyno aukšte, kur retai 
užklysdavo aukštuomenės atstovai. 

Gavusi draugės žinutę, Karolina atskubėjo į knygyną. Gyveno 
netoli, tad abi moterys atvyko vienu kartu. 

— Kas gi nutiko, brangioji? - žengdama į knygyną paklausė 
Karolina. 

Klara nuleido akis ir pajuto, kaip skruostu nusirito ašara. 

— Aš jį myliu, - sušnibždėjo. 

Po keleto minučių draugės sėdėjo ant suolelio trečiame aukš- 
te, kur iš dėžių būdavo prekiaujama penso vertės knygiūkštė- 
mis. Joks žmogus, branginantis savo reputaciją, nenorėtų būti 
čia pastebėtas, ir dėl to ši vieta puikiausiai tiko pasislėpti nuo 
kitų aristokratų. 

Klara palietė delnu skrybėlaitę tikrindama, ar ji nenuslydo 

lipant stačiais laiptais. Jos veido išraiška buvo liūdna, akys ap- 
siblaususios. 

-— Ar daug verkei? - susirūpinusi paklausė ledi Karolina. 

Klara linktelėjo. 

— Dar niekada nepasidaviau pagundai, — labai lėtai ištarė ji. — 
Tu mane pažįsti, juk esi mano geriausia draugė. Mano fantazijos 
paprastai būna giliai paslėptos, užrakintos nuo visų. Bet dabar 
juntu, kad jos pradeda veržtis į tikrovę, į šį pasaulį. 

— Brangioji Klara, - sušnibždėjo Karolina, — tu ne blogiau 
už mane žinai, kad ponas Adamsas vedęs ir kad tik mintys apie 
žmoną jam padėjo ištverti kraupiausias kančias. 

— Žinau, žinau, — atsakė Klara, keldama prie šnervės nėri- 
niuotą nosinaitę. - Bet pirmą kartą gyvenime aš ilgiuosi... 

— Ko ilgiesi? 

- Aistros... nevaldomos, laukinės, žodžiais neapsakomos ais- 
tros — panašios į tą, kokią tau teko patirti. 

Ledi Karolina pakėlė ranką ir išlygino suknelės raukšlę. 

— Geismo verpetai ir aistros sūkuriai, - mąsliai ištarė ji, — tai 
emocijos, kurias valdo ne protas, o širdis. 

— Taip! Todėl mano širdis srūva krauju. Nejaugi nejauti? Ne- 
jaugi nematai iš akių? 

Karolina pritariamai palenkė galvą. 

— Kiekvienam tai matyti, aišku kaip dieną, - tarė ji. 


KETURIOLIKTAS 


SERAS DŽEFRIS KOLDEKOTAS PAĖMĖ žiupsnį makubos ir už- 
gėrė taure maderos. Butelį per naktį laikė šaltyje - lauke ant 

palangės - ir dabar labai džiaugėsi jo apšarmojusiomis sienelė- 
mis. Gurkšnodamas patogiai atsilošė mėgstamame krėsle. Bal- 
dininkas ką tik pervilko jį mėlynu ornamentuotu šilku. 

Viljamas Devitas pasibeldė ir įėjo į kambarį. 

— Pasakojimas prasidės po pusvalandžio, — pranešė jis. 

— Prakeiktas Kočreinas, — tuoj pat suniurzgė seras Džefris. — 
Liepk Folkirkui, kad pakviestų Dženkinsą. Be jo paslaugų nie- 
kaip neapsieisime. Neturime kitos išeities. 

Devitas grįžo prie durų. Pirštais palietęs žalvario rankeną 
staiga prisiminė, kad Folkirkas pakeliui jam padavė laišką, kurį, 
pasak jo, ką tik atnešė pasiuntinys. Išsitraukė laišką iš vidinės 
kišenės. Mažą, labai purviną. 

— Atrodo, šis laiškas skirtas jums, sere Džefri, — pasakė. 
suotas jam. Perlaužė antspaudą ir permetė akimis trumpą teks- 
tą. Devitas kažką pasakė, bet seras Džefris jo neišgirdo. 

- Ar tai dėl ekspedicijos, sere Džefri? - antrą kartą paklausė 
Devitas. 

— Majoras Pedis... 

— Priėjo auksinį miestą? 

— Majoras Pedis... 

— Taip? 

— Majorą Pedį ir visus jo vyrus išskerdė laukiniai. 


PENKIOLIKTAS 


Po PUSVALANDŽIO ADAMSAS vėl stovėjo bibliotekoje prieš su- 
sirinkusius klausytojus. Pasakoti savo nuotykius ar kęsti paikus 


240 


TIMBUKTU 


Londono aristokratų komentarus jam nebuvo malonu. Tačiau 
nesiliovė sau kartojęs, kad su kiekvienu ištartu žodžiu artėja 
prie Hadsono. 

Palaukė, kol Kočreinas linktelės. 

Sulaukęs atsistojo, padėkojo susirinkusiems ir pradėjo. 

- Priėjome išdžiūvusią vandenvietę, - tarė. - Maurų vadas 
raudojo kaip vaikas. Iki tol elgėsi kaip tvirtas žmogus, juo klio- 
vėsi visi pakeleiviai. Bet pamatęs sausą vandenvietę neteko savo 
valios. Puolęs ant saulės išdegintos žemės rovėsi plaukus ir rai- 
čiojosi tarsi pamišėlis. 

„Dabar mirsime, — beviltiškai ištarė savo kalba. - Mūsų mir- 
tis neabejotina“ 

Patariau paskersti vieną kupranugarį, surinkti skysčius ir iš- 
gerti. Bet vadas nenorėjo klausyti niekieno, juo labiau krikščio- 
nio, patarimo. 

„Ar tu manęs negirdėjai, verge? — suriko. - Mirtis! Ji joja su 
mumis, jos šešėlis lydi kiekvieną iš mūsų“ 

Gal iš tiesų nebuvo vilties, o aš tikrai buvau krikščionis, bet 
galiausiai vadas manęs paklausė ir pasielgė, kaip patariau. Pa- 
skerdė kupranugarį, surinko skysčius. Dvokiantį skystį supylė į 
vandens odmaišius, kraują išgėrė, mėsą sukrovė į maišus. Neilgai 
trukus pakilome eiti, judėjome kur kas lėtesniais žingsniais, tarsi 
kiekvienas iš mūsų būtų jutęs greta slenkančią Mirties šmėklą. 

Po trijų dienų kelionės pagaliau pamatėme stovyklą. 

Ją išvydę maurai be galo susijaudino. Pagreitino žingsnius, ir 
netrukus mus jau sveikino vietos vadas. Tą senį smarkiai apde- 
gusiu veidu vadino Tuliku. Jis neturėjo dešinės ausies, akies ir 
dalies nosies. Tačiau pamačius mane jo sveikoji akis, regis, užsi- 
degė. Parodęs į mane ranka jis kažką pasakė mūsų vadui. 

Vyrai paspaudė vienas kitam rankas, ir aš perėjau Tuliko nuo- 
savybėn. 

Po savaitės maurai, atgabenę mane iš Timbuktu, patraukė to- 
liau. Nė vienas iš jų, net vadas, išeidamas nepažvelgė į mane, 
neatsisveikino. Jiems buvau tik daiktas, neturintis jokios vertės, 
juo labiau kad arti nebuvo nieko, kas sutiktų sumokėti už mano 
laisvę. 

Naujasis mano šeimininkas Tulikas su šeima vargais negalais 
gebėjo išgyventi dykumos pakraštyje. Jo avys nuolatos klaidžio- 
jo po saulės išdegintus plotus, ieškodamos šaknų ar ko kito, 
tinkamo ėsti. Jis turėjo tris žmonas. Dvi vyresnes, sukriošusias 
ir aklas. Vyro jos negerbė, viena kitą niekino. Tačiau labiausiai 
nekentė ir niekino trečiąją žmoną. Kokių dvidešimties metų 
merginą, vardu Aiša. 

Ji buvo visai kitokia — lanksti, švelnios odos ir nepaprastai 
švelnaus veido. Pamačiusi mane tuojau atsiuntė tarnaitę, kad 
pamaitintų mane koše. Nepaprastai skania. Kas vakarą man at- 
nešdavo dubenį košės, ir aš ją rijau tarsi išbadėjęs šuo. 

Praėjus dviem savaitėms Aiša paprašė paganyti negausią jos 
ožkų bandą bijodama, kad jų neišpjautų vilkai. Pažadėjo atsily- 
ginti ir parodė tuščią dubenį, leisdama suprasti, kad gausiu dar 
košės. Noriai ganiau gyvulius, bet ji neatsilygino. Žinoma, juk 
buvau tik vergas, bet man atrodė, kad pažadėjus reikėtų ir tesė- 
ti. Todėl po pietų pasipriešinau ir ji pakartojusi pažadą pareiškė 
sumokėsianti tą patį vakarą. 

Šeimininkui ir kitoms žmonoms sumigus, Aiša atsiuntė pas 
mane tarnaitę. Paklausiau, kur mano košė. Ji atsakė, kad šeimi- 
ninkė duos pati. Tad nuėjau į jos palapinę. Ir gavau didelį dubenį 
maisto, o kai išvalgiau, ji įdėjo dar. 

Labai džiaugiausi ir jai dėkojau. Ji nusišypsojo ir priėjusi prie 
manęs nusimetė nuo pečių drabužį. Šis nukrito ant žemės, o 
aš pamačiau, kad ji visiškai nuoga. Tada ji puolė prie manęs, 
kalbėdama, kad vyras nesuteikia jai pasitenkinimo. Atstūmiau 
ją surikęs, kad esu vedęs ir kad toks ryšys man, šiaip ar taip, 
reikštų mirties nuosprendį. 

Aiša sustojo ir garsiai suklykė. 

„Mus nužudys!“ - sušukau. 

„Tik tave“, - atkirto ji. 

Po akimirkos prie palapinės angos jau stovėjo mano šeiminin- 
kas Tulikas. Pamatė mane sveikąja akimi ir pakvietė sūnus, kad 
mane sučiuptų. Jie parvertė mane ant žemės, o tėvas prisiartino 
ketindamas užmušti. Ašmenys jau lietė mano kaklą, tik staiga 
pasigirdo balsas, raginantis sustoti. Tai prabilo kitas senis, tuo 
metu viešįs pas Tuliką. 

Jis iškėlė rankas į dangų ir garsiai pareiškė, kad nukirsdinti 
tokį kaip aš — per švelni bausmė, nes taip miršta garbingi žmo- 
nės. Ir pažadėjo draugui kitą dieną nusivesti mane į dykumą ir 
sušerti vilkams. Kalavijas nukrito ant žemės, o mane saugojo iki 
ryto, kad nepabėgčiau į dykumą vienas. 

Išgirdęs bibliotekos gale ūmų šurmulį, Adamsas nutilo nebai- 
gęs pasakoti. Klausytojai ėmė murmėti, šnaresys garsėjo, paskui 
visi pakilo ir atsisuko į duris. 

Staiga Kočreinas krūptelėjo, irgi atsistojo ir nulenkė galvą. 

Adamsas nesuprato, kas vyksta. Apsižvalgęs pamatė, kad į jį 
žiūri be galo storas vyriškis. Princas regentas metė pozuoti ir 
atėjo į komitetą, tebevilkėdamas feldmaršalo uniformą. Jam iš 
dešinės stovėjo lordas Olvenlis. 

- Štai tas amerikietis, jūsų aukštybe, kuris tvirtina savo aki- 
mis matęs Timbuktu. 

Princas iškėlė ranką ir liepė visiems sėstis. 

— Tęskite! - sušuko jis Kočreinui. — Įsivaizduokite, kad manęs 
čia nėra! 

Koldekotas pripuolė prie karališkojo svečio, norėdamas juo 
pasirūpinti, mat šis įsitaisė kambario gale ant žemos kėdės. 
Aukštuomenės pažibos apspito princą tarsi bitės avilio landą. 

Kočreinas davė Adamsui ženklą tęsti pasakojimą. 

— Išaušus mane pririšo prie kupranugario ir vėl išgabeno į 
dykumą, - pasakojo šis. - Gyvulys ėjo, kol saulė pakilo tiesiai 
mums virš galvų. Buvo taip karšta, kad užuodžiau, kaip svyla 
mano plika nugara. Tulikas pasiuntė vyriausią sūnų užtikrinti, 
kad draugas nepamirštų savo pažado mane nužudyti. 

Netekau sąmonės, o kai atsipeikėjau, kupranugaris stovėjo. 
Šeimininkas paliepė nukelti mane žemyn. Stebint Tuliko sūnui, 
mane nuleido ant smėlio. Riešus ir kulkšnis taip tvirtai surišo, 
kad nebegalėjo tekėti kraujas. Vėl netekau sąmonės. Tikriausiai 
tada Tuliko sūnus iškeliavo, nes atsipeikėjęs jo jau nebemačiau. 
Bet tėvo draugas stovėjo priešais. 

Palaukė, kol vaikinas iškeliaus, tada atrišo mano pančius ir 
liepė eiti drauge. Nuo pat pradžių neketino žudyti, nes žinojo, 
kad už mane, krikščionį, kur nors galima gauti didelę išpirką. 

Adamsas baigė kalbėti ir palaukė, kol Kočreinas viską užrašė. 
Princas regentas kambario gale gynėsi nuo meilikaujamos Kol- 
dekoto globos. 

- Jūsų aukštybe, koks mums didelis ir netikėtas malonumas 
regėti jus šioje kuklioje draugijoje, - virpėdamas kalbėjo seras 
Džefris. 

Princas ką tik susipažino su komiteto pirmininku, bet jau 
spėjo mirtinai juo pasibodėti. 

— Kaip galėjau neaplankyti šio didingo renginio? - paklausė 
jis. - Juk apie jį kalba visas Londonas. 

- Jūs neapsakomai malonus, jūsų aukštybe. 

- Tik pamanyk... - ištarė princas regentas sunkiai stodamasis 
nuo kėdės, - amerikietis pirmiau už jus pabuvojo Timbuktu. 
Kaip nuostabiai pasigėrėtina! 

Koldekoto veidas iš įsiūčio pamėlo. 

- Tai menka sėkmė, — atsakė jis, - bet juk visa Amerika — 
menkų pergalių šalis. 

- Jei ši sėkmė tokia menka, pone, tai kodėl jos nepavyko iki 
šiol pasiekti mūsų garsiausiems keliautojams? 

Seras Džefris pajuto, kaip ima kaisti viršugalvis. Sukandęs 
dantis atsakė: 

- Jūsų aukštybe, atrodo, kad tvirtas amerikiečių kūno sudėji- 
mas labai tinka ištverti Afrikos žemyno klimato sunkumus. 

— Norėčiau susipažinti su amerikiečiu, - tarė princas, eida- 
mas prie katedros, kur tebestovėjo Adamsas. 

— Tuojau pat, jūsų aukštybe, tuojau pat. 

Koldekotas pamojo ranka Kočreinui, susiraukė ir mostelėjo 
dar kartą. Netrukus Adamsas stovėjo priešais regentą. 

- Jūsų karališkoji didenybe, leiskite jums pristatyti šį žinomą 
asmenį. 

— Sužavėtas, pone, aš tiesiog sužavėtas, — tarė princas. 

— Malonu jus matyti, - atsakė Adamsas. 

Regentas pakėlė prie akių lornetą ir atidžiai apžiūrėjo Adamsą. 

— Kokių pramogų patyrėte Afrikoje, pone Adamsai? 

- Pramogų? 

— Na, taip, ar jus pakerėjo jos šiurkštus žavesys? 

Nežinodamas, ką į tai atsakyti, Adamsas tik nusišypsojo. 


245 


TAHIR SHAH 


— Ar matėte faunos? 

— Faunos? 

— Na, kokių nors gyvūnų? 

— O taip, įvairių. 

— Puiku! Ar jie jums patiko? 

Adamsas ir vėl nutylėjo, nesumojęs ką atsakyti. Jis palenkė 
galvą. 

— Puiku, - pakartojo princas regentas, — tada jūs turite at- 
vykti pas mane apžiūrėti mano kolekcijos. Man labai įdomi jūsų 
nuomonė apie naują eksponatą, kuris medžioja maniškėse Af- 
rikos savanose. 

— Kas tai per padaras? 

- Poliarinis lokys! 


VI 


Serui Džozefui Benksui atliekama dantų šalinimo operacija 4 
Diuko gatvėje renkasi A/ta Templis brolija + Princas regentas priima 
ponus Adamsą ir Kočreiną Karltono rūmuose + Benksų namuose 
tęsiasi dantų skausmo nemalonumai 4 Ponas Adamsas apžiūri 
princo regento kolekciją 4 Ponai Adamsas ir Kočreinas aptaria 
kvietimą paviešėti Braitone 4 Viešai pakarto nusikaltėlio kūnas 
ruošiamas skrosti + Daktaras Filpsas pradeda viešą skrodimą 4 
Alta Templis brolija renkasi dar kartą + Ponus Adamsą ir Kočreiną 
užpuola 4 Karališkojo Afrikos komiteto pirmininkas praneša, 
kad ponas Adamsas negyvas 4 Ruošiamasi daryti kengūros 
iškamšą 6 Prie ponios Pots kepyklos įsitaiso jaunas labai sulysęs 
elgeta + Ponai Adamsas ir Kočreinas pasirodo komiteto bibliotekoje 
kruvini, tačiau gyvi + Ponia Pots pakviečia elgetą vidun; šis pasisako 
esąs ponas Florensas $ Atvyksta karaliaus karieta, turinti nugabenti 
ponus Adamsą ir Kočreiną į Braitoną 4 Privatus pasiuntinys pristato 
į Karališkąjį Afrikos komitetą laišką iš Amsterdamo 4 Seras Džefris 
Koldekotas perskaito laišką 4 Ponai Adamsas ir Kočreinas pakeliui 
sustoja Tanbridž Velse ir gydykloje ragauja vandens 4 
Atvykimas į Braitono Paviljoną. 


PIRMAS 


SERAs DžozEFAS BENKSAS neatvyko į paskutinius pasakojimo 
seansus, nes jį kamavo baisus danties skausmas. Šešias dienas ir 
naktis skausmas nenumaldomai stiprėjo ir galiausiai tapo nebe- 
ištveriamas. Žmonai, ledi Felisitei, buvo patikėta iškviesti poną 
Haroubį, Kamden Taune dantų gydytojo praktika besiverčian- 
tį jorkšyrietį. Poną Haroubį gyrė visa išsilavinusi visuomenė ir 
pripažino, kad jis puikiai moka be skausmo traukti dantis. 

Specialiai šiam tikslui jis turėjo pasidirbdinęs replių rinkinį. 
Jos pasirodė neapsakomai patogios ir tinkamos, tad gydytojas 
jas naudojo visiems savo pacientams. Pats tikėjo, kad natūralūs, 
savi žmogaus dantys — tai laikina kliūtis, geriausia jų kuo grei- 
čiau atsikratyti ir pakeisti juos dirbtiniais, nutekintais iš bangi- 
nio ūso. 

Keliaudamas su kapitonu Kuku seras Džozefas Benksas daug 
sužinojo apie psichotropinius augalus ir keletą jų, naudojamų 
laukinių genčių visoje Polinezijoje, parsivežė namo. 

Ilgainiui jam pavyko išauginti ne vieną iš tų augalų šiltna- 
myje, ir jis naudojo juos savo paties reikmėms. Kamuojamas 
nepakeliamo skausmo, griebdavosi aukštosios brugmansijos, 
Amerikoje augančio bulvinių šeimos haliucinogeninio augalo, 
dar vadinamo angelo trimitu. Augalą lengva atpažinti iš ilgų, 
trimitiškų žiedų, dažniausiai baltų, sutemus skleidžiančių keis- 
tą aromatą. 

Benksas išmoko iš jų gaminti balzamą, kuriuo suvilgydavo 

pluoštelį plaušų ir pasitepdavo kaktą. Paskui patogiai atsiloš- 
davo supamojoje kėdėje ir per dešimt minučių persikeldavo į 
kliedesių šalį. 

Prisiklausęs angelų chorų ir prisižiūrėjęs vaivorykštės ryš- 
kumo spalvų, maloniai jausdavo išaugant sparnus ir nelyginant 
paukštis nuskriedavo viršum Londono stogų. Tokios būklės — 
apsvaigusį, pusiau netekusį sąmonės — garsųjį botaniką ir rado 
dantų gydytojas. 

Frensis Haroubis mokėsi ir dirbo pameistriu pas savo dėdę 
Samuelį Darkiną, kuris jaunystėje garsėjo puikiai mokantis nu- 
leisti kraują. Haroubis buvo stambus vyras ilga smailia nosimi, 
o einant jam virpėdavo rankos. 

Jis liepė Benksui išsižioti. Ligonis paklausė ne iš karto — ap- 
dujęs protas sunkiai suvokė paliepimą. Pamažu apatinis žandi- 
kaulis nusileido, ir Haroubis įdėmiai pažvelgė į burnos vidų. 

— O, varge, — ištarė jis, taisydamasis kaklaskarę. - Būtina ša- 
linti, pone, tik šalinti, ir daug. 

Benksas akimirką neteko sąmonės. 

- Šalinti? — paklausė tarsi per miegus. 

— Tuos niekam tikusius dantis, - niekinamai pareiškė Harou- 
bis, — būtina kuo greičiau išrauti. Aiškiai matyti, kad jie — di- 
džiulė bėda, pone, juk būtent jie jums kelia tokį skausmą. 

Jis paliepė tarnui atnešti dubenį verdančio vandens, kempi- 
nę, lėkštę ir žemą staliuką. Visa tai gavęs, išdėliojo ant staliuko 
savo reples, pamirkė kempinę vandenyje ir sugrūdo ją ligoniui 
į gerklę. 

Benksas sunkiai šnopavo, o gydytojas ėmėsi replių. 

Netrukus visi šeimynykščiai dangstėsi ausis nuo skausmingo 
riksmo. Ledi Benks iš pradžių atsisakė stebėti gydymo procesą, 

nes manė, kad ligonis turi teisę į privatumą, bet netrukus ir ji 
įbėgo į svetainę, kur buvo raunami dantys. 

— Daktare! — sušuko ji. - Nejau mano vyro būklė tokia sunki, 
kad jis klykia nelyginant kūdikis? 

Ponas Haroubis neatsakė. Labai susikaupęs darbavosi replė- 
mis, sukiojo jas ir tempė, o ligonis nesiliovė staugęs. Praėjus 
valandai nuo darbo pradžios lėkštėje jau gulėjo visi apatiniai 
Benkso dantys. 

Benksas, ištiktas šoko, spoksojo į lubas. Žmona plušėjo aplink 
jo krėslą. Liepė liokajui atnešti iš virtuvės svarą taukų. Sustingu- 
siais riebalais ištepė krauju pasruvusias ligonio dantenas skaus- 
mui numalšinti. 

Ištraukęs apatinius dantis, gydytojas kiek atsikvėpė. Paprašė 
atnešti portveino - jo įpylė į krištolo taurę. Vynas pasirodė toks 
geras, kad dantų gydytojas paprašė dar vienos taurės, paskui ir 
trečios. 

— Dabar pradėsiu šalinti viršutinius dantis, - jau nelabai aiš- 
kiai tardamas žodžius, pareiškė jis. 

Benksas kietai užčiaupė burną ir atsisakė išsižioti. 

— Deja, panašu, kad mano vyras labai išvargo, — tarė ledi 
Benks. — Ar negalėtume antros operacijos kiek atidėti? 

Haroubis liepė arčiau pastatyti portveino butelį. 

— Manau, geriausia tokių reikalų neatidėlioti, - išmaukė ket- 
virtą taurę portveino ir suplojo delnais. - Pakvieskite porą lio- 
kajų, kad palaikytų pacientą, - paliepė jis, abiem rankom su- 
griebdamas reples. 

ANTRAS 


DiUKO GATVĖS DEŠIMTO NAMO ketvirtame aukšte susirinko 
džentelmenai. Durininkas Haris Tornlis pasveikino kiekvieną iš 
jų, padėjo nusiauti batus ir laiptais aukštyn nunešė porą kietai 
prigrūstų jaučio odos lagaminų. Kaip įprastai, pastatė antrame 
aukšte prie dešinio kambario durų ir grįžo apačion, į savo postą. 

Susirinkimas prasidėjo. 

Penkiolika džentelmenų sustojo ratu, nuleidę prie šonų ran- 
kas, ant galvų užsimaukšlinę juodus gobtuvus. Priešais ant grin- 
dų stovėjo aštuonkampis, nulipdytas iš bičių vaško ir iškvėpin- 
tas levandomis. 

Kambaryje degė penkiasdešimt viena žvakė, kiekviena iš jų 
suvilgyta kiaulės krauju, pažymėta graikų abėcėlės raide. Sienas 
ir langus dengė drapiruotas raudonas audeklas. 

Susirinkusieji stovėjo tyliai medituodami, vieni pamažu sū- 
puodamiesi nuo pirštų galų ant kulnų, kiti nekrustelėdami. Su- 
laukęs tinkamos akimirkos, stambiausias iš visų pasveikino kitus 
narius. 

— Mokiniai, — tyliai ištarė jis, - mus čia subūrė Alta Templis 
sakramentas, kaip mūsų kaimenei įprasta. Ramybė jums. 

—- Ramybė ir tau, Mokytojau, — vienbalsiai atsakė džentel- 
menai. 

— Koks mūsų tikslas? 

- Žalios ganyklos. 

- O kas mūsų paspirtis? 

- Alta Templis piemens lazda. 

— Kviečiu šią Alta Templis kaimenę paklusti mūsų mokymui. 
Ar paklūstate? 

Keturiolika susirinkusiųjų pasitempė. 

— Paklūstame! - nuošė atsakymas. 

- Nusiraminkite, broliai, - tarė grupės vadovas. - Turiu nau- 
jienų. Teks ištverti kančių, bet jos pagausins mūsų jėgas. Ta 
ekspedicija, kuri buvo pasiųsta... Jos nebėra. Pedis ir jo vyrai 
išžudyti, jų kraują sugėrė Afrikos smėlis. 

Vyriausiasis mokinys patylėjo, laukdamas, kol kiti suvoks 
praneštą naujieną. Nuleido rankas prie šonų, paskui vėl jas iš- 
kėlė. 

— Bet tai nesvarbu, - tarė jis. - Galų gale Pedžio mirtis mums 
bus naudinga. Akcijų prekyba pranoko visus lūkesčius. Komite- 
to iždas kupinas, jo fondai mums pasiekiami. Galime pradėti. 

— Mokytojau, — paklausė aukščiausias iš apsigobusiųjų, - kas 
bus su jūrininku, tuo amerikiečiu? 

— Ar jis mums netrukdys? - paklausė kitas. 

— Ne, mano mokiniai, ne. Ponu Adamsu aš pasirūpinau. Ne- 
bijokite, netrukus jo absurdiški pasakojimai sukels viso Londo- 
no patyčias. 


TREČIAS 


PRINCAS REGENTAS POZAVO Lorensui senojoje sosto salėje. Ne- 
kreipdamas dėmesio į menininko norus, jis atsistojo tokioje vie- 
toje, kur natūrali šviesa buvo silpniausia. Lorensas nedrįsdamas 
priešgyniauti liepė savo tarnams nešioti drobę ir molbertą po vi- 
sus Karltono rūmus ir statyti ten, kur užsigeis princas. Retsykiais 
vidun įskriedavo Izabelė, paaimanuodavo, skųsdamasi prastu oru 
arba tuo, kad per maža gyvų gėlių, ir vėl išlėkdavo lauk. 

Kolekcija buvo išdėliota gretimame kambaryje; tai atliko spe- 
cialus neseniai pasamdytas žinovas. Samdydamasis tas žmogus, 
vokietis vardu Hermanas Frošas, tvirtino gerai išmanantis, kaip 
savanų plėšrūnai tyko aukų. Niekam nerūpėjo, kad jis niekada 
Afrikos nematė. Princui jis patiko, nes nenustebo pamatęs ko- 
lekcijos įvairovę ir pareikalavo gyvūnus eksponuoti pagal dydį. 

Kitą dieną antrą valandą popiet Kočreinas atvedė Adamsą į 
Karltono rūmus ir, kaip buvo lieptas, kreipėsi į liokajų, kad šis pa- 
kviestų asmeninį princo sekretorių Frensį Hastingsą. Po ilgų liū- 
desio dienų Kočreino dvasia mažumą atsigavo. Rytą jis gavo By- 
tės laišką. Šis atkeliavo iš Paryžiaus, ir ji pasakojo jame netrukus 
važiuosianti į Ženevą, tada persikelsianti per Alpes ir trauksianti 
į Italiją apžiūrėti antikos pasaulio. Prašė Kočreino ją pamiršti, bet 
pridėjusi postskriptumą prisipažino visada jį mylėsianti. 

Komiteto sekretorius užsikišo laišką po marškiniais, prispau- 
dė jį prie širdies. Nutarė amerikiečiui apie jį nesakyti. Laikyda- 
mas jį paslaptyje kažkodėl jautė keistą vidinę šilumą. 

— Tik pamanykite, — staiga ištarė jis, — jo aukštybė pats susi- 
domėjo jūsų pasakojimu! 

- Jis toks pats juokdarys kaip ir visi kiti to prakeikto komiteto 
nariai, — šaltai atrėžė Adamsas. 

— Cit, cit, pone, princas garsėja subtiliu skoniu ir giliomis 
įžvalgomis. 

- Bet jis vis tiek juokdarys. 

Kaip tik tuo metu grįžo liokajus ir paprašė ponų sekti paskui. 
Jie įėjo į didingą koridorių, pasuko prie erdvių laiptų. Nulipę 
laiptais pateko į didelę salę su erkerio langu. Lorensas kaip tik 
baigė piešti kūningą regento siluetą. Pats princas stovėjo prie- 
šais su nauja uniforma tarsi Romos imperatorius. 

Jo dešinėje stypsojo sargybinis su livrėja ir rankoje laikė vieną 
storo odinio pavadžio galą. Kitas galas buvo pritvirtintas prie 
kaustyto antkaklio, o šis užsegtas ant kaklo gyvam suaugusiam 
tigrui. 

- Paerzink jį! - paliepė regentas. — Noriu, kad urgztų. 

Gyvūnui bakstelėjo lazda, bet jis nepasijudino. Toks jo abe- 
jingumas suerzino būsimą valdovą, ketinusį paveikslą pavadinti 
„Du tigrai“. 

- Įsivaizduokite, kad jis riaumoja, Lorensai, — ištarė regentas, 
stengdamasis stovėti tiesiai. - Kitus gyvūnus verčiau pamirški- 
te. Svarbiausia, kad būtų matyti tigras. Juk jis simbolis, Hanove- 
rių dinastijos simbolis. 

Hastingsas žengė priekin. 

— Dovanokite, jūsų aukštybe. 

— Kas? Hastingsai, juk žinai, kad nemėgstu, kai man trukdo! 

- Jūsų aukštybe, tai tas amerikietis, amerikietis iš Timbuktu. 
Jis atvyko. 

— Tikrai? Ir ko jam reikia? 

— Kolekcijos, jūsų aukštybe. Atrodo, jūs kvietėte jį apžiūrėti 
kolekcijos. 

— A, taip, labai gerai. Atvesk. 

Atvestas į sosto salę Robertas Adamsas atsidūrė tarp didžiu- 
lės portreto drobės ir regento. 

- Sveiki, — ištarė jis. 

- A, amerikietis! Prašom čia, dėkitės prie mūsų linksmos 
draugijos. 

Kočreinas paskui Adamsą įėjo į kambarį. Pasveikino princą ir 
smarkiai krūptelėjo pamatęs tigrą. 

- Jis gyvas, jūsų aukštybe? 

— Žinoma, gyvas, žmogau! 

Regentas paleido iš rankų apsiausto kraštelį, ir šis nuslydo ant 
grindų. Pavargęs stovėti pasirinkta poza tikėjosi, kad Lorensas 
baigs portretą iš atminties, dažniausiai taip ir nutikdavo. 

— Mes baigėme, pone Lorensai, — šaltai pranešė princas. — 
Toliau manykitės pats. Jei nutapysite iki antradienio, sumokė- 
siu dvigubai. Hastingsai, užsirašyk. Jei Lorensas pasiskubins, jo 
laukia atlygis. 

- Dėkoju, jūsų aukštybe, - ištarė menininkas. 

- O dabar eime, pone... Kuo jūs vardu, negaliu prisiminti? 

—- Adamsas, Robertas Adamsas. 

- Taigi eime su manimi, pone Adamsai. Manau, kad jūs būsi- 
te maloniai nustebintas. 


KETVIRTAS 


PAŠALINĘS TIKRUOSIUS sero Džozefo dantis, ponas Haroubis 
ėmėsi iš Vaterlo mūšio lauke surinktų dantų gaminti dirbti- 
nius, įstatomus. Sumanus dragūnas, gebėjęs išlikti gyvas, pa- 
sibaigus mūšiui visą rytą vaikščiojo po lauką ir tyčia tam at- 
sineštu plaktuku išmušinėjo nukautų prancūzų dantis. Visas 
rinkinys — šeši šimtai dvidešimt trys įvairių dydžių ir formų 
dantys - buvo parduoti Haroubiui už didžiulę sumą: penkis 
svarus. 

Seras Džozefas vėl pasivilgė kaktą brugmansijų nuoviru, o 
paskui dar prarijo drachmą laudanumo. Pastarojo vartoti ne- 
mėgo, bet dabar skausmas buvo toks nepakeliamas, kad buvo 
pasiryžęs padidinti savo paties nustatytą vaistų dozę. 

Ledi Benks pridėjo prie jo žandikaulio vėsią kempinę ir pa- 
šnibždomis išreiškė užuojautą. 

— Prakeiktas šundaktaris! — valandėlę patylėjęs, šūktelėjo 
Benksas. 

— Dirbtiniai dantys dabar labai madingi, brangusis, — pa- 
prieštaravo ledi Benks. 

— Gal jie ir madingi, ponia, bet mano burnoje tikrai nebus 
kokio nors jauno dendžio kaplių! 


PENKTAS 


KoLEKCIjOos SALĖJE HERMANAS FROšAS, priimtas nuolat pri- 
žiūrėti faunos, šluostė dulkes nuo gyvūnų iškamšų. Jo pareiga 
buvo rūpintis, kad princui prisižaidus su gyvūnais šie saugiai 
grįžtų į Kolekcijos salę. Dar jam reikėjo grėbliu lyginti storu 
sluoksniu ant grindų pabertą iš Norfolko atvežtą smėlį ir išran- 
kioti kriaukleles. 

Frošas gimė Hamburge buhalterio, vedusio buvusią karališ- 
kosios šeimos asmens meilužę, šeimoje. Šis ryšys su aristokrati- 
jajam kėlė nemenką pasididžiavimą ir kartais leisdavo vaizduo- 
tei nuklysti kiek toliau, negu derėjo. 

Kai į salę įbėgo liokajus, Frošas kaip tik valė užpakalinę žira- 
fos koją. 

— Dėmesio! — sušuko jis. — Jis eina. 

Frošas greitai paslėpė šepetį su semtuvėliu ir išsitempė ati- 
duoti pagarbos. 

Į salę įsiveržė regentas, jam iš paskos Adamsas, o šiam įkan- 
din - Kočreinas. Už jų ėjo Hastingsas, pora tarnų ir tigras, kurio 
pavadį tvirtai laikė padėjėjas. 

- Štai, pone Adamsai, mano savana, — pareiškė princas. — 
Nebloga, ką? Nors man, aišku, nederėtų pačiam tuo girtis. 

— Ar šiuos gyvūnus atsivežėte iš Afrikos? — paklausė Adamsas. 

— Dievulėliau, ne! Jie visi iš žvėryno, iš Tauerio kalvos. 

Regentas kažką pasakė Hastingsui, šis pamojo Frošui. Vokietis 
žengė tris žingsnius atgal ir papūtė į miniatiūrinį sidabro švilpuką, 
kurį nešiojosi pasikabinęs ant šilko raištelio. Porą minučių nieko 
nebuvo matyti, paskui gyvūnai pamažu ėmė slinkti smėliu. 

— Sakykite, pone Adamsai, ar tai jums neprimena jūsų paties 
patirtų nuotykių? 

Amerikietis prieš atsakydamas gerai pagalvojo. Jis aiškiai 
matė, kad kolekcija princui regentui labai brangi, ir nenorėjo jo 
nuvilti. 

- Atrodo, tarsi nė nebūčiau palikęs pirmykščių Afrikos kraš- 
tovaizdžių, — ištarė jis. 

Princas atsigręžė į jį, jo akyse blizgėjo ašaros. Jis nusišluostė 
jas tyčia tam nešiojama nėriniuota nosinaite. 

- Jūsų pagyrimas man malonus, - atsakė jis. - Norėčiau jus 
pakviesti į Braitoną pasisvečiuoti. Pasistačiau ten kuklų Paviljo- 
ną, kuris man teikia begalę džiaugsmo, — princas nutilo ir pa- 
lietė skruostą pirštų galiukais. — Sugalvojau, — ištarė tarsi pats 
nustebęs, - pasiimsime drauge ir gyvūnus! 


ŠEŠTAS 
— BRAITONAS! TIK PAMANYKITE! — ištarė ponas Kočreinas, 


jiems susėdus pusryčiauti pas ponią Pots. - Princas pasisamdė 
geriausius architektus, kad šie įgyvendintų jo vaizduotės kūrinį 

pietų pakrantėje. Visa aukštuomenė negali atsigėrėti stebuklin- 
ga jo puošyba. Sako, kad tai gryniausia fantazija. Gerai įsižiūrė- 
jus ima rodytis, kad nesieki kojomis žemės! 

— Ar toje jūsų aukštuomenėje kas nors išvis stovi ant Že- 
mės? — pasiteiravo Adamsas. — Turtuoliai valdo visus turtus, 
o vargšai vos suduria galą su galu ir graužia plikus kaulus. Tik 
pamanykite, kaip gyvena princas! Įsisupęs į mylių mylias šilko ir 
apsikarstęs auksu. Tikra gėda. 

— O Amerikoje viskas kitaip? 

Adamsas nurijo paskutinį kąsnį košės ir padėjo šaukštą ant 
stalo. 

— Mūsų siekis, - mąsliai atsakė jis, - yra lygybė. Gal ne visada 
pavyksta ją užtikrinti, bet ji egzistuoja ir niekada nepamiršta- 
ma - tai mūsų visų idealas. 

— Kada nors atidavęs skolas gal ir aš keliausiu į Ameriką. Ką 
apie tai manote? 

- Puiki mintis! 

— Mano dėdė kariavo jūsų Pilietiniame kare. Ar aš jums ne- 
sakiau? 

— Ne, nesakėte. 

- Jį sužeidė, - tarė Kočreinas, - mūšyje prie Vait Pleinso. Jam 
amputavo koją. Chirurgas nupjovė ir įdėjo į indą su vyno actu. 
Dėdė laikė ją stiklainyje ant židinio atbrailos. Labai didžiavosi. 

- Saimonai, galiu iš visos širdies jus užtikrinti, kad Amerika 
visais požiūriais yra neribotų galimybių šalis. 

— Bet ką aš ten veiksiu? 

- Sieksite savo svajonės. Pasistatysite namą, vesite dorą, die- 
vobaimingą merginą, auginsite vaikus. 

Kočreinas nugėrė šokolado. Nuo jo lūpų išnyko šypsena. 

— Aš jums kai ką pasakysiu, - staiga ištarė jis. 

— Ką? 

— Mes tyčiojamės iš Amerikos vaikiškumo. Tačiau ateis die- 
na — po daugelio metų, — kai ji galiausiai suaugs, ir tada mūsų 
pačių imperija subyrės į šipulius. 

— Bet iki tol kiek dar šalių nusiaubs jūsų laivai, kaip nusiaubė 
manąją? 

- Jei Liverpulio grafui nereikėtų į nieką atsižvelgti, visas pa- 
saulis jau būtų po Unijos vėliava. 

— O Timbuktu? Ar anglams tikrai reikia šio trofėjaus? 

— Komitetas mano, kad taip. 

- Ir trokšta ištuštinti nesamus aukso rūsius. 

- Robertai, ar jūs nesuprantate? Timbuktu mums reiškia kur 
kas daugiau negu lobius, kurių ten gal yra, o gal ir nėra. Tai fan- 
tazija, legenda, mitas apie aukso šalį. 

- Bet jei nėra lobių, nebus ir turto. 

Kočreinas paprašė ponios Pots atnešti dar karšto šokolado. 

— Lobis ne toks svarbus, svarbesnė legenda, - atsakė jis. - Tai 
tarsi aromatas, kurį skleidžia gardus obuolių pyragas. Skonis 
pats savaime nieko vertas, jis tik kelia apetitą. Tas pats ir dėl 
Timbuktu. Komitetas, paskelbęs viešą akcijų pardavimą, pelnė 
daug daugiau, negu būtų gavęs pavykus ekspedicijai. Iždas pil- 
nas pilnutėlis. Savo akimis mačiau apskaitos lapus. Ir visus šiuos 
pinigus žmonės atidavė savo noru, pavedė komiteto priežiūrai. 
Seras Džefris ir direktoriai jau susikrovė turtus, jiems nėra jokio 
reikalo juos gabentis iš juodosios Afrikos. 

— Bet Koldekotas tiki majoro Pedžio ir jo kampanijos sėkme. 

- Jūs teisus, tiki, bent iš dalies, - atsakė Kočreinas. — Jis taip 
puikiai geba įtikinėti, kad patikėjo net pats. 

SEPTINTAS 


PAKARTO NUSIKALTĖLIO PALAIKAI buvo pateikti viešai apžiū- 
rai operacinėje, rytinėje Albemarlio gatvės pusėje. Juos atitem- 
pę pora nešikų burbėjo dėl smarvės. Nusikaltėlis, vardu Levas 
Polkovičius, buvo pakartas prieš dvi savaites. Kuo nusikalto, ne- 
skelbta, nors sklandė gandai, neva mėgino užgrobti Karališkojo 
jūrų laivyno fregatą, gabenančią atsargas į Grinvičą. 

Chirurgas Horacijus Filpsas liepė nešikams kol kas neužkelti 
kūno ant operacinio stalo. Prieš susirenkant skrodimo žiūro- 
vams jis mėgdavo gerai apžiūrėti lavoną, pasidėjęs ant grindų. 
Taip galėdavo pirštais gerai apčiuopti slėpsnas ir nugarą. Filpsas 
mėgdavo kartoti, kad šiek tiek pamaigius apgedusį lavoną gali- 
ma įgyti labai daug medicinos žinių. 


AŠTUNTAS 


KočREINO MANYMŲU, pilkos sausio dienos sekino žmogaus svei- 
katą ir bukino gebėjimus. Nuo pat vaikystės jis sunkiai tverdavo 
žiemos mėnesius daugiausia dėl to, kad tėvas versdavo jį miegoti 
lauke, norėdamas užgrūdinti. Labiausiai jis bijojo, kad vienturtį 
sūnų pašauks į karą arba — dar blogiau — iškvies į dvikovą. Todėl 
Kočreinas nuo pat kūdikystės kiekvieną laisvą akimirką būdavo 
grūdinamas, kad išsiugdytų nepaprastą tvirtumą. 

Prieš savo netikėtą baigtį Kočreinas vyresnysis reikalavo, kad 
sūnus mylių mylias eitų basas Peninų kalnų takeliais, nusėtais 
aštriomis titnago atšaižomis. Be to, pasamdė bokso trenerį ir 
užrašė sūnų mokytis fechtuoti Andželo akademijoje. Tačiau 

jam tepavyko išugdyti tik gilų sūnaus pasibjaurėjimą bet kokiais 
karo ar priešiškais veiksmais. 

Jei būtų buvusi Kočreino valia, jis niekada gyvenime nebūtų 
nuėjęs žiūrėti daktaro Filpso atliekamo viešo skrodimo. Pjaus- 
tyti pašvinkusį dvokiantį nusikaltėlio lavoną visuomenės pra- 
mogai tokios jautrios prigimties žmogui kaip jis atrodė visiškai 
nepakenčiama. 

Tad serui Džefriui paliepus stebėti skrodimą, paskirtą to ryto 
vienuoliktą valandą, jam teko atsiremti į kėdės atlošą. 

- Gydytojas malonėjo mums atsiųsti kvietimą, — tarė Kolde- 
kotas. — Jūs turėsite atstovauti direktoriams. 

— Gerai, sere Džefri, — atsiliepė Kočreinas, jausdamas, kaip 
bąla veidas. 

- Ir pasiimkite drauge tą nelemtą amerikietį. Gal jam iš to 
bus bent kiek naudos! 

Kočreinui gerokai palengvėjo pamačius, kad pirmosios eilės 
aplink skrodimo stalą jau žmonių užimtos. Juodu su Adamsu 
susirado vietas, o daktaro Filpso asistentas paprašė žiūrovų 
pasirengti skrodimui. Susirinko apie du šimtus penkiasdešimt 
džentelmenų. 

Operacinėje, kurią apšvietė pro pagrindinį kupolą sklin- 
danti šviesa, aidėjo entuziastingi, jaudulio kupini šnibždesiai, 
paprastai lydintys viešai rengiamus skrodimus, ypač kai juos 
atlieka toks garsus ir visiems žinomas chirurgas kaip daktaras 
Filpsas. 

Be penkių minučių vienuoliktą į operacinę įvažiavo seras 
Džozefas Benksas ir sustojo salės priekyje, už kokio pusantro 
jardo nuo stalo. Nuo pastangų sukti ratelius jis buvo visas sukai- 
tęs, skruostai švietė kaip prinokusios slyvos. 


262 


TIMBUKTU 


— Garbės žodis! - ištarė jis besipinančiu liežuviu, pamatęs sau 
už nugaros sėdintį Kočreiną. —- Garbės žodis! Brangūs draugai, 
jūs privalote sėsti greta manęs, daug patogesnėje vietoje! Atei- 
kite šen! Džentelmenai, prašau jus prieiti arčiau! 

Kočreinas ir Adamsas persėdo arčiau prie Benkso krėslo. 

"Tą pačią akimirką įėjo chirurgas. 

Užpakaliniame kambaryje jis spėjo persirengti - apsimovė 
tamsiai mėlynas kelnes ir apsivilko krakmolytą baltos medvil- 
nės liemenę. Po ja vilkėjo baltus marškinius, ryšėjo raudoną 
kaip kraujas kaklaskarę. Žiūrovai pamatę jį ėmė ploti ir svei- 
kinti. 

— Man, kukliam darbininkui, didžiulė garbė, - gerai surepe- 
tuotu aktoriaus balsu prakalbo chirurgas, — šį rytą stovėti jūsų 
akivaizdoje, pasirengus atlikti rusų kilmės nusikaltėlio, pavarde 
Polkovičius, skrodimą. Ypač malonu išnarstyti lavono kūnišką- 
jį pavidalą į jo sudedamąsias dalis, pateikti žiūrovų dėmesiui ir 
paaiškinti įvairiausius sudėtingus žmogaus kūno elementus. 

Daktaras Filpsas mostelėjo ranka nešikams, ir šie užkėlė la- 
voną ant stalo. Šis garsiai bumptelėjo; lavonas tebebuvo su vi- 
sais drabužiais, oda pilka kaip grafitas, kojų pėdos melsvos, net 
pajuodusios. Chirurgas delnu perbraukė per riebaluotus rau- 
donus lavono plaukus ir nubraukė juos nuo veido. Tada linkte- 
lėjo asistentui, šlubam jaunuoliui, vardu Čarlis Flaunderis, iki 
praėjusių metų dirbusiam Oksfordšyro Šv. Martyno bažnyčios 
zakristijonu. 

— Ponas Flaunderis malonės pašalinti drabužius nuo lavono 
pilvo srities, - tarė Filpsas, rinkdamasis skalpelį. Iškėlė jį ašme- 
nimis aukštyn, kad šie atspindėtų nuo kupolo krintančią šviesą. 
Tolumoje suskambo žalvarinis varpelis renginiui pradėti. 

— Nagi, prie darbo, - ištarė chirurgas ir skalpelio ašmenimis 
perbraukė išilgai krūtinės. 

Ruso vidaus organai atsivėrė žiūrovų dėmesiui, ir susirinku- 
sieji garsiai sušuko. 

Skrodimas vyko visą valandą, per tą laiką Filpsas padarė ke- 
letą įvairių išvadų. Svarbiausia iš jų buvo ta, kad nusikaltėlis ne- 
trukus būtų vis tiek miręs nuo ligos, net jei jo nebūtų ištikusi 
prievartinė mirtis. Ant kairiojo inksto Filpsas atrado didžiulį 
naviką - šis patologijos įrodymas sukėlė jam smalsumą ir pasi- 
tenkinimo šypseną. 

Niekas taip nesudomina ir nepaskatina mąstymo procesų, 
kaip geras auglys. 


DEVINTAS 


Už NE VISOS MYLIOS nuo Albemarlio gatvės operacinės Diuko 
gatvėje visi penkiolika Alta Templis narių stovėjo aptemdytame 
sueigų kambaryje išsitempę, su gobtuvais ant galvų. Jie nuste- 
bino Harį Tornlį atvykę netikėtai - anksčiau to niekada nepasi- 
taikydavo. 

Degė žvakės, jų liepsnos lengvai virpėjo nuo vėjo, pučiančio 
pro nesandarius langus. 

Mokytojas stovėjo priešais juos. 

— Mokiniai, — dusliai ištarė jis, - mus surinko Alta Templis 
sakramentas, kaip įprasta mūsų kaimenei. Ramybė jums. 

— Ramybė ir tau, Mokytojau. 

— Koks mūsų tikslas? 

- Žalios ganyklos. 

— O kas mūsų paspirtis? 

- Alta Templis piemens lazda. 

— Kviečiu šią Alta Templis kaimenę paklusti mūsų mokymui. 
Ar paklūstate? 

Mokiniai, kaip ir anksčiau, stovėjo išsitempę. 

— Paklūstame! — ištarė visi kaip vienas. 

— Broliai, turiu jums naujienų, — kalbėjo mokytojas. - To- 
kių skubių, kad negalėjau laukti iki kito mūsų palaimintosios 
brolijos susirinkimo. Mes peržengėme smėlyje nubrėžtą ribą, 
ir atgal sugrįžti nebegalime. Mūsų planas pradėtas įgyvendinti. 
Tegyvuoja tikrasis Karalius! 

— Tegyvuoja tikrasis Karalius! - sušuko mokiniai. 


DEŠIMTAS 


IšĖMĘS RUSO PLAUČIUS, širdį ir blužnį, daktaras Filpsas paliepė 
asistentui nurengti lavoną. Kai kelnės buvo sukarpytos, jis pa- 
ėmė antrą skalpelį, vėl iškėlė jį prieš šviesą ir perrėžė Polkovi- 
čiaus pilvą iš kairės į dešinę. Ant stalo išvirto žarnos ir išpampęs 
skrandis. Daktaras, spėjęs priprasti prie pūvančios mėsos dvo- 
ko ir jį pamėgti, su ypatingu malonumu rausdavosi po žinduolių 
virškinamąjį kanalą. 

Didžiumą jaunystės jis praleido tėvo ūkyje, skrosdamas avis 
ir atidžiai apžiūrinėdamas jų vidurius, tad dabar didžiavosi ge- 
bėjimu pastebėti menkiausius virškinamųjų ir kitų vidaus orga- 
nų pokyčius. 

Seras Džozefas Benksas privažiavo arčiau, norėdamas geriau 
įsižiūrėti. 

— Garbės žodis! - šūktelėjo. — Čia tai bent! Pažvelkite, pone 
Kočreinai! Žiūrėkite, kokia neregėta gausybė žarnų! 

Daktaras išėmė žarnas ir spirale išdėliojo aplink lavoną. Ope- 
racinėje pasklido sušvinkusios mėsos dvokas. Kočreinas, iš 
anksto sumirkęs nosinę 4711 eau de Cologne, stipriai ja užsi- 
spaudė nosį ir burną. Jautė tuoj nualpsiantis. 

Adamsas palietė jam petį. 

- Gal eikime? - paklausė. 

- Taip. Taip. Pasakiškai gera mintis. 

Kočreinas atsistojo ir pirmas nuėjo prie durų, kur stovėjo chi- 
rurgo asistentas. 

—- Mums reikia įkvėpti oro, - braudamasis pro jį ištarė Koč- 
reinas. 

— Paskubėkite, pone, kitaip nespėsite pamatyti, kaip atveria- 
ma kaukolės ertmė! 

Išėjęs į lauką Kočreinas stabtelėjo, stengdamasis atgauti pu- 
siausvyrą. Nugara atsirėmė į gretimo namo sieną. 

- Tai šitokias pramogas mėgsta rinktinė Anglijos aukštuo- 
menė? - paklausė Adamsas. - Jos man primena Afrikoje regė- 
tus vaizdus. 

- Iš tiesų tai gryniausias barbarizmas! 

- Bet matėte — salė pilna. 

- Lygiai taip, kaip komitete, kai jie subėga klausytis jūsų pa- 
sakojimo. 

Adamsas sustingo. 

— Tai štai kuo aš tapau, Saimonai? 

— Kuo? 

— Pramoga, proga prasibaškyti? 

- Na, tam tikra prasme, sakyčiau, taip, - Kočreinas paskutinį 
kartą pauostė nosinę ir įsikišo į rankovę. - Tačiau, kita vertus, 
jūs kaip ir daktaras Filpsas patenkinate jų žinių troškimą. 

- Cha! 

— Gal prieš grįždami į komitetą užeikime į „Jamaikos vyni- 
nę“? Manyčiau, nepakenks pasistiprinti viena kita taurele. 

Vyrai nuėjo Pikadiliu pro Buloko Egipto muziejų Lesterio 
aikštės pusėn, o ten pasisamdė po nešamąją kėdę. 

Po keturiasdešimties minučių jie jau sėdėjo patogiai įsitaisę 
garsiausioje Londono kavinėje, prekiaujančioje karštais ir šal- 
lio, bet šį kartą liepė atnešti dvigubą porciją brendžio, o netru- 
kus - dar vieną. Adamsas užsisakė to paties. 

Valanda praėjo nepastebimai, ir jie netvirtai žengė į gatvę. 
Girdėjo, kaip grindinio akmenimis dunda karietų ratai. Ore tvy- 
rojo dūmai — skaisčiai degė muilo virykla, liepsnas dar labiau 
kurstė nuo Temzės pučiantis gaivus vėjas. Kočreinas į kvapą ne- 
kreipė dėmesio. Gaisrai Londone įsiplieksdavo taip dažnai, kad 
jų beveik niekas nebepaisydavo. 

Kai Kočreinas pasakojo amerikiečiui apie bažnyčios varpų 
gausmą Kotsvoldo kaime, kur vaikystėje leisdavo vasaras, staiga 
iš už vežimo iššoko žmogus. 

Šešių pėdų dviejų colių ūgio, nesiskutęs, pavandenijusiomis 
mėlynomis akimis ir sulipusiais rudais plaukais. Iš šiurkštaus 
medvilninio tvilo pasiūtu paltu, kairėje pusėje įplyšusiu, nudi- 
lusiu per siūles. Dešinėje rankoje turėjo lazdelę. 

Pakėlęs atstatė ją į Kočreiną. 

— Bėgam! - suriko Adamsas. 

Jie nulėkė Čipsaido link. Antstolis, žirgliodamas daug plates- 
niais žingsniais, bėgo iš paskos. Draugai peršoko gėlių lysves ir 
leidosi Karaliaus gatve Rotušės link. 

— Greičiau, štai ten, Robertai! - suriko Kočreinas, stumtelėjęs 

amerikietį siauru pasažu už Rotušės. Antstolio kaustytų batų 
žingsniai artėjo. 

- Jis mus tuoj prisivys. 

— Po šimts, velniop juos visus! - suriko Kočreinas. 

— Štai čia. 

— Ne, ne. Čia aklagatvis. 

— Tada čia. 

— Taip. Bėgam. 

Kočreinas pasuko į skersgatvį, kuriame glausdavosi šliundros, 
per naktį siautusios „Saracėno galvoje“. 

—- Mes juo atsikratėme! Garbė Dievui! 

— Per greitai džiaugiatės, - paskubėjo atsiliepti Adamsas. — 
Na, štai! Jis mus pamatė! 

Antstolio šešėlis nuslydo skersgatviu, ištiesęs ranką šis žmogė- 
nas pakėlė lazdelę. Kočreinas atsigręžė ir suprato, kad jie pakliuvo 
į spąstus. 

- O, siaube! Ir čia aklagatvis! 

Po akimirkos antstolis juos puolė. Adamsas pasviro į priekį, 
stengdamasis išmušti jam iš rankos lazdelę. Bet užpuolikas nu- 
traukė makštį ir pasirodė triašmenė geležtė. Jis smeigė Adamsui 
ir pataikė į petį. 

— Tu ne antstolis! - sušuko Kočreinas. 

Adamsas nuplėšė nuo gretimos sienos gabalą varinio stog- 
vamzdžio ir iš visų jėgų smogė užpuolikui, šis pargriuvo ant že- 
mės. Metęsis ant jo Adamsas atėmė ginklą ir įrėmė ašmenis į 
kaklą. 

- Kas tave siuntė? Sakyk! Greičiau, arba perrėšiu gerklę! 

Užpuolikas šastelėjęs į šoną parmetė Adamsą ant nugaros. 
Tada iškėlęs špagą nusitaikė jam į gerklę ir sušuko: 

— Pirmininko įsakymu! 

VIENUOLIKTAS 


KETVIRTĄ VALANDĄ POPIET Karališkojo komiteto biblioteko- 
je susirinko tiek žmonių, kad nebuvo kuo kvėpuoti. Praėjo trys 
dienos po paskutinio Adamso pasakojimo, ir aukštuomenė ne- 
kantravo išgirsti apie tolesnius jo nuotykius. 

Pirmoje eilėje sėdėjo Klara Forteskju, atlydėta pusbrolio Hen- 
rio Ficviljamo. Šis visai atsitiktinai išvyko iš Paryžiaus ir pasiekė 
Londoną išvakarėse. 

Seras Džefris Koldekotas išsitraukė iš liemenės kišenėlės auk- 
sinį Bregė chronometrą ir pažvelgė į ciferblatą. Laikrodyje buvo 
įtaisytas turbijono mechanizmas, todėl jis niekada neatsilikdavo 
ir neskubėdavo. Pirmininkas atsistojo, iškaitusiais nuo laukimo 
skruostais prasibrovė į kambario priekį ir davė ženklą Viljamui 
Devitui. Šis savo ruožtu tris kartus suplojo delnais, stengdama- 
sis nutildyti susirinkusiuosius. 

Kai stojo tyla, Koldekotas pakėlė rankas. 

— Ponios ir ponai! - sušuko, paskui dar kartą pakartojo, tik 
garsiau. — Aš kaip visada su ypatingu malonumu sveikinu jus 
mūsų garbingame Karališkajame Afrikos komitete. Žinau, kad 
ne vieną iš jūsų pakerėjo nepaprasti pono Adamso nuotykiai, 
bet turiu jus įspėti, kad mūsų amerikietis bičiulis daugiau jų ne- 
pasakos. 

Bibliotekoje nusirito nekantrumo banga. 

— Kur jis? - šūktelėjo kažkas. 

— Pabėgo atgal į Ameriką! - atsiliepė kitas. 

— Na, žinoma, jis buvo demaskuotas ir pripažintas šarlata- 
nu! - pridūrė trečias. 

Sėdinti pirmoje eilėje Klara pajuto, kaip skaudžiai nudiegė 
skrandį. Ji suspaudė pusbrolio plaštaką. 


269 


TAHIR SHAH 


Koldekotas vėl iškėlė rankas. 

— Ponios ir ponai! - iškilmingu balsu tarė jis. — Man tenka 
liūdna pareiga jums pranešti ypač nemalonią žinią, ką tik pasie- 
kusią mano ausis. Be galo apgailestaudamas pranešu maloniai 
auditorijai, kad ponas Adamsas nebegyvas. 


DVYLIKTAS 


PRINCAS REGENTAS davė aiškius nurodymus pervežti visą ko- 
lekciją į Braitoną, Frošas turėjo ją išdėlioti didžiojoje Paviljono 
pokylių salėje. 

Princui nusibodo laukti, kol vienintelė žvėryno kengūra nu- 
sibaigs natūralia mirtimi, tad jis pasiuntė Hastingsą į Tauerį su 
penkių svarų dovana, tikėdamasis užtikrinti greitesnį gyvūno 
galą. Rytojaus dieną į Karltono rūmus atskubėjo specialus pa- 
siuntinys pranešti, kad sterblinis gyvūnas, neilgai mįslingai ne- 
lieso veido žmogus pavarde Masis, davė gyvūnui praryti su ėda- 
lu dvi saujas laudanumo. 

Beitmeną vėl iškvietė į Tauerį daryti naujos iškamšos. Kitą 
dieną juodu su žmona Mode per vakarienę valgė kengūrienos 
žlėgtainį. Abu pasimėgavo subtiliu mėsos skoniu ir išreiškė viltį 
dar kada nors jos paragauti. 

Po trijų dienų iškamšų meistras nuskubėjo į Londoną, dėžėje 
veždamasis gyvūno iškamšą. Kaip visada, stabtelėjo Kolčestery- 
je ir atvyko į Karltono rūmus kitą dieną penktą valandą popiet 
plačiai šypsodamasis. 

Hastingsą pakvietė priimti krovinį. 

Išpakuoti nebeliko laiko, nes princas jau keliavo į Braitoną. 
Tad kengūrą pastatė koridoriuje prie kitų jau pakuoti paruoštų 
eksponatų. 

Hermanas Frošas suirzęs žingsniavo koridoriais baiminda- 
masis, kad kelionė prastokais Anglijos keliais gali pakenkti ko- 
lekcijai. Beitmenas su kengūra įėjo į vestibiulį ir abu vyrai prie- 
šiškai sužiuro vienas į kitą. 

— Kas čia? - lediniu balsu paklausė Frošas. 

— Ken-gūra, - atsakė iškamšų meistras. 

- Iš Afrikos? 

— Taip, man atrodo, jog taip. 

— Tai gerai, pastatykite ją prie Afrikos lokio. 

Dėžę atnešė arčiau, numetė prie žirafos, ir Frošas paženklino 
ją raudonu kryžiumi. Po valandos ji jau keliavo į Braitoną drau- 
ge su kitomis iškamšomis. 


TRYLIKTAS 


LAIVYNO GATVĖS TRISDEŠIMT ŠEŠTAME NAME ponia Emilija 
Pots kepė mėsos ir inkstų pyragą. Tai buvo tvirto sudėjimo mo- 
teris sidabriniais plaukais, kūdikystėje dėdės ūkyje Hartfordšy- 
re žindyta ožkos pienu tiesiai iš spenio. Keturiasdešimt metų ji 
kiekvieną dieną kepdavo po šešis pyragus, o vakarais sutrauk- 
davo iš pieno varškės. Visą tą laiką maitino kone visus mylios 
spinduliu aplinkui kepyklą gyvenančius viengungius. 
Kočreinas pas ponią Pots valgydavo kasdien po du kartus. Va- 
kare, vos jam įėjus pro duris, priešais atsirasdavo lėkštė su mėsos 
pyragu. Per pusryčius jis valgydavo rūkytų silkių su duona, pa- 

sidažydamas ją į tirpintus taukus. Ponia Pots laikė jį nuolatiniu 
klientu ir dažnai juokaudavo, kad mielai už jo ištekėtų, jei tik 
būtų trisdešimt metų jaunesnė, o jis - ne tokios geros kilmės. 

Tą rytą, kai Dženkinsas buvo pasiųstas susidoroti su Adamsu, 
prie ponios Pots kepyklos įsitaisė labai sulysęs elgeta akmeniniu 
veidu. Jis vilkėjo tikrais skarmalais, žvelgė padūmavusiomis tuš- 
čiomis akimis. 

Ponia Pots pasiuntė vieną iš virtuvės parankinių nunešti jam 
šiokių tokių maisto likučių. Pamanė, kad tai vienas iš dauge- 
lio nuskurdusių jūrininkų, kurie dabar, pasibaigus Pirėnų karui, 
slampinėjo visose Londono gatvėse. 


KETURIOLIKTAS 


NUSKAMBĖJUS ŽINIAI apie Adamso mirtį, biblioteka pratrūko 
šūksniais: toks sąmyšis retai kildavo aukštuomenės sambūrių 
vietose. Klara Forteskju nualpo, jos gležnas kūnas susmuko ant 
grindų. Pusbrolis vėdavo jai veidą plaštaka. 

Koldekotas, stovėdamas salės priešaky, kiek įmanydamas 
stengėsi atkurti tvarką. Beviltiškai mėgino atremti klausimų ti- 
radą. 

Viljamas Devitas suplojo rankomis. 

- Brangūs draugai, - kiek įmanydamas garsiau tarė jis, - kaip 
mums pranešė gerbiamas pirmininkas, amerikietis jūreivis už- 
pultas ir nužudytas Londono gatvėse, o drauge su juo ir mūsų 
ištikimasis sekretorius ponas Kočreinas. Kokia ironija - ponas 
Adamsas ištvėrė tokius nepaprastus nuotykius Juodajame že- 
myne ir liko gyvas, tačiau krito čia, mūsų sostinėje. 

Vėl pasigirdo šūksniai, triukšmas dar sustiprėjo. Devitas vėl 
paprašė tylos. 

— Norėčiau šiek tiek sušvelninti šią liūdną žinią, - pasakė 
jis. - Turiu žinių, kad majoras Pedis pasiekė Nigerio upę ir jau 
yra visai netoli auksinio miesto. Norėčiau dar... — staiga jis nuti- 
lo. - Aš... eee... na, hm... 

Seras Džefris, stovintis greta Devito, nusekė akimis jo žvilgsnį 
link didžiųjų durų, kurios prasivėrė ir spragtelėjusios netrukus 
užsidarė. Priešais juos stovėjo du vyrai, niekieno nepastebėti, 
tylūs. 

Abu kruvini. 

— Gerasis Dieve, — ištarė Devitas išpūtęs mažas akutes. — 
Pone Adamsai, pone Kočreinai! — šūktelėjo paskui. — Koks 
džiaugsmas! 

- Jie gyvi! - sušuko kažkas iš klausytojų. 

— Gyvi? 

— Taip, pone! Štai, žiūrėkite! 

Klara Forteskju vos vos pravėrė akis ir atsisėdo ant kėdės. 

— Robertai, o, brangusis Robertai! - šūktelėjo ji. 

Kočreino lydimas Adamsas lėtai nužingsniavo pro žiūrovus į 
bibliotekos priekį. Tyčia nenusiprausė ir nepersirengė drabužių, 
kad visi klausytojai aiškiai pamatytų, jog pavojų galima patirti 
ne tik Afrikos žemyne. 

Kočreinas užlipo ant pakylos. Iškėlė ranką tramdydamas su- 
maištį. 

— Prašau atleisti, kad atvykstame pavėlavę, - pasakė. — Pake- 
liui mums šiek tiek sutrukdė. Ponas Adamsas norėtų kuo grei- 
čiau pasakoti toliau. Dar kartą meldžiu mums atleisti. 

Koldekotas ir Devitas virdami iš pykčio stebeilijo į Robertą 
Adamsą, o šis atsistojo į įprastą vietą ir prakalbo. 

— Kaip jau sakiau, — prabilo nusivilkdamas švarką, ir visi iš- 
vydo kiaurai krauju permirkusius marškinius, — šeimininko 
svečias išsivedė mane į dykumą, palaikė ten ir paliko mirti. Bet 
šio Žmogaus godumas padėjo man išsigelbėti, - Adamsas staiga 
nutilo. Iš lėto pasisuko kairėn ir pažvelgė tiesiai Koldekotui į 
veidą. - Godumas, - tęsė jis, - žemiausia ir niekingiausia žmo- 
nių yda. Tačiau aš už ją dėkingas, nes ji ne tik paskatino sąmoks- 
1ą mane pražudyti, bet ir išgelbėjo man gyvybę. 

Likęs su manimi vienas, tariamasis mano žudikas mane at- 
pančiojo, surišo tik rankas ir pritaisęs raištį prie kupranugarės 
pavadžio nusivilko mane iš paskos. 

Ėjome dienų dienas, pamečiau jų skaičių. Saulė virš galvų 
kaitino įnirtingiau negu bet kada anksčiau, kiek įstengiau pri- 
siminti. Mano sužalotą nugarą nusėjo gilios labai skausmingos 
žaizdos. 

Mums slenkant į šiaurę, smėlio kopos vis aukštėjo. Kai kurios 
atrodė kaip tikri kalnai, stūksantys aukštai virš mūsų. Kupra- 
nugarė sunkiai jas įveikdavo, aš irgi. Kasnakt mėgindavau nusi- 
mesti antrankius. Jie buvo šonuose sutvirtinti varžtais - neturė- 
jau jokio įnagio jiems atpalaiduoti. 

Po geros savaitės kopos sumažėjo, o gruntas po kojomis tapo 
kietesnis. Naujasis mano šeimininkas atrodė patenkintas. Žygia- 
vome vis greičiau, per dieną įveikdavome po daugiau kaip dvide- 
šimt mylių. Galiausiai vieną rytą horizonte kažką pastebėjome. 

Mano pusiau apakusiom akim tai atrodė panašu į pilį. Šei- 
mininkas sušuko: „Vanduo! Ten vanduo!“ - ir baisingu greičiu 
nuskubėjo į priekį. 

Po pietų prisiartinome prie statinio — milžiniškos akmenų 

gabenti tokią gausybę akmens luitų į pačią dykumos gilumą. 
Šeimininkas man paaiškino, kad tvirtovę pastatę dvasios. Vadi- 
no jas džinais. 

Už tvirtovės riogsojo pora taranuoti skirtų pabūklų, kuriais, 
regis, buvo pramuštas vienas tvirtovės kampas. Pilis dūlėjo be- 
veik visai sugriauta. Prisiartinome ir žengėme į vėsų storų sienų 
metamą šešėlį. Buvo visiškai tylu — dieviška ramybė. Kupranu- 
garė parpuolė ant kelių ir nebesikėlė. Sumojęs, kad tai akivaiz- 
dus ženklas, jog ji netoli pajuto vandenį, šeimininkas išsiėmė iš 
nešulio savadarbį kastuvą ir pradėjo kasti. 

Kapojo kietą raudoną smėlį, o aš susigūžiau prie kupranu- 
garės, džiaugdamasis poilsiu. Netoli smėlyje pastebėjau kyšan- 
čią saulės išblukinto audeklo skiautę. Priėjęs kilstelėjau. Savo 
didžiausiam siaubui, po audeklu išvydau negyvo, sudžiūvusio 
žmogaus veidą. 

Griuvau aukštielninkas ir begriūdamas išgirdau šeimininko 
riksmą. 

Prie mūsų iš tvirtovės bėgo pora tuaregų. Už jų pamačiau dar 
du, toliau - penkis. Visi artėjo prie šeimininko. 

Pasinaudodamas proga puoliau prie kupranugarės, tvirtai su- 
ėmiau pavadį ir tol traukiau, kol ji atsistojo. Tada vienu moju, 
vis dar sukaustytomis rankomis, užšokau gyvuliui ant nugaros 
ir tarsi vėjas nulėkiau tolyn nuo sugriautosios pilies. Toldamas 
spėjau dirstelėti atgal ir pamatyti, kaip tą akimirką šeimininko 
galva nusirito ant smėlio. 

Kupinas baimės ir jėgų jojau nesustodamas. 

Pritemus stabtelėjau, nulipau nuo kupranugarės, numečiau 
nešulius, palikau tik pačius būtiniausius daiktus, vargais nega- 
lais išlaisvinau iš antrankių rankas. Tai pavyko tik tada, kai išna- 


275 


TAHIR SHAH 


rinau nykščius. Laimė, kelią man nušvietė mėnulio pilnatis, tad 
jojau visą tą naktį ir kitos dienos rytą. 

Vidurdienį žemė pasidarė dar kietesnė. Tikėjausi, kad ku- 
pranugarė patenkinta, nes jai dabar lengviau eiti. Bet taip ją 
nuvariau, kad ji krito ant žemės, nebepajėgdama žengti toliau. 
Užuot ėmęs ją mušti, kaip būtų pasielgęs šeimininkas, paka- 
siau smakrą ranka, stengdamasis nuraminti. Mačiau, kad ji 
netrukus nugaiš. 

Taip ir atsitiko. 

Reikėjo paimti peilį, perskrosti pilvą, nuleisti skysčius ir iš- 
pjaustyti geriausius mėsos gabalus. Bet man taip slėgė širdį ne- 
tekus draugės, kad palikau ją neliestą. 

Pasiėmiau paskutinį vandens maišą ir peilį, pasimeldžiau Die- 
vui, dėkodamas už išsilaisvinimą, ir toliau patraukiau pėsčiomis. 

Kas dieną saulė patekėdavo, negailestingai kepindavo mane, 
paskui nusilpusi užleisdavo eilę nakčiai. Neturėjau kuo užsi- 
kurti ugnį, ėjau kamuojamas siaubingos vienatvės ir širdgėlos. 
Kas naktį meldžiausi, verkiau ir stengiausi nesušalti. Neturėjau 
maisto, tad kramtydavau šaknis krūmokšnių, kurių dykumoje 
aptikdavau dažniau. Vandenį taupiau kiek įmanydamas, tarsi 
brangiausią turtą — aišku, juk taip ir buvo. 

Ėjau šešias dienas nenukrypdamas į šiaurę, nes tokios kryp- 
ties laikėsi šeimininkas. Iškilo visos mintys, visi prisiminimai, 
paskui nublyško, o aš tik stengiausi neparpulti, žingsnis po 
žingsnio eiti tolyn. 

Po septynių dienų ir naktų beturėjau puodelį vandens. Taip 
ištroškau, kad persipjoviau rankos veną ir atsigėriau kraujo, bet 
nuo jo troškulys tik sustiprėjo. Kai jau kone kritau leisgyvis, 
staiga pamačiau lizdą, o jame - didžiulius kiaušinius. 

Iš patirties jau žinojau, kad juos padėjo paukštis, vadinamas 
stručiu. Dešimties pėdų ūgio, ilgu kaklu, jis labai greitai bėgio- 
ja, bet nemoka skraidyti. Puoliau prie kiaušinių. Jų lukštas itin 
kietas, tad norėdamas atsigerti jų turinio turėjau pramušti vieną 
kiaušinį kitu. Įdaužęs antrąjį ir pilna burna gerdamas skaniausią 
nektarą, išgirdau klaikų klyksmą ir pajutau, kaip mane partren- 
kė stručio patelė. 

Ji neketino palikti manęs ramybėje. Išsitraukiau peilį ir atsta- 
čiau į užpuolikę. Paukštei antrąkart puolus ant manęs, perskro- 
džiau jai pilvą ir nuo galvos iki kojų išsimaudžiau kraujyje. Visą 
popietę godžiai rijau žalius kiaušinius. 

Kitą dieną leidausi eiti toliau ir ėjau dar savaitę. Vėl netekęs 
jėgų, kamuojamas troškulio jutau, kad dabar jau tikrai teks pa- 
siduoti. 

Pamažu skausmas, kamavęs mane dienų dienas, ėmė silpti ir 
visai išnyko, mane beveik įveikė klejonės. Nusileidus sutemoms 
horizonte pamačiau ryškią, baltą kaip platina šviesą. Kažkaip 
supratau, kad ten ne saulė leidžiasi, o Viešpats sveikindamas 
mane ištiesė rankas. Nusvirduliavau pas Jį vos vilkdamas nu- 
vargusį, palaužtą kūną. 

Klupinėjau į priekį, raudodamas be ašarų, šviesos sušvelnėjo 
ir priešais mane atsivėrė reginys, kurį sapnuodavau kiekvieną 
naktį. Priešaky išvydau ne dangaus ir ne pragaro vartus, o tik 
kelias trobeles, šalia —- pulkelį avių. 

Puoliau ant kelių ir padėkojau Dievui už išgelbėjimą. 

PENKIOLIKTAS 


PONIA POTS IŠTRAUKĖ iš orkaitės austrių pyragą ir padėjo ant 
stalo atvėsti. Pažvelgė į švytuoklinį laikrodį, kabantį ant sienos. 
Ketvirtis po šešių. Dar daug laiko, pamanė ji, iki pasirodys nuo- 
latiniai klientai. 

Žiemą jie pradėdavo rinktis apie septintą valandą ir sėdėdavo 
beveik visą vakarą, susigrūdę prie ugnies, siurbčiodami alų. 

Lauke ant seno maišo kiurksojo nuskuręs jūrininkas. Pralei- 
dęs ten visą dieną, sužvarbo iki kaulų. Ant dešinės kojos buvo 
matyti didžiulė mėlynė, tarsi smarkiai sumušus. Ponia Pots pa- 
sigailėjusi priėjo prie durų ir pakvietė jį vidun suvalgyti lėkštę 
jos kepto pyrago. Stojosi jis ilgiau negu minutę. Įšlubčiojo vi- 
dun, vargais negalais įveikė slenkstį ir pasienį iki ugnies. 

Po valandos užsuko Adamsas su Kočreinu. Tądien pabaigę 
pasakoti iš karto paliko biblioteką ir patraukė pas Kočreiną per- 
sirengti. Jiems einant iš bibliotekos Klara pašaukė Adamsą, bet 
šis nesustojo. Būgštavo dėl savo saugumo - seras Džefris galėjo 
pasiųsti pakalikus užbaigti nebaigto darbo. 

Ponia Pots pasveikino atvykusius džentelmenus ir pasodino 
prie stalo netoli ugnies. Adamsas tebesiuto, o komiteto sekreto- 
rius — negalėjo atsigauti po sukrėtimo. 

- Parašysiu vikontui Forteskju, - tarė Kočreinas, — ir viską 
papasakosiu. Žinau, Robertai, kad jūs laikomas pavojingu žmo- 
gumi, bet niekaip nesuprantu, kodėl jus ir mane su jumis drauge 
reikėtų nugalabyti. 

- Atsilyginsiu Koldekotui, - abejingai ištarė Adamsas. 

— Tai neprotinga. Valdžia labai įsius. 

— Kas man darbo? Nesu jūsų nelaimingos salos pilietis. 

— Tik pamėginkit padaryti ką nors netinkama, ir nepraėjus nė 
savaitei komitetas pakabins jus ant virvės. Nejau nesuprantat? 
Jie tik ir laukia jūsų atsako. 

— Tai ką mums daryti? 

— Elgsimės taip, tarsi nieko ypatingo nebūtų nutikę. Toliau 
pasakosite savo istoriją ir baigęs linksmai kaip niekur nieko iš- 
keliausite į Hadsoną. 

Trumpai stojo tyla, vyrai gurkšnojo alų. Staiga pasigirdo silp- 
nas balsas: 

- Jūs iš Hadsono? 

— Taip, o ką? 

— Na, aš irgi, - atsakė išvargėlis jūreivis. 

— Amerikietis? —- paklausė Adamsas. 

— Taip. O jūs? 

Adamsas linktelėjo. 

- Kuojjūs vardu? 

- Ričardas Florensas. O jūs? 

— Robertas Adamsas. 

Priėjusi ponia Pots pripylė jų bokalus pašildyto alaus. Paklau- 
sė, ar jūrininkui bent kiek geriau. Šis padėkojo. Adamsas pasi- 
teiravo, ką šis veikia Londone. 

— Mano laivas sudužo prie Afrikos krantų, — atsakė Floren- 
sas. - Pakliuvau į maurų vergiją, bet po daugybės nuotykių bu- 
vau išpirktas. 

Kočreinas ir Adamsas įsistebeilijo į jį, negalėdami patikėti 
savo akimis. 

— Vargais negalais atkeliavau iki Londono, tikėdamasis rasti 
Amerikos ambasadorių, — toliau pasakojo šis. — Tikiuosi kuo 
greičiau grįžti į Hadsoną. 

Adamsas plačiai nusišypsojo. 

- Jūs — tai aš, o aš - tai jūs, — tarė. 

— Ką tai reiškia? 

— Mūsų istorijos yra tarsi dvi vieno pasakojimo pusės. 

- Sakykite, pone Florensai, - paklausė Kočreinas, - ar jus į 
vergiją paėmė Timbuktu? 

Jūreivis nugėrė alaus ir persibraukė smakrą ranka. 

— Ne, manęs ne, — atsakė jis. - Bet girdėjau apie jį. Neva tai 
esąs plūkto molio trobelių miestas, pastatytas neįžengiamos Sa- 
charos platybėse ir valdomas tirono. 

- Jis vardu Vūlo, tas jų karalius, - tarė Adamsas. 

- Jūs ten buvote, tame Timbuktu? 

— Taip, buvau. Bet ar įmanoma įsivaizduoti — dar vienas žmo- 
gus iš Hadsono, kaip ir aš išgyveno laivo sudužimą ir pateko į 
vergiją. Kokia tikimybė, kad taip galėjo atsitikti? 

- Daug didesnė, negu manote. Dykumoje yra šimtai vergų 
krikščionių jūrininkų, - atsakė Florensas, — besikamuojančių 
maurų naguose. Mane nugabeno į vergų turgų Alžyre. Ten ma- 
čiau tris šimtus krikščionių: pusė — suluošintų, pusė - belikę tik 
oda ir kaulai. Mus laikė kaip šunis, blogiau ir už šunis. Kasnakt 
mirdavo mažiausiai tuzinas žmonių. Ir kasdien atgabendavo 
dar tuziną - juos į turgų gabeno karavanai, keliaujantys Sacha- 
ros smėlynais. 

— Bet kodėl krikščionių vergų iškart neišpirko? — paklausė 
Kočreinas. 

— Nes konsulą užmušė, bent mums taip pasakė. Maurai ti- 
kėjosi atgabenę vergus į Alžyrą gauti nemenką pelną. Bet taip 
neatsitiko, bent jau tada, kai aš ten buvau. Pamatę, kad keliavo 
tuščiai, dauguma jų išliejo pyktį ant savų vergų krikščionių. Kai 

kuriems nukirto galvas tiesiai prie miesto vartų, kitus nuplakė 
ar nukankino ir tie mirė nuo žaizdų. 

— Tai kaip tada jus išpirko? — paklausė Adamsas. 

— Vieną naktį mane aplankė neįtikėtina sėkmė. Aptvaro, ku- 
riame mane laikė, prižiūrėtojas rūkė narkotinį tabaką, vadinamą 
hašišu. Ir ėmė kliedėti. Mano rankos taip sulyso, kad išnarinęs 
nykščius įstengiau nusimesti antrankius. Pabėgęs pasislėpiau 
barke, susiruošusiame plaukti į Valetą. 

Mėnesį praleidęs Maltoje, sėdau į kitą laivą, kuris plaukė 
į Plimutą, ir atsidūriau Londone. Jau mėnuo čia, elgetauju. 
Amerikos ambasadorius nenori manęs matyti. Jo rezidencijos 
durininkas pakvietė Lenktosios gatvės tvarkdarius" ir šie mane 
primušė. 

Robertas Adamsas pasilenkė ir palietė išdžiūvusią Florenso 
ranką. Paskui žiūrėdamas jam tiesiai į akis pakėlė bokalą. 

- Jūs turite apsigyventi pas mus, — pasakė. — Ar gerai, Sai- 
monai? 

Kočreinas pakėlė antakius. 

— Na, ir puiku, sutarta. Dabar išgerkime už tai, kad pagaliau 
pavyktų numalšinti amžiną troškulį, ir už bičiulius, kuriuos teko 
palikti dykumos smėlynuose. 


* Lenktosios gatvės pajėgos, arba Bow Street Runners (angl.), - dabartinės poli- 


cijos pirmtakai. 

ŠEŠIOLIKTAS 


Vos IŠAUŠUS PRIE KOČREINO BŪSTO sustojo karieta, papuošta 
karališkuoju herbu. Lakuota, geltona kaip kanarėlė, nes šią spal- 
vą labiausiai mėgo princas regentas, nugludinta ir išblizginta 
taip, kad spindėjo tarsi bronzinis veidrodis. Kol vežikas ramino 
arklius, liokajus nušoko žemyn ir pabeldė į duris. 

Tarpduryje pasirodė ponia Pikerif ir surūgusi užriko: 

— Dėl Dievo, ką jūs sau manote pasirodydami tokiu metu? 

Liokajus stojo priešais ją. 

- Jo karališkosios aukštybės karieta paruošta vežti poną 
Adamsą į Braitoną. 

- Poną Adamsą? Jo karališkosios aukštybės? Braitoną? O, 
Viešpatie! 

Geriau susisiautusi naktinius ponia Pikerif skubiai suglostė 
riebaluotus plaukus ir nuskubėjo į vidų. Kiek įkabindama užbė- 
go laiptais. 

— Pone Adamsai! - griausmingai užriko ji. - Jūsų laukia kara- 
liaus karieta! Gal aš sapnuoju. Na, čia tai bent! 

Atsidarė durys ir pasirodė Kočreinas. 

— Dėkoju, ponia, - tarė jis. - Mes po akimirkos nulipsime. 

Jis tvirtai uždarė duris ir grįžo baigti tualeto. Po ketvirčio va- 
landos juodu su Adamsu nulipo žemyn, o priešakyje tarsi puta 
prieš atplūstančią bangą tipeno ponia Pikerif. 

Draugai nešėsi metalinę skrynią, į ją susidėjo drabužius bei 
aksesuarus. Nebūdamas visiškai tikras, ko tikėtis, Kočreinas su- 
sipakavo visus savo apdarus, vildamasis, kad jų pakaks ir jam, ir 
amerikiečiui apsirengti. 

Londono aukštuomenė be paliovos kalbėjo apie princo būstą 

Braitone. Vieni sakė, kad Paviljonas po plytą supirktas Rytuose, 
kiti tvirtino, jog ten gyvena ypatingos rūšies pigmėjai, regento 
įsigyti Paryžiaus varžytynėse. Kiekvieną mėnesį sklido vis la- 
biau perdėti gandai ir vis dažniau prieštaravo vieni kitiems. Vis 
dėlto visi sutarė, kad princo rūmai pietų pakrantėje — tikra ma- 
lonumų pilis, kur viešpatauja perteklius, pramogos ir nuolatinis 
vartojimas. 


SEPTYNIOLIKTAS 


SERAS DŽEFRIS KoLDEKOTAS perėjo kabinetą, prisiartino prie 
knygų spintos ir išėmė vėžlio kiauto dėžutę su makubos uos- 
tomuoju tabaku. Sušniaukštė žiupsnį, suspaudė nosies galiuką, 
šniaukštelėjo dar. Į komitetą atėjo anksčiau tikėdamasis gauti 
žinių iš pasamdyto galvažudžio Dženkinso. Bet jų nesulaukė. 
Nugalabysiu tą pusprotį, - pamanė, - ar jis nieko nemoka pa- 
daryti nesugadinęs? 

Pabeldė į duris. 

- Įeikite! 

Folkirkas vos vos pravėrė duris ir įsliuogė vidun nešinas nu- 
blizgintu padėklu. 

- Laiškas, pone. Pristatė privatus pasiuntinys. 

— Duok šen. Greičiau! 

Kamerdineris priėjo prie Koldekoto krėslo ir pašiurpo nuo 
žvarbaus oro gūsio pro atvirą langą. Atkišo padėklą, laikydamas 
abiem rankomis, kaip mokė tėvas, prieš penkiasdešimt metų 
tarnavęs lordo Rotermiro kamerdineriu. 

Koldekotas griebė voką ir perlaužė antspaudą. 

- Nešdinkis! — sušnypštė ir įsitaisė krėsle. 
Folkirkas negirdimais žingsniais išėjęs iš kabineto uždarė du- 
ris. Likęs vienas Koldekotas perskaitė laišką: 


Amsterdamas, Leidsepleinas 
1816 m. vasario 10 d. 


Brangusis sere Džefri, 

turėdamas garbės priklausyti tam tikram žemyno aukštuo- 
menės sluoksniui, buvau supažindintas su informacija, kuri gali 
ir jus sudominti. 

Prieš šešis mėnesius Lisabonoje mane pristatė anglų džentel- 
menui, neseniai grįžusiam iš Afrikos, kur jis kiek įmanydamas 
vertėsi septynerius metus. Tas prastos sveikatos žmogus pasako- 
jo išgyvenęs sunkią kelionę per didžiąją dykumą iki pat Timbuk- 
tu, kurį pasiekė 1810 m. sausio mėnesį. 

Per mūsų pirmąjį pokalbį anas džentelmenas man apsakė 
tame mieste regėjęs nepaprastus dalykus - auksuotus bokštus ir 
brangakmeniais švytintį ežerą. Pasakojimas mane pakerėjo, pa- 
sidomėjau ir sužinojau, kad kiekviena jo smulkmena - kiek man 
pavyko patikrinti - gryniausia tiesa. Prašau man atleisti, kad 
kol kas neatskleidžiu jo tapatybės, nes manau, kad tai padaręs 
sutrukdyčiau šiai žiniai pasiekti adresatą. 

Kadangi turtų turiu užtenkamai, paskolinau jam kapitalo 
prarastiems lobiams atgauti. Šiuo metu jis gyvena pas mane 
Amsterdame ir yra visiškai pasirengęs, jei toks bus jūsų troški- 
mas, savo vardu prisidėti prie jūsų komiteto veiklos. 

Jei ši informacija sužadins jūsų smalsumą, prašysiu perduoti 
man 400 svarų sumą kaip jūsų rimtų ketinimų ženklą. 


Jūsų nuolankus tarnas, pone, 
Hansas Vinkelis 


AŠTUONIOLIKTAS 


TANBRIDŽ VELSE KARIETAI pakeitė žirgus, o keleiviai pernak- 
vojo Volkso užeigos namuose. Prieš miegą Kočreinas ir Adam- 
sas nuėjo prie mineralinių vandenų šaltinio, kuris padėjo šiam 
mažam kurortiniam miesteliui karalienės Onos valdymo metais 
virsti madinga, aukštuomenės mėgstama gydykla. Atėję paraga- 
vo gydomojo vandens. 

Kočreinas išgėrė dvi stiklines ir pasijuto nesuprantamai įaud- 
rintas. Ėmė paistyti apie nelaimingą meilę Bytei, o širdyje kun- 
kuliavo intymiausi jausmai. Adamsas nedelsdamas ėmė šaipytis 
iš bičiulio aistros. 

— Meilė, - gindamasis šūktelėjo Kočreinas, - tai dalykas, kurį 
mes, anglai, be galo stipriai išgyvename, tačiau laikome kvailys- 
te garsiai apie ją kalbėti. 

Amerikietis išgėrė stiklinę mineralinio vandens. 

- Aš keliavau tik po barbariškuosius Afrikos regionus, Ang- 
liją ir savo gimtąją šalį, — tarė jis, - bet turiu pareikšti, kad dar 
nesu matęs - nė įsivaizdavęs — mažiau aistringos tautos už jus. 

Kočreino veidas ištįso. 

— Najau, - tarė jis. 

- Ojūs apsižvalgykite aplink, — atkirto Adamsas. - Niekaip 

neįstengiate atsikratyti baimės, nesugebate mylimajai išsakyti 
tikrų jausmų. Saimonai, juk mačiau, kaip rašote tuos drungnus 
laiškelius savo Bytei. Pasakojate apie orą, ji jums — apie savo šunis, 
bet iš tiesų jus abu valdo karštas noras sugundyti vienas kitą. 

— Robertai! - griežtai sudraudė Kočreinas. - Taip kalbėti ne- 
dera! 

— Nedera?! - šūktelėjo Adamsas. — O kam čia rūpi, dera ar ne? 

Kočreinas atsakė ne iš karto. Susitvardęs ir atgavęs šaltakrau- 
jiškumą atrėmė: 

- Aukštuomenei. 


DEVYNIOLIKTAS 


KiTĄ RYTĄ KARIETA leidosi į kelionę netrukus po saulėtekio. 
kai ir laukai, pritariant arklių kanopų caksėjimui į naują pono 
Makadamo sumanytą kelio dangą“. Kočreinas sėdėjo priešais, 
priglaudęs galvą prie stiklo, mintyse regėdamas Bytės veidą. 

Per pietus geltonoji karieta pravažiavo Luisą, vakarop jau be- 
veik pasiekė Braitoną. 

— Užuodžiu jūros orą! — tarė Kočreinas. - O jūs? 

— Užuodžiu ir aš, - atsakė Adamsas, įkvėpdamas pilnus plau- 
čius. — Jis man primena vandenyną. 

— Lamanšas — tik tvenkinėlis, palyginti su galinguoju Atlantu. 
Įsivaizduokite, mūsų karališkąją salą nuo pabaisos kaimyno ski- 
ria viso labo dvidešimties mylių pločio jūros juosta. 


* Macadam (angl.) - pradinis asfalto dangos pavadinimas. 


286 


TIMBUKTU 


Liokajus, įsitaisęs karietos gale, pasilenkė ir du kartus pabel- 
dė į dureles. 

- Atvykstame į Braitoną, ponai. Po valandos būsime Pavil- 
jone. 

- Beveik atvažiavome. Nekantrauju. Įsivaizduojate — mes 
svečiuosimės pas regentą! — tarė Kočreinas, nebeįstengdamas 
sutramdyti entuziazmo. 

— Saimonai, ar princas jums tikrai daro tokį didelį įspūdį? 

— Galima tvirtai pasakyti, kad jis toli gražu ne toks, koks buvo 
ar kada nors bus jo tėvas, - atsakė Kočreinas, - bet jis karališ- 
kosios šeimos galva ir vien dėl to aš skelbiuosi esąs jo nuolankus 
ir klusnus tarnas. 

— Bet juk matėte jį, matėte tą juokingą jo kolekciją! 

— Nepaprastai išraiškinga gyvūnijos studija. 

- Išraiškinga? Tai gryni niekai! 

- Ką gi, - atsakė Kočreinas, stengdamasis gražiau susirišti 
kaklaskarę, - tada tai išraiškingi niekai. 

Po pusvalandžio karieta privažiavo prie Braitono Paviljono iš 
rytų. Adamsas rankove nuvalė aprasojusį langą. Net sapnuose 
nebuvo regėjęs tokio pastato. 

Gryniausias princo regento vaizduotės vaisius, Indijos meno 
ir gotikos mišinys, pastatytas už iždo pinigus. Milžiniškas, 
eklektiškas orientalizmo absurdas, gausiai apkarstytas kupolais, 
bokšteliais ir minaretais. Pilko žiemos dangaus fone jis atrodė 
tarsi pasiklydęs, lyg antgamtinių jėgų perkeltas iš tolimų Rytų į 
Anglijos pajūrio miestelį. 
šoko, atidarė dureles, o jis nesiliovė spoksojęs. 

— Malonėsite išlipti, pone? 

- Ą? 

— Ar išlipsite? 

— O, eee, taip, taip. 

Žengė ant pakopos, paskui ant žvyro. Nuo portiko atskubėjo 
pora liokajų skaisčiai raudonomis, auksu puoštomis livrėjomis. 
Nuvedė svečius į žalią kaip alyvuogės priėmimo salę, kur jau 
laukė princo asmeninis tarnas Frensis Hastingsas. 

— Tikiuosi, ponai, kelionė buvo patogi, - mandagiai tarė jis. 

- Iš tiesų labai maloni, - atsakė Kočreinas. 

— Ojjums, pone Adamsai, buvo patogu? 

— Labai patogu, dėkoju. 

— Džiaugiuosi girdėdamas, juk mes tikrai nenorėtume, kad 
patirtumėte dar daugiau kančių, - tarė Hastingsas, žvelgdamas 
Adamsui į akis. - Jus tuoj palydės į apartamentus. Pakankamai 
pasilsėję, malonėkite ateiti į geltonąją svetainę. 

Tarsi iš po žemių išdygo liokajus ir nuvedė svečius ilgu ko- 
ridoriumi, kurio sienos buvo išmuštos skaisčiai rausvu šilku, 
siuvinėtu bambukų ūgliais, auksu ataustais pakraščiais. Abipus 
koridoriaus stovėjo bambuko krėslai, virš jų kabojo kiniški ži- 
bintai raudonais kutais. 

Liokajus pasuko kairėn ir nuėjo kitu koridoriumi, ilgesniu už 
pirmąjį. Atrodė, kad jis begalinis, jo sienas puošė Kinijos impe- 
ratorių graviūros. 

Koridoriaus gale iš vidaus atsidarė dvivėrės durys. Adamsas 
žengė pro jas ir atsidūrė apartamentuose. Jį pasveikinęs tarnas 
padėjo nusivilkti paltą. Miegamojo sienos buvo išmuštos viole- 
tiniu šilku, lubos ištapytos palmių lapais, rauktos užuolaidos — 
blyškios levandų spalvos, perrištos iš kiniško šilko pintais raiš- 
čiais. 

Robertas Adamsas palaukė, kol tarnas išeis. Tada atsisėdo ant 
lovos krašto ir delnais persibraukė veidą. Plačiai atmerkė akis, 
stengdamasis įsidėmėti visas puošybos smulkmenas. 

Tačiau teregėjo sumaitotą Sančeso galvą, gulinčią priešais ant 
smėlio. 


VII 


Seras Džefris Koldekotas atidaro slaptą spintelę savo kabinete 4 
Princas regentas jodinėja Paviljone 4 Ponas Adamsas susitinka su 
princu 4 Per vakarienę ponas Adamsas kritikuoja kitus svečius, 
suteikdamas princui regentui daug džiaugsmo + Alta Templis brolija 
aptaria planą nuversti princą regentą 4 Ponas Adamsas pasakoja 
princui apie Ameriką + Ponas Kočreinas dingsta + Seras Džozefas 
Benksas su daktaru Pfafmanu atvyksta pasiklausyti pasakojimo 4 
Pasakodamas toliau ponas Adamsas paaiškina, kaip vėl susitiko su 
buvusiais įgulos draugais + Pono Kočreino vis dar nepavyksta rasti 
+ Poną Adamsą nuveda į Maršalsio kalėjimą ieškoti pono Kočreino 
+ Pas poną Hourą ir partnerius atvyksta komiteto pirmininkas ir 
pareikalauja atiduoti visus komiteto turtus 4 Vikontas Forteskju 
atranda poną Kočreiną kalėjime 4 Iš banko išgabenami Karališkojo 
Afrikos komiteto turtai + Princas regentas tampa aeronautu 4 
Ponas Kočreinas mėgina atsigauti Kemelford Hauze 4 Visas Londonas 
kalba apie regento skrydį oro balionu 4 Į Karltono rūmus atvyksta 
ūkininkas Heizelmiras su žmona 4 Pirmininkas sužino, kad ponas 
Kočreinas išvaduotas iš kalėjimo 4 Ponas Adamsas pasakoja, kaip 
jį iš vergovės išpirko Britanijos konsulas mesjė Diupiuji, ir čia pat 
suimamas už melą Karališkajam Afrikos komitetui. 


PIRMAS 


SERAS DŽEFRIS PAKILO iš savo krėslo ir parašė porą laiškų. Ra- 
šyti jis mėgo stovėdamas prie pamokslininko katedros, kadaise 
puošusios mažą koplyčią netoli Bato. 

Pirmą laišką skyrė Viljamui Devitui: paliepė skubiai važiuoti 
pas Hourą ir išgauti kredito — keturių šimtų svarų sumos — raš- 
telį. Antrą laišką adresavo ponui Hansui Vinkeliui: jame išreiškė 
didelį susidomėjimą džentelmenu, kuris tvirtino lankęsis Tim- 
buktu metais anksčiau už Robertą Adamsą. 

Po keleto minučių Folkirkas padavė laiškus privačiam komi- 
teto pasiuntiniui, o Koldekotas savo kabinete jau stovėjo prie 
knygų lentynos. Kairės rankos nykščiu perbraukęs rinktinius 
Šekspyro raštus stabtelėjo prie „Karaliaus Lyro“. Ši knyga, kaip 
ir kitos, buvo įrišta turkio spalvos tymu, jos kampeliai elegantiš- 
kai aptaisyti auksu. 

Seras Džefris atsargiai ištraukė knygą ir atsivertė. Jos pusla- 
piuose buvo išpjauta trijų colių pločio ertmė. Ten gulėjo plie- 
no ir žalvario raktas, tinkantis už durų stovinčios riešutmedžio 
spintelės spynai. Koldekotas atrakino spyną ir paėmė dėžutę iš 
antros lentynos. Tyliai šypsodamasis iškėlė iš jos sidabrinę Af- 
roditės statulėlę. 

— Prakeikti kvailiai, - tarė jis. - Pakanka tik truputį apsukti 
jiems galvas, ir lengvai išgausi ką tik nori. 

ANTRAS 


PRINCAS PAVALGĖ neapsakomai gausius pietus ir dabar virški- 
no miegodamas bibliotekoje. Tolumoje elegantiškas Apolono 
pavidalo laikrodis auksuotu stovu, dovana iš Paryžiaus, išmušė 
penkias. Regentui snaudžiant, Frošas įvežė į biblioteką poliarinį 
lokį su zebrais ir pastatė netoli jo krėslo. Vokietis jau perprato, 
kad šeimininkas mąsto beveik taip pat kaip jis, ir aiškino šį faktą 
teutoniško kraujo giminyste. 

Savaitgaliui buvo pakviesta keturiasdešimt svečių, kuriuos 
turėjo aptarnauti daugiau negu trys šimtai tarnų. Visi svečiai jau 
ilsėjosi savo apartamentuose, išskyrus lordą Olvenlį. Šis sėdėjo 
šiaurinėje svetainėje ir skaitė Viljamo Bekfordo gotikinį romaną 
„Vatekas“. 

Tam laikotarpiui mylimiausias princo architektas Džonas 
Nešas sustabdė Paviljono išorės apdailos darbus. Puikiai žinojo, 
kad regentas nemėgsta matyti jokių darbininkų, jie jam atro- 
dydavo atstumiantys, tad jis mieliau įsivaizduodavo, kad visus 
darbus atlieka Malakos kinai. 

Pusę šešių regentas pakirdo iš snaudulio, nusičiaudėjo ir pa- 
šaukė Hastingsą. Tarnas, stovėjęs už bibliotekos durų, įžengė 
vidun ir nusilenkė. 

— Manau, eisiu pajodinėti, — tarė regentas. 

- Bet oras netinkamas, jūsų aukštybe, ką tik pradėjo lyti. 

- Ir ką? 

— Na, drėgna, jūsų aukštybe. Drėgmė nemaloni. 

- Nieko baisaus. Liepk pabalnoti mano kumelę. 

— Leiskite man dar kartą maloniai jums priminti... lyja, jūsų 
aukštybe. 

Princas, pasirėmęs alkūnėmis, pasikėlė gulimajame krėsle. 

— Hastingsai, ar tu mane tyčia provokuoji? 

— Ne, jūsų aukštybe. 

— Tada liepk ją atvesti čia. Mažumėlę pajodinėsiu po rūmus. 
Ir atverk langus... įleisk gaivaus oro. 

— Gerai, jūsų aukštybe. 


TREČIAS 


ADAMSAS NUSIPRAUSĖ, persirengė švariais drabužiais ir pro 
atvirą langą išlipo į sodą. Jam buvo sunku ištverti pernelyg gau- 
sią kinišką miegamojo puošybą. Atsidūręs lauke ėjo palei vaka- 
rinį fasadą, ten sodininkas genėjo miniatiūrinės eglaites. Pamė- 
gino jį užkalbinti, bet sodininkas nuleido galvą ir įsmeigė akis į 
žolę sau po kojomis. 

- Kas atsitiko? — mandagiai paklausė Adamsas. 

— Nieko, pone. 

— Tai kodėl su manimi nekalbate? 

— Nes, pone... 

— Kodėl gi? 

— Nes, pone, jūs —- džentelmenas, o aš tik niekingas sodi- 
ninkas. 

Adamsas apėjo Paviljoną, apžiūrinėdamas nepaprastą gausy- 
bę puošmenų. Jį trikdė ir rūmų dydis, ir tai, kad šitokios dau- 
gybės žmonių gyvenimas aukojamas tarnauti vienam asmeniui. 
Apėjęs Paviljoną ratu, jis pasiekė pagrindinį vestibiulį, pro kurį 
pirmiau pateko į vidų. Paklausė liokajaus kelio ir leidosi jo lydi- 
mas ilgų koridorių labirintu. 

Geltonojoje svetainėje spragsėjo ugnis, prie lango stovėjo 
aukštas aristokratiškos išvaizdos ponas ir uostė tabaką. Raume- 
ningas, ilgų rankų ir kojų: aiškiai matyti, kad daugelis jo pro- 
tėvių kartų gerai maitinosi. Pamatė įeinantį Adamsą ir laukė, 
kol kas nors juos supažindins. Amerikietis, nevaržomas anglų 
etiketo taisyklių, žengė artyn ir prisistatė pats. 

Džentelmenas — lordas Solsberis — jau ketino atsakyti, bet 
staiga atsilapojo svetainės durys ir į kambarį įšuoliavo arklys, 
aukštai keldamas priekines kanopas. 

Taip ant mylimiausios kumelės įjojo pats regentas. 

— Ei, ei! - sušuko princas. - Hastingsai! Kur tu, žmogau? 

Pasigirdo greiti žingsniai parketu bei kiniškais kilimais ir į 
svetainę įbėgo tarnas išraudusiu, dėmių išpiltu veidu. 

— Klausau, jūsų aukštybe? — vos atgaudamas kvapą atsiliepė jis. 

— Atnešk čia tą prakeiktą pakylą, kad galėčiau nulipti. 

— Tuojau pat, jūsų aukštybe. 

Hastingsui nė nespėjus apsisukti, atlėkė šeši liokajai, nešini 
tvirta medine pakyla su laipteliais vienoje pusėje. Pastatė prie 
arklio ir apglėbę regentą per vos aprėpiamą juosmenį atsargiai 
nukėlė jį ant žemės. 

— Niekas geriau nepadeda virškinti, kaip truputis mankštos. 
Kaip manote, Solsberi? 

- Visiškai teisingai, jūsų aukštybe. 

Tarnas žengė į priekį ir pristatė Robertą Adamsą. 

— Adamsas? Adamsas? Po šimts, kas tas Adamsas? 

— Amerikietis, jūsų aukštybe. 

— A, taip. Prisimenu, amerikietis. Nekantrauju kuo daugiau 
sužinoti apie Timbuktu. Gal būtų visai neblogai, jei pavyktų jį 
atkurti Vindzore. Pone Adamsai, ką jūs apie tai manote? 

Adamsas nusilenkė princui, sykiu merkdamas akį ką tik įėju- 
siam Kočreinui. 

— Manau, kad tai kvailiausia mintis, kokią tik man teko gir- 
dėti, - atsakė jis. 

Regentas staiga atsigręžė ir prisimerkė. 

Hastingsas ir Solsberis sustingo. 

— Ką pasakėte? 

— Tai, ką tik girdėjote. 

Princas verte vėrė Adamsą žvilgsniu. Paskui staiga nei iš šio, 
nei iš to pratrūko griausmingai kvatotis. 


KETVIRTAS 


DipysIs VIRĖJAS ANTONENAS KAREMAS nuo penktos valan- 
dos ryto triūsė virtuvėje, prižiūrėjo begalę parankinių. Napo- 
leono parklupdymas buvo didžiulis šalies triumfas. Bet labiau- 
siai iš to pasipelnė regentas, nes gavo progą pasigrobti Karemą 
iš imperatoriaus užsienio reikalų ministro Šarlio Moriso de 
Taleirano. 

Virėjas, skonio meistras ir architektas, garsėjo tuo, kad puo- 
tos stalus puošdavo piėces montėes — įmantriomis cukraus va- 
tos, keptų saldėsių ir marcipano skulptūromis. Savo virtuvėje 
subtiliai maišė įvairius skonius ir spalvas, sudarinėjo tokius val- 
giaraščius, kokių kulinarijos žinovas regentas nebuvo regėjęs ir 
net įsivaizdavęs. 

Prieš išvažiuodamas iš Londono į pajūrį Karemas sužinojo iš 
Hastingso, kad pakviestas Adamsas, ir liepė pagaminti ypatin- 
gą desertą. Jo sudedamosioms dalims pirkti buvo skirta šimtas 

svarų: tai turėjo būti įmantriausias saldumynas iš visų, kiek vi- 
rėjas buvo gaminęs. 

Bendraudamas su svečiais regentas mėgo apsimesti išsiblaš- 
kęs, bet iš tikrųjų jo atidaus žvilgsnio neišvengdavo net men- 
kiausia smulkmena. Mažai kas džiugino jį labiau, negu galimy- 
bė surengti spektaklį, teikiantį visiems malonumą. 

Paviljono virtuvė buvo milžiniška, erdvi kaip pokylių salė, ji 
laikyta moderniausia iš visų tuo metu įrengtų. Joje buvo įtaisy- 
ti mechaniniai iešmai mėsai kepti, didžiuliai variniai palapines 
primenantys gaubtai karščiui sutraukti ir specialios ventiliaci- 
nės angos stoge, o vidury patalpos stovėjo trylikos pėdų ilgio 
garais šildomas darbastalis. 

Ant sienų pakabinti už rankenų puikavosi gausybė varinių 
keptuvių ir puodų, jų blizgantys šonai atspindėjo lempų šviesą. 
Visur lakstė begalė parankinių, klusniai vykdančių įsakymus. 
O pats Antonenas Karemas sėdėjo galiniame kambaryje palin- 
kęs prie popieriaus lapo ir piešė deserto, turėsiančio nustebinti 
princą, projektą. 


Vakarienę įprastai patiekdavo septintą valandą, bet šį kartą re- 
gentas, persivalgęs per pietus, nurodė ją atidėti iki aštuntos. 
Mostelėjęs ranka į kumelę, liepė nuvesti ją į arklides, o pats išėjo 
persirengti. 

Adamsas liko su Kočreinu ir lordu Solsberiu. 

- Jums būtų ne pro šalį išmintingiau elgtis su mūsų šeiminin- 
ku, - trumpai tarė aristokratas. 

- Iš tiesų, Robertai, — pritarė jam Kočreinas, — neprotinga 
kritikuoti princo sumanymus. 

Adamsas žingtelėjo atgal. 

— Arjūs man patariate prikąsti liežuvį? 

— Visiškai teisingai, — atsiliepė Solsberis. — Juk jis regentas. 

— Na, gal jums, anglams, metas atsikratyti karališkosios šei- 
mos, — prarijęs užmestą jauką atsakė Adamsas. — Be jos jums 
būtų kur kas geriau. Prancūzijoje, man regis, padėtis gerokai 
pasitaisė, o ir mums už Atlanto tikrai nė kiek netrūksta kara- 
liaus valdžios. Apsidairykite! Pasižiūrėkite, kokia begalė pinigų 
leidžiama šiems rūmams! Dešimties metų vaikui pakaktų proto 
taip nesišvaistyti. 

Kočreinas sumosavo rankomis. 

— Patarčiau elgtis mandagiau, pone Adamsai, - tarė Solsbe- 
ris, staiga išsitiesęs. — Taip kurstyti prieš šalies valdovą labai ne- 
apdairu. 

- Jei už tokias kalbas mane pasodins į Tauerį, tai labai gerai. 
Jūs pamiršote, kaip gyvena išnaudojami žmonės. Kada nors, kai 
nesipuikuosite kaip povai, išeikite apsidairyti aplink. 

Į svetainę įpuolė Hastingsas. 

Jam iš paskos Frošas ir būrys nešikų. Jiems liepta perkelti 
visą kolekciją į muzikos kambarį, kur orkestras ruošė nedide- 
lę staigmeną princo svečiui amerikiečiui. Frošas lazdele parodė 
dramblį. 

— Pirmiausia šitą, — įsakė, - paskui imkitės kitų. Gabenkite 
visus pagal dydį. Tik atsargiai, saugokite ratelius. 

Vežamo didžiulio storaodžio dramblio ratelių dardėjimas 
stelbė nešikų niurnėjimą. Išvežus gyvūną, Hastingsas pakvietė 
visus tris ponus prisidėti prie svečių, susirinkusių pietinėje sve- 
tainėje. Įeidamas Adamsas pasirengė kautis. 

Trisdešimt karščiausiai savimi susižavėjusių Anglijos didikų 
dirstelėjo į duris, norėdami įsitikinti, ar atėjo ne pats princas, 

kurio laukė kiekvieną akimirką. Styginių instrumentų kvarte- 
tas prie lango maloniame kerpių spalvos užuolaidų fone grie- 
žė Hendelio La Resurrezione. Dauguma džentelmenų stovėjo, 
ponios labai tiesiai sėdėjo ant kėdžių, pagal specialų užsakymą 
pagamintų meistro Hervė ir aptrauktų dryžuotu geltonu šilku. 

Hastingsas pristatė Kočreiną ir Adamsą pagyvenusiam po- 
nui, mąsliai įsitaisiusiam priešais židinį: jis spoksojo į liepsnas 
prisimindamas laikus, kai negėlė kaulų, o akių nedrumstė gied- 
ravalkis. 

- Sere Frederikai, norėčiau jums pristatyti poną Adamsą ir 
poną Kočreiną, jie abu susiję su Karališkuoju Afrikos komitetu. 

Senas kareivis atitraukė akis nuo ugnies ir nužvelgė Adamsą 
nuo galvos iki kojų. 

- Girdėjau apie jūsų pasakojimą, pone, - atsiliepė jis. - Ne- 
turėčiau to sakyti, bet mano anūkę, atrodo, visiškai pakerėjote. 
Jūsų vardas nenueina jai nuo lūpų. 

- Ar ji pati buvo atėjusi pasiklausyti pasakojimo? — pasiteira- 
vo Kočreinas. 

— Taip. Nepraleido nė vieno karto. Ir mums tai nemenkas 
vargas, nes ją turi lydėti mano pusbrolis, buvęs ambasadorius 
Berlyne. Atrodo, jūsų kelionė visus labai sudomino. 

— Nė nežinau, kodėl man skiriama tiek daug dėmesio, - atsa- 
kė Adamsas. 

Seras Frederikas vėl įsižiūrėjo į ugnį. 

- Priežastis man atrodo labai aiški, - atsakė. - Jūs, be abejo, 
turite geriausių ketinimų, bet netyčiomis įsivėlėte į varžybas ir, 
atrodo, stebinamai neišmanote jų taisyklių. 

— Apie kokias varžybas jūs kalbate, sere Frederikai? 

— Aišku, kokias — varžybas dėl Timbuktu. Juk tai kur kas 
daugiau, negu tik tolimo miesto pavadinimas. Tai simbolis vis- 

ko, kas nepasiekiama - legendos, niekada neįgyvendinamos ti- 
krovės. Žinoma, pone Adamsai, mūsų netobula aukštuomenė 
neturi apie jį jokio supratimo. Kad galėtų aiškiai matyti, žmogus 
juk turi būti beveik netekęs regėjimo. 

— Ar norite pasakyti, kad nesukišote visų pinigų komiteto 
rengiamai ekspedicijai remti? — šyptelėjęs paklausė Adamsas. 

—- Cha, žinoma, ne! — atsakė seras Frederikas. — Jau verčiau 
pastatyčiau viską iki paskutinio penso, kad raišas šuo išmoks 
žongliruoti obuoliais. 

Svetainė staiga nutilo ir visų akys greitai nukrypo į duris, kur 
stovėjo regentas su tarnu pašonėje. 

- Sveikinu visus, mano brangieji draugai! - sušuko princas, 
ką tik išsimaudęs rožių vandenyje ir apsivilkęs puošnų raudoną, 
medalių prisagstytą mundurą, krūtinę įstrižai perrišęs juosta. — 
Man didžiulė garbė, kad atvykote į mano kuklią priebėgą, - iš 
tiesų neapsakoma garbė. 

Princas įėjo į svetainę ir įsimaišė tarp svečių. 

— Nė iš tolo neprilygsta savo tėvui, - sumurmėjo seras Fre- 
derikas. 

— Turite galvoje —- tam, koks buvo jo tėvas? — pataisė Koč- 
reinas. 

— Jo karališkoji didenybė gal ir pakrikusio proto, uždarytas 
Vindzore kaip paprastas kalinys, bet patikėkite manimi — jis 
visa galva aukštesnis už šitą. 

Seras Frederikas linktelėjo galva į regentą, žvaliai liumpsintį 
per kambarį. 

— Džentelmenai, visiems linkiu gero vakaro, — pasakė prin- 
cas. — Kaip gaila, kad oras nelabai palankus, nes pasivaikščioji- 
mas po apylinkes teikia daug malonumo. 

Hastingsas žengė į priekį ir kažką sušnibždėjo princui į ausį. 

— O, puiku! — tarė princas. — Džentelmenai, gal jau eisime 
vakarieniauti? 

Pokylių salė buvo išpuošta šilko frizais, vaizduojančiais išti- 
sų kartų Kinijos imperatorių rūmininkų gyvenimą ir apšvies- 
tais specialiai pastatytomis lempomis. Lubų kupolo pakraščiai 
puošti aukso ornamentais, ištapyti bananų lapais, o viduryje ka- 
bojo milžiniško dydžio sietynas, kurio apačioje šiepėsi ugnimi 
spjaudantis drakonas. 

Tiesiai po sietynu salės viduryje stovėjo ovalus vakarienės 
stalas. Jis buvo padengtas keturiasdešimt vienam asmeniui, si- 
dabrinius valgomuosius įrankius ponai Randelis ir Bridžas spė- 
jo užbaigti vos prieš savaitę. 

Gausybė tarnų pasitiko įėjusius svečius ir kiekvieną lydėjo į 
jam skirtą vietą. 

Princas regentas įsitaisė stalo gale, krėsle, apmuštame skais- 
čiai raudona veršio oda. Prieš eidamas persirengti vakarienei, 
planą, kaip susodinti svečius, atidavė Hastingsui, kad šis išmok- 
tų jį atmintinai. 

Princui iš dešinės sėdėjo jo meilužė Hertfordo markizė, iš 
kairės — Robertas Adamsas. Regentas, mėgstantis ir gerai iš- 
manantis neįprastus dalykus, amerikietį svečią laikė pačiu įdo- 
miausiu iš visų. Kočreiną pasodino kitame stalo gale priešais 
serą Frederiką Ponsonbį ir ledi Pūl. 

Ant krakmolytos akinamai baltos egiptietiškos medvilnės 
staltiesės puikavosi gausybė sidabro indų bei įrankių. Kiekvie- 
nam svečiui buvo padėta mažiausiai tuzinas įvairaus dydžio 
šakučių ir šaukštų, nuo mažulyčių iki labai didelių, ir tiek pat 
peilių, vienų aštrių, kitų bukų ar keistos formos. Taurių, taip pat 

įvairaus dydžio, irgi stovėjo ne mažiau kaip po tuziną, ir visos 
jos iš Tutberio krištolo. Pietų servizas tamsiai mėlynas, auksi- 
niais pakraščiais, gamintas Spoudo fabrike Stoke prie Trento. 

Vos tik svečiai susėdo, padavėjai iškart pripylė pirmojo vyno — 
labai gerai atvėsinto Muscadet. Regentas gurkštelėjo ir pakvietė 
someljė. Šis pasirodė akimirksniu, ant kaklo tarsi medalioną pa- 
sikabinęs vyno degustacijos taurelę. 

- Kaip pavadinsite šį bjaurų skystį? 

Someljė susilenkė ir žengė žingsnį atatupstas, kad galėtų dar 
labiau susilenkti. 

— Muscadet de Sėvre iš La Šapel Ba Mero vynuogyno, jūsų 
aukštybe. 

-— Ar tikrai? Aš jo nė kiaulėms neduočiau. Tuojau pat neškite 
lauk! 

- Be abejo, jūsų aukštybe. 

Visiems pastatė naujas taures, o neįtikusį Muscadet skubiai 
išnešė ir išpylė į srutų duobę. 


Princas bedė pirštu į valgiaraštį, įmantriai surašytą juodu rašalu. 

- Tikiuosi, valgiaraštis jums įtiks, pone Adamsai, — tarė. 

— Dėkoju, neabejoju, kad įtiks. Tik aš jo neperskaitysiu. 

— Kas nors negerai akims, ar ne? 

— Ne, jūsų aukštybe. Aš nemoku skaityti. 

Regentas iškėlė valgiaraštį aukštyn. 

— Pradžioje mums patieks dvidešimt užkandžių pasirinkti- 
nai - Les profiterolles de volaille d la moderne, Le sautė de pou- 
lardes d la dArtois ir Les cėtelettes de lapereaux en lorgnette.“ 


* Naujoviški paukštienos profitroliai, Artua kepti kaplūnai ir apskriti triušienos 


kepsneliai (pranc.). 

Paskui patieks Les bėcasses bardėes, Les sarcelles au citron, Les 
gelinottes, Le dindonneau', o jau tada saldieji patiekalai. 

Plačiai išplėtęs akis Adamsas pasilenkė ir paėmė taurę 
Chūteau Lafite, kurio ką tik įpylė padavėjas. 

Ir pakėlė. 

Salė nuščiuvo, visos akys susmigo į ranką, laikančią krišto- 
lo taurės kojelę. Sėdintis iš kairės lordas Olvenlis atsikrenkštė, 
kostelėjo ir galva linktelėjo į taurę. 

- Negalima gerti, kol princas nepradėjo! - sušnypštė jis. 

Regentas suplojo delnais. 

— Puiku, puiku! Ponas Adamsas — vienintelis mano per dvi- 
dešimt metų sutiktas žmogus, pasirengęs parodyti bent kiek 
drąsos. 

Svečiai sėdėjo tylėdami, nesuvokdami, ar regentas tūžta, ar 
juokauja. 

— Norėčiau paskelbti tostą! - šūktelėjo šis. - Tostą amerikie- 
čio draugo, pono Adamso iš Timbuktu, garbei! 

Svečiai nenoriai paėmė taures ir nugėrė šiek tiek Mėdoc. 

— Na, o dabar, - prakalbo regentas, patogiai atsilošęs krės- 
le, - prašau man papasakoti, pone, kokios mados vyrauja Tim- 
buktu? 

— Mados? 

- Na taip, pavyzdžiui, kokios tenykščių žmonių šukuosenos? 
Ar jie dar tebedėvi pudruotus perukus? 

- Perukus? 

- Taip, pone, - paslaugiai patvirtino regentas. - Nė kiek ne- 


* Kepti perkūno oželiai, apvynioti lašinių griežinėliais, kryklės su citrina, jerubės 


ir kalakutiena (pranc.). 

abejoju, kad mus visus kamuoja troškimas gauti tokios vertin- 
gos informacijos. 

Adamsas gurkštelėjo vyno. Pažvelgė į dešinę, į pusiaugula įsi- 
taisiusį princą su taure rankoje, paskui į kairę, į aristokratus, 
susėdusius prie stalo. 

Ranka nusišluostė lūpas. 

— Man ten nelabai rūpėjo mados, jūsų aukštybe. 

— Varge tu mano, - atsiduso princas. — O aš taip tikėjausi 
bent šį tą sužinoti. 

Hertfordo markizė paglostė ant kelių įsitaisiusį šviesaus plau- 
ko terjerą. 

— Papasakokite mums, pone Adamsai, kas gi jus ten domino 
tame Timbuktu? 

— Man labiausiai rūpėjo iš ten pabėgti, ponia. Kuo greičiau 
pabėgti. 

Olvenlis vėl atsikrenkštė. 

— Gal būsite toks malonus ir mums papasakosite, pone, - lė- 
tai ištarė jis, - kaip jums pavyko pasiekti Timbuktu, jei to nesu- 
gebėjo mūsų garsusis ponas Parkas? Kokio metodo laikėtės? 

— Metodo? 

— Taip, pone, koks buvo jūsų metodas? 

Ir vėl prieš atsakydamas Adamsas gerokai pamąstė. Paskui, 
žvelgdamas Olvenliui tiesiai į akis, atsakė: 

— Mano metodas - vergija. 

— Vergija? — tarsi aidas pakartojo ledi Askvit, sėdinti Olven- 
liui iš dešinės. —- Kaip nepaprastai keista! 

- Keista? 

Lordas Ekseteris pakėlė taurę. 

— Už vergiją! 

- Tikras nusikaltimas buvo ją uždrausti! - pareiškė Ekseteriui 
iš dešinės sėdintis lordas Grevilis, kuris didžiavosi tuo, kad jau 
šešios jo giminės kartos nedirbo jokio darbo. 

— Gryniausias nusikaltimas! - garsiai pakartojo Olvenlis. 

— Padorus, tinkamas darbas, — šyptelėjusi pritarė ledi As- 
kvit. 

Adamsas nužvelgė užstalę negalėdamas patikėti. 

- Prekyba vergais - neapsakomai baisus dalykas! - šaltai išta- 
rė jis, pakilęs iš vietos. - Jūsų neišmanymas atrodo tiesiog juo- 
kingas! 

Svečiai sužiuro į amerikietį, paskui į regentą, laukdami, ką šis 
pasakys. Bet jis tylėjo, tad teko vėl susidomėti Adamsu. Buvo 
girdėti lėkščių tarškėjimas: padavėjai, mikliai vaikščiodami 
aplink stalą, nešiojo sriubą - potage de mouton d UAnglaise', 
apibarstytą svogūnų laiškais. 

Adamsas tebestovėdamas ranka persibraukė plaukus. 

- Tik tas, kurio riešai juto antrankių svorį, kuriam teko ba- 
dauti, kęsti smūgius ir būti pardavinėjamam kaip galvijui, iš 
tiesų gali suprasti, ką reiškia žodis „vergas“. - Lordas Olvenlis 
dirbtinai nusišypsojo ir mėgino kažką sakyti, bet Adamsas jį 
nutraukė: - Jūs, kurie čia sėdite puošnioje salėje, valgote puikų 
maistą, esate lepinami kaip kišeniniai šunyčiai, kaip jūs galite 
suprasti... suprasti tikras kančias, baimę ir vargus. Siaubą regėti, 
kaip jūsų draugams nei iš šio, nei iš to nukerta galvą. Persipjauti 
savo paties venas, stengiantis numalšinti tokį troškulį, kokio jūs 
niekada gyvenime nejusite! 


* Angliška avienos sriuba (pranc.). 

Jūs tyčiojatės, kad esama krikščionių vergų — baltųjų vergų, 
tai, žinoma, nusikaltimas, kurį visi smerkiame. Bet yra ir kito- 
kių — tai pagonys čiabuviai, jėga ištempiami iš trobelių Afrikoje, 
sukaustomi grandinėmis ir gabenami į tolimas šalis... jums atro- 
do, kad taip tramdomi laukiniai. Nesvarbu, ar jie juodi, balti ar 
geltoni - kam rūpi odos spalva? 

Nebesitvardydamas lordas Ekseteris bedė pirštu į Adamsą. 

— Kamgi gyvena negras, pone, jei ne dirbti? 

Adamsas sušnarpštė pasibjaurėjęs draugija. 

- Juslės, kraujas, protas, — atsakė įtemptu balsu, - neturi 
spalvos. Žmogus yra žmogus. Nesvarbu, kokie jo drabužiai, 
kaip jis elgiasi, kokia jo kalba ir kokie siekiai. Svarbiausia tai, 
kas viduje. 

Taip, aš amerikietis, ir dar neraštingas amerikietis, nežinau, 
kuria šakute kada naudotis, neišmanau jūsų etiketo ir jūsų pa- 
pročių. Galite juoktis iš manęs, galite niekinti mano šalį, bet ne- 
žeminkite savęs nuoširdžia pagarba vergijai! 

—- Tai bent, — juokaudamas ištarė priešais Adamsą sėdintis 
lordas Rotermiras. - Nusiraminkite, pone! Įspėju: būtų ne pro 
šalį atsižvelgti į draugiją, kurioje esate. 

— Kaip tik taip aš ir elgiuosi! 

Regentas nugėrė vyno, pastatė taurę ant stalo ir ėmė ploti. 

— Bravo! - sušuko jis, paskui pakartojo: - Bravo, pone Adam- 
sai! O dabar, pone, malonėkite sėstis ir pasidžiaugti mūsų lau- 
kiančiais Epikūro vertais malonumais. 

PENKTAS 


ALTA TEMPLIS BROLIJA dar kartą susirinko dešimtame name į 
neeilinę sueigą. Pirmasis iš džentelmenų atvyko kiek po dešim- 
tos. Jį sutiko Haris Tornlis, kuriam apie susirinkimą pranešė tik 
tą dieną popiet. Haris buvo sutaręs vakare aplankyti senutę tetą 
Roderio Prieplaukos gatvėje ir su ja pavakarieniauti. Iš pažiūros 
atrodė mandagus kaip visada, bet sielos gilumoje nerimavo. 

Devintą dvidešimt penkios uždegė žvakes, visi brolijos nariai 
jau buvo susirinkę ir stovėjo ratu su gobtuvais ant galvų. 

Mokytojas nusilenkė mokiniams ir ištarė įprastus sveikinimo 
žodžius. Baigęs priėjo prie žemo altoriaus, pastatyto rato vidu- 
ryje. Ant jo stovėjo Alta Templis statulėlė, dubuo kiaulės kraujo 
ir gulėjo peilis ilga rankena. Pačiupęs peilį jis nusimetė gobtuvą. 
Pamerkė dešinės rankos pirštus į kraują ir išsitepė juo skruostus 
ir prakaituotą kaktą. 

— Broliai, atėjo metas nutraukti uždangą, — tarė jis. - Ženkite 
priekin ir būsite patepti. 

Mokiniai po vieną ėjo prie altoriaus, nusismaukę gobtuvus, 
o seras Džefris Koldekotas, jų Mokytojas, tepė jų veidus kiaulės 
krauju. Paženklinęs paskutinį mokinį abiem rankomis suėmė 
dubenį ir išgėrė likusį kraują. 

- Tas, kuris mums rūpi, šiandien yra Braitone, — rūgščiai pa- 
sakė. - Apsuptas gaujos puspročių. Bet jo dienos suskaičiuotos. 
Smėlis baigia išbyrėti. Ir kai iškris paskutinė smiltelė, ši absurdiš- 
ka regentystė paskęs užmarštyje — tada prasidės mūsų darbas. 

Koldekotas prisiartino prie žvakės, pažymėtos raide omega. 
Pirštais užspaudė liepsną ir palietė jais savo sučiauptas lūpas. 
Prieš trejus metus prasiskverbęs į Alta Templis broliją seras 

Džefris įvedė naujas apeigas. Slapta didžiavosi savo išradingu- 
mu. Paaukojęs šiek tiek laiko ir pastangų, jis galiausiai sugebėjo 
kiekvieną brolijos narį palenkti savo tikslams. 

— Nuvertus regentą, - ištarė jis, - iškils Jorko hercogas ir bus 
atšauktas aktas, kuriuo pasityčiota iš mūsų sąjungos. Nepraeis 
nė mėnuo, ir milžiniški turtai, kuriuos surinkome iš investuoto- 
jų, bus paleisti į darbą — pradės veikti mūsų planas. Mes jau arti, 
broliai, šiek tiek kantrybės, nes mes jau visai arti. 

— Mokytojau, - paklausė vienas iš mokinių, - o kaip laivynas? 

- Planai jau parengti, broli, finansai sukaupti: keturiasdešimt 
vergus plukdančių laivų skros Atlantą skersai ir išilgai, gaben- 
dami besielius darbo įrankius iš Afrikos džiunglių į mūsų plan- 
tacijas vakaruose. 

— O kaip vergų perkėlimo postas, Mokytojau? 

- Tuo irgi pasirūpinta: skirti pinigai, Tobage nupirktos plan- 
tacijų žemės, baigti rengti naujų vergų perkėlimo dokų abiejose 
Atlanto pusėse planai. 

Seras Džefris vėl priėjo prie altoriaus, paėmė peilį ir pirštais 
perbraukė jo ilgus kaltinius ašmenis. 

- Broliai! - sušuko jis. - Netrukus išauš Alta Templis diena! 


ŠEŠTAS 


PAVALGIUSIOS DAMOS PASIŠALINO lošti visto, o džentelmenai 
perėjo į muzikos salę. Iš visų svečių tik Kočreinas su Adamsu 
atkreipė dėmesį į prašmatnią ir gausią puotą. Visiems kitiems 
panašūs gastronominiai malonumai buvo įprastas daiktas: al- 
kis — vienas iš tų pojūčių, kurių jie niekada nepatirs. 

Frošas išėjo iš muzikos salės prieš pat ateinant svečiams. Iš- 
dėstė kolekciją naujoviškai — keliais koncentriškais ratais. Nuo- 
latinis princo orkestras jau sėdėjo rytiniame salės gale, jiems už 
nugarų tarsi auksinių bambukų miškas kilo dailių naujų vargo- 
nų vamzdžiai. 

Ore smarkiai kvepėjo apelsinžiedžiais. Regentui šiek tiek pri- 
trūko oro, tad jis atpalaidavo kaklaskarę ir banginio ūso korsetą. 
Hastingsas palydėjo princą iki žemo odinio krėslo, ir šis galėjo 
patogiai išsitiesęs užkelti skaudamas kojas ant žąsų pūkų pagal- 
vių. Podagra vis stiprėjo ir vakarais paprastai sukeldavo nemen- 
kų skausmų. 

Kočreinas nusivedė Adamsą toliau nuo kitų svečių baimin- 
damasis, kad šis vėl nepratrūktų. Lordai Ekseteris ir Olvenlis 
prisiartinę prie princo ėmė su juo šnekučiuotis. Abudu tikėjosi 
kaip nors įtikinti regentą pasmerkti amerikietį. Ekseteris pradė- 
jo kalbą apie kolonijas neabejodamas, kad šios kibirkšties pa- 
kaks princui įžiebti. 

- Neapsakomai gaila, jūsų aukštybe, - įsiteikdamas tarė jis, — 
kad mes netekome Amerikos, nes jo karališkajai didenybei taip 
patiko visi tie begaliniai kraštovaizdžiai. 

Princas pasikėlė ant skaisčiai raudonų pagalvių ir suraukė 
kaktą. 

— Tėvas labiau vertino suvaržymus, ne laisvę, — atsakė jis. — 
Jei jis būtų ir toliau elgęsis kaip tinkamas, anglų ausims žodis 
„reformos“ dabar būtų nepažįstamas, o visi afrikiečiai iki šiol 
būtų sukaustyti grandinėmis. 

- Ir tai būtų visai neblogai, mes juk jau kalbėjome, - šypsoda- 
masis sušnibždėjo Olvenlis. 

— Pone Adamsai, - garsiai pašaukė princas, — ar nenorėtumė- 
te prisidėti prie mūsų? Hastingsai, paduok kėdę! 

Robertas Adamsas apsigręžė ir priėjo prie princo, lanku ap- 
sukdamas didžiulį dramblį. 

- Papasakokite man apie Ameriką, - paprašė regentas. — No- 
rėčiau apie ją išgirsti iš žmogaus, kuris žino, ką šneka. 

Prie regento pastatė kėdę lenktomis kojelėmis, bambukų vy- 
telėmis apipintu geležiniu rėmu. Adamsas atsisėdo tiesia nuga- 
ra tarsi parade. 

— Ką norėtumėte sužinoti apie Ameriką? 

— Kaip ji atrodo? 

Adamsas tylėdamas pažvelgė sau į kelius. 

— Amerika -— tai šalis, kurią palietė Dievo ranka, - ištarė jis 
užsimerkdamas. — Jos pievos driekiasi nuo vandenyno pakran- 
tės iki pasaulio galo ir primena svajonę. Vasaros pabaigoje javų 
laukai banguoja mylių mylias, ir visi gyventojai — vyrai, mote- 
rys, vaikai — kerta jų auksines varpas. Tuos gyventojus, visus 
jos žmones, - lėtai ištarė Adamsas, - įkvepia laisvės ir pareigos 
jausmas bei tvirtas žinojimas, kad už sunkų darbą bus atlygin- 
ta. Visi žmonės lygūs, kiekvienam augančiam vaikui įdiegiamas 
tikėjimas, kad pasirengusiam garbingai kovoti ir stengtis atviri 
visi keliai. 

Regentas pajudino kojas, kad mažiau skaudėtų. 

— O ką veiksite grįžęs į Ameriką, pone Adamsai? 

- Įsikursiu su žmona, susirasiu darbą ir auginsiu vaikus. 

— Ar grįšite į Afriką? 

Adamsas sustingo, paskui sunkiai nurijo seilę. 

— Mano didžiausia svajonė - vėl nugrimzti į nežinomybę, iš 
kurios trumpam iškilau, jūsų aukštybe, - atsakė jis 

SEPTINTAS 


IšVYKĘ Iš BRAITONO, KOčREINAS su Adamsu po dviejų dienų 
grįžo į Laivyno gatvę, kur patogiai įsitaisė ir Ričardas Florensas. 
Per savaitgalį jis išgėrė dėžę rūšinio portveino, kurį Kočreinui 
testamentu paliko dėdė Henris, žuvęs prie Vaterlo. 

Tą drėgną vakarą lijo ir pūtė šiaurės vėjas. Florensas tebebu- 
vo toks girtas, kad nepajėgė atsikelti iš lovos, tad abu draugai 
išėjo vakarieniauti pas ponią Pots — valgė keptos veršienos su 
bulvėmis ir užgėrė buteliu slyvų trauktinės. Pakeliui iš Braitono 
jie beveik nesišnekėjo. Kočreinas nerimavo dėl savo skolų ir dėl 
to, kad kažkas nori jį nužudyti. Be to, jam nepatiko, kad būsto 
kaimynas pakvietė čionai apsistoti savo tėvynainį. 

Po vakarienės jis išėjo į Kemelford Hauzą nunešti laiško vi- 
kontui Forteskju. Laiške rašė, kad komiteto pirmininkas pasam- 
dė galvažudį, norėdamas susidoroti su juo ir Adamsu. 

Amerikiečiai ilgai laukė, bet Kočreinas negrįžo. 


Rytą Adamsas pasibeldė į miegamojo duris, bet atsakymo ne- 
sulaukė. Įkišęs galvą nustebo, pamatęs tuščią, neliestą Kočreino 
lovą. Mažoje svetainėje ant grindų knarkė Florensas, prie jo gal- 
vos stovėjo portveino butelis, sklidinas atšalusio šlapimo. 
Adamsas laukė visą rytą iki pat popietės, tačiau Kočreino ne- 
buvo. Prisiminęs sero Džefrio sąlygą, kad bent vieną dieną ne- 
atėjęs pasakoti neteks teisių į kelionę namo, apsirengė, užsimetė 
paltą ir per Ladgeito kalvą nužingsniavo į komitetą. 
Klausydamasis, kaip gaudžia Šv. Pauliaus katedros varpai, 
Adamsas susimąstė apie anglus. Jiems be galo rūpi Timbuktu 

lobiai, svarstė jis, nors iš tiesų jie daug turtingesni, tik to nesu- 
vokia. 

Ant komiteto pastato laiptų Adamsas sutiko Folkirką. 

— Ar ponas Kočreinas jau atvyko? — skubiai paklausė. 

— Ne, pone, jo čia nėra. 

— Tikrai? 

- Visiškai tikrai, pone Adamsai. 

- O pirmininkas? 

- Jis komitete nuo šeštos valandos ryto, pone, tik siaubingai 
piktas. 

Peržengęs slenkstį, Adamsas nusivilko paltą ir patraukė į 
Kočreino kabinetą. Jame buvo šilta: parankinė, gyvenanti pas- 
tato viršuje, palėpėje, pakūrė ugnį. 

Ant stalo gulėjo pluoštas violetiniu kaspinu perrištų popie- 
rių. Adamsas juos paėmė ir įkvėpė gėlių vandens aromato. 

— Byte, - garsiai ištarė, — kaip galėjai jį taip sužlugdyti? 

Į duris pabeldė. 

Tai buvo Folkirkas. 

— Seras Džefris jus kviečia, pone. Jis laukia savo kabinete. 

Adamsas numetė laiškus ant stalo ir netrukus jau stovėjo 
priešais komiteto pirmininką. 

— Tikiuosi, Braitone buvo įdomu, pone Adamsai. 

— Labai. 

- O ponas Kočreinas? Kur jis šiandien? 

— Aš jo nemačiau. Vakar jis negrįžo po vakarienės. 

Koldekotas pasėmė žiupsnelį tabako. 

— Be pono Kočreino, - ištarė jis, - jūs nebaigsite pasakojimo, 
o mes, deja, negalėsime sumokėti už jūsų kelionę namo. Ap- 
maudu, pone, be galo apmaudu. 

AŠTUNTAS 


SERAS DžozEFAS BENKSAS savo namuose Soho aikštėje skalavo 
dantenas raminančiu cantharides antpilu. Vaistai buvo paruošti 
iš bekvapio skysčio, kurį poruodamasis ant nugarėlės išskiria is- 
paninis skaudvabalis. Gydymas pasirodė labai skausmingas, bet 
jo veiksmingumą labai gyrė Benksų namuose viešintis bavaras 
gydytojas ir vaistininkas daktaras Liudvigas fon Pfafmanas. 

Gydytojas, kurio darbai vos prieš metus patraukė sero Džoze- 
fo dėmesį, sulaukė gausybės gerbėjų ėmęsis gydyti sifilį gyvomis 
varlėmis ir gyvsidabriu. 

Praėjusią savaitę Benksas nusivedė svečią į viešą skrodimą 
Albemarlio gatvėje. Abu vyrai trokšte troško medicinos žinių ir 
labai domėjosi medicinos bei mokslo tyrimais. 

Rytą po pusryčių daktaras fon Pfafmanas atsiprašydavo šei- 
mininkų ir užsidarydavo savo kambaryje, kur atliko anatomi- 
nius žmogaus akies sandaros tyrimus. Jis kūrė naują metodą, 
kaip pūsti stiklo burbulus su nupiešta akies rainele, kad būtų 
galima įstatyti akliesiems į tuščią akiduobę. 

Po pietų juodu su seru Džozefu vykdavo pasivažinėti atvira 
puskariete, net jei lydavo. Fon Pfafmanas buvo įsitikinęs, kad ju- 
dėjimas pirmyn stimuliuoja smegenis, o drėgmė padeda vėsinti 
karštį, kylantį, pasak jo, „suaktyvėjus kranialinės srities veiklai“. 
Daktaras tvirtino, jog iš tiesų mąstyti įmanoma tik judant grei- 
tai, ne pėsčiomis. 

Seras Džozefas greit apsiprato su savo garbaus svečio įpro- 
čiais ir pokalbius su juo laikė neprilygstamais. Paminėjus bet 
kokią temą netrukus paaiškėdavo, kad daktaras fon Pfafmanas 
yra skaitęs viską, kas apie tai parašyta anglų, vokiečių, lotynų ir 

graikų kalbomis. Dažnai pasirodydavo, kad pagrindinę teoriją 
šiuo klausimu yra paskelbęs ne kas kitas, o pats daktaras. 

Kočreinui dingus, kitą dieną Benksas ir Liudvigas fon Pfaf- 
manas po pietų klajojo gatvėmis aplink Šv. Pauliaus katedrą ir 
seras Džozefas staiga prisiminė Karališkąjį Afrikos komitetą ir 
nepaprastą amerikiečio pasakojimą. Tad paliepė vežikui tuojau 
pat sukti į Senąjį getą, tikėdamasis dar spėti jo pasiklausyti. 

Sėkmė lėmė, kad Benkso puskarietė sustojo prie komiteto 
kaip tik tuo metu, kai vidun pradėjo rinktis aukštuomenė. Lio- 
kajaus įkeltas į savo krėslą seras Džozefas, stumiamas bavaro 
mokslininko, nuriedėjo ilgu koridoriumi. 

Didinga biblioteka jo gale jau buvo artipilnė. 

Robertas Adamsas tarp klausytojų pastebėjo Klarą Forteskju. 
Paskubomis priėjo prie jos ir paklausė, ar vakar vakare Kočrei- 
nas nebuvo užėjęs į Kemelford Hauzą. 

— Ne, pone Adamsai, man labai gaila, tačiau turiu pasakyti, 
kad nebuvo, - atsakė ji, ranka nervingai paliesdama plaukus. — 
Mano tėvas visą vakarą buvo namie, tačiau jo neaplankė joks 
svečias. 

— Tai kur jis galėtų būti? 

Klara papurtė galvą. 

— Paklausiu tėvo, - atsakė ji, - gal ponas Kočreinas jam pa- 
rašė, kaip sakote. 

Adamsas apsigręžė ir apžvelgė biblioteką. 

- Tiesiog nežinau, ką daryti, - tarė jis. - Be Saimono negaliu 
pradėti pasakojimo. Koldekotas tik ir laukia dingsties suabejoti 
mano pasakojimu. 

Klaros nerimastinga išraiška dingo. 

— Šį tą sumaniau, — plačiai nusišypsojusi tarė ji. 

Nuskubėjusi prie sero Džozefo Benkso kažką pakuždėjo jam į 
ausį. Netrukus atbėgo atgal prie stovinčio Adamso. 

- Išgelbėjimas rastas, - nušvitusiu veidu ištarė ji. - Galiu jus 
užtikrinti, kad seras Džefris Koldekotas nedrįs atsakyti serui 
Džozefui, kai šis pasisiūlys užrašyti jūsų pasakojimą. 


DEVINTAS 


SERĄ DžozEFĄ BENKSĄ atvežė prie stalo, prie kurio Kočreinas 
pirmiau užrašinėjo pasakojimą. Priešais padėjo nusmailintą žą- 
sies plunksną, rašalo ir šūsnį prirašytų popieriaus lapų. Jis užsi- 
dėjo ant nosies pensnė ir peržvelgė paskutinį teksto puslapį. 

Klausytojams nuščiuvus, Adamsas stojo į įprastą vietą. 

- Atrodo, pasakojote apie laisvės skonį, pone Adamsai, — iš- 
tarė Benksas švepluodamas, nes liežuvis kliuvo už naujų pran- 
cūziškų dantų. 

— Dėkoju, sere Džozefai, pasakojau, kaip gardžiavausi milži- 
niškais stručio kiaušiniais ir kaip pagaliau pasiekiau kaimą, var- 
du Vadi Nūnas. 

Priėjau prie jo iš pietų; pavakario saulė klojo ant žemės ilgus 
šešėlius. Kai priėjęs arčiau pamačiau dar daugiau trobelių, supra- 
tau, kad man pavyko pereiti didelę dykumos dalį. Užplūstas jaus- 
mų padėkojau Viešpačiui už išgelbėjimą. Tada pastebėjau iš vie- 
nos trobelės rūkstančius dūmus. Negaišdamas nuėjau prie jos. 

Iš vidaus išbėgusi kokių penkerių metų mergaitė staiga paste- 
bėjo mane. Ir sustojo tarsi įbesta. Atrodo, mudu visą amžinybę 

čionio vaizdo, o aš džiūgaudamas, kad matau kitą žmogų. 

Po kiek laiko ji giliai įkvėpė oro ir šaižiai tarsi laukinis žvėrelis 
suklykė. Po akimirkos trobelės duryse pasirodė vyras su peiliu 
rankoje. Šoko bėgti prie manęs. Ištiesiau rankas, pasirengęs ap- 
sikabinti žmogų, savo draugą. Bet jam draugystė nerūpėjo. Už- 
laužęs man rankas už nugaros, surišo jas odos raiščiu. 

Nuvilko mane prie savo trobelės durų ir spyriu parvertė ant 
žemės. Žmona pašaukė kaimynus ateiti pasižiūrėti naujos, neti- 
kėtos jiems tekusios dovanos. 

Ir aš vėl tapau vergu. 

Vėliau tą popietę vyras nusitempė mane į Vadi Nūno centrą, 
kur vyko pats vergų turgus. Iš visų apylinkių ten susirinko verg- 
valdžiai, skatinami godulio ir tikėdamiesi gerai parduoti prekes. 

Naujasis mano šeimininkas pakeliui stabčiojo pasišnekučiuo- 
ti su draugais ir pasigirti, kaip netikėtai mane įgijo. Pasinaudo- 
damas jo šnekumu prisėdau pailsėti po akacija. Sėdėjau, vaito- 
damas dėl savo padėties, ir staiga išgirdau silpną balsą. 

Iš nuosilpio man pasirodė, kad kažkas mane šaukia vardu: 
„Robertai? Robertai? Ar tai tikrai tu?“ 

Apsižvalgiau. 

Nepamačiau nieko, tik labai išsekusį vergą. Užsimerkiau ir vėl 
pasinėriau į atsiminimus. Bet balsas neatlyžo: „Tai aš, Robertai, 
nejau manęs nebepažįsti?“ 

Vėl atsigręžiau. 

Vergas priėjo arčiau, jo mėlynas akis nuo manųjų skyrė gal 
keli coliai. Jau ketinau ką nors sakyti, bet jis ištarė: „Aš Saimo- 
nas Dolbis, „Čarlzo“ kapitono padėjėjas“ 

Tarsi pora iškaršusių senolių mudu prislinkome vienas prie 
kito, apsikabinome ir apsiverkėme. Neilgai trukus Dolbis tarė: 
„Manėme, kad tu nebegyvas“ 

„Manėte? Kiek jūsų yra?“ 

„Dar Niušemas ir Klarkas, abu gyvi. Eime su manimi, nuvesiu 
pas juos: 

Šeimininkas tebeplepėjo su kitu vergvaldžiu, tad nusekiau pas- 
kui buvusį draugą jūrininką į kitą plataus akacijos šešėlio pusę, 
kur tupėjo mūsų bičiuliai. Valandėlę pamiršome savo vargus, 
džiaugdamiesi susitikimu. Mus visus apėmė neapsakomas džiu- 
gesys, apie kurį šiame žiauriame pasaulyje jau buvome visai pa- 
miršę. 

Man susiruošus klibinkščiuoti atgal pas šeimininką, kad ne- 
sulaukčiau bausmės už pabėgimą, Dolbis prakalbo. 

„Mūsų šeimininkas čia atvyko vergų, - pasakė. — Ana tas, vien- 
akis. Pasistenk atrodyti stipresnis, ir jis tave nusipirks. Jis žino, 
kad krikščionis vergus išperka konsulas Mogadore, ir taip trokšta 
lengvai gaunamo pelno, kad įsigijo mūsų kiek tik leido išgalės“ 

Sutemus šeimininkas mane nuvedė į plūktą aikštelę, kurioje 
vyko vergų varžytynės. Jei būčiau buvęs stipresnis, būčiau smo- 
gęs ir pabėgęs: taip tūžau vėl paimtas į vergiją. Tačiau buvau toks 
nusilpęs, kad vos įstengiau pastovėti ir visai neturėjau jėgų. 

Dolbis šūktelėjo, ragindamas rodytis kuo geriau, ir su dviem 
bičiuliais įkalbinėjo savo šeimininką atkreipti į mane dėme- 
sį. Tikriausiai atrodžiau visai pasigailėtinas. Vis dėlto Dolbio 
ir kitų dviejų mano draugų pastangomis vienakis šeimininkas 
du kartus suplojo delnais - tai buvo ženklas, kad mane perka. 
Susmukau ant žemės, verkdamas iš džiaugsmo, kad vėl būsiu 
drauge su bičiuliais. 

Adamsas patylėjo, laukdamas, kol artrito susukta ranka seras 
Džozefas spės viską užrašyti. Biblioteką gaubė tyla, tik buvo gir- 
dėti, kaip šiurkščiai dreskia popierių žąsies plunksna. 

- Prašau tęsti, pone, - paragino Benksas, vėl pavilgęs plunks- 
ną į rašalą. - Aš rašau ne taip mikliai, kaip ponas Kočreinas, bet 
galiu jus užtikrinti, jog ištverme man niekas neprilygs. 

Padėkojęs serui Džozefui, Adamsas pasakojo toliau. 

— Pirmosiomis savaitėmis pas naują šeimininką, — tęsė jis, — 
naudojausi bičiulių siūloma pagalba. Jie pasirūpino, kad po di- 
džiojoje Sacharoje iškentėtų nepriteklių atgaučiau jėgas. Kiek- 
vieną vakarą Dolbis ir kiti dalijosi su manimi koše, atkakliai 
reikalavo viską suvalgyti primindami, kad aš dėl jų padaryčiau 
tą patį. Dienos bėgo, aš stiprėjau, ir drauge su grįžtančiomis jė- 
gomis mane užplūdo nenumaldomas troškimas pabėgti. 

Mūsų šeimininką, niūrų žmogų, Vadi Nūne labai gerbė. Atro- 
do, kiti vergų šeimininkai sekė jo pavyzdžiu. Sužinojau, kad jų 
pagarbą jis pelnė kartą plikomis rankomis išplėšęs krikščioniui 
iš krūtinės širdį ir numetęs ją suėsti šakalams, kas naktį apsu- 
pantiems kaimą. 

Čia gyveno gal dvidešimt jūrininkų iš sudužusių laivų. Kai 
kurie neįtikėtinai išsekę, įdubusiomis akimis, išsišovusiais šon- 
kauliais. Dauguma susitaikė su neišvengiama mirtimi. Kai kurie 
jos net laukė, nes tikėjosi pagaliau išsivaduoti iš pasibaisėtinos 
vergovės. 

Iš visų mano ten sutiktų vergų didžiausią pasigailėjimą kėlė 
moteris vardu Frančeska. Kilusi iš Venecijos, dvidešimties 
metų, bet po trijų vergijos vasarų atrodė gerokai vyresnė. Lai- 
vą, kuriuo ji plaukė per Viduržemio jūrą, baisi audra išmetė ant 
Afrikos krantų. Visiems išlikusiems gyviems vyrams maurai 
nurėžė galvas ten pat paplūdimyje, kai tik juos rado. Bet Fran- 
česką, moterį, jie paliko gyvą, taip prasidėjo jos neapsakomos 
kančios. 

Šeimininkas prievartavo ją bjauriausiais ir smurtingiausiais 
būdais. Tą patį daryti skatino ir savo brolius, ir praėjus tam tik- 
ram laikui ji pagimdė sūnų. Nebūdamas tikras, kas yra vaiko 
tėvas, ir puikiai žinodamas, kad Frančeska neišsižadėjo savo ti- 
kėjimo, šeimininkas išnešė kūdikį į dykumą ir užgesino jo glež- 
ną gyvybę. 

Kitą savaitę į Vadi Nūną atvyko pirklys. Aukštas, stambaus 
sudėjimo, neįprastai geros kokybės turbanu. Mes su Dolbiu ir 
kitais vergais buvome prisėdę atsipūsti nuo darbo; jis priėjo ir 
pasisveikino su mumis. Visų mūsų nuostabai, laisvai kalbėjo an- 
gliškai. Pasakė esąs vardu Abdul Malikas, „Dievo tarnas“, bet 
gimęs kitados Prancūzijoje ir krikštytas Morisu Truinu. Jo lai- 
vas — iš Liverpulio plaukusi brigantina, vardu „Montesuma“ — 
sudužo prieš dvylika metų. 

„Atsižadėkite savo tikėjimo, - pašnibždomis patarė mums, - 
ir maurai jus pradės laikyti savo broliais. Duos šautuvą, žmoną 
ir dovanos laisvę: 

„Aš niekada neatsižadėsiu savo tikėjimo, - atsakiau, — net jei 
tai būtų vienintelis būdas pasprukti iš šio pragaro: 

„Tada tu kvailys, - pasakė prancūzas, — ir netrukus mirsi. 
Smėlis sugers tavo kraują, o kūną sudraskys alkani šunys: 

Jam nuėjus, sukviečiau kitus. 

„Jei galėtume nusiųsti konsului į Mogadorą žinią apie tai, kad 
esame pakliuvę į nelaisvę, - pasakiau, - turėtume galimybę būti 
išpirkti.“ 

Niušemas, niekada nepasižymėjęs optimizmu, priminė, jog 
neturime nei popieriaus, nei rašalo. 

„Aš turiu skiautelę popieriaus, - atsiliepė Klarkas. - Ji mažy- 
tė, tačiau turėsime išsiversti ir su tokia“ 

„Bet rašalo nėra“, - pakartojo Niušemas. 

Ant žemės gulėjo sulinkusi laivo vinis. Paėmiau ją ir persirė- 
žiau ranką. 

„Štai tau rašalas, - pasakiau, - jo yra kiek nori“ 

Dolbis paėmė šakelę, perlaužė pusiau ir padirbo rašymo laz- 
delę. 

„Ką rašyti?“ — paklausė. 

Atsikrenkščiau. 

„Jūsų ekscelencija, - pradėjau, — mes esame krikščionys, 
patekę į vergiją ir laikomi Vadi Nūne, praradę paskutinę vil- 
tį. Mūsų laivas, brigas „Čarlzas“, sudužo prie laukinės Afrikos 
krantų. Vardan tų ryšių, kurie sieja visus žmones, vardan kraujo 
giminystės ir visko, kas jums brangu, meldžiame atsiųsti pinigų 
mums išpirkti. 

Atsitiko taip, kad per kitą pilnatį kaimą vėl aplankė pirklys. 
Nugirdome, kaip jis pasakė ketinąs keliauti prie kranto. Savaitę 
konsului Mogadore. 

Praėjo kelios dienos. Vieną rytą šeimininko sūnus man liepė 
eiti ganyti ožkų. Buvo penktadienis, kai mums leisdavo ilsėtis. 
Atsakiau, kad musulmonai švenčia, tai ir aš neprivalau dirbti. 

„Iu krikščionis šuva, - suriko jis, — ir dirbsi kiekvieną dieną, 
ojei ne, aš tave nugalabysiu!“ 

Aš pakišau jam kaklą. 

„Tai nudėk dabar, ir baikime viską!“ 

Jis pačiupo kardą ir užsimojo. Jau taip ilgai gyvenau Mirties 
šešėlyje, kad galo laukiau kaip palaimingo išsigelbėjimo. Tad 
atsiklaupiau ir laukiau kirčio, kietai prie krūtinės prispaudęs 
rankas. 

Užsimerkiau. 

Išgirdau, kaip ašmenys švystelėjo ore ir įsmigo man į veidą. 
Iš pradžių nejutau skausmo. Laimė, buvau palenkęs galvą, todėl 
ašmenys nekliudė akies, o tik skruostą ir kaktą. Pargriuvau ant 
žemės, ir mane tuojau pat ėmė spardyti maurai, atbėgę, kai iš- 
girdo triukšmą. 

Jie sumušė mane, sulaužė šonkaulius, išnarino petį, tada 
numetė ant smėlio ir paliko mirti. Netrukus mane ėmė krėsti 
karštligė, bet Niušemas, Dolbis ir Klarkas paeiliui budėjo prie 
manęs, vandeniu vilgydami lūpas. 

Nuo karščio aptemusiu protu paprašiau kapitono padėjėjo po 
mano mirties perduoti žinią mano mylimajai — pasakyti, kad 
jos vardas buvo paskutinis mano ištartas žodis. Jis sutiko atlikti 
šią paslaugą, tarsi būtų galėjęs be jokių kliūčių nukeliauti iš tos 
Dievo pamirštos skaistyklos atgal į Hadsoną. 

Dar tris kartus tekėjo saulė, kepino mano kūną, paskui vėso 
ir tirpo sutemose. Kai neliko abejonių, kad mirštu, šeimininkas 
atrišo pančius. Nebuvo visai negailestingas. Niušemas ir Klar- 
kas nunešė mane į pavėsį. Girdė vandeniu ir vis valgydino koše. 
Įkalbinėjau juos pasilikti maistą sau ir Dolbiui. Tik staiga suvo- 
kiau, kad jau senokai nemačiau Dolbio. Skubiai paklausiau, kur 
jis. Niušemo veidas išblyško. Jo akyje susikaupė vienintelė ašara 
ir nuriedėjo skruostu. 

„Dolbis mirė“, — atsakė jis. 

Rytą prabudęs pamačiau paraudusį dykumos dangų. Maurai 
labai susirūpino. Mano šeimininkas pasakė, kad tai esąs musul- 
monų Dievo, kurį jie vadina Alachu, ženklas. Jo garbei paskerdė 
avį. Klarkas ir Niušemas nežiūrėjo į mane. Pamaniau, kad juos 
galėjo paveikti dangaus spalva. 

Kitadien po pietų jie nuėjo prie juodos vilnonės šeimininko 
palapinės. Nusekiau juos akimis. Tada supratau, kodėl jie nežiū- 
ri man į akis. Jie pasiryžo išsižadėti savo tikėjimo. 

Vakare įkūrė laužą, aplink susibūrė maurai. Atnešė aštrų pei- 
lį. Mano bičiuliai jūrininkai apnuogino jo ašmenims savo vyriš- 
kumą, pakartojo priesaiką ir tapo musulmonais. 

Regėdamas, kaip krikščionys atsižada visko, kas jiems šven- 
ta, širdyje jutau didžiulį sielvartą. Kai jie priėję paprašė mano 
palaiminimo, negalėjau pažvelgti jiems į akis. Jie man parodė 
apklotus ir kitas iš maurų gautas dovanas. Atrodė labai paten- 
kinti. 

„Robertai, tapk ir tu musulmonu kaip mes, — patarė Klar- 
kas, — ir tu gausi atlygį“ 

Mano širdis sruvo krauju — dar nebuvau matęs, kad žmonės 
taip pasibjaurėtinai prarastų orumą. 

Rytą italė Frančeska susirgo. Ją slaugė kita vergė. Ji man pa- 
sakojo, kad iš Frančeskos kūno upeliais srūva kraujas. Sutemus 
gyvybė ją apleido. Iškasiau jai kapą po akacija. Vienas stovėda- 
mas prie jo sukalbėjau dvidešimt trečią psalmę. 

Praėjus dviem dienoms po Frančeskos mirties į Vadi Nūną at- 
keliavo pirklys mauras. Mano šeimininkas nepaprastai didžiuo- 
damasis parodė naujuosius atsivertėlius. Jie visi drauge puota- 
vo, o aš ganiau avis kaimo pakraštyje. Vėlyvą popietę svečias 
ar tebesu krikščionis. Atsakiau, kad tebesu. 

Tik tada atskleidė savo tapatybę. Tai buvo pono Džozefo Diu- 
piuji, Britanijos konsulo Mogadore, pasiuntinys. Jis išsitraukė iš 
bato laišką ir padavė man. Paaiškinau nemokantis skaityti. 

„Tada aš tau perskaitysiu“, - angliškai tarė jis. 

„Palauk, - sulaikiau, - man reikia atsivesti savo laivo bičiu- 
lius“ Agentas nuleido akis. Atrodė, jam tai nemalonu. Mane jų 
atsivertimas įsiutino, tačiau mano, kaip „Čarlzo“ įgulos nario, 
pareiga buvo pranešti naujieną ir jiems. 

Niušemas ir Klarkas labai apsidžiaugė, išgirdę apie išpirkos 
galimybę. Eidami pas agentą jie juokėsi. Niušemas, mokyčiau- 
sias iš mūsų visų, paprašė, kad jam leistų perskaityti laišką. 

Perlaužęs antspaudą perbėgo akimis tvarkingas juodu rašalu 
parašytas eilutes. 

„Gerbiami mano draugai, - pradėjo skaityti. - Esu be galo 
sujaudintas ir dėkingas, šį rytą gavęs jūsų žinią. Ne kartą girdė- 
jau apie nelaimingą jūsų laivo „Čarlzas“ likimą ir štai jau kelis 
mėnesius, net metus stengiausi gauti žinių apie jo įgulą. Tuo- 
jau pat siunčiu savo patikimiausią agentą Omarą bin Asadą su 
prekėmis ir pinigais, skirtais kuo greičiau išpirkti jus iš vergijos. 
Nuoširdžiai jūsų Džozefas Diupiuji“ 

Klarkas puolė ant kelių ir ėmė dėkoti Dievui. Niušemas, sto- 
vintis greta jo, staiga šaižiai sukliko ir ėmė raudoti. 

„Kas yra? Kas nutiko, Junisai?“ — suskubo klausinėti Klarkas. 

„Yra prierašas“, — virpėdamas atsakė jis. 

„Koks?“ 

„Man leista išpirkti tik tuos, kurie išliko krikščionimis ir ne- 
pasmerkė savo sielos“ 


DEŠIMTAS 


TĄ VAKARĄ PONIA PoTsS iškepė didelę skardą „varlių landose“ ir 
supjaustė patiekalą porcijomis, ruošdamasi dalyti lankytojams. 

Truputį karščiavo, gal kabinosi influenca, tad prisėdo pasišil- 
dyti prie ugnies. Žiūrėdama, kaip liepsnos laižo didžiulę buko 
pliauską, prisiminė savo vaikystę ir ilgus pasivaikščiojimus su 
broliais Škotijos aukštumose prieš penkiasdešimt metų. 

Atsidarė durys ir ponia Pots greitai pakėlė akis nuo ugnies. 
Nusišypsojo. 

— Labas vakaras, pone Adamsai, — pasisveikino, — ir jums, 
pone Florensai. Ar vis dar nieko negirdėti apie poną Kočreiną? 

Robertas Adamsas papurtė galvą. 

— Tai paslaptis, - atsakė jis. — Jau praėjo visa diena, kaip nie- 
kas jo nematė. Nerimauju dėl jo. 

— Sėskitės, džentelmenai, — pakvietė ponia Pots, — atnešiu 
jums karšto romo punšo, — barškindama indais nuėjo į greti- 
mą kambarį, kuriame buvo įrengta šiokia tokia virtuvė, ir grįžo 
nešina pora taurių. - Vargšas ponas Kočreinas, — tarė vėl sėsda- 
masi prie ugnies. — Jis taip mėgsta „varles landose“. 

— Kokias varles? — pasiteiravo Florensas. 

— Landose, pone. Tai kiaulienos dešrelės, keptos tešloje. 

Adamsas nusišypsojo. 

— Nekantrauju paragauti. 

Trumpai stojo tyla. Ponia Pots regimai nervinosi. 

- Atleiskite man, pone Adamsai, - lėtai ištarė ji. - Nenorė- 
čiau, kad manytumėte, jog kišuosi į kitų reikalus ar nešioju ap- 
kalbas. Bet ponas Kočreinas yra mano nuolatinis klientas, ir aš 
jį labai gerbiu ir vertinu. Jis man labai svarbus, ir tik todėl drįstu 
kreiptis į jus. 

- Kas nutiko? 

— Na, prieš keletą dienų netyčia nugirdau, kaip ponas Kočrei- 
nas kalba apie savo finansinius sunkumus. 

- Savo skolas? 

- Taip, pone Adamsai, būtent - skolas. Atrodo, jo ieško ants- 
toliai. 

- Ojei surado? 

— Tada, pone, protingiausia bus jo ieškoti Maršalsyje. 


VIENUOLIKTAS 


NAKTį LONDONĄ APGAUBĖ RŪKAS, TOKS TIRŠTAS, kad prie 
Šv. Pauliaus katedros iš Čipsaido pusės eilėmis sustatyti rikiavo- 
si nešiojamieji krėslai. Nešikai susibūrę lošė kortomis ir laukė, 
kol migla išsisklaidys. 

Ponia Pots baimindamasi, kad jos mylimam nuolatiniam 
klientui nebūtų nutikę ko nors blogo, pasiuntė savo sūnėną Fi- 
gisą Potsą parodyti Adamsui kelio į Maršalsio skolininkų kalėji- 
mą. Tai buvo švelnaus būdo jaunuolis, kalbantis su vos juntamu 
Škotijos kalniečių akcentu, mažas tamsias akis beveik visą laiką 
nuleidęs žemėn. 

Jie perėjo upę Londono tiltu ir netrukus, nors tvyrojo pasi- 
baisėtinas rūkas, priartėjo prie kalėjimo. Figisas penkerius me- 
tus praleido Maršalsyje už viskio kontrabandą į pietus. Šis išmė- 
ginimas jį užgrūdino. 

Adamsas paklausė, kaip jam pavyko ištverti kalėjime. 

— Meldžiausi Viešpačiui, - eidamas tyliai atsakė jaunuolis, — 
prašydamas išpirkimo. Ir neleidau sau nuliūsti. Prarask tikėji- 
mą — ir susirgsi. O jei susirgsi, tave netruks išgabenti neštuvais. 

— Kaip pavyko kovoti su liūdesiu? 

Figisas prieš atsakydamas pamąstė. 

— Kiekvieną dieną susigalvodavau naują nuotykį, - atsakė. 

Dar po dešimties minučių jie priėjo medinius vartus aitriai 
derva atsiduodančiomis lentomis. Sargybiniai paklausė, ko 
jiems prireikė. 

- Ieškome pažįstamo. 

— Vyro ar moters? 

- Vyro. 

- Kada jis pas mus atsidūrė? - paklausė šiurkštus balsas ryš- 
kia Rytų Londono tarme iš Ist Endo, Lenktosios gatvės. 

— Mes nesame tikri, kad jis čia! - sušuko Figisas. - Tik norim 
apsidairyti. 

Spynoje brakštelėjo sukamas raktas, iš tvirtų žiedų ištraukė 
sklendę, ir vartai atsivėrė į vidų. 

Pro antrą įtvirtinimų eilę juos nusivedė sargybinis. Niūrus, 
storų šlaunų, ant ausų giliai užsimaukšlinęs austinę kepurę. 

Kalėjimas buvo pilnutėlis. 

Šimtai vyrų, moterų ir vaikų, ištisos šeimos kalėjo uždarytos už 
skolas ir netinkamą elgesį. Keletas aukštesniosios klasės žmonių 
vilkėjo gerai, tačiau dauguma siaustėsi visiškais skarmalais. 

Adamsas atkreipė dėmesį į kvapą. Ten trenkė skurdu. 

— Anglija didžiuojasi savo laivynu ir savo imperija, - pasakė 
Figisui Potsui, - bet apie šitai pasauliui papasakoti pamiršta. 

— Čia nėra kuo didžiuotis, pone Adamsai, — kone pašnibždo- 
mis atsakė Figisas, - visiškai nėra kuo. 

Maršalsio kalėjimui priklausė daugiau negu dvidešimt vienas 
prie kito prisiglaudusių pastatų - sudvisusių salių iš tamsių ska- 
lūno plytų. Net tokiame rūke ir šaltyje gainiodami žiurkes visur 
lakstė basakojai vaikai. Tėvai drybsojo kas kur, vieni girti, kiti 
nusilpę nuo ligų ir negalių. 

Sargybinis atidarė belangio medinio septyniasdešimties pėdų 
ploto pastato duris. Tame savotiškame tvarte aukštu stogu ir be 
jokių baldų knibždėjo žmonių. Turbūt kokie du šimtai - daugu- 
ma jaunų ir dar jaunesnių, keletas visiškai senų. 

Gilumoje patamsyje verkė vaikas ir tarsi merdėdamas duso 
senis. 

- Šitie visi pristatyti nuo antradienio, — tarė sargybinis. — 
Duodu jums dešimt minučių. Dairykitės. 

Adamsas prisidėjo delnus prie burnos ir ėmė garsiai šaukti 
Kočreino vardą. Greitai ėjo tarp žmonių, žvilgčiodamas į vei- 
dus, tikrindamas drabužius. 

Staiga suklykė moteris. 

Parpuolė ant grindinio keliais į purvą, jos kūną tampyte tam- 
pė sielvartas. Greta ant drėgno šieno plako gulėjo vaikas. Papil- 
kėjęs ir atšalęs. Sargybinis dukart sušvilpė, šaižus garsas aidu 
atsimušė nuo juodų sienų. 

Netrukus pasirodė dar du sargybiniai. 

Greitai priėjo prie vaiko. Vienas palietė veidą ir mostelėjo 
ranka. Jis išnešė kūdikį laukan, o kitas tuo metu laikė sielvartau- 
jančią motiną. 


DVYLIKTAS 


SERAS DŽEFRIS KOoLDEKOTAS prieš pat vidurdienį paliepė neši- 
kams nunešti jį į Houro banką. Rūke jis vengė važinėti karieta, 
nes arkliai greit išsigąsdavo, o kelionė pasibaidžiusiais arkliais 
galėjo baigtis dideliais nepatogumais. 

Išgėręs taurę chereso partnerių svetainėje, seras Džefris buvo 

pasirengęs pereiti prie reikalo, dėl kurio atvyko. Banko vadovas 
patrynė rankas, tarsi norėdamas jas susišildyti, bet ne šaltis jam 
buvo galvoje. 

— Tuoj pakviesiu tarnautoją, kad priimtų indėlį, sere Džefri, — 
tarė jis. 

Koldekotas iškėlė pirštą ir nusišypsojo. 

— Sere Ričardai, aš atėjau ne indėlio padėti. 

— Taip? - valdytojo antakiai klausiamai pakilo, kaktoje išryš- 
kėjo raukšlės. 

— Ne, pone, ne padėti. 

— Tad kuo galėčiau jums būti naudingas, pone? 

— Atėjau atsiimti indėlio, sere Ričardai. 

Banko valdytojas labai mėgo savo darbą. Bankininkystė jam 
patiko viskuo, visiškai viskuo, išskyrus, žinoma, indėlių atsiė- 
mimą. 

- Ar galėčiau paklausti, pone, kokią sumą turite galvoje? 

Seras Džefris Koldekotas šmiaukštelėjo tabako. Niekada ne- 
mėgo bankininkų, nors ir turėjo įspūdingų gebėjimų palaikyti 
su jais draugystę. 

- Žinoma, galite, - atsakė apžiūrinėdamas dailiai apkarpytus 
kairės rankos nagus. — Norėčiau atsiimti viską, kas yra sąskai- 
toje. 

Seras Ričardas Houras paspringo. Prie jo pribėgo tarnautojas 
ir nesmarkiai pastukseno per nugarą. 

- Viską? — tebespringdamas paklausė jis. 

- Taip. Viską. 

Atnešė stiklinę vandens. Seras Ričardas gurkšnį nugėrė ir 
garsiai atsikosėjo. Paliepė atnešti apskaitos knygą. Ją tuojau pat 
atnešė. 

— Karališkojo Afrikos komiteto sąskaitoje yra šeši šimtai 
tūkstančių du šimtai penkiasdešimt svarų trys šilingai ir šeši 
pensai, — tarė jis. 

— Labai gerai. Prašyčiau viską parengti rytoj po pietų. Atsių- 
siu jų paimti. 

- Jei tikrai to norite, pone, aš turėsiu parengęs banknotus. 

Koldekotas paėmė dar žiupsnį makubos ir įsikišo tabaką gi- 
liai į šnervę. 

- Prašyčiau tik ne banknotus, — pasakė. — Norėsime visą 
sumą gauti auksu. 


TRYLIKTAS 


RoBERTAS ADAMSAS JAU RUOŠĖSI eiti vakarieniauti į kitą gat- 
vės pusę, tik staiga į duris garsiai pabeldė. Greitai užbėgęs laip- 
tais už jų stovėjo išraudęs vikontas Forteskju. 

- Radau jį! Radau Kočreiną! - sušuko jis. - Greičiau, eime su 
manimi! 

— Kur? 

— Į pragarą žemėje. 

Vos jie susėdo į karietą, vikontas pravėrė langelį ir šūktelėjo: 

— Danai, lėk kiek įkabindamas į Vulvičą! Prie plūduriuojančio 
kalėjimo „Karžygio“, prišvartuoto dokuose! 

Ratai sudundėjo per grindinio akmenis, žirgai įnirtingai kram- 
tė žąslus. Laimei, nupūstas Esekso vėjelio rūkas išsisklaidė. 

— Negalime gaišti nė akimirkos, pone Adamsai, — kalbėjo 
vikontas, virtinėdamas į šonus karietai vis greitėjant. —- Gavau 
žinią, kad mūsų bičiulis ponas Kočreinas įkalintas jo didenybės 
laive „Karžygys“, plūduriuojančiame kalėjime. 


330 


TIMBUKTU 


— Kur? 

- Tai nebetinkamas plaukioti karo laivas, Kopenhagos mūšio 
veteranas. Girdėjau, kad sąlygos jame baisesnės, negu žmogus 
gali įsivaizduoti, — Forteskju pliaukštelėjo delnu sau per šlau- 
nį. - O kad būčiau žinojęs apie jo skolas! — ištarė. 

- Jis pernelyg išdidus, kad jums apie jas pasisakytų. 

- Išdidumas, pone Adamsai, narsuolių bruožas, bet kartais 
jis pavojingas gyvybei. 

— Kur tas plūduriuojantis kalėjimas? 

— Vulviče. Pietuose upėje. Už tai turime būti dėkingi Ameri- 
kos kolonijų netekčiai. Jei Amerika tebepriklausytų Britanijai, 
mūsų mielasis ponas Kočreinas šiuo metu keliautų į transpor- 
tavimo vietą. 


Po valandos karieta sustojo dokuose. Plūduriuojantis kalėji- 
mas buvo prišvartuotas už kelių pėdų nuo prieplaukos, giliai 
paniręs į vandenį, kylant potvyniui jo medinės sijos girgždėjo. 
Laive nebuvo jokių šviesų, tik vienintelis žibintas laivapriekyje. 
Adamsui pavojingos ir baisios vietos buvo ne naujiena, tačiau 
pamačius šį vaizdą net jį nupurtė šiurpas. 

Tamsoje blausiai dūluojančios mirties laivą primenančio grioz- 
do apybrėžos ir nuo juodo vandens kylančios rūko sruogos kėlė 
tikrą siaubą. Adamsas dėkojo Dievui, kad yra ne vienas. 

Vikonto aukštaauliai odiniai batai greitai nukaukšėjo tilteliu, 
iš laivo permestu į prieplauką. Rankoje jis laikė lazdelę - špagą 
apnuogintais ašmenimis. Robertas Adamsas sekė jam įkandin, 
o jam iš paskos — vežikas Danas su karietos žibintais abiejose 
rankose. 

- Atidarykite triumą! - suriko Forteskju, užlipęs ant denio. 

— Kieno vardu? - atsišaukė sargybinis. 

— Karaliaus vardu! 

Vikontas išėmė iš vidinės kišenės sulankstytą popieriaus lapą 
su karaliaus antspaudu. 

Švinu kaustytą triumo dangtį tuojau pat atrakino ir pakėlė, 
krisdamas jis garsiai dunkstelėjo. 

Iš vidaus tvokstelėjo šilto, dvokaus oro gūsis. 

— Dieve mano, - sušnabždėjo Forteskju, nusiimdamas aukštą 
bebrenos kepurę. 

— Prašyčiau palaukti, kol prašvis, pone, — tarė sargybinis. — 
Ten apačioje džentelmenui ne vieta, bent jau tamsoje. 

— Negalime laukti aušros. Negalime laukti nė akimirkos. 

- Gerai, pone, - nenoromis sutiko sargybinis, - palydėsiu 
vidun. 

Jis apsigręžė ir spausdamas dešinėje rankoje žibintą ėmė lipti 
žemyn kopėčiomis. 

— Kiek sielų čia laikote? 

- Apie septynis šimtus, pone. Nors neseniai džiova jų gerokai 
praretino. 

Jie lipo žemyn: sargybinis, Forteskju, Adamsas ir Danas. Su- 
lig kiekviena pakopa karštis ir smarvė nenumaldomai stiprėjo. 
Buvo beveik neįmanoma įsivaizduoti, kad tokioje ankštumoje 
telpa tiek žmonių. 

Adamsas paėmė iš Dano vieną žibintą ir aukštai iškėlė, pus- 
lankiu apšviesdamas patalpą. Triume gulėjo daugybė žmonių, 
dešimčių dešimtys: visi vyrai, vieni labiau, kiti mažiau suvargę. 
Šmirinėjo tik žiurkės — išbaidytos šviesos spruko į tamsą. 

— Tai pirmasis triumas, pone, — tarė sargybinis. Patylėjęs pa- 
klausė: - Kada jūsų pažįstamas čia pateko? 

— Prieš kokias dvi dienas. 

- Tada jo čia nebus. Suprantate, iš pradžių naujokas atsiduria 
pačiame dugne, o tik paskui metams bėgant kyla į viršų. 

Vikontas ašmenimis palietė savo bato aulą. 

— Kiek čia denių? 

- Septyni, pone. 

— Tada negaiškime laiko. Privalome leistis į šią bedugnę. 

— Kaip pasakysite, pone. 

Sargybinis rodė kelią vis žemiau lipdamas kopėčiomis, jo 
žibintas blykčiojo tamsoje. Karštis ir smarvė neapsakomai 
greitai stiprėjo, kol galiausiai visai nebeliko kuo kvėpuoti. Sep- 
tintajame denyje jie žengė pirmgalin, apeidami mirštančius ir 
jau mirusius. 

— Mes gerokai žemiau vaterlinijos, - pasakė Adamsas. 

— Tik pamanykite, kaip vieni žmonės elgiasi su kitais žmonė- 
mis! —- šūktelėjo Danas ir atsiprašė pratrūkęs. 

— Pone Kočreinai! - šaukė Forteskju. - Ar mane girdite, pone 
Kočreinai? 

Tyla. 

Staiga į šviesą šoko bėgti nuogas žmogus. Jis garsiai rėkė, mo- 
savo rankomis, iš burnos dribo putos. 

— Ar tai Kočreinas? 

Sargybinis trenkė bėgančiam tiesiai į pasmakrę. Šis griuvo 
ant žemės be sąmonės. 

— Pamišėlis, pone. 

- Argi šičia įmanoma išlaikyti sveiką protą? — paklausė vi- 
kontas. 

Adamsas nuėjo pirmas, šaukdamas Kočreiną vardu. 

Jam niekas neatsakė. 

— Mano informatorius tvirtino, kad jį atgabeno čia. 

— Gal jį nuvežė į „Atradimą“, pone. Tas prišvartuotas Dept- 
forde. 

— Deja, atvykome tuščiai. 

Forteskju apsigręžė ir pasuko prie kopėčių. Jam iš paskos žen- 
gė Adamsas, o šiam įkandin sekė Danas. Pasiekę laivo vidurį iš 
tamsos išgirdo tylų balsą. Ne ką daugiau kaip atodūsį. 

— Robertai. Robertai. 

Adamsas aukštai iškėlė žibintą ir guviai pasuko balso link. 
Kampe, kur denis susijungia su bortu, tupėjo žmogus. Susirie- 
tęs visas drebėjo. Apšviestas žibinto pravirko. 

Adamsas pasilenkė ir palietė jo ranką. 

- Saimonai, brangusis Saimonai, ačiū Dievui, mes jus radome. 


KETURIOLIKTAS 


KiTOS DIENOS VIDURDIENį prie Houro banko atvyko šešios 
uždaros karietos. Visos vienodos, juodos, lakuotos, auksiniais 
pakraštėliais, vežikai samanų žalumo ir mėlynomis livrėjomis. 
Langai uždangstyti vaškuotu audiniu, rėmai sustiprinti plieno 
virbais. Spyruoklės, pritaisytos prie ratų, specialiai sutvirtintos 
sunkesniam kroviniui vežti. Visi vežikai batų auluose turėjo pei- 
lius ir buvo pasirengę bet kada apginti save ir krovinį. 

Iš pirmos karietos išlipo seras Džefris Koldekotas. 

Jo skruostai liepsnojo dar labiau negu paprastai, žingsniai 
buvo lengvi, tarsi būtų išnykę visi kamavę rūpesčiai. Nusižengi- 
mų pilnas gyvenimas jau seniai buvo jį išmokęs, kad už nedidelį 
kyšį galima gauti labai vertingų paslaugų. 


334 


TIMBUKTU 


Penkių ginėjų, pakištų skolininkų bylas nagrinėjančiam teisė- 
jui, pakako užtikrinti Kočreinui vietą „Karžygyje“, niūriausiame 
iš visų įsivaizduojamų skolininkų kalėjimų. Dar kelių užteko iš 
pažįstamo asmens dokuose pasiskolinti šarvuotas karietas. O 
prisiminęs Robertą Adamsą Koldekotas nusišypsojo, patenkin- 
tas savo planu susidoroti su žmogumi, vos nesužlugdžiusiu di- 
dingo Alta Templis sumanymo. 

Užlipo akmens laipteliais ir įžengė į banką. 

Seras Ričardas Houras jau laukė vestibiulyje, nekantriai žings- 
niuodamas pirmyn atgal. Partneriams tai buvo juoda diena, di- 
rektorius tikėjosi kaip nors jos išvengti ir permaldauti komiteto 
pirmininką. 

Vos tik Koldekotas peržengė slenkstį, seras Ričardas puolė 
prie jo raitytis kaip dar niekada nesiraitė. 

Seras Džefris nusišiepė ir nusišluostė kaktą dramblio kaulo 
spalvos šilko nosine. 

— Karietos jau laukia prie durų, - skubiai pasakė. - Būčiau 
dėkingas, jei kuo greičiau jas pakrautumėte. 

Bankininkas neviltingai persibraukė burną ranka. Akyse 
spindėjo ašaros. 

— Brangus sere Džefri, - maldavo jis linkstančiais keliais. — 
Nė kiek neabejoju, kad mums pavyks susitarti. Bankas pasiren- 
gęs sandoriui: padidinti nuošimtį už jūsų indėlį. 

Koldekotas nieko neatsakė. Nusišaipęs papurtė galvą. 

— Puiku, pone, - tarė seras Ričardas, — tebus, kaip norite. 

Jis linktelėjo vyriausiajam durininkui. Netrukus iš banko sau- 
gyklų pro duris ėmė nešti dešimties svarų maišus su aukso so- 
verenais ir krauti į laukiančias karietas. 

Serą Džefrį palydėjo į partnerių svetainę laukti šilumoje, o 

seras Ričardas nuėjo į savo kabinetą ir vienu mauku išgėrė taurę 
Delameino konjako. 

Į svetainę įslinko jauniausias partneris Henris Blaitas ir įpylė 
komiteto pirmininkui chereso. Tai buvo nerangus, stambus jau- 
nuolis, kamuojamas nesmagios ligos — jo rankas gausiai apniko 
riebios karpos. Itono mokykloje jis laikytas daug žadančiu, ta- 
Čiau ateities perspektyvos žlugo, kai buvo pašalintas iš Oksfordo 
už tai, kad išdaigaudamas sukėlė gaisrą koledže. Laimė, šeimos 
ryšiai jam padėjo įsitaisyti Houro banke. 

Henris pastatė grafiną ant sidabrinio padėklo. 

- Leiskite prisipažinti, sere Džefri, mane be galo jaudina, — 
tarė jis, - kad komitetas taip didžiai vertina Timbuktu! 

-— Visiškai teisingai, — atsakė Koldekotas, žiūrėdamas į tolį. 

— Investavau į šį projektą visą savo palikimą, pone, ir tėvą 
įkalbėjau padaryti tą patį. Jei nepasirodysiu įžūlus, gal leisi- 
te paklausti, kada, jūsų manymu, ekspedicija pasieks auksinį 
miestą? 

Seras Džefris pabarbeno į auksinį laikrodėlį, grandinėle pri- 
segtą prie liemenės kišenaitės. 

— Labai greit, — atsakė. 


PENKIOLIKTAS 


Ko: KARALIšŠKOJO AFRIKOS KOMITETO turtus gabeno į Senąjį 
getą, Žaliajame parke susirinko minia. Trys šimtai kilmingųjų ir 
mažiausiai antra tiek paprastų žmonių nepabūgo šalčio norėda- 
mi pasižiūrėti, kaip senasis ponas Sadleris naujausiu ir garsiau- 
siu savo kūriniu mėgins pakilti į dangų. 

Aeronautas, kaip jis save vadino, kone visą rytą leido karš- 
tą orą į savo skraidymo aparatą — neaprėpiamo dydžio balioną. 
Prie žemės jį laikančios virvės jau buvo kaip reikiant įsitermpu- 
sios, nedaug trūko, kad plyštų, o žiūrovai nekantraudami bro- 
vėsi vis arčiau. 

Vaikas paklausė, kada įrenginys pakils aukštyn į dangų. Ponas 
Sadleris iškėlė ranką: 

- Viskas bus laiku! — šūktelėjo. — Viskas laiku! 

Kaip tik tada subildėjo arklių kanopos ir per žolę greitai at- 
skriejo karieta. Žiūrovai nustebę atsigrįžo, nes parke važinėti 
karieta draudė įstatymas. Vienas žmogus kažką suriko. Paskui 
kitas. Minia ėmė murmėti, bet netrukus stojo visiška tyla. 

Kai kurie žiūrovai pagarbiai nulenkė galvas. 

Karieta sustojo už keleto pėdų nuo baliono. Atsidarė durelės, 
papuoštos auksu nutapyta karališkąja lelija, ir pora liokajų tvir- 
tai pastatė ant žemės didžiulius laiptelius keleiviui išlipti. 

Praėjo minutė. 

Ir tada daugybė livrėjomis vilkinčių tarnų pamažu iškėlė iš 
karietos stambaus stoto princą. Keletas žemiausios klasės žiū- 
rovų ėmė linksmai rėkauti sveikinimus, ploti, bet jų plojimus 
tildė vėjas. 

Atlingavusį prie pintinės princą pasveikino ponas Sadleris. 
Laiptelius nuo karietos skubiai atnešė prie baliono. Minia su- 
prato, kas netrukus įvyks, ir ėmė garsiai ploti. 

- Jis pakils į dangų! - suspigo kažkokia mergytė. 

— Taip, bet netrukus kris ir išsitaškys makaulę! — suriaumojo 
vaisinių pyragų pardavėjas. 

Pono Sadlerio asistentas įsiropštęs į pintinę įkėlė neaukštą 
raudonmedžio krėslą raudono aksomo sėdyne su aukso gijo- 
mis išsiuvinėtu Velso princo herbu. Krėslą patogiai pastačius, 

princas priėjo prie pintinės ir padedamas liokajų perlipęs kraštą 
atsidūrė viduje. 

Minia pritariamai šūkavo. 

Tą akimirką freilinos Elizabetos lydima atskubėjo Hertfordo 
markizė. Pasirodo, abi atėjo iš Karltono rūmų pėsčios ir be paly- 
dos. Markizės veidas iš nerimo buvo papilkėjęs. Ji ėjo kiek įma- 
nydama sparčiau, ploni jos elegantiškų batelių kulniukai smigo 
į žolę, o iš po paskubomis užsirištos skrybėlaitės slydo plaukų 
sruogos. 

Ji nuskubėjo prie baliono. 

— Džordžai, brangusis! - pašaukė kuo švelniau. - Dėl Dievo 
meilės, ką čia sugalvojote? 

Princas kaip tik tuo metu spėjo patogiai įsitaisyti krėsle. Jis 
atsisuko. 

— Ponia, - įtaigiai atkirto jis, - mes tuoj tapsime aeronautu. 
Ar ne tiesa, pone Sadleri? 

— Gryniausia tiesa, jūsų aukštybe. 

— Na, tai iškart ir skriskime. Iki vakarienės nebe tiek jau daug 
laiko! 

— Gerai, jūsų aukštybe. 

Džeimsas Sadleris mostelėjo padėjėjui ir šis išlipo iš baliono 
pintinės. Atrišo orlaivį prie žemės laikančias virves, ir balionas 
su pintine šovė aukštyn į orą. 


ŠEŠIOLIKTAS 
KEMELFORD HAUZE VIKONTO FORTESKJjU tarnai visą popietę 
kiek įmanydami rūpinosi Saimonu Kočreinu. Vikontui įsakius, iš- 


nešė lauk ir sudegino purviną fraką, iš Sevil Rou iškvietė siuvėją. 

Kočreinas su lankytojais šnekučiavosi apačioje, svetainėje. 
Apsirengęs skolintais drabužiais pasakojo apie dienas ir naktis, 
praleistas jo didenybės laivo „Karžygys“ triumų gelmėse. 

— Niekada negalėsiu tinkamai atsilyginti už jūsų, vikonte, ar 
jūsų, pone Adamsai, sumanumą, — pasakė. - Jei ne judu, tikrai 
būčiau žuvęs, ir į Temzę išmestų dar vieną nelaimingą lavoną. 

Kai Klara Forteskju jau ketino eiti pas Lakingtoną ir kaip tik 
vilkosi paltą, pro duris įgriuvo tėvas su svečiais. Vėl pamačius 
amerikietį savo namuose išsipildė didžiausias jos noras. Atsise- 
gusi paltą numetė jį drauge su skrybėlaite ant laiptų turėklų. 

- Kaip jums pavyko ištverti tokį siaubą, pone Kočreinai? — 
paklausė ji, palinkdama prie jo, susisupusio į antklodes ir sėdin- 
čio prie pat ugniakuro. 

— Mieloji panele Forteskju, — atsakė šis, — buvo baisu, bet 
užtat dabar žinau, kad esu laisvas. Tik dar labiau vertinu taip 
palankiai man nusišypsojusią fortūną, gerąją sėkmę, kurią anks- 
čiau gyvenime nepakankamai vertinau. 

— Tačiau aš niekaip nesuprantu, — tarė vikontas Forteskju, 
tiesiau atsisėsdamas krėsle, - kodėl paprastą skolininką įmetė į 
plūduriuojantį kalėjimą, o ne į Maršalsį. Čia tikrai neapsieita be 
piktos rankos. 

- Galiu lažintis, jog už viso to stovi seras Džefris ir jo paran- 
kiniai, — šiurkščiai ištarė Klara, ir jos švelnus veidelis skaisčiai 
išraudo. 

— Brangioji Klara, esu tikras, kad vertini teisingai, — atsakė 
vikontas. - Bet aš bijau, kad serui Džefriui labai greitai atsirūgs 
visos piktadarystės. 

Forteskju ir jo svečiai nė nenutuokė, kad kaip tik tuo metu 
virš pastato, kuriame jie būrėsi, praskriejo orlaivis. Jo pintinėje, 
tvirtai įsikibę į virves, sėdėjo ponas Sadleris ir princas regen- 

tas. Jei langai nebūtų buvę sandariai uždaryti, o šilko užuolaidos 
aklinai užtrauktos, gyventojai būtų matę, kaip jie skrenda dan- 
gumi, genami žvarbaus žiemos vėjo. 

Princas jau buvo išsakęs visus, kokius tik mokėjo, keiksma- 
žodžius. Rubuiliais pirštais stipriai spaudė virves, o didžiulis jo 
svoris veikė kaip balastas ir neleido orlaiviui iškilti į aukštesnius 
sostinės oro sluoksnius. 

Po pakilimo praėjus valandai ir devynioms minutėms, pintinė 
sunkiai dunkstelėjo, ji nusileido ūkininko lauke netoli Hamers- 
mito kaimo. Regentas padėkojo Kūrėjui už tai, kad leido jam 
saugiai grįžti ant terra firma". Pabučiavo žiedą su antspaudu ant 
kairės rankos ir atsisveikinęs su ponu Sadleriu vargais negalais 
išsiropštė iš pintinės ant žolės. 

Princo palydovai mėgino sekti iš paskos balionui, pakilusiam 
Žaliajame parke, bet netrukus pametė jį iš akių. Hastingsas, 
tikėdamasis išgelbėti regento gyvybę, ėmėsi valdyti padėtį ir 
pasiuntė karaliaus sargybinius šniukštinėti po visą Londoną ir 
apylinkes, ieškoti Velso princo. 

Regentą pavyko parsigabenti iš Stamford Bruko ūkininko so- 
dybos dešimtą valandą. Princas sėdėjo virtuvėje prie stalo, ap- 
tarnaujamas sutrikusio ūkininko ir jo žmonos, ir kaip tik baigė 
valgyti antrą puikiai iškeptą naminę antį. 

- Štai ir tu, Hastingsai, — vėsiai ištarė jis. - Nežinau, kur taip 
ilgai užtrukai, tiesiog neįsivaizduoju. Jei ne ponas ir ponia Hei- 
zelmirai, būčiau žuvęs. Pakviečiau juos rytoj po pietų į svečius. 
Ponas Heizelmiras smalsus žmogus, jis, kaip ir aš, domisi gyvū- 
nais. Manau, jam patiks karališkoji kolekcija. 


* Tvirta žemė (lot.). 

SEPTYNIOLIKTAS 


APIE PRINCO SKRYDĮ virš Londono pranešė laikraštis Tirnes 
trečiame puslapyje. Istorija keliavo iš lūpų į lūpas ir netruko ap- 
augti įvairiausiomis smulkmenomis, kurių parūpina tik gandai. 
Naitsbridže vieno žuvų pardavėjo žmona tvirtino, kad praskris- 
damas jai virš galvos regentas numetė žemėn aukso sovereną. 
O moteriškė Kensingtone kalbėjo, kad pamačiusios skrendantį 
balioną jos vištos pradėjo dėti dvitrynius kiaušinius. 

Grįžęs į Karltono rūmus princas jautėsi toks išvargintas 
nuotykio, kad išmiegojo visą rytą iki pat pietų. Pagaliau pa- 
budęs pajuto stebinamą energiją, kokios nejautė jau daugelį 
metų. Vos spėjęs apsirengti surijo vienuolika rūkytų silkių, 
pusę tuzino kietai virtų kiaušinių ir visa tai užgėrė pusbuteliu 
jauno rislingo. 

Izabelė, Hertfordo markizė, pasiėmusi dubenį braškių, penė- 
jo jomis princą. 

— Kvaileli, juk galėjote užsimušti, - alpdama iš palaimos, kal- 
bėjo ji. 

— Tegu mano šmeižikai sužino, kad karališkasis kraujas te- 
bėra kupinas narsos! - šūktelėjo princas ir pasišaukęs Karemą 
liepė pagaminti lengvą desertą su grietinėle ir mėgstamiausiu 
vyšnių likeriu. 

Princui žeriant nurodymus virėjui, ūkininko žmona Vinifre- 
da Heizelmir lygino geriausius išeiginius drabužius, tvirtai lai- 
kydama karštų anglių prikrautą lygintuvą. Nė sapne nesapnavo, 
kad jų kuklius namus pagerbs apsilankęs šalies valdovas. Kai- 
mynai — kai kurie iš jų matė, kaip nusileido balionas - išgirdę 
apie neįtikėtiną vizitą, apipylė ją dėmesiu. 

Ponas Heizelmiras, kuklesnis už žmoną, niekam nepasakojo 
apie kvietimą apsilankyti Karltono rūmuose. Dešimtą valan- 
dą jie sėdo į seną apdaužytą vežimaitį ir iškeliavo iš Stamford 
Bruko. Nė vienas iš jų nebuvo matęs Londono. Neturėjo reikalo 
leistis į tokią kelionę. Vežimaičiui dardant į rytus Čelsio kaimo 
link ūkininkas garsiai svarstė, ar iš tiesų tokia jau gera mintis 
vykti į svečius pas princą. 

Žmona šleptelėjo jam delnu per galvą. 

— Juk puikiausiai pats girdėjai, kaip jis mus pakvietė gerti ar- 
batos, — pasakė ji. 

— O kas bus, jei pamirš? 

— Nepamirš! Neabejoju, kad ištrauks gražiausius indus, įran- 
kius, duos bandelių, arbatos, pyragaičių ir braškių džemo. Įsi- 
vaizduoji, mes svečiuosimės pas karalių! 


AŠTUONIOLIKTAS 


FiLIPAS RANDELIS Iš RANDELIO IR BRIDŽO įmonės atvyko susi- 
tikti su karališkuoju buhalteriu Uraja Makintairu penkiomis mi- 
nutėmis per anksti. Garsusis amatininkas ne kartą lankėsi Karl- 
tono rūmuose ir beveik visada stengėsi išpešti skolas už savo 
atliktus darbus. Nelaimei, regento išlaidumas užsakant praban- 
gos prekes toli gražu neprilygo jo galimybėms už jas atsiskaityti. 
Apie jo išlaidavimą sklido legendos, iš jo dažnai tyčiojosi lordo 
Liverpulio vadovaujama vyriausybė. 

Buhalterio laukiamasis Karltono rūmuose buvo asketiškas, 
paprastomis pilkomis sienomis, be jokių lipdinių ar plokščių. 
Grindys nudažytos tamsia spalva, kad nesimatytų, kokios pras- 

tos lentos, apie kilimus nebuvo nė kalbos. Nebuvo jokio reikalo 
išlaidauti prabangai, nes pats princas čia nė kojos nekeldavo. 
Tiesą sakant, nė nežinojo, kad toks kambarys yra. 

Ponas Randelis tikėjosi, kad vyriausiasis buhalteris ginčysis 
dėl neseniai pateiktos sąskaitos už šešias dideles aukso vazas ir 
sidabro įrankių rinkinį, pagamintą Braitono Paviljonui. Ponas 
Makintairas didžiavosi savo atidumu net smulkiausioms išlai- 
doms ir niekaip negalėdavo susivaldyti nemėginęs sutaupyti. 

Laukų Šv. Martyno bažnyčios laikrodis išmušė keturias. Sulig 
paskutiniu dūžiu iš buhalterio prieškambario išėjo buhalterio 
padėjėjas ir žvaliai nuvedė poną Randelį į susitikimo vietą. 

Gatvėje kaip tik tuo metu sustojo arkliu kinkytas vežimaitis. 
Iš jo išlipę Vinifreda ir Frederikas Heizelmirai nusipurtė nuo 
paltų dulkes ir arklio ašutus ir nedrąsiai pasuko didingo Karlto- 
no rūmų portiko link. 

Durų dešinėje stovintis dragūnas atsigręžė į juos ir muškietos 
buože trinktelėjo į šaligatvį. 

- Kaip manot, kur jūs čia einat? 

- Atleiskite, atleiskite mums, - tarė ūkininkas. — Bet princas, 
jo aukštybė, pakvietė mus išgerti arbatos. 

Jei ne uniforma, sargybinis iš juoko būtų parpuolęs ant žemės. 

- Ir kas gi jūs tokie? 

— Aš ūkininkas Heizelmiras, atvykau čia iš Stamford Bruko. 
O čia mano žmona, ponia Heizelmir. 

Sargybinis pagriebęs muškietą ir tvirtai atrėmęs į krūtinę, at- 
kišo į juos durtuvą akių aukštyje. 

- Tik ženkite bent colį, ir aš jus perpjausiu pusiau, - pagra- 
sino. 

— Bet mus kvietė, -— aiškino ūkininko žmona. 

- Kurjjau ne, - atsakė dragūnas. — O aš Česterio grafas. 

DEVYNIOLIKTAS 


KARALIŠKAJAME AFRIKOS KOMITETE Folkirkas pirmininkui 
pranešė žinią: Saimonas Kočreinas išpirktas iš jo didenybės lai- 
vo „Karžygys“. Seras Džefris suplojo delnais, nusikeikė, išsitrau- 
kė iš kišenės laikrodį ir svarstydamas laikė rankoje. 

Buvo šiek tiek po dešimtos. 

- Folkirkai, tuojau pat pranešk ponui Džeromui, kad kviečiu 
visus komiteto direktorius šiandien popiet ateiti klausytis pasa- 
kojimo, - jis nutilo ir įsikišo laikrodį į kišenę. — Tai yra jei ponas 
Adamsas malonės mus pagerbti savo apsilankymu. 

— Labai gerai, pone. 

Kai Folkirkas išėjo iš kabineto, seras Džefris Koldekotas su- 
simąstęs surėmė abiejų rankų pirštų galiukus, paskui iš stalo 
stalčiaus išsiėmė raktų ryšuliuką ir laiptais ryžtingai nulipo į 
rūsį. 

Saugykloje už plienu kaustytų durų buvo sukrautas visas Ka- 
rališkojo Afrikos komiteto turtas —- aukso monetos. 

Koldekotas atrakino duris ir pasilenkė. Atrišęs vieną maišelį, 
pasėmė keletą soverenų. 

Juto, kaip gerklę gniaužia gumulas. 


DVIDEŠIMTAS 


TĄ POPIETĘ KočREINAS IR ADAMSAS atvyko į komitetą pasi- 
samdę puskarietę. Rytą jie praleido dokuose, kur Adamsas klau- 
sinėjo, koks laivas greičiausiai ketina plaukti per Atlantą. 

Šv. Jokūbo kvartalo klubuose pasklido gandas, kad amerikie- 
tis negyvas, esą jį išvakarėse Vaitčepelyje papjovęs vagis. Gan- 

dai pasiekė ir Klaros ausis, kai ji su pusbroliu Henriu Ficviljamu 
vėl įėjo į biblioteką. 

Robertas Adamsas nekantravo baigti pasakoti savo nuotykius. 
Jis sužinojo, kad prekinis laivas „Frensė Rouz“ kaip tik krauna- 
mas Tabako dokuose ir yra pasirengęs išplaukti į Niujorką auš- 
tant per patį potvynį. 

Adamsui atsistojus į įprastą vietą bibliotekos priešakyje, salėje 
jau buvo susikimšę penki šimtai žmonių ir kas minutę ėjo dar. 

Sero Džefrio Koldekoto įtartinai nebuvo. Jis sėdėjo savo ka- 
binete ir rašė šifruotą laišką Jorko hercogui. Paruošta viskas, 
ko reikia permainoms, — rašė jis. - Kai būsime pasirengę veikti, 
atsiųsiu žinią. Prašau nepamiršti, sire, kad privalome elgtis ne- 
apsakomai atsargiai, atidžiai ir dėmesingai. 

Apačioje, bibliotekoje Kočreinas perskaitė, ką prieš tai buvo 
užrašęs seras Džozefas Benksas. Atsuko rašalinės dangtelį, pa- 
vilgė plunksnos smaigalį ir linktelėjo galva. 

Garsūs klausytojų pokalbiai pamažu visai nutilo. 

Amerikietis žengė žingsnį priekin. 

- Kiek pamenu, - pradėjo jis, - pasakojau, kaip man prisistatė 
pono Džozefo Diupiuji, Britanijos konsulo Mogadore, agentas, 
turįs įgaliojimus išpirkti tik tuos krikščionis, kurie neišsižadėjo 
savo tikėjimo. Negaliu atleisti savo bičiuliams už tai, kad išdavė 
Viešpatį. Tačiau, kad ir labai buvau nusivylęs, labai liūdėjau juos 
palikdamas. 

Jie tikėjosi sekti iš paskos mūsų mažam karavanui. Juk tapę 
musulmonais buvo laisvi žmonės. Bet šeimininkas pareiškė, 
kad jiems draudžiama iškelti koją iš Vadi Nūno. Jei tik pamėgins 
išvykti, jis liepsiąs juos sugauti ir pribaigti. 

Taigi po dviejų dienų konsulo agentas, jo tarnai ir aš pasi- 
rengėme keliauti į Mogadorą. Mums išvykstant iš Vadi Nūno 

iš paskos bėgo Martinas Klarkas su Junisu Niušemu basomis 
kojomis klimpdami smėlyje. Nubėgusius vos kelis jardus juos 
prisivijo šeimininkas ir nučaižė rimbu. 

Su Omaru bin Asadu keliavome trylika dienų. Keturioliktą 
dieną priėjome žemos kalvos papėdę, o užlipę išvydome nuos- 
tabiausią vaizdą: uostą, vandenyje tarsi žaisliukus siūbuojančius 
laivus, jų įrangą tvarkančius jūrininkus, krovinius į krantą ga- 
benančius locmanus. Tai buvo stebuklinga akimirka. Pasijutau, 
tarsi man būtų dovanotas naujas gyvenimas. Agentas nusive- 
dė mane į savo šeimininko pono Diupiuji namus, ir šis priėmė 
mane tarsi seniai matytą sūnų. 

Gyvenau pas jį kelias savaites ir smulkiai pasakojau apie vis- 
ką, ką mačiau dykumoje, ir apie savo visus nelaisvėje patirtus 
vargus bei nelaimes. Kad galėčiau išvykti iš Maroko, turėjau nu- 
keliauti į šalies gilumą, į sienų supamą Feso miestą, ir ten gauti 
paties sultono leidimą. 

Ponas Diupiuji buvo toks mandagus, kad keliavo drauge su 
manimi. Iš pradžių mes pasiekėme Marakešo miestą, paskui 
perėjome aukštus Atlaso kalnus. Ir galiausiai po daugelio nuo- 
tykių pasiekėme rūmų vartus. 

Prie neapsakomo aukštumo ir platumo durų stovėjo ir jas ser- 
gėjo budelis su lenktu kardu rankoje. Jis pareikalavo paaiškinti, 
ko atvykome. Ponas Diupiuji parodė savo akreditavimo raštus. 
Durys iškart atsivėrė, ir mes nė nespėję susizgribti atsidūrėme 
sosto salėje. 

Sultonas, stambus, gerų manierų žmogus, nepaprastai mėgo 
kimštas datules. Jį sudomino faktas, kad į vergiją pakliuvau di- 
džiojoje dykumoje, bet išklausęs mane maloningai pasirašė lei- 
dimą išvykti iš jo karalystės. 

Sunkia širdimi rengiausi išsiskirti su ponu Diupiuji, kuris man 
tapo artimu draugu. Atsisveikindamas dovanojau jam iš sėklos 
padirbtą Timbuktu karaliaus atiduotą medalioną. Tai buvo tin- 
kama dovana. Juk tironas Vūlo liepė ją perduoti tam, kas man 
išgelbės gyvybę. 

Visai netyčia atradau laivą, kuris plaukė į Niujorką ir sutiko 
paimti keleivį. Tačiau laivas, nelaimei, sudužo per audrą prie 
Velso krantų. Man pavyko pasiekti krantą prie Holihedo. Visko 
netekęs patraukiau į Londoną, tikėdamasis patekti pas Ameri- 
kos ambasadorių. 

O tada mane, apiplėštą Londono gatvėse, visiškai išsekusį, at- 
rado vikontas Forteskju, jis ir pranešė apie šį komitetą. 

Adamsas žengė žingsnį atgal ir padėkojo susirinkusiems, kad 
išklausė jo pasakojimą. 

— Dabar, kai jūs ir šis komitetas sužinojote, ką aš patyriau, — 
tarė jis, — vėl galiu pradėti gyvenimą iš naujo. Nė minutės ne- 
delsdamas grįšiu pas žmoną, nes tik meilė jai suteikė jėgų iš- 
tverti baisiausias negandas. 

Robertas Adamsas nutilo. 

Staiga bibliotekos durys plačiai atsilapojo, ir vidun įpuolė se- 
ras Džefris Koldekotas. Paskui jį vaškuotu parketu bėgo komite- 
to direktoriai. Už jų žygiavo dvi poros sargybinių grenadierių. 

— Suimkite šį apsišaukėlį! — visa gerkle suriko Koldekotas. — 
Jis melavo ne tik šiai kilniai susirinkusiųjų draugijai, bet ir Kara- 
liškajam komitetui! 

Saimonas Kočreinas pašoko, nustūmė stalą ir kūnu užstojo 
Adamsą. Vienas iš sargybinių nušveitė jį šalin. Direktoriai, pabi- 
rę po biblioteką, garsiai užgauliojo amerikietį. Prie jų prisidėjo 
kai kurie jo pasakojimu piktinęsi klausytojai. 

Pirmininkas mojo ilgu dokumentu, kurio apačioje raudonavo 
vaško anstpaudas. 

— Turiu teismo sprendimą uždaryti šį nusikaltėlį amerikietį į 
Tauerį už melagingus liudijimus Karūnai! 

Robertą Adamsą, kuris muistėsi ir stengėsi išsivaduoti iš ran- 
kas sukausčiusių geležinių antrankių, išvedė laukan. 


VIII 


Seras Džefris Koldekotas gauna antrą laišką iš Amsterdamo 4 
Per medaus mėnesį Alpėse Bytė aptinka savo vyrą sanguliaujantį 
su kitu vyriškių $ Ponas Adamsas kalinamas Londono Taueryje 4 
Vikontas Forteskju per Užsienio reikalų ministeriją išsiunčia slaptą 
laišką 6 Šv. Pauliaus katedros kriptoje seras Džefris Koldekotas 
susitinka ir kalbasi su Jorko hercogu 4 Ponas Horacijus Ivetas 
pradeda dirbti slaugu Šv. Baltramiejaus ligoninėje $ Ponas Florensas 
apsilanko kameroje, kurioje kalinamas ponas Adamsas 4 Ponas Ivetas 
užsikrečia raupais + Ponas Adamsas sužlugdo prieš jį regztą sąmokslą 
ė Amerikos ambasadorius Džonas Kvinsis Adamsas Kemelford 
Hauze aptaria padėtį + Lordas Olvenlis sužino, kad majoras Pedis 
ir jo ekspedicijos nariai negyvi 4 Seras Džefris Koldekotas su ponu 
Džeromu rezga sąmokslą 4 Į Tauerį ateina žinia ponui Adamsui 4 
Karališkojo Afrikos komiteto auksas išgabenamas upe 4 Princas 
regentas pasikviečia poną Sadlerį + Į Kemelford Hauzą atvyksta 
lankytojas su skubiu reikalu + Karališkąjį Afrikos komitetą apgula 
investuotojai 4 Bytė laiške ponui Kočreinui pasakoja apie savo 
atradimą ir dėl jo kilusį sielvartą. 


PIRMAS 


IšsIsKIRSČIUS PASKUTINIEMS KLAUSYTOJAMS po valandos į 
komitetą pėsčiomis atėjo privatus pasiuntinys - vėjo nugairintu 
veidu, nuskurusiais drabužiais — ir prisistatė Kyso van Bėerso 
vardu. 

Išjojo iš Amsterdamo, per Lamanšą persikėlė pirklių laiveliu. 
Kelionė iš Doverio truko dvi savaites - dvigubai ilgiau negu pa- 
prastai. Netoli Sevenoukso jį užpuolė pakelės plėšikai ir atėmė 
viską, išskyrus drabužius. Apiplėštajam teko pasiskolinti pini- 
gų iš savo mokytojo pažįstamo, gyvenančio gretimame Pedok 
Vudo kaime. 

Van Bėersui pavyko išsaugoti tik vienintelį savo mokytojo, 
olandų verslininko, laišką Karališkajam Afrikos komitetui. 

Pasiuntinys nežinojo, kad tą vakarą, kai jį apiplėšė, tą pačią 
plėšikų gaują sugaudė savanorių kaimiečių būrys. Pastarosio- 
mis savaitėmis plėšikai užpuolė tiek daug vietos gyventojų, kad 
šiems teko patiems imtis vykdyti teisingumą. Auštant savano- 
riai užmetė kilpas ant klevo šakų ir atliko tai, ką reikėjo atlikti. 

Senajame gete durininkas paėmė laišką ir nužvelgė pasiun- 
tinį nuo galvos iki kojų. Būdamas pernelyg gerai išauklėtas ir 
nedrįsdamas paklausti, kas šiam nutiko, kad taip atrodo, jis pa- 
dėkojęs patarė nueiti prie užpakalinių durų ir paprašyti virėjo 
lėkštės karšto viralo. 

Voką perdavė Folkirkui, šis padėjo jį ant padėklo ir nunešė 
laiptais. 

Seras Džefris perlaužė antspaudą ir pakėlė laišką arčiau 
šviesos. 

Tai buvo antras pono Vinkelio iš Amsterdamo laiškas. 

Jis dėkojo pirmininkui už gautus keturis šimtus svarų ir at- 
skleidė dar vieną vertingą faktą. Esą jo pažįstamas anglas tvirti- 
na gavęs iš Timbuktu karaliaus dovanų šešiolika aukso grynuo- 
lių. Kiekvienas grynuolis svėręs daugiau kaip dvidešimt svarų. 
Tačiau tas džentelmenas, kol kas norintis išlaikyti savo vardą 
paslaptyje, tuo metu atsidūrė keblioje padėtyje. Neturėjo gali- 
mybių saugiai atsigabenti tuos grynuolius iš Afrikos. 

Todėl laikinai paslėpė juos oloje netoli Alžyro. 

Už menką dviejų tūkstančių svarų sumą (sumokėtą iš anksto) 
jis pasirengęs perduoti komitetui teisę pasinaudoti šia dovana. 
Jei komitetas jam padėtų parsivežti grynuolius į Europą, galėtų 
tikėtis už tai gauti užmokestį — trečdalį viso lobio. 

Seras Džefris perskaitė laišką vieną kartą, paskui — kiek lė- 
čiau — antrą. Įtarus iš prigimties, nelabai linko tikėti šiuo tvirti- 
nimu. Tačiau laiško apačioje ponas Vinkelis buvo prirašęs: Me- 
talo pavyzdį čia, Olandijoje, daviau patikrinti karaliaus dvaro 
juvelyrams, ir jie atsakė, jog jis yra neįprasto grynumo su men- 
komis platinos priemaišomis. 

Ši smulkmena išsklaidė Koldekotui visas abejones. Mungo 
Parko ataskaitose jis buvo skaitęs, kad Timbuktu apylinkėse iš- 
kasamas auksas turi daug platinos, o Robertas Adamsas, atro- 
do, to visai nežinojo. 

Pasiūlymas teikė progą dar labiau diskredituoti amerikietį jū- 
rininką ir, negana to, gauti nemenko pelno. 

Seras Džefris priėjo prie rašomojo stalo, išsiėmė iš stalčiaus 
lapą popieriaus su vandenženkliu, plunksną ir atsuko krištoli- 

nės rašalinės, puspilnės riešutmedžio rašalo, dangtelį. Trumpai 
pamąstęs, pats sau nusišypsojo ir pradėjo rašyti: 

Gerbiamas pone Vinkeli, labai džiaugiuosi, kad jūs vėl man 
parašėte... 


ANTRAS 


PLANAS KELIAUTI PER ALPES VIDURŽIEMĮ pasirodė per drąsus. 
Tomą Viteršolą ir gležną jaunamartę per aukščiausias perėjas 
nešė specialiuose palankinuose, bet palydovams teko klampoti 
per vis gilesnes sniego pusnis. 

Vos išvažiavus iš Ženevos Bytę pradėjo kamuoti kalnų liga, 
ir ji jautėsi tiesiog apgailėtinai. Vyras iš paskutiniųjų stengėsi ją 
užjausti, tačiau mažai kuo galėjo padėti. 

Turiną jie abu pasiekė baisiai išvargę, tarsi sudaužyti ir pri- 
slėgti. Laimė, dėl Viteršolo ryšių jiems pavyko apsistoti baro- 
kiniuose Karinjano rūmuose, beveik prieš du šimtus metų pa- 
statydintuose iš Savojos giminės kilusio kunigaikščio Filiberto 
Amadėjaus užsakymu. Privatūs apartamentai buvo labai pra- 
bangūs, puošti viduramžių gobelenais, retais brokatais ir begale 
šilko. 

Pirmą naktį jie praleido didingoje lovoje milžinišku auksuo- 
tu galvūgaliu, inkrustuotu riešutmedžiu ir dramblio kaulu. Iš 
pradžių Anglijoje, paskui Prancūzijoje ir Šveicarijoje Bytė kas 
vakarą ruošdavosi neišvengiamoms nekaltybės praradimo ap- 
eigoms. Tačiau kiekvieną vakarą vos užgesinus žiburį vyras iš- 
kart užmigdavo, lyg pamiršęs, kad yra ne vienas. Vyriškis, už 
kurio ištekėjo, Bytei ne itin patiko, bet ji manė turinti susitaikyti 
su žmonos pareigomis. Siekdama šio tikslo maudėsi vandeny- 

je, truputį pakvėpintame bergaminio citrinmedžio aliejumi, o 
paskui užsimesdavo dailiausius naktinius marškinius iš visų, 
kuriuos turėjo. 

Viteršolas atėjo miegoti vėlai, jau po dvyliktos. Žmoną rado 
sėdinčią lovoje, atsirėmusią į pagalves ir skaitančią Defo „Ro- 
binzoną Kruzą“. Ji nusižiovavo, padėjo knygą ant naktinio stale- 
lio ir ranka švelniai perbraukė gretimą pagalvę. 

— Man rytoj anksti keltis, - griežtai ištarė Viteršolas, tarsi at- 
sakydamas į jos kvietimą. 

— Tomai, mielasis, ar mes neturėtume... 

Bytė nuraudo. 

— Ko neturėtume? 

- Padaryti to, kas teisinga Viešpaties akyse, — atsakė ji, pirštu 
paliesdama naktinių apykaklę. 

Viteršolas užsuko lempos dagtį ir beveik tuojau pat užknarkė. 

Kitą rytą atsibudusi Bytė pamatė, kad vyras išvykęs. Tarnaitė 
pranešė, kad jis atsikėlė vos išaušus ir išjojo medžioti su Pje- 
monto kunigaikščiu. Bytė parašė laišką jaunesniajai seseriai Fi- 
bei ir prisipažino, kad santuoka iki šiol neįvykusi. 

Vėliau tą popietę ji nutarė pasivaikščioti po Karinjano rūmus, 
lydima tarnaitės Emilės. Jiedvi nuėjo mylias gėrėdamosi meno 
kūriniais ir salių didybe, niekaip neatsidžiaugdamos, kad paga- 
liau pavyko įveikti Alpes. Bytė pajuokavo pasirengusi praleisti 
Turine visą likusį gyvenimą, jei tik vyras galiausiai atliks savo 
pareigą. 

Tarnaitė jau norėjo atsakyti, tik staiga abi išgąsdino triukš- 
mas, atsklidęs iš gretimo kambario. 

— Kas tai galėtų būti? —- sunerimusi paklausė Bytė. 

- Tikriausiai tarnai, — atsakė Emilė. 

Suskambėjo dūžtantis stiklas, pasigirdo šūksniai - panašu, 
jog šaukė ekstazę patyręs vyriškis. 

Bytė žengė į priekį mažutėmis pėdomis mikliai mindama 
grindimis. Atvėrė duris ir pasijuto patekusi į kažkokį kabinetą. 

Ten stovėjo vienintelis baldas - žemas rašomasis stalas, puoš- 
tas auksu ir emaliu. Ant jo aukštielninkas gulėjo nuogas vyriš- 
kis, o ant šio — irgi nuogas - jos vyras Tomas Viteršolas. 


TREČIAS 


PIEVOJE NETOLI BALTOJO BOKŠTO šeši juodi kaip anglis varnai 
snapais kapojo avies maitą. Šiuos paukščius karališkojoje tvir- 
tovėje prie Temzės augino jau kelis šimtus metų, gal net nuo 
Ričardo Liūtaširdžio laikų. Tradicija kilo iš karaliaus Karolio II 
frazės: jis pareiškė, esą britų monarchija žlugs, jei Taueryje ne- 
beliks varnų. 

Vienam iš Tauerio sargybinių, Beiziliui Teilfrotui, buvo įsa- 
kyta prižiūrėti, kad paukščių visada būtų gausu. Jis juos nelabai 
mėgo, bet rado, kaip pasinaudoti savo pareigomis. Kas savai- 
tę nuėjęs pirkti mėsos į Smitfildo turgų rinkdavosi pigiausius, 
prasčiausius mėsgalius, o likusius iždo išduotus pinigus susikiš- 
davo į kišenę. 

Tvirtovėje, pastatytoje prieš aštuonis šimtmečius, kalėjo ga- 
lybė garsių kalinių. Iš jų — karalius Henrikas IV ir Elžbieta I, 
seras Volteris Rolis, Orleano hercogas ir sąmokslininkas Gajus 
Foksas. Vieni čia kalėdavo dešimtis metų, kitus nukirsdindavo 
vos atgabentus arba kai jie tapdavo nebenaudingi. 

Robertą Adamsą uždarė mažoje Lantorno bokšto kameroje. 

Pilko akmens sienos buvo pajuodusios nuo suodžių — kaliniai 
degino viską, kas pakliūdavo po ranka, stengdamiesi apsigin- 
ti nuo šalčio. Grotuotas langas žvelgė į pietinę žvėryno pusę. 
Kartkarčiais būdavo matyti, kaip apačioje į vidinį kiemą išeina 
žirafa, dramblys, strutis ar liūtas. 

Gal tokia netikėta įvykių eiga turėjo amerikietį nustebinti, 
tačiau iš tiesų jis nesistebėjo. Adamsas buvo įsitikinęs, kad Kol- 
dekoto valdomas Afrikos komitetas iš esmės mažai kuo geres- 
nis už karaliaus Vūlo tironiją. Abu vyrai linko į prievartą, buvo 
perdėtai godūs ir savaip iškrypę. 

Vos Adamsą paliko kameroje nuėmę antrankius, jis suklupo 
ant plikų grindų ir ėmė melstis. Kaip visada, mąstė apie Kristi- 
ną. Jau keletą dienų jį kamavo nerimas, ar ji nebus jo pamiršu- 
si, gal net prievarta ištekinta už kokio tėvo verslo partnerio. Be 
abejo, jo dingimas tapo tinkama dingstimi panaikinti santuoką: 
juk jo nebėra jau penkerius metus. 

Jis išsitraukė palaikę, purviną nėriniuotą nosinaitę, nuo ku- 
rios seniai nuplyšo siuvinėtas pakraštėlis. Bučiavo, glaudė prie 
veido, dėkojo Viešpačiui, kad išsaugojo jam gyvybę per begali- 
nes negandas. 

Saulei nusileidus, prižiūrėtojas, garsiai žvangindamas rak- 
tais, suvertais ant žiedo, atrakino duris. Kairėje rankoje laikė 
dubenėlį putros ir vištos kaulą. Taueryje dirbo jau keturiasde- 
šimt metų, ir visi jį vadino Rafanu, nors tikrasis jo vardas buvo 
Džosaja Digbis. 

— Še, tavo jovalas, — tarė jis, stumdamas dubenėlį į tamsą. — 
Už ką sėdi? 

Amerikietis padėkojo. 

— Už tai, kad sakiau tiesą, — atsiliepė. 

— Tai tu ne pirmas toks, - netruko išgirsti atsakymą. - Ir, ma- 
nau, ne paskutinis, kai tau nusuks sprandą prie Išdavikų vartų, 
atsiras panašių. 

Adamsas paklausė apie gyvūnus. 

- Tai žvėrynas, — sunkiai apversdamas liežuvį pasakė Rafa- 
nas. - Ten karaliaus žvėrys. 

— Kada juos čia atvežė? 

— Perkūnas juos žino, — atsiliepė Rafanas. - Aš tai manau, 
kad jie užsiliko po tvano. 


KETVIRTAS 


KITAME LONDONO GALE vikontas Forteskju sėdėdamas prie 
rašomojo stalo skubiai rašė, pamirkydamas į rašalą plunksną 
tik šiai visiškai išdžiūvus. Laišką skyrė senam draugui Džozefui 
Diupiuji, Britanijos konsului Mogadore. Jei Roberto Adamso 
klausimą išvis kaip nors buvo galima išspręsti, tai vikontas ne- 
abejojo, kad be prancūzų kilmės diplomato nepavyks apsieiti. 
Pats kadaise atvedė Adamsą į Afrikos komitetą, tad jautė parei- 
gą išvaduoti jį iš kalėjimo. 

Baigęs rašyti Forteskju užantspaudavo laišką žiedu su savo 
monograma. Tada pakvietė Dalstoną. Šis jau stoviniavo už ka- 
bineto durų, laukdamas nurodymo įeiti. 

Daug metų tarnaudamas vikontui išmoko pažinti užuominas 
ir įjas atsižvelgti. Aitrus antspaudų lako aromatas, pasklidęs po 
namus, reiškė, kad netrukus gali tekti išsiųsti skubų laišką. 

- Liepk pasiuntiniui kuo greičiau nunešti į Užsienio reikalų 
ministeriją serui Robertui Montgomeriui, — tarė vikontas. 


357 


TAHIR SHAH 


— Gerai, pone. 

- Tiesa, Dalstonai, dar štai kas... 

— Pone? 

— Niekam apie tai neprasitark. 

Kamerdineris nieko neatsakė, tik linktelėjo galva. Iš visų savo 
tarnų visiškai pasikliauti vikontas galėjo tik juo vieninteliu. 

Jam išėjus, į duris pasibeldė Klara ir nelaukdama atsakymo 
įbėgo į kabinetą. 

— Tėve, - prakalbo ji, sunerimusi ir netekusi būdingos savi- 
tvardos, - juk tikrai galima jam kaip nors padėti išspręsti šį šiur- 
pų reikalą? 

— Geriausia bus, jei neprarasime kantrybės, brangioji. Reikia 
veikti labai subtiliai. Jei žengsime bent vieną klaidingą žingsnį, 
ponui Adamsui tai gali kainuoti gyvybę. 

— Tikrai taip manai? 

— Ką manau? 

— Kad tas tuščiakalbis ponas Koldekotas gali taip pasielgti? 

- Iš tiesų aš taip manau. Seras Džefris Koldekotas priremtas 
prie sienos. Niekas negali pasakyti, ko jis griebsis, norėdamas 
išsaugoti savo niekingą padėtį. 

— Bet ką mums daryti? 

- Šiuo metu, brangioji, mažai ką. Iš tiesų beveik nieko. 


PENKTAS 
Šv. PAULIAUS KATEDROS KRIPTOJE, prie admirolo Horacijaus 


Nelsono antkapio, stovėjo vienišas žmogus. Vilkėjo ilgą plonos 
gelumbės pilką kaip anglis paltą, kurio prieblandoje buvo be- 

veik nematyti. Veidas apskritas, rausvas, rytą tarno švariai nu- 
skustas, akys paburkusios nuo šalčio. 

Jis besąlygiškai tikėjo mįslingais Alta Templis Mokytojo pra- 
nešimais, ir vis dėlto sprandas stingo iš nekantrumo. Iki šiol 
mintis nuversti brolį nuo sosto tebuvo mintis, sumanymas. Bet 
atvykęs į sutartą susitikimo vietą jis pasijuto peržengęs ribą, kai 
nebegalima sugrįžti. 

Penkios minutės po keturių pasigirdo odinių padų, greitai 
žengiančių per akmenis, kaukšėjimas. Seras Džefris Koldekotas 
išniro iš šešėlio toliau nuo antkapio. Vos gaudydamas kvapą kai- 
rę ranką stipriai spaudė prie krūtinės. 

— Atleiskite, jūsų aukštybe, — tarė jis žemai nusilenkdamas 
niekas nesekė. 

Iš pradžių Jorko hercogas nieko nesakė. Žvelgė į Mokytojo 

Prakalbo tik po geros minutės. 

— Kaip mūsų brolijos vadovas, — tarė, — tikiuosi, suprantate, 
koks pavojingas šis sąmokslas. 

- Žinoma, jūsų aukštybe, supranta ir kiti Alta Templis broliai. 

Hercogas išsiėmė iš liemenės kišenėlės auksinį laikrodį. 

— Kiekvieną sekundę, kurią skiriame šiam pokalbiui, mes ar- 
tėjame prie budelio kilpos. Paskubėkite — kalbėkite greitai, bet 
nepraleiskite nieko svarbaus. 

Seras Džefris rankoj laikoma nosine nusišluostė kaktą. 

— Karališkasis Afrikos komitetas surinko didelę pinigų sumą 
ir ketina ją skirti dinastijos likimui pakeisti. Jūsų aukštybe, mes 
norime atkurti paveldėjimą, kurį planavo jo didenybė, kol proto 
neaptemdė liga. 

Vasario pirmą dieną paaiškės, kad Karltono rūmuose vienas 
tarnas apsirgo raupais. Karaliaus gydytojas, baimindamasis ligos 
protrūkio ir stengdamasis, kad neužsikrėstų regentas, primyg- 
tinai pareikalaus pakeisti visą artimiausią jo aukštybės aplinką. 
Tai ir bus nedelsiant atlikta. 

— O kas juos pakeis? 

— Mums ištikimi žmonės, jie visi pasirengę mirti už tai, kad 
jūsų aukštybė užimtumėte jums teisėtai priklausančią vietą. 

- Kariuomenė mane palaiko, - mąsliai ištarė hercogas, ranka 
paliesdamas už nugaros stūksantį granito memorialą. - Rūpes- 
Čių kelia tik laivynas. 

— Nebijokite, jūsų aukštybe, pasinaudodami sukauptais fon- 
dais mes įsigysime laivyne draugų. 

- O mano brolis? 

Seras Džefris susiglostė kaklaskarę, ir jos audeklas sugėrė 
prakaitą nuo jo rankų. 

- Siūlau juo atsikratyti, jūsų aukštybe. 

— Taueris? 

— Manyčiau, ne. Jei uždarysite jį į kalėjimą, pavojus išliks, net 
jei jo gyvybė kabotų ant plauko. Atleiskite, kad taip atvirai kal- 
bu, jūsų aukštybe, bet labai daug kas džiaugtųsi pamatę išpam- 
pusį šio klouno kūną, kybantį kilpoje Kartuvių dokuose. 

Jorko hercogas dirstelėjo į kriptą gaubiančius šešėlius. 

— Kažką išgirdau! - tarstelėjo sunerimęs. 

Abu vyrai nutilo. Įsiklausė. Iš tamsos šastelėjo šikšnosparnis 
ir greitai pralėkė pro šalį. 

- Čia nieko nėra, - giliai atsikvėpęs tarė Koldekotas. - Užtik- 
rinu jus. 

Hercogas nurijo seilę. Žengė kiek kairiau, norėdamas geriau 
įsižiūrėti į Mokytojo veidą. 

- Jei mane apvilsite, - ilgai tylėjęs prakalbo jis, - nužudysiu 
jus, jūsų šeimą ir visus brolius ir jų šeimas. Sumesiu kaulus į 
katilą, o kraują supilsiu į lovius kiaulėms vietoj jovalo. Ar jūs 
mane supratote? 

Seras Džefris Koldekotas, komiteto pirmininkas ir draugijos 
Alta Templis Mokytojas, visu savo nemenku svoriu parpuolė 
ant kairiojo kelio. Palinkęs į priekį, suėmė dešinę hercogo ranką 
ir, pakėlęs sau prie lūpų, pabučiavo krumplius. 

— Niekada jūsų neapvilsiu, jūsų didenybe, — tarė jis. 


ŠEŠTAS 


Į DAILŲ NAUJĄ PASTATĄ SMITFILDE atvyko skaistaus veido jau- 
nuolis, vardu Horacijus Ivetas, pradėti naujojo darbo. Jis buvo 
vienintelis kandidatas į šią vietą, tad griežtas Šv. Baltramiejaus 
ligoninės direktorius daktaras Ebenezeris Spriusas jį priėmė iš- 
skėstomis rankomis. 

Septyniolikos metų jaunuolis paaiškino anksčiau tarnavęs 
princui regentui, bet palikęs šią vietą dėl privačių priežasčių. Jis 
neprarado gero ūpo nė tada, kai jam paaiškino, kad visi ligoniai, 
uždaryti šioje gydymo įstaigoje, serga baisia užkrečiama liga — 
raupais. Tiesą sakant, jaunojo Horacijaus dvasią ši naujiena net 
keistai įkvėpė. O pradėjus kalbėti apie uždarbį, jis nė nemanė, 
kaip dažnai būna, burbėti, kad tai gryniausia išmalda. Užuot ro- 
dęs nepasitenkinimą, Horacijus energingai paklausė, kada galė- 
tų pradėti dirbti. 

Daktaras Spriusas pats pavedžiojo jį po palatas ir parodė li- 
gonius, kurių odą išėdė šiurpūs pūliniai. Užėjęs į trečią palatą, 

kurioje gulėjo sunkiausi ligoniai, pademonstravo, kaip prireikus 
juos sutramdyti vėzdais, odos diržais ir sagtimis. 

Dieną naktį lygiai kas valandą slaugas, šaliku tvirtai apsivy- 
niojęs nosį ir burną, privalo pereiti ligoninės koridoriais su spe- 
cialia ventiliacijos mašina. Iš jos sklido tokie aitrūs pilki ir žalsvi 
garai, kad svaigino ir ligonius, ir personalą. Daktaras Ebenezeris 
Spriusas visą savo karjerą paskyrė kovai su raupais ir šventai 
tikėjo, kad pūlinius geriausia gydyti iš vidaus, o ne iš išorės. 


SEPTINTAS 


IšĖjUSĮ Iš PLŪDURIUOJANČIO KALĖJIMO Saimoną Kočreiną 
ėmė kankinti nemiga. Jis įprato valandą prieš eidamas gulti 
išgerti valerijono šaknų tinktūros, kad prisišauktų miegą. Šių 
vaistų jam skyrė seras Džozefas Benksas prieš savaitę užsukęs 
pasiklausti, kaip sekasi Robertui Adamsui. 

Nuoširdžiai pasveikinęs garsųjį botaniką, Kočreinas paaiškino, 
kad nėra jokių galimybių aplankyti kalinio, laikomo Taueryje. 

Adamso suėmimas sukėlė komiteto sekretoriui niekada iki tol 
nepažintą pyktį. Jis nebegalėjo žiūrėti serui Džefriui Koldekotui 
į akis ir buvo pasirengęs atsisakyti savo posto, taip būtų nedels- 
damas ir padaręs, jei vikontas Forteskju jo nebūtų perkalbėjęs. 

Bute Laivyno gatvėje Adamso vietą ant sofos užėmė Ričar- 
das Florensas, kitas amerikietis jūrininkas, kurį jie priėmė lai- 
kinai pagyventi. Kočreinas buvo auklėtas visada padėti tiems, 
kuriems to reikia, tačiau Florenso draugiją vis tiek buvo sunku 
pakelti. Jūrininkas teigė esąs visiškas skurdžius ir nuolat eida- 
vo elgetauti. Tačiau tą rytą, kai suėmė Adamsą, Kočreinas jo 

rankoje pamatė penkių svarų banknotą. Į klausimą, kur jis gavo 
tokią didžiulę sumą, Florensas garsiai atsakė, jog pinigus jam 
davęs Amerikos ambasadorius Džonas Kvinsis Adamsas. 

Praėjus dvidešimčiai dienų po to, kai Adamsą suimtą išve- 
dė iš komiteto bibliotekos, Florensas, padėkojęs Kočreinui už 
svetingumą, pareiškė ketinąs kitą rytą keliauti namo brigantina 
„Jezabelė“, plaukiančia į Niujorką. Auštant jis dingo. 

Apimtas palengvėjimo Kočreinas pasiteiravo apie laivą, ta- 
čiau gavo atsakymą, kad joks laivas tokiu pavadinimu jau metus 
ar daugiau nėra plaukęs iš Londono dokų. 

Tos pačios dienos vidurdienį Robertas Adamsas ant savo ka- 
meros grindų piešė veido kontūrus. Staiga išgirdo žvangančius 


+ 


+ - 


tojas šlubuotų. Atsidarė durų langelis, ir balsas su amerikietišku 
akcentu pašaukė Adamsą. 

- Čia aš, - pasakė. 

— Kas? 


— Ričardas Florensas. 


AŠTUNTAS 


DIRBDAMAS SMITFILDE HORACIJUS IVETAS patyrė, kad surišęs 
ligonius diržais gali ramiai liesti pūlinius, ir ligoniai neatšoka iš 
skausmo. 

Daktaro Spriuso ir kitų kolegų paliktas be priežiūros, Ivetas 
rankomis glostydavo jiems veidus, o paskui liesdavo jomis sau 

veidą bei krūtinę. Kitaip negu visi ligonius slaugantys žmonės, 
net daktaras Spriusas, Ivetas jais nesibjaurėjo. Veikiau jų liga jį 
keistai traukė, o šiurpiausi jos požymiai atrodė savaip gražūs. 

Horacijus Ivetas, kiek save prisiminė, visada turėjęs polinkį 
į mazochizmą. Suprato tai prieš kelerius metus, kai vos nenu- 
mirė, užsikrėtęs cholera. Užuot nuliūdęs dėl silpnumo ir ligos, 
tada pajuto keistą pakilią nuotaiką ir lytinį susijaudinimą. 

Antrą darbo savaitę Ivetą paskyrė budėti naktimis. Tamsoje 
buvo dar lengviau liesti ligonius. Pirmos dvi naktys praėjo gana 
ramiai. Trečią vakarą viena jauna moteris ėmė garsiai klykti 
ir draskytis žaizdas. Taip įsiaudrino, kad Horacijus ją išvedė į 
atskirą kambarį. Iš pradžių moteris mėgino priešintis, bet jos 
sielvartas nė iš tolo neprilygo jo jėgai. Ivetas užtrenkė duris, pri- 
rišo ligonę per riešus ir kulkšnis prie žemo krėslo ir užkimšo 
kamščiu burną. Moteris iš paskutiniųjų stengėsi išsivaduoti, bet 
Horacijus Ivetas ją paėmė jėga. 

Kitos dienos popietę jis prabudo savo namuose Klarkenvele. 
Galvą skėlė skausmas, veidu srūte sruvo prakaitas. Nemąstyda- 
mas pakišo ranką po marškiniais ir persibraukė krūtinę. Visa 
oda buvo nusėta pipiro dydžio gumbeliais. Jis greitai pakever- 
zojo ant popieriaus skiautės kelis žodžius spausdintinėmis rai- 
dėmis, atidarė langą ir pašaukė nešikus, kurie kaip tik ilsėjosi su 
savo nešiojamosiomis kėdėmis kitoje gatvės pusėje: 

- Kuo greičiau neškite šią žinią į Senąjį getą, gausite šešia- 
pensį! 

DEVINTAS 


IŠšMĖGINĘS PAEILIUI VISUS RAKTUS, Ričardas Florensas atrakino 
duris. Šlubčiodamas priėjo prie Adamso, ir vyrai apsikabino. 

— Kaip čia patekote? 
pusę. 

— Kaip Saimonas? 

— Nerimauja dėl jūsų. 

- Kokios naujienos? 

- Jų labai daug. Bet jums negaliu sakyti. Dar ne laikas. 

Florensas nusimetė paltą ir atidavė Adamsui. 

— Greičiau vilkitės, — paliepė. — Išeisiu duris palikęs neužra- 
kintas. Po penkių minučių išeikit į kiemą. Vienas zebras nese- 
niai padvėsė. Jo maitą pakrovė į vežimą ir paruošė išvežti. Pasi- 
slėpkit gale po uždangalu. Už vartų aš jus pasitiksiu. 

Adamsas pribėgo prie lango ir pažvelgė žemyn. Kieme sto- 
vėjo vežimas ir bruzdėjo žmonės —- keli vaikščiojo aplinkui su 
virvėmis. 

- Ačiū, Ričardai, - nuoširdžiai tarė jis. 

Florensas išskubėjo, palikęs praviras duris. 

Robertas Adamsas vėl priėjo prie lango. Vyrų nebebuvo, Tau- 
eryje įsivyravo baugi tyla. Tik buvo girdėti, kaip toli žvėryne kly- 
kauja makakos. 

Laukdamas, kol praeis penkios minutės, prisiminė vieną po- 
kalbį su Rafanu: tada sužinojo, kad mėginęs pabėgti kalinys su- 
gautas nebetenka teisės stoti prieš teismą. Rafanas papasakojo, 
kaip tokiu būdu buvo apgautas garsus išdavikas, kitądien jį nu- 
gabeno tiesiai ant ešafoto. 

Adamsas vėl pažvelgė pro langą. 

Nebegirdėjo gerai pažįstamo garso — sargybinių sunkių 
batų žingsnių per akmenis. Ir apsižvalgęs viską suprato: ne- 
matyti nė vieno sargybinio. Tarsi Taueris būtų tyčia paliktas 
be apsaugos. 

Prisiminė, kaip pirmą kartą sutiko Florensą, kaip juodu su 
Kočreinu jį priglaudė. Koks neįtikėtinas sutapimas — vienintelis 
Londone jo sutiktas amerikietis, ir tas kilęs iš vieno miesto kaip 
ir jis. Sutapimas... štai kaip. Ne, anaiptol ne sutapimas. 

Adamsas pasitrynė delnu veidą. Neketino taip lengvai pasi- 
duoti Koldekotui. 

Greitai priėjo prie geležinių durų ir ryžtingai jas užtrenkė. 


DEŠIMTAS 


DžoNAS KvINSIS ADAMSAS atvyko į Kemelford Hauzą lygiai 
aštuntą. Iki šiol vikontą Forteskju jis buvo susitikęs tik du kar- 
tus — pas serą Džozefą Benksą ir vienoje Karališkosios akade- 
mijos paskaitoje. Perskaitęs vikonto monografiją apie indoeuro- 
piečių lingvistiką nekantravo geriau su juo susipažinti. 

Amerikos ambasadorius buvo liesas vyriškis ilga nosimi, 
veriančiomis juodomis akimis ir tokios formos lūpomis, kad 
joms, regis, labiausiai tiko būti sučiauptoms. Jis gyveno neto- 
li, Grovnerio aikštėje, ir iki vikonto namų Hanoverio aikštėje 
atėjo pėsčias, nepaisydamas savo asmeninio sekretoriaus at- 
kalbinėjimo. 

Liokajaus įvestas į didžiąją svetainę tuojau pat pasuko arčiau 
židinio. Vikontui įėjus, stovėjo prie ugnies ir šildėsi rankas. 

- Jūsų ekscelencija, - artindamasis pasisveikino Forteskju, 
palengva lėtindamas žingsnius, - kokia garbė matyti jus Ke- 
melforde. 

— Patikėkite, pone, man daug didesnė garbė, - atsakė Kvinsis 
Adamsas. 

Priėjo kamerdineris su padėklu, ant kurio stovėjo Bohemijos 
krištolo grafinas, sklidinas ąžuolo statinėse brandinto portvei- 
no. Kitas tarnas pripylė dvi taures ir pasiūlė ponams. 

Vikontas pastatė taurę ant židinio atbrailos ir pasuko taip, kad 
raižyto krištolo sienelėse suspindo šviesos atšvaitai. Atsikosėjo 
ir nusišypsojo, tarsi rengdamasis sakyti kai ką labai svarbaus. 

— Nesu tikras, ar jums žinoma, ambasadoriau, bet jaunas 
amerikietis Karališkajame Afrikos komitete pasakojo klausyto- 
jams, kaip pateko į vergiją didžiojoje Afrikos dykumoje. 

- Taip, taip, be abejo, esu apie jį girdėjęs, — iškart atsakė Kvin- 
sis Adamsas. — Apie jį žino visas Londonas, ar ne tiesa? Ir koks 
pasakojimas! 

Forteskju paėmė taurę nuo židinio ir nugėrė portveino. 

- Ar galiu pasiteirauti, pone, gal mėginote susipažinti su tuo 
jaunuoliu? 

— Ne, vikonte, nemėginau. Apgailestauju, tačiau mano min- 
tys labiausiai buvo užimtos pastangomis sušvelninti mūsų dvie- 
jų valstybių nesutarimus. Tačiau girdėjau, jog jį pasodino į ka- 
lėjimą. Mano personalas pareikalavo pasimatymo, bet, atrodo, 
atsakymas buvo neigiamas. 

Vikontas Forteskju vėl kostelėjo. 

— Taip, be abejo, jei kaliniui pateikiami kaltinimai melagingai 
liudijus Karališkajam komitetui, privaloma laikytis tam tikrų 
protokolo taisyklių. 

— Vargšas vaikinas, - mąsliai tarė ambasadorius. - Aš pats 
visą gyvenimą kovojau prieš visų rūšių vergiją. O dabar, tarsi 
negana būtų kančių, kurias jis patyrė Afrikoje, dar ir tas absur- 
diškas įkalinimas. Gal man reikėtų parašyti jo didenybei į Vin- 
dzorą? 

— Deja, - atsiliepė Forteskju, — atrodo, karalių ištiko eilinis 
priepuolis. Jam dabar ne tas galvoje. 

— Tai ką tada daryti? 

Vikontas šelmiškai nusišypsojo. 

— Aš sumaniau tokį planelį, - pasakė beveik pašnibždomis. — 
Tikiuosi, kad ilgainiui jis mums atneš itin didelių pokyčių. 


VIENUOLIKTAS 


BAIRONAS IR OLVENLIS sėdėjo prie erkerio lango „Vaito“ klu- 
be. Jau penkiolika minučių nė vienas iš jų nepratarė nė žodžio. 
Abiejų mintys sukos apie Timbuktu - Olvenlis mąstė apie savo 
investiciją, lordas Baironas — apie poemą, kurioje aprašė auksi- 
nio miesto keliamą godulį. 

Su šia tolima vieta buvo susieti lūkesčiai, apie kuriuos abu 
vyrai galėjo tik svajoti. Olvenlis, gimęs turtingoje šeimoje, nė 
vienos dienos negyveno be prabangos ir lepinimosi, tačiau net 
ir jis troško ko nors daugiau. Jam Timbuktu prilygo galimybei 
iškart pagausinti ir taip nesuskaičiuojamus šeimos turtus. 

Baironas, nors ir gimęs baronetu, labiausiai siekė garbės ir 
šlovės, kokią pelnė savo kūryba. Apie Afrikos komiteto ekspedi- 
ciją žinojo nedaug, tačiau net iš to, ką buvo girdėjęs, spėjo, kad 
tai apgaulė. 

Tylą nutraukė pasirodęs Bairono leidėjas Džonas Murėjus. 
Malonaus elgesio škotas, visad šmirenantis skubiu žingsniu, 
prie juosmens prispaudęs sugniaužtą į kumštį kairę ranką, žva- 
liai dairydamasis ir iškėlęs nosį aukštyn tarsi žebenkštis. 

Murėjus nekantravo pranešti savo garsiausiam rašytojui apie 
tai, kaip pastaruoju metu perka jo kūrinius, bet jis puikiai žino- 
jo, kad džentelmenų klube kalbėti apie verslo reikalus laikoma 
nepadoriu elgesiu. Pasinaudojęs greitu tarsi meteoras Bairono 
iškilimu ir jo šlove, Murėjus susikrovė turtus ir pavertė savo 
būstą netolimoje Albemarlio gatvėje tikru Londono literatūri- 
nio gyvenimo centru. 

— Džentelmenai! - kuo draugiškiausiai tardamas šį žodį krei- 
pėsi jis. - Nuoširdžiai jus sveikinu šią žvarbią žiemos dieną! 

Baironas pamojo kamerdineriui ir netrukus ant stalo priešais 
svečią buvo pastatytas puodelis garuojančio šokolado. Visi trys 
tuščiai šnekučiavosi, aptarinėjo orą, kol Olvenlis nebeiškentė. 

— Papasakokite mums naujienas, pone, - paragino Murėjų. — 
Kokie gandai atsklido iki Albemarlio gatvės? 

Viešumoje leidėjas gandų nemėgo, nes skleidžiami jie neišei- 
davo į gera. Bet privačioje draugijoje jam patikdavo pasidalyti 
naujausiomis nuogirdomis. Apsvaigintas garbingų pašnekovų ir 
šokolado jis nuleido galvą. 

- Girdėjau vieną labai keistą dalyką, — tarė jis. 

— Nejaugi? 

Lordas Olvenlis žemame krėsle atsisėdo aukščiau. 

— Yra žinių iš tolimųjų Afrikos krantų. 

- Afrikos? — it aidas pakartojo Baironas. 

— Taip, būtent. 

- Prašom pasakoti, pone. 

— Na, jos susijusios su garsiąja ekspedicija į aukso sostinę, į... 

- Į Timbuktu? 

— Taip, pone, į Timbuktu. 

Baironas ūmiai pasilenkė ir pakišo po luoša dešine koja dar 
vieną pagalvėlę. 

— Apie kurią ekspediciją kalbate, pone Murėjau? 

— Tą, kurią surengė Karališkasis Afrikos komitetas. 

Stambiu Olvenlio kūnu tarsi srovė būtų perbėgusi. Jis palinko 
į priekį, stengdamasis išlaikyti savitvardą. 

— Pasakykite, pone, kuo greičiau sakykite, ar majoras Pedis ir 
jo vyrai pagaliau užėmė Timbuktu? į 

Džonas Murėjus išsitraukė dailiai sulankstytą nosinaitę ir pa- 
lietė ja dešinę šnervę. Šnirpštelėjo. 

— Deja, - atsiliepė. - Turiu atsakyti neigiamai. Iš savo šaltinių 
girdėjau, kad majorą Pedį ir visą jo ekspediciją neaprėpiamose 
Afrikos dykumose išžudė laukiniai. 

— Dieve mano, - tyliai ištarė Baironas. 

Greta sėdintis Olvenlis sustingo, tarsi ką tik išgirdęs, jog iš- 
karta visa jo šeima; jo veidas atsispindėjo lango stikle. Jis lėtai 
atsistojo tuščia veido išraiška ir atsiprašė turįs eiti. 

— Privalau sutvarkyti labai skubų reikalą, — tarė jis. 


DVYLIKTAS 


HORACIJAUS IVETO RAŠTELį Koldekotui nunešė Kočreinas, nes 
Folkirko nebuvo, jis sirgo. Ten tebuvo parašyta: 


JAU PIRMA DIENA. H.l1. 

A I 


Prasmės nesuprato, bet suvokė, kad tai kažkokios apgaulės pra- 
džia. Seras Džefris paskubomis jį sugriebė, prisimerkęs perskai- 
tė ir liepė atnešti paltą. 

Prieš valandą Kočreinas išgirdo žinias apie majorą Pedį — tas 
pačias, kurios pasiekė ir Murėjaus ausis. Jei tai tiesa, pamanė jis, 
tai Koldekotas tikrai turėjo viską sužinoti daug anksčiau. Iš Af- 
rikos ilgai neatėjo jokių laiškų, tad galima spėti, kad ekspedicija 
sužlugo senokai. 

Išlėkęs iš komiteto pastato Koldekotas įsakė vežikui važiuoti į 
Kovent Gardeną. Netrukus karietos ratai smagiai šokčiojo grin- 
dinio akmenimis, o seras Džefris sūpavosi ant minkštos sėdynės. 
Išvažiuodamas nugirdo, kaip Senojo geto durininkas pranešė lio- 
kajui apie išžudytą ekspediciją. Dabar jau tik laiko klausimas - ne- 
trukus visas Londonas kalbės apie nelemtą majoro Pedžio galą. 

Karieta pravažiavo pro Strando Švč. Mergelės Marijos bažny- 
čią ir atitolusi nuo upės pasuko į Kovent Gardeną. Vaisių parda- 
vėjai krovė prekes ir vaikė šalin elgetas, kaulijančius išmaldos. 
Prie prekystalio, apkrauto purvinomis kopūstų gūžėmis, ant 
žemės gulėjo moteris. Apsirengusi utėlėmis aptekusiais skar- 
malais, išvagotu nudegimų randais veidu. Rankoje laikė tuščią 
džino butelį. 

Koldekoto karieta pralėkė pro pat moterį vos jos neužkliu- 
džiusi. Netrukus sustojo prie dailių klasicizmo stiliaus rūmų pie- 
tinėje Karaliaus gatvės pusėje. Seras Džefris išlipo iš karietos ir 
pabeldė į duris. Liokajui jas atidarius, pirmininkas puolė vidun. 

- Pasakykite ponui Džeromui, kad kuo greičiau liptų že- 
myn! — suriko jis. 

— Gerai, pone. Malonėkite palaukti svetainėje. 

Vos serui Džefriui spėjus atsisėsti prie smarkiai liepsnojan- 
čios ugnies, kambaryje pasirodė Henris Džeromas. Žiojosi kal- 
bėti, bet Koldekotas neleido. 

— Mes pasirengę imtis veiksmų, — tarė jis. — Tas vaikigalis, 
Prinio tarnas, jau užsikrėtė. Nusiųsiu jam žinią grįžti į Karltono 
rūmus, o jūs siųskite pranešimą Jorko hercogui — praneškite, 
kad esame pasirengę padėti jam atsisėsti į sostą. 

Džeromas išsitraukė iš riešutmedžio tabakinės žiupsnį taba- 
ko ir šniaukštelėjo. 

— O kaip jo didenybė? - niūriai paklausė. 

- Žinau, man irgi nemalonu, bet kitos išeities nėra. 

Henris Džeromas klausiamai pakėlė antakį. 

— Laudanumas, - lėtai ištarė Koldekotas, - paduos karališka- 
sis gydytojas. 

- Bet kaip jūs tai suorganizuosite? 

- Jau suorganizavau, - nusišypsojo. — Visi turi savo kainą, — 
pridūrė. 

- Kaip tik laiku. Žinia apie majoro Pedžio žūtį jau klaidžioja 
po Londoną. 

Seras Džefris patikrino, kiek rodo laikrodis ant židinio atbrai- 
los ir jo paties Bregė laikrodėlis. 

— Reikia išgabenti fondus iš saugyklos, - pasakė jis. - Pada- 
rysiu tai šiąnakt. 

- O kaip amerikietis? 

— Adamsas? 

— Taip, ponas Adamsas. 

- Jis neprarijo jauko ir atsisakė bėgti. Gaila, - tarė Koldeko- 
tas. - Bet nieko baisaus. Mūsų ateitis pateisins praeities darbus. 
Be to, mes padarysime galą šiai absurdiškai regentystei. Pami- 

nėsite mano žodžius — dar šį mėnesį ponas Adamsas pakartas 
sūpuosis kilpoje. 

Džeromas šniaukštelėjo dar tabako ir nusičiaudėjo. 

— Reikia dar kai kuo pasirūpinti. 

- Kuo? 

- Alta Templis. 

Seras Džefris Koldekotas įsižiūrėjo į ugnį. 

- Broliai, - nusišaipė jis. - Kam pjaustyti obuolį skiltelėmis, 
jei galima jį suvalgyti visą? 

-— Ar paaukosite tuos, kuriuos laikote brangiausiais? 

Koldekotas pakilo. Jo veidas staiga išraudo iš pykčio. 

— Žinoma, paaukosiu, — atsakė jis. 


TRYLIKTAS 


Iš FLORENSO GAUTĄ GINĖJĄ Rafanas prašvilpė vakare šliun- 
drinėdamas. Didžiavosi gebėjimu net būdamas visiškai girtas 
patenkinti daugybę moterų. Rytą ir beveik visą popietę kirmijo 
ant šiaudinio čiužinio, numesto koridoriuje prieš kamerų duris. 
Kietai miegojo, kai atvykęs pasiuntinys ėmė daužyti sargybos 
vartus. 

— Kas ten? - suriko Rafanas, krūptelėjęs ir keldamasis nuo 
žemės. 

- Atnešiau žinią vienam kaliniui! 

- Eik lauk! 

Tačiau netrukus jį nutildė pasiuntinio mėtomų sidabrinių 


a wa- 


monetas. 

— Kam žinia? 

— Amerikiečiui. 

— Perduok man. 

— Tai ne laiškas. Man liepė kai ką pasakyti jam pačiam. 
pasiuntinys netrukus jau stovėjo prie Adamso kameros durų 
langelio. 

— Ponas Adamsas? 

— Taip, tai aš. 

- Jums perduodami sveikinimai. Mane atsiuntė vikontas For- 
teskju. Atnešiau nepaprastai skubią ir svarbią žinią. 

Adamsas pašoko iš kampo, kur buvo įsitaisęs. 

— Dėkoju! Prašau ją man persakyti. 

Pasiuntinys prisispaudė prie langelio virbų ir atsikrenkštė. 

— Tik labai atidžiai klausykitės, - pasakė jis. 


KETURIOLIKTAS 


VIDURNAKTĮ NUO TEMzZĖS kylant tamsiai pilkam rūkui trisde- 
šimt Jorko hercogui ištikimų dragūnų atvyko prie Karališkojo 
Afrikos komiteto užpakalinių durų. Seras Džefris Koldekotas 
pastate laukė vienas. Nuvedė kareivius į rūsį ir atrakino saugyk- 
los duris. 

— Šiuos maišus reikia kuo greičiau išnešti, - pasakė seržantui. 

— Kad viską pervežtume, mums reikės kelių tuzinų karietų, 
pone. 

Koldekotas iškėlė žibintą ir pirštu bedė durų link. 

— Ne sausumos keliu, - tarė jis. - Plukdysime upe. Eime, pa- 
rodysiu. 

Iš Senojo geto po gatve, vedančia į pietus prie upės, buvo įreng- 
tas slaptas požeminis takas. Jį prieš kelias dešimtis metų liepė 
slapta iškasti ankstesnis komiteto pirmininkas, kad būtų galima į 
pastatą nemačiomis atsigabenti iš vergų prekybos sukrautus tur- 
tus ir išvengti smalsaus miesto mokesčių inspektorių žvilgsnio. 

Dragūnai nusivilko mundurus ir ėmė požeminiu taku nešti 
auksą. Sustoję grandine perdavinėjo maišus vienas kitam ir ne- 
trukus visi kiaurai permirko prakaitu. Seras Džefris Koldeko- 
tas perėjo palei visą grandinę. Atrakino duris, kurios išėjo prie 
upės. Ten jau laukė garinė barža, besisūpuojanti ant potvynio 
bangų, pirmgalyje žibinto šviesoje blizgėjo vairas. Prieš keldami 
į baržą maišus krovė į guobos dėžes, ant kiekvienos iš jų raudo- 
nais dažais užrašė numerį ir užkalė dangtį. 

Pusę dviejų nakties barža buvo pakrauta. 

Koldekotas su dragūnais įlipo į ją ir liepė kapitonui kuo grei- 
čiau plaukti į saugų sandėlį Šv. Išganytojo dokuose. 


PENKIOLIKTAS 


KiTĄ RYTĄ BEITMENAS į Karltono rūmus pristatė vidutinio 
didumo zebrą. Princas regentas apie pristatymą sužinojo per 
vėlyvus pusryčius, kuriuos valgė apskritojoje svetainėje. Liepė 
Frošui atidaryti dėžę ir perkelti padarą į Kolekcijos salę. Asme- 
ninis regento tarnas Hastingsas paklausė, ar jo aukštybė pats 
nenorėtų pasižiūrėti, kaip zebras iškraunamas iš dėžės — juk 
toks buvo jo įprotis. Velso princas papurtė galvą. Kolekcija jam 
jau pradėjo įkyrėti. Dabar jo dėmesį patraukė daug žavesnis ir 
įdomesnis pomėgis — skraidymas. 

— Manau, kad reikėtų juos visus supakuoti ir pasiųsti į Vindzo- 
rą, — tarė jis, kramtydamas rūkytą žuvį su ryžiais. — Nė kiek nea- 
bejoju, kad gyvūnai labai pakels jo didenybės nuotaiką, ar ne? 

Hastingsas nusilenkė ir atbulas patraukė prie durų. 

- Pakviesk poną Sadlerį. Tegu šiandien ateina arbatos. 

- Girdėjau, jūsų aukštybe, — įsitempęs tarė tarnas, — kad 
aeronautas ponas Sadleris šiuo metu savo balionu skrieja vir- 
šum pietų pakrantės. Kiek žinau, jis ketina perskristi Solentą ir 
iš žemyno pasiekti Vaito salą. 

Regentas nusišluostė lūpas. 

- Tada pasirūpink kuo greičiau jam perduoti kvietimą! — pa- 
liepė jis. 


ŠEŠIOLIKTAS 


TREČIĄ VALANDĄ Kemelford Hauzo kiemo vartai plačiai atsivė- 
rė ir vidun įlėkė mėlyna lakuota karieta. Šeši eržilai nuo pat auš- 
ros lėkė šuoliais be pertraukos. Vežikas sustabdė žirgus, jiems iš 
snukių dribo putos, akys nuo ilgo bėgimo virto iš kaktos. 

Atsidarė namų durys. Pro jas išbėgo vikontas Forteskju ir įsi- 
vedė svečią vidun. 

Po valandos privatus vikonto pasiuntinys monograma puošta 
jo karieta išgabeno laišką serui Džefriui Koldekotui. Jame buvo 
parašyta: 


Pone, kai tik pasitaikys proga, siūlyčiau paskaityti rytojaus 
ryto Times. 

Pagarbiai 

Ričardas Forteskju 

SEPTYNIOLIKTAS 


SENAJAME GETE prie Karališkojo Afrikos komiteto durų rinkosi 
žmonės. Dauguma krautuvininkai ir panašūs smulkūs verslinin- 
kai, kuriems sukėlė nerimą žinia apie majoro Pedžio žūtį. Iš jų 
išsiskyrė lordas Olvenlis. Jis veržte įsiveržė į pastatą ir paliepė 
Folkirkui pranešti pirmininkui apie jo atvykimą. 

- Atleiskite, bet sero Džefrio šiuo metu nėra mieste. 

— Ar tiesa, kad Pedis negyvas? 

Folkirkas įsmeigė akis į tolį. 

— Man nedera komentuoti, pone. 

— Liaukitės, aš nė kiek neabejoju, kad jūs žinote viską, kas 
vyksta šiame pastate! Sakykite, tai tiesa? 

Folkirkas tiesiai pažvelgė į lordą Olvenlį. Paskui lėtai mirkte- 
lėjo. 


AŠTUONIOLIKTAS 


Turinas, Karinjano rūmai 
1816 m. kovo 7 d. 


Brangusis Saimonai, 

jau šešis kartus pavilgiau plunksną į rašalą ir vis tiek sėdžiu, 
įsižiūrėjusi į tolumą, vis svarstau, nuo ko pradėti. Nežinau, į ką 
dar galėčiau kreiptis ar ką pasakyti. Tu mane pažįsti nuo vai- 
kystės, nuo mūsų nerūpestingų vasarų, praleistų Čevenedže. Ir 
pažįsti gerai, todėl žinai, kad mano santuoka buvo pagrįsta vei- 
kiau pareiga, negu meile. 

Maždaug prieš dieną mes su ponu Viteršolu pasiekėme Tu- 
riną. Keliavome per Paryžių ir Ženevą, paskui labai sunkiai 
kėlėmės per Alpes. Tačiau kelionės siaubai netruko pasimiršti 
svetinguose ir prabangiuose Karinjano rūmuose. 

Brangusis Saimonai, rašau šį laišką, o jį laisto mano ašaros. 
Nerandu žodžių ir esu visai sutrikusi, bijau įžeisti tavo jautrią ir 
švelnią sielą. Tačiau neturiu kitos išeities, privalau rašyti tiesiai. 

Iki šiol per visą mūsų kelionę mano vyras vengė atlikti parei- 
£3, kurios iš jo buvo tikimasi Viešpaties akivaizdoje. 

Šiandien po pietų su tarnaite vaikščiojau po rūmus ir viename 
kambaryje išgirdau triukšmą. Nė nepagalvojusi pasukau durų 
rankeną ir pastūmusi atidariau duris. Kambaryje mano vyras 
visiškai iškreiptai ir pasibjaurėtinai džiaugėsi kūnišku aktu su 
kitu vyru. 

Poną Tomą Viteršolą mano įsibrovimas labai išgąsdino. 
Iš pradžių jis mėgino dėtis, kad šiuose kraštuose tokie dalykai 
įprasti, bet paskui atsipeikėjo ir prisipažino nejuntąs nė ma- 
žiausio susidomėjimo dailiąja lytimi. 

Tikėdamasis, kad aš puoselėju meilę tokių polinkių vyrui, at- 
kakliai kartojo ketinąs ir man suteikti tam tikrą laisvę. Bet aš 
nejuntu jam visiškai jokios meilės. Pusę dienos verkiau ir nuo 
ašarų jaučiuosi visiškai išsekusi. 

Rytoj iš pat ryto ketinu iš čia išvykti ir laivu grįžti į Londoną; 
jei Dievas maloningai atsižvelgs į mano norus, niekada daugiau 
nebematysiu pono Viteršolo. 


Ir toliau 
Tavo mylinti ir ištikima draugė 
Bytė 

PIRMAS 


KLARA FORTESKJU PATI PIRMOJI atsisėdo prie pusryčių sta- 
lo. Apsirengė paprastą juodos medvilnės suknią, vario spalvos 
plaukus kietai susuko į kuodą. Tarnaitė mikliai prasmuko tarp 
stalo ir difenbachijos, pasilenkė ir įpylė į puodelį Dardžilingo 
arbatos. Klara įlašino į ją pieno ir sėdėjo nejudėdama tarsi por- 
celiano lėlė, kvėpdama aromatingus garus. 

Ji be galo liūdėjo dėl Roberto Adamso suėmimo ir jam iškilu- 
sio mirties bausmės pavojaus. Ištisas dienas leido savo kamba- 
ryje, beveik nieko nevalgė, atsisakė visų kvietimų, nesimatė nė 
su savo drauge ir patikėtine ledi Karolina Lem. 

Dešimt minučių po devynių į kambarį žvaliai įbėgo vikontas 
Forteskju. Apėjo stalą, pabučiavo Klarą į viršugalvį ir paklausė 
tarno, ar jau atnešė Times. Dalstonas padavė laikraštį ant pa- 
dėklo. 

Jis buvo išlygintas tarnų kambarėlyje, dar šiltas. 

Vikontas paėmė laikraštį ir atsivertė pirmą puslapį. 

- Puiku! 

— Kas ten, tėve? 

Forteskju padėjo laikraštį ant lininės staltiesės. Pirmas pus- 
lapis, kuriame įprasta spausdinti įvairius smulkius skelbimus, 
buvo beveik tuščias, išskyrus vienintelį skelbimą, surinktą stam- 
biu juodu šriftu: 

KARALIŠKASIS AFRIKOS KOMITETAS 

KVIEČIA VISUS IŠSILAVINUSIUS ASMENIS 
Į SPECIALŲ PAPILDOMĄ RENGINĮ, 
SKIRTĄ AMERIKIEČIO 
PONO ROBERTO ADAMSO PASAKOJIMUI. 
PRADŽIA ŠIANDIEN 
LYGIAI TREČIĄ VALANDĄ PO PIETŲ 
KARALIŠKOJO AFRIKOS KOMITETO BIBLIOTEKOJE 
SENAJAME GETE 


ANTRAS 


SKERSVĖJŲ VARSTOMAME Vindzoro pilies prieškambaryje seras 
Entonis Smaitas, karaliaus gydytojas, paruošė šešiolika drach- 
mų laudanumo. Šis stulbinamų raminamųjų galių turintis opia- 
tas vartotas beveik visoms negalėms gydyti — pradedant mė- 
nesinių skausmais ir baigiant širdies sutrikimais. Net labiausiai 
veriantis skausmas nurimdavo, išgėrus vieną ar dvi drachmas. 
Dešimties drachmų pakaktų nugalabyti stipriausiam vyrui, an- 
tra tiek parverstų net dramblį. 

Neseniai kiek prašviesėjęs jo didenybės protas vėl aptemo, ir 
jį teko uždaryti miegamajame. Kartais jį pririšdavo prie lovos 
ir saugojo specialiai parinkti, itin patikimi sargai. Užuolaidas 
aklinai užsiuvo, kad niekas negalėtų nė pažvelgti į valdovą, taip 
neatmenamai seniai valdantį Angliją ir jos dominijas. Iš kamba- 
rio išnešė visus aštrius daiktus ir stiklo indus bei visa kita, kuo 
apimtas nevilties ligonis galėtų pasidaryti žalos. 

Seras Entonis pakėlė laudanumą prieš šviesą ir pasukiojo 


384 


TIMBUKTU 


krištolo indelį. Tarnavo karaliaus rūmuose nuo princo regento 
vaikystės — per tą laiką teko dirbti įvairius darbus. Jo akyse su- 
verenas, įkalintas Vindzoro rūmuose, kas dieną vis giliau grimz- 
do į beprotybės bedugnę. 

Kartais atrodydavo, kad karalius bent iš dalies atgavo protą, 
bet netrukus vėl puldavo į tuštumą — akis aptraukdavo tamsa, 
protas susidrumsdavo. 

Gydytojas padėkojo Dievui, kad Anglijos žmonės nemato, 
koks pasigailėtinas ir išsekęs jų mylimas valdovas. Nors nemėgo 
vyriausio karaliaus sūnaus ir jo varganos, vaikiškos regentystės, 
pritarė, kad Hanoverių dinastijai naudingesnis būtų karalius, o 
ne regentas. Metams bėgant seras Entonis, kaip ir visi kiti, galų 
gale pripažino neišvengiamą tiesą: vargu ar karalius Jurgis dar 
galės grįžti į sostą. 

Tad štai ji - mažytė Hanoverių dinastijos viltis, naujos atei- 
ties galimybė, ateities, kurią priartins žiupsnis miltelių. 

Smaitas nuodugniai numatė, kaip viskas klostysis toliau. 

Gavęs ženklą duos jo karališkajai didenybei opiato įbėręs į va- 
karienei skirtą pieną; karaliui pasimirus, teks paskelbti liūdną, 
bet neišvengiamą žinią. Visuomenė paliūdės, o paskui Vest- 
minsteryje bus karūnuotas naujas karalius. 


TREČIAS 
KARALIŠKOJO AFRIKOS KOMITETO durys iš vidaus buvo už- 
sklęstos skląsčiu ir užrakintos dukart pasukus raktą. Seras Džef- 


ris įsikišo raktą žalvario galvute į liemenės kišenaitę. 
- Eikite visi po velnių! — garsiai suriko protestuotojams. 

Rytą laikraščiai paskelbė apie majoro Pedžio mirtį ir bent vie- 
name iš jų buvo išspausdintas neva tikras arabo pirklio pasako- 
jimas - jis esą matęs žudynes savo akimis. 

Žinoma, gaila, kad ekspedicija pražuvo, bet pirmininkui tai 
mažiausiai rūpėjo. Prieš penkiolika minučių viršun užkopė 
Kočreinas ir padavė jam naują Times. 

— Uždaryk visas langines! - paliepė seras Džefris Folkirkui. — 
Ir pranešk seržantui Harisui, kad mums reikės poros tuzinų 
dragūnų. 

Seras Džefris dirstelėjo į kišeninį laikrodėlį. Devynios trisde- 
šimt penkios. Horacijus Ivetas jau bus grįžęs dirbti į Karltono 
rūmus, pamanė jis. Šiuo metu jo liga tikriausiai pastebėta ir kilo 
sumaištis, stengiantis surasti naujų tarnų. 

Dešimtą valandą atvyko iškart du pasiuntiniai. 

Vienas atnešė Koldekotui adresuotą laišką. Nuo Hanso Vin- 
kelio, olandų šarlatano, spėjusio gerokai pasipelnyti iš pirminin- 
ko godumo. Pasiuntinys padavė laišką žmogui, stovinčiam ant 
aukščiausios komiteto laiptų pakopos. Jis stovėjo nugara į duris, 
tad atrodė, kad mėgina numaldyti įsitriukšmavusius investuoto- 
jus. Tokiomis aplinkybėmis apsirikti buvo visiškai suprantama. 
Kai tik pasiuntinys nuėjo šalin atlikęs pareigą, žmogus sudraskė 
laišką į skutus, tuo be galo pradžiugindamas minią. 

Kitas pasiuntinys atnešė žinią Saimonui Kočreinui. Ją siuntė 
Forteskju ir nurodė be ketvirčio trečią atidaryti komiteto duris. 
Laimei, pasiuntinys nuėjo prie užpakalinių durų ir padavė laišką 
virtuvės tarnaitei, aplink kurią kaip tik rėžė sparną. 

KETVIRTAS 


PRINCAS REGENTAS TRIUKŠMĄ IŠGIRDO tarno skutamas. Gre- 
timame kambaryje kažkas susistumdė, nuaidėjo veriamas šūks- 
nis ir pasigirdo skubūs žingsniai - žmogus greitai nubėgo tolyn 
ilgu koridoriumi. Pusiau nuskustas princas rankos mostu liepė 
patraukti skustuvo ašmenis nuo skruosto ir pasikėlė krėsle. 

- Kas ten buvo? 

Tarnas padėjo skustuvą ir puodelį šilto vandens, ant kurio pa- 
viršiaus tarsi plakta grietinėlė plūduriavo muilo puta. 

Nuskubėjo į prieškambarį. 

Pasigirdo tylus pokalbis. Jis baigėsi šūksniais ir dar keleto 
žmonių greitais žingsniais. Princas muiluotu veidu muistėsi 
stengdamasis pakilti iš krėslo. 

- Po velnių, kas čia darosi? 

Šambelionas įbėgo į kambarį ir staiga sustingo tarsi statula. 

- Jūsų aukštybe, tai Horacijus. 

— Horacijus? Koks Horacijus? 

- Ivetas, Horacijus Ivetas, jūsų aukštybe, rūmų parankinis. 

- Ir ką jis padarė? 

- Eeee, jūsų aukštybe... - sumykė šambelionas, sykiu kostelė- 
damas ir prisimerkdamas, - jis pasigavo pūlingą uždegimą... 

- Uždegimą? 

— Būtent taip, jūsų aukštybe. 

- Kaip jis vadinasi? 

- Kiek žinau, jūsų aukštybe, gydytojai jį pratę vadinti... 

— Kaip? 

- Jie sako variola, jūsų aukštybe... 

— Ką tai reiškia? 

- Tai reiškia „raupai“, jūsų aukštybe. 

PENKTAS 


LIKUS DVIDEŠIMČIAI MINUČIŲ iki skirtos valandos Kočreinas 
tyliai prasėlino pro sero Džefrio kabinetą ir nulipo juodme- 
džio laiptais. Vienoje rankoje nešėsi lapus su Roberto Adam- 
so pasakojimu ir plunksną, kitoje laikė raktą žalvario galvute. 
Prieš metus pirmininkas jam įsakė pagaminti atsarginį di- 
džiųjų komiteto būstinės durų raktą. Nunešęs raktą meistrui, 
Kočreinas surizikavo užsakyti dar vieną ir laikė jį vazoje savo 
kabinete. 

Pirmiausia atstūmė skląsčius durų viršuje ir apačioje. Paskui 
labai atsargiai įkišo į spyną raktą ir pasuko į kairę. 

Už durų stovėjo vikontas, su juo — Klara ir aukštas gališkos 
išvaizdos džentelmenas. Jiems už nugarų vilnijo minia žmonių, 
kurie grūdosi artyn: investuotojai, nekantraujantys išgirsti nau- 
jienų apie savo santaupas, ir šiaip kilmingi ponai, suvilioti per- 
skaityto Times skelbimo. 

— Kur seras Džefris? - paklausė vikontas vos išvydęs tarpdu- 
ryje Kočreino veidą. 

— Viršuje, savo kabinete su ledi Koldekot. 

— Gerai. Atėjo šlovingojo Karališkojo komiteto žlugimo va- 
landa. Sakykite, ką jūs žinote apie Alta Templis? 

— Nieko, - atsakė Kočreinas. — Niekada nesu nė girdėjęs šio 
pavadinimo. O kas tai? 

— Ryšys. Bet aš dar tiksliai neišsiaiškinau koks. Laikas padės 
atskleisti šią paslaptį. Paskubėkite, plačiau atverkite duris ir 
įleiskite šiuos žmones į biblioteką. 

Vikontas Forteskju žengė į šalį ir susirinkusieji pro ąžuolo du- 
ris plūstelėjo į komiteto būstinę. 

Po penkiolikos minučių biblioteka buvo pilnutėlė, dar šimtai 
netilpusių trypė koridoriuje ar net lauke. 

Seras Džefris, vos susivokęs, kas vyksta, nulėkė laiptais že- 
myn. Garsiai ir nešvankiai keikdamasis įpuolė tiesiai į žmonių 
minią, ir ši jį nunešė į biblioteką. 

- Ką visa tai reiškia? - suriaumojo jis, pamatęs prie katedros 
stovintį vikontą. 

- Tai tik pasakojimo pabaiga, sere Džefri. 

Pirmininkas smarkiai suplojo delnais. Triukšmas aprimo. 

- Ponios ir ponai, - garsiai ir įsakmiai ištarė jis. - Labai jūsų 
atsiprašau, tačiau kvietimas čia ateiti buvo melagingas. Turiu su 
didžiausia pagarba jūsų paprašyti kuo greičiau išsiskirstyti. 

Vikontas žengė žingsnį į dešinę ir atsidūrė tiesiai priešais serą 
Džefrį, užstodamas jam vaizdą. 

- Sėskitės, sere Džefri! — rėžė. - Jums nebūtina dalyvauti šia- 
me renginyje! Leiskite man su malonumu pranešti gerbiamai 
auditorijai, kad gauta naujos informacijos, susijusios su ponu 
Robertu Adamsu, amerikiečiu, taip iškalbingai papasakojusiu 
apie savo vergiją ir nuotykius Timbuktu. Malonėkite prisėsti ir 
šis nepaprastas renginys prasidės. 

Knygų spintomis apstatytoje salėje kilus garsiam šurmuliui, 
Saimonas Kočreinas išėjo į priekį pasikalbėti su vikontu. 

Seras Džefris, išraudęs labiau negu visada, neturėdamas kitos 
išeities atsisėdo. Kai tik jo pasturgalis palietė raudono aksomo 
apmušalą, Kočreinas kreipėsi į susirinkusiuosius. Atviras pasi- 
priešinimas viršininkui jį šiek tiek baugino ir sykiu jaudino. 

— Šio susirinkimo tikslas, — prakalbo jis lėtu, tolygiu bal- 
su, - yra pateikti visuomenės dėmesiui tam tikrus nepapras- 
tus, visus dominančius faktus. Jūs tikriausiai pamenate, kad 

ponas Adamsas, amerikietis jūrininkas, tiesiai iš šios salės 
buvo išvestas į Londono Tauerį, kur iki šiol tebėra kalinamas. 
Priežastis paprasta — jis negalėjo pateikti pakankamai įrody- 
mų, kad iš tiesų buvo Timbuktu. Jei skirsite man šiek tiek savo 
brangaus laiko, mielai paaiškinsiu kelis faktus, ir tikiuosi, kad 
jie pakeis mūsų nuomonę apie poną Adamsą ir padės geriau 
suprasti jo pasakojimą, - Kočreinas pažvelgė į parketą sau po 
kojomis. — Ilgiau negaišdamas, - tęsė, - norėčiau pristatyti 
jums džentelmeną, apie kurį pasakojo ponas Adamsas. Jis at- 
keliavo iš tolimos Maroko pakrantės ir šiandien atėjo čia ap- 
ginti pono Adamso. Tai mesjė Džozefas Diupiuji, Britanijos 
konsulas Mogadore. 

Liesas juodbruvas vyras, sėdintis greta vikonto Forteskju, pa- 
silenkė į priekį ir atsistojo. Jis buvo beveik šešių dešimčių metų 
amžiaus, sruogomis pražilusiais tamsiais plaukais, po ilgos, 
daug dienų ir naktų trukusios kelionės susilamdžiusiais drabu- 
žiais. Neįprastai ilgomis blakstienomis, kalbėjo švelniu, melo- 
dingu balsu su vos juntamomis prancūziškomis priegaidėmis. 
Jis niekada nebuvo lankęsis Anglijoje, tačiau kalbėjo nepriekaiš- 
tingai, nes labai vertino šios šalies literatūrą. 

Ponas Diupiuji priėjo prie katedros ir pašnibždomis padėkojo 
Kočreinui. 

— Ponios ir ponai, - prakalbo apžvelgęs galvų jūrą, - man 
didelė garbė stoti priešais jus ir dar didesnė — savo kukliomis 
pastangomis pagelbėti į nelaimę patekusiam draugui. Gavęs vi- 
konto Forteskju laišką iškart supratau, kad mano pareiga - kuo 
greičiau atskubėti iš Maroko karalystės į šią puikią sostinę ir 
pasistengti apginti vardą žmogaus, kurį derėtų ne bausti, o pa- 
gerbti. 

Diupiuji kreipimąsi nutraukė garsūs kaustytų batų žingsniai, 
greitai artėjantys koridoriumi. Juos išgirdęs konsulas atsigręžė, o 
su juo ir Koldekotas, Kočreinas, vikontas bei kiti susirinkusieji. 

Į biblioteką triukšmingai įžengė du sargybiniai dragūnai, 
persimetę per pečius muškietas, krūtinės standžiai persijuosę 
šovinių diržais. Tarp jų sutrikęs, nesiprausęs ir nesiskutęs ėjo 
Robertas Adamsas. 

Vikontas Forteskju mostu paliepė dragūnams atvesti kalinį 
kairiau katedros. Pamatęs Diupiuji Adamsas nebesuvaldė jaus- 
mų ir ištiesė rankas, norėdamas pasveikinti seną draugą. 

Per biblioteką nuošė dar viena šnabždesių banga. 

- Jei leisite, norėčiau tęsti, — ištarė konsulas, timptelėjęs ūsų 
galiukus, žengė žingsnį atatupstas, vėl susitelkė ir prakalbo: — 
Ponios ir ponai, prašau jūsų pažvelgti į poną Adamsą, vadina- 
mąjį kalinį, kuris stovi priešais jus sukaustytas grandinėmis. Ar 
jis vienas iš jūsų? Ne, tikrai ne. Jo veidas nematęs pudros, nagai 
nedildyti... ir elgesys, ir tarmė - visa tai mūsų jautriam ir išla- 
vintam skoniui atrodo netašyta, tiesa? 

Tačiau aš drįsčiau spėti, kad mūsų bendrą nepasitikėjimą 
ponu Adamsu sukėlė gilesnės priežastys, negu jo išvaizda ar an- 
glų etiketo neišmanymas. Šis jaunuolis pasiekė tai, ko nepavyko 
pasiekti didžiausiems mūsų keliautojams ir tyrinėtojams. Gali- 
ma net pasakyti, kad ponas Adamsas įgyvendino jūsų svajonių 
svajonę. Jo kojos žengė dulkėtomis Timbuktu gatvėmis, jis išgy- 
veno ir net gali apie tai papasakoti! 

Bet vis dėlto, užuot sveikinę jį kaip nugalėtoją, tyčiojatės iš jo 
ir jį niekinat, nenorėdami pripažinti, kad jūsų didžiausią troš- 
kimą įgyvendino neraštingas amerikietis, maža to, kad jis tam 
abejingas. 

Išvadinote jį melagiu ir uždarėte į kalėjimą kaip nusikaltėlį, 
nes negalėjo įrodyti to, ką pasakojo. Tai štai, ponios ir ponai, 
atskubėjau iš tolimos Afrikos ir atgabenau jums taip trokštamų 
įrodymų. 

Konsulas trumpai nutilo, pakėlė rankas prie kaklo ir pama- 
žu nusirišo baltą krakmolytą kaklaskarę. Žiūrovai, pasipiktinę 
tokiu viešu nepadorumu, ėmė garsiai murmėti. Numetęs kakla- 
skarę ant grindų sau po kojomis, ponas Diupiuji atsisegė marš- 
kinius. Iš bibliotekos galo pasigirdo pikti šūksniai, bent viena 
dama nualpo. 

Konsulo kaklą juosė odinis raištelis, ant kurio kabojo didelė 
juoda sėkla. 

Prancūzas nusiėmė medalioną ir aukštai iškėlė rankoje, kad 
visi matytų. 

- Tai mapara sėklos medalionas, kurį ponui Adamsui do- 
vanojo Timbuktu karalius Vūlo! — tvirtai ir autoritetingai pa- 
reiškė jis. 

Diupiuji norėjo kalbėti toliau, tik staiga kresnas žmogus, sė- 
dintis krėsle su rateliais bibliotekos vidury, ėmė garsiai ploti. At- 
rodė, kad jis netveria iš pasitenkinimo. Tai buvo seras Džozefas 
Benksas. 

- Deserta mirabilis! — sušuko jis. — Tai Deserta mirabilis, 
šventojo Timbuktu augalo sėkla! Ponas Parkas mums jų atsiun- 
tė nuo Nigerio krantų. Turime jų Kju botanikos sode. Ši sėkla — 
neginčijamas įrodymas, kad ponas Adamsas iš tiesų buvo nuke- 
liavęs į auksinį miestą! 

Sargybiniai, tvirtai laikantys amerikietį, atleido rankas. Adam- 
sas parpuolė kniūbsčias, ir seras Džefris Koldekotas pašoko iš 
vietos ir pribėgo prie katedros. 

— Tai grynas absurdas, tikras pokštas! — suriko jis. - Sargybi- 
niai, veskite poną Adamsą atgal į kamerą! 

Dragūnai sužiuro į vikontą, laukdami nurodymų. Jis iškėlė 
pirštą. 

— Minutėlę! — ištarė. - Man atrodo, čia susirinkusiems po- 
nams bus įdomu išgirsti dar kai ką. 

— Vikonte, ką jūs dar ketinate atskleisti apie poną Adamsą? 
Kad jo gyslomis teka karališkas kraujas? 

Forteskju surėmė abiejų rankų pirštų galiukus. 

- Antrasis pranešimas nesusijęs su ponu Adamsu, - atsakė. 

- O su kuo jis susijęs? 

— Su jumis, sere Džefri. 

Pirmininkas nuleido galvą, atkišo veidą į priekį, tarsi pulti pa- 
sirengęs buldogas. Prakaitas upeliais sruvo jo kakta, skruostai 
liepsnojo iš įsiūčio. Jis įteikliai nusišypsojo. 

-— Esu visiškai tikras, pone, kad joks su manimi susijęs prane- 
šimas negalėtų sudominti tokios garbingos auditorijos. 

— Sere Džefri, jūs esate vedęs? 

- Taip, pone, esu. Štai čia sėdi mano žmona, ledi Koldekot, 
kuri šiandien popiet suteikė mums garbę čia apsilankydama. 

Forteskju vėl iškėlė pirštą. Linktelėjo Kočreinui, šis greitai 
nuėjo prie durų ir netrukus grįžo vesdamas gležną žilaplaukę 
moterį. 

- Jei jūsų žmona sėdi štai čia, pirmoje eilėje, sere Džefri, tai 
gal malonėsite mums paaiškinti, kas stovi priešais? 

— Tai... 

— Taip, pone? 

- Tai... Emilė. 

— O kas ji tokia, toji Emilė, pone? 


393 


TAHIR SHAH 


- Ji... ji... ji mano žmona. 

Bibliotekoje nugriaudėjo toks triukšmas, kokio ji negirdėjo 
per visą ilgą ir šlovingą Karališkojo Afrikos komiteto istoriją. 

— O juk dvipatystė, - tarė Forteskju iškėlęs ranką numal- 
dyti susirinkusiems, — yra tik vienas iš daugelio nusikaltimų, 
kuriais jūs sutepėte savo vardą. Milžiniškos apgaulės dalis yra 
ir Karališkojo Afrikos komiteto fondai, sukaupti iš prekybos 
vergais. Turiu patikimų įrodymų, kad pajamos, surinktos iš 
sąžiningų investuotojų, turėjo būti skirtos didžiausiai šalies 
apgavystei atlyginti. Sere Džefri, aš kaltinu jus tuo, kad nė ne- 
ketinote padėti majoro Pedžio vedamai ekspedicijai pasiekti 
Timbuktu! 

Susirinkusiesiems šaukiant, ūkaujant ir švilpiant, seras Kol- 
dekotas staiga žengė į priekį, rankoje laikydamas iš rotango laz- 
delės ištrauktą špagą. 

Stvėrė už kaklo Emilę. Prispaudęs ašmenis jai prie gerklės, 
atbulas ėmė slinkti prie durų. 


ŠEŠTAS 


ŠAMBELIONAS PALIEPĖ išvesti Horacijų Ivetą ir nuplakti, o 
tuziną tarnų išsiųsti lauk, kol praeis būtinas karantino laikas. 
Privačius princo apartamentus išvalė tirštais, aitriais degančio 
kamparo dūmais. 

Penktą valandą atvyko nauji tarnai, iš viso dvylika. Apsirengę 
tinkamais drabužiais; į šambeliono klausimą, iš kur jie atsirado, 
tarnų vyresnysis atsakė, kad jiems liepta skubėti iš Vindzoro vos 
sužinota apie ligos protrūkį. 

Princas pareiškė, kad nuo šios akimirkos visi tarnai ir žemes- 
niųjų klasių atstovai privalės būti apžiūrimi, ar neturi ligos po- 
žymių. Jeigu bus aptikta spuogų, pūslių ar dar kokių nors odos 
ydų, tuojau pat bus išvesti lauk ir atiduoti karaliaus sargybiniui 
nuplakti. 


SEPTINTAS 


HARIS TORNLIS PAMANĖ pasigendąs tų senų laikų, kai įmonės 
direktoriai ateidavo į pastatą vienu ir tuo pačiu laiku. Pastarą- 
sias kelias savaites džentelmenai pradėjo lankytis Diuko gatvėje 
kada pakliuvo, dažnai ir paskubomis bėgioti laiptais aukštyn že- 
myn, O tai visai nederėjo jų padėčiai. 

Šeštą valandą seras Džefris Koldekotas vienas įėjo į pastatą ir 
nuskubėjo laiptais aukštyn. Sveikindamasis su juo Haris paste- 
bėjo, kad jo pirštinės išteptos krauju. Bet nieko nesakė. 

Trečiame aukšte Alta Templis brolijos nariai jau stovėjo su 
gobtuvais ir laukė savo Mokytojo, skersvėjyje pleveno žvakių 
liepsna. 

Seras Džefris įžengė vidun, užsidengęs veidą. Broliai sustojo 
ratu, nekantraudami išgirsti žinių apie perversmą. Koldekotas 
atsistojo į savo vietą. 

— Mokiniai, — greitai pasakė, - mus čia subūrė Alta Templis 
sakramentas, kaip įprasta mūsų kaimenei. Ramybė jums. 

- Ramybė ir tau, Mokytojau. 

— Kas mūsų tikslas? 

- Žalios ganyklos. 

— Kas mūsų paspirtis? 

- Alta Templis piemens lazda. 

— Metas pašlovinti naują pradžią, — tarė Koldekotas. — Re- 
gento rūmų tarnai pakeisti Jorko hercogui ištikimais kareiviais. 
Davus ženklą, princas ir jo tėvas iškeliaus į rojų. 

Gobtuvais apsigobę vyrai pritariamai šūktelėjo. 

- O, Alta Templis mokiniai, sustiprinkime šią pergalę komu- 
nija, - ištarė Mokytojas. 

Vienas iš mokinių, Henris Džeromas, žengė žingsnį į priekį. 

Rankose jis laikė taurę vyno su akonitinu. Ėjo ratu duodamas 
jo gerti visiems. Vienas po kito vyno paragavo visi mokiniai, ne- 
gėrė tik Mokytojas ir taurininkas. 


AŠTUNTAS 


DRAGŪNAI NUĖMĖ ANTRANKIUS ir Adamsas vėl tapo laisvu 
žmogumi. 

— Mano dėkingumo neįmanoma išreikšti žodžiais, — tarė jis 
vikontui Forteskju. - Dėkoju jums iš visos širdies. O jūs, pone 
Diupiuji, antrą kartą išgelbėjote man gyvybę, - paspaudė kon- 
sulo ranką. — Bet kurgi seras Džefris? 

— Gal jis pats dar to nesupranta, — atvirai tarė Kočreinas, - 
bet jo gyvenimas byra kaip smėlis laikrodyje ir beliko tik kelios 
smiltelės. 

Vikontas atsikrenkštė. 

— Regiu priešais mįslę, — pripažino, — tačiau kažko vis tiek 
nesuprantu. Komiteto skrynios buvo kupinos aukso, surinkto 
iš prekybos žmonėmis Tobage, tačiau jiems prireikė daugybės 
naujų investuotojų lėšų! 

— Ekspedicijai į Timbuktu? —- paklausė Adamsas. 

— Būtent, - Forteskju nutilo. - Nujaučiu, kad kažkas nuo 
mūsų slepiama. 

- Koldekotas pabėgo, nusinešdamas visus paaiškinimus, — 
tarė Adamsas. 

— Nebijokite, — atsakė vikontas ir pridūrė: - Kirminas ilgai- 
niui iššliauš į paviršių. 

Kaip tik tada prie trijų besišnekučiuojančių vyrų prišmireno 
ponas Murėjus. 

— Dovanokite, džentelmenai, - kreipėsi jis, - bet tiesiog pri- 
valau jus sutrukdyti! Pone Adamsai, pakerėtas klausiausi jūsų 
pasakojimo ir be galo džiaugčiausi, galėdamas jį išspausdinti. Jei 
sutiksite, norėčiau pasiūlyti jums už jį penkis šimtus svarų. 


DEVINTAS 


VĖL ĮSITAISĘS ŽEMAME KRĖSLE savo drabužinėje, regentas pik- 
tai pareikalavo tarno nuskusti kitą skruostą. Tačiau jam atsakė 
tyla. Pirmą kartą gyvenime Velso princas liko visiškai vienas. 
Šambelionas su visais tarnais išvyko ir turės kurį laiką praleisti 
karantine. Praėjo pusvalandis, o regentas tebegulėjo krėsle, at- 
statęs skustuvo ašmenims dešinį skruostą. 

— Velniop juos visus! — garsiai suriko jis. - Koks įžūlumas! 

Staiga į kambarį įbėgo Hastingsas. 

— Meldžiu atleisti, jūsų aukštybe, — ištarė jis, peržengdamas 
slenkstį, - atvyko jūsų nauji tarnai. 

— Tai greičiau siųsk juos čia, žmogau! Mano skruostas nenu- 
skustas! 

— Gerai, jūsų aukštybe. 

Atsigręžė norėdamas pakviesti tarnus, kuriems liepė laukti 
koridoriuje. Be galo pasibaisėjo pamatęs, kad jie jau drabuži- 
nėje. Tačiau užuot nešę rankšluosčius, muilą ir veido gaiviklį, 
rankose laikė peilius. 

— Kokia čia išdavystė? — suriko princas. 

— Nutilk, antraip išmaudysiu durklą tavo kraujuje! - riktelėjo 
apsimetėlis šambelionas. 

Jis įsakė savo vyrams surišti princą regentą ir jo asmeninį tar- 
ną, o paskui nusivedė juos tarnų laiptais. 


DEŠIMTAS 


KiTĄ RYTĄ KočREINAS su Adamsu nulipo žemyn valgyti šven- 
tiškų pusryčių. 

— Nerimavau dėl jūsų, pone, — tarė ponia Pots vos išvydusi 
amerikietį. — Sėskitės ir sočiai pavalgykite. 

Įdėjo jiems į lėkštes rūkytų silkių. 

—- Dėkui Dievui už laisvę, - nusišypsojo Adamsas. Akimirką 
pasvarstęs tarė: — Žinote, šį rytą eisiu pasivaikščioti. Jau kelias 
savaites galvoju, kad norėčiau apžiūrėti anuos medžius. 

— Puiki mintis, — pritarė Kočreinas. — O aš eisiu pasiteirauti, 
kada išplaukia laivas į Ameriką. 

- O kaip komitetas? — paklausė Adamsas. 

— Velniop jį! - trumpai atrėžė Kočreinas. 


Po pusryčių Robertas Adamsas nuėjo pro Templio sodus iki 


Temzės. Oras buvo vėsus, saulė skaisčiai švietė, ir upėje, nutir- 
pus ledui, buvo tiršta prekes gabenančių baržų. 


398 


TIMBUKTU 


Žiūrėdamas į vandenį, kurio spindintis paviršius slėpė gi- 
lumoje sūkuriuojančius verpetus, Adamsas nejučia susimąstė 
apie savo draugą Stiveną Dolbį. Kad ir kaip stengėsi, niekaip ne- 
pavyko iš atminties ištrinti jo kapo Vadi Nūno pakraštyje. 

Stovėdamas ant upės kranto, susiėmė galvą rankomis. Jautė 
artėjančią ilgos kelionės pabaigą. 

Tada išgirdo, kaip netoli suklykė ir pakilo iš vietos žuvėdros. 
Pakėlė galvą. 

Greta stovėjo žmogus. Vilkėjo žalią fraką, pasiūtą iš prastos 
medžiagos, plačiais rankovių atlankais, pajuodusiais nuo purvo. 
Vienoje rankoje laikė trumpą smailų kardą vingriomis arabes- 
komis išraižytais ašmenimis. 

Tai buvo Koldekoto samdomas galvažudys. 

Užpuolikas Herbertas Dženkinsas taikėsi tiesiai amerikiečiui 
į veidą. Adamsas instinktyviai pakėlė ranką, gindamasis smū- 
gio. Kardo smaigalys perrėžė dilbį. Pajutęs kraujyje adrenalino 
antplūdį, Adamsas leidosi bėgti. Lėkė palei upę greičiau, negu 
kada nors buvo bėgęs. Tačiau užpuolikas, jo didžiausiai nuos- 
tabai, nesivijo. Grįžtelėjęs atgal pamatė jį ramiai, koja už kojos, 
einantį iš paskos. 

Adamsas nuskubėjo Teisės kolegijų link. Veidu sruvo prakai- 
tas ir temo akyse. Raumenis gėlė nuo rūgšties, diegė širdį. Už- 
puoliko kardo ašmenys buvo ištepti drignių nuoviru. 

Vos atgaudamas kvapą Robertas Adamsas susverdėjo ir su- 
kniubo ant žemės. 

VIENUOLIKTAS 


GERIANTĮ TREČIĄ PUODELĮ Orange Pekoe arbatos vikontą For- 
teskju aplankė įkvėpimas. Klara kažko jo paklausė, bet jis neiš- 
girdo. 

- Kas nutiko, mielas vikonte? — paklausė ponas Diupiuji, 
kramtydamas ruginės duonos skrebutį. 

- Alta Templis, - susimąstęs ištarė vikontas. - Man atro- 
do... 

— Kas atrodo, tėve? 

— Kad supratau šią paslaptį. 

Stojo tyla. Diupiuji gurkštelėjo silpnos arbatos su pienu. 

— Kas ta Alta Templis? 

— Sekta, įkurta perversmui rengti. 

- Ją įkūrė seras Džefris Koldekotas? 

— Visiškai teisingai. Ir Karališkojo Afrikos komiteto direk- 
toriai. 

Vikontas atsistojo ir pastūmė atgal kėdę. 

- O dabar atsiprašysiu, — išsiblaškęs ištarė jis ir greitu žings- 
niu išėjo iš kambario. 


DVYLIKTAS 


HAMPSTEDO KAPINĖSE DUOBKASYS spėjo iškasti dvi kapo duo- 
bes, kol bažnyčios laikrodis išmušė pusiaudienį. Pirmoje pasku- 
tinio poilsio atgulė Emilė Koldekot, mergautine pavarde Vots, 
nukraujavusi perpjovus kaklo arteriją. Kapą žymėjo ką tik iš- 
raustos žemės kauburėlis. Duobkasys, vardu Persis Veitlis, sku- 

duru nusišluostė veidą ir paklausė dviejų greta stovinčių džen- 
telmenų, ar šie pasirengę nuleisti į duobę ir antrą karstą. 

- Pabaik darbą, tik greičiau! - atsakė jam raudonveidis žmo- 
gus jūrų laivyno munduru. - Jei spėsi užkasti per valandą, gausi 
tris kronas. 

Persis vargais negalais pats vienas nuleido karstą į duobę. 

— Rūkas tirštėja, sere Džefri, siūlyčiau greičiau eiti, - pasakė 
antrasis vyras — Henris Džeromas. Jam, kitaip negu Koldekotui, 
kėlė nerimą mintis, kad juos persekios gausūs komiteto inves- 
tuotojai. - Dar reikia perduoti žinią Smaitui, —- pridūrė, tikėda- 
masis, jog tai pakankama priežastis palikti kapines. 

— Nepasijudinsiu iš vietos, - atsakė Koldekotas, - kol savo 
akimis nepamatysiu, kad tas prakeiktas Adamsas tikrai užkastas 
po žeme. 

Likus dešimčiai minučių iki pirmos, Persio kastuvas užmetė 
ant kauburio paskutinę saują žemių. 

— Pasakykite jų vardus, - tarė jis, vėl šluostydamasis veidą. — 
Reikia įrašyti į knygą. 

Seras Džefris išsitraukė iš kišenės monetas ir įmetė jas duob- 
kasiui į delną. 

- Sugalvok ką nors, — ištarė, apsisuko ant kulno ir nuėjo. 


TRYLIKTAS 
VIKONTAS FORTESKJU ĮŽENGĖ į Diuko gatvės dešimtą namą tuo 
pačiu metu, kai Džefris Koldekotas išėjo iš kapinių. Durininkas 


Haris Tornlis iškart jį atpažino: tai tas pats džentelmenas, kuris 
prieš keletą savaičių buvo užėjęs, supainiojęs adresą. 

- Ar galiu jums dar kuo nors padėti, pone? 

— Atėjau į Alta Templis. 

— Dovanokite, pone, bet aš jums jau sakiau, kad šiame name 
nėra įmonės tokiu pavadinimu. 

Forteskju prasibrovė pro Tornlį ir ėmė lipti laiptais. Durinin- 
kas nubėgo iš paskos. 

— Man įsakyta nieko nejįleisti! - sušuko jis, šokdamas per dvi 
pakopas. 

— Tai nepaprastos svarbos reikalas, - atsiliepė Forteskju. - Jei 
trukdysite mano tyrimui, jums teks atsakyti Karališkajam komi- 
tetui. Kuriame kambaryje renkasi džentelmenai? 

Vikonto akyse Tornlis pamatė žybtelėjusią grėsmę. Jis buvo 
prisiekęs ištikimybę savo darbdaviams, bet pastaruoju metu keis- 
ti garsai, sklindantys iš ketvirto aukšto, ką kalbėti apie nuolat die- 
ną ir naktį vykstančius susirinkimus, jam kėlė nemenką nerimą. 

- Jie renkasi čia, - negarsiai atsakė, — antros durys ketvirta- 
me aukšte. 

Forteskju užbėgo laiptais. Pamėgino atidaryti duris. Jos buvo 
užrakintos. Įsirėmęs petimi, stipriai stumtelėjęs išlaužė, iš pas- 
kos sekė Tornlis. 

Viduje kvepėjo vanile. 

Langai buvo aklinai uždangstyti. Akims apsipratus su tamsa, at- 
sivėrė šiurpus vaizdas — vikontas ir durininkas garsiai aiktelėjo. 

Alta Templis nariai, apsirengę vienodais juodais apsiaustais, 
apsigaubę gobtuvais, negyvi gulėjo ant medinių grindų. Tornlis, 
kadaise tarnavęs kariuomenėje, patikrino, ar neužčiuops kokių 
nors gyvybės ženklų. 

— Niekur nematau kraujo, - tarė tyliai. - Atrodo, jie buvo... 

— Nunuodyti. 

- Taip. Man irgi taip atrodo. 

Forteskju priėjo prie lango ir nuplėšė juodą uždangalą. Kam- 
barį užliejo šviesa. Ant savadarbio altoriaus pamatė stovinčią 
taurę. Joje dar buvo likę skysčio. Pauostė. 

— Sakyčiau, kokios nors rūšies nuodinga nuokana, - tarė. — 
Sakykite, pone... 

— Tornlis, pone. Aš esu Haris Tornlis. 

— Sakykite, pone Tornli, kada šie džentelmenai čia atvyko? 

— Vakar, pone. 

— Ar matėte kurį nors iš jų išeinant? 

— Mačiau du, pone. Poną Koldekotą ir poną Džeromą. Jie nu- 
lipo laiptais ketvirtis aštuntos. 

— Ar jums nepasirodė keista, kad kiti džentelmenai neišėjo? 

— Ne, pone, - atsakė Tornlis. - Visi nariai turi savo raktus, jei 
kartais prireiktų įeiti ar išeiti, kai manęs nėra. 

Durininkas vieną po kito nuėmė nuo lavonų gobtuvus. 

— Dovanokite, kad klausiu, pone, - ištarė jis, - bet kokia gali 
būti viso to priežastis? 

Vikontas Forteskju papurtė galvą. 

— Kol kas dar tiksliai nežinau, - atsakė jis, - bet bijau, kad čia 
neapsieita be šėtoniškos galios. 


KETURIOLIKTAS 


Ko:DEKOTUI PALIKUS HAMPSTEDĄ, kaimą netrukus apgau- 
bė rūkas. Jis skverbėsi nuo kalvos, leidosi Bažnyčios keliu ir 
kapinėmis iki pat keliuko galo. Persis Veitlis ketino eiti namo, 
bet monetos pakurstė jo godulį, jau anksčiau pažadintą dviejų 
smulkmenų. 

Pirma — palaidotųjų karstai buvo patys prasčiausi, sukalti iš 
drėgnų pušies lentų, nelygiais šonais ir nesandariais dangčiais. 
Antra, daug svarbesnė — gedėtojai nepasakė velionių vardų. 

Persis, slepiamas tirštėjančio rūko, paskubomis atkasė antrąjį 
karstą. Žemė buvo biri ir lengvai pakluso. Po kelių minučių jis 
jau matė dangtį. 

Prieš savaitę gerdamas Čolk Farmo smuklėje įsišnekėjo su Bi- 
liu Kreinu. Po daugelio ąsočių alaus juodu susitarė dėl to, ką jis 
dabar nekantravo įgyvendinti. 

Kiekvienas duobkasys puikiai žino, kad iškelti karstą iš duo- 
bės daug kebliau, negu nuleisti. Ištisus dvidešimt metų Persis 
kasė duobes prie Šv. Jono bažnyčios, bet dar nė karto neturėjo 
atkasti jokio kapo. Apie tai, kad iškeltų karstą, nebuvo nė kal- 
bos. Teks duobėje nulupti dangtį ir iškelti lavoną. 

Kastuvo ašmenis įkišęs į plyšį tarp karsto sienelių ir dangčio, 
Persis stipriai spustelėjo. Nustebo pamatęs, kad vinys iškart iš- 
lakstė. Sviedęs kastuvą lauk iš duobės, vėl nusišluostė veidą. Ir 
išvydo, kaip karsto dangtis pats nulėkė šalin. 

Iš karsto sunkiai gaudydamas orą, persisukęs nuo sukrėtimo 
pakilo Robertas Adamsas. 


PENKIOLIKTAS 


TRYS ŠIMTAI PASIPIKTINUSIŲ PILIEČIŲ Senajame gete puolė 
Karališkojo Afrikos komiteto pastatą. Didžiosios ąžuolinės jo 
durys buvo tvirtai užrakintos dviem spynomis, langai iš vidaus 
uždaryti langinėmis. Iki sutemų visi stiklai sukulti subyrėjo į ši- 
pulius, pastatas skaisčiai įsiliepsnojo. 

Puolimui vadovavo Albertas Viksas, karališkasis korikas. Jis 
surado menkiausiai įtvirtintą vietą - medinius laiptus, vedan- 
čius iš gatvės į priekinį rūsį. Juos padegęs šiek tiek numalšino 
įtūžį, apėmusį netekus viso gyvenimo santaupų, sukištų į abejo- 
tiną Timbuktu ekspediciją. 

Sutemus minia netrukus įsiveržė į pastatą pro užpakalines 
duris. Koldekoto ir kitų direktorių jau seniai nebebuvo. Viduje 
rado tik Folkirką. Jis stovėjo pasirengęs gintis, kaip paskutinis 
nelaimingas kareivis — rankoje laikė žarsteklį ir tarsi skydu den- 
gėsi sidabriniu padėklu. 

Atbėgęs į biblioteką, liokajų rado Albertas Viksas. 

— Kur mūsų pinigai? — suriko jis. 

- Visi iki paskutinio grašio dingo drauge su direktoriais. 

- Kur? 

— Iš kur galiu žinoti? 

— Jie degs pragare! — suriko jam iš už nugaros. Šaukė Fili- 
pas Randelis, sidabro gaminių tiekėjas regentui ir karaliui, šiaip 
pasižymintis ramybe ir savitvarda. — Mes atgausim, kas mums 
priklauso, — subliuvo atsisukęs į įnirtusią minią, — net jei reikės 
vytis juos iki pat Hado slenksčio. Prisiekiu viskuo, kas šventa, ir 
tebus Viešpats mano liudytojas! 


ŠEŠIOLIKTAS 


HASTINGSAS NUSIVILKO FRAKĄ ir padėjo jį ant taburetės šal- 
tose kaip ledas Bakingemo rūmų arklidėse, kur buvo uždaryti 
juodu su regentu. 

- Sėskite, jūsų aukštybe, -— tarė jis. —- Aš kiek įmanydamas 
pasistengsiu sušvelninti jūsų laukiančius nepatogumus. 

— Raupų protrūkis buvo apgaulė, - mąsliai ištarė princas. — 
Bet kas galėjo jį suorganizuoti? 

Tarnas sukosėjo ir prisidėjo krumplius prie lūpų. 

- Yra labai daug pikta linkinčių jėgų, - atsakė jis, - jūsų aukš- 
tybe. 

— Ne, ne, tai padarė žmogus, kuris siekia valdžios, kuris jau- 
čiasi nuskriaustas ir kuris gerai žino, kaip tvarkomasi karaliaus 
rūmuose. 

— Kas jis galėtų būti? 

- Fredis, - šaltai atsakė princas regentas. - Mano brolis Fre- 
derikas. 


SEPTYNIOLIKTAS 


Už LANGŲ PLIAUPIANT LIŪČIAI, Kemelford Hauzo svetainėje 
teikdama jaukumo skaisčiai liepsnojo ugnis. Prie ugnies sėdėjo 
Klara Forteskju ir trečią kartą skaitė „Protą ir jausmus“. Roma- 
nas ją šiek tiek ramino. Nuo praeitos dienos ryto niekas nematė 
Roberto Adamso. Paskutinis jį regėjo pirklys, pranešęs, kad to- 
kios išvaizdos žmogų užpuolė prie Temzės. 

Vikontas Forteskju visą rytą siuntinėjo žinias gausybei infor- 
matorių. Visą gyvenimą stengėsi palaikyti ryšius su žemiausiais 
visuomenės sluoksniais. 

Džono Murėjaus darbuotojai, negaišdami nė akimirkos, su- 
redagavo Adamso pasakojimą ir atidavė surinkti gerai žinomam 
spaustuvininkui Viljamui Bulmeriui iš Klivlando gatvės. Pirmą- 
jį variantą ką tik atsiuntė ponui Diupiuji, kad šis surašytų savo 
pastabas. 

Diplomatas sėdėjo Kemelford Hauzo bibliotekoje, susisupęs į 
languotą apklotą, kojas užsikėlęs ant žalvarinės lovos šildyklės, 
su rankraščiu ant kelių. 

Rytinis Times numeris smulkiai aprašė Karališkojo Afrikos 
komiteto žlugimą ir redaktorius vedamajame klausė, kaip gar- 
binga ir patikima organizacija galėjo apgauti tokią daugybę in- 
vestuotojų. Redaktorius pavadino šį nutikimą antruoju Pietų 
jūros burbulu. Jis atvirai kėlė klausimą, kuris nedavė ramybės 
vikontui Forteskju ir pusei Londono: kur dabar yra seras Džefris 
Koldekotas ir komiteto sukaupti turtai? 

Šeštą valandą Klara pakėlė akis nuo knygos. 

— Kas čia? 

- Kas, brangioji? — paklausė tėvas, o jo plunksnos smaigalys 
nesiliovė lakstęs plonu rašomuoju popieriumi. 

- Man atrodo, aš kažką girdėjau. 

— Kur? 

— Lauke. 

Klara atsistojo. Padėjo romaną ant židinio atbrailos ir priėjo 
prie lango, žvelgiančio į sodą priešais namus. 

- Neabejoju, kad tai tik vėjas, brangioji, — ištarė vikontas, 
skaitydamas ką tik parašytus žodžius. 

Klara užsigulė ant palangės, kiek kryptelėjo dešiniau. Staiga 
sustingo. 

— O, Viešpatie! — garsiai ištarė. - Tėve, ateik greičiau! 

Vikontas skubiai pakilo nuo kėdės ir priėjęs pamatė kiaurai 
permirkusią, susigūžusią žmogystą, kuri klupdama artėjo prie 
namo. 

— Tu manai?.. 

— Taip, tėve, taip! 


407 


TAHIR SHAH 


Išbėgusi į koridorių Klara atlapojo duris. Po akimirkos išlėkė 
į lietų ir puolė prie artėjančio žmogaus. 

Išgirdęs šurmulį, ponas Diupiuji atskubėjo iš bibliotekos. 

— Kas nutiko, vikonte? — neramiai paklausė jis. 

- Adamsas! - atsakė šis. — Jis gyvas! 


AŠTUONIOLIKTAS 


LIETUS BARBENO Į ARKLIDŽIŲ STOGĄ, kurstydamas princo re- 
gento pyktį ir akindamas tarno troškimą kuo greičiau rasti būdą 
pabėgti. 

Slinko valandos, ir Hastingsas užsigalvojo apie vaikystę: jis 
kitados buvo Stern Minsterio Dorsete stogdengio parankinis. 
Jo tėvas, šiaudinių stogų klojikas, iš anksto numatė, kad paplitus 
degtoms molio čerpėms jo amatui ateis galas. Keturiolikmetis 
Hastingsas išmoko stogdengio amato, ir jo akį visą gyvenimą 
traukė gražiai išdegtos čerpės. 

Arklides saugojo pora Jorko hercogui ištikimų kareivių. Tai 
buvo kvadratinis pastatas iš Portlando akmens su viduryje 
įrengta nuotekų sistema ir įstrižomis grindyse iškirstomis va- 
gelėmis. Aukštą stogą laikė pora sijų, apklijuotų aukščiausios 
kokybės biskvito plytelėmis. 

Praslinko vakaras, sutemo naktis, regento pilvas ėmė urgz- 
ti. Princui buvo šalta, jį kamavo drėgmė, bet didžiausią nerimą 
jam kėlė alkis. Per penkiasdešimt penkerius savo gyvenimo me- 
tus jis nė karto — nė vieno kartelio - nebuvo išalkęs. 

— Duočiau šimtą ginėjų už ėrienos kumpį, - kalbėjo jis, - arba 
už didelį dubenį blanmanžė! 

Hastingsas mąstė ne apie valgį, o apie laisvę. Apžiūrėjęs čer- 
pes svarstė, kaip pro jas prasilaužti ant stogo. 

Princas vėl suvaitojo. 

— Man siaubingai maudžia skrandį, Hastingsai! — skundėsi 
jis. - Bijau, kad nualpsiu, jei tuojau pat neiškvies daktaro. 

Tarnas užjausdamas kažką sumurmėjo. 

- Jūsų aukštybe, - tarė, - ketinu pabėgti ir prisišaukti pagal- 
bos. Tai vienintelė mūsų viltis. 

— Negali manęs palikti vieno nelaisvėje! 

- Labai atsiprašau, jūsų aukštybe, - atsakė asmeninis tarnas, 
keberiodamasis viršun kabliais, skirtais kabinti arklių paval- 
kams, - bet neturime kitos išeities. 


DEVYNIOLIKTAS 


SAULEI LEIDŽIANTIS, seras Entonis Smaitas gavo šifruotą pra- 
nešimą per pasiuntinį, apsimetusį arklidžių parankiniu. Jame 
buvo nurodyta veikti pagal planą ir nedelsiant sugirdyti lauda- 
numo. 

Vakaras Vindzore pasitaikė ramus, lengvas pavasario lietus 
sruvo stoglatakiais, arklininkai nakčiai uždarinėjo arklides. 

Karalius Jurgis savo miegamajame sėdėjo ant žemo suoliuko. 
Už keleto jardų išsitempęs stovėjo liokajus ir skaitė „Dvyliktąją 
naktį“ iš knygos, įrištos dėmėta veršena. 

Karaliaus gydytojas įėjo be garso. Rankoje laikė stiklinę pieno, 
pašildyto iki kūno temperatūros ir pastiprinto šešiolika drach- 
mų opiato. 

Karalius visą pjesę mokėjo atmintinai, todėl rodė užgaidas. 

— Gyviau, vyruti! Tai juk Violos žodžiai. Ji sako: 


Teišlikau tik aš iš savo tėvo 
Sūnų ir dukterų! O galgi kartais... 
Tad vykt man pas grafaitę, pone? 


Gydytojas priėjo prie karaliaus, ištiestoje rankoje laikydamas 
stiklinę. 

- Jūsų didenybe, būčiau jums labai dėkingas, jei išgertumėte 
šį gėrimą. 

— Gerk pats! 

- Labai prašau, jūsų didenybe. 

- Padėk ant stalo! 

- Maldauju, jūsų didenybe. 

- Kai pasibaigs veiksmas, aš pasistengsiu išpildyti tavo no- 
rus. O dabar eik lauk! Pertraukti Šekspyrą — nusikaltimas, ver- 
tas mirties bausmės! 

— Gerai, jūsų didenybe. Statau stiklinę čia, greta jūsų. 

Seras Entonis išėjo iš kambario. 

Karalius parodė pirštu į pieną ir pamojo liokajui. 

— Gausi ginėją, jei vienu mauku išgersi visą stiklinę! — suriau- 
mojo jis. 

Tarno akys sublizgo lempos šviesoje. Jis ištiesė ranką, susi- 
vertė į burną šiltą pieną ir buvo apdovanotas aukso moneta. 

— Dabar pakaks, - įsakė karalius. - Aš pavargau. Tęsime ry- 
toj. Palik mane ramybėje. Eisiu miegoti. 

Kai užgeso suvereno žiburys, Vindzoro rūmai atgijo. Virėjai, 


* Cituota iš: Šekspyras. Raštai. T. 3. V., 1962. Vertė A. Churginas. 

padavėjai ir kamerdineriai šmirinėjo po virtuves, kaip daryda- 
vo kone kas naktį, stengdamiesi kas ką gali išnešti iš puikiausių 
Anglijos vyno rūsių. 

Liokajus Ričardas Vinkmanas palinkėjo karaliui labos nakties 
ir nuskubėjo į apačią dėtis prie pramogos dalyvių. Neilgai tru- 
kus laudanumas pradėjo veikti. 

Vinkmanas pajuto, kad prakaituoja taip, kaip dar niekada ne- 
buvo prakaitavęs. Nusitraukęs ankštą uniforminį švarką, panar- 
dino veidą į dubenį ledinio vandens. Prakaitas nesiliovė pylęs, 
pradėjo temti akyse. Vargais negalais nušlitiniavo iki virtuvės. 
Kiti liokajai smarkiai plekšnojo jam per nugarą, gėrėdamiesi, 
kad pirmas spėjo taip nusigerti. 

Po penkių minučių Ričardas Vinkmanas buvo nebegyvas. 

Seras Entonis Smaitas nuėjo miegoti devintą valandą. Užsi- 
rakino kambario duris, pasimeldė ir pasistengė save įtikinti, kad 
teisingai pasielgė padarydamas galą senio kančioms. Nekantra- 
vo bėgti į karaliaus miegamąjį ir patikrinti pulsą, bet prisiver- 
tė likti kambaryje. Jei rytą jo didenybę negyvą atras tarnai, kils 
mažiau įtarimų. 

Vidurnaktį linksmybės virtuvėje aprimo ir tarnai ėmė skirsty- 
tis miegoti. Pirmas nusliūkino vyriausiasis virėjas. Jis pasiėmė į 
savo kambarį butelį armanjako ir virtuvės parankinę. 

Po valandos į pilį šuoliais atlėkė raitelis. Žaibo greitumu at- 
skriejęs prie vartų, stipriai įtempė pavadį, pentinais įsirėžė gy- 
vuliui į šonus. Tai buvo Frensis Hastingsas. 

Jis garsiai pašaukė vartų sargybinius. 

- Atidarykit! Greičiau atidarykit! 

— Kas čia? 

— Princo regento asmeninis tarnas! 

Po kelių minučių pilyje aidintys garsūs žingsniai pažadino 
spėjusį užsnūsti Smaitą. Pamanęs, kad laudanumas suveikė ir 
tarnai rado karaliaus kūną, gydytojas liko kiūtoti užrakintame 
kambaryje, bijodamas užsitraukti įtarimą. 

Pažadino karaliaus šambelioną ir papasakojo apie susiklos- 
čiusią padėtį. 

- Privalote pažadinti jo didenybę! - šaukė Hastingsas. - Jis 
vienintelis dabar gali išgelbėti karalystę! 

- Jo didenybės protas susidrumstęs, —- įtemptu balsu atsakė 
šambelionas. 

Hastingsas suplojo rankomis. 

— Veskite mane pas karalių! 

Šambelionas negarsiai pabeldė į juodmedžio duris. Niekas 
neatsiliepė. Dar kartą pabeldė, jau garsiau. Vis tiek tylu. Tada 
prie durų priėjo Hastingsas ir smarkiai smogė į jas kumščiu. 

- Kas ten? - paklausė silpnas balsas. 

- Jūsų didenybe, tai princo regento asmeninis tarnas. 

- Kas atsitiko? 


- Mirties ir gyvybės klausimas! 


X 


Vindzoro pilyje sukeliami kareiviai gelbėti princo regento 4 
Princas regentas išvaduojamas iš nelaisvės + Panelė Klara Forteskju 
kalbasi su ponu Adamsu 4 Komiteto turtus ruošiamasi krauti į kliperį 
+ Vikontas Forteskju, lydimas ponų Adamso ir Kočreino, skuba 
Londono tiltu suimti sero Džefrio Koldekoto 4 
Komiteto pirmininkas uždaromas Londono Taueryje 4 
Pas Kočreiną į namus atvyksta Bytė 4 Princas regentas apdovanoja 
ponus Adamsą, Kočreiną ir lordą Forteskju + Korikas ponas Viksas 
ruošia kilpą sero Džefrio Koldekoto sprandui + Ponas Adamsas 
mąsto apie greitą savo grįžimą į Ameriką 4 Pirmininkas pakariamas 
Kartuvių dokuose 4 Ponas Kočreinas ir Bytė susituokia Šv. Brigitos 
bažnyčioje, ponas Adamsas įlipa į brigą, plaukiantį į Ameriką 4 
Galų gale ponas Adamsas pasiekia namus ir 
grįžta pas savo mylimąją. 


PIRMAS 


ŠIMTAS ŽIRGŲ ŠUOLIAIS lėkė į rytus, į Londoną, ir prieš pat auš- 
rą pasiekė Bakingemo rūmus. Jais jojo kareiviai, visi pasirengę 
mūšiui, apnuoginę ginklus. Iš paskos važiavo juoda lakuota ka- 
rieta, kinkyta šešiais eržilais. 

Pirmiausia sustojo prie arklidžių, kur tebesikankino įkalintas 
regentas. Neilgai trukus pavyko įveikti sargybinius ir išvaduoti 
Velso princą. Jo aukštybė vargiai įstengė atsikelti nuo grindų, 
ant kurių gulėjo, pasitiesęs savo tarno fraką. Kūkčiodamas išėjo 
iš arklidžių, šluostydamasis akis Velso nėriniuota nosinaite. Ne- 
trukus jį apsupo raiteliai, deglai jų rankose tirpdė paskutinius 
tamsos likučius. 

Hastingsas nušoko nuo žirgo ir pribėgo prie princo. 

— Aš iškviečiau dar vieną kavalerijos dalinį iš Karaliaus arkli- 
džių Čaringo Kryžkelėje, jūsų aukštybe. Jie pasitiks mus Karlto- 
no rūmuose. 

- Kur tu buvai visą naktį? Aš sustipau į ragą! 

- Vindzore, jūsų aukštybe. 

— Matei jo didenybę? 

Tarnui dar nespėjus atsakyti, jam už nugaros pasigirdo garsus 
riaumojimas. Juodosios karietos durys plačiai atsilapojo ir lau- 
kan, nepaisydamas tamsos, iššoko žmogus su vilnoniu chalatu 
ir vilnonėmis šlepetėmis. 

— Koks sąmyšis! — suriko karalius. - Kur mano sūnus? 

Princas regentas nuskubėjo prie jo. 

- Jūsų didenybe, koks nepaprastas malonumas! 

- Užsičiaupk, pliuški! Ar tau nieko nebegalima patikėti? 

- Tai Fredis, tėve, tai jis viską sukurstė. Norėjo pražudyti savo 
paties kraujo giminę. 

Valdovas įlipo atgal į karietą, jam iš paskos įsikeberiojo regen- 
tas, kuriam prireikė trijų arklininkų pagalbos. Geležimi kaustyti 
ratai ėmė suktis, ir netrukus trumpas kelias iki Karltono rūmų 
buvo įveiktas. 

Karietai atvykus, princo būstas Londone jau buvo iš visų pu- 
sių apsuptas karaliui ištikimų kareivių. Jorko hercogą, kuris taip 
apsiriko rengdamas perversmą, atvedė ginkluoti sargybiniai. 

- Jūsų didenybe, - audringai džiūgavo jis, matydamas tėvą 
gyvą, jo naktinius drabužius plaikstomus priešaušrio vėjo. — 
Kokia nuostabi staigmena! 

- Fredi! - suriko regentas. - Tu niekšas! 

Praėjus valandai po to, kai atvyko karaliaus karieta, pervers- 
mininkai buvo sutramdyti, o kareiviai paleisti. Iš Jorko hercogo 
atėmė valdžią ir ištrėmė jį į valdas Glosteršyre. Karalius Jurgis, 
tarnų padedamas, įlipo į karietą ir grįžo į Vindzorą. Buvo nutar- 
ta viešai apie perversmą neskelbti, kad nebūtų pakirstas pasiti- 
kėjimas Hanoverių dinastija. 

Valdovui išvykus, princas regentas išdidžiai įžengė į Karltono 
rūmus ir paliepė Karemui paruošti karaliaus vertus pusryčius. 


ANTRAS 


DAKTARO PRISAKYTAS ROBERTAS ADAMSAS keturias dienas 
išgulėjo lovoje Kemelford Hauze. Antros dienos popietę Džoze- 

fas Diupiuji išvyko į Paryžių, o iš ten ketino leistis į ilgą kelionę 
atgal į Mogadorą. Abu vyrai atsisveikino gerai žinodami, kad 
veikiausiai daugiau niekada gyvenime nebesusitiks. 

Perrėžta Adamso ranka buvo sunkiai užkrėsta ir pūliavo. For- 
teskju šeimos gydytojas kasdien po dukart atverdavo žaizdą ir 
išvalydavo. Jei ne gydytojo apsilankymai, gal ir būtų buvę tylu. 
Tačiau kas keletą minučių į kambarį užbėgdavo Klara - tai atneš- 
davo stiklinę vandens, tai vėsų kompresą, tai dar vieną antklodę. 
Po pietų ji balsu skaitydavo ligoniui ir jie abu garsiai juokdavosi. 

Ketvirtos dienos rytą ji sėdėjo ant jo lovos krašto ir šluostė 
nuo veido prakaitą. 

- Aš niekada nepamiršiu jūsų švelnumo, - tarė jis. 

Klara išraudo. 

- Brangusis Robertai, jūs suteikėte mūsų gyvenimui tiek jau- 
dulio pasakodamas apie savo nuotykius. Ką mes darysime, kai 
jūs išvyksite? 

- Bus kitų pramogų. 

— Man atrodo, kad ne. 

Adamsas palinko į priekį ir lūpomis palietė Klaros skruostą. 

— Dėkoju, - ištarė jis. 

Klara paėmė knygą, kurią buvo atsinešusi skaityti, bet jos 
mintys buvo visai kitur. Puikiai suprasdama, kad gal jau pasku- 
tinį kartą yra dviese su amerikiečiu, padėjo knygą atgal. 

— Greitai jūs iš čia išvažiuosite, - pasakė, — ir mano gyveni- 
mas taps tuščias, be džiaugsmo ir be vilties. 

— Klara, brangi mano drauge, — nuoširdžiai tarė Adamsas, 
sėsdamasis lovoje, - mūsų kelią valdo likimas. Jūs ne blogiau už 
mane žinote, kad net jeigu mes pamiltume vienas kitą, griežtos 
jūsų šeimos taisyklės neleistų jums sudaryti sąjungos su žema- 

kilmiu amerikiečiu, tokiu kaip aš. Ir nors man iš prigimties visai 
nerūpi, ką apie mane galvoja kiti, vis dėlto puikiai suprantu, kad 
jums kitų nuomonė yra svarbi. 

- Jūs teisus, - atsiliepė Klara, o jos skruostais sruvo ašaros. — 
Prašau man atleisti. Aš peržengiau visas padorumo ribas ir tik- 
rai nenusipelnau atleidimo. 

Adamsas nusišypsojo. 

- Klara, nė neįsivaizduojate, kaip jumis žaviuosi, - pasakė. — 
Bet mano ateitis ir mano gyvenimas yra kitapus Atlanto. Čia aš 
esu tik todėl, kad myliu kitą. 

Tą akimirką Dalstonas pasibeldė į praviras duris. Jis reikš- 
mingai krenkštelėjo nustebęs, kad ligonis ir jo slaugytoja sėdi 
taip pavojingai arti vienas kito. 

- Atvyko ponas Kočreinas, pone, ir klausia, ar sutiksite su juo 
pasikalbėti. 

- Žinoma. Paprašykite jį užlipti. 

Pasigirdo žingsniai laiptais aukštyn ir netrukus tarpduryje 
pasirodė Kočreinas. 

— Robertai! Robertai! — linksmai sušuko jis. — Čia tai bent 
sąmyšis! 

— Kaip aš džiaugiuosi, jus matydamas. Labai prašau — pasa- 
kykite mano mažajai slaugei, kad jau pasveikau ir galiu būti iš- 
leistas į lauką. 

Kočreinas žengė artyn, rankose laikė paketą. 

— Turiu jums staigmeną, - pranešė jis. 

— Kokią? 

- Išvyniokite! 

Adamsas nuplėšė rudą popierių ir pamatė dailią knygą in 
guarto. 

— Metas jums išmokti skaitymo meno, — tarė Kočreinas. 

Klara vėl atsisėdo ant lovos krašto. Atvertė antraštinį knygos 
puslapį ir perskaitė: 

Roberto Adamso, jūrininko, pasakojimas, kaip jo laivas 1810 
metais sudužo prie vakarinių Afrikos krantų, kaip jis Didžiojoje 
dykumoje pateko į arabų vergiją ir kaip kelis mėnesius gyveno 
Timbuktu mieste. 

- Atskubėjau čia tiesiai iš Murėjaus. Jis negali atsidžiaugti 
nepaprastu knygos pasisekimu. Vien šįryt Lakingtonas parda- 
vė penkis šimtus egzempliorių, o Hatčerdas — dvigubai tiek. 
Jūs, Robertai, negalite pats perskaityti savo knygos, bet užtat 
jos parduodama penkis kartus daugiau, negu lordo Bairono 
rašinių! 

Į duris vėl pasibeldė. Įėjo vikontas Forteskju. Pasveikino ligo- 
nį, bet atrodė kiek prislėgtas. 

- Kojūs liūdite, tėve? — paklausė Klara. 

— Tai vis Koldekotas, — atsakė šis. — Jau kelias dienas mano 
informatoriai stengiasi jį rasti, bet jis vis išsprūsta. Atrodo, bus 
pabėgęs iš šalies brigu, plaukiančiu į Trinidadą. 

- Investuotojai kasdien rausiasi po Karališkojo Afrikos komi- 
teto griuvėsius, —- tarė Kočreinas. - Tačiau be sero Džefrio nėra 
nė mažiausios vilties atgauti turtus. 

— Tai gudri sena lapė, - sumurmėjo Forteskju. 

- Gryna teisybė, - sutiko Kočreinas. 

Adamsas pasikėlė ant alkūnių. 

- O ką daro lapė, kai ją apsupa medžiotojai? — paklausė jis. 

— Slepiasi po žeme, oloje, - atsakė Klara. 

- Visiškai teisingai. Esu tikras, kad jis dar neišvyko - negalėjo 
išvykti be aukso. 

Vikontas perėjo kambarį ir pažvelgė į sodą. Regis, svarstė. 

- Bet kur jis galėjo dingti? —- mąsliai paklausė. 

- Jei rasime auksą, rasime ir jį, - atsakė Kočreinas. 

— Kaip jis pergabeno auksą? 

— Iš Houro banko išvežė keliomis karietomis, paskui išnešė 
tuneliu, vedančiu iš Senojo geto prie Temzės. 

Forteskju staiga atsigręžė nuo lango, jo akys nušvito. 

— Garine barža upe žemyn, - ištarė jis. — Bet kur ji galėjo 
prisišvartuoti? 

— Ak, - staiga ištarė Kočreinas, - man regis, aš galiu atsakyti 
į šį klausimą. 

— Kaipgi? 

— Rengdamas komiteto veiklos ataskaitas pastebėjau, kad kas 
mėnesį mokama nedidelė, tačiau pastovi suma už akmeninio 
sandėlio nuomą Šv. Išganytojo dokuose. Kiek pamenu, jis pri- 
klauso žmogui, pavarde Sendersonas, sandėlis turi atskirą prie- 
plauką prie upės. 

Vikontas paliepė Dalstonui atnešti batus ir paltą. 

— Eime tuojau pat, - pasakė jis. - Negalima gaišti nė akimir- 
kos! 

Adamsas nušveitė į šalį antklodes. 

— Einu su jumis! 

- Jokiu būdu! - griežtai atkirto vikontas. 

- Jūs privalote ilsėtis, atgauti jėgas, - pridūrė Klara. 

— Aš einu, — tvirtai pareiškė Adamsas. - Nėra žmogaus, la- 
biau už mane trokštančio pričiupti Koldekotą. 

TREČIAS 


HAGANO PRIEPLAUKOJE prie niūraus granitinio sandėlio į kli- 
perį „Esmeralda“ pro galinį liuką krovė kelionei skirtas atsargas, 
sutemos tirštėjo, artėjo naktis. Laive degė vienintelis ant stie- 
bo kabantis žibintas, ir jo liepsna menkai sklaidė besiartinančią 
tamsą. 

Apačioje kapitonas žiūrinėjo jūrlapius, dešinėje rankoje lai- 
kydamas skriestuvą, kairėje — butelį Barbadoso romo. Laivas, 
priklausantis ponui Farlendui iš Liverpulio, turėjo būti remon- 
tuojamas Portsmute, bet slapta pavyko sutarti, kad jis nugaben- 
tų krovinį į Karibus. 

Ant denio kelionei ruošė grotą ir kliverį, ir darbus prižiūrintis 
bocmanas garsiai įsakinėjo savo žmonėms. Retkarčiais iš savo 
kajutės šūktelėdavo kapitonas - paklausdavo, kokia virvių būk- 
lė, arba norėdavo sužinoti, ar atvyko locmanai. 

Sandėlyje, stovinčiame prieplaukoje už penkiasdešimties jar- 
dų, buvo tylu. 

Iš netolimos „Karaliaus galvos“ smuklės išvirto girtas jūrinin- 
kas ir nusišlapino, atsirėmęs į galinę sieną. Baigęs nusvirduliavo 
atgal į smuklę. Tada priėjo dar vienas žmogus. 

Ant galvos dėvėjo bebrenos kepurę, buvo apsivilkęs gerą, sun- 
kų juodą fraką, ant kaklo nepriekaištingai pasirišęs kaklaskarę. 
Staiga iš šešėlių iššoko žudikas. Vienu smūgiu pervėrė durklu 
džentelmenui širdį. Šis tuojau pat mirė. 

Neilgai trukus kniūbsčias lavonas jau plaukė Temze. Galva- 
žudys įsikišo durklą į makštį ir paslėpė bate. Dirstelėjo į kairę, 
paskui į dešinę, atidarė mažas dureles šoninėje sienoje ir skubiai 
šmurkštelėjo vidun. 

Sandėlio grindys buvo akmeninės, viduje — erdvu ir drėgna. 
Langai uždangstyti juodais skudurais, kad į lauką iš vidaus ne- 
prasiveržtų nė mažiausias šviesos spindulėlis. Prie sijų buvo 
pritaisytas daug regėjęs slankiojantis mechaninis keltuvas: juo 
buvo galima perkelti krovinį iš vienos vietos į kitą. 

Kairėje sandėlio pusėje eilėmis po dešimt stūksojo du šimtai 
penkiasdešimt dėžių. Prie jų stovėjo stebinamai geros kokybės 
riešutmedžiu puoštas rašomasis stalas dailiomis lenktomis ko- 
jelėmis su rutuliais ir liūto letenomis. 

Už stalo sėdėjo seras Džefris Koldekotas. 

Jis jau žinojo ir apie nepavykusį perversmą, ir apie tai, kad 
Jorko hercogas išvežtas iš Londono. Dabar jam beliko vieninte- 
lė viltis - pabėgti, kol dar gali, drauge pasiglemžus Karališkojo 
Afrikos komiteto sukauptus turtus. 

— Koks ten buvo triukšmas, Dženkinsai? —- sušnypštė jis. 

- Jūrininkas, pone, visai girtas. Vargšas, įkrito į upę. 

- Kvaily, baik švaistytis peiliu! Jei norime pabėgti, pirmiausia 
turime galvoti apie tai, kaip perkelti krovinį į aną laivą, - nekan- 
triai tarė seras Džefris, rodydamas į duris. 

— Tuoj turėtų grįžti ponas Džeromas su locmanais, — atsakė 
Dženkinsas. - Einu, pažiūrėsiu, gal jis jau čia. 


KETVIRTAS 
LAKUOTA VIKONTO FORTESKJU KARIETA, pervažiavusi Lon- 
dono tiltą, dabar skubiai lėkė Tulio gatve. Joje sėdėjo pats vi- 


kontas, Kočreinas ir Adamsas, visi ginkluoti Parkerio dviko- 
vos pistoletais. 

Gatvės buvo beveik tuščios — tokiu paros metu tai atrodė 
keista, ir Kočreinas nusistebėjo. 

- Gal žmonės užuodžia blogį, - vos girdimai ištarė Forteskju. 

— Man atrodo, mes jau visai prie pat sandėlio, - staiga pratarė 
Kočreinas. 

Vikontas pabeldė dramblio kaulo bumbulu, puošiančiu jo 
lazdelę, į audiniu išmuštas karietos lubas. 

- Čia sustok, Danai. Toliau eisime pėsčiomis! 

— Gerai, pone. 

Vežikas sustabdė arklius, nušoko ant grindinio ir koja nu- 
lenkė karietos laiptelį. Nuo upės į pietus sklido skystas rūkas, 
slopinantis triukšmingą kvatojimą ir klegesį „Karaliaus galvos“ 
smuklėje. 

Prieš išlipdami iš karietos vyrai užsitaisė ginklus ir patikrino 
titnagus. Vikontas pirmas ėjo šiaurės pusėn Malūno gatve, žen- 
gė greitai, laikydamas pistoletą prie šono. Kočreinas sekė įkan- 
din jo, o Adamsas iš paskos, atsilikę vienas nuo kito ne daugiau 
kaip per vieną kitą jardą. 

Jie greitai priėjo sandėlį ir pasuko kairiau. 

— Žiūrėkit! — parodė Kočreinas. — Štai ten, prieplaukoje. 

— Tvarko virves, — pridūrė Forteskju. — Sulaukę potvynio iš- 
kart išplauks. 

— Bet laivas dar nepakrautas, - pasakė Adamsas. 

- Iš kur žinote? 

— Liukai atviri. Kai tik krovinį pakrauna, bocmanas iškart 
juos užkala. 

Tą akimirką kažkas trenkė smuklės durimis. Iš vidaus išėjo 
dar vienas jūrininkas ir ėmė šlapintis į nuotekas. 

— Ką darysim? - paklausė Kočreinas. 

- Aš apžiūrėsiu sandėlį, - atsakė Forteskju. - Būkite pasiren- 
gę ateiti man į pagalbą, kai tik pašauksiu. 

Vikontas patamsiais nuslinko prie durų. Prisiartinęs išgirdo 
viduje Koldekoto balsą. 

— Kur, po velnių, tas Džeromas ir prakeikti locmanai? 

— Nemačiau jų nė ženklo, - atsakė Dženkinsas, eidamas per 
patalpą. - Gal pasikviesti jūrininkų iš „Karaliaus galvos“? 

— Kvaily! — irzliai riktelėjo seras Džefris. - Turbūt nori, kad 
mus užpultų visi Londono galvažudžiai? 

Dženkinsas priėjo prie stalo. Ramiai, sučiauptomis lūpomis, 
šiek tiek primerktomis akimis, tarsi rengtųsi įvykdyti seniai su- 
manytą planą. Pasilenkė, išsitraukė iš bato aulo peilį ir atsivė- 
dėjo, ruošdamasis smogti. Seras Džefris akimoju suprato, kas 
dabar bus. 

Giliai įkvėpęs oro pamatė, kaip Dženkinsas pargriuvo ant 
akmeninių grindų. Ir nebesikėlė; ore tebeaidėjo šūvio garsas ir 
sklaidėsi parako dūmų dvokas. 

Per slenkstį žengė Forteskju. 

- Dėkui Dievui, jūs atvykote! - prismaugtu balsu šūktelėjo 
Koldekotas. - Šis žmogus pasisavino komiteto turtus ir dieną 
naktį laikė mane čia įkalinęs! 

Vikontas pakvietė Adamsą ir Kočreiną. 

— Kadangi seniai seku jūsų pasibjaurėtinų darbų pėdsakais, — 
tarė jis, — tai negaliu pasakyti, kad stebiuosi, jog asmuo, suge- 
bėjęs taip žemai pulti, įstengia meluoti tam, kuris išgelbėjo jo 
gyvybę. 

— Esu jums neapsakomai dėkingas, - meldė Koldekotas. 

Vikontas linktelėjo Adamsui ir Kočreinui, ką tik įėjusiems į 
sandėlį. 

— Mes ištraukėme iš vandens pono Džeromo kūną, - tarė 
Kočreinas. 

— Dar kartą leiskite jus pasveikinti, pone, - tarė seras Džefris, 
šluostydamasis veidą. - Jūs iš tiesų mane išgelbėjote! 

Vikontas Forteskju priėjo prie dėžių. Nuplėšė vienos dangtį, 
iškėlė iš jos maišą ir įkišęs ranką pasėmė kelis soverenus. Tada 
lėtai atsisuko į Koldekotą ir tarė: 

— Meldžiu neapsirikti. Išgelbėjau jums gyvybę dėl vienintelės 
priežasties — kad tie, kuriuos jūs apsukote, turėtų malonumą 
pamatyti, kaip ją atims Kartuvių dokuose. 


PENKTAS 


PRAĖJO DEŠIMT DIENŲ nuo sero Džefrio Koldekoto suėmimo; 
atsitiktinumas lėmė, kad jį uždarė į tą pačią kamerą, kurioje ka- 
lėjo Robertas Adamsas. Vos atgabentas į kalėjimą jis suklydo — 
pusę jam priklausančio maisto. 

Tą pačią savaitę princas regentas dar kartą pamėgino skris- 
ti karšto oro balionu, šį kartą pintinė buvo papuošta karaliaus 
herbu. Balionas pakilo su didelėmis iškilmėmis ir ceremonijo- 
mis, bet nusileido nesėkmingai — pintinė smigte smigo žemėn 
ir princas išsinarino kairę kulkšnį. 

Paskelbęs, kad visų rūšių aeronautika yra pavojinga sveikatai, 
jis pažadėjo savo meilužei daugiau niekada nekelti kojos į jokį 
skraidymo aparatą. Verčiau jau atgaivins priblėsusį susidomėji- 
mą gyvūnų kolekcija. 

Kitą dieną žvėryne nugaišo suaugęs hipopotamas. Priežastis 

šėrė gyvūną ne grūdais, o pašvinkusia kiauliena. Panorėjęs seras 
Džefris būtų galėjęs jį pamatyti - jei būtų išsilenkęs pro virbus ir 
pasukęs galvą į dešinę. Bet jam menkai rūpėjo Taueryje laikoma 
fauna. 

Jis mąstė, kaip išsisukti. 

Skubiai iškvietė Viljamą Beitmeną, kad šis kuo greičiau išbal- 
zamuotų hipopotamą ir vežtų į Karltono rūmus. 

Karališkasis iškamšų meistras triūsė keturias dienas ir naktis, 
kol galiausiai baigė balzamuoti. Išvargęs pakvietė pameistrius, 
liepė sužiūrėti virves ir įkelti didįjį upinį arklį į vežimą. 

Šie keldami nuo šiurkščių kanapinių virvių prisitrynė ant ran- 
kų pūslių, o Modė kaip tik tuo metu kepė valgyti tinkamą mėsą. 
Jos buvo tiek daug, kad teko pasidalyti su penkių pameistrių 
šeimomis, nors geriausius gabalus ji pasiliko savo stalui. Dalį 
mėsos net pasūdė, tikėdamasi ilgiau ją išlaikyti. 

Beitmenas, nekantraudamas pasiekti Kolčesterio užeigą ir at- 
naujinti santykius su tarnaite, pasipuošė išeiginiais drabužiais ir 
skubiai išvažiavo. Jis neturėjo nei laiko, nei noro valgyti hipopo- 
tamo mėsos. 

Išvažiuodamas negalėjo nė įsivaizduoti, kad daugiau niekada 
nepamatys nei savo žmonos, nei pameistrių, nei jų šeimų. 

Mat balzamuojant gyvūną netyčia išsiliejo butelis arseno. Vos 
sėdę valgyti ponia Beitmen, visi penki parankiniai ir aštuonioli- 
kajų giminaičių netruko pajusti, kaip apsisuko galvos. Paskui jie 
visai apsvaigo, juos apėmė stingulys ir tuoj ištiko mirtis. 

Nė vieno nepavyko atgaivinti. 

ŠEŠTAS 


Šv. BRIGITOS BAŽNYČIOS VARPAMS pradėjus kviesti į vakaro 
mišias, prie Kočreino namų Laivyno gatvėje sustojo karieta. 
Išlipęs liokajus pabeldė į duris. Pro jas išvirto ponia Pikerif su 
puspilniu džino buteliu rankoje. 

— Koks čia triukšmas? 

— Pas poną Kočreiną atvyko svečių. Ar jis namie? 

Šeimininkė užkišo ranką sau už nugaros, slėpdama gėrimą. 

— Pasiteirausiu, - atsakė kiek įmanydama aristokratiškiau. 

Netrukus pro duris išėjo Kočreinas. Priėjo prie karietos ir pa- 
matė viduje Bytę su seseria Fibe, kuri ją lydėjo. 

- Brangioji pussesere, - nustebęs ištarė jis išvydęs pilką kaip 
pelenai savo mylimosios veidą. - Parodyk man, kur jis, ir aš iš- 
vysiu jį iš šio pasaulio. O, kaip jis tave įskaudino! 

Bytė palinko į priekį, jos veidas išniro iš šešėlio. 

— Tai aš tave įskaudinau, - kone pašnibždomis tarė ji. 

— Kur tavo vyras, aš jį pasmaugsiu štai šiomis rankomis! — 
sušuko Kočreinas. 

— Ponas Viteršolas... — atsakė Bytė, — manęs su juo niekas 
nebesieja. Mūsų santuoka panaikinta. 

— Tai tada?.. 

Bytė nusišypsojo, prikandusi apatinę lūpą. 

Labai lėtai sumirksėjo akimis. 

Fibė nuraudo. 

— Brangioji pussesere, — neramiai tarė Kočreinas, - man bus 
didžiulė garbė kuo greičiau pasikalbėti su tavo motina. 

SEPTINTAS 


KiTĄ RYTĄ PRIVATUS PASIUNTINYS į Kemelford Hauzą pristatė 
voką. Jame buvo kremo spalvos kortelė auksintais pakraštėliais 
su įspaustu princo regento ženklu — karališkosiomis lelijomis. 
Po jomis nepriekaištinga kaligrafo ranka įrašytas kvietimas Ro- 
bertui Adamsui, ponui Kočreinui ir vikontui Forteskju tądien 
penktą valandą apsilankyti Karltono rūmuose. 

Visi trys vyrai važiavo kartu, karieta smagiai šokčiojo Šv. Jo- 
kūbo gatvės grindinio akmenimis. 

— Dėkui Dievui, kad pavyko atgauti visą turtą, — staiga tarė 
vikontas. - Girdėjau, investuotojams bus nedelsiant kompen- 
suoti indėliai. 

— O kaip Koldekotas? - paklausė Adamsas. 

Forteskju pasitaisė kaklaskarę. 

—- Admiralitetas teisėju paskyrė serą Džošua Folksą, — atsakė 
jis. - Labai nustebčiau, jei seras Džefris išgyventų ilgiau negu 
savaitę. 

Karieta, atvažiavusi prie Karltono rūmų, sustojo po didingu 
portiku. Duris atvėrė milžinas dragūnas, iš paskutiniųjų stengda- 
masis vienu metu ir nusilenkti, ir kuo greičiau nuleisti pakopą. 

Kitoje gatvės pusėje stovėjo Beitmeno vežimas, o jame - di- 
džiulė dėžė, į vežimą įkinkytas senas keršas arklys žiauberiojo pa- 
šarą maiše. Vakarą iškamšų meistras labai smagiai praleido Kol- 
česteryje, tačiau nuo pat ryto jam gėlė paslėpsnius, tarsi kas būtų 
smaigstęs vidurius iki raudonumo įkaitintu žarstekliu. 

Stengdamasis galvoti apie skubiausius reikalus, Beitmenas 
nuėjo į virtuvę paprašyti tarnų, kad padėtų iškelti iš vežimo 
dėžę. 

Princas regentas sėdėjo mėlyno aksomo svetainėje priešais 
ugnį. Jam skaudėjo kulkšnį, tad buvo prastai nusiteikęs. Skaus- 
mą dar stiprino podagra, tad jis persivalgė dar labiau, negu 
įprastai. 

Per pusryčius sušlamštė visą puodą troškintų inkstų, o per 
pietus — milžinišką dubenį triušienos, kurią užgėrė buteliu 
Mėdoc vyno iš savo mėgstamojo Šato Lafito. 

Užuolaidos buvo užtrauktos, lempos šviesa kiek niūroka, sve- 
tainės grindys pabarstytos levandų šakelėmis. Tolimiausiame 
svetainės kampe iš dešinės sėdėjo arfininkė ir skambino Nikola 
Šarlio Boksa kūrinį. 

Tarpduryje pasirodė Hastingsas ir paskelbė, kad svečiai at- 
vyko. 

- Ko jiems reikia? — vangiai paklausė princas. 

— Pagyrų už nuopelnus. 

— Nuopelnus? 

— Už tai, kad sučiupo serą Džefrį Koldekotą, jūsų aukštybe. 
Gal jūsų aukštybė atsimena - šį rytą mes apie tai kalbėjome. 

— Kalbėjome? 

- Taip, man atrodo, jog kalbėjome. Jūsų aukštybe, nutarėte 
juos apdovanoti Pirties ordinu. 

— Už ką? 

— Už tai, kad jie sučiupo serą Džefrį Koldekotą, jūsų aukštybe. 

— Ką tokį? 

— Dvipatį, kaltinamą apgaule išviliojus pinigus iš Karališkojo 
Afrikos komiteto investuotojų, jūsų aukštybe, kurio direktoriai, 
kaip paaiškėjo, finansavo Jorko hercogo mėginimą sukelti per- 
versmą ir nutraukti regentystę. 

Princas išsitiesė krėsle. 

- Juos būtina apdovanoti tuojau pat! - pareiškė. 

Svečius įvedė į svetainę ir pristatė. 

- A, taip, amerikietis iš Timbuktu! - tarė regentas, vėl pama- 
tęs Adamsą. — O kurgi jūs dabar keliausite? Į mėnulį? 

Regentas garsiai nusikvatojo iš savo pokšto. Iš paskos kaip 
aidas nusijuokė visi kiti svetainėje esantys žmonės, išskyrus 
Adamsą. Mandagiai šypsodamas jis atsakė: 

- Su Dievo pagalba ketinu kirsti vandenyną ir grįžti į Ame- 
riką. 

— Kada ketinate išvykti? 

— Rytoj ar poryt. 
jęs iš caro Aleksandro per paskutinį jo vizitą. 

- Hastingsai, liepk atnešti dėželes! 

— Tuojau pat, jūsų aukštybe. 

— Dėkodamas už tai, kad bendromis jėgomis sulaikėte... 

- ...serą Džefrį Koldekotą, jūsų aukštybe, - priminė asmeni- 
nis tarnas. 

- Visiškai teisingai, - pritarė regentas. - Už tai, kad bendro- 
mis jėgomis jį sulaikėte, su didžiausiu malonumu skelbiu jus vi- 
sus Pirties ordino Didžiojo kryžiaus riteriais. 

Hastingsas atidarė pirmą ordino dėželę ir padavė apdovano- 
jimą princui. 

Pirmasis priėjo vikontas. 

- Jums teks priklaupti, - tarė jam princas regentas, - nes aš 
išsisukau kulkšnį. Žinot, skridau oro balionu. Labai pavojingas 
sportas ir jo ateitis abejotina. 

— Man didžiulė garbė, jūsų aukštybe, - atsakė vikontas For- 
teskju, kai prie jo krūtinės segė medalį. 

Paskui priėjo ir priklaupė Kočreinas, po jo — Adamsas. Kol 
princas rubuiliais pirštais negrabiai segė apdovanojimą jam prie 
krūtinės, tarpduryje pasirodė liokajus. Jis vos regimai linktelėjo 
Hastingsui. Šis palaukė, kol princas baigs apdovanojimų cere- 
moniją, ir vos linktelėjo galva į duris. 

- Kas atsitiko? 

- Iškamšų meistras, jūsų aukštybe. 

— Ką meistras? 

- Jis atvežė naują eksponatą. 

- Tai ko iš karto nesakei? - susijaudinęs šūktelėjo jis. - Ne- 
gaišk! Tuojau pat neškite čia! 

Hastingsas linktelėjo livrėja vilkinčiam liokajui, kuris atbu- 
las ėjo prie durų, uoliai lankstydamasis. Nukaukšėjo bėgančio 
žmogaus žingsniai, kažkas užkimusiu balsu šūkavo nurodymus, 
visi virtuvės tarnai garsiai dejavo, tempdami didžiulę naštą. 

Dėžę įnešė į svetainę. 

- Pastatykite čia viduryje! - šūktelėjo princas. — Iš kelionių 
oro balionais nebus jokios naudos, bet štai užsiėmimas, kuris 
tikrai taps neapsakomai populiarus! 

- Koks gi tai užsiėmimas, jūsų aukštybe? — mandagiai pa- 
klausė vikontas. 

- Iškamšų gamyba, pone! - sugriaudėjo princas. - Iškamšų 
gamyba! 

Priekin droviai žengė Viljamas Beitmenas, dar nežinantis, 
kad užnuodyta mėsa pražudė žmoną, pameistrius ir jų šeimas. 

- Pasiskubinkit! - šūkavo princas. — Negaliu pakęsti gaiša- 
ties. Nagi, užteks miegot! 

Pora liokajų padėjo iškamšų meistrui atplėšti šonines dėžės 
sieneles. Jas pašalinus, pasirodė sunkus gyvūno kūnas, apvynio- 
tas šviesios spalvos audeklu. 


431 


TAHIR SHAH 


Beitmenas vogčiomis pasikasė paslėpsnius. Linktelėjo lioka- 
jui, šis linktelėjo Hastingsui, o tas — princui. 

— Na, gerai, pagaliau parodykit! — paliepė regentas. 

Hastingsas davė ženklą liokajui, šis savo ruožtu linktelėjo 
Beitmenui. Iškamšų meistro ranka mikliai nutraukė audeklą. 

— Nuostabu! — ištarė regentas. — Ar ne? 

- Kas tai? - pašnibždomis paklausė Kočreinas. 

— Hippos-ho-potamios! - sušuko princas. - Upinis arklys! 


AŠTUNTAS 


ALBERTAS VIKSAS UŽMETĖ ant ugnies anglių ir nusibraukė del- 
ną į marškinius. Atsilošęs kėdėje įsmeigė žvilgsnį į liepsną ir 
ėmė keiksnoti šaltį. Paskui keiktelėjo skaudamą nugarą, o tada 
Karališkąjį Afrikos komitetą, kuris apgaule vos neišviliojo iš jo 
viso gyvenimo santaupų. 

Lauke virš upės ūžavo vėjas, sostinę sukaustė kita šalčio ban- 
ga. Žemę siautė storas šalnos sluoksnis, iš visų kaminų rūko dū- 
mai — londoniečiai glaudėsi viduje, ieškodami šilumos. Atrodė, 
jog pavasaris neskuba ateiti. 

Jei būtų galėjęs rinktis, Viksas būtų mielai ėjęs miegoti, liū- 
liuojamas fantazijų, kaip būtų gyvenęs, jei tėvo senelis nebūtų 
sumanęs pasirinkti tokios profesijos kaip ši. Bet miegoti neturė- 
jo kada. Reikėjo atlikti darbą. 

Ant stalo greta jo krėslo gulėjo popieriaus lapas su skelbimu: 


1816 METŲ KOVO 30 DIENĄ, 
ŠEŠTADIENĮ, PENKTĄ VALANDĄ VAKARO 

NEŠLOVĘ UŽSITRAUKUSIAM LORDUI 
SERUI DŽEFRIUI KOLDEKOTUI, 
BUVUSIAM KARALIŠKOJO AFRIKOS KOMITETO 
PIRMININKUI, 

BUS ĮVYKDYTA MIRTIES BAUSMĖ 
PAKARIANT 


Apsigobęs pečius antklode, Viksas paėmė į rankas virvagalį. 
Palinko prie anglimis kūrenamos krosnelės ir ėmėsi džiovinti. 
Kuo virvė sausesnė, tuo geriau — greičiau ateina mirtis. 

Staiga jis sustojo. 

Tai ne paprasta mirties bausmė. Tai kerštas. Albertas patrau- 

— Nesulauksi, kad viskas įvyktų greitai, pašlemėke! - murmė- 
jojis, pirštais rišdamas kilpą. 


DEVINTAS 


„BUDLO“ KLUBO RESTORANAS pelnė visuotinį pripažinimą. 
Tą dieną kaip užkandį ten patiekė veršio smegenų glacėe 4 la 
Macėdoine', pagrindinis patiekalas - putpelės 4 Ia marėchal su 
Jinanciėre padažu ir artišokais 4 la Lyonnaise“. Tolimiausiame 
salės kampe Buto markizas nuoboduliu marino pustuzinį savo 
svečių, pasakodamas atsiminimus iš Trafalgaro. 


* Makedonietiška šalta užkanda (pranc.). 


** Maršalo putpelės su migdolų ir kiaušinių baltymų padažu ir Liono artišokais 


(pranc.). 

Prie lango į Šv. Jokūbo gatvę sėdėjo vikontas Forteskju, Ro- 
bertas Adamsas ir Kočreinas. Jie ką tik baigė valgyti paukštieną. 
Pasisotinus pokalbis nuo neseniai patirtų vargų ir išbandymų 
nukrypo į ateitį. 

— Sakykite, pone Adamsai, — išsitiesdamas ant kėdės paklau- 
sė Forteskju, — ką planuojate? 

— Grįžti atgal už vandenyno, pone, - atsakė šis. - Jau užsisa- 
kiau kelionę „Kasandra“, dideliu brigu, plaukiančiu į Niujorką. 

— Kada jis išplaukia? 

- Po trijų dienų. 

- O toliau? 

Adamsas pastūmėjo lėkštę. 

— Pastaruosius metus nuolat meldžiausi, kad likčiau gyvas, — 
tarė jis. - Mano maldos buvo savanaudiškos - prašiau galimy- 
bės dar bent kartą pažvelgti į akis moteriai, kurią be galo myliu, 
ir paimti jos rankas į savo delnus. 

- Jūs grįžtate, turėdamas daug geresnių perspektyvų, — tarė 
Forteskju. - Juk žinote, kad patirtis suteikia išminties. 

Kočreinas pakėlė taurę. 

— Už patirtį! —- negarsiai ištarė jis. 

Visi trys vyrai pakėlė krištolo taures prie lūpų ir nugėrė kla- 
reto. 

Tolėliau aukštas laikrodis mušė valandas. 

— O Viešpatie! - sunerimęs šūktelėjo Kočreinas ir sumosavo 
rankomis. 

— Kas nutiko, Saimonai? 

- Seras Džefris... jis... penktą valandą... - Kočreinas prisi- 


merkęs suėmė sau už kaklo nykščiu ir smiliumi. 

Vikontas liepė atsiųsti karietą. 
- Argi galime nuvilti serą Džefrį ir jo neaplankyti? - paklau- 
sė jis. 


DEŠIMTAS 


NEPAISYDAMI ŠALČIO, pasižiūrėti pramogos, siūlomos Kartu- 
vių dokuose, susirinko septyni šimtai trisdešimt visuomenės 
narių. Pusė iš jų neturėjo nė mažiausio supratimo, kas tas se- 
ras Džefris Koldekotas, jiems tiesiog patiko stebėti gražų koriko 
darbą. Kita pusė — nusivylę žlugusio Karališkojo Afrikos komi- 
teto investuotojai, nekantraujantys pasimėgauti kerštu. 

Kartuvių niekada neplaudavo vandeniu, tik nušluodavo, 
apibarstę smėliu. Pasirodo, taip geriausia pašalinti sukrešėjusį 
kraują, vėmalus ir kitus nešvarumus, likusius po egzekucijos. 

Ešafotas toje vietoje - Vopinge prie Temzės — stovėjo jau ke- 
turis šimtus metų nuo karaliaus Henriko IV laikų. Per tą laiką 
dokuose mirtį pasitiko daug garsiausių karalystės sąmokslinin- 
kų — vyrų, moterų, pasitaikė net vaikų. 

Likus penkiolikai minučių iki numatytos valandos atvyko se- 
ras Džozefas Benksas, jo karieta privažiavo prie pat kartuvių. 
Pora laukiančių liokajų įsodino jį į krėslą su ratukais kaip tik 
laiku ir jis spėjo pasisveikinti su Pirmuoju admiraliteto lordu. 
Po penkių minučių atvažiavo vikonto Forteskju karieta. 

Kočreinas apžvelgė minią, tikrindamas, ar jau atvyko Pirma- 
sis jūrų lordas. 

— Matau sidabro irklą, vikonte, — tarė jis, pirmas eidamas į 
priekį. - Man atrodo, mes spėjome laiku. 

Jiems sveikinantis su seru Džozefu atvedė pasmerktąjį. Apsi- 
rengusį tamsiai mėlynu fraku, nuleistomis akimis, sunertais ant 
krūtinės pirštais. 

Kai jį išvydo visi, minioje suklykė moteris — antroji ledi Kol- 
dekot. 

Vyras neskubėdamas užlipo laipteliais ant ešafoto. Atrodė vi- 
siškai paskendęs savo mintyse. 

Kapelionas sukalbėjo maldą. Pirmasis jūrų lordas pakėlė ir- 
klą, duodamas ženklą vykdyti mirties bausmę. Prie pasmerktojo 
priėjo Albertas Viksas, rankose laikydamas drėgnos virvės kil- 
pa. Užmovęs ją kuo žemiau ant kaklo, jis pasilenkė prie Kolde- 
koto ausies. 

— Keliaukite į pragarą, pone! - sušnibždėjo. 

Minia ėmė garsiai šūkauti. Paskui staiga nuščiuvo. Viena iš 
labiausiai jaudinančių korimo smulkmenų - galimybė išgirsti, 
kaip trakšteli nusikaltėlio sprandas. Lėtai, ritmingai ėmė dun- 
dėti būgnas, jo ritmas vis greitėjo. 

Greitėjo, greitėjo. 

Albertas Viksas atsitraukė toliau nuo liuko. 

Būgnas mušė pašėlusiu ritmu. 

Staiga dar garsiau suklykė moteris. 

Liukas grindyse atsivėrė, pasigirdo lūžtančių kaklo slankste- 
lių trekštelėjimas. 

Seras Džefris Koldekotas buvo nebegyvas. 

VIENUOLIKTAS 


Šv. BRIGITOS BAŽNYČIOS varpų gausmas liejosi virš miesto. Vėl 
skaisčiai švietė saulė. Bažnyčios tarpduryje, grauždamas krum- 
plius, stoviniavo Saimonas Kočreinas. Jis buvo nepaprastai išsi- 
pustęs, suderintais naujausios mados drabužiais, primenančiais 
jūrininko uniformą. Greta stovėjo bičiulis amerikietis neseniai 
pasiūdintu kostiumu, dar drėgnais plaukais. Kočreinas jo pa- 
prašė pabūti pabroliu. 

Antrą valandą pradėjo rinktis svečiai — iš viso daugiau kaip 
šimtas. Pirmoji atvyko senutė Kočreino motina, paskui vikon- 
tas Forteskju su Klara. Paskui po porą, po tris traukė giminės ir 
draugai, kol bažnyčios klauptai buvo pilnutėliai. 

Po valandos vargonininkas užgrojo Pachelbelio kanoną d-ma- 
žor. Harmoningai melodijai pripildžius visą bažnyčią, įėjo nuo- 
taka, vėl remdamasi į savo dėdės, sero Henrio Montegiu ranką. 

Susirinkusieji atsistojo ir laukdami atsisuko. 

Bytė, nepaisydama motinos nuogąstavimų, antrą kartą apsi- 
vilko senąją vestuvinę suknią. Plaukus surišo violetiniu kaspi- 
nu, rankoje laikė melsvų hiacintų puokštę. Lygiais, sklandžiais 
žingsniais eidama akmeninėmis grindimis pamatė pirmą būsi- 
mo savo vyro žvilgsnį. Ir kukliai šypsodamasi širdyje padėkojo 
Dievui, suteikusiam jai antrą galimybę. 

DVYLIKTAS 


KiTĄ RYTĄ ROBERTAS ADAMSAS rymojo brigo „Kasandra“ še- 
šėlyje ir stebėjo, kaip į laivą baigia krauti atsargas. Diena buvo 
vaiski, pro miglą kilo saulė. Greta trypčiojo Kočreinas. 

- Taip buvau paskendęs savo mintyse, - tarė Adamsas, - kad 
nė nepaklausiau, kur ketinate toliau dirbti. 

Kočreinas nurijo seiles. 

— Kaip jau veikiausiai supratote, - atsakė šyptelėjęs, - mano 
darbas komitete baigtas. Bet, atrodo, užsidarius vienoms du- 
rims, atsidaro kitos. Turiu garbės prisipažinti, kad vikontas ma- 
nęs paklausė, ar nesutikčiau padirbėti jo asmeniniu padėjėju. 

— O kaipgi jūsų skolos? 

— Pamažu jas susimokėsiu: vikontas Forteskju pasiūlė dosnias 
sąlygas, ir aš tikiuosi, kad mano nelaimės pagaliau baigsis. 

Amerikietis atsikrenkštė. 

— Mano pasakojimą labai gerai perka, — tarė jis. - Murėjus 
pažadėjo ir toliau siųsti pinigus, dosniai sumokėjo ir už pirmąjį 
leidimą, - pasirausęs ištraukė iš vidinės kišenės storą voką. — 
Imkite, - paliepė. 

- Kaip drįsčiau net pagalvoti apie tai? 

- Tai ir negalvokite, priimkite drauge su mano padėka. 

Adamsui už nugaros pasigirdo žingsniai. Jis atsigręžė. Atėjo 
Klara, plaukus sukišusi po skrybėlaite, apsivilkusi tamsiai rudu 
paltu kailine apykakle ir rankogaliais. Pastovėjo, žvelgdama tie- 
siai Adamsui į akis, paskui greitai, smulkiais žingsniukais pribė- 
go prieplauka artyn. 

— Pone Adamsai... — ištarė ji iš jaudulio virpančiu balsu. - Ga- 
liu jums tik pasakyti, kad mano gyvenimas jau niekada nebebus 

toks, kaip anksčiau. Išplaukus šiam laivui, pražus dalelė manęs. 
Bijau, kad man nelemta visai atsipeikėti. 

Amerikietis žengė prie Klaros ir švelniai suėmė jos rankas. 

— Niekada nepamiršiu jūsų gerumo, - atsakė jis. - Eis dienos, 
metai, bet atminimas apie jus visad išliks mano širdyje. Aš jūsų 
niekada nepamiršiu. 


TRYLIKTAS 


SAULĖ NUSLYDO UŽ TUOPŲ, jos spinduliai švietė pro šakas. Dvi 
moterys sėdėjo namuose, paveldėtuose prieš ketverius metus 
staiga mirus tėvui. 

Viena iš jų skaitė „Veikfildo vikarą“. Taip ir neištekėjo, nors 
tikėjosi, kad ateis diena, kai vyras paprašys jos rankos. Kita, jau- 
nesnė, kadaise ištekėjo mažoje bažnytėlėje Unijos gatvėje. Bet 
vestuvių naktį jos vyras dingo. 

Ir tik po dviejų vasarų ji sužinojo tiesą — juo atsikratė jos tė- 
vas. Prisiekė laukti, kiek reikės, net iki gyvenimo pabaigos, kol 
grįš mylimasis, vardu Robertas. Nežinodama, kur jis atsidūrė 
ir kas jam nutiko, širdies gilumoje juto, kad jis myli ją labiau už 
viską, kad jis tebėra gyvas ir iš paskutiniųjų stengiasi įveikti juos 
skiriantį nuotolį. 

Ji uždegė žvakę ir pastatė ant palangės — taip darydavo kas 
vakarą panašiu metu. Paskui užsimetė paltą, susirišo plaukus ir 
išėjo į lauką pasiklausyti, kaip kaštonuose čiulba paukščiai. 

Atsargiai žengdama per šlapią žolę priėjo prinokusių žieminių 
miežių lauką ir įsižiūrėjo į saulę, šviečiančią pro medžių šakas. 

Užsimerkė, ant veido jusdama paskutinių spindulių šilumą, ir 
ėmė melstis. 

Netoli namo stabtelėjo vežimas — labai trumpai, tik išleido 
pakeleivį. Netrukus nuvažiavo tolyn, nepalikęs nė pėdsako kie- 
toje žemėje. 

Keliautojas pastatė ryšulius ant žemės. Tarsi sapne pasiklydęs 
labai lėtai žengė į lauką. Ten pamatė stovinčią aukštą moters 
figūrą: dešinės rankos pirštais ji glostė prinokusius miežius. 

Tylėdamas jis žengė artyn. 

Rankoje laikė nėriniuotą skiautelę, tokią purviną, kad sunkiai 
būtum atpažinęs, jog tai audeklas. 

Paskutinį kartą prisidėjo ją prie lūpų. 

Moteris atsigręžė. 

Prisimerkė, išskėtė rankas ir tvirtai jį apsikabino. 

VIII str. Roberto Adamso, jūreivio, 1810 m. Afrikos vakarų pakrantėje pa- 
tyrusio laivo katastrofą, Didžiosios dykumos arabų laikyto vergi- 
joje trejus metus ir kelis mėnesius iš jų gyvenusio Timbuktu (Tom- 
buktu) mieste, pasakojimas su žemėlapiu, pastabomis ir prierašu. 
4 tomai, Londonas, 1816 m. 


VARGŠĄ Į NELAIMĘ PATEKUSĮ AMERIKIETĮ JŪREIVĮ, apsirengusį skarma- 
lais ir išbadėjusį, Londono gatvėje atsitiktinai atpažino džentelmenas, 
prieš keletą mėnesių matęs jį tarnaujantį anglų pirkliui Kadise, kur jo 
nepaprasta istorija sukėlė didelį susidomėjimą, mat tas žmogus ilgai 
vergavo Afrikos žemyno gilumoje ir kelis mėnesius praleido Timbuktu 
mieste. 

Žiniai apie šį vargšą žmogų pasiekus poną S. Cocką iš Afrikos pre- 
kybos bendrovės, šis iškart pradėjo tyrimą - jūreivį surado, atvedė į 
komitetą ir atidžiai išklausė jo pasakojimą, bet jūreivio nuotykiai ir 
patirtos kančios pasirodė tokie nepaprasti, kad ne vienam klausytojui 
kilo įtarimas, ar tai ne išmonė. Tačiau ponui Cockui, redaktoriui, žmo- 
gus pasirodė labai sąžiningas, tad jis užsirašė nedidelę jo pasakojimo 
dalį, sušelpė vargšą tuo, ko jam labiausiai reikėjo, ir paprašė po keleto 
dienų vėl ateiti. 

Adamsas (tokia buvo jūreivio pavardė) pasirodė tik po savaitės, jį vėl 
apklausė, tikrindami pagrindines pasakojimo detales, ir jo atsakymai 
visiškai sutapo su tuo, ką jis kalbėjo per pirmą apklausą. Tai paskatino 
redaktorių užrašyti (nes pats jūreivis nemokėjo nei skaityti, nei rašyti) 
visą pasakojimą apie jo nuotykius, ir sunkiai įtikinęs jį pasilikti Anglijo- 
je (mat šis nekantravo grįžti pas draugus į Ameriką), dvi ar tris savaites 
kasdien jo klausydamas, jis pagaliau užrašė dabar visuomenės dėmesiui 
pristatomą pasakojimą, kurio trumpą santrauką čia pateikiame. 

Robertas Adamsas, gimęs Hadsone, apie 25 metų amžiaus, 1810 m. 
birželio mėnesį 280 tonų laivu „Charles“, vadovaujamu kapitono Johno 
Hortono, išplaukė iš Niujorko į Gibraltarą, įgulą sudarė devyni žmonės, 
dešimtas prisidėjo Gibraltare. Toliau laivas plaukė palei Afrikos kran- 
tus prekybos tikslais. Spalio 11 d. apie trečią valandą nakties pasigir- 
do bangų mūša, o dar po valandos laivas užplaukė ant uolų, bet įgulos 
nariams pavyko sėkmingai pasiekti krantą. Kapitono manymu, laivas 
sudužo už kokių 400 mylių į šiaurę nuo Senegalo; vietovė, kaip jie vė- 
liau sužinojo, vadinosi El Gazie. Tai buvo lėkštas smėlio paplūdimys be 
jokių medžių ar žalumos, aplinkui nebuvo matyti nei kalvų, nei kalnų, 
tik smėlis, kiek akys užmato. 

Išaušus jūreivius netrukus apsupo ir paėmė į nelaisvę trisdešimt 
ar keturiasdešimt maurų, beveik juodos odos, ilgais lygiais plaukais, 
bet be apavo ir galvos apdangalų, jų aprangą tesudarė skudurai ar odos 
aplink juosmenį. Kapitoną Hortoną ir jo įgulos narius tuojau pat išren- 
gė nuogai, ir neapsaugotą jų odą nuo kepinančios saulės išbėrė baisio- 
mis pūslėmis, tad norėdami bent kiek atsivėsinti jie kasdavo smėlyje 
duobes ir jose miegodavo. Kapitonas netrukus susirgo, ir jo būklė taip 
pablogėjo, kad jis neapsikęsdamas dažnai garsiai kartojo norįs numirti, 
ir pagaliau suerzinti maurai jį nugalabijo. Pagrindinis, o iš tiesų vienin- 
telis tų žmonių maistas buvo žuvys, kurias jie pirmiausia džiovinda- 
vo saulėje, paskui pjaustydavo plonais gabalėliais ir kepdavo karštame 
smėlyje. Tris ar keturias dienas iš keturiolikos, praleistų El Gazie, jie 
beveik badavo, nes negalėjo pasigauti žuvų, bet paskui iš sudužusio 
laivo „Charles“ atsinešę meškerės jų prisižvejojo, sukrovė ant kupra- 
nugario, užkasė į smėlį visus daiktus, rastus laive, ir pasirengė keliauti 
į žemyno gilumą, todėl pasidalijo belaisvius: Adamsą, kapitono padėjė- 
ją ir kitą jūreivį, pavarde Newshamas, atidavė gal dvidešimties maurų 
grupei (vyrų, moterų, vaikų), turinčiai keturis kupranugarius, trys iš jų 
nešė vandenį, ketvirtas žuvis ir kitus nešulius; jie keliavo vidutiniškai 
po penkiolika mylių per dieną, visą laiką į rytus, kartais nukrypdami 
šiek tiek į pietus, per smėlėtą plyną dykumą. Po trisdešimties dienų, 
per kurias nematė nė vieno gyvo žmogaus, priėjo kelių palapinių sto- 
vyklą prie vandens telkinio su keliais krūmais ir pirmą kartą pasisėmė 
vandens nuo tada, kai paliko krantus. 

Ten buvo apie mėnesį, per tą laiką atvyko portugalas Johnas Steven- 
sas, irgi mauro belaisvis, o kapitono padėjėją ir Newshamą išsiuntė su 
kitais maurais į šiaurę, Adamsui su Stevensu teko dėtis prie aštuonio- 
likos maurų, keliaujančių į Sudenu vadinamą vietą pasirūpinti vergų 
negrų, pakeliui prie jų prisidėjo dar dvylika maurų, ir visi keliavo į pie- 
tus bei pietryčius po penkiolika ar dvidešimt mylių per dieną. Šulinys, 
kuriame pakeliui tikėjosi pasisemti vandens, buvo išdžiūvęs, todėl dar 
jiems likusį vandenį maišė su kupranugarių šlapimu. Po keturiolikos 
dienų jiems iki Sudeno buvo likę keliauti tik dvi dienas, kraštovaizdis 
tapo kalvotas, pasirodė vienas kitas žemaūgis medelis. 

Sudenas - mažas negrų kaimas, aplinkui želia žolė, krūmokšniai ir 
yra vandens, trobelės drėbtos iš molio, stogai - plokščiai sukloti paga- 
liai, irgi apdrėbti moliu. Maurai sugulė į pasalą kalvose ir sučiupo mo- 
terį, nešiną kūdikiu, bei du berniukus, bet netrukus juos pačius apsupo 
didelis būrys negrų, paėmė į nelaisvę ir parsivarė į kaimą. Jį valdantis 


1816 Timbuktu 444 


bjaurus negras, vardu Mahamoudas, liepė visus įkalinti už šešių pėdų 
aukščio drėbto molio sienos; pasak Adamso, iš ten maurai lengvai būtų 
galėję pabėgti, jei nebūtų buvę tokie bailiai. 

Negrai vilkėjo mėlyno nankino apdarus, vado drabužį puošė aukso 
dirbinys ant peties, panašus į epoletą; apsiginklavę lankais ir strėlėmis 
jie lavindavosi šaudyti į mažus molio taikinius ir dažniausiai pataikyda- 
vo įjuos iš penkiolikos ar dvidešimties jardų atstumo. 

Iškeliavę iš to kaimo jie dešimt dienų ėjo į rytus, per dieną nukeliau- 
dami po penkiolika-dvidešimt mylių; maurai numanydami, kad juos 
nugalabys, mėgino bėgti, už tai keturiolika iš jų nužudė kaime, kurį 
netruko prieiti, o likusiems įgąsdinti vieno iš jų galvą parišo kupranu- 
gariui po kaklu trims dienoms, kol toji taip sušvinko, kad teko nuimti. 
Tame kaime gyvenantys negrai segėjo ausyse ir nosyse auksinius žie- 
dus. Iš ten pasukę į šiaurės rytus ir keliaudami greičiau, po dvidešimt 
mylių per dieną, po penkiolikos dienų jie pasiekė Timbuktu. 

Maurus tuojau pat įmetė į kalėjimą, bet Adamsą ir portugalą nuve- 
dė į karaliaus rūmus ir paliko kaip keistybes jam pasigrožėti. Karalius, 
vardu Woollo, ir karalienė Fatima buvo negrai, labai seni, žilagalviai. 
Jų vienaaukščius rūmus, drėbtus iš molio ir šiaudų, sudarė aštuoni 
ar dešimt mažų kambarėlių ir juosė plūktinė molio siena, supanti gal 
pusę akro. Po šešių mėnesių į Timbuktu atkeliavo maurų karavanas, 
jie išpirko tėvynainius, Adamsą ir tą vaikiną, sumokėję penkių kupra- 
nugarių atgabentais tabako nešuliais, išskyrus kokius penkiasdešimt 
svarų, tuos vėliau atidavė už vieną vergą. Adamsas ir tas vaikinas visą 
laiką gyveno rūmuose, su jais labai gerai elgėsi ir nepaprastai domė- 
josi, todėl Adamsas padarė išvadą, kad Timbuktu gyventojai niekada 
nebuvo matę baltojo žmogaus. Jie vaikštinėjo po miestą ir net nuei- 
davo dvi mylias už jo į pietus. Nė karto negirdėjo minint Džolibos, 
nors prisiminė pavadinimą paskui girdėjęs Vadi Nūne, tačiau netoli 
Timbuktu iš šiaurės į rytus teka didelė upė, negrų vadinama La Mar 
Zarrah, beveik trijų ketvirčių mylios pločio, srovė nestipri, vanduo 
drumstas, bet čiabuviai jį naudoja. Upe plaukioja kanojos, išskobtos 
iš fgmedžių kamienų, kokių dešimties pėdų ilgio, išlaikančios tris 
žmones. Dažniausiai jos naudojamos žvejoti, iš žuvų daugiausia pa- 
gaunama kefalių ir kiek stambesnių rausvo atspalvio žuvų, šiek tiek 
primenančių lašišas. 

Adamso manymu, Timbuktu užima panašų plotą kaip Lisabona, jo 
namai žemi, kvadratiniai, ręsti iš pagalių, molio ir šiaudų, rakandai - 
moliniai ąsočiai ir mediniai dubenys, miegama ant šiaudinių čiužinių. 

Jis ten nematė jokių akmeninių pastatų, nei sienų, nei įtvirtinimų. Gy- 
vena tik negrai, vieninteliai maurai, kuriuos matė, buvo atėjūnai, atke- 
liavę išpirkti belaisvių; bet pasakojama, kad ginkluoti tų žmonių kara- 
vanai ten atvyksta prekiauti, atgabena tabako, deguto, parako, mėlyno 
nankino, antklodžių, molinių puodų, šiek tiek šilko, o mainais išsiveža 
aukso smilčių, dramblio kaulo, kaučiuko, geldelių, stručio plunksnų ir 
ožkų odų. 

Karalienė vilkėjo trumpus vos keliais coliais žemiau kelių mėlyno 
nankino marškinius aukso nėrinių pakraščiais, sujuostus to paties au- 
dinio diržu, kitos moterys irgi nešiojo trumpus drabužius, o apatinių 
nevilkėjo, tai atsisėdusios padorumo atžvilgiu atrodydavo visai nepri- 
sidengusios. Karalienė ant galvos ryšėjo mėlyno nankino turbaną, au- 
syse segėjo aukso auskarus, kaklą puošdavo kartais aukso vėriniais, o 
kartais karoliais. Karalius irgi vilkėjo mėlyno nankino drabužį su aukso 
epoletais, ant galvos kartais užsidėdavo turbaną, bet dažniausiai apsi- 
eidavo be jo. Čiabuviai tvirti, sveikos prigimties, kūnus nuo galvos iki 
kojų tepa riebalais, kad oda žvilgėtų ir būtų glotni, ir vyrai, ir moterys 
įrėžia veiduose pjūvius ir randus įtrina mėlynais dažais. Kai kurios mo- 
terys ant pirštų mūvėjo žalvario žiedus, puoštus raidėmis, bet Adamsas 
negalėjo pasakyti, ar tai romėniški, ar arabiški rašmenys. Jis nepaste- 
bėjo jokių religinių apeigų, žmonės niekada nesibūrė kartu melstis, jam 
neteko matyti nei konkrečių garbinimo vietų, nei dvasininkų. Gydyto- 
jomis laikomos senės, jos gydo žolelėmis ir šaknimis. Visi mėgsta muzi- 
ką ir šokius; jų instrumentai - nendrių lumzdeliai ir savotiški ožkenos 
būgneliai, kuriuos mušant aidi šaižūs garsai, dar gitara iš kokosų riešu- 
tų kevalų su ožkų odų stygomis. 

Vergai labai paplitę ir labai pigūs. Kartą per mėnesį būrys ginkluotų 
vyrų eina po kaimus jų ieškoti, daugiausia, kiek Adamsui teko matyti, 
atsigabeno gal dvidešimt, sučiuptų Bambaroje, beveik vien moterų ir 
vaikų. Kartais karaliaus įsakymu vergais paverčiami nusikaltėliai, bet 
per šešis mėnesius, praleistus Timbuktu, Adamsas nematė ir negirdėjo, 
kad kas būtų buvęs nubaustas mirtimi. 

Pagrindiniai vaisiai Timbuktu yra kokosų riešutai, datulės, figos, 
ananasai ir saldūs beveik obuolio dydžio vaisiai nuo medžių, kurių la- 
pai panašūs į persikų, tik jų mažai, todėl jie saugomi karaliaus šeimai. 
Pagrindinės auginamos kultūros yra morkos, ropės, batatai, juodosios 
pupelės, ryžiai ir sorgai. Sorgus jie grūda ir verda savotišką košę, už- 
darydami ją ožkų pienu; ožkų mėsa yra pagrindinis gyvulinės kilmės 
maisto produktas. 

Naminiai keturkojai yra karvės, ožkos, asilai, kupranugariai, droma- 
derai, arba smulkesni kupranugariai, dar vadinami heirie, šunys ir triu- 
šiai, laukiniai - drambliai, antilopės, vilkai, babūnai, lapės, dygliakiau- 
lės ir stambios žiurkės, dažniausiai gyvenančios prie upės. Jam neteko 
nė karto matyti nei liūtų, nei tigrų, nei laukinių kačių, nors tie plėšrū- 
nai kas naktį riaumodavo netolimuose kalnuose. Jis nieko nežino nei 
apie hipopotamus, nei apie aligatorius. 

Karavaną, iškeliavusį iš Timbuktu, sudarė dešimt maurų pirklių, 
keturiolika maurų belaisvių (iš viso šešiolika?), Adamsas, portugalas ir 
vergas, jie turėjo penkis kupranugarius. Apie dešimt dienų ėjo palei upę 
po penkiolika-aštuoniolika mylių per dieną į rytus, šiek tiek sukdami 
į šiaurę. Paskutinę dieną sukrovė ant kupranugarių maišus su vande- 
niu, pasuko į šiaurę ir tuo pačiu greičiu keliavo dvylika ar trylika dienų. 
Matė daug antilopių, triušių, lapių, vilkų ir paukščių, stambesnių už 
namines vištas, maurų vadinamų Jizė (arabiškai Djez - višta). Medžių 
matė mažai, bet žemė apaugusi krūmokšniais ir neaukšta žole, panašia 
į samanas. Nutolę nuo upės, sutiko tik druską į Timbuktu gabenančių 
negrų, po dešimt ar dvylika kasdien, o su jais dromaderų, kupranugarių 
ir asilų. Po trylikos dienų jie atvyko į Tudeną (Taudenny), didelį kaimą, 
gyvenamą maurų ir negrų, turintį keturis puikiausio vandens šulinius. 
Ten plytėjo druskynai, ir druskos pirkti atkeliaudavo maurų ir negrų 
iš įvairių vietovių. Tie druskynai gal penkių ar šešių pėdų gylio ir ko- 
kių trisdešimties jardų skersmens, druska juose sušokusi į kietus luitus 
pramaišiui su žemėmis. 

Maurai čia ilsėjosi keturiolika dienų. Vieną kupranugarį išmainė į 
mažą asilą ir du maišus datulių, sukrovė ant keturių likusių kupranu- 
garių datules, miltus bei vandenį ir leidosi keliauti per dykumą į šiau- 
rės vakarus. Užtruko devynias ar dešimt dienų ir pakeliui nesutiko nė 
gyvos dvasios. Asilas nugaišo išsekęs, jį sukapojo į gabalus, ir mėsa, 
išdžiovinta saulėje, pravertė kaip maistas - be jos jiems grėsė badas. 
Vanduo beveik baigėsi, o kad pasipildytų jo atsargas, keliauti dar buvo 
likę dešimt dienų, todėl likusį vandenį maišė su kupranugarių šlapimu, 
kurio kiekvienas kupranugaris per visas dešimt dienų davė gal po kvor- 
tą, ir kiekvienam žmogui tekdavo po pusę pintos per dieną. Penki mau- 
rai liko smėlynuose, trys iš jų tuojau pat mirė, o kiti du, nors iki miesto 
buvo likę keliauti ne daugiau kaip dieną, taip jo ir nepasiekė: Adamsas 
neabejoja, kad abu pasimirė. 

Priėjus Vled Duleimą (Woled D'leim), maurų palapinių miestą, ku- 
rio gyventojai laikė daug avių ir ožkų, Adamsui ir jo bendrakeleiviams 

liepė prižiūrėti šiuos gyvulius, ir jie tai darė dešimt ar vienuolika mė- 
nesių kepinami negailestingos saulės kaitros beveik visiškai nuogi - jų 
baisias kančias dar labiau sunkino neviltis, kai suvokė, kad niekada ne- 
pavyks išsivaduoti iš vergijos. Gyvulių buvo labai daug, tad jie kartais 
išdrįsdavo papjauti ožiuką ir jį išsikepę užkasdavo smėliu laužo pele- 
nus, nenorėdami būti susekti. Adamsas ilgai kivirčijosi su šeimininku, 
vardu Hametas Laubedas, kai šis atvirai pareiškė ketinąs juos pasilikti 
visam laikui. Tai išgirdęs Adamsas ryžosi nebedirbti jam skirtų darbų, 
todėl lapės papjovė kelis ožiukus, ir jį už tai žiauriai nuplakė, bet jis vis 
tiek nėjo ganyti gyvulių ir likęs palapinėje sukėlė ginčus, ar geriau jį 
nužudyti, ar parduoti kitai genčiai, bet tuo metu šeimininko žmona pa- 
prašė jo pasiėmus kupranugarį ir vandenmaišius nukeliauti prie tolimo 
šulinio atnešti vandens, ir jis sutiko. 

Pasiryžęs bėgti, jis praėjo šulinį ir pasiekė vietovę, vardu Vadi Nūnas 
(Wed-noon), nukeliavęs apie dvidešimt mylių, kupranugaris nuvargęs 
atsigulė, o greta atsigulė ir Adamsas. Kitą rytą ėjo toliau ir netrukus 
užuodė dūmus. Užlipęs ant neaukštos kalvos pamatė keturiasdešimt 
ar penkiasdešimt palapinių, o atsigręžęs pastebėjo, kad artėja du kup- 
ranugariai su jojikais. Labai išsigandęs leidosi į priekį, priėjęs kaimą 
pamatė gal šimtą maurų, kurie meldėsi atsisukę į rytus, ir paklausė, 
kaip vadinasi vietovė, ir jie atsakė: Hilla Gibla. Abiem kupranugariams 
prisiartinus, Adamsas pamatė, kad ant vieno sėdi šeimininkas, o ant 
kito jojo kupranugario savininkas. 

Šeimininkas pareiškė, kad Adamsas esąs jo vergas, bet šis atsakė ver- 
čiau mirsiąs negu grįšiąs, nes šeimininkas sulaužęs pažadą ir neišsiun- 
tęs jo į Mogadorą. Hilla Gibla (el Kabla) vadas, išklausęs abiejų šalių, 
parodė palankumą Adamsui ir pasiūlė šeimininkui už jį pintinę datulių 
ir kupranugarį; po neilgų derybų pasiūlymas buvo priimtas ir Adamsas 
tapo Mahometo vergu. 

Mahometas turėjo dvi žmonas, kurios gyveno po vieną atskirose 
palapinėse; viena buvo sena, kita - jauna. Adamsui teko prižiūrėti se- 
nosios žmonos ožkas. Praėjus vos kelioms dienoms jaunoji žmona Isha 
(Aisha) pareiškė, kad jis galėtų prižiūrėti ir jos ožkas, o ji jam už tai 
sumokėsianti. Laiku negavęs žadėto atlygio, Adamsas pasipiktino, ir 
Aisha pasakė atlyginsianti naktį savo palapinėje; pasirodė, jog Maho- 
metas iki šiol taip vertino senąją žmoną, kad praleisdavo jos palapinėje 
dvi naktis, o pas jaunąją žmoną - tik vieną. Netrukus dėl visko sutarė, 
Adamsas gaudavo gerą vakarienę ir guolį jaunosios žmonos palapinėje 
tomis naktimis, kai Mahometas nakvodavo pas senąją žmoną. Gal še- 

šis mėnesius viskas klostėsi labai maloniai, bet tada, nelaimei, vieną 
naktį į palapinę užėjo šeimininko sūnus, viską pamatė ir sukėlė didžiulį 
sąmyšį: moteris garsiai pareiškė nesanti kalta, kad Adamsas vieši pas 
ją, karčiai raudojo, ir senis ja patikėjo. Tačiau nepatikėjo senoji žmo- 
na, jos nepavyko nei apgauti, nei pergudrauti tuo, kad Adamsas paskui 
kurį laiką laikėsi atokiau nuo Aishos palapinės: vos jis pamėgino vėl ją 
aplankyti, tuoj buvo aptiktas ir veikiausiai būtų buvęs užmuštas, jei ne- 
būtų pasislėpęs pažįstamo žmogaus palapinėje, o šis po ilgų derybų su 
valdytoju įkalbėjęs paleisti Adamsą už penkiasdešimties dolerių vertės 
antklodes ir datules; taigi Adamso naujuoju šeimininku tapo Boeric- 
kas, pirklys mauras. 

Boerickas kitą dieną su šešiais vyrais ir keturiais kupranugariais iš- 
keliavo į vietovę, vardu Villa de Bourbach (Woled Aboussebdh), ir pasiekė 
ją po devynių dienų; ten stovėjo keturiasdešimt ar penkiasdešimt pala- 
pinių. Ten Boerickui draugas, ką tik atkeliavęs iš Hieta Mouessa Ali (Aia- 
ta Mouessah Ali), pranešė, jog Britanijos konsulas Mogadore įprastai 
siunčia žmones į Vadi Nūną išpirkti belaisvių krikščionių, Vadi Nūne 
jų keletas, tad jis pasiimsiąs Adamsą ir parduosiąs jį konsului Boericko 
vardu. Šitaip sutarę, jie leidosi į kelią ir po šešių dienų atvyko į Villa 
Adrialla gyvenvietę, kurioje gyveno vien pirkliai, turį mažiausiai 500 
kupranugarių, labai daug avių ir ožkų bei keletą arklių - visus juos pri- 
žiūrėjo vergai negrai. Dar po trijų dienų jie atvyko į Aiata Mouessah Ali, 
kur stovėjo ne mažiau kaip šimtas palapinių ir tekėjo nedidukas upe- 
lis - vienintelis, kurį matė Adamsas, išskyrus Sudeno upę. 

Adamsas ten išbuvo mėnesį, neturėdamas jokių vilčių išvykti, bet 
paskui išsiklausinėjo, kuria kryptimi keliauti į Vadi Nūną, ir akstina- 
mas žinios, kad ten daug krikščionių, pasiryžo bėgti. Tačiau antrą die- 
ną jį pagavo ir pargabeno atgal, vis dėlto netrukus Abdallah ir jo ben- 
drakeleiviai iškeliavo į Vadi Nūną ir po penkių dienų jį pasiekė. 

Vadi Nūnas - mažas miestelis, kuriame stovi gal keturiasdešimt namų 
ir kelios palapinės, dirva geriau dirbama negu visur kitur, kiek buvo ma- 
tęs Adamsas, gyventojai augina daugiausia javus ir tabaką, dar ten auga 
datulės ir Agmedžiai, šiek tiek vynmedžių, obelų, kriaušių ir granatme- 
džių. Didžiuliam savo džiaugsmui, jis vėl susitiko senus pažįstamus - ka- 
pitono padėjėją Dolbie ir Davisoną bei Williamsą, du „Charles“ įgulos na- 
rius, ten gyvenusius drauge apie dvylika mėnesių ir vergavusius valdyto- 
jo sūnums. Netrukus Adamsą už dvidešimt dolerių antklodėmis, paraku 
ir datulėmis pardavė Belcassamui Abdallah (Bel-Cossim Abdallah). 

Vadi Nūne dar buvo prancūzas, jis papasakojo Adamsui, kad jo laivas 

sudužęs prieš dvylika metų, o visa įgula, išskyrus jį, buvusi išpirkta. Dar 
jis pasakojo, kad prieš kokius ketverius metus sudužo laivas „Agezuma“ 
(„Montezuma“) iš Liverpulio, vadovaujamas kapitono Harrisono, kapi- 
tonas ir visa laivo įgula buvo išžudyti. Šis žmogus buvo atsivertęs ma- 
hometonas, turėjo žmoną, vaiką ir tris vergus, gerai pelnėsi, gaminda- 
mas paraką: Adamsas pats matė, kaip jis grūdo sierą medinėje piestoje 
ir malė anglis taip, kaip ten malami grūdai - tarp dviejų akmenų. 

Vadi Nūne buvo viena moteris vergė, atvykusi iš Kanno vietovės toli 
dykumos pietuose: ta moteris sakė savo šalyje mačiusi baltųjų žmonių, 
baltų kaip bather (tai reiškia „siena“), jie plaukę didele valtimi, ant dvie- 
jų stiebų iškėlę audeklo palas, bet irklavo ją visai kitaip, negu papratę 
negrai, irkluojantys vienu irklu, o kai ji parodė rankomis, kaip iriama- 
si irklais, nebeliko abejonių, kad iš tiesų buvo mačiusi europietiškai 
įrengtą laivą, valdomą baltųjų žmonių. 

Toje vietovėje Adamsas dirbo žemę ir tie darbai buvo labai sunkūs. 
Maurų šventadienis sutapo su turgaus diena, kurią krikščionys vergai 
galėjo ilsėtis, tai buvo vienintelė proga jiems susitikti ir pasikalbėti 
vieniems su kitais, ir Adamsas liūdnai guodėsi, kad jo bendrakeleivių 
dalia pasirodė dar sunkesnė. Vieną šventadienį Hameda Belcassamas, 
šeimininko sūnus, paliepė Adamsui imti arklį ir eiti arti, bet jis atsisa- 
kė pareiškęs, jog vergams laisvadienis, todėl Hameda kirto jam į kaktą 
pjautuvu, o Adamsas kumščiu jį partrenkė ant žemės, bet tuojau pat 
apsupę maurai ėmė jį daužyti lazdomis, kol iš burnos paplūdo krau- 
jas, išmušė du krūminius dantis ir vos neužmušė negyvai, taip būtų 
ir padarę, bet įsikišęs Boadickas, šeicho sūnus, pareiškė, kad jie neturi 
teisės versti dirbti turgaus dieną. Tada Hamedos tėvas ir motina liepė 
Adamsui išbučiuoti jų sūnui rankas ir kojas, arba, girdi, sukaustys jį 
grandinėmis, bet jis atsakė - tebūnie kas bus, jis niekada nepaklus, nes 
tai „prieštarauja jo religijai“. Todėl jo kojas ir rankas sukaustė geležies 
grandinėmis. Sukaustytas jis išbuvo kelias savaites, ir visą tą laiką bai- 
siausiais grasinimais jį vertė pasiduoti, tačiau nieko nepešė. Jis taip nu- 
sikamavo, kad liko tik griaučiai, ir šeimininkas nutarė jį parduoti, kad 
nemirtų ir nepadarytų nuostolių, taigi grandines nuėmė. 

Neilgai trukus kapitono padėjėjas Dolbie's susirgo ir nebegalėjo dirb- 
ti, ir tada Brahimas, šeicho sūnus, prikūlė jį lazda, o kai jis pradėjo pik- 
tintis tokiu žiaurumu, perdūrė šoną durklu; po kelių minučių jis mirė 
ir buvo be jokių ceremonijų įmestas į duobę. Maždaug tuo pačiu metu 
Williamso ir Davisono ištvermė išseko, jie nebepakėlė žiauraus maurų 
elgesio ir nenoromis sutiko išsižadėti tikėjimo mainais į pažadą gauti 

laisvę, jei paklus mahometonų tikėjimo apeigoms; tada po tų apeigų 
jiems dovanojo po arklį, muškietą ir antklodę bei leido vesti maures. 
Adamsas liko vienintelis krikščionis Vadi Nūne ir tapo dar žiauresnių 
patyčių bei paniekos taikiniu; gyvenimas jau darėsi visai nebepakelia- 
mas, tačiau praėjus vos trims dienoms po to, kai Williamsas ir Davi- 
sonas išsižadėjo savo tikėjimo, atėjo pono Josepho Dupuis, Britanijos 
konsulo Mogadore, laiškas, adresuotas neva valdytojui, o iš tiesų - 
krikščionims vergams, raginantis atsispirti bandymams priversti juos 
atsižadėti tikėjimo ir žadantis galimybę po mėnesio atgauti laisvę. Da- 
visonas laiško žodžius išklausė iš pažiūros ramiai, bet Williamsas taip 
susijaudino, kad laiškas iškrito jam iš rankų, o jis pats apsipylė ašaro- 
mis. Po mėnesio laišką atgabenęs žmogus, kuris buvo pirkliu apsimetęs 
Britanijos konsulo tarnas, pranešė Adamsui susitaręs dėl jo išlaisvini- 
mo ir kitą dieną jie abu iškeliavo į Mogadorą. 

Dviese keliavo keturiolika ar penkiolika dienų vietovėmis, kurios 
buvo gausiau gyvenamos, žemė geriau dirbama, negu tuose kraštuose, 
kuriuos anksčiau buvo matęs Adamsas. Prie Agadyro jie įžengė į Ma- 
roko imperatoriaus valdas, ir vedlys jam pasakė, kad anksčiau jis buvo 
atsidūręs tarp laukinių, kur negaliojo imperatoriaus valdžia, užtat da- 
bar esąs visiškai saugus ir su juo bus elgiamasi tik gerai. Praėjus dar 
penkioms dienoms, jie nuo kalvos pamatė Mogadoro miestą apačioje 
ir uoste prišvartuotus laivus. „Šio vaizdo, - sako Adamsas, - negaliu 
apibūdinti kitaip, kaip tik pareikšdamas, kad pasijutau tarsi iš naujo 
gimęs.“ Jie iškart nuėjo pas miesto valdytoją, šis juos nusiuntė pas 
poną Dupuis. „Niekada, - sako Adamsas, - nepamiršiu geros šio pui- 
kaus žmogaus širdies; atrodė, jog jis iš paskutiniųjų stengiasi, kad man 
būtų patogu ir gera.“ Pas poną Dupuis jis viešėjo aštuonis mėnesius, šis 
dažnai klausinėjo apie vietoves, kuriose teko lankytis, ir patarė būtinai 
nuvykti į Angliją papasakoti apie savo keliones, bet Anglija tuo metu 
kariavo su Amerika, ir Adamsas atsisakė lipti į Anglijos laivą. Todėl po- 
nas Dupuis jį, saugomą dviejų maurų kareivių, nusiuntė į Tanžerą, o 
ten Amerikos konsulas ponas Simpsonas pasirūpino jo kelione į Kadi- 
są, jį Adamsas pasiekė 1814 m. gegužės 17 d., praėjus trejiems metams 
ir septyniems mėnesiams nuo tos dienos, kai sudužo laivas „Charles“; 
visą tą laiką, nors patyrė žiaurų elgesį, visokiausių kančių, buvo sura- 
kintas grandinėmis, Adamsas nė dienos nesirgo. 

Kadise praleido apie keturiolika mėnesių tarnaudamas anglui pir- 
kliui ponui Hallui, bet vos Amerika ir Anglija sudarė taiką, iškeliavo į 
Gibraltarą, paskui Velsui priklausančiu brigu išplaukė į Bristolį, iš ten 

plaukdamas į Liverpulį sustojo Holihede, ten Adamsas susirgo ir buvo 
išlaipintas į krantą. Iš Holihedo elgetaudamas nukeliavo į Londoną, pa- 
siekė jį pernai spalio vidury visiškai nuskurdęs, dvi ar tris naktis nakvo- 
jo gatvėje, kol jį atsitiktinai pamatė vienas džentelmenas (kaip minėta); 
jis atpažino pono Hallo tarną ir nusiuntė į Afrikos komitetą. 

Užrašytas pasakojimas, kaip teigėme, buvo perskaitytas už koloni- 
jas atsakingo ministro kabinete, dalyvaujant lordui Bathurstui, iždo 
kancleriui, serui Josephui Banksui ir dar keletui džentelmenų, Adamso 
akivaizdoje ir jis dar kartą apklaustas apie tas Afrikos vietoves, kuriose 
jam teko lankytis. Jo apklausos rezultatai kėlė įspūdį, kad jis papasako- 
jo tiesą (nors, atrodo, kai kuriais klausimais buvo prieštaravimų), ir šis 
įspūdis pasirodė toks palankus, kad iždo atstovai pasiūlė vargšui žmo- 
gui paramą sugrįžti į Ameriką. 

Po kelių dienų sero Josepho Bankso namuose Adamsui buvo sureng- 
ta dar viena apklausa; čia dalyvavo keletas garsiausių literatų, bet pasa- 
kojimas neperskaitytas, o kadangi vargšas neraštingas jūreivis niekada 
nebuvo girdėjęs nei apie Parką, nei apie Nigerį ir nieko nežinojo apie 
Džolibą, labai nemokšiškai atsakė į klausimus apie kokosų riešutus bei 
dramblių iltis, vienus dalykus išmanė labai gerai, o kitų neišmanė visiš- 
kai, todėl kai kuriems apklausos dalyviams, regis, pasirodė, jog kalba 
netiesą. 

Nors šį kartą jis paliko anaiptol ne tokį palankų įspūdį, kaip per 
pirmą apklausą, redaktorius taip patikėjo jo pasakojimo tikrumu, kad 
nutarė išleisti jį be jokių papildomų įrodymų, siekdamas dvejopo tiks- 
lo - patenkinti visuomenės smalsumą ir pagelbėti Adamsui, ir šis iške- 
liavo iš Anglijos į gimtąją šalį. Kaip tik tada netikėtai pasitaikė proga iš 
esmės patikrinti pasakojimo tikrumą. Į Angliją atvyko ponas Josephas 
Dupuis, Britanijos vicekonsulas Mogadore, tas pats žmogus, kuriam 
Adamsas sakėsi esąs dėkingas už atgautą laisvę. Redaktoriaus paprašy- 
tas šis ponas perskaitė pasakojimą, papildė jį savo pastabomis ir beveik 
pažodžiui patvirtino svarbiausias Adamso papasakotas aplinkybes; 
drįstame pareikšti, kad ponas Dupuis yra be galo patikimas žmogus, 
protingas, labai gerai informuotas ir puikus Arabijos žinovas, didžiai 
gerbiamas laivyno karininkų, tarnavusių Afrikos pakrantėse ir Gibral- 
taro poste, beveik visų asmeniškai pažįstamas. Todėl jo pastabos, nors 
ir ne tokios išsamios kaip Adamso pasakojimas, irgi gali sukelti skaity- 
tojų susidomėjimą ir duoti nemažai naudos. 

Mums belieka priminti keletą prieštaravimų, kurie neva galėjo pa- 
kirsti pasitikėjimą Adamso pasakojimo tikrumu, beveik visi jie susiję 

su neįtikėtinais vienų gamtos istorijos objektų apibūdinimais ir klai- 
dingais teiginiais apie kitus dalykus: tai vargana, kaip jis papasakojo, 
Timbuktu būklė, tai, kad jį valdo ne musulmonas, o negras valdovas, 
taip pat jo pasakojimas apie didelę La Mar Zarrah upę, netoli miesto 
tekančią į pietryčius, ir galiausiai tai, kad jis beveik visiškai nemokėjo 
negrų kalbos. 

Dėl kai kurių klaidingų Adamso pareikštų teiginių apie gerai žino- 
mus gamtos objektus - anaiptol neatmesdami išmaniojo redaktoriaus 
pateikto pateisinimo - esame labai linkę pritarti, kad „visai neprotinga 
tikėtis iš netašyto jūreivio, atsitiktinai patekusio į Afrikos platybes, jog 
tokiomis aplinkybėmis, kai viskas aplink nepažįstama ir nauja, gebės 
atidžiai stebėti ir paskui po ilgo laiko teisingai apibūdinti augalus ar 
gyvūnus, kuriuos turėjo progos pamatyti, ir iš tiesų būtų neteisinga jo 
gebėjimą tiksliai papasakoti, ką matė, paversti pasakojimo patikimumo 
matu“. 

Iš Timbuktu vaisių ir daržovių jis mini datules, ananasus ir kokosų 
riešutus; gamtininkų manymu, nė vieni iš jų negalėtų augti Afrikos že- 
myno gilumoje. Tačiau redaktorius primena, kad Parkas atrado datulių 
Sudane, pirma, matė jų Gangadyje netoli Senegalo ir už Galamo, kur 
„aptiko daug datulių palmių“; antra, datulės buvo dalis maisto, kurio 
jam parūpino Foulah piemenys šiaurinėse Bambaros teritorijose. Tie- 
sa, Parkas neregėjo nei ananasų, nei cukranendrių, nei kavamedžių, 
tačiau du pirmieji augalai gana dažni auksinėje pakrantėje ir Benino 
įlankoje, o kavamedžių labai daug auginama Abisinijoje. Bet (pasak jų) 
niekas nėra girdėjęs, kad kokoso palmės galėtų augti ir vesti vaisius 
kitur, ne tik prie kranto. Tiesa, paprastosioms kokoso palmėms reikia 
smėlingos dirvos, būdingos pajūriui, bet ar smėlinga dirva prie sūraus 
ežero arba pelkyno žemyno gilumoje neatitiktų šios rūšies poreikių? 
Be to, ar mes jau taip puikiai išmanome botaniką, kad galėtume nea- 
bejodami tvirtinti, jog egzistuoja tik viena kokoso palmių rūšis? Ponas 
Dupuis sako: „Nepamenu, kad kuris nors Berberijos čiabuvis, aplan- 
kęs Timbuktu, būtų minėjęs datules arba ananasus, bet girdėjau, kad 
tenai auga ir figos, ir kokosai.“ Turime ir dar vieną liudijimą apie že- 
myno gilumoje augančius kokosus. Čiabuvis nuo Kongo Benjaminas, 
pasamdytas ekspedicijos, keliavusios į tas Afrikos vietas, pats gimęs 
už septynių ar aštuonių šimtų mylių aukštupyje, pasakojo kapitonui 
Tuckey, kad pagrindinis tenykščių gyventojų maistas — plačiauodegių 
avių mėsa, ožkiena, sorgai ir kokosų riešutai. Tačiau visiškai aišku, kad 
Adamsas, iki tol keliavęs tik tarp Niujorko ir Lisabonos, niekada ne- 

buvo matęs kokoso palmės: ir nors jis galėjo matyti riešutų, vis dėlto 
minėdamas rakandus ar muzikos instrumentus suklydęs galėjo su šio 
riešuto kevalu supainioti džiovintą moliūgą kalabasą, juo labiau kad šis 
ilgmoliūgis gausiai auga visoje Afrikoje, todėl mes linkę jo pasakojimą 
laikyti teisingu. 

Teigdamas, kad Timbuktu negrai neturi arklių, Adamsas tik patvir- 
tina Leono Afrikiečio žodžius; anas kalbėjo tą patį, kai šią karalystę 
valdė mahometonai. Ponas Dupuis nė kiek neabejoja, kad Adamsas 
teisus, nes taip pat mano ir Berberijos maurai, kurie, šaipydamiesi iš 
savo vergų negrų, dažnai kartoja patarlę: „Dievas palaimino maurus ir 
davė jiems žirgus, o negrus prakeikė ir davė jiems asilus“ Apklausiant 
Adamsą, daug abejonių sukėlė jo pasakojimas apie kupranugarių gimi- 
nės gyvulį, kurį pavadino heirie, tačiau jo aprašymas stebinamai sutam- 
pa su Leono Afrikiečio pasakojimu apie raguahl, o Pennantas „Zoolo- 
gijoje“ aprašo jį dar smulkiau: „Kupranugarių esama įvairių veislių, o 
vadinamieji dromaderai, haiary arba ragual, labai greiti. Jų kupra ma- 
žesnė, jie daug smulkesni ir niekada nenaudojami kroviniams nešti, tik 
joti.“ Leonas pasakoja, kad šios rūšies kupranugariai gali nueiti per die- 
ną šimtą mylių, gali eiti dešimt dienų beveik be pašaro, juos naudojąs 
Timbuktu karalius skubioms žinioms gabenti. Išvis dvejoti šio gyvūno 
egzistavimu neverta, nes ponas Dupuis sako pats vieną iš jų matęs Mo- 
gadore, atgabentą dovanų Maroko imperatoriui; ponas Jacksonas juos 
apibūdina kaip labai vertingus, tačiau toli gražu ne retus gyvūnus. 

Adamsas pasakoja apie dramblių medžioklę, paties matytą netoli 
Timbuktu. Dramblį ginė negras, raitas ant heirie, prijojęs arčiau paleido 
nedidelę, apytikriai pėdos ilgio strėlę kažkokiu juodu skysčiu suvilgytu 
smaigaliu ir pataikė drambliui į petį. Po trijų dienų dramblys buvo ras- 
tas beveik už mylios nuo tos vietos, kur jį kliudė strėlė, leisgyvis gulintis 
ant žemės. Adamsas mano, kad jis buvo gal dvidešimties pėdų aukščio, o 
kiekviena koja storumo kaip jo liemuo. Deja, jis verčia suabejoti savo pa- 
sakojimu, nes tvirtina, kad tas dramblys turėjęs keturias iltis, dvi didžiau- 
sios - penkių pėdų ilgio, ir tai ne vienintelė šio keisto padaro anomalija. 
Sero Josepho Bankso klausinėjamas apie keturias iltis Adamsas atsakė, 
kad jos visos augo iš apatinio žandikaulio. Iš šio vienintelio atsakymo 
nemažai klausytojų greičiausiai paskubėjo nuspręsti, kad šis žmogus ap- 
simetėlis, nors iš to, kaip atkakliai jis laikėsi savo žodžių, veikiau galima 
spręsti apie jo neišmanymą. Kaip iš pirklių sužinojo ponas Dupuis, toje 
Sudano dalyje drambliai dažniausiai medžiojami Adamso minėtu būdu, 
o nuodingas skystis, kuriame Timbuktu negrai mirko strėlių antgalius, 

tikriausiai tas pats, kurį, pasak redaktoriaus, mini Parkas pasakodamas 
apie mandingus, šie jį naudoja panašiems tikslams. „Mirtinai nuodingas 
skystis išgaunamas iš krūmo, vadinamo kooma (magnolijūnų genties), 
nedideliame kiekyje vandens pavirinus lapus išsiskiria tirštos juodos sul- 
tys“ Žinome, kad pietų Afrikos bosjesmen medžioja dramblius, buivolus, 
raganosius, hipopotamus ir kitus tuose kraštuose aptinkamus stambius 
gyvūnus mažomis dvylikos ar keturiolikos colių ilgio strėlėmis, kurių 
smaigaliai pamirkyti į nuodus, paskui seka sužeistą gyvūną laukdami, 
kol jis pargrius, kartais net kelias dienas. Jeigu kalbame apie nepapras- 
tą Adamso minėtą dramblio dydį, mums tai anaiptol neatrodo nesude- 
rinama su iš esmės teisingu jo pasakojimu. Kartais net labai išsilavinę 
žmonės apie objektų dydį kalba neaiškiai ir netiksliai, ypač jei reikia pri- 
siminti ką nors, kam apžiūrėti jie neskyrė pakankamo dėmesio. Kiek iš 
mūsų, keliautojų diletantų, išdrįstų iš atminties nurodyti Septimijaus 
Severo arkos matmenis? Arba jei norite dar artimesnio mums pavyzdžio, 
kiek iš mūsų, kasdien einančių pro Templio vartus, galėtume apytikriai 
nurodyti arkos aukštį arba atstumą nuo aukščiausio jos taško iki pamato 
akmens? Adamsas gyvą dramblį matė ne arčiau kaip už trijų ketvirčių 
mylios ir pirmą kartą regėjo panašų gyvūną, tad mes drauge su redak- 
toriumi manome, kad anaiptol neverta stebėtis, jog pirmą kartą išvydus 
tokį milžiną, gulintį ant žemės, galėjo susidaryti kur kas didesnių negu 
iš tikrųjų matmenų įspūdis. Dėl istorijos apie keturias dramblio iltis, au- 
gančias iš apatinio žandikaulio, tai ponas Dupuis sako, kad Adamsas jam 
pasakojo apie dramblio medžioklę, tačiau ilčių neminėjo, ir redaktorius 
pateikia tokį paaiškinimą: 


„Objektai, išlavintai akiai keliantys didžiulį susidomėjimą, būtų ati- 
džiausiai apžiūrėti su nekantriu ir sistemingu smalsumu, bet vangiam ir 
neišsilavinusiam žmogui, kaip Adamsas, jie gali nekelti jokio susidomėji- 
mo, todėl prisimindamas juos - jei išvis prisimena - jis tik apytikriai ir 
labai neaiškiai apibūdina bendriausią jų išvaizdą. Pasakojimo smulkmenos 
nepalieka galimybės abejoti, kad Adamsas tikrai matė dramblį, o kalbėda- 
mi apie iltis neturėtume pamiršti, kad jis pirmą kartą buvo klausinėjamas 
praėjus ketveriems metams po to, kai matė gyvūną. Jo stebėjimų rezulta- 
tai jau pačioje pradžioje turbūt buvo neaiškūs ir apytikriai, tad nieko nuos- 
tabaus, kad po tokio ilgo laiko jie visai nebetikslūs, ir neturėtume labai 
stebėtis, kad prisiminęs, jog dramblys išvis turėjo iltis, jis negali tiksliai pa- 
sakyti, ar jos buvo dvi, ar keturios.“ (Pastaba 108 p.) 

Tačiau pats nepaprasčiausias Timbuktu apylinkių gyvūnas dar liko 
neaprašytas. Jis vadinamas courcoo ir panėši į didelį šunį trumpomis 
smailiomis ausimis ir trumpa uodega. Jis labai mikliai laipioja medžiais 
ir raško kokosų riešutus, kuriais, kaip spėja Adamsas, ir minta, bet dar 
jis ėda ožkas ir net mažus vaikus; ant nugaros jis turi kišenę ar skylę, ku- 
rioje nešiojasi grobį. Šį keistą gyvūną Adamsas matė tik kartą, ir tai tik už 
trisdešimties ar keturiasdešimties jardų, kai šis nešėsi kokoso palmės 
šaką su vaisiais taip, kad ši, regis, gulėjo jam ant nugaros, bet apie šio 
gyvūno kišenę ir apie tai, kam jis ją naudoja, jam papasakojo negrai. 

Mes jums jau pateikėme visus, kiek galime spręsti, pasakojimo ste- 
buklus, o prisiminę, kad niekas nė nemanė priekaištauti dėl melagys- 
čių dviem teisingiems ir tiksliems pasakotojams Marco Polo ir Robertui 
Knoxui, nors šie rimčiausiai kalbėjo apie plynėmis judančius kalnus, 
tyruose apžavėtus keliautojus, į pražūtį nuvestus neregimų sirenų gies- 
mių, o antrasis pats girdėjo, kaip Kandijos miškuose riaumoja velnias, 
nemanome, kad dramblio su keturiomis iltimis ar net courcoo su kišenė 
ant nugaros pakanka apskritai suabejoti Adamso pasakojimo patiki- 
mumų; veikiau derėtų tai laikyti klaidomis, kilusiomis dėl dėmesio trū- 
kumo ar tiesiog neišmanymo. 

Prastos lūšnos, kurios sudaro didžiumą Timbuktu pastatų, yra bū- 
tent tokios, kokius mes visada įsivaizdavome šio miesto statinius, ir 
iš tiesų atitinka aprašymą, pateiktą didžiausio klestėjimo laikais, nes 
Leonas Afrikietis, rašydamas apie Timbuktu, sako le case sono capanne, 
fatte di pali, coperte di creta coi cortivi di paglia'; tiesa, dar mini ir akmeni- 
nę šventyklą, ir kitus mahometonų pastatus, o Adamsas matė tik daug 
drėbtų molio trobelių ir lūšnų, išsimėčiusių didelėje teritorijoje iki pat 
upės kranto; gal toks miestas ir nėra saugus, nes atviras iš visų pusių, 
bet užtat yra patogus Maroko maurams prekiauti su Sudano negrais. 
Ši prekyba, kaip mini ponas Dupuis, jau prieš daugelį metų nukrypo 
kitais kanalais, ir to pakanka, norint paaiškinti varganą miesto būklę ir 
tai, kad ten nebeliko maurų: dabar per metus dykumą kerta, užtikrina 
jis, ne daugiau kaip šimtas jo didenybės Maroko imperatoriaus valdi- 
nių, jie leidžiasi į kelionę iš šiaurinės dykumos pusės rugsėjį, kad gautų 
vandens, o Adamsas iš Timbuktu iškeliavo birželį, tad tikrai negalėjo 
sutikti kartą per metus iš šiaurės keliaujančio karavano. Naujasis kana- 
las, kuriuo dabar vyksta prekyba su Sudanu, tai kasmet rengiamas tur- 

gus Hamet a Mousa mažoje nepriklausomoje Shilluhs tautos valstybėje, 
kuri (kaip pasakoja Adamsas) yra Suse žemupyje pietiniame Maroko 
imperatoriaus valdų pakraštyje. Jos vadas Cid Heshamas yra Cidi Ha- 
met a Mousa, garsaus šių laikų šventojo, kurio kapą lanko visi pamaldūs 
musulmonai iš visų šiaurinių Berberijos kraštų ir Dykumos, palikuo- 
nis. Šventvietė ir turgus yra nedidelėje šio vado valdomoje teritorijoje, 
ir turgaus dienomis jis pats viskam vadovauja, kad išsaugotų tvarką ir 
ramybę. Jis su Sudanu pradėjo guvią prekybą guma, medvilne, stru- 
čio plunksnomis, dramblio kaulu, aukso smiltimis ir vergais, ir ponas 
Dupuis yra girdėjęs, kad berberų pirkliams pavyksta Hamet a Mousa 
turguje nusipirkti Sudano prekių pigiau, negu patys galėtų atsigabenti 
per dykumą. 

Tie Shilluhs priklauso rasei, kuri skiriasi nuo arabų drabužiais, papro- 
čiais ir kalba, jų namai akmeniniai, pastatyti ant pamatų ir sutvirtinti, 
dirva derlinga, auginami vaisiai ir daržovės, miežiai ir kviečiai, avys, 
ožkos ir kupranugariai geriausių veislių ir labai vertinami Mogadore. 

Atrodo, kad Timbuktu valdos iš maurų perėjo negrams, pagrindiniai 
jo gyventojai, kaip ir kitur Sudane, visada buvo negrai, ir mahometo- 
nai nuo pat tų laikų, kai miestą įkūrė Mense Suleimanas 610 Hegiros 
metais, valdžią jie išlaiko tik kalaviju. Ponas Dupuis įsitikinęs, kad da- 
bartinis Timbuktu karalius nėra nei arabas, nei mahometonas, ir verta 
pažymėti, kad 1800 m., pasak Jacksono, tą miestą valdęs juodaodis, 
vardu Woolo. Negrams įprasta apipjaustymo ceremonija, kurią stebėjo 
Adamsas, nieko neįrodo, jiems šios religinės apeigos ne ką reikšmin- 
gesnės, negu kafirams, bošuanams, mozambikiečiams, papuasams 
ir kitiems Australazijos salynų gyventojams, kurie beveik visi laikosi 
šio papročio. Parko informacija apie mahometonų valdžią Timbuktu 
tokia miglota, kad ja negalima pasikliauti. Kaip pagrįstai pažymi re- 
daktorius, Parkas neturėjo galimybių gauti tikslios informacijos apie šį 
miestą, viską apie jį sužinojo per vienintelę naktį, kurią praleido Siloje, 
sielvarto ir negalės naktį tarp žmonių, kurių kalbos nesuprato ir iš ku- 
rių gauta informacija net suprasdamas nebūtų galėjęs pasitikėti, nes 
kaip sakė pats Parkas, „jie prieštaravo vieni kitiems net kalbėdami apie 
pačius svarbiausius dalykus“. 

Adamsas, kaip jau minėjome, nieko apie tai nežinojo ir dėl to bū- 
damas Timbuktu neklausinėjo apie Parką; jis nė neįtarė, kad keistas 
negrės vergės pasakojimas, atsitiktinai nugirstas Vadi Nūne, gali turėti 
ką nors bendra su nelaiminguoju keliautoju ir jo bendražygiais. Didelio 
laivo su dviem stiebais ir audeklo palomis ant jų, irklavimo būdo, visiš- 

kai kitokio negu afrikiečių, plaukiojusių Nigeryje, vergė iš Kano ar Cano 
(be abejo, čia turima galvoje Gana; šios šalies vergų ponas Dupuis matė 
Mogadore, atgabentų iš Timbuktu) negalėjo išgalvoti, ir šie požymiai 
puikiausiai tinka Džoliba plaukusiai dvistiebei valčiai, kuria Parkas išvy- 
ko iš Sansandingo. Atstumas tarp šių vietų - mažiau negu 1 000 mylių, 
o nuo jo išvykimo iš šio uosto iki mirties, apie kurią pasakojo Isaaco, 
praėjo keturi mėnesiai - per tiek laiko, keliaudamas po devynias ar de- 
šimt mylių per dieną, jis visai galėjo pasiekti Ganą. Isaaco dienoraštis ir 
Amadou Fatimos pasakojimai neišsamūs ir neįtikėtini, jais nebūtų verta 
tikėti nė per nago juodymą, jei ne diržas, kurį vienas iš šių didingų as- 
menų atsitiktinai įgijo prieš Parkui išvykstant iš Sansandingo. Yra tam 
tikro pagrindo tikėtis, kad jis iki šiol gyvas; kiek teko girdėti, šios vilties 
įsikibę laikosi kai kurie jo šeimos nariai, labiausiai - sūnus, puikus jau- 
nuolis, kupinas įkarščio ir nekantrumo pasiekti tą gyvenimo laikotarpį, 
kai pats bus laikomas pajėgiu leistis į Afrikos širdį tarsi antrasis Tele- 
machas ieškoti tėvo. O kol kas belieka tikėtis, kad majoro Peddie vado- 
vaujama ekspedicija žemyn Nigeriu ir kapitono Tuckey - aukštyn Kongu 
padės daugiau sužinoti apie šį nepaprastai įdomų žemyną. 

Adamsas, būdamas Timbuktu, negirdėjo minint Džolibos; o ir iš kur 
galėjo išgirsti? Tą upę čiabuviai vadina tik Jin arba Guin; bet jis matė 
labai plačią upę, tekančią pro miestą į vakarus, ir suprato, kad ji vadina- 
ma La Mar Zarah. Ponas Dupuis spėja, kad tikrasis jos pavadinimas El 
Bahar Sahara, dykumos upė, ir kad tą pačią upę berberų pirkliai vadi- 
na įvairiais vardais - Wed-nile, Bahar-nile ar Bahar-abide, pasak jo, šios 
upės padėtis atitinka Adamso pasakojimą, ji teka visai netoli miesto 
per derlingas žemes į rytus ir pietryčius nuo dykumos; tačiau jis pridu- 
ria, kad ši upė teka į rytus. 

Čia mums beveik akivaizdu, kad ponas Dupuis galėjo klaidingai su- 
prasti pirklius, o gal šie pasakė neteisybę: Wed-nile, Bahar-nile ir Bahar- 
abide vadinama pagrindinė paties Nigerio vaga (šiais vardais jis vadi- 
namas arabų kalba), o ne tas jo intakas, kuris teka į rytus nuo Tim- 
buktu; mes taip pat nemanome, kad negrai vadintų ją arabišku vardu 
El Bahar Sahara. Mūsų ausims (nes mes irgi turėjome progą dalyvauti 
klausinėjant Adamsą) panašiau, kad jis tarė Lamar Zair, ir mes esame 
linkę manyti, kad pietų ir vidurio Afrikos negrų kalba žodis Zair reiškia 
upę ir yra iš esmės tas pats, kaip ir Bahar arba Neel šiaurinėje Afrikos 
dalyje - taigi Zair (arba Congo) reiškia viso labo didelius vandenis, arba 
upę. Jei manysime, kad šis žodis kilęs iš arabų kalbos, jis reikš „sraunią, 
greitą, verpetingą“ - gali būti, kad būtent tokia ir yra toji upė, ypač jei 

ji, kaip Adamsas pasakoja, miesto pietuose artėdama prie kalnų susiau- 
rėja; taigi toks paviršiaus pokytis pakeičia tėkmės kryptį - gal ji pasuka 
į rytus ir įteka į Nigerį prie Kabros, Timbuktu uosto, kuris, pasak Leo- 
no Afrikiečio, yra už dvylikos mylių nuo jo. Šis senovės rašytojas, pats 
lankęsis Timbuktu, aiškiai sako, kad upė prie Timbuktu teka į vakarus, 
ir jam pritaria Edrissi bei Abulfeda, ir mes nemanome, kad jo teiginiu 
verta abejoti vien dėl to, kad jis klaidingai nustatė Ganos ir Melli vietą, 
nes paaiškėjo, kad jis pats ten niekada nesilankė ir galėjo gauti neteisin- 
gą informaciją, be to, visai suprantama, kodėl padarė išvadą, kad šios 
šalys yra vakaruose, mat matė laivus ar gal ir pats plaukė (noi navigam- 
mo') iš Timbuktu pasroviui į vakarus. Nepradėsime be reikalo aiškintis 
painių ir iš pažiūros prieštaringų šio keliautojo teiginių, mėginsime iš 
viso to padaryti išvadą, kad Leonas neketino pasakyti pats asmeniškai 
žinąs, jog Nigeris teka į vakarus, o tik galėjo tai išgirsti iš kitų, kad upė, 
jo aprašymu, tekanti ta kryptimi, yra ne Nigeris, bet jo intakas, prie 
kurio, kaip jis pasakoja, pastatytas Timbuktu už dvylikos mylių nuo 
Nigerio, ir tai patvirtina jo sakinys vicina al un ramo del Niger circa a 
dodeci miglia“, ypač jei palyginsime jį su tolesne pastraipa, kurioje jis 
rašo, jog Cabra, uostas prie Nigerio, yra už dvylikos mylių nuo Timbuk- 
tu. Afrikos draugijos dokumentuose minima, kad Kassina arba Kashna 
upė teka į vakarus ir teka pro Timbuktu. Taigi Adamso pasakojimas apie 
tą Nigerio intaką, kuris teka į vakarus pro Timbuktu, neprieštarauja 
ankstesniems pasakojimams, nė vienas iš jų negali būti laikomas ne- 
įmanomu. Labai dažnai tenka matyti upių, keičiančių srovę beveik vi- 
somis kompaso kryptimis, ir tikriausiai yra labai nedaug didesnių upių, 
neturinčių intakų, kurių vandenys teka kone priešinga kryptimi, kol 
galiausiai įsilieja į pagrindinę tėkmę, pavyzdžiui, Indas šimtus mylių 
teka į pietus, o vienas iš jo pagrindinių intakų teka tiesiai į šiaurę. 
Turėdamas galvoj upės pavadinimą redaktorius rašo, kad verta prisi- 
minti ispanų geografą Marmolą, kuris pasakoja dvidešimt metų pralei- 
dęs kariaudamas ir vergaudamas Afrikoje XVI a. viduryje ir mini Laha- 
mar upę, Nigerio intaką, bei priduria, kad jos vanduo esantis drumstas 
ir netinkamas gerti: apie tokį Lamar Zair vandenį kalbėjo ir Adamsas. 
Apskritai Nigerio kryptis - ypač netoli Timbuktu - ir kitos su ja su- 
sijusios smulkmenos atrodo labai mįslingos. Mes beveik neabejojame, 

kad iki Silos jis teka į rytus, bet kaip toliau, turime tik labai painius 
ir prieštaringus duomenis. Negali taip būti, kad ši upė išteka ar gali 
ištekėti iš Dibbie ežero ir kad dvi jos atšakos supa didelę Jimbala arba 
Guinbala salą, kaip buvo pranešta Parkui ir pavaizduota majoro Rennel- 
lo žemėlapyje bei kituose vėliau išspausdintuose žemėlapiuose, tai, be 
abejo, prieštarauja faktams ir tokia prielaida galiausiai atrodo fiziškai 
neįmanoma, kad ir ją galima atmesti. Tiesą sakant, drįstume tvirtinti, 
kad šiuo metu neturime geografinių duomenų apie jokias dvi dideles 
upes, ištekančias iš skirtingų to paties ežero vietų, arba į hipotezę, kad 
dvi ištakos susidarė formuojantis ežerui, galima atsakyti, kad laikui bė- 
gant viena iš šių upių turėtų pasidaryti daug gilesnė ir platesnė, tad 
ja ir nutekėtų visas perteklinis vanduo. Redaktorius mano, kad viena 
ir tai atrodo daug tikėtiniau, nors beveik neabejojame, kad šis intakas 
įsilieja į Nigerį ties Kabra. 

Apie tai, kad Nigeris baigiasi didžiojoje jūroje, ežere ar Vangaros 
pelkėje, irgi galima pasakyti, kad tam prieštarauja svarūs fiziniai fak- 
tai. Nustatyta, kad visos žemyno upės ar ežerai, iš kurių neišteka jo- 
kios upės, yra sūrūs; taip atsitinka dėl to, kad jų vandenyje kaupiasi 
druskingos dalelės iš dirvos, kurią per amžius plovė juos maitinančios 
upės, bet Edrissi ir kiti arabų mokslininkai teigia, jog Vangaros ežerai 
yra gėlavandeniai. Ir tikrai, jei šie ežerai būtų druskingi, aplinkinių 
šalių gyventojams nereikėtų keliauti pirkti druskos į Timbuktu, o šios 
vietovės gyventojams nereikėtų jos ieškoti dykumos druskynuose. 
Taigi apie Nigerio upės baigtį ar tęsinį galima spręsti iš sūraus ar gėlo 
jo ežerų vandens, ir reikia tikėtis, kad majoras Peddie (jei jam pavyks 
pasiekti šias vietas, o tuo mes labai abejojame) pakankamai aiškiai 
suvoks šią aplinkybę ir todėl išvengs pavojaus keliauti jomis sezono 
metu, kai jos vandeningos, jei vanduo pasirodys sūrus, arba ieškoti 
neabejotinai esančios ištakos, jei vanduo bus gėlas - veikiausiai taip 
jis nusigaus į pietų Afrikos vakarinę pakrantę ir, jei mums bus leista 
spėti, pirmiausia ten, kur Zairas arba Kongas neša savo gausius van- 
denis į Pietų Atlantą. 

Visiškai aišku, kad Adamsas arba labai mažai išmoko negrų kalbos, 
gyvendamas Timbuktu, arba per ilgus vergijos ir kančių metus pamir- 
šo, ką buvo išmokęs. Kai kurie žodžiai, kuriuos jis mini pasakojime, yra 
arabiški. Iš tiesų gali būti, kad esama abiejų kalbų mišinio tokioje vie- 
tovėje, kurią galima laikyti dviejų gretimų šalių pasienio zona ir kurios 
valdžia priklauso vienai tautai, bet gyvena kitos tautybės gyventojai. 

Ponas Dupuis sako, kad jis šiek tiek mokėjo negrų kalbą, nes dažnai 
kalbėdavosi su vergais Mogadore, o labiausiai su vienu jaunu negru, 
kuris tyčia ateidavo pas konsulą į namus pasikalbėti su Adamsu apie 
savo šalį, kurioje, kaip jis tikino poną Dupuis, Adamsas irgi lankėsi. 
Tik atvykęs į Mogadorą Adamsas kalbėjo arabų ir laužytos anglų kal- 
bos mišiniu arba tik arabiškai, tačiau pastarosios kalbos žodžius tarė 
kaip negras. „Kaip daugelis kitų krikščionių, - sako ponas Dupuis, - 
arabų ilgai kalintų ir laikytų vergijoje, iš pradžių jis atrodė nepapras- 
tai nejautrus ir apdujęs, su niekuo nenorėjo kalbėti“, ir tik po dešim- 
ties ar dvylikos dienų jis galiausiai atsipeikėjo ir atgavo žadą. Ponas 
Dupuis piešia liūdną paveikslą, kaip žiauriai arabai elgiasi su vergais 
krikščionimis: „Vos atvykę į Mogadorą šie nelaimingieji, ypač ilgiau 
išbuvę vergijoje, atrodo netekę ir proto, ir jausmų, palaužtos dvasios, 
panirę į sąstingį, kurio aš nepajėgiu tinkamai aprašyti. Įpratę gyventi 
kaip vargingiausi dykumų arabai, jie atrodo smukę labiau ir už negrus 
vergus. Užgaidūs tironai šeimininkai pasmerkia juos nesibaigiančioms 
kančioms, jų negina jokie įstatymai, kuriais remdamiesi jie galėtų jas 
palengvinti ar atsiteisti, ir tai, regis, sunaikina jų protuose menkiausią 
viltį ar valią; jie atrodo abejingi viskam, kas vyksta aplink, nuliūdę, 
nuolankūs, panašūs į gyvulius“ (8 pastaba, 145 p.). Tokiomis aplin- 
kybėmis neturėtume iš neraštingo jūreivio tikėtis, kad gerai išmanys 
kalbą, kuriai išmokti turėjo vos šešis mėnesius, ir tai prieš ketverius 
metus. 

Todėl darome išvadą, kad Adamso pasakojimo tikslumas ir patiki- 
rmumas nekelia didesnių abejonių. Jo vergiją ir kančias, patirtas įvairio- 
se maurų gentyse, patvirtina nepriklausomi liudijimai, net jei nebūtų 
nepaprasto pono Dupuis tvirtinimo, pasak kurio, šio žmogaus pėdsa- 
kai veda nuo sudužusio laivo „Charles“ iki Kablos kaimo dykumos gi- 
lumoje, o paskui į Vadi Nūną, Mogadorą, Fesą, Meknesą, Tanžerą ir 
Kadisą, kur susitiko su džentelmenu, vėliau atpažinusiu jį Londono 
gatvėje. Šie neginčijami Adamso pasakojimo patvirtinimai — ir jo klajo- 
nių po dykumą, ir grįžimo iš jos, - suteikia jam teisę į skaitytojų pasi- 
tikėjimą, skatina tikėti ir liudijimais nepatvirtinta pasakojimo dalimi. 
Prisipažįstame, kad mums beveik nekyla abejonių, jog Adamsas tikrai 
gyveno su negrais Timbuktu mieste, nors prisiminę, kaip klaidingai 
įprasta vaizduoti šią vietą ir kaip jai mėginama suteikti šlovės spinde- 
sį (tikriausiai vien todėl, kad pietiniame dykumos pakraštyje tiesiog 
nėra kitos vietovės, bent kiek vertos garbinti), nė kiek nenustebsime, 
jei daug kas nepatikės jo pasakojimu apie drėbtines molio trobeles ir 

šiaudinius rūmų stogus. Jiems galime tik patarti atidžiai perskaityti 
paskutinę pono Dupuis pastabą: 


„Ne kartą Mogadore klausinėjau Adamsą apie jo keliones Afrikoje, daž- 
nai prašydavau pakviesti žmonių, irgi buvusių vietose, kurias jis minėjo, 
norėdamas palyginti pasakojimus, o labiausiai - įsitikinti, ar tikrai jis buvo 
Timbuktu. Tarp šių žmonių buvo Vadi Nūno šeichas, toje šalyje labai ger- 
biamas asmuo, kelis kartus su pirklių karavanais lankęsis Timbuktu; išsa- 
miai išklausinėjęs Adamsą apie tą miestą ir jo apylinkes, užtikrino mane 
neturįs nė mažiausios abejonės, kad jis ten buvo. Kitas pirklys mauras, dažnai 
keliaudavęs į Timbuktu, irgi kalbėjo tą patį. Trumpai tariant, jie visi manė, 
kad Adamsas tikrai buvo tose vietovėse, apie kurias pasakoja, ir kad jo pasako- 
jimas negalėjo būti išgalvotas.“ (57 pastaba, 152 p.) 


Prie pasakojimo yra du priedai; pirmame pasakojama apie Timbuk- 
tu ir prekybą bei laivybą Nigerio upe ir teigiama, kad informacija esą 
surinkta kelionėje į Galamą Senegalo valdovo liepimu, pridėti ir redak- 
toriaus komentarai; antrasis - įdomi apybraiža apie Vakarų Berberijos 
gyventojus; ponas Dupuis juos skirsto į tris dideles grupes - berberus, 
arabus ir maurus. Šio išsilavinusio ir išmanaus Mogadoro gyventojo 
pastabos suteikia dar daugiau vertės šiam veikalui ir prilygina jį Parko 
dvitomiui: jis ir išleistas panašiai kaip minėti darbai. 

